
CIVILIZACIJA GRAMATIKE 


Gramatika" je, prema rječnicima, u svom izvornom značenju umi- 
jeće čitanja i pisanja; stručnjaci je, danas, drže skupom pravila koje 
valja slijediti da bi se ispravno čitalo i pisalo na nekom jeziku ili, 
lingvistički rečeno, skupom pravila koja dopuštaju izricanje svakog 
iskaza na nekom jeziku. Kad je strukturalistički val zapljusnuo pro- 
učavanje čovjekovog načina življenja sa,sobom i drugima, sve je 
postalo jezik; gramatika se prestala baviti samo jezikom; pozabavila se 
svim načinima čovjekova općenja s vlastitom okolicom; sve je, i jezik 
prošlosti i budućnosti, i jezik djelovanja i mišljenja, postalo polje 
gramatičkog opisa; posljednjih tridesetak godina gramatike, od gra- 
matike juhe od graška do gramatike mode i razdoblja, bujaju zapad- 
nim, obrazovanim svijetom. Taj prvotni opis načina na koji ljudi 
usustavljuju upotrebu jezika i točno izražavaju ono što misle, postao 
je, u jezičnom okružju stvari, prikladan način opisa ljudskog ponaša- 
nja. Pedesetih godina povjesničari govore da je jedan od zadataka 
povijesne znanosti opisivanje načina na koji ljudi organiziraju svoje 
čitanje stvarnosti; i u povijesnoj je znanosti stvarnost viđena kao jezik; 
od jezika povijesti do gramatike povijesti samo je jedan, prirodan, 
kulturom i prošlošću opravdan korak: u čitljivom svijetu, među lju- 
dima koji mogu biti pročitani, gramatika pouzdano, elegantno 
i iscrpno govori o čovjeku. 

Pisanje gramatika, kao nekoć enciklopedija ili suma, odgovara 
dubokom porivu čovjeka za usustavljenjem znanja o svijetu. Covjek 
uvijek želi organizirati svoje znanje; gramatika je u čitljivom svijetu 
zgodan način usustavljenja spoznaja jer, kao u davnini Bog a nešto 
kasnije velike ličnosti, razum ili duh naroda, daje utisak iscrpnosti 
i sređenosti: ako je moguće gramatikom odrediti skup pravila kojim se 
izražavaju svi iskazi u nekom jeziku, ako ponašanje, kulturu ili 


* U originalu naziv knjige je Grammaire des civilisations — Gramatika civilizacija. 


materiju vidimo kao jezik i iskaz, moguće je na isti način usustaviti 
spoznaje o čovjeku: gramatika čovjeka daje Sem ka i upo- 
trebljivih spoznaja o njemu. A budući da je (jezik prvobitni čovjekov 
način opisa svijeta, čini se da gramatika, kao način opisa jezika, 
izvanredno pogoduje opisu čovjekovih djelovanja; što je svojstvenije 
čovjeku od jezika; opravdano je da znanstvenik opisuje svijet s onim 
što mu je iskonski svojstveno; gramatika je opis po čovjekovoj mjeri. 

U povijesnoj je znanosti ideal iscrpnosti i prikladnosti izražen 
jednostavnom poukom: saznati što više i predočiti što bolje znanje 
o davnim vremenima; kako nam davnina ostaje u pretežito jezičnim 
spomenicima, gramatika može postati ponajbolje sredstvo usustavlji- 
vanja i predočavanja znanja. Pisanje gramatika o čovjeku dvadeseto- 
stoljetni je san znanstvenika o prikladnom predočavanju potpunog 
znanja gdje svaka spoznaja dolazi na svoje prirodno i logično mjesto. 
U tome je njezina elegancija i pouzdanost. 

Gramatika, čitanje svijeta i san o čovjeku prikladnoj iscrpnosti 
znanja, danas je i ideal mudrog življenja sa svijetom. Tu mudrost ne 
valja shvatiti kao pravilo već kao mirno prihvaćanje različitih pravila: 
kao što usporedna gramatika jezika ne govori o najboljem jeziku, 
gramatike ljudi ne govori o najboljem čovjeku; govore o njihovim 
razlikama i sličnostima. Vidjeti i opisati prošlost ili današnjicu čovjeka 
kao gramatiku svojstveno je jednom od naših pogleda na stvari: 
između nas, stvari i drugih ljudi prostire se jezik; osjetljivi smo na 
njega; često držimo da ono što o stvarima govorimo pripada koliko 
jeziku toliko i stvarima; jezik se opisuje upravo razlikama; među 
govorima stvari i ponašanja nalazimo mi sličnosti i razlike, različite 
načine usustavljivanja i čitanja stvarnosti: preko različitih značenja 
i različitih jezika dolazimo do različitosti čovjeka. Čovjeka čini upravo 
to bogatstvo razlika i sličnosti njegovih odgovora ljudima i stvarima: 
današnja je mudrost sva u razlikama. 

Mudrost razlika, viđenje stvari preko riječi i čovjeka preko jezika, 
potraga za iscrpnom i čovjeku svojstvenom spoznajom određuju jedan 
odsječak našega svijeta. Nazovemo li ga zapadnim, uočimo li da je 
izašao iz antičkog ideala, da se dugotrajno mučno rađao i potom 
pobjedonosno širio svijetom donoseći dobre stvari i nedaće, odredili 
smo njegovu prošlost, i tom prošlošću dio njega samog. Odredili smo, 
rekli bi znanstvenici, ono što često zovemo našom civilizacijom. Ali 
Civilizacija, naša ili ikoja druga, nije samo pogled na svijet, njegova 
suvremenost i prošlost, već i ljudi koji gledaju, njihovi životi i smrti, 
životi njihovih predaka i nasljednika, preinake krajobraza, načini na 
koji oni žive svoj svijet. Pogled, prošlost, krajobrazi i njihove pre- 
inake, život i smrt pokazuju kako se čita, kako se korisno usustavljuje 
iskustvo i datost; civilizacija je, jednako kao i gramatika, pogled na 

svijet i način opisa svijeta; zato je gramatika civilizacija opravdana: 
pogled na svijet, civilizacija je pogled na ljude i stvari; način opisa 
svijeta, civilizacija je način opisa jezika: u doba civilizacije jezika 
i gramatika, čovjekov ideal iscrpnosti i prikladnosti kao da u nekim 
vrstama znanja ponajbolje izražavaju gramatike civilizacija. 
Ideal usustavljenog znanja o civilizacijama na priliku gramatike, 
skupa pravila koji pouzdano i potpuno izražavaju razlike, sličnosti 
i naročita svojstva posebnih, snažnih i katkad dugotrajnih kulturnih 
cjelina, nije došao iznenada; plod je to dugotrajnog zrenja mišljenja 
o svijetu, zrenja koje bi se moglo nazvati civilizacijskim. Čini se da 
smo u zatvorenom krugu: civilizacije u velikoj mjeri utječu na načine 
opisivanja drugih civilizacija i samih sebe. Istina, rijetke su civilizacije, 
poput zapadne, koje se upravo na ovaj način žele shvatiti, koje se 
izrijekom žele opisati, koje potpuni i pouzdani opis sebe i drugih 
postavljaju kao jedan od ciljeva spoznaje. Potreba za samorazumijeva- 
njem i razumijevanjem drugih, bilo kakav oblik, primanja ili odbija- 
nja, razumijevanje imalo, jedna je od odrednica tog civilizacijskog 
zrenja koje nas vodi mogućnosti gramatike civilizacija. Rijetke su isto 
tako civilizacije koje drže da prošlost govora o stvarima, pogotovo 
ljudskim, može u velikoj mjeri objasniti stvari same, onakve kakvim ih 
danas poimamo: objašnjenje današnjice prošlošću, zaokupljenost 
onim što je bilo, mogućnost izvlačenja pouzdanih zaključaka o sadaš- 
njosti iz davnine, druga je važna odrednica tog civilizacijskog mišlje- 
nja. Razumijevanje i prošlost često se povezuju: često sebe razumije- 
vamo vlastitom prošlošću; često se drugi razumiju, objašnjavaju, 
pouzdano pokazuju njihovom prošlošću. Kad govorimo o našoj civili- 
zaciji, najprije govorimo o našoj prošlosti, uz to i o prošlosti riječi koja 
je tom čovjekovom načinu čitanja stvarnosti nadjevena. 
Premda civilizacije, prema današnjem mišljenju, postoje koliko 
i čovjek, barem onoliko koliko on svjesno nastoji razumjeti sebe 
i druge, riječ civilizacija postoji odnedavna. Navedena je prvi put kao 
pojam i iz , jutisprudencije 1743. godine, u Općem rječniku i isusovaca iz. 
revouxa; tada još nema niti jedno značenje Koje joj mi danas 
nadijevamo. Tridesetak godina kasnije, 1771. godine, isti rječnik mu, 
osim pravnog, daje i moderno značenje, povezano s društvom: reli- 
gija, vele isusovci, glavno je oruđe civilizacije jer ublažava naše 
običaje. Pojam civilizacije, pozvan da u XX. stoljeću označi čovjekove: 
načine čitanja i življenja stvarnosti kroz skoro cijelu njegovu prošlost, 
nastaje tako između 1743. i 1771. god; bilješke jezikoslovaca opisuju 
nastanak i učvršćenje značenja neologizma pozvanog veličanstvenoj 
sudbini objašnjenja svijeta. 
Isti rječnik navodi i njezina n ajvjerojatnijeg autora, prijatelja čov- 
jeka, markiza Mirabeaua: Mirabeau je, vele, taj pojam upotrijebio za 

društvenost. Odista, u svojim ga djelima plodni markiz često upotreb- 
ljava; civilizacija nije u njega jednoznačan pojam: izražava ona 
izvjesnu vrijednost, povezanu s izvjesnim idealom, u markizovom 
slučaju idealom vrline i razuma; potom, skup ustanova i tehnika koje 
su velika carstva posjedovala na vrhuncu moći; konačno, kritiku 
sadašnjice, suprotstavljajući se nepravdama i nepravilnostima svijeta. 
Markizu je civilizacija pojam koji objašnjava, norma kojoj valja težiti 
i oruđe kritičkog mišljenja; njemu taj pojam omogućuje razumijevanje 
čovjeka i društva. Njegov ideal i njegovo viđenje kritike sadašnjice, 
njegov način opisa sredstava velikih carstava, ukazuju na odlučujuću 
ulogu što u tom razumijevanju ima prošlost: i kod Mirabeaua prošlost, 
preko sadašnjosti, usmjerava budućnost. Već u nastanku taj pojam 
povezuje ideale, razumijevanje i prošlost; već u nastanku taj pojam 
omogućuje da se imenuje, ocijeni, opiše i vrednuje suprotno, daleko 
ili nepoznato; višeznačnost tog neologizma, raznolikost značenja koja 
ta riječ dobiva već u peru svoga tvorca, ocrtavaju, čini se, puteve 
njegove sjajne sudbine. 

Civilizacija podrazumijeva izvjesnu vrijednost, povezanu s izvjes- 
nim idealom. I prije nego što je Mirabeau skovao tu riječ, opisi 
suvremenog ili prošlog svijeta bijahu nadahnuti izvjesnim idealima, 
idealnim modelima koje nered svijeta uređuju i budućnost određuju. 
Sveti Augustin, otac opće povijesti, držao je nebeski Jeruzalem mode- 
lom opisa i logičnim krajem, ispunjenjem zemaljskog svijeta i čovje- 
kove sudbine; trag tog mišljenja nalazi se i u Općem rječniku iz 
Trćvouxa; i tu je civilizacija, pojam koji sveti otac ne navodi ali njime 
barata, povezana s religijom: religija čini ljude blažima. Civilizacija, 
nazvana civilitas ili urbanitas u Srednjevjekovlju, povezana je s kršćan- 
stvom i predstavlja normu, ideal kojem se teži, normu toliko očitu 
i snažnu da joj treba podvrgnuti sve ostale. Mirabeau religiji dodaje 
razum; mislioci revolucije dodaju joj napredak: u osvit devetnaestog 
stoljeća civilizacija postaje vrijednost napretka. Mislioci restauracije 
sakraliziraju taj pojam; Comte i Engels od njega čine misao vodilju 
svog mišljenja društva; socijalističke civilizacije je klanjaju mu se kao što 
se nekad klanjalo bogi i i od njega očekuju i isto što je Sveti Augustin 
očekivao od nebeskog Jeruzalema. Upravo zato što znači vrijednost, 
napredak omogućuje i opis svijeta: moguće je opisati načine na koji 
ljudi čitaju stvarnosti i živote razređujući ih, praveći ljestvicu u odnosu 
na napredak: postoje tako zaostale, barbarske ili napredne civilizacije. 
Postoje i barbari unutar naprednih civilizacija: to su snage koje, iz 
sebičnih razloga ili iz neznanja, priječe hod napretka. Kad je vrijed- 
nost civilizacije stupanj njezina napretka, svi su opisi civilizacija 
hijerarhijski; time ne čine gramatiku jer nisu u skladu s mudrošću 
prihvaćanja razlika. 

prirodno vodi poistovjećenju iu civilizacija i ljudskog života. Već je Sveti 
Augustin ovjetio hod svijeta sa životom čovjeka; i suvremeni se 
mislioci, katkad nehotice, katkad hotimično, poput Toynbeea, služe 
u opisu civilizacija metaforom ljudskog života: civilizacije se rađaju, 
bujaju, žive, stare i umiru. Vrijednost, bila ona Bog ili napredak, vidi 
civilizacije kao povorke ljudi različitih ali jasno hijerarhiziranih tjeles- 
nih i umnih sposobnosti: kao što su neki ljudi snažniji od drugih, tako 
su neke civilizacije krepkije i sjajnije. Vrijednost napretka, slika koju 
civilizacije gledane na taj način daju ne poštuje razlike; napredak 
svaku posebnost drobi i podvrgava jednoličnom, u daljinu usmjere- 
nom hodu. Međutim, danas se, ali samo kod ponajboljih povjesničara, 
ta vrijednost napretka pretvorila u njegovu pouku u najboljem smislu 
te riječi: razlike govore o različitim poukama koje ljudi i svijet 
neprekidno daju svijetu i ljudima. 

Civilizacija je, drži nadalje Mirabeau, skup ustanova i tehnika koja 
su velika carstva posjedovala na vrhuncu moći. Vrhunac ukazuje na 
metaforu života, rađanja ili smrti civilizacija; velika carstva ukazuju da 
se civilizacije često poistovjećuju s razdobljima prevlasti neke skupine 
ljudi i njihove kulture: te dvije riječi, ovako upotrijebljene, dugo će 
ocrtavati istraživačke dosege pojma. Premda je podjela davnine na 
carstva uobičajena u srednjevjekovlju, rijetki bijahu srednjevjekovni 
povjesničari koji su osim ljudskih djela opisivali i njihove običaje, 
mores hominum: u srednjevjekovlju povjesničari najčešće žele opisati 
običaje. kad su im strani, nerazumljivi ili nekršćanski, ne bi li, kao 
pravi kršćani, razotkrili njihov besmisao. Tek se renesansni povjesni- 
čari, često_ pravnici po struci, bave ustanovama: Efienne Pasquier tako 
istražuje Francusku bilježeći život njezinih ustanova, parlamenata, 
pokrajina, uprave, sudstva. I tehnike i ustanove davnih civilizacija, ili 
carstava, bivaju obilježene normom napretka: XIX. stoljeće govori 
o tehnikama prosuđujući ih prema napretku, prema poboljšanju što ih 
donose čovjeku; ustanove su to bolje što bolje služe ljudima, što bolje 
služe napretku. To je stoljeće napretka samo jasno izrazilo zadaću- 
koju je novim tehnikama zadalo stoljeće razuma. : 

Pojstovjećenje civilizacija s carstvima omogućuje u XIX. stoljeću, 
ponegdje čak i prije, poistovjećenje civilizacije i nacije: moguće je 
opisati francusku , njemačku, kinesku civilizaciju kroz njihove naro- 
čite, katkad osebujne i korisne, katkad besmislene i štetne ustanove 
i tehnike. Ustanove i tehnike, pojačane nacijom i napretkom, ostaju 
jedan od temeljnih odrednica opisa civilizacija, načina na koji grupe 
ljudi trajno odgovaraju na izazove drugih ljudi, drugih grupa i svijeta 
oko njih. Nacije su dio civilizacije ali civilizacija nije dio nacije; tek 
povjesničari XX. stoljeća iskorištavaju u potpunosti drugi dio Mira- 

beauovog određenja bez nacionalnih dodataka, bez prizvuka vrijedno- 
sti, bez traženja normi, ideala i hijerarhija izvan njih samih. 

Međutim, upravo u takvom značenju pojma civilizacije naslućuje se 
njegova današnja neutralnost: takvo značenje vodi množini, priznava- 
nju razlika, vodi civilizacijama. Pojam nacije povezan s pojmom 
civilizacije u stvari je i koristan i štetan: koristan jer umnožuje, štetan 
jer hijerarhija uvijek povlaštenom drži jednu naciju spram druge, jer 
su civilizacije koje nacije ne poznaju odmah izbačene iz igre. Zato je 
i Srednjevjekovlje dugo smatrano mrakom čovječanstva: nije bilo 
naćija za koje bi se čovjek uhvatio, nije bilo napretka, nije bilo 
razuma. Mudrost prihvaćanja razlika ne poštuje nacije na kojima je 
djelomično izrasla; gramatika može biti francuska, hrvatska ili nje- 
mačka ali nikad nije nacionalna: _gramatika civilizacija usporedna je 
gramatika kultura jezika i čitanja stvarnosti nastala na polaganom 
zrenju mišljenja da različite ustanove i tehnike predstavljaju u stvari 
različite odgovore na uvijek ponovljeni, različito uobličeni, nikada 
jednak izazov života. 

Treće, civilizacija znači i stanje današnjeg svijeta, njegove pravde 
i nepravde, pravilnosti i nepravilnosti. Mirabeau i revolucionarni 
mislioci su određivali stanje civilizacije prema idealu i prema prošlosti: 
pojam je služio za iznalaženje loših, nepovoljnih i škodljivih ustanova 
i tehnika; s njim je povezan pojam zaostalosti suprotan napretku. 
Civilizacija je postala mjesto koje društvo valja dostići ali s kojeg se, 
još pomišljenog, najbolje može pronicati društvo. Civilizacija je tu 
moralni stav, ocjena svijeta 1 kritičko oruđe: neki su na evolutivnom 
modelu izgradili kritiku postojećeg i iz toga izlaze sistemi poput 
dijalektičkog materijalizma; neki su kritiku posvetili evolutivnim 
modelom i iz toga izlaze devetnaestostoljetne društvene ideologije, 
često povezane sa sakraliziranim pojmom civilizacije. Pod utjecajem 
antropologa, kritika koju omogućuje civilizacija pretvorila se u naše 
doba u kritički opis civilizacija: nema više modela prema kojem valja 
suditi o društvu, nema više jedne, posvećene norme prema kojoj se 
društvo mora kretati: postoje civilizacije, različiti povijesni odgovori 
na izazove života koje povjesnik kritički ocjenjuje u njihovom vlasti- 
tom okružju. 

Značenja koja su se već u samom nastanku te riječi mogla nazrijeti 
pod Mirabeauovim pronicljivim perom ukazuju na višeznačnu i mno- 
gostruku povijest pojma civilizacije. Taj vrijednosni pojam postaje 
model kretanja čovječanstva prema boljem; taj skup ustanova i teh- 
nika otvara vrata povijesnom opisu civilizacija; ta kritika postojećeg 
služi, preko prošlosti, procjeni sadašnjosti: model povijesti svijeta 
i kritičko oruđe njegove promjene, civilizacija predstavlja pogled na 
svijet. Ali i kao model povijesti svijeta i kao kritičko oruđe, civilizacija 

gleda prošlost, usustavljuje znanje, čita davninu: Guizot piše djela 
o francuskoj političkoj civilizaciji, Burckhardt opisuje civilizaciju rene- 
sanse u Italiji; XIX. stoljeće obiluje povijestima civilizacija. Povijesti 
civilizacija mogu biti nacionalne, mogu ocrtavati neko osebujno povi- 
jesno razdoblje; uvijek međutim predstavljaju san o potpunosti, zbir 
svih znanja o čovjeku koji dugo vremena živi u nekom zemnom ili 
umnom krajoliku. U skladu s mijenama sna, mijenjaju se i obilježja 
potpunosti: Burckhardt je držao kulturu najvažnijim obilježjem, 
Guizot pak nacionalnu politiku pogledom koji ujedinjuje skupine 
u civilizaciju; drugi su držali materijalnu kulturu najvažnijom: ova tri 
obilježja sadržana su već u Mirabeauovim proročkim mislima. Pro- 
šlost kulture, politike i materijalne kulture obilježava civilizacijski 
pogled na svijet: svaka epoha ne naglašava istovjetno ta obilježja ali su 
ona uvijek prisutna: čini se da je civilizacija, od Mirabeaua do naših 
dana, tema dugog trajanja, istraživačka i životna stvarnost koju život 
i znanost lagano i polako, gotovo neprimjetno mijenjaju: najveća 
promjena, od civilizacije preko nacije prema civilizacijama, ujedno je 
i jedina: danas se povjesničari, za razliku od prošlih koji su se 
zeivilizacijama bavili kroz civilizaciju, bave civilizacijom kroz civiliza- 
cije. 

Baviti se civilizacijom kroz civilizacije Znači, čini se, napisati grama- 
tiku civilizacija, uočiti razlike i sličnosti prošlosti i sadašnjosti, odgovo- 
riti na pitanje kako ljudi odgovaraju na izazov svojih svjetova, svjetova 
sadašnjosti, prošlosti i budućnosti. Usprkos tome što ujedinjuje 
i materijalno i duhovno, civilizacije su prvenstveno društvene 
i duhovne pojave, osebujni načini građenja stvarnosti. To građenje 
stvarnosti valja pročitati u svjetlu svih ostalih spoznaja o svijetu: 
proučavanje civilizacija čitanjem svijeta ujedinjuje ponašanje ljudi, 
prošlost i sadašnjost; tako gramatika civilizacija predstavlja vrijednost, 
ali ne više vrijednost ideala svijeta, vrijednost koju valja silovitim ili 
blagim promjenama dosegnuti, već vrijednost istraživanja, model 
mišljenja koji valja kritikom dokumenata iznaći, potvrditi ili opovrg- 
nuti. 

Kao što se lingvist upušta u istraživanje nepoznatih jezika slijedeći 
izvjestan broj jednostavnih i zdravorazusnskih Saussureovih pravila 
o jeziku, istraživač civilizacija pristupa proučavanju civilizacija slije- 
deći izvjestan broj jednostavnih i zdravorazumskih pravila: civilizacije 
su prvenstveno ljudi, osebujna prošlost, sadašnjost i budućnost sku- 
pina ljudi; ti ljudi žive na izvjesnom tlu: civilizacije su prošlost i sadaš- 
njost ljudi na izvjesnom tlu. Istraživač civilizacije uvijek istražuje više 
njih, čak i kad govori o jednoj; to je njegov aksiom: civilizacije su 
uvijek mnogostruke i različite. 

Istražuje njihove ideale, njihove ustanove i tehnike, način njihovih 

kritika i mijenjanja svijeta; civilizacije vidi kao usustavljenje znanja 
o skupinama ljudi. 

_- Civilizacije su, veli Braudel, s skupine kulturnih obilježja; povjesni- 
sti, umjetnosti, prava, ustanova, osjećaja, tehnika, običaja, praznovje- 
rica, vjerovanja, religija; povijest civilizacija je globalna povijest cje- 
line života iz koje, veli Lucien Febvre, ništa nije moguće proizvoljno 
izuzeti. Polje istraživanja je ogromno; umijeće povjesničara je upravo 
u izvlačenju slike cjeline iz posebnih rezultata različitih znanosti, 
u izvlačenju koherentne slike razlika. 

Povijest civilizacija samo je dio gramatike civilizacija. Povijest 
objašnjava civilizacije; gramatika usustavljuje to znanje u koherentnu 
sliku živih razlika. Gramatika pretpostavlja život, živi odnos različitih 
civilizacija; ujedinjuje najdraži Braudelov projekt: objašnjenje sadaš- 
njosti prošlošću. Projekt gramatike odista ujedinjuje povijest i sadaš- 
njost civilizacija, sudi o sadašnjosti i nudi odgovore o njezinoj buduć- 
nosti; daje cjelovitu i razlikovnu sliku života skupina ljudi na nekom 
tlu. Braudel je neosporni dvadesetostoljetni majstor povijesti civiliza- 
cija; njegova zamisao gramatičkog projekta civilizacija gdje su povi- 
jesni zaključci razlikovne jedinice istraživanja koje služe točnom izra- 
žavanju stanja svijeta, ujedinjuje ono što je on držao najnovijim 
pogledom na svijet s najnovijim zaključcima o njegovom tečaju. 
Gramatika civilizacija, poput srednjovjekovnih specula i summa, pred- 
stavlja temeljni dvadesetostoljetni enciklopedijski pokušaj objašnjava- 
nja čovjekovih očekivanja u svijetu koji napučuje tisućama godina. 

Braudelova gramatika civilizacija pokušaj je usustavljenja znanja 
povijesti civilizacija. Povijest je njen život; na povijesnim se istraživa- 
njima tog velikog istraživača ona osniva. Prvo mjesto Braudel posve- 
ćuje tlu, geografiji. Slijedeći mukotrpno izvedene pouke njegova 
velikog djela o Sredozemlju, drži da se obris civilizacija ocrtava 
odnosom prostora i prošlosti, geografije i povijesti. Dva niza zaklju- 
čaka suprotstavljena su pitanjima i odgovorima: koje odgovore daju 
ljudi na pitanja koja im postavlja krajolik na kojem žive; kako su ti 
odgovori uobličeni; kako su pitanja postavljena? Odnos pitanja 
i odgovora ocrtava kolektivne sudbine. Te kolektivne sudbine, drži 
Braudel, podnose i žive trostruki ritam: ritam dugotrajnosti, zemlje, 
klima, država i civilizacija, koje se polako i gotovo neprimjetno 
mijenjaju; ritam konjunktura i ciklusa, napretka ili nazatka, raspo- 
djele, stjecanja i trošenja bogatstava, te, konačno, ritam događaja, 
onog što on zove mjehurićima povijesti. Civilizacije žive trostrukim 
životom koji se ujedinjuje u jedinstvenom, civilizacijskom odgovoru 
kolektivnih sudbina. 

Gramatički pogled na svijet ujedinjuje te mnoge kolektivne sudbine 

u jedinstvenu i koherentnu sliku razlika. Civilizacije međusobno opće, 
dolaze u doticaj, odbijaju se ili prihvaćaju; kolektivne se sudbine 
mijenjaju: upravo te mjene i doticaje bilježi povjesničar;, mjena, 
doticaj i razlika cilj su njegova opisa; time se uobličuju različiti 
odgovori na različite ili iste izazove ali i povjesnikov odgovor na izazov 
sadašnjice; sustav znanja o prošlostima civilizacija povjesniku omogu- 
ćuje da odgovori na pitanja i pomišljenje izazove budućnosti. Ovo je 
Braudelovo djelo nastalo prije više od dvadeset godina: čitalac 
u njemu može naći odgovore jednog bliskog vremena o njegovoj 
neposrednoj i dalekoj budućnosti, o našoj sadašnjosti, odgovore uvi- 
jek razumne i često valjane. Premda se to djelo predstavlja kao 
presjek suvremenih civilizacija, istodobno je i slika jednog razdoblja 
povijesti ideja, živ odsječak sinteze prošlosti koja nam govori o našoj 
sadašnjosti. 

Slika upornog, tvrdoglavog i dugotrajnog čovjekova bivanja u svi- 
jetu, Gramatika civilizacija je i svjedočanstvo o načinu proučavanja 
svijeta i čovjeka, svjedočanstvo koje se osniva na kritičkom vrednova- 
nju povijesti. Daleko od toga da povijest vidi kao napor civiliziranja, 
daleko od toga da hijerarhizira kulture i civilizacije, da svaki svijet 
započinje barbarstvom i završava smrću, gramatika civilizacija ne vidi 
civilizacije kao živote već prošlost nadahnjuje životom sadašnjosti. 
Veliki enciklopedist dvadesetog stoljeća tim svojim djelom daje pouku 
svijetu: suprotno civilizaciji je barbarstvo; suvremeno barbarstvo nije 
jednako antičkom; civilizacija kao snošljivi ideal znanja suprotstavlja 
se danas barbarstvu nesnošljivog znanja i neumitnog napretka, nijeka- 
nju i zapretanju potrebe za razumijevanjem samih sebe i drugih preko 
trijezno i ljubavlju istražene prošlosti. 

Nenad Ivić 

BRAUDEL NAUČAVA POVIJEST 


Ova je knjiga priručnik ili — bolje rečeno — središnji dio priručnika 
— objavljen prvi put 1963. Zamišljen je i napisan za upotrebu u Završ- 
nim razredima naših gimnazija i danas ga kao takva treba čitati. Ali 
bez apriornih stavova i ograničenja, već naprotiv. Jer to nije prigodni 
tekst, u kojem ćemo svakako prepoznati F. Braudela, ali iza priruč- 
nika. To je u pravom smislu njegov priručnik, napisan u pomalo 
izuzetnom kontekstu i zato izložen priličnom izazovu. Tekst nije pisan 
za sebi ravne niti za široku javnost, koja ga u ono vrijeme nije još 
poznavala i na koju se on uopće nije osvrtao, nego za vrlo određenu 
publiku mladih od 16 do 18 godina — »odraslih« pisao je on 1983. 
u jednom od svojih napisa iz Corriere della Sera, navedenom čak 
i ovdje — koje je htio potaći na razmišljanje kao i za njihove profesore, 
što nije ni potrebno dodati. Tekst koji je trebao pokazati — i dokazati 
— da se povijest — ta najzahtjevnija, najnovija i također naineobičnija 
među ostalim humanističkim naukama, može poučavati i kako da se 
to čini. Osnovno je načelo pobuditi zanimanje onih mladih kojima je 
namijenjena i kojima je trebalo omogućiti da se s razumijevanjem 
suoče sa svijetom u kojem će živjeti. Nema zapravo povijesti u njego- 
vim očima koja ispitivanjem i posredstvom prošlosti ne bi odgovorila 
na znatiželje, nesigurnosti i probleme sadašnjosti. 

Čitajući to ponovo danas, bolje ćemo shvatiti zašto ga je izdavač 
deset godina nagovarao da »prilagodi« svoj tekst drugoj publici, a on 
je, ne rekavši zapravo nikada ne, odgađao to uvijek za kasnije. Svaka 
knjiga ima logiku svog pisanja koja ne dopušta pojedinačne ispravke, 
nego zahtijeva da se uvijek iznova počinje od ništice. Nije prestao to 
ponavljati svima koji su mu se htjeli približiti. Da bi povjesničari, koji 
moraju biti »majstori svog jezika«, dobro napisali povijest, a povijest 
mora biti dobro napisana, nikad ne treba ispravljati, nego uvijek 
neumorno pisati iznova, ponavljajući od A do Z, dok se ne nađe 


14 


istodobno najtočniji i najjednostavniji izraz za svoju misao, dok tekst 
»ne poteče iz izvora«. 

Dakle, više vrijedi da se ova knjiga ponudi danas opet u svom 
izvornom obliku, osiromašena najviše za svoje slikovne priloge, doku- 
mente i bilješke. Bio bi uostalom paradoks da F. Braudel nije dijelom 
preuzeo odgovornost što se to događa tako kasno, u razmaku od 
govoto četvrt stoljeća. Njezini prvi čitatelji prešli su četrdesetu, a naj- 
mlađi od prvih nastavnika, koji su je koristili, navršili su pedesetu. 
Kao i za Sredozemlje,' Španjolska i Italija dale su primjer već 1966. 
Prva ju je prevela u cjelini za studente sveučilišta (Madrid, Tecnos), 
a druga ju je ponudila kao džepno izdanje koje se otad redovito izdaje 
(Torino, Einaudi, PBE). U našoj Evropi, koja je na putu ujedinjenja, 
mogle bi iznenaditi značajne razlike u širenju ove knjige. A do njih 
dolazi zato što zapravo nigdje nema toliko pregrada kao u sadržaju 
nastavnog gradiva za srednje škole, unatoč paralelizmu njegova raspo- 
reda po razredima. Možda je preoštro reći da kao priručnik ni u samoj 
Francuskoj nije bio onako raširen kako je mogao i trebao biti. Koliko 
li je nastavničkih vijeća odlučilo (kao što sam i sam pomalo iznenađen 
iskusio 1964. u provincijskoj gimnaziji sjeverno od Pariza, u kojoj sam 
se upravo namjestio) da je odviše težak za đake te im treba izabrati 
neki drugi, koji ima lakši pristup, a ovaj da se zadrži kao nastavnički 
priručnik. Time je u vrijeme kad su školske izdavačke kuće veliko- 
dušno dijelile svoje priručnike bio zajamčen lijep izdavački promašaj! 
Ali rado vjerujem da je ova knjiga čak i tako našla polovinu svoje 
tražene publike i da je poslužila kao nastavnički priručnik, pomažući 
profesorima da u duhu što ga je F. Braudel želio poučavaju ovaj novi 
i teški program, koji je on toliko gurao naprijed da bude prihvaćen. 
Ako je tako taj je program više nego napola ispunjen. Hoće li konačno 
danas naći čitatelje i položaj koji su joj mnogi htjeli točno izmjeriti? 
Barem tri razloga navode nas da u to vjerujemo. Pokušat ću ih redom 
izložiti. 

Ova knjiga, kao i mnoge druge, ima svoju povijest i da bismo joj 
odredili domašaj treba je smjestiti u njen kontekst, a to je kraj 
pedesetih godina. Veliki napor poratne obnove i modernizacije u ono 
vrijeme stavio je u pitanje stanoviti broj osnovnih struktura francu- 
skoga društva čija je neprilagođenost bila očevidna barem u očima 
prosvijetljene »elite«, otvorene vanjskim utjecajima. To je vrijedilo za 
politiku, ali također i za obrazovni ustav, koji je bio podvrgnut 
nezapamćenom pritisku od osnovne škole pa do sveučilišta. Morala su 
se primati djeca iz razdoblja »baby booma« na dulje školovanje i naći 
brojniji učitelji među praznim predratnim razredima. Prvi će morati 

učiti, a drugi poučavati na drukčiji način iz temelja obnovljene disci- 
pline. Isti zahtjev dvostrukog napretka — ustvari, bio je to pravi lom 
— u količini i kakvoći vrijedi i za obrazovanje ostalih stručnjaka, na 
čelu s inženjerima i liječnicima. Reforme bijahu na dnevnom redu 
u ime gesla ovladati znači predvidjeti«. Ali one dijele mišljenje, 
običaje, stručnjake. Neke će uspjeti, poput nastave matematike 
i medicinskog studija. A ostale će doživjeti djelomični ili potpuni 
neuspjeh. Među njima je i reforma nastave povijesti. 

Načelo reforme programa povijesnoga gradiva uspostavljeno je 
prije kraja četvrte republike. Reforma je započela 1957. u šestom 
razredu, a na početku školske godine 1962. zahvatila je završne 
razrede. Njeno je načelo jednostavno. Stara raspodjela povijesnog 
gradiva, na snazi od 1945, koja je dijelila gradivo na susljedne dije- 
love, polazeći od Mezopotamije i Egipta, zadržavala je za dva posljed- 
nja razreda takozvano »suvremeno« razdoblje: 1789. do 1851. 
u prvom razredu, 1851—1939. u zadnjem. Nova raspodjela od 19. 
srpnja 1957. preskače godinu dana i premješta unutarnju podjelu 
u obrnutom smjeru (1789—1871. u drugom, a 1871—1945. u prvom 
razredu), da bi zadržala za završne razrede proučavanje glavnih 
suvremenih civilizacijax. Službeni list od sljedećeg 25. srpnja donosi 
u pojedinostima sadržaj ovog privremenog programa i to u šest 
»svjetova« (zapadni, sovjetski, muslimanski, dalekoistočni, jugo- 
istočno azijski, crni afrički), a prethodi im uvod koji im treba odrediti 
»zamisao i značenje«. Uvod »će najprije morati definirati pojam 
civilizacije, ali će potcrtati i objasniti oblik koji treba dati planiranom 
proučavanju i koji će za svaku od nabrojenih cjelina sadržavati... tri 
bitna elementa: temelje, bitne čimbenike razvoja, posebne sadašnje 
vidove njezine civilizacije«. 

Ovaj naslov u ono je vrijeme Braudelu više neka zadovoljština nego 
prava pobjeda. Premda je bio primoran da napusti predsjedništvo 
komisije za prijemne ispite, koja mu je omogućila da osjeti sve 
poteškoće na koje može naići nužna »reforma prijemnih ispita«, Henri 
Longchambon ga je pozvao da sastavi dio koji se odnosi na društvene 
znanosti u izvještaju o znanstvenoistraživačkom radu u Francuskoj, 
namijenjen petogodišnjem planu koji se upravo sastavljao. Ali plan 
što ga je predao malom pokusnom Fakultetu ekonomskih, društvenih 
i političkih znanosti sukobio se s oporbom već postojećih fakulteta 
— Filozofskog i Pravnog — kojima je prijetila konkurencija. Lipnja 
1957. završni izvještaj predstavljen vladi zadržao ga je kao »dugoročnu 
reformu« (»ne vjerujući previše u to«, s obzirom na »ravnodušnost ili 
sustavan otpor iz straha i na osnovu 'zdravog razuma’ svih već 
postojećih ustanova«), koja je moguća u okviru »prilagođavanja struk- 
tura«. Pod naslovom »Društvene znanosti u Francuskoj: bilanca, 

programe možemo čitati njezin tekst što ga je očito napisao sam 
F. Braudel u prvom izdanju Annales ESC" iz 1958. 

Međutim ovaj prvi neuspjeh imat će dvije posljedice i to obje uslijed 
inicijative Gastona Bergera koji je tada bio zadužen za visoko škol- 
stvo. Plan da se u Parizu osnuje institucija za znanosti o čovjeku (ili 
društvenih znanosti, jer članak iz 1958. naizmjence koristi oba izraza) 
kao mjesto »gdje će se okupljati istraživanja« oko knjižnice i zajednič- 
kih službi (»osobito mehariografije i kartografskog laboratorija«) i onu 
reformu programa završnih razreda (te zapravo drugoga ciklusa sred- 
nje škole) koja je trebala pripremiti učenike za sveučilište i za suvre- 
meni svijet i pojmom civilizacije objasniti im što je sve povijest mogla 
izvući iz pažljivog čitanja »susjednih društvenih znanosti: geografije, 
demografije, ekonomije, sociologije, antropologije, psihologije«. Pra- 
va zorna obuka na svjetskoj razini. 

Ali time što je uklonila događaj iz nastave povijesti ili ga barem 
potisnula u drugi plan, makar samo na godinu dana, reforma se 
pokazala odviše grubom a da bi mogla biti olako prihvaćena, pa otpori 
nisu izostali. Dvije godine kasnije trebalo se nagoditi. U novom tekstu 
od lipnja 1959. izričaj u drugom dijelu »civilizacije suvremenog svi- 
jeta« okuplja Daleki istok i jugoistočnu Aziju u jedan jedinstveni svijet 
nazvan »svijetom Indijskog oceana i Pacifika« i dodaje zaključak 
o »velikim problemima sadašnjeg trenutka«. A posebno je razdoblje 
od 1914. do 1945. ponovo uvedeno u program završnih razreda, da bi 
im zauzelo cijelo prvo tromjesečje, mijenjajući tako ravnotežu školske 
godine. Bitka još nije bila izgubljena. Ali isto tako ni dobivena, kao 
što su to pokazali svi otpori na koje se nailazilo u primjeni, metodama 
i uputama o nastavi, u izborima sadržaja itd. Uzmimo jedan primjer 
između mnogih drugih: u vrijeme potpune dekolonizacije, kad su nove 
nezavisne države hrabro nastojale pisati svoju povijest, uredbom od 
10. kolovoza 1965. naprosto je uklonjen »afrički svijet«. 

Približavanjem trenutka kad će novi program stupiti na snagu, 
otvoreno su se izražavale ograde u vezi s njim. Kako da poučavamo 
povijest bez podloge koju pružaju pripovijedanje, događaji, konkretna 
znanja, koja se mogu provjeriti na ispitu, pitaju se osobe odgovorne za 
drugi stupanj, nesumnjivo s pravom svjesne potpunog raskida što će 
ga predstavljati ovaj program za nastavnike, obrazovane u drugačijoj 
školi, na sveučilištu gdje mnoge društvene znanosti o kojima je riječ 
nisu još našle svoje mjesto? Zar to neće biti izbor između »činjenica« 
s jedne strane i »brbljanja« ili »apstrakcije« s druge strane? Autori 
novih ili obnovljenih starih priručnika ne oklijevaju priznati svoju 
zbunjenost, čak i nepovjerenje. Procitajmo ponovo predgovor jednog 

od najpoznatijih (Hatier, 1962) koji je bio biblija generacijama sred- 
njoškolaca: »Iako nema sumnje da je taj program zanimljiv i da je to 
proučavanje suvremenoga svijeta privlačno i korisno za učenike na 
kraju drugoga stupnja školovanja, ipak se ne mogu prikriti poteškoće 
koje nastaju pri njegovu provođenju. Trebat će se nužno uhvatiti 
ukoštac s mnogim tehničkim riječima. Trebalo je pojednostaviti. . .« 
I nakon što su predstavljeni »stručnjaci«, odnosno sveučilišni nastav- 
nici ili doktorandi, kojima su bila povjerena čuvena nova poglavlja, 
predgovor nastavlja: »Ova se ekipa stručnjaka obvezala ponuditi 
jednostavnu i jasnu knjigu koju svi mi želimo. Htjela je samo naznačiti 
glavne pravce, shvatiti i omogućiti shvaćanje . . . Od 288. stranice, gdje 
započinje povijest civilizacija, koja je teža od jednostavnog pripovije- 
danja činjenica, "kratki sadržaj’, otisnut masnim slovima, određuje 
i upotpunjuje tekst. Može zamijeniti sažetak, jer je bez sumnje vrlo 
kratak, ali dovoljan za užurbanog učenika koji bi htio od prve upoz- 
nati okosnicu zadaće«. .. Na kraju sveska »posljednji, više pedagoški 
dio nastoji odgovoriti na opravdane nemire kandidata«. 

Oprostite mi ovo ponešto dugačko citiranje u kojem sam potcrtao 
značajne izraze. Nije mi cilj nikoga optuživati, niti oživljavati bilo 
kakvu manihejsku borbu između »starih« i »mladih«. Ali ništa ne 
pokazuje bolje što je bilo u pitanju i kakve je bojazni izazvao »ovaj 
sigurno uzbudljiv i ambiciozan program«. Pišući taj priručnik Fernand 
Braudel se osobno angažirao, bez pretjeranih iluzija što se tiče protiv- 
ljenja na koja će naići. I izabrao je najteže. Za sebe je zadržao središnji 
dio o »velikim civilizacijama« koji je bio najviše osporavan i kritiziran. 
Stavivši na početak sveska nekoliko stranica uvoda: »Povijest i sadaš- 
nje vrijeme« čije bi čitanje »pedagoška logika« sigurno »radije vratila 
iza prvoga dijela programa« (povijest od 1914. do naših dana)... »kad 
započne teški studij velikih civilizacija«, on to još jednom bez oklijeva- 
nja ponovo potvrđuje duboko jedinstvo toga globalnog čitanja sadaš- 
njeg svijeta. U trenutku kad se pojavio to nije samo još jedan 
priručnik. To je knjiga kojom se vodi borba. I to najosjetljivija 
i najnezahvalnija borba, borba protiv običaja vlastitoga ceha, jer ne 
može nametati nego mora uvjeravati, a da bi uvjerio treba neprestano 
iznova započinjati i ponavljati da greške, čak i najsramotnija neznanja 
postoje u svim vremenima, da se ne smiju pripisivati ni učenicima, ni 
programima, ni priručnicima, kako današnjim tako i jučerašnjim. 
Poteškoće — riječ »težak« vraća se dva puta u deset prvih redaka, ali 
nema, jasno, isto značenje kao u gore navedenom tekstu — nisu ni 
zanijekane ni umanjivane. O njima se otvoreno raspravlja. 

Mogli bismo dakako pomisliti da se Braudel nepotrebno upustio 
u područje koje nije imao pod nadzorom i gdje nije mogao uspjeti 
protiv nepokretnoga školskog sustava. Taj se sustav nije ni mogao 

razvijati, jer je još prije 1968. počeo zapadati u krizu uslijed pretjera- 
nog povećavanja broja učenika, povezanog s produživanjem trajanja 
studija, kao i uslijed sveopćeg pristupa u prvi ciklus barem srednje 
škole. Isto bismo tako mogli pomisliti da se prava borba, kojoj treba 
posvetiti sve svoje napore, nalazi drugdje, na poprištu istraživanja te 
»vrhunske povijesti«, koju je nastojao poslije Luciena Febvrea pokre- 
nuti i odrediti bez isključivosti, oslanjajući se na čudesno i tada sasvim 
novo djelatno oruđe, na VI. odsjek Visoke primijenjene škole 
u punom naletu. Ili na poprištu sveučilišta, tog visokog školstva koje 
mu je i dalje uskraćivalo da sudjeluje u dodjeljivanju znanstvenih 
stupnjeva. Razuman bi se put sastojao u tome da se potaknu istraživa- 
nja; da se dade obnovljena slika ne samo povijesti povezane s društve- 
nim znanostima; da se najboljima osigura mjesto na sveučilištu; da se 
istodobno osigura obnavljanje nastavnih sadržaja i proširenje polja 
onih disciplina koje se poučavaju i da se budući nastavnici obrazuju 
u novom duhu. Različiti ulog na vrijeme i na polagani preobražaj. Ali 
Fernand Braudel nije volio biti razuman. Da se u to uvjerimo, 
dovoljno je pročitati posljednje riječi koje je javno izrekao, u Chateau- 
vallonu 20. listopada 1985: »Ljudi koje veoma volim rekoše mi: ’Ne 
budi, kao obično, nerazuman'. Zar vjerujete da sam poslušao njihov 
savjet?« (Povijesna lekcija Fernanda Braudela,. Chateauvallon, listo- 
pad 1985, Pariz, Arthaud-Flammarion, str. 224).? Šala, kao i uvijek 
kod njega, na ironičan način ukazuje na ono što je bitno u njegovim 
očima. A u slučaju nastave (povijesti, kao uostalom i svih ostalih 
disciplina) bitno je bilo duboko uvjerenje, koje je redovito iznova 
naglašavao, da se reforma ne smije provoditi samo u pojedinim 
dijelovima nastave. Da bi imala neke šanse za uspjeh, ne može se 
ograničavati na jedan od stupnjeva — osnovna škola, prvi ili drugi 
ciklus srednje škole, sveučilište. Reforma mora biti potpuna. 


Kako god bilo, imao je dosta opravdan osjećaj da nije uspio na 
školskom poprištu. Mnogo prije no što su novi službeni tekstovi 
oslobodili učenike završnih razreda ovog programa, koji je previše 
remetio navike, i vratili dobru staru povijest, u kojoj se pričaju 
događaji sadašnjeg vremena — od 1914, a zatim od 1939. do naših dana 
— na mjesto koje nikada nije trebalo izgubiti, »Braudel«, stavljen 
zapravo na indeks, bio je 1970. kriomice povučen iz prodaje. A to je 
znak koji ne vara. Ali u njegovim očima problem nije bio u knjizi nego 
mnogo dublje, u samoj nastavi povijesti. Problem koji će ga zaokup- 
ljati do posljednjega dana i koji je kod njega uvijek budio ratobornost. 


Poznate su njegove učestale intervencije da bi u svakoj prilici, čak 

i uoči svoje smrti, ukazao na stranputicu kojom su, po njemu, krenuli 
novi, a zatim »najnoviji« programi. Njegov članak u Corriere della 
Sera od 1983, što ga ovdje objavljujemo, ponavlja argumente kojima 
se služio još prije četiri ili pet godina u jednoj raspravi koja je okupila 
poimence J.-P. Chevenementa, M. Debrća, A. Deauxa i najavila ono 
što će dvije godine kasnije ponoviti u Chateauvallonu. Tamo je još, 
pričajući o opsadi Toulona — o onoj iz 1707. kojoj je posvetio mnoge 
stranice Identiteta Francuske," a ne o onoj odviše poznatoj iz 1793. 
— pred učenicima trećeg razreda Centra za društvene znanosti 
u Toulonu, u prisutnosti kamera, dao primjer i platio svojom glavom. 
Film svjedoči o tome. Ali ni tamo mu nije bilo dovoljno da se obrati 
učenicima. Htio je 17. listopada odgovoriti barem na neka pitanja, 
koja je za njega pripremilo četrdesetak profesora: o nastavi povijesti, 
povijesti umjetnosti, o položaju znanosti i tehnike, o položaju geogra- 
fije 1 još uvijek o školskim programima. 

Bilješke koje je prigodom tog razgovora zabilježio moj kolega 
Gilbert Buti potvrdile bi, da je to potrebno, kontinuitet njegovih 
stavova. Htio je ponoviti svoje vjerovanje u povijest koja je otvorena 
za doprinose drugih humanističkih znanosti — ali se nikada s njima ne 
miješa, jer povijest pridržava sebi nezamjenjivu prednost vlasti nad 
prošlošću kao prošlošću koja joj omogućuje da bolje shvati sadašnjost. 
I ponovo je potvrdio svoje duboko neslaganje s raspoređivanjem 
programa koje umjesto da rješava probleme i da se suočava s poteško- 
ćama čini suprotno. Tako u razredima s malom djecom dolazi novija 
povijest. A u drugom ciklusu i sve do završnih razreda tradicionalna 
povijest, pripovijedanje, doživljaji, kronologija, ratovi. U njegovim 
očima, postupak bi trebao biti upravo obrnut. Poslušajmo ga još 
jednom u Chateauvallonu: »Da sam ja odgovoran, u osnovnoj bih 
školi poučavao tradicionalnu povijest, povijest koja je zapravo pripo- 
vijest, a to znači da pričamo, da se zaustavljamo, da objašnjavamo ono 
što je važnije i da s vremena na vrijeme ubacujemo zapažanja iz 
sociologije, društvene ekonomije itd; 'najnoviju povijest? i 'još noviju 
povijest" sabrao bih za završne razrede. Smatram, naime, strašnim da 
se na maturi djeca pitaju o razdoblju od 1945. do 1985. kao što se to 
danas čini. Da sam ispitivač, siguran sam da bih srušio bilo kojeg 
povjesničara na maturi! I da ispitujem sebe, siguran sam da bih 
osobno srušio i samoga sebe!« 

Nemojmo ni ovo uzeti kao običnu šalu koju je izrekao u euforiji tog 
susreta. Članak iz 1983. još jasnije kazuje isto svojim talijanskim 
čitaocima: »Odakle ova sramota? Uslijed besmislene odluke Ministar- 
stva prosvjete. Osobno bih, kao što sam to uvijek predlagao, stavio 

uvod u novu povijest jedino u program završnog razreda. Nova 
povijest je svjesni dodatak raznih humanističkih znanosti. Ove razne 
znanosti gledaju i tumače sadašnji svijet čineći zbrku razumljivom. 
A nužno je, po mom mišljenju, da naši mladi ljudi s osamnaest godina, 
uoči pripremanja za bilo koje zanimanje, budu upućeni u sadašnje 
probleme ekonomije i društva, u velike svjetske kulturne sukobe, 
u množinu civilizacija . . .« 

Na svoj izazovan način Braudel hoće, dakle, ponovo do kraja 
potvrditi svoje duboko vjerovanje u istinski pedagoški plan koji će 
povijesti dati središnje mjesto (»Tko će zanijekati silnu ulogu povije- 
sti?«) i koji će je koristiti kao povlašteno sredstvo za odgonetavanje 
i razumijevanje svijeta, zapravo i prošlosti i sadašnjosti zajedno. Ali 
nikada nije prestao ponavljati »na sve načine« da je tradicionalna 
povijest — pripovijedanje koje se oslanja na točnu kronologiju — jedina 
kadra privući pažnju najmlađih učenika — »djece« nasuprot »odra- 
slima« iz završnih razreda — i istodobno ih »naučiti što je neophodno 
o vremenu«. Dakle bilo bi pogrešno vidjeti u ovoj redovito ponavlja- 
noj tvrdnji prigodno dokazivanje koje nastoji u ime ne znam kakva 
ekumenizma uspostaviti kontinuitet između »tradicionalne povijesti« 
i te »nove povijesti«, dok je svoju energiju istraživača i svoj utjecaj 
znanstvenog savjetnika posvetio stvaranju raskida između jedne 
i druge. Kao da je pod svaku cijenu trebao opravdati povijest, koju je 
radije nazivao »višom«, kao što postoji i viša matematika, od svih 
grijeha koji su joj se s pravom ili nepravom htjeli pripisati. Zar ga nisu 
zbog toga proglasili gotovo na najvišoj razini jednim od krivaca za 
svibanj 1968. 

Zrelo se suočivši s poteškoćama i neuspjesima, Fernand Braudel će 
bez ikakve sumnje odrediti i učvrstiti svoj stav. Ali pravo objašnjenje 
treba tražiti unatrag, u iskustvu koje je nagomilao tijekom otprilike 
deset ili dvanaest godina srednjoškolskog poučavanja u Alžiru i Parizu 
između 1923. i 1935. Premda istraživanje služi njenom poticanju, 
oživljavanju i obnavljanju, povijest se u njegovim očima mora prije 
svega poučavati. I jedno od njegovih prvih predavanja u Brazilu, rujna 
1936. u Instituto de Educação de São Paulo, upravo nosi naslov 
»Pedagogija povijesti«. Tekst, objavljen u ono vrijeme na portugal- 
skom u Archivos tog instituta, bio je ponovo objavljen 1955. u Revista 
de historia u Sao Paulu (br. 23, str. 2-21). Zaokupljen pripremanjem 
Sredozemlja Braudel (bit ćemo u napasti da kažemo »Braudel prije 
Braudela«) odaje već ovdje jezgru onoga što pedeset godina neće 
prestati ponavljati. 

Da bi preobrazio »školski roman« u »pustolovni roman« (slobodno 
prevodim s portugalskog) nema druge tajne osim jednostavnosti koja 
ide u srž, ali to nije »jednostavnost koja osakaćuje istinu, koja izriče 

prazninu, koja je samo ublažena riječ za osrednjost, nego jednostav- 
nost koja je jasnoća, svjetlost inteligencije ... Moramo ići na ono što 
predstavlja središte neke civilizacije: Grčka, civilizacija Egejskoga 
mora, od Trakije do Krete — a ne od Balkanskoga poluotoka. Egipat, 
civilizacija ukroćenoga Nila.« Uzor mu je bio Henri Pirenne, danas 
vodeći povjesničar frankofonskoga svijeta«, te pod njegovim utjeca- 
jem nastava koja okreće leđa knjizi da bi se pouzdala u riječ. Moramo 
ukloniti apstraktne izraze, da bi nas razumjeli. Da bi nas slušali, 
moramo »ostaviti povijesti njenu dramatičnu zanimljivost« i učiniti da 
povijest »uvijek bude zanimljiva«. Poučavati povijest znači prije svega 
znati je pripovijedati. I da zaključimo: »Od povijesne aktivnosti do 
didaktičke aktivnosti prijelaz je kao iz jednog vodotijeka u drugi... 
Pripazite: vašu pedagošku zadaću ne treba usmjeravati onome čemu 
u znanosti dajete prednost. Naglašavam da bi naš kolega zanemario 
sve svoje dužnosti kad bi govorio učenicima samo o društvima, 
čekovima i cijeni žita. Historiografija je polako prošla različite faze. 
Bila je kronika vladara, povijest bitaka ili ogledalo političkih doga- 
đaja. Danas, zahvaljujući naporima hrabrih istraživača, ona uranja 
u ekonomske i društvene stvarnosti prošlosti. Ove su dionice poput 
stepenica nekog stubišta koje vodi do istine. Nemojte žrtvovati ni 
jednu od ovih stepenica kad budete u društvu studenata. . .« 

»Nije važno«, dodaje kasnije, posuđujući svoj primjer iz zemljopisa 
koji je u Francuskoj usko povezan s nastavom povijesti, »da biste 
objasnili morske mijene polaziti od najtočnije znanstvene teorije, nego 
je važno do nje stići.« A »maturalna plima«, koju je Henri Poincarć 
optužio, može biti izvrsno pedagoško polazište. Ovi reci otkrivaju 
upravo neobični kontinuitet izbora što ga je vrlo rano izvršio i zadržao 
do posljednjega dana: Fernand Braudel ili velika ljubav za poučavanje 
povijesti i za povijest koja se poučava. Tko bi se usudio reći da je 
danas u trenutku nove reforme ovaj pedagoški prijedlog izgubio svoju 
važnost? Zabilježimo, u svakom slučaju usput, da ovaj prijedlog, koji 
je gorljivo branio za povijest, vrijedi također i za ostale discipline koje 
su u njegovim očima isto tako temeljne kao matematika ili gramatika. 

Treći put, koji ću ovdje samo zacrtati, bio je onaj koji je nastojao 
vratiti ovu knjigu, pogrešno smatranu »minornom« (a s njom cijeli 
jedan skup ostalih tekstova) u kontinuitet njegova djela. Kao zatoče- 
nik svog uspjeha Braudel je često zatvaran u jednu jedinu knjigu 
i mnogi su rado tvrdili da postoje suprotnosti i podjela između 
Sredozemlja, Materijalne civilizacije? i Francuske povijesti.* Smatram, 
naprotiv, da njegovo djelo udaljenošću dobiva danas na cijeni, ako se 

istodobno čita u svojoj cjelini i u svom kontinuitetu. Govor i pismo, 
oboje repetitivni (ali »poučavanje znači ponavljanje« bila je jedna od 
njegovih omiljelih izreka) igraju ovdje, usko povezani poput crepova, 
središnju ulogu u razradi misli, formulacije, stila. Oni mu omogućuju 
da se igra idejama i pojmovima, da ih ukroti pa napusti, prije no što je 
našao njihov konačni izraz i konačno mjesto. Iz teksta u tekst ponav- 
ljanja, poput crepova na krovu koji prekrivaju jedan drugoga, tvoreći 
dojam homogene površine. Ali ova površina u svom odvijanju ne 
prestaje uvoditi nove motive, koji su najprije zacrtani, a zatim se malo 
po malo i uvijek postupno razvijaju i uključuju u cjelinu. 

U ovoj perspektivi Gramatika civilizacija zauzima posredno mjesto 
između prvoga izdanja Sredozemlja (1949) s jedne strane i drugoga 
izdanja (1966) i prvoga sveska Materijalne civilizacije (1967) s druge 
strane. Ona se očigledno oslanja na V. poglavlje Francuske enciklope- 
dije, sv. XX. (1959): »Povijest civilizacija: prošlost objašnjava sadaš- 
njost« (ponovo objavljeno u Zapisima o povijesti, 1969. str. 255-314), 
uostalom isto tako kao i na druge »velike« tekstove ovih istih godina, 
od kojih u prvom redu treba spomenuti »Povijest i društvene znanosti: 
dugotrajnost« (Annales ESC, 1958) Zapravo, ona mu pruža priliku da 
razvije i dovrši (očito privremeno), koristeći se savjetima i znanjima 
brojnih istraživača, pozvanih na njegovu inicijativu u odjele »Kultur- 
nih krugova« VI. sekcije EPHE* — danas EHESS. — razmišljanje 
o samom pojmu civilizacije, koju je susreo u Sredozemlju kao »prvu 
i najsloženiju permanentnost« sa svim proturječjima koje u sebi nosi. 
Jer civilizacije su »bratske i slobodarske, ali istodobno zatvorene, 
isključive, nepristupačne ...; miroljubive« i »ipak ratoborne; 
neobično nepomične« i »istodobno pokretne, nestalne.« Malo po 
malo rječnik dolazi na svoje mjesto, a kao i uvijek kod Braudela, 
oslanja se na povezanu mrežu slika: slaganje razina jedne na drugu, 
isprepletenost trajanja itd. Laganim doticajima, koji slijede jedan za 
drugim, određuje smisao koji će pridjenuti svakoj riječi u sustavu koji 
ostaje njegov i koji je prije svega opravdan svojom sposobnošću da što 
je moguće tješnje poveže obrise složene stvarnosti i da ukaže na sve 
što svojom neprozirnošću izmiče analizi. Dovoljno je pomisliti na riječ 
kultura, o kojoj će na kraju, nakon što se dugo pitao (još i na 
stranicama koje slijede) pozivajući se na njemački jezik, o odnosima 
između civilizacije i kulture, napisati da je kultura »civilizacija koja još 
nije dosegla svoju zrelost, svoj optimum, ni osigurala svoj rast« 
(Materijalna civilizacija, I, str. 79) Naprotiv, definirana ovdje 
postupno u odnosu na prostor, društvo, ekonomiju i kolektivne 

mentalitete, civilizacija se 1963. izjednačava s dugotrajnošću: »Ono 


što ustrajno opstoji kroz nizove ekonomija, nizove društava i što jedva 
ili tek malo-pomalo dopušta da bude iskrivljeno. ..x Ali ne izjedna- 
čava se s cjelokupnom poviješću za koju još traži treću riječ; koja nije 
ni civilizacija ni Kultura (1959) i za koju će na kraju, ali kasnije, 
izabrati riječ .društvo, definirano ovaj put u jednini kao »cjelina 
cjelina«. 

Braudel je često ponavljao, a posljednji put u uvodu IJdentiteta 
Francuske, tvrdnju Marca Blocha: »Nema povijesti Francuske. Postoji 
samo povijest Evrope«, da bi odmah dodao: »Nema povijesti Evrope, 
postoji samo povijest svijeta.« Nije imao vremena da dovrši ovu 
povijest Francuske, koja je bila, znao je to, njegova posljednja oklada. 
Samo je filmom i tekstom (Evropa, Pariz, Arts et Mćtiers Graphigues, 
1982) zacrtao tu povijest Evrope koju je najavilo Sredozemlje. Dao 
nam je djelom Materijalna civilizacija, ekonomija i kapitalizam povi- 
jest svijeta koja je stigla, za razliku od Sredozemlja, do pitanja 
o sadašnjosti i bliskoj budućnosti. Ova je »gramatika civilizacija« 
sadašnjega svijeta na više osnova priprema i nadopunjava. 

Maurice Aymard 

UMJESTO PREDGOVORA! 


Bila je dovoljna jedna riječ Francoisa Mitteranda u njegovu poz- 
dravnom govoru prošloga 16. rujna, pa da se ponovo pokrene 
rasprava o nastavi povijesti. Bez sumnje, ona je samo čekala da oživi. 

To je stara, uvijek zanimljiva preporučljiva rasprava koja nikoga ne 
ostavlja ravnodušnim: ni publiku, više no ikad zaljubljenu u povijest, 
ni političare prisiljene na oprez, ni novinare, a ponajmanje profesore 
povijesti. To je stara rasprava koja nas ne uči ništa novo, a čiji se krug 
ipak neprestano povećava. Za sve proturječnosti ima u njoj mjesta. 
Dolaze uz topovsku salvu kao prave trupe. 

U načelu, radi se samo o programima nastave u osnovnoj školi, 
o kojoj se začudo malo govori. Programi srednjoškolske nastave više 
se spominju no što se proučavaju. Riječ je također o promašaju ili 
takozvanom promašaju te nastave, ocijenjene tako prema navodno 
sramotno lošim uspjesima naše djece. Ali zar ti uspjesi uopće mogu 
biti savršeni i zar su to ikad bili? Oko 1930. jedan je povijesni časopis 
s užitkom objavio mnogobrojne budalaštine srednjoškolaca. Pa ipak, 
u ono se vrijeme ta dobra nastava oslanjala na nepovredivi Malet- 
-Isaacov priručnik — koji danas toliki diskutanti hvale. 

Konačno, doveden je u pitanje razvitak same povijesne znanosti 
u njenim različitim oblicima. Po jednima, tradicionalna povijest, 
vjerna pripovijedanju, čak robinja pripovijedanja bezbrižno, optere- 
ćuje pamćenje gomilajući datume, imena junaka, djela i geste velikih 
ličnosti; po drugima, »nova« povijest, koja se smatra »znanstvenom«, 
koja između ostaloga njeguje dugotrajnost, a zanemaruje događaj, 
odgovorna je za ove katastrofalne didaktičke neuspjehe koji su u naj- 
manju ruku izazvali neoprostivo zaboravljanje kronologije. Ne izgleda 
li da ova rasprava između »starih« i »mladih« može štošta podnijeti? 


I ! Ovaj članak, objavljen 1983. u Corriere della Sera, neobjavljen u Francuskoj, čini nam se 
najprikladnijim predgovorom Gramatici civilizacija. 

Ona u sporu koji je pedagoški, a ne znanstveno-teoretski, prikriva 
probleme i »krivnje« umjesto da ih rasvijetli. 

Zar je problem uistinu tako složen? U srednjoškolskoj nastavi imate 
pred sobom djecu, a zatim odrasle. U određenom trenutku nastava 
kako povijesti tako i ostalih predmeta se nužno mora promijeniti. 
Problem je znati kako ćete pitanja, što ih treba proučavati, rasporediti 
na školske godine koje slijede jedna drugu, ali nisu međusobno slične. 
Na početku su pred vama djeca, a na kraju odrasli. Ono što odgovara 
djeci ne odgovara odraslima. Valja rasporediti gradivo, a da bi se to 
učinilo, potrebna je ideja-vodilja, razvrstavanje hitnih potreba i zah- 
tjeva, pronicljivost. 

Uvijek sam se zalagao za jednostavno pripovijedanje djeci, za slike, 
televizijske serije, film, odnosno sve u svemu za tradicionalnu ali 
poboljšanu povijest, prilagođenu medijima, na koje su djeca navikla. 
Govorim poznavajući stvar. Kao i svi sveučilišni nastavnici moje 
generacije, bio sam dugo vremena gimnazijski profesor i uvijek sam 
tražio, uz završne i maturalne razrede koji su mi bili povjereni, i jedan 
šesti, to jest djecu od deset do dvanaest godina. To je divna publika, 
koja se spontano čudi i pred kojom se povijesne slike mogu nizati kao 
da ih izbacuje lanterna magica. Valja im, a to je veliki problem, usput 
otkriti perspektive, stvarnost proživljenog vremena, smjerove i znače- 
nja što ih ono sadrži, uzastopnosti koje mu određuju put i koje mu, 
obilježavajući ga, daju prvo prepoznatljivo lice. Smatram po sebi 
strašnim da prosječni đak ne umije smjestiti Luja XIV u odnosu na 
Napoleona, ili Dantea u odnosu na Machiavellia... Neka, dakle, 
kronologija, koje se malo po malo utvrđuje, dade što manje povoda za 
zbrku! Ali neka lagano pripovijedanje samo po sebi vodi u prizore, 
krajolike, cjelovite poglede! Nalazimo se na ovim ili onim mjestima, 
u Veneciji, u Bordeauxu ili u Londonu... Učeći vrijeme, treba učiti 
i rječnik. Treba naučiti točno baratati riječima, apstraktnim i konkret- 
nim: ključnim pojmovima kao što su društvo, država, ekonomija, 
civilizacija... Sve to na najjednostavniji način. Treba zahtijevati 
poznavanje bitnih datuma, smjestiti u vrijeme značajne ljude, važne ili 
čak zle. Staviti ih na njihova mjesta. 

Evo nas sada s druge strane međe, nasuprot mladim ljudima, danas 
možda slobodnijim, ali i nesretnijim no što smo mi bili u njihovim 
godinama, ljudima koji su pobunjeni, dok se ustvari društvo, svijet, 
način života oko njih mijenja i odnosi ih u svojim pokretima, prisilama 
i srdzbama. Oni su možda manje intelektualci, manje »knjiški«, ali su 
isto tako inteligentni i sigurno znatiželjniji no što smo mi bili kad smo 
završili svoje školovanje. Kakav, dakle, historijski diskurs da im 
nametnemo? 

Naši im nelogični programi u Francuskoj određuju za prvi razred 

svijet od 1914. do 1939. Zatim u završnom razredu svijet od 1939. Dva 
puta opsežan svijet, ali svijet politike, ratova, institucija, sukoba. 
Zapravo nevjerojatnu masu datuma i događaja. Kladim se da ni jedan 
profesor, pa bio on obdaren i izvanrednim pamćenjem, ne može sa 
zajamčenim uspjehom podnijeti cijelo ispitivanje o toj masi činjenica, 
često osrednjeg značenja, koje slijede jedna drugu samo Zato jer 
slijede jedna drugu... Pred očima mi je zadnji od ovih priručnika 
o Sadašnjem vremenu najbolji, kako mi je rečeno, od te vrste. Sma- 
tram da je koristan, dobro napravljen, ali nepouzdan. Nema ni jedne 
valjane riječi o kapitalizmu, o ekonomskim krizama, o svjetskom 
stanovništvu, o civilizacijama izvan Evrope, o dubokim razlozima 
sukoba, koji se pak proučavaju sami u sebi. 

Odakle ova sramota? Uslijed besmislene odluke Ministarstva 
prosvjete. Osobno bih, kao što sam to uvijek predlagao, stavio 
upućivanje u novu povijest na program jedino završnog razreda. No 
povijest je svjesni dodatak raznih humanističkih nauka. Ove razne 
nauke gledaju i tumače sadašnji svijet čineći zbrku razumljivom. 
A nužno je, po mom mišljenju, da naši mladi osamnaestogodišnjaci 
uoči pripremanja za bilo koje zanimanje, budu upućeni u sadašnje 
probleme ekonomije i društva, u velike svjetske kulturne sukobe, 
u množinu civilizacija. Poslužit ću se jasnom slikom: da budu spo- 
sobni čitati neki veliki informativni dnevnik i shvatiti što u njemu 
čitaju. 

No učinjeno je suprotno. Nova je povijest stavljena, ubačena u raz- 
rede, u kojima su mala djeca, gdje je očito izazvala štete. Zar je moglo 
biti drukčije? 

Konačno, dva su historijska diskursa naopako korištena i škodila su 
jedan drugome, i to jedan na ulasku u gimnaziju, a drugi na izlasku iz 
nje. Iz toga proizlazi očigledna zbrka koju još otežavaju slobode što ih 
nastavnici sebi dopuštaju od 1968. birajući s najboljom namjerom neki 
dio programa, a zapostavljajući drugi. Ovisno o igri slučaja, o izboru 
profesora koji se izmjenjuju, neki učenici tijekom svog školovanja 
neće nikad čuti o ovom ili onom važnom dijelu povijesti. Kontinuitet 
kronoloških niti tu ništa ne dobiva... 

Nažalost, ono što se dogodilo povijesti kojoj se poučavaju naša 
djeca dogodilo se također i matematici i gramatici... Cemu s uzicama 
i dugmetima na hlačama poučavati što je to skup djecu od deset 
godina, koja zato nikad neće svladati običan račun, a samo će se neki 
od njih mnogo kasnije posvetiti višoj matematici? Lingvistika je 
izrovala gramatiku kao što vepar rilom izruje krumpirište. Ona ju je 
zaodjenula u sitničav, zamršen i nerazumljiv jezik, a što je još gore, 
savršeno neprikladan. Rezultat je da se nikad nije toliko zanemarivala 
gramatika i pravopis! No, za te pogreške nije odgovorna ni lingvistika, 

ni viša matematika, ni vrhunska povijesna znanost. One čine što 
moraju činiti. Ne brinu se o onome što se može ili ne može poučavati 
učenike s obzirom na njihovu dob. Odgovorna je u ovom slučaju 
intelektualna ambicija ljudi koji prave programe. Oni žele ići preda- 
leko. Raduje me što su ambiciozni za sebe. Ali neka se potrude biti 
jednostavni zbog onih za koje su zaduženi, pogotovo ako je to teško. 

Pitam se, koliko ova rasprava može zanimati talijanskoga čitatelja. 
Međutim, ako dobro razmisli, temelj ove rasprave beskrajnog je 
dometa i ne može ga ostaviti ravnodušnim. Tko će zanijekati silnu 
ulogu povijesti? Ona se sigurno ne gubi u proizvodnji nekog naciona- 
lizma (koji se može uvijek kritizirati), niti se samo udubljuje u neki 
humanizam, kojem dajem prvenstvo. Veliki je problem u tome što niti 
jedna nacionalna svijest ne može živjeti bez povijesti koja je njen 
sastavni dio. A bez te svijesti ne može biti izvorne kulture ni prave 
civilizacije, kako u Francuskoj tako ni u Italiji. 

UVOD: 
POVIJEST I SADAŠNJICA 


Ove prve stranice točno određuju smisao napora što ga novi pro- 
gram povijesti zahtijeva od učenika završnih razreda. One su po čistoj 
logici mogle biti stavljene samo na početak ovog sveska. Pa ipak, 
pedagoška logika neće se sasvim složiti s tim rješenjem. Citanje ovih 
stranica trebalo bi po njoj radije prebaciti iza prvoga dijela programa, 
otprilike na početak drugog tromjesečja, kad započne teški studij 
velikih civilizacija i kad se kandidati prilično upoznaju s rječnikom 
i filozofskim raspravama. Međutim, ne treba otkloniti kušnju prvoga 
uvodnog čitanja. 

Novi program povijesti završnih razreda postavlja teške probleme. 
Predstavlja se kao tumačenje sadašnjega svijeta u nastanku, kakav 
otkrivamo u često nejasnim izrazima, kakav možemo razumjeti pod 
mnogostrukim osvjetljenjima historije koja ne prezire niti jednu od 
susjednih društvenih nauka, kao što su: geografija, demografija, eko- 
nomija, sociologija, antropologija, psihologija... 


© Tri postupka tumačenja 


Umišljeno je objašnjavati sadašnjost. U najboljem slučaju možemo 
se nadati da ćemo je bolje razumjeti ovim ili onim putem. Vaš ih 
program predlaže redom tri: 

Prije svega, dani koje proživljavamo djelomice se objašnjavaju 
danima koji su im neposredno prethodili. Za ovo kratko vraćanje 
u natrag povijest će se lako pobrinuti. Prvi dio vašeg programa ima 
dakle kao predmet dane, dramatične, često neljudske godine što ih je 
svijet proživio od početka prvoga svjetskoga rata, kolovoza 1914, do 
danas. Ovi su događaji potresli i krajnje dramatizirali prvi dio XX. sto- 
ljeća i traju s bezbrojnim posljedicama u našem sadašnjem životu. 

Ovi jučerašnji događaji sami istodobno tumače i ne tumače sadašnji 
svijet. Zapravo, sadašnjost nastavlja na različitim stupnjevima druga 
iskustva, koja su vremenski mnogo udaljenija. Ona se »hrani« prošlim 
stoljećima, čak cijelom »povijesnom evolucijom što ju je čovječanstvo 
proživjelo do danas.« Ne treba da vam se čini čudnim što sadašnjost 
uključuje takvu dimenziju prošloga vremena, makar svi mi i nehotice 
naginjemo tome da promatramo svijet koji nas okružuje samo u vrlo 
kratkom trajanju naše vlastite egzistencije i da vidimo njegovu povijest 
kao brzi film gdje sve dolazi jedno za drugim ili se prožima: ratovi, 
borbe, razgovori na vrhu, političke krize, predrevolucionarni dani, 
revolucije, ekonomski neredi, ideje, intelektualne i umjetničke 
mode... 


Međutim, neće vam biti teško ustanoviti da život ljudi uključuje 
i dosta drugih stvarnosti, koje se ne mogu smjestiti u ovaj slijed 
događaja: to je prostor u kojem oni žive, društveni kalupi koji ih 
zarobljuju i odlučuju o njihovu životu, svjesna ili nesvjesna etička 
pravila kojih se drže, religiozna i filozofska vjerovanja, civilizacija 
u kojoj žive. Ove stvarnosti imaju mnogo dulji život od našega i mi 
tijekom svog življenja nećemo uvijek stići vidjeti kako se one iz 
temelja mijenjaju. 

Ako se možemo poslužiti jednom usporedbom —stvarni svijet koji 
nas okružuje (brda, rijeke, ledenjaci, obale) zacijelo mijenja svoj 
oblik. No, ta je evolucija tako polagana da je nitko od nas ne bi mogao 
primijetiti svojim vlastitim očima, a da se ne pozove na daleku 
prošlost, a da mu ne pomognu znanstvena proučavanja i mjere koje 
nadilaze granice samoga našeg promatranja. Život naroda, civiliza- 
cije, psihička ili religiozna ponašanja sigurno su prividno manje 
nepromjenjiva, a ipak prođu toliki naraštaji, a da ih odveć ne promi- 
jene. To, naprotiv, ne umanjuje važnost onih dubinskih sila koje 
sudjeluju u našem životu i koje oblikuju svijet. 

— Tako se bliska povijest i više-manje daleka povijest miješaju u mno- 
gostrukosti sadašnjega vremena. Dok bliska povijest juri k nama 
trkom, dotle nas daleka povijest prati korakom. 


Ova daleka povijest, ova tele-povijest dovodi u pitanje drugi dio 
vašeg programa. Zapravo izabrati velike civilizacije kao »jasne 
okvire« sadašnjega svijeta znači prevladati brzo kretanje povijesti 
kakvu ćete slijediti od 1914. do 1962. To je poziv na razmišljanje 
O izvjesnoj povijesti dugoga daha, dugoga trajanja. Civilizacije su za- 
sigurno posebne osobnosti čija dugovječnost nadilazi poimanje. Ne- 
vjerojatno su stare, a žive i dalje u svakome od nas i još će nas dugo 
nadživjeti. 

Nakon ovih dvaju tumačenja (nedavna povijest, daleka povijest) 

vaš program traži i treće. Ovaj put riječ je o tome da se na svjetskoj 
razini definiraju veliki problemi godine gospodnje 1962. Shvatite pod 
tim sve kategorije problema: političke, socijalne, ekonomske, kul- 
turne, tehničke, znanstvene... Ukratko, od vas se traži da u svijetu 
koji nas okružuje razlikujete bitno od nebitnoga. A to ne mora uvijek 
biti u okviru dvostrukoga povijesnoga puta koji ćemo slijediti. 


Obično povjesničar razmišlja i radi nad prošlošću; premda mu 
dokumentacija ne daje uvijek načina da je točno shvati, zna unaprijed 
barem, proučavajući, naprimjer, XVIII. stoljeće, kamo će stići »sto- 
ljeće prosvjetiteljstva«, a to je samo po sebi dragocjen element spoz- 
naje i rasuđivanja. Poznaje završnu riječ. Kad se radi o sadašnjem 
svijetu, koji nam se nudi kao niz mogućnosti, razlikovati velike 
probleme znači u biti zamisliti završnu riječ, raspoznati između svega 
što je moguće ono što će sutra pobijediti. Eto, upravo to je teško 
i neizvjesno, a bez sumnje nužno. 


Condorcet držaše ovaj postupak dopustivim. Ozbiljni povjesničari 
hrabro brane prognoziranje, koliko god ono bilo opasno. Ekonomist 
svjetskoga glasa Colin Clark izračunao je 1951, polazeći od statistika 
koje je tada poznavao, moguće razmjere ekonomije budućnosti. Jean 
Fourastić mirno raspravlja o civilizaciji osamdesetih, koja diktira ili bi 
trebala diktirati razumnu politiku šezdesetih. Vrlo nepostojana »zna- 
nost«, »prospektiva« filozofa Gastona Bergera, specijalizira se za 
poimanje bliske budućnosti. Groznom riječju »futurično« neki ekono- 
misti nazivaju ono što se već sada može opravdano staviti u buduć- 
nost, ono tanko iverje bliske budućnosti, koje unaprijed izračunamo 
i možemo gotovo dohvatiti. 


Takav stav katkad izaziva osmijeh. U svakom slučaju ima prednost, 
pokazujući u zbrci sadašnjeg vremena na povlaštenu odstupnicu, koja, 
bilo da je prava ili napol prava, oslobađa jer uranja ravno prema 
budućnosti najšire probleme današnjice, pokušavajući im dati neki 
smisao. Sadašnji svijet jest svijet u nastajanju. 


Na idućoj stranici naći ćete kartu vjerojatne podjele svjetskoga 
stanovništva godine 2000. Ta će vas karta potaći da razmišljate 
i shvatite da, između ostaloga, niti jedan planer (a zar planiranje nije 
u najvećoj mjeri pažljivo i »prospektivno« proučavanje velikih sadaš- 
njih problema?) ne bi smio postaviti bilo kakav program, a da barem 
u duhu (uz mnoge druge dokumente) nema i takvu kartu pred očima. 
Ona daje njegov puni smisao razmišljanju g. Houphoućt Boignya, 
predsjednika Republike Obale Bjelokosti, da u Aziji i u crnoj Africi 
planiranje ne može ni u kojem slučaju jednako izgledati, jer se 
nerazvijenost s jedne strane mora odupirati prenapučenosti, a s druge 
strane nenaseljenosti. 

e Mnogostruka i jedinstvena povijest 


Može vas iznenaditi da povijest pristaje na ove igre, na ove raču- 
nice, da sve u svemu Želi biti znanost o sadašnjosti — i to o dvoznačnoj 
sadašnjosti. Ima li zloupotrebe s njene strane? Hoće li ona poput vuka 
u basni staviti na sebe tuđu odjeću, zapravo odjeću društvenih nauka, 
svojih susjeda? O tome ćemo porazgovoriti na početku drugoga dijela 
ove knjige. Tada će vam se problem činiti jasnijim, jer to je problem 
vremena kao takva, a vremenu ćemo pristupiti u perspektivi vašeg 
proučavanja filozofije. 

Očevidna mnogostrukost tumačenja povijesti, njihova rascjepka- 

nost između različitih gledišta, pa i njihova proturječja, slažu se 
zapravo u dijalektici, koja je značajka povijesti, a temelji se na 
raznolikosti samih povijesnih vremena: brzina događanja, produženo 
.vrijeme epizoda, usporeno, tromo vrijeme civilizacija. Možemo ostati 
u granicama ovog ili onog povijesnog vremena, svaki put kad je riječ 
o nekom posebnom proučavanju. Naprotiv, svaki pokušaj globalnog: 
povijesnog tumačenja — kao što je povijest civilizacija — prisiljava nas 
da umnožavamo ove fotografije, različite po svojoj ekspoziciji i da 
zatim ove različite ekspozicije i slike ujedinimo, kao što ispravno 
pomiješane boje sunčeva spektra nužno stvaraju bijelo svjetlo. 

GRAMATIKA 
CIVILIZACIJA 


I. POGLAVLJE 


PROMJENE RJEČNIKA 


Bilo bi zgodno kad bi se riječ civilizacija mogla definirati jasno 
i jednostavno kao što se definira ravna crta, trokut, kemijska tvar... 

Rječnik humanističkih znanosti, nažalost, ne da se precizno defini- 
rati. Iako ni tu sve nije nesigurno ili u nastajanju, ipak većina naziva 
ne samo što nije jednom zauvijek određena nego se mijenja od autora 
do autora i ne prestaje se razvijati pred našim očima. »Riječi su«, kaže 
Lévi-Strauss, »oruđa kojima se svatko može slobodno, po želji, služiti, 
‘uz uvjet da se izjasni 0 svojim nakanama.« To znači da na područjima 
humanističkih znanosti (kao na području filozofije) najjednostavnije 
riječi često i nužno mijenjaju smisao, slijedeći misao koja ih oživljava 
i njima se služi. 


o Riječ civilizacija — neologizam — javlja se u Francuskoj u XVIII. 
stoljeću, kasno i pritajeno. 


Skovana je od riječi »civiliziran«, »civilizirati«, koje postoje već 
dugo i uobičajene su u (VI, stoljeću. »Civilizacija« je oko 1732. tek 
pravni izraz; označava sudski čin ili presudu kojom neka krivična 
parnica postaje civilnom (građanskom). Moderni izraz u smislu »prije» 
laza u civilizirano stanje« dolazi poslije, 1752; upotrebljava ga Turgot, 
koji je tada pripremao djelo o općoj povijesti ali ga sam neće objaviti. 
Službeni ulazak te riječi u tiskani tekst nesumnjivo je označen objavlji- 
vanjem »Rasprave o stanovništvu«! 1756, koju je napisao Mirabeau, 
otac revolucionarnog tribuna; tu se govori o »pokretačima civiliza- 
cije«, čak i o »sjaju lažne civilizacije«. 


! Mirabeau: Traité de la population (1756) 

Zanimljivo je da ni sam Voltaire nije upotrebljavao zgodnu riječ 
civilizacija, »premda je on sigurno shvatio njezino značenje. . . u svo- 
joj Raspravi o običajima i duhu pojedinih naroda?" (1756) i dao prvi 
nacrt opće povijesti civilizacije« (J. Huizinga). 

U svom novom značenju civilizacija je uglavnom suprotnost barbar- 
stvu. S jedne strane civilizirani narodi, a s druge divlji, primitivni ili 
barbarski. Cak se ni »dobri divljaci«, dragi XVIII. stoljeću, ne sma- 
traju civiliziranima. Nema nikakve sumnje da u toj novoj riječi civiliza- 
cija francusko društvo S kraja vladavine Luja XV sa zadovoljstvom 
vidi svoj vlastiti portret, koji nas uostalom, može još i danas zavesti. 
U svakom slučaju ta se riječ pojavila jer je bila potrebna. Dotad riječi 
poli, policć, civil, civilisć (primjenjuju se za onoga koji ima dobro 
ponašanje i svjetske manire) nisu odgovarale ni jednoj imenici. Riječ 
police imala je više smisao društvenoga reda, a to ju je prilično 
udaljavalo od pridjeva poli koji Furetičreov Opći rječnik (1960) defi- 
nira ovako: »Kaže se slikovito u moralnom smislu i znači civiliziran. 
Civilizirati, dotjerivati običaje, učiniti učtivim i društvenim... Ništa 
nije prikladnije da civilizira i učini uljudnim mladoga čovjeka nego 
razgovor gospođa.« 


© Civilizacija i kultura. Krenuvši iz Francuske, riječ se civilizacija 
brzo raširila Evropom. Riječ kultura je prati. 


U Engleskoj je već 1772. i nesumnjivo ranije u obliku civilization, 
koja je prevagnula s obzirom na ipak već davno uvedenu riječ civility. 
Zivilisation se bez poteškoća udomaćuje u Njemačkoj nasuprot staroj 
riječi Bildung. U Nizozemskoj se, naprotiv, sukobljava s imenicom 
beschaving, izvedenom od glagola beschaven: istančati, oplemeniti, 
civilizirati. Kako beschaving ima gotovo isto značenje, preuzet će na 
sebe bez poteškoća pojam civilizacije i tako će odoljeti novoj riječi 
koja se unatoč svemu javlja: civilisatie. Isti je otpor s druge strane Alpa 
i zbog istih razloga. Talijanski posjeduje i brzo će upotrijebiti u istom 
značenju staru i lijepu rijeć civiltà, kojom se već služio Dante. Dobro 
uklopljena, civilta spriječit će prodor nove riječi, ali ne i žestoke 
uvesti incivilmento, koja je u svom duhu značila prijelaz u civilizaciju 
kao i samu civilizaciju. 

Na tom putovanju Evropom nova riječ civilizacija popraćena je 
starom riječju kultura (Ciceron kaže: Cultura animi philosophia est), 
koja se tada pomlađuje, da bi poprimila gotova isto značenje kao 


civilizacija. Dugo će kultura biti samo dubleta civilizacije. Tako na 
? Voltaire: Essai sur les Moeurs et sur l'Esprit des Nations (1756) 

Berlinskom sveučilištu 1830. :Hegel bez razlike upotrebljava jednu ili 
drugu riječ. Ali jednoga dana osjetit će se potreba da se te dvije riječi 
razlikuju. 

Zapravo, pojam civilizacije najmanje je dvoznačan. On istodobno 
označava moralne vrijednosti i materijalne vrijednosti. Karl Marx će 
tako razlikovati bazu (materijalno) i nadgradnju (duhovno), a ovo 
posljednje strogo je ovisno o prvome. Charles Seignobes bi u šali 
govorio: »Civilizacija su ceste, luke i ozidane obale« i na taj način htio 
reći da to nije samo duh. »Civilizacija je sva ljudska tečevina«, tvrdio 
je Marcel Mauss, a Eugčne Cavaignac kaže: »To je minimum znano- 
sti, umjetnosti, reda i vrlina... .« 


Civilizacija, dakle, sadrži barem dva sloja. Zato su mnogi autori 
dolazili u napast da razlikuju te dvije riječi, kultura i civilizacija, tako 
da je jedna preuzela na sebe dostojanstvo duhovnoga, a druga otrca- 
nost materijalnoga. Nesreća je što se nitko nije složio s razlikom koju 
treba zadržati; ona se mijenja prema žemljama ili u istoj zemlji prema 

"epohama i autorima... 

U Njemačkoj će, nakon stanovitog kolebanja, to razlikovanje dove- 
sti do neke vrste prvenstva koje će se priznati kulturi (Kultur) i do 
svjesnog obezvređivanja civilizacije. Za A. Tonniesa (1922) i Alfreda 
Webera (1935) »civilizacija« je samo skup tehničkih i praktičnih. 
znanja, skup sredstava kojima se djeluje na prirodu. »Kultura« su, 
naprotiv, normativna načela, vrijednosti, ideali, jednom riječju, duh. . 

Ti stavovi objašnjavaju razmišljanje njemačkog povjesničara Wil- 
helma Mommsena, koje je na prvi pogled čudno Francuzu: »Danas 
(1951) je čovjekova dužnost da civilizacija ne uništi kulturu ni tehnika 
ljudsko biće.« Ta nam je rečenica čudna jer _u nas prevladava riječ 
civilizacija, kao što je to i u Engleskoj ili Sjedinjenim Državama, dok 
u Poljskoj i Rusiji prevladava riječ kultura kao u Njemačkoj (i zbog 

nje). U Francuskoj riječ kultura zadržava svoju snagu samo kad treba 

označiti »svaki osobni oblik duhovnoga života« (Henri Marrou): 

govorit ćemo o kulturi Paula Valérya, a ne o njegovoj civilizaciji; dok" 
civilizacija označava kolektivne vrijednosti. 

Ovim zamršenostima, kojih, evo, ima dosta, dodajmo još i posljed- 
nju, najvažniju. Anglosaski antropolozi, počevši od E. B. Tylora (Pri- 
mitivna kultura,’ 1874), tražili su drukčiju riječ od civilizacije, koju 
engleski obično upotrebljava u vezi s modernim društvima, da bi je 
primijenili na primitivna društva koja su proučavali. Oni i gotovo svi 
antropolozi nakon njih na kraju će upotrebljavati izraz »primitivne 
kulture« nasuprot civilizacijama razvijenih društava, Uostalom, mi 


* E.B. Tylor: Primitive Culture (1874) 

ćemo u ovoj knjizi često pribjegavati upravo toj dvostrukoj upotrebi, 
i to svaki put kad civilizaciju i kulturu suprotstavimo jednu drugoj. 

Sreća je što za pridjev kulturni, izmišljen u Njemačkoj oko 1850, čija 
je upotreba tako lagana, nema nikakvih komplikacija. On zapravo 
označava sadržaj što ga istodobno prekriva civilizacija i kultura. U tim 
će se uvjetima reći o civilizaciji (ili o kulturi) da je skup kulturnih 
dobara, da njezin geografski smještaj predstavlja kulturni krug, da je 
njezina povijest povijest kulture, da su njezini prijenosi od civilizacije 
do civilizacije kulturni prijenosi ili transferi, a oni su isto tako materi- 
jalni kao i duhovni. Taj odviše udoban pridjev izaziva dosta trzavica. 
Optužuju ga da je barbarski, loše izveden. Ali dok mu se ne pronađe 
suparnik, budućnost će mu biti osigurana. On mora sam osigurati 
svoju službu. 


e Oko 1819. riječ civilizacija, koja je dotad bila u jednini, prelazi 
u množinu. 


Otad »poprima novo, sasvim drukčije značenje: skup svojstava što 
ih predstavlja zajednički život neke grupe ili epohex. Kazat ćemo 
civilizacija grada Atene u V. stoljeću ili francuska civilizacija u stoljeću 
Luja XIV. Razjasniti taj problem civilizacije i civilizacija Znači susresti 
se s novom, popriličnom poteškoćom. l 

U stvari, u mentalitetu čovjeka XX. stoljeća prevladava množina 
i ona je više no jednina neposredno pristupačna našim osobnim 
iskustvima. Muzeji nas prenose u druga vremena, uranjaju nas više ili 
manje potpuno u prošle civilizacije. Nesnalaženja su još izričitija 
u prostoru. Tako kad prijeđemo Rajnu ili La Manche, kad dolazeći sa 
sjevera stignemo do Sredozemlja, imat ćemo toliko nezaboravnih 
i jasnih iskustava, koja sva potcrtavaju stvarnost množine naše riječi. 
Nedvojbeno postoje civilizacije. 
` Akose od nas, dakle, traži da definiramo civilizaciju, sigurno ćemo 
više oklijevati. Ustvari, upotreba množine odgovara ričstanku stanovi- 


tog pojma, postupnom brisanju ideje, svojstvene XVIII. stoljeću, 
o\jednoj) civilizaciji, pomiješanoj s napretkom, i koja bi bila rezervi- 


rana Za neke povlaštene narode i ljudske grupe, za »elitu«. Srećom, 
XX. stoljeće oslobodilo se izvjesnog broja vrijednosnih sudova 
i zapravo neće moći definirati — u ime kakvih kriterija? — najbolju 
civilizaciju. 

U tim je uvjetima civilizacija u jednini izgubila svoj sjaj. Ona više 


nije visoka, vrlo visoka moralna i intelektualna vrijednost koju je 
otkris(XVIJI. stoljeće. U jezičnom smislu danas čemo, naprimjer, 
radije reći da je neki grozni čin zločin protiv čovječanstva nego protiv 
civilizacije, makar je smisao isti. Ali moderni se jezik na izvjestan 

način ustručava upotrijebiti riječ civilizacija u njezinom starom Znače- 
nju ljudske istaknutosti i superiornosti. 

Zar civilizacija u jednini neće danas biti prije svega zajedničko 
dobro koje međusobno dijele, doduše na nejednak način, sve civiliza- 
cije, »ono što čovjek više ne zaboravlja«? Vatra, pismo, račun, 
pripitomljavanje biljaka i životinja ne povezuju se više ni uz jedan 
posebni izvor; to su postala kolektivna dobra civili 

No ta pojava širenja kulturnih dobara, zajedničkih cijelom čovje- 
čanstvu, poprima u sadašnjem svijetu poseban opseg. Industrijska 
tehnika, stvorena na Zapadu, izvozi se diljem cijeloga svijeta, koji je 
grozničavo prihvaća. Hoće li ona izjednačiti. svijet, namećući svugdje 
isto lice: zgrade od betona, stakla i čelika, zračne luke, željeznice 
s njihovim kolodvorima i zvučnicima, goleme gradove koji malo- 
-pomalo prisvajaju najveći_dio ljudi? Raymond Aron piše: »Mi smo 
u fazi kad istodobno otkrivamo relativnu istinu pojma civilizacije 
i nužno nadilaženje tog pojma. . - Baza civilizacija prestaje i... čovje- 
čanstvo upravo ulazi, na svoju sreću ili nesreću, u novu fazu«, 
ukratko, u _u fazu je u jedne civilizacije oja je kadra da se proširi na cijeli 
svijet. 

Međutim, »industrijska civilizacijax koju Zapad izvozi, samo je 
jedna značajka zapadne civilizacije. Svijet koji je prima ne prihvaća 
istodobno cjelinu te civilizacije; naprotiv. Uostalom, prošlost civiliza- 
cija samo je povijest neprestanih prijenosa iz jedne civilizacije u drugu 
tijekom stoljeća, a da one ipak nisu izgubile svoje posebnosti ni svoje 
izvornosti. Pa ipak, dopustimo prvi put činjenicu da se odlučujući 
aspekt neke posebne civilizacije javlja kao nešto što je poželjno 
prenijeti na sve svjetske civilizacije i da brzina modernih komunikacija 
pospješuje njegovo brzo i djelotvorno širenje. To samo znači, vjeru- 

jemo, da se ono što nazivamo industrijskom civilizacijom_priprema 
sjediniti s tom kolektivnom svjetskom civilizacijom o kojoj je maločas 


bila riječ. Svaka je civilizacija tako bila potresena u svojim struktu- 
rama, ili jest potresena ili će to biti. 

Ukratko, ako pretpostavimo da sve svjetske civilizacije mogu stići 
u kraćem ili duljem roku izjednačiti svoje uobičajene tehnike i tim 
tehnikama neke svoje načine života, to još uvijek ne znači da se na 
kraju krajeva ipak nećemo još dugo nalaziti pred civilizacijama s vrlo 
istaknutim razlikama. Dugo će još riječ civilizacija zadržati jedninu 
i množinu. Što se toga tiče povjesničar je bez oklijevanja kategoričan. 

II. POGLAVLJE 


CIVILIZACIJA SE DEFINIRA 
S OBZIROM NA RAZNE 
.HUMANISTICKE ZNANOSTI 


Pojam civilizacije možemo definirati samo u svjetlu svih humanistič- 
kih znanosti, uključujući i povijesnu. Ali u ovom poglavlju još neće 
biti izričito govora o povijesti. 

Ovoga puta pokušat ćemo definirati pojam civilizacije s obzirom na 
ostale humanističke znanosti, pozivajući se redom na geografiju, 
sociologiju, ekonomiju i socijalnu psihologiju. Zamislimo četiri puto- 
vanja u zemlje koje uopće ne nalikuju jedna drugoj. Ali dobiveni 
odgovori međusobno će se poklapati više no što se to na prvi pogled 
čini. 


Civilizacije su prostori 


Civilizacije (bez obzira na svoju veličinu, i velike i osrednje) mogu 
se uvijek smjestiti na karti. Glavni dio njihove stvarnosti ovisi o prisi- 
lama ili prednostima što ih donosi njihov geografski smještaj. œ 

Dakako, čovjek je stoljećima, čak i tisućljećima, sređivao taj smje- 
štaj. Nema ni jednog krajolika koji ne bi nosio obilježje tog nepresta- 
nog rada, koji se generacijama poboljšavao, noseći konačno kamate. 
Na tom poslu čovjek se i sam preobražavao, »tim svojim moćnim 
radom na sebi«, o kojem govori Michelet ili, ako hoćemo, tim 
»čovjekovim postvarenjem«, kako kaže Karl Marx. 

e Ako govorimo o civilizaciji, znači da govorimo o prostorima, zem- 
ljama, reljefima, klimama, vegetacijama, životinjskim vrstama, danim ili 
stečenim prednostima. 


I o svemu što iz toga proizlazi za čovjeka kao što je poljodjelstvo, 
uzgoj domaćih životinja, hrana, kuće, odjeća, komunikacije, indu- 
strija... pozornica na kojoj se igraju beskrajni kazališni komadi 
djelomice određuje njihovo odvijanje, objašnjava njihove posebnosti; 
ljudi prolaze, a ona ostaje dosta slična sama sebi. 

Za indologa Hermanna Goetza dvije se Indije suprotstavljaju jedna 
drugoj: vlažna Indija jakih kiša, jezera, močvara, vodenih biljaka 
i cvijeća, šuma, džungli i ljudi smeđe kože i njoj oprečna, razmjerno 
suha Indija koja podrazumijeva srednji Ind i srednji Ganges i produ- 
žava se kroz Dekan; to je područje često ratobornih ljudi svijetle kože. 
Indija je dijalog, borba ovih dvaju prostora, ovih dviju ljudskih 
skupina. 

Naravno, sredina, koja je prirodna i koju je istodobno napravio, 
čovjek, ne zatvara sve unaprijed u neki uski determinizam. Sredina ne 
objašnj KOJE vede njezin udio i to u obliku Bilo danih bilo © 
stečenih prednosti. 

U znaku danih prednosti svaka će civilizacija biti kći neposrednih 
povlastica koje je čovjek rano prigrabio. Tako su na početku vremena 
riječne civilizacije staroga svijeta cvale duž Žute rijeke (kineska civili- 
zacija), Inda (predindijska civilizacija), Eufrata i Tigrisa (Sumer,~ 
Babilon, Asirija), Nila (egipatska civilizacija). Isto su tako cvale 
talasokratske civilizacije, kćeri mora: Fenikija, Grčka, Rim (ako je 
Egipat dar Nila, onda su one dar Sredozemlja); ili skup snažnih 
civilizacija sjeverne Evrope, usredotočenih na Baltik i Sjeverno more. 
Ne treba zaboraviti ni sam Atlantski ocean s njegovim perifernim 
civilizacijama. Zar se srž sadašnjega Zapada i njegovih pripadnih 
dijelova nije okupio oko oceana kao nekoć rimski svijet oko Sredo- 

zemlja? 

U stvari, ovi klasični primjeri otkrivaju prvenstvenu ulogu prometa. 
Nijedna civilizacija ne živi bez vlastita kretanja, svaka se obogaćuje ' 


razmjenama, šokovima koje izazivaju plodonosna susjedstva. Tako je 
islam nezamisliv bez kretanja svojih karavana kroz prostrana »mora 
bez vode«, pustinje i stepe svog prostora, nezamisliv bez plovidaba po 
Sredozemlju i preko Indijskog oceana do Malake i do Kine. 

Ali dok nabrajamo te uspjehe, već smo, eto, izvan tih neposrednih 
prirodnih prednosti koje su navodno u iskonu civilizacija. Ljudski 
napori svladali su neprijateljstvo pustinja ili nagle sredozemne bje- 
sove, koristili su se pravilnim puhanjem vjetrova Indijskog oceana, 

ogradili nasipom neku rijeku, a to su onda već stečene ili bolje reći 
izborene prednosti. 

Ali zašto su neki ljudi bili sposobni doći do takvih uspjeha, a drugi 
ne, na ovim a ne na nekim drugim područjima, i to kroz generacije? 
> Arnold Toynbee u vezi s tim postavlja privlačnu teoriju: za ljudski 
uspjeh uvijek treba challenge i response (što bismo preveli kao izazov 
i brz odgovor); potrebno je da se priroda postavi pred čovjeka kao 
prepreka koju treba svladati; ako čovjek prihvati izazov, njegov brz 
odgovor stvara temelje njegove civilizacije. 

Međutim, kad bismo tu teoriju doveli do krajnosti, zar ne bismo 
trebali zaključiti da će brz čovjekov odgovor biti to jači što je veći 
izazov prirode? Možemo sumnjati u to. Civilizirani čovjek XX. sto: 
ljeća prihvatio je neobičan izazov pustinja, polarnih ili tropskih 
područja. No, unatoč neprijepornim interesima (zlato, nafta) nije se 
dosad mogao tu razvijati ni stvoriti prave civilizacije. Tako mogu 
postojati izazov i brz odgovor, ali to ne mora nužno biti i civilizacija. 


Barem dok se ne > buds pronašle bolje tehnike i i bolji odgovori. 

janih granica; odatle svakoj od njih pripada jedna posebna, njezina 
geografija, koja uključuje udio mogućnosti, danih prisila, nekih na- 
izgled stalnih, ali nikad istih od jedne do druge civilizacije. A rezultat? 
Sarena površina svijeta gdje karte po volji označavaju područja drve- 
nih kuća, koliba od slijepljene slame, bambusa ili papira, od cigle ili 
kamena; područja tkanina od raznovrsnih niti kao što su lan, pamuk, 
svila; područja velikih prehrambenih kultura kao što su riža, kukuruz, 
žito... Izazovi se mijenjaju, ali isto tako i odgovori. 

Zar zapadna ili evropska civilizacija nije civilizacija žita, kruha, 
zapravo bijeloga kruha, što uključuje naročite prisile? Pšenica je, 
naime, zahtjevna biljka. Pomislite da je potrebno za njen uzgoj 
osigurati godišnji plodored i pustiti zemlju koja ju je donijela da se 
odmori svake godine ili svake druge godine. Navodnjavano rižište, 
koje se postupno proširilo na niska tla Dalekoga istoka, nameće 
također mnogo prisila. 
~ Dakle, brzi odgovori što ih čovjek daje ne prestaju ga oslobađati od 
sredine koja ga okružuje i istodobno potčinjavati rješenjima koja je 
izmislio. On napušta jedan determinizam da bi zapao u drugi. 


' © Kulturni krug je na antropološkom jeziku prostor unutar kojega 
prevladava skup određenih kulturnih obilježja. 


Dakle, kad je riječ o primitivnim narodima govorimo osim o njiho- 
vom jeziku i o posebnoj kulturi, posebnom obliku ženidbe, vjerova- 
njima, vještinama pravljenja lonaca ili strelica zaodjenutih perjem, 

posebnim tkalačkim tehnikama... Ovi krugovi, definirani prema 
određenim pojedinostima, koje antropolozi razlikuju, obično su uski. 

Međutim, različiti kulturni krugovi udružuju se u šire skupove 
prema nekim obilježjima koja su zajednička toj grupi i koja ih tada 
razlikuju od drugih širokih skupina. Marcel Mauss je smatrao da 
primitivne kulture oko neizmjernog Tihog oceana, unatoč osjetnim 
razlikama i golemosti prostora koji su između njih, tvore jednu jedinu 
i istu ljudsku ili — bolje reći — kulturnu cjelinu. 

Geografi i povjesničari, sasvim jednostavno oponašajući antropo- 
loge, počeli su govoriti (ovaj put povodom Seven T zamršenih 
tivilizacijaj o kulturnim krugovima. To znači odrediti prostore Koji se 
SVAKI pal rogu rastaviti u niz posebnih područja. To moguće rastav- 
ljanje bitno je, vidjet ćemo, u slučaju velikih civilizacija koje se 
redovito rastavljaju u ograničene jedinke. 

Civilizacija, koju nazivamo »zapadnom«, istodobno je »američka 
civilizacija« Sjedinjenih Država, civilizacija Latinske Amerike, pa još 
i Rusija, te naravno i Evropa. Evropa je i sama niz civilizacija: poljska, 
njemačka, talijanska, engleska, francuska itd. A da ne govorimo 
o činjenici da se ove nacionalne civilizacije i same razlikuju po još 
manjim »civilizacijama«: Skotska, Irska, Katalonija, Sicilija, Baskija 
itd. 

Nemojmo zaboraviti da te podjele, ti mozaici s kamenčićima razli- 
čite boje, predstavljaju trajna ili gotovo trajna obilježja. 


e Stalnost temeljito osvojenih područja i granica koje ih omeđuju ne 
isključuju propusnost tih istih granica pred mnogostrukim putovanjima 
kulturnih dobara koja ih ne prestaju prelaziti. 


Svaka civilizacija izvozi i prima kulturna dobra. Može biti riječ isto 
tako o tehnici taljenja s nestajućim voskom! kao i o kompasu, barutu, 
okretaju ruke pri kaljenju čelika, o potpunom ili djelomičnom filozof- 
skom sustavu, o nekom kultu, nekoj religiji ili o Malboroughovoj 
popijevci koja će počevši od XVIII. stoljeća prolaziti Evropom. 
Goethe ju je čuo na veronskim ulicama 1786. 

Sociolog Gilberto Freyre pozabavio se time da napravi popis onoga 
što je Brazil, njegova zemlja, primio tijekom posljednjih desetljeća 
XVIII. stoljeća, te pet ili šest prvih desetljeća XIX. stoljeća, bez 
nekog reda iz tada daleke Evrope: crno pivo iz Hamburga, engleske 
cottages, parni stroj (parobrod kruži salvadorskim »zaljevom« od 
1819), ljetno odijelo od bijeloga platna, umjetne zube, rasvjetni plin 
i prije svih tih »putnika« tajna društva, posebno slobodno zidarstvo, 


: Ovim postupkom glineni se model premazuje voskom, a onda se na vosak stavlja sloj 
topljene kovine. Vosak koji se time rastapa »nestaje«. (op. prev.) 

2. Svjetska lingvistička karta 


čija je uloga bila velika u cijeloj hispano-portugalskoj Americi za 
njezine nezavisnosti. Nekoliko desetljeća poslije stići će filozofski 
sustav Augustea Comtea, čiji je utjecaj bio značajan, tako da još 
i danas nalazimo njegove žive tragove. 

Svi ti »putnici« dokazuju na jednom primjeru izabranom od tisuću 
da ni jedna kulturna granica nije zatvorena, nepropusna. 

Istina je, koja je vrijedila nekad kao i nedavno, da su kulturna 
dobra stizala kap po kap jer ih je zadržavala sporost putovanja. Ako 
vjerujemo povjesničarima, kineska moda iz razdoblja dinastije Tang 
(VII. st. n. e.) putovala je tako polagano da je stigla do otoka Cipra“ 
i blistavog dvora Lusignana u XV. stoljeću, odakle se zatim raširila ' 
brzim sredozemnim trgovinama do Francuske, na pomalo šašavi dvor 
Karla VI. Ženska odjeća, visoke frizure u obliku stošca i cipele sa: 
zavrnutim vrhom bile su na glasu, a to je nasljeđe svijeta koji je davno, 
nestao. Tako nam još stiže svjetlost zvijezda koje su stoljećima ugasle. < 

Danas se širenje kulturnih dobara strahovito ubrzalo. Uskoro više 
neće biti ni jedne jedine točke na svijetu koju neće »zaraziti« industrij- 
ska civilizacija proizašla iz Evrope. 

Na Sjevernom Borneu (koji sa susjednim Sarawakom ovisi o britan- 
skoj vlasti) nekoliko zvučnika širi emisije dalekih radija iz komuni- 
stičke Kine, Indonezije. No, premda slušatelji savršeno ništa ne 
razumiju od toga, ritmovi što su ih čuli već su promijenili njihove 
plesove i tradicionalnu glazbu. Što da kažemo o utjecaju filma, 
posebno američkoga i evropskoga, na ukus, pa čak i na običaje vrlo 
dalekih zemalja? 

Pa ipak, ni jedan se primjer ne može mjeriti s pričom koju pripovi- 
jeda knjižica američke antropološkinje Margaret Mead. Ona je u svo- 
joj mladosti izvršila ispitivanje na jednom pacifičkom otoku gdje je 
nekoliko mjeseci dijelila Zivot primitivnoga stanovništva. Rat, 
neobični doticaji što ih je on izazvao, bacili su te ljude u novi život koji 
ih prvi put povezuje sa svjetskim tokovima. Margaret Mead je pono- 
vila putovanje i njezina knjižica, gdje se često nalaze jedna uz drugu 
fotografije istih ljudi u razmaku od dvadeset godina, s uzbuđenjem 
priča tu neobičnu pustolovinu. 

Tako se iznova osjeća dijalog između civilizacije i civilizacija koji 
ćemo slušati od početka do kraja ove knjige. Hoće li to širenje, koje se 
ubrzava, učiniti da se preskoče granice civilizacija, te “dotad gotovo 
stalne crte povijesti svijeta? Mnogi s radošću ili tugom u to vjeruju. Ali 
kakva god bila pohlepa civilizacija kojom prisvajaju dobra »moder- 
nog« života, one nisu spremne sve bez razlike usvojiti. Događa se, 
naprotiv (vratit ćemo se na to), da one uporno odbijaju nešto usvojiti 
a to objašnjava, sad kao i nekad, zašto mogu sačuvati izvornosti koje, 
izgleda, sve ugrožava. 


47 


Civilizacije su društva 


Nema civilizacija bez društava koja ih nose, oživljavaju svojim 
napetostima, svojim napredovanjima. 

Odatle prvo pitanje koje se ne bi smjelo mimoići: zar je bilo 
potrebno stvoriti tu riječ civilizacija, pa je promicati u znanosti, ako je 
ona samo sinonim za društvo? Zar Arnold Toynbee ne upotrebljava 
neprestano riječ society za civilization? A Marcel Mauss je smatrao da 
je »pojam civilizacije sigurno manje jasan od pojma društva koji on 
pretpostavlja«. 

+ o Društvo ne može nikad biti odijeljeno od civilizacije (i obrnuto). Oba 
se pojma odnose na istu stvarnost. 


Ili, kako kaže Lćvi-Strauss: »one ne odgovaraju različitim predme- 
tima, već dvjema komplementarnim perspektivama u odnosu na isti 
objekt koji je na adekvatan način opisan bilo jednim bilo drugim 
izrazom već prema gledištu koje smo usvojili.« 

Pojam društva uključuje krajnje bogat sadržaj upravo kao i pojam 
civilizacije s kojom se tako često povezuje. Tako zapadna civilizacija, 
u kojoj živimo, ovisi o »industrijskom društvu« koje je oživljava. Lako 
bismo je opisali tako da opišemo to samo društvo. njegov pišemo to samo društvo, njegove grupe, 


napetosti, moralne i intelektualne vrijednosti, ideale, pravilnosti, 


ukuse itd. Ukratko, tako da opišemo pišemo ljude koji nose tu civilizaciju 
i koji će je prenositi. 


Ako se ispod toga društvo kreće i preobražava, onda se i civilizacija 
sa svoje strane kreće i preobražava. Upravo to kaže lijepa knjiga 
Luciena Goldmanna Skriveni Bog (1955),* u kojoj se govori o Francu- 
skoj XVII. stoljeća. Svaka civilizacija, objašnjava on ukratko, vuče 
svoja bitna osvjetljenja iz »viđenja svijeta« koje usvaja. No svaki je put 
to viđenje svijeta samo prijepis, posljedica društvenih napetosti koje 
vladaju. Civilizacija će poput ogledala biti stroj za bilježenje tih 
napetosti i tih napora. 

U doba jansenizma, Racinea, Pascala, opata Saint-Cyrana i opata 
Barcosa, čija su pisma, koja je pronašao L. Goldmann, sudjelovala 
u uzbudljivu trenutku francuske sudbine što ga stavlja u pitanje 
Skriveni Bog, tragično viđenje svijeta, koje tad prevladava, treba 
upisati u aktivu u krupne buržoazije koja j je u sukobu s kraljem i razoča- 
rana njime. Tragika njezine sudbine i činjenica da j je toga bila svjesna, 
njezin intelektualni utjecaj nameću XVII. stoljeću njezino viđenje kao 
prevladavajuće. 


* Lucien Goldmann, Le Dieu caché (1955) 

U sasvim drugom duhu, izjednačavanje civilizacija s društvima isto 5 


tako vlađa u postavkama Prag eh onih primitivnih 
društava od modernih društava, Odnos azlikovanju kultura od 


civiliz zacija, kako ih razlikuju antropolozi. 


_ Kulturama odgovaraju društva »koja proizvode malo nereda, a to, 
fizičari nazivaju »entropijom«, i koja teže da se beskrajno održe 


u svom prvotnom stanju što uostalom objašnjava da nam izgledaju kao 


društva bez povijesti i bez napretka. Dok naša društva (ona koja 
odgovaraju modernim civilizacijama)... koriste za svoje funkcionira- 
nje e razliku potencijala, koja je ostvarena različitim oblicima društvene 
hijerarhije... Takva su društva uspjela ostvariti u svom krilu dru- 
štvenu neravnotežu koju koriste da bi istodobno proizvela mnogo više 
reda — imamo društva s mehanizacijom — i također mnogo više nereda, 
mnogo manje entropije, čak i na planu međuljudskih odnosa. 
Ukratko, primitivne kulture bile bi plod društava u kojima vlada 
jednakost, e a odoi među grupama jednom zauvijek uređeni 
1 ponavljaju se, dok bi se civilizacije temeljile na društvima s hijerarhi- 
ziranim odnosima, s velikim razmacima između grupa, dakle s pro- 
mjenljivim napetostima, društvenim sukobima, političkim borbama 


l neprestanim razvojem è 


© Najjači vanjski znak ovih razlika između »kulturâ« i »civilizacija«, 
bez sumnje je prisutnost ili odsutnost gradova. 


u u teškom, katkad surovom procesu ea ee 
i moderne urbanizacije? Njezini gradovi koji paze na ono Sto dolazi 
izvana, na ono što čini izlaz prema ujednačenu životu svijeta, otoci su 
usred mrtvila pozadine. Oni unaprijed oblikuju društvo i civilizaciju 
koja tek treba doći. 

Međutim, civilizacije — najsjajnija društva — pretpostavljaju, čak 
unutar svojih granica, kulture, elementarna društva. Uvijek uoča- 
vamo važan dijalog između gradova i i sela. U svakom društvu razvoj 
nije jednako dopro do svih područja, do svih slojeva pučanstva. 
Nerazvijeni otočići tu su česti (brdovita ili vrlo siromašna područja ili 
pak područja udaljena od prometnih mreža) kao prava primitivna 


društva, prave »kulture« usred neke civilizacije. 
Prvenstveni uspjeh Zapada sigurno je bio u tome što su gradovi 
osvojili njegova sela i njegove seoske »kulture«. U islamu dvojstvo 


ostaje vidljivije nego na Zapadu, gradovi su tu prije na mjestu, ranije 
su gradovi (ako možemo reći) nego u Evropi, dok sela tu ostaju 

primitivnija sa širokim nomadskim područjima. Na Dalekom istoku 
razdvojenost je pravilo: kulture su tu vrlo zasebne, izolirane, žive 
same od sebe, same na sebi. 

Između najblistavijih gradova umetnuta su katkad divlja sela koja 
žive u gotovo zatvorenom gospodarstvu. 


e Ako uzmemo u obzir tijesnu povezanost civilizacije i društva, isplati 
se ponašati kao sociolog svaki put kad dotaknemo dugu povijest civiliza- 
cija. 


Ali kao povjesničari bez daljnjega nećemo miješati društva i civili- 
zacije. Objasnit ćemo u sljedećem poglavlju u čemu se, po našem 


mišljenju, sastoji razlika. Na planu trajanja civilizacija zahvać - 
čuje, kronološki ški šire prostore. nego neka dana društvena stvarnost. 
Ona se mijenja mnogo sporije nego društva koja nosi ili koja ima kao 


posljedicu. Ali nije došao čas da otvoreno umiješamo u stvar tu 
povijesnu perspektivu. Sve u svoje vrijeme. 


Civilizacije su gospodarstva 


Svako društvo, svaka civilizacija ovisi o ekonomskim, tehnološkim, 
biološkim, demografskim danostima. Materijalni i biološki uvjeti bes- 
krajno pritišću sudbinu civilizacije. Porast ili opadanje broja ljudi, 
zdravlje ili fizičko stradavanje, ekonomski tehnički procvat ili pad 
odražavaju se kroz kulturnu kao i društvenu izgradnju. Politička 
ekonomija u širokom je smislu proučavanje svih tih golemih pro- 
blema. 


© Važnost broja; čovjek je dugo bio jedino oruđe, jedini stroj koji stoji 
na raspolaganju čovjeku i prema tome jedini tvorac materijalne civilizd- 
cije. On ju je izgradio snagom svojih ruku. 


Načelno i zbiljski svaki je demo rafski ra ješio, dakle, p 
one Tako je bilo u Evropi ee XVI, Ra x 
u(XX. stoljeću. 


skoga rasta. Tako je je bez sun sumnje u wats a jos prije kraja XVI. stoljeca. 
Tako je još i danas u većini ni nerazvije: ih zemalja. U jučerašnjem 
svijetu iz toga je proizlazila glad, smanjivanje realne plaće, narodni 


ustanci, mračna razdoblja nazadovanja. Sve dok nisu uz glad došle 
epid amiji surovo prorijeđile odviše guste ljudske redove. Poslije tih 

bioloških katastrofa (naprimjer u drugoj polovici XIV. stoljeća 
u Evropi s kugom'i i epidemijama Koje su slijedile za njom) ljudi koji su 
ostali na životu žive neko vrijeme udobnije i rast se nastavlja, ubrzava 
do sljedećega kočenja. 


u | Izgleda da je tek industrijalizacija krajem XVIII, i oljeću 


“prekinula taj đavolski krug i povratila čak i prekobrojnom čovjeku 
njegovu vrijednost, mogućnost rada i življenja. Povijest Evrope poka- 
zat će tu sve veću čovjekovu vrijednost, nužnost, dakle, da se štedi 
njegov posao što je omogućilo procvat strojeva i naprava. Grčko- 
-rimska antika, makar vrlo inteligentna, nije tom inteligencijom stvo- 
rila strojeve. Ona zapravo nije ni nastojala da ih ima. Njezina je 
krivnja što je posjedovala robove. Klasična Kina, stvorena mnogo , 
prije XIII. stoljeća, također vrlo inteligentna, posebno na tehničkom 
planu, imala je nažalost također odviše ljudi. Covjek tu ništa ne stoji. 
On izvršava sve zadaće u gospodarstvu, koje praktički ne poznaje čak 
ni domaću životinju. Posljedica toga bila je ta da Kina, daleko 
odmakla na znanstvenom planu, ipak neće prijeći prag moderne 
znanosti. Ostavit će Evropi tu povlasticu, čast, prednost. 


e Utjecaj ekonomskih kretanja: ekonomski život ne prestaje oscilirati 
u kretanjima od kojih su neka kratka a neka duga. 


Tako u nizu godina slijede na mahove povoljna i nepovoljna 
ekonomska razdoblja i svaki put društva i civilizacije nose njihove 
posljedice, pogotovo kad se radi o dužim kretanjima. Pesimizam 
i nemir na svršetku XV. stoljeća — ta »jesen srednjega vijeka« kojom je 
toliko bio zaokupljen J. Huizinga — odgovaraju izrazitom ekonom- 
skom povlačenju Zapada. Isto se tako kasnije evropski romantizam 
poklapa s ekonomskim povlačenjem koje je dugo trajalo — između 
1817. i 1852. Ekonomske ekspanzije u drugoj polovici } XVIII. stoljeća - 
(poslije 1733) nailazile su na neka kočenja (tako uoči revolucije), ali 
u cjelini njihovo povoljno ubrzavanje stavlja intelektualni uspon »sto- 
ljeća prosvjetiteljstva« u kontekst blagostanja, aktivne trgovine, indu- 
strijskoga procvata i povećanja broja ljudi. 


o Bilo da kretanje ide u ovom ili onom pravcu, ekonomski je život 
ee ev NT 
gotovo uvijek tvorac viškova. 
kadet > 


No, trošenje, rasipanje tih viškova bilo je jedan od neophodnih 
uvjeta za sjaj civilizacija, za izv i jetnosti. Kad se danas 
divimo arhitekturi, kipovima, portretima, tada također promatramo, 
a da toga nismo uvijek svjesni, mirni ponos nekoga grada ili ludu 
taštinu nekoga kneza, ili pak previše svježe bogatstvo nekoga ban- 

kara. U Evropi već u XVI. stoljeću (a bez sumnje i ranije) civilizacija 
je na svom zadnjem stupnju u znaku novca i kapitalizma. 

& Civilizacija, dakle, ovisi o izvjesnoj preraspodjeli novca. Civilizacije 
poprimaju različitu boju na svom vrhu, pa u svojoj masi, prema svom 
vlastitom načinu preraspodjele, prema društvenim i ekonomskim 
mehanizmima koji unaprijed uzimaju od kolanja novca dio određen za 
luksuz, za umjetnost i za kulturu. U XVII. stoljeću, u ekonomski vrlo 
teško doba vladavine Luja XIV, mecene dolaze samo ili gotovo samo 
s dvora. Sav književni i umjetnički život odvija se u tom uskom krugu. 
U vrijeme raskoši i ekonomskih pogodnosti XVIII. stoljeća, plemstvo 
i građanstvo naširoko sudjeluju uz kralja u širenju kulture, znanosti, 
filozofije... 

Ali u to vrijeme luksuz još ostaje povlastica društvene manjine. 
Civilizacija koja se ispod toga krije, civilizacija svakodnevnog i siro- 
mašnog života u tome uopće ne sudjeluje. No prizemlje neke civiliza- 
cije često je njezino pravo lice. Što je sloboda? Što je kultura poje- 
dinca kad je životni minimum izvan dosega? S tog gledišta tako 
ozloglašeno evropsko XIX. stoljeće, to stoljeće novopečenih boga- 
taša, »pobjedničkih građana, to dosadno XIX. stoljeće najavljuje 
(makar još ne ostvaruje) novu sudbinu za civilizacije i ljudsku osobu. 
U isto vrijeme dok znatno raste broj ljudi, sve_ više je njih, eto, 
pozvano da sudjeluje u izvjesnoj kolektivnoj civilizaciji. Bez sumnje, 
u socijalnom smislu, bila je vrlo teška cijena za takvu preobrazbu 
(nesvjesnu, što se samo po sebi razumije). Ali se zato njezina druga 
strana potvrđuje kao važna. Razvoj školstva, pristup kulturi, sveučili- 
štima, uspon u društvu, sve su to tekovine, bremenite posljedicama, 
već bogatog XIX. stoljeća. 

Krupni je problem i danas i u budućnosti u tome što je stvaranje 
civilizacije koja bi bila i kvalitetna i masovna strahovito skupo, 
nezamislivo bez znatnih viškova stavljenih u službu društva, nezami- 
slivo također bez slobodnoga vremena što će nam ga mehanizacija 
moći bez sumnje uskoro darovati. U industrijaliziranim zemljama ta je 
budućnost na vidiku u više ili manje kratkim rokovima. Ali problem 
biva zamršen na razini svijeta. 

Jer te nejednakosti u pristupu civilizaciji, koje je ekonomski život 
stvorio između različitih društvenih klasa, stvorio je također i između 
različitih zemalja u svijetu. Veliki dio svijeta predstavlja ono što je 
jedan esejist nazvao »vanjskim proleterijatom«, što uobičajeni jezik 
naziva Trećim svijetom, golemu masu ljudi za koje pristup životnom 
minimumu dolazi prije pristupa civilizaciji — koja im je često nepoz- 
nata — njihove vlastite zemlje. Ili će čovječanstvo raditi na tome da se 
izravnaju te pregoleme nejednakosti ili će se civilizacija i civilizacije 
izložiti opasnosti da nestanu bez traga. 

Civilizacije su kolektivni mentaliteti 


Nakon geografije, sociologije i ekonomije, psihologija nas prisiljava 
na posljednju usporedbu. S tom razlikom što socijalna psihologija nije 
znanost koja bi bila tako sigurna u sebe i tako bogata rezultatima kao 
humanističke struke koje su dosad bile umiješane u naš predmet. Ona 
se rijetko odvažila krenuti putovima povijesti. 


e Kolektivni psihizam, svijest, mentalitet ili mentalno oruđe? Ne 
bismo znali izabrati između izraza što ih predlaže dug naslov ovog 
paragrafa. A ta jezična oklijevanja pokazuju kako je socijalna psihologija 
mlada nauka. 


Psihizam uživa naklonost povjesničara, velikog stručnjaka na ovim 
područjima Alphonsa Dupronta. Svijest znači samo trenutak ovih 
razvoja (obično njihov kraj). Mentalitet je očigledno prikladniji. 
Lucien Febvre u svom divnom Rabelaisu više je volio govoriti o men- 
talnom oruđu. 

Ali riječi su malo važne! Problem ne ovisi o njima. U svakom 
razdoblju izvjesna predodžba o svijetu i stvarima, vladajući kolektivni 
mentalitet oživljava i prožima cijelu masu društva. Taj mentalitet, koji 
diktira stavove, usmjerava izbore, ukorjenjuje predrasude, usmjerava 
kretanja društva, svakako je civilizacijska činjenica. Mnogo više nego 
društvene i povijesne slučajnosti ili uvjeti, ona je plod dalekih 
nasljeđa, vjerovanja, strahova, davnih, često gotovo nesvjesnih 
nemira, zapravo plod beskrajne kontaminacije čije su se klice izgubile 
u prošlosti i prenosile iz generacije u generaciju. Reakcije nekog 
društva na trenutne događaje, na pritiske što ih oni na nj vrše, na 
odluke što ih od njega zahtijevaju, manje se pokoravaju logici ili čak 
sebičnom interesu nego zapovijedi koja je neizražena i koja se često ne 
može izraziti, a izbija iz kolektivne podsvjesti. 

Ove temeljne vrijednosti, ove psihološke strukture sigurno su ono 
što civilizacije najmanje mogu priopćavati jedna drugoj, ono što ih 
najbolj je razdvaja i razlikuje. A ti su mentaliteti isto tako slabo 
osjeti ljivi na udarce vremena. Oni se polagano mijenjaju, preobraža- 
vaju tek nakon dugih inkubacija, koje su također u maloj mjeri 
svjesne. 


© Religija ovdje je najsnažnija crta u središtu civilizacija, istodobno 
njihova prošlost i sadašnjost. 


A prije svega, dakako, u središtu neevropskih civilizacija. U Indiji, 
na primjer, sva djela poprimaju svoj oblik i opravdanje iz religioznog 

života, a ne iz rasuđivanja. Već su se i Grci tome čudili, ako vjerujemo 
anegdoti koju je prenio Euzebije, cezarejski biskup (265-340): »Ari- 
stoksan, glazbenik, priča o Indijcima sljedeću priču: Jedan je od njih 
susreo Sokrata u Ateni i zamolio ga da definira svoju filozofiju. "To je 
proučavanje ljudskih stvarnosti’, odgovorio je Sokrat. Na što je Indi- 
jac prasnuo u smijeh: 'Kako bi čovjek mogao proučavati ljudske 
stvarnosti', poviče, 'kad ne poznaje bozanske?’« 

O ljudskoj nemoći da istodobno izmjeri beskrajnu tajnu i jedinstve- 
nost nadnaravnog, suvremeni hinduski filozof Siniti Kunar Chatterji 
daje sljedeću, dobro poznatu sliku: »Mi smo slični slijepcima od kojih 
je jedan, pipajući neki dio slonovskoga tijela, uvjeren da dodiruje 
stup, drugi je uvjeren da dodiruje zmiju, treći neku krutu tvar, četvrti 
zid ili četku s pokretnim drškom, već prema tome da li pipaju šapu, 
rilo, kljove, trup ili rep.« 

Nasuprot toj dubokoj religioznoj poniznosti, čini se da je Zapad 
zaboravio na svoje kršćanske izvore. Ali više nego o raskidu što ga je 
racionalizam izvršio između religioznog i kulturnog, treba zapravo 
govoriti o suživotu svjetovnosti, znanosti i religije, bolje reći o drama- 
tičnim ili povjerljivim dijalozima koji, protivno očekivanju, nikad nisu 
bili prekinuti. Kršćanstvo se potvrdilo kao bitna stvarnost zapadnoga 
života koja obilježava i same ateiste, a da oni to uvijek ni ne znaju, ne 
prepoznaju. Etička pravila, stavovi pred životom i smrću, shvaćanje 
rada, vrijednost napora, uloga žene i djeteta, sve su to ponašanja za 
koja se čini da više nemaju nikakve veze s kršćanskim osjećajem, 
a ipak proizlaze iz njega. 

Ali isto tako je istina da je zapadna civilizacija, čim se razvila grčka 
misao, nastojala krenuti prema racionalizmu, dakle, prema oslobađa- 
nju od religioznoga života. Ali to je njegova posebnost na koju ćemo 
se morati vratiti. Osim nekoliko izuzetnih primjera (neki kineski 
sofisti, neki arapski filozofi XII. stoljeća) s takvom se jasnoćom ne 
zapaža niti jedno od ovih oslobađanja u svjetskoj povijesti izvan 
Zapada. Gotovo su uvijek civilizacije zahvaćene, preplavljene religi- 
oznim, nadnaravnim, magičnim; one u tome oduvijek žive, u tome 
crpu najsnažnije razloge svog posebnog psihizma. Imat ćemo priliku 
to više puta ponoviti. 

III. POGLAVLJE 


CIVILIZACIJE SU KONTINUITETI 


Povijest, njene mjere i njena očevidno bitna tumačenja moramo 
uvesti u jednu zamršenu raspravu, koju će ona još više zamrsiti, no 
kojoj će dati smisao. Zapravo, nema postojeće civilizacije koja bi 
uistinu bila shvatljiva bez poznavanja već prijeđenih putova, drevnih 
vrijednosti i proživljenih iskustava. Neka civilizacija uvijek je prošlost, 
izvjesna živuća prošlost. 

Dakle, povijest neke civilizacije jest traganje, među starim koordi- 
natama, za onima koje i danas ostaju valjane. Nije riječ o tome da nam 
povijest kaže sve što se može znati, npr. u vezi s grčkom civilizacijom, 
ili o njoj, ili pak o kineskome srednjovjekovlju, već sve ono što iz toga 
nekadašnjega života ostaje djelotvorno čak i danas, u Zapadnoj 
Evropi ili Kini Mao Ze Donga; da nam pokaže sve ono u čemu se 
prelamaju prošlost i sadašnjost, često udaljene stoljećima i vjekovima. 


Civilizacije viđene u svojim kratkotrajnostima — iz dana u dan 


No počnimo od početka. Svaka se civilizacija, kako nekoć tako 
i danas, prvenstveno otkriva nizom lako uočljivih pojava: kazališnim 
komadom, izložbom slika, uspjehom neke knjige, filozofijom, modom 
u odijevanju, znanstvenim otkrićem, tehničkim usavršavanjima; sve su 
to događaji prividno neovisno jedni o drugima (na prvi pogled nema 
nikakve veze između filozofije Merleau-Pontya i neke od posljednjih 
Picassovih slika). 

Napomenimo ipak da ove civilizacijske činjenice žive prilično 
kratko. Kako nas onda one mogu odvesti do onih, u isti mah i drevnih 
i sadašnjih koordinata koje treba otkriti, ako izgleda da se one prije 
uzajamno smjenjuju i uništavaju nego nastavljaju jedne na druge? 

e Takvi su prizori zapravo u znaku stalnih promjena. Program se 
mijenja, a nitko ne želi da dugo ostane na plakatu. 


Ova se promjenljivost iskazuje u samome slijedu književnih, umjet- 
ničkih ili filozofskih epoha; sve su one u stvari epizode koje čine jedan 
zatvoreni krug. Služeći se jezikom ekonomista, dopušteno nam je reći 
da poput ekonomskih postoje i kulturne konjunkture, tj. manje ili više 
dugotrajne ili nagle fluktuacije koje, proturječeći si, najčešće slijede 
jedna za drugom. Od jedne do druge epohe sve se mijenja, ili izgleda 
da se mijenja, kao što u kazalištu neki reflektor može različito bojati 
scenografiju ili lica, ne mijenjajući ih pritom, ali smještajujći ih ipak 
u neki drugačiji svijet. 

Renesansa je najbolji primjer jedne od takvih »epoha«. Ona ima 
svoje teme, svoje boje, svoje preferencije, čak i svoje tikove. Ona živi 
u znaku intelektualne strasti, ljubavi za lijepo, slobodnih i trpeljivih 
rasprava u kojima su igre uma dodatak radosti življenja. Renesansa je 
i u znaku otkrivanja, ili ponovnog otkrivanja antičkih djela, u kojemu 
tada sa zanosom sudjeluje čitava obrazovana Evropa. 


Isto tako postoji i romantičarska konjunktura (grubo rečeno od 
1800. do 1850, premda je, dakako, postojao i predromantizam i kasni 
romantizam). Ona će naglasiti osjećajnosti i suglasja u jednom teškom 
i nemirnome dobu, tijekom neveselih dana nakon francuske revolucije 
i Carstva, u razdoblju privrednog zastoja čitave Evrope, između 1817. 
i 1852. Dakako, nećemo reći da taj zastoj jedini objašnjava, ili, 
štoviše, stvara romantičarski nespokoj; nema dokaza da ne postoje 
i posebni ciklusi senzibiliteta, umijeća življenja i načina mišljenja, 
neovisni ili poluneovisni o svim drugim okolnostima... Svaka genera- 
cija uvijek pokazuje sklonost da poriče prethodnu, a ona koja slijedi 
vratit će joj to stostruko. Tako da postoji beskonačna oscilacija 
između romantizma (ili baroka, po riječima Eugenia d’Orsa) i klasi- 
cizma, između suhoparnog razuma i nespokojne duše, s nenadanim 
preokretima situacije. 


Slika koja se nameće jest, dakle, slika neprekidnog previranja. 
Civilizacija, poput ekonomije, ima svoje ritmove. Ona se pokazuje 
kao povijest sa zatamnjenim stranama, koju bez oklijevanja možemo 
raščlaniti na njene uzastopne dijelove, na međusobno gotovo nepo- 
znate isječke. Ne kaze li se: Stoljeće Luja XIV, stoljeće prosvjetitelj- 
stva? Cak i: »klasicistička civilizacija«, »civilizacija XVIII. stoljeća«? 
Riječ je tu o »civilizacijama epohe«, »sotonskim izumima«, smatra 
ekonomist i filozof Joseph Chappey. Čini se da takav način govora 
kod njega zapravo proturječi samoj ideji civilizacije koja, kao što ćemo 
vidjeti, pretpostavlja kontinuitet. No ostavimo zasada tu proturječ- 

nost. Štoviše, jedinstvo i različnost neprekidno se sučeljavaju, žive 
zajedno. Mi pak to moramo prihvatiti. 


e »Prekretnice«, događaji, heroji: ove konjunkture, ovi slijedovi epi- 
zoda pomažu da shvatimo posebno mjesto koje u povijesti civilizacija 
zauzimaju neki izuzetni događaji ili osobe. 


Promatrana izbliza, svaka se epizoda može razložiti na niz čina, 
junačkih djela i uloga. Napokon, civilizacije su ljudi, dakle, besko- 
načni postupci, djelovanja, zanosi i »angažmani« tih ljudi, ali i njihova 
nagla previranja. Međutim, u tom se nizu čina, djela i biografija 
nameće izbor: sami od sebe izdvajaju se oni događaji ili ljudi koji 
označavaju neku »prekretnicu«, neku novu fazu. Što je nagovještaj 
važniji, to se oznaka nameće s većom snagom. 

Po svojim brojnim posljedicama: vrlo značajan događaj. jest Newto- 
1636. ili pak drame Hernani 1830. također su važni događaji. 

Isto tako ljudi se izdižu u onoj mjeri u kojoj njihova djela navještaju 
jedno razdoblje povijesti, ili pak sažimlju neku njenu epizodu. To su 
kako Joachim du Bellay, (1522-1566) autor djela Défense et Illustra- 
tion de la Langue francaise, tako i Leibniz (1646-1716), otac infinitezi- 
malnog računa, kao i Denis. Papin,- izumitelj parnog stroja. 

Međutim, u povijesti civilizacija uistinu vladaju imena koja su 
uspješno savladala niz konjunktura, poput broda koji je prošao kroz 
nekoliko oluja. Na granici velikih razdoblja često se uzdižu povlašteni 
duhovi, u kojima se odmah utjelovljuje nekoliko generacija: npr. 
Dante (1265—1321), krajem »latinskoga« srednjevjekovlja; Goethe 
(1749—1832), krajem prvoga modernoga evropskog doba; Newton, na 
pragu klasične fizike, ili pak čuveni Albert Einstein (1879— 1955), 
uvećan u skladu s dimenzijama današnje nove Znanosti. 

Utemeljitelji velikih sustava mišljenja pripadaju tome izuzetnome 
nizu ljudi: Sokrat_ili Platon, Konfucije, Descartes ili Karl Marx 
vladaju tijekom više stoljeća. Kao utemeljitelji civilizacije, oni su tek 
neznatno manje važni od zvijezda prvoga reda, od osnivača vjere: 
Bude, Krista i Muhameda. Je li uopće potrebno napomenuti da svi oni 
još uvijek žive? 

Ukratko, mjera po kojoj se prema važnosti procjenjuje i klasificira 
zamršena masa događaja i jednako tako zamršena masa ljudi jest 
vrijeme potrebno da iščeznu sa svjetske pozornice. U velikoj povijesti 
civilizacija značajni su jedino oni kojima pripada trajanje i koji se 
stapaju s dugo proživljavanom stvarnošću. Tako se s one strane već 
poznate povijesti pronalaze, skrovite koordinate dugotrajnosti prema 
kojoj se sada moramo uputiti. 

Civilizacije u svojim ustrojstvima 


Jezik epoha otkriva nam jedino promjenjive slike: na pozornici 
civilizacija one se pojavljuju, a potom iščezavaju. Ako pokušamo 
proniknuti u ono što se tijekom odvijanja predstave na toj pozornici 
uopće ne mijenja, tada na vidjelo izlaze druge, jednostavnije stvarno- 
sti, od nove važnosti. Neke od njih traju tek dvije ili tri predstave, 
druge pak žive nekoliko stoljeća, dok su neke tako dugotrajne da 
gotovo vjerujemo kako su nepromjenjive. Pogrešno, dakako, jer se 
i one kreću, no polako i neprimjetno. 


@ Takve su stvarnosti preispitane u prethodnome poglavlju: nepre- 
kidne prisile prostora, kolektivne »psihologije« i ekonomske nužnosti, 
naime, sve one duboke, ali na prvi pogled teško prepoznatljive sile, 
osobito onima koji ih žive, kojima izgleda da se one podrazumijevaju i da 
ne postavljaju nikakav problem. Današnji jezik te stvarnosti naziva 
»strukturama«._ 


U svome uobičajenom, prebrzom kronološkom kazivanju ni sam 
povjesničar ih isprva ne zamjećuje. Stoga je te stvarnosti u njihovu 
vrlo sporom razvitku moguće razumjeti samo ako se razmatraju, ako 
se neštedimice troše, ogromna vremenska razdoblja. Kretanja po 
površini o kojima smo maloprije govorili, događaji i sami ljudi tada 
nestaju pred našim očima, dok na vidjelo izlaze velike stalnosti, ili 
polustalnosti, istodobno i svjesne i nesvjesne. To su »temelji«, ili bolje 
rečeno »strukture« civilizacija: npr. vjerski osjećaji, ili nepokretljivost 
seljaštva, ili pak stavovi o smrti, o radu, o užitku, o obiteljskom 
životu... 

Općenito govoreći, te su stvarnosti, ta ustrojstva drevna i dugo- 
trajna, i uvijek su distinktivna i izvorna obilježja. One civilizacijama 
daju njihov poseban lik, njihovo biće. Civilizacije ih nikad ne razmje- 
njuju, jer ih svaka smatra nezamjenjivim vrijednostima. Dakako, 
većina ljudi uglavnom nije svjesna tih stalnosti, tih naslijeđenih izbora 
ili tih otpora spram drugih civilizacija. Da ih se jasno izdvoji, važno je 
da se čovjek misaono udalji od svoje vlastite civilizacije. 

Evo jednostavnog primjera, koji dodiruje dubinske strukture: uloga 
žene u XIX. stoljeću u datom društvu, npr. evropskome. Osobitosti te 
uloge možemo uočiti samo onda (toliko ih smatramo »prirodnima«) 
ako ih usporedimo s ulogom muslimanske žene ili, na drugome kraju 
lanca, s ulogom Amerikanke u SAD. Ako želimo shvatiti razlog 
takvoga društvenog položaja, moramo se vratiti daleko u prošlost, 
barem do XII.st. u doba »udvorne ljubavi«, kako bismo u glavnim 
crtama razumjeli poimanje ljubavi i ljubavnog para na Zapadu. Pritom 

valja pribjeći nizu tumačenja: kršćanstvu, pravu žena na pohađanje 
škole i sveučilišta, ideji Evropljanina o odgoju djece, ekonomskim 
uvjetima: razinama života, radu žene u kući ili izvan kuće, itd. 

Uloga žene potvrđuje se kao civilizacijska struktura, kao test, zato 
što je u svakoj civilizaciji dugotrajna stvarnost, koja odolijeva vanjskim 
utjecajima i teško se mijenja od danas do sutra. 


e Civilizacije uglavnom zaziru od preuzimanja kulturnog dobra koje 
u pitanje dovodi jedna od njenih dubinskih struktura. Ti su otpori 
i prikrivena neprijateljstva razmjerno rijetki, ali nas uvijek vode do srca 
civilizacije. 


Civilizacije svakodnevno posuđuju od susjednih civilizacija, »rein- 
terpretirajux, usvajaju ono što su preuzele. Na prvi pogled svaka je 
civilizacija slična nekom robnom kolodvoru koji neprestano prima 
i šalje raznovrsnu prtljagu. 

Međutim, izazvana, civilizacija je u stanju tvrdoglavo odbacivati 
određeni vanjski doprinos. Marcel Mauss upozorio je na činjenicu da 
ne postoji civilizacija dostojna toga naziva koja se nije nečemu usproti- 
vila ili nešto odbila. Svakiput je takvo odbijanje posljedica dugih 
oklijevanja 1 iskustava. Promišljeno i sporo odlučeno, ono uvijek 
poprima krajnje velik značaj. 

Nije li klasičan primjer za to zauzeće Konstantinopola od Turaka 
1453. godine? Jedan današnji turski povjesničar smatra da se grad 
predao sam, da je bio pobijeđen iznutra već i prije napada Turaka. 
Premda pretjerana, njegova tvrdnja nije netočna. Pravoslavna je crkva 
zapravo pretpostavila pokorenje Turcima uniji s »latinskim« svijetom, 
koja joj je bila jedina mogućnost spasa. Ovdje nije riječ o »odluci« na 
brzinu donesenoj na licu mjesta, u toku samoga događaja. Radilo se 
o prirodnom okončanju drugog procesa, dugog kao i simo propadanje 
Bizantskoga carstva, koji je neprestano isticao protivljenje Grka za 
suradnju s latinskim svijetom, od kojega su ih dijelila teološka razmi- 
moilaženja. 

Unija je bila moguća. Car Mihajlo VIII Paleolog prihvatio ju je na 
lionskome koncilu 1274. Car Ivan V je 1369. javno ispovijedao kato- 
ličku vjeru. Godine 1439. mješoviti koncil u Firenci ponovo je doka- 
zao mogućnost ujedinjenja. Vodeći grčki teolozi, Ivan Bek, Dimitrije 
Kidon, Besarion, u svojim su se tekstovima zalagali za ujedinjenje 
s takvom nadarenošću kojoj njihovi protivnici nisu mogli suprotstaviti 
ništa slično. Međutim, Grci će između Turaka i Latina izabrati Turke. 
Po mišljenju Fernanda Grenarda, »Bizantska je crkva iz ljubomore 
prema nezavisnosti, pozvala neprijatelja i izručila mu Bizantsko car- 
stvo i kršćanstvo«, jer joj je neprijatelj, kako je to već 1385. carigrad- 

ski patrijarh pisao papi Urbanu VI, ostavljao »punu slobodu djelova- 
njax; to su ključne riječi. Fernand Grenard kaže također: »Zauzeće 
Konstantinopola od strane Mehmeda II bio je trijumf antiunionistički 
nastrojenog patrijarha.x Doduše, Zapad je dobro poznavao tu 
odbojnost Istoka prema njemu. »Ti su nas šizmatici mrzili srcem 
i dušom«, pisao je Petrarca. 

Još jedan primjer neprihvaćanja koje se sporo formuliralo (u Fran- 
cuskoj će za to trebati gotovo cijelo stoljeće) jest neprihvaćanje 
reformacije u Italiji i na Iberskom poluotoku, a zatim u Francuskoj, 
koja je bila bojno polje, dugo vremena neodlučno između dva načina 
vjerovanja u Krista. 

Još jedno neprihvaćanje, i to ne samo političke naravi, jest ono koje 
razvijeni Zapad i anglosaksonsku Ameriku (s Kanadom) udaljuje od 
marksizma i totalitarističkih rješenja socijalističkih republika: to »ne« 
je kategorično u germanskim i anglosaksonskim zemljama, dok je 
u Francuskoj, Italiji, pa i u zemljama Iberskog poluotoka umjereno 
i iznijansirano. Vjerojatno je ovdje riječ o tome da jedna civilizacija ne 
prihvaća onu drugu. 

U istom kontekstu razmišljanja, mogli bismo reći da, kad bi 
Zapadna Evropa prihvatila komunizam, organizirala bi ga vjerojatno 
na svoj način, kao što sada organizira kapitalizam, sigurno drugačije 
nego SAD. 


e Taj napor — ili prihvaćanja, ili neprihvaćanja — što ga neka civiliza- 
cija vrši spram vanjskih civilizacija — ona vrši, sporo, i spram sebe same. 
Taj je izbor gotovo uvijek vrlo malo svjestan, ili je podsvjestan. No upravo 
se zbog njega neka civilizacija malo-pomalo preobražava, »odvajajući se« 
od nekog dijela svoje vlastite prošlosti. 


U mnoštvu dokaza ili ponašanja koje joj njena prošlost ili njeni 
razvoji donose i predlažu, civilizacija malo-pomalo odabire, odbacuje 
ili prihvaća, i svojim izborima tako ponovo slaže svoju vlastitu sliku, 
nikad ni posve novu ni posve istu. 

Ta unutarnja neprihvaćanja mogu biti otvorena, umjerena, trajna ili 
kratkotrajna. Trajna neprihvaćanja jedina su bitna u onim područjima 
koja postupno razjašnjavaju proučavanja u psihologiji povijesti, uskla- 
đena s dimenzijama ili neke zemlje, ili civilizacije. Alberto Tenenti 
autor je dvaju pionirskih radova o životu i smrti u XV. i XVI. stoljeću. 
R. Mauzi preispitao je ideju sreće u svome djelu /deja sreće u Francu- 
skoj osamnaestog stoljeća.* Michel Foucault autor je nadahnute i odu- 
ševljavajuće knjige Povijest ludila u doba klasicizma (1961).** 


* R. Manzi: L'Idće de bonheur en France au XVIII" siécle. 
** M. Foucault. Histoire de la Folie a l'âge classique. 

U ova tri slučaja riječ je o djelovanju što ga neka civilizacija, 
sukobljena sama sa sobom, vrši na samu sebe; ono je prilično rijetko 
u potpunosti uočljivo. Odvija se tako usporeno da suvremenici to 
nikad ne uočavaju. Eliminacije — kao i komplementarne dogradnje 
koje ponekad iz njih proizlaze — uvijek traju stoljećima, praćene 
zabranama, barikadama i sporim, često nepotpunim, no uvijek pri- 
lično dugim zacjeljivanjima. 

Svojim posebnim jezikom M. Foucault to naziva »odvojiti« se, što, 
naime, znači da neka civilizacija stanovitu poricanu vrijednost odba- 
cuje s onu stranu svojih granica i ispravnog toka svoga života. Fou- 
cault piše: »Mogli bismo prikazati povijest granica, tih opskurnih čina, 
nužno potisnutih nakon samog izvršenja, pomoću kojih neka civiliza- 
cija odbacuje nešto što će za nju biti Izvanjsko; i tijekom cijele njene 
povijesti ta izdubena praznina, taj prazni prostor kojim se ona izolira, 
određuju je isto kao i njene vrijednosti. Jer ona svoje vrijednosti stiče 
i održava u povijesnom kontinuitetu; međutim, u tom području 
o kojemu želim govoriti, ona vrši svoje bitne izbore, ona vrši »razdva- 
janje« koje joj daje sliku vlastite pozitivnosti; u tom se razdvajanju 
nalazi ona prvobitna gustoća u kojoj se ona oblikuje.« 

Taj lijepi citat zaslužuje da ga se čita i prečitava. Neka civilizacija 
dosiže do svoje osobne istine tako da ono što je smeta odbaci u tminu 
graničnih i već nepoznatih područja. Njena povijest je bistrenje, 
tijekom stoljeća, kolektivne ličnosti; poput svakog pojedinca, ona se 
nalazi između jasne i svjesne sudbine, i neshvatljive i podsvjesne 
sudbine koja je temelj i osnovni poticaj onoj svjesnoj sudbini, premda 
nije uvijek prepoznatljiva. Primjećujemo da su na ova proučavanja 
retrospektivne psihologije djelomice utjecala otkrića psihoanalize. 

Knjiga Michela Foucaulta proučava poseban slučaj: razdvajanje 
razuma i ludila, razumnih i luđaka, koje u evropskome srednjem 
vijeku ne postoji. Luđak je, kao i svi jadnici, na manje ili više 
zagonetan način bio izaslanik Božji. XVII. stoljeće, zaljubljeno u dru- 
štveni red, okrutno će zatvarati luđake, jer su oni, kao i delinkventi 
i okorjele ljenčine, samo olupine koje treba odbaciti; XX. stoljeće ih 
zatvara s nekom blagošću, s izvjesnom ljubavlju, jer ih smatra bolesni- 
cima. Međutim, s promjenom stavova nije se promijenio i središnji 
problem: od klasicizma do danas, Zapad se »razdvajao« od ludila, 
zabranjivao njegov jezik i protivio se njegovu prisustvu. Tako da 
trijumf razuma u dubini prati dugotrajna i tiha oluja, jedno gotovo 
nesvjesno i gotovo neznano postupanje, koje je unatoč tome na neki 
način sestra vidljive pobjede, osvojenje racionalizma i klasične zna- 
nosti. 

Dakako, mogli bismo navesti i druge primjere tih razdvajanja ili 
polurazdvajanja. Knjiga Alberta Tenentia strpljivo prati proces kojim 


61 


se Zapad »odvojio« od kršćanskog, srednjevjekovnog poimanja smrti, 
kao običnog prelaska u istinski onostrani život stvorenja prognanog na 
zemlju. U XV. stoljeću smrt postaje »ljudska«, vrhunska kušnja 
čovjeka pred užasom raspadanja tijela. Međutim, u tom novom 
poimanju smrti čovjek pronalazi i novo poimanje života, koji za njega 
opet dobiva svoju cijenu i svoju ljudsku vrijednost. Izvjestan strah od 
smrti nestaje sa XVI. stoljećem koje je, barem u svojim počecima, 
stoljeće životnih radosti. 


e Nasilni srazovi civilizacija: naše rasuđivanje je sve dosad pratilo 
civilizacije u međusobnim miroljubivim odnosima i slobodi svojih izbora. 
No nasilni odnosi često bijahu pravilom. Uvijek su tragični, i prilično su 
se često potvrđivali kao beskorisni. 


Neki uspjesi, npr. romanizacija Galije i velikog dijela osvojenoga 
evropskog Zapada, mogu se objasniti jedino dugotrajnošću kušnje, ali 
i, štogod da se o tome već kazalo, niskim stupnjem razvitka romanizi- 
ranih naroda, njihovim divljenjem pobjedniku, ukratko, izvjesnim 
pristajanjem uz osvajače. Takvi su uspjesi, međutim, rijetki; oni su 
izuzeci što potvrđuju pravilo. 

Pri tim nasilnim sudarima civilizacija, neuspjesi su bili mnogo češći 
od uspjeha. »Kolonijalizam« je još jučer mogao pobijediti, no danas 
nitko ne sumnja u njegovu propast. Međutim, kolonijalizam je potči- 
njavanje par excellence jedne civilizacije drugoj. Pobijeđeni uvijek 
popuštaju pred jačim, no njihova je pokornost privremena, o čemu 
svjedoče i cvilizacijski srazovi. 

U ovim dugim razdobljima prisilne koegzistencije nije bilo moguće 
izbjeći uzajamne ustupke ili sporazume, važne i ponekad plodne 
kulturne posudbe. No one nikad ne prelaze izvjesne granice. 

Najljepši primjer kulturnoga prožimanja u znaku nasilja daje nam 
izuzetna knjiga Rogera Bastidea Afričke religije u Brazilu (1969).* To 
je tragična povijest crnoga roblja, dovedenog iz različitih dijelova 
Afrike i potom bačenih u patrijarhalno i kršćansko društvo kolonijal- 
nog Brazila. Crnci će mu se opirati, premda će istodobno prihvatiti 
kršćanstvo. Mnogi »smeđi« Crnci osnovat će nezavisne republike 
(quilombos): republika u Plameirasu, u zaleđu grada Bahia, past će 
tek pred ratnom prijetnjom. Nije li začuđujući primjer da su ti Crnci, 
lišeni svega, ponovo uspostavili drevne vjerske običaje i pobjedničke 
plesove Afrike, da su, štoviše, u svojim plesovima candombles ili 
macumbas spojili afričke i kršćanske običaje, i da taj »sinkretizam« još 
i danas kulturno živi i skoro pobjeđuje? Pobijeđeni su se povukli, ali 
su se istodobno i održali. 


+ R. Bastide: Les religions africaines au Brésil. 

Povijest i civilizacija 


Ova putovanja kroz otpore, pristajanja, stalnosti i polagana izobli- 
čenja civilizacija dopuštaju nam da formuliramo posljednju definiciju, 
onu koja civilizacijama vraća njihov jedinstven i posebit lik: one su 
kontinuiteti, beskonačni povijesni kontinuiteti. 

Civilizacija je tako od svih dugotrajnih povijesti najdugotrajnija. No 
povjesničar ne spoznaje odmah tu istinu: on je otkriva nakon uzastop- 
nih promatranja. Tako se tokom uspona postupno proširuju vidici. 

Različit povijesni tempo: povijesna znanost često koristi različite 
ljestvice i mjerne jedinice: ili dan, ili godinu, ili desetke godina, ili 
čitava stoljeća. 

Ovisno o korištenoj mjernoj jedinici, krajolik će se svakiput mije- 
njati. Proturječnosti između tih opažanih stvarnosti, između tih vre- 
menâ različitog trajanja pothranjuju dijalektiku svojstvenu povijesti. 

Da bismo pojednostavnili naše objašnjenje, kažimo da povjesničar 
radi najmanje na tri razine: 

Razina A je razina tradicionalne povijesti, uobičajenog izlaganja 
koja od jednog događaja žuri k sljedećem, poput jučerašnjeg kroničara 
ili današnjeg reportera. Tako se tisuće slika, preuzetih iz samog 
života, odmah slažu u jednu šaroliku povijest, prepunu zapleta poput 
romana u nastavcima. Međutim, takva povijest, netom pročitana, već 
biva zaboravljena, i često nas ostavlja nezadovoljnima, nesposobnima 
da procjenjujemo ili razumijemo. 

Razina B odražava epizode, od kojih je svaka viđena en bloc: 
romantizam, francuska revolucija, industrijska revolucija, drugi svjet- 
ski rat. Mjerna jedinica je desetak, dvadesetak ili pedesetak godina. 
Na temelju tih cjelina — koje nazivamo razdobljima, fazama, epizo- 
dama ili konjunkturama — povezujemo i tumačimo činjenice i nudimo 
objašnjenja. Riječ je ovdje, ako tako možemo reći, o dugotrajnijim 
događajima, već lišenima svojih suvišnih potankosti. 

Napokon, na razini C još se više nadilaze takvi dugotrajni događaji 
i ostavljaju se samo stoljetna ili višestoljetna gibanja. Razina C bavi se 
poviješću u kojoj je svako gibanje sporo i obuhvaća veliko vremensko 
razdoblje; to je povijest koju možemo prijeći samo u čizmama od 
sedam milja. Francuska revolucija u njoj nije drugo doli trenutak, 
bitan, dakako, u dugoj povijesti slobodarske i silovite revolucionarne 
sudbine Zapada; Voltaire je tek obična etapa u razvitku slobodnog 
mišljenja... 

U tom posljednjem stadiju — sociolozi bi rekli na toj konačnoj 
»dubinskoj razini« — civilizacije se, izvan slučajnih događaja i zapleta 
koji su obojili i odredili njihovu sudbinu, pokazuju u svojim dugovječ- 

nostima, ili ako više volite, u svojim stalnostima, svojim strukturama, 
svojim gotovo apstraktnim, no unatoč tome bitnim shemama. 


e Neka civilizacija nije, dakle, ni data privreda, ni dato društvo, već 
upravo ono što kroz čitav niz privreda i čitav niz društava nastavlja živjeti, 
slamajući se tek neznatno i postupno. 


Dakle, do neke civilizacije možemo doprijeti samo kroz jedno 
dugotrajno razdoblje, vođeni niti koja se neprekidno i dalje odmo- 
tava; zapravo, ono što je tijekom nemirne i često burne povijesti neka 
grupa ljudi uspjela sačuvati i prenositi iz generacije u generaciju kao 
svoje najdragocjenije dobro. 

U takvim okolnostima nemojmo olako prihvatiti da »svaka povi- 
jeste bude povijest civilizacija, kao što je to kazao čuveni španjolski 
povjesničar Rafaél Altamira (1951), a mnogo prije njega i Francois 
Guizot (1855). Dakako, to jest svaka povijest, ali viđena iz jedne 
određene perspektive, u najvećem mogućem kronološkom prostoru, 
kompatibilna sa stanovitom povijesnom i ljudskom kohezijom. Da se 
poslužimo toliko poznatom Fonteneleovom metaforom, to nije povi- 
jest ruža, ma kako one bile prekrasne, već povijest vrtlara koga ruže 
smatraju besmrtnim. I civilizacije se društvima, privredama i tisućama 
incidenata s kratkim povijesnim životom čine besmrtnima. 

Takva povijest dugoga daha, takva povijest iz daljinske perspek- 
tive, ta dugolinijska plovidba po pučini vremena, a ne tek oprezna 
priobalna plovidba, gdje se obala nikad ne gubi iz vida — takav 
povijesni postupak, kakvogod bilo ime ili slika kojima ga ukrasili, ima 
svoje prednosti i nedostatke. Njegove su prednosti: on primorava na 
razmišljanje, na objašnjavanje pomoću neuobičajenih termina i na 
korištenje povijesnog tumačenja, kako bi čovjek shvatio svoje vlastito 
vrijeme. Njegovi su nedostaci, pa čak i opasnosti: on može dovesti do 
pojednostavljenih poopćivanja filozofije povijesti, ukratko, jedne više 
imaginarne nego priznate ili dokazane povijesti. 

Povjesničari su svakako u pravu kad su nepovjerljivi prema suviše 
zanesenim putnicima, poput Spenglera ili Toynbeea. Svaka povijest 
razrađena do općega tumačenja zahtijeva neprestana vraćanja na 
konkretnu stvarnost, brojke, karte, precizne kronologije, ukratko, 
zahtijeva verifikacije. 

Dakle, da bismo pojmili što civilizacija jest, valja se posvetiti više 
proučavanju konkretnih slučajeva nego gramatici civilizacija. Sva 
prethodno definirana pravila slaganja i neslaganja razjasnit će i pojed- 
nostavniti primjeri koji slijede. 

II. 


IZVANEVROPSKE 
CIVILIZACIJE 


5 Civilizacije kroz povijest 


PRVI DIO 


ISLAM I MUSLIMANSKI SVIJET 


PRVO POGLAVLJE 


ŠTO NAS UČI POVIJEST 


Civilizacijama treba beskrajno mnogo vremena da se rode, srede 
svoj prostor, da se podignu. 

Sasvim je točno, a istovremeno netočno i nerazumljivo tvrditi da se 
islam rađa u nekoliko godina, s Muhamedom. I samo kršćanstvo 
rodilo se i s Kristom i mnogo prije njega. Bez Muhameda i bez Krista 
ne bi bilo ni kršćanstva ni islama; međutim, te su nove religije svaki 
put zahvatile tijelo već postojećih civilizacija. Oba puta one su im bile 
duša: od početka su imale pogodnost da preuzmu bogato naslijeđe, 
prošlost, cijelu sadašnjost, pa čak i budućnost. 


Islam, novi oblik Bliskog istoka 


e To je »izvedena« civilizacija: kao što je kršćanstvo naslijedilo Rim- 
sko Carstvo i nastavilo ga, islam će u svojim počecima zahvatiti Bliski 
istok, jedno od najstarijih, a možda i najstarije raskršće civiliziranih ljudi 
i naroda na svijetu. 


> Ta činjenica imat će značajne posljedice: muslimanska civilizacija 
preuzet će stare geopolitičke zahtjeve, urbane oblike, institucije, 
običaje, obrede, stare načine vjerovanja i življenja. 

Način vjerovanja: u samoj vjeri islam se nadovezuje na judaizam 
i kršćanstvo, na Abrahama i Stari zavjet, na njihov strogi monoteizam. 
Jeruzalem mu je sveti grad, Isus najveći prorok prije Muhameda, koji 
ga jedini nadvisuje. 

Način življenja: pokreti stari više tisućljeća kroz islam su preživjeli 
sve do današnjeg vremena. U Tisuću i jednoj noći pozdravlja se vladar 

»ljubljenjem zemlje između njegovih ruku«. No ta se gesta običavala 
izvoditi već na dvoru partskog kralja Hozroja (531—579), a sigurno 
i ranije. U XVI. i XVIII. st., pa i kasnije, taj su pokret nastojali izbjeći 
evropski poslanici u Istambulu, Isfahanu i Delhiu, nalazeći da je 
ponižavajući Za njih, a još više za vladara kojega predstavljaju. Već se 
Herodot zgražao nad egipatskim običajima koji su mu se činili odvrat- 
nima: »Nasred ulice, u znak pozdrava bacaju se gotovo ničice jedan 
pored drugoga; izigravaju pse spuštajući ruke do koljenax; taj se 
pozdrav održao do danas. Ima i drugih pojedinosti: maurske ili turske 
kupelji, tzv. hamami, samo su stare rimske terme koje su arapskim 
osvajanjima prodrle u Perziju i drugdje; Fatmina ruka, muslimanski 
parnjak našim amajlijama i škapularina, krasio je već nadgrobne 
spomenike Kartažana; što se tiče tradicionalne odjeće muslimana, 
E. F. Gautier, od kojeg smo preuzeli ove podatke, lako u njoj prepo- 
znaje odjeću starih Babilonaca kako ju je opisao Herodot prije više od 
dvadeset i četiri stoljeća. Po njemu »Babilonci nose najprije lanenu 
tuniku koja im dopire do stopala (u Alžiru bismo je nazvali gandurah, 
komentira E. F. Gautier); iznad nje je druga tunika, vunena (nazivali 
bismo je đelaba ili galabeja); zatim oblače lagani bijeli ogrtač (mogli 
bismo ga zvati bijelim burnusom); na glavi nose mitru (rekli bismo fes 
ili tarbuh).« 

Na tom putu određivanja što jest a što nije islamsko gdje bismo 
stali? Zar neki nisu već tvrdili da je sjevernoafrički kuskus rimsko jelo, 
čak punsko! U svakom slučaju, muslimanska kuća — niska, s unutraš- 
njim dvorištem, koja prevladava u Egiptu i u Magrebu, predislamska 
je i odgovara grčkoj kući s peristilom i safričkoj kući prvih stoljeća 
naše ere«. 

To su pojedinosti, no njihov je govor jasan: muslimanska civiliza- 
cija, kao i zapadna, izvedena je, drugotna, da preuzmemo terminolo- 
giju Alfreda Webera. Nije izrasla ni iz čega, već iz stijene one šarolike 
i vrlo žive civilizacije koja joj je prethodila na Bliskom istoku. 

Zivotopis islama ne počinje, dakle, Muhamedovim propovijeda- 
njem, niti za onih desetak godina prvih munjevitih osvajanja 
(632—642). Započinje ustvari beskrajnom poviješću Bliskog istoka. 


Povijest Bliskog istoka 


Bliski su istok ujedinili Asirci, a zatim, tijekom dugih godina, 
osvajanja Kira, Kambiza i Darija (546-486). Dva stoljeća kasnije 
velebna se građevina Ahemenida srušila pod udarom Grka i Aleksan- 
drovih Makedonaca (334—331). Ovo je osvajanje bilo još brže nego što 
će to biti, deset stoljeća kasnije, munjevito osvajanje Arapa. 

Tih deset stoljeća uglavnom je izuzetno »kolonijalno« razdoblje. Za 
to vrijeme Grci će vladati ogromnim neomeđenim prostorom između 
Sredozemlja i Indijskog oceana. Kao kolonizatori gradit će gradove, 
velike luke (Antiohiju, Aleksandriju), golema carstva (Seleukidi, 
Lagidi...). Miješajući se sa svojim podanicima, neće se s njima 
stopiti: oni nikad ne žive na selu, koje im ostaje potpuno strano. 
Ukratko, mali grčko-makedonski narod kolonizirao je taj veliki dio 
Azije, kao što će kasnije Evropa kolonizirati Afriku, namećući joj svoj 
jezik, upravu, prenoseći joj dio svoje dinamičnosti. 

I rimsko se osvajanje proteglo na Malu Aziju, Siriju, Egipat, ne 
prekidajući kolonijalnu eru: iza rimske fasade ostaje grčka civilizacija 
koja će ponovo prevladati poslije pada Rimskog Carstva u V. st. kad 
ga nasljeđuje Bizant — dakle opet grčka civilizacija. Emile Felix 
Gautier je, živeći u Alžiru, bio opsjednut tom velikom kolonijalnom 
pustolovinom koju će povijest jednog dana pomesti ne ostavljajući od 
nje skoro ništa. 

Kolonizirani Bliski istok nije volio svoje gospodare. Već 256. prije 
nove ere uspostavila se u Iranu prostrana država partskih Arzakida, 
zatim perzijskih Sasanida (od 224. n.e) od međa Inda do nesigurne 
sirijske granice. Rim i Bizant vodili su mukotrpne ratove protiv tog 
moćnog susjeda — organiziranog, ratobornog, vlastelinskog, birokrat- 
skog, koji raspolagaše brojnom konjicom i vezana s dalekom Indijom, 
Mongolima i Kinom (luk partskih konjanika, čija je strijela probijala 
rimske oklope, vjerojatno potječe iz Mongolije). Oslanjajući se na 
»uzvišenu Zaratustrinu religiju« snažno se borio protiv »uljeza hele- 
nizma.« Ali to političko neprijateljstvo nije ga spriječilo da, u svoje 
vrijeme, prihvati kulturna strujanja Zapada: grčki filozofi koje je 
protjerao Justinijan naći će utočišta u velikoj prijestolnici Ktesifonu. 
Preko Irana su i nestorijanci, heretički kršćani što ih je progonio 
Bizant, stigli u Kinu, gdje su kasnije imali velikog utjecaja. 


@ Na tom nesklonom Bliskom istoku — u stalnoj borbi protiv grčke 
prisutnosti — obraćenom na kršćanstvo, uznemirivanom stalnim i žesto- 
kim vjerskim smutnjama, prva su arapska osvajanja odmah naišla na 
naklonost. 


Sirija 634, a Egipat 639. prihvaćaju pridošlice. Ubrzo im prilazi 
i Perzija, iako je to manje očekivano: staro se carstvo, iscrpljeno 
vjekovnim borbama s Rimom i Bizantom, slabo brani od okrutnih 
prodora arapskih vodiča deva. Bliski istok se predao, prepustio novo- 
pridošlima. Teže im je bilo domoći se sjeverne Afrike od sredine VII. 
do sredine VIII. stoljeća, ali kad su završili ovo osvajanje lako su se 
domogli Spanjolske (711). 

Sve u svemu, arapski su osvajači vrlo-brzo, uz izuzetak brdovite 
Male Azije, koju je branio i čuvao Bizant, zaposjeli cijeli Bliski istok, 
a zatim mu prešli granice daleko na zapad. 

Je li ta brzina: 

a) učinak iznenađenja u korist napadača kojeg nitko nije očekivao; 

b) prirodni uspjeh tih žustro vođenih rušilačkih napada koji su 
izolirali gradove i prisiljavali ih da se predaju jedan za drugim; 

c) ishod dugog propadanja Bliskog istoka na »putu dekoloniza- 
cije«, kako bismo to danas rekli? 

Proizlazi, nesumnjivo iz _syih triju uzroka. Ipak, u perspektivi 
povijesti civilizacija, ova kratkoročna tumačenja ne zadovoljavaju. 
Susretljivošću i umorom ne možemo objasniti trajnost uspjeha te 
najezde. Trebalo bi, čini se, uvesti duboku i vrlo staru religioznu 
i moralnu bliskost, plod dugog zajedničkog života? Nova vjera koju 
razrađuje Muhamed izgrađena je na samom raskršću Bliskog istoka, 
u skladu s njegovom dubokom vokacijom, s njegovim duhom. 

Islam je u počecima svog širenja samo oživio drevnu istočnjačku 
civilizaciju; ona je glavno lice toga pothvata i barem »drugi stup« kuće 
koja se gradila (prvi je, očigledno, sama Arabija). Ta čvrsta civilizacija 
izgrađena je u vrlo bogatim krajevima prema kojima Arabija djeluje 
bijedno. 

Sudbina islama bit će da izbaci ovu staru civilizaciju u novu putanju, 
da je dovede na jednu novu razinu. 


Muhamed, Kuran, islam 


Neposredni korijeni islama dovode nas odmah do jednog čovjeka, 
jedne knjige, jedne religije. 
> @ Između 610. i 612. (nesigurni ali vjerojatni datumi) i 632, godine 
njegove smrti, nastaje Muhamedovo presudno djelo. 


Bez njega Arabija, rascjepkana na plemena i suparničke saveze, 
otvorena stranim utjecajima, kolonijalnim nastojanjima Perzije, krš- 
ćanske Etiopije, Sirije i bizantskog Egipta, ne bi ostvarila jedinstvo 
i ne bi, zahvaljujući tom uspjehu, izbacila pljačkaše prema dugim 
sjevernim granicama. l 

Ni Bizant ni Parti u vjekovnom sukobu, nisu se ni najmanje nadali 
ozbiljnom neprijatelju iz tako siromašnih zemalja. Dolazilo je, bez 
sumnje, do žestokih prodora. Ali pljačkaši bi dolazili i odlazili. Tko da 
o koju su se sporili Perzijanci i Grci, na rubu »plodnog polumjeseca«? 

Sve se mijenja poslije Muhamedova uspjeha. Učena istraživanja 
izdvojila su njegov životopis iz nanesene pozlate. Slika dobivena 

poslije čišćenja još je ljepša, dirljivija. Rođena oko 570, Muhameda su 
prvih četrdeset godina života progonile nevolje. Taj nepoznati dio 
života dopire do svjetske povijesti tek kad prorok zađe u četrdesetu, 
oko 610-612f»Jedne noći prve desetine mjeseca ramazana, u pećini 
brda Hijra«, nedaleko od Meke, dok je drijemao, »došlo je do 
prelijevanja Nestvorene riječi u odgovarajući svijet, silazak iz knjige 
u srce Proroka«. Tajanstveno biće pokazalo mu je u snu svitak tkanine 
prekriven znakovima i zapovjedilo mu da čita... »Ne znam čitati«, 
reče Muhamed. »Čitaj!«, ponovi još dva puta anđeo, stežući tkaninu 
oko vrata spavača. »Sto da čitam?« — »Citaj u ime tvog Gospoda, koji 
je stvorio čovjeka . . .« »Izabrani se skruši sa sviješću da mu knjiga sišla 
u srce« (E. Dermenghem). Mala primjedba: anđelova zapovijed može 
se prevesti glagolom »čitati« ili »propovijedati«, tako da nikad nećemo 
znati sa sigurnošću je li prorok znao ili nije znao čitati i pisati. 

Ovo »žiće« dobro je poznato. Zna se da se Muhamed poslije riječi 
arkanđela Gabrijela (to bi bio tajanstveni posjetilac) smatra Božjim 
izaslanikom, posljednjim i najvećim prorokom biblijske tradicije; da 
u početku nailazi na podršku samo svoje žene Hadidže i gotovo 
odmah na neprijateljstvo bogatih trgovaca iz Meke, svojih rođaka; da 
je još pun nesigurnosti — na rubu očaja, ludila, samoubojstva. Cemu 
slijediti korak po korak te »muke«, kako ih rekonstituiramo u odbljes- 
cima kroz svjedočanstva, prorokove izreke (hadis) i poglavlja (surate) 
Kurana, te posmrtne zbirke Muhamedovih objavljenja, što ih je 
prenijela predaja? Važno je biti osjetljiv na ljepotu, eksplozivnu 
snagu, na »čistu glazbu«, ovog »nedostižnog« teksta (»dokaz« da je 
božanski), ovih propovijedi (kojima je često prethodio strahoviti 
zanos u kojem je Muhamed dugo gubio svijest), biti osjetljiv na tu 
izvanrednu poeziju, snažno skandiranu, koju ni prijevod ne može 
potpuno prikriti. Predislamska Arabija proživljava tada svoja homer- 
ska vremena: poezija u njoj otvara uši i srca. 

Godinama prorok propovijeda samo malom krugu vjernika, nekoli- 
cini rođaka, nesretnika, često vrlo siromašnih: Meka, uz trgovce koji 
se bogate karavanskim prometom između Sirije, Egipta i Perzijskog 
zaljeva, ima i svoje trudbenike, obrtnike, robove, kao što je naprimjer 
Bilal, crni rob kojeg je otkupio Abu Bakr (prijatelj i budući prorokov 
tast). On će biti prvi mujezin islama. 

Bogati će se, naprotiv, uskoro uplašiti propagande koja ih je 
najprije nasmijavala, zatim ljutila. U opasnosti, Muhamedovi su sljed- 
benici prisiljeni da se sklone, neki u kršćansku Etiopiju, drugi, njih 
šezdesetak, u oazu Jesrib, sjeverno od Meke. I Muhamed će se tamo 
skloniti u svoje vrijeme: Jesrib će postati prorokov grad (Medina), 
a taj bijeg, Hidžra, bit će polazište muslimanske ere (20. 9. 622). 
Primjedba, ali sitna: čini se da se grad već zvao Medina i prije Hidžre. 

To je tada pretežno seljački grad s dva arapska plemena u međusob- 
nom neprijateljstvu i znatnim, uglavnom trgovačkim, židovskim dije- 
lovima. Prema ovim Muhamedova će se politika razvijati od simpatije 
do nepovjerenja, pa i neprijateljstva. Molitva, dotada okrenuta prema 
Jeruzalemu, otada će se vršiti u smjeru Meke. Sve se to događa u klimi 
stalnog rata: da bi preživjeli, muslimanski bjegunci pljačkaju susjede, 
napadaju duge karavane stanovnika Meke. Taj desetogodišnji rat 
omogućio je konačno proroku da se u Meku vrati kao gospodar, pošto 
je u strahovitim teškoćama često pokazao jedinstvenu odlučnost, ali 
i oprez i trpeljivost. 


) © Kao »objavljena« religija, izgrađena malo-pomalo poglavljima 
onoga što će se zvati Kuran te riječima i djelovima proroka, islam 
(podložnost Bogu) pokazuje primjernu jednostavnost. 


Njegovih su pet stupova: priznavanje jednoga Boga, Alaha, čiji je 
izaslanik Muhamed — to je šahada; ponavljanje molitava pet puta 


dnevno; post tijekom 29 ili 30 dana ramazana; davanje milostinje 
siromašnima; hodočašće u Meku. Džihad, sveti rat, nije sastavni dio 
osnovnih propisa, iako će mu uskoro pripasti važna uloga. 

Vjerska simbolika islama nema misterija, iako su mnoga pitanja 
sporna i otvaraju razne mogućnosti složenih interpretacija mistike. 
Islamska teologija u tome ništa ne zaostaje za kršćanskom: obje 
pripremaju duhu mukotrpne putove. 


U pitanju molitve prorok se inspirirao kršćanskom i židovskom 
praksom. Što se tiče hodočašća, ostao je vjeran tradiciji Arapa i Meke. 
Zadržao je stare običaje međusobno povezanih hodočašća Cabi 
u Meki i na brdo Arafat u blizini grada, možda stare svečanosti 
proljeća i jeseni, od kojih prva odgovara Blagdanu sjenica iz Starog 
zavjeta. Ovi stari običaji, čiji se pravi smisao bio izgubio u dalekoj 
prošlosti, preneseni su na novi jezik. Muhamed je prisvojio staru 
ustanovu, opravdavajući je naknadno nekom vrstom kulturne 
legende: Ibrahim (Abraham) je, tvrdio je on, u svoje vrijeme, zajedno 
sa sinom Ismailom (Jišmaelom), pretkom Arapa, ustanovio kult svete 
Cabe i ceremonije hodočašća. Tako se postavljalo prvenstvo islama 
u odnosu na judaizam, koji je stvorio Mojsije, i na kršćanstvo, vezano 
s Isusom.« Može li se vezivanje za Abrahama potpuno objasniti 
političkim računom, željom za prvenstvom? Zar religije nemaju svoju 
religijsku logiku? Svoje istine? To iznosi Youakim Moubarac (Abra- 
ham u Kuranu," 1958). Za Louisa Mossignona: »Islam pozdravlja 
u Abrahamu prvog muslimana, što je istinito, teološki istinito«. 


" Abraham dans le Coran, 1958 

'/Bitno je razumjeti koliko religiozna vjerovanja i običaji opterećuju 
život muslimana, namećući im strogu disciplinu. Za njega sve izvire iz 
Kurana (računajući i pravo). Vršenje vjerskih dužnosti i danas je 
u islamu mnogo življe nego u kršćanskim zemljama. Već tisuću tristo 
šezdeset godina, piše Louis Mossignon 1955, nađe se svake godine 
u Arafatu... oko 150.000 hodočasnika iz svih zemalja«. A u nekom 
selu u Egiptu razmjerno onoliko tih hodočasnika koliko ima u nekom 
francuskom selu vjernika koji samo povremeno dolaze u crkvu. Pred- 
nost, očito, pripada islamu. Ali treba li to obavezno pripisati jačoj 
vjeri? Kršćanstvo se moralo suočavati s unutarnjim teškoćama, onima 
koje proistječu iz same civilizacije na koju se ono oslanja, poteško- 
ćama što ih je islam dosada jedva naslutio. Zar se on ne oslanja na 
drevna, arhajska društva u kojima se vjerski obredi prenose poput 
drugih društvenih običaja — kao i ostali život? 


Arabija: Problem jedva urbanizirane kulture 


Kakvu je zapravo ulogu u uspjehu Muhameda i širenju islama igrao 
Arapski poluotok? Odgovor nije jednostavan. 


© Prvenstvo gradova: Muhamed je živio, gradio (ako tako možemo 
reći) u gradskoj sredini, na rubu još primitivne Arabije, u Meki. 


Uspon tog grada tada je još bio novost, a zasnovan je na karavan- 
skom prometu, nastao iz veza s drugim gradskim središtima, dalekim 
i stranim, do kojih su dopirali samo velika trgovina i taj trgovački 
vkapitalizame stanovnika Meke koji bijaše tek u začetku. 

Muhamed, pratilac karavana prije »objave«, bez sumnje je baš 
u sirijskim gradovima — više nego u samoj Arabiji — upoznao juda- 
ističke i kršćanske krugove. U svakom slučaju, njegovi propisi pretpo- 
stavljaju gradski okvir: pozivi mujezina, zajednička molitva petkom, 
feredža za žene, dostojanstvo koje se zahtijeva od vjernika i njihovih 
imama (predvodnik molitava). Svemu tome trebaju svjedoci, gomila, 
gradska gužva. 

»Taj prestrogi i suviše čedni ideal dolazi od isposničkih trgovaca iz 
Hedžasa. I u tome Islam teži više gradskom odijelu nego seoskoj 
nemarnoj vanjštini« (X. de Planhol). Tako gledajući treba protumačiti 
neke prorokove hadite: »Za svoj se narod bojim mlijeka u kojem se 
skutri đavao između vrhnja i pjene. Rado će ga piti i vratit će se 
U pustinju, napuštajući središta u kojima se zajednički moli.« (Potcrtao 
autor.) I drugi iskaz prorokov, ovog puta gledajući ralo pluga: »Ovo 
nikada ne ulazi u kuće vjernika a da s time ne uđe i sramota«. 

Ukratko, kako tvrdi i sam Kuran: »Pustinjski Arapi najokorjeliji su 
u nečistoći i licemjerju«. Gradovi su dakle središta. vjere u tom 
prvotnom Islamu, a to stanje podsjeća na kršćansku crkvu u njezinim 
počecima na Zapadu: nije li tada nevjernik seljak (franc. paysan 
< paganus), poganin? 


e Čudni seljaci su ti beduini Arabije. Još na početku XX. st. moglo se 
naći jednakih kakvih se bez sumnje i sada može ponekad sresti u srcu 
današnje Arabije. 


Islamolog Robert Montagne (1893—1954) napisao je vrlo lijepu 
knjigu o toj pustinjskoj civilizaciji, koju bi etnolog sigurno odbio zvati 
drukčije nego kulturom. 

I doista, nema gradova, a kad ih ima, kako su primitivni! Jesrib 
u vrijeme Hidžre nije ni Teba u Beotiji u doba Epaminonde! Oko tih 
»gradova«, u dolinama koje imaju ma i najmanje vode, živi nekoliko 
seljaka sjedilaca, kmetova vezanih uz zemlju, ali malobrojnih. Većinu 
“Arapa čine nomadi, »slični rojevima pčela«, tvoreći sasvim male 
društvene skupine: patrijarhalne porodice, rodove, plemena, saveze 
plemena. Ove su etikete dali današnji istraživači i predstavljaju napro- 
sto način brojenja: rod čini 100 do 300 šatora; pleme, 3000 ljudi, na toj 
je ljestvici najveća jedinica koja ima neku čvrstoću. U njemu se mogu 
još održati zamišljene i stvarne krvne veze, jedine koje beduin pri- 
znaje. Pleme je velika jedinica za borbu: u njemu se živi među 
braćom, rođacima, štićenicima. Savez je, naprotiv, krhka veza čiji su 
pripadnici raspršeni na ogromnim razdaljinama. 

Mukotrpan život beduina kroz pustinje i polupustinje Arabije 
moguć je samo zahvaljujući uzgoju deva. Skromna, otporna na žeđ, 
omogućuje duga putovanja od jednog pašnjaka do drugog. Pri pljački 
stoke (rezu) i u ratu omogućuje prijenos krmiva, mješina vode, žita. 
Tek u zadnjim trenucima konji, koje su oprezno štedjeli do tada, služe 
za napad u galopu. 

Svakodnevni život trči za »travom koja bježi«. S teretnom devom 
i bijelom trkaćom devom tumaraju potpuni nomadi ponekad na 
putanjama od po tisuću kilometara od sjevera na jug i natrag. Prema 
sjeveru, na granicama zemalja Plodnog polumjeseca, između Sirije 
i Mezopotamije, nomadski se život polako gubi, postaje tromiji 
u dodiru sa sjediocima. Uzgoju deva dodaje se uzgoj ovaca, koje imaju 
mali raspon kretanja. Beduin koji uzgaja ovce samo je chauja, ovčar. 
Ispod njega, uzgajivač goveda ili bivola spada u najnižu kategoriju, 
kategoriju sjedilaca. 

Na jugu i u središtu Arabije nomadski život s uzgojem deva zadržava 
»Čistoću«, pretenzije na plemenitost. Ta su »plemenita plemena« 

uvijek u ratu: jača tjeraju slabija. Prenaseljena pustinja istjeruje tako 
svoje ljudske viškove, a izlazak je obično na zapadnim putovima: most 
Sinaja, uska vrpca Nila, nisu zapreka prema Sahari i zemljama zalaska 
sunca. 

Razlozi tog egzodusa prema zapadu zemljopisne su i povijesne 
naravi. Zemljopisni razlozi: tople pustinje prelaze na sjeveru u hladne. 
Arapi nisu pobijedili u VII. st. u Maloj Aziji jer im deve nisu bile 
otporne na oštre hladnoće visoravni današnje Anadolije gdje se, 
naprotiv, prilagođava deva iz Baktrije. Sahara je, naprotiv, produže- 
tak pustinje Arabije s onu stranu jarka Crvenog mora. Povijesni 
razlozi: te sjeverne pustinje srednje Azije imaju vlastite nomade, 
vlastite dvogrbe deve, konje i konjanike, vlastita snažna migracijska 
kretanja. To zasigurno nisu prazni prostori gdje bi se lako moglo 
naseliti. 

Beduinska Arabija stavila je u službu islama svoju izuzetnu borbenu 
moć, iako ne bez oklijevanja. Nomadi se nisu obratili od danas do 
sutra. I dalje će ostati svadljivi, nestalni. U osvojenoj Spanjolskoj, 
u vrijeme kalifa Omejida, ponovo će se rasplamsati svađe između 
stranaka Jemena i Oaisa, na tisuće milja daleko od zemalja gdje su 
nastale raspre. 
> Uostalom, kad je prorok umro, pobunili su se svi nomadi koji su bili 
prividno podložni. Represija je dugo trajala, a Muhamedov nasljed- 
nik, kalif Omar (634-644) nije našao drugog načina za rješenje tih 
paklenih svađa nego da konjanike i vodiče deva pošalje u džihad: to je 
istovremeno bio način da ih udalji iz Arabije i da izbjegne plemenske 
kavge. 

Tako su beduini donijeli prve pobjede islamu. Treba zamisliti put 
koji su prevalili ti minijaturni narodi na nepreglednim putanjama, 
njihove pratnje, šatore od devine i kozje dlake, kako sa sobom nose 
sve svoje navike, običaje, oholost, duboku želju pastira da ostanu 
pastiri, prezir prema zagušljivom životu sjedilačkog stanovništva. 
Nepregledni prostor koji će muslimansko osvajanje ispuniti prema 
zapadu bit će upravo zasut ovim elementom. Oni se svugdje udoma- 
ćuju, a s njima i njihov jezik, folklor, mane i vrline; među ovim 
posljednjima u prvom je redu strasni smisao za gostoprimstvo, odlika 
koja krasi cijeli islam. 

Poznat je tako trag tumaranje plemena Beni Hillal: krenuvši s juga 
iz Hedžaza u VII. stoljeću, slabo žive u Gornjem Egiptu oko 978, 
sručuju se u Sjevernu Afriku u XI. stoljeću poput najezde skakavaca; 
zatim će ih u XII. stoljeću savladati Berberi (bitka kod Setifa 1151) 
i tada će se raspršiti po čitavom Magrebu. Njihova epopeja živi i danas 
u folkloru, »od pustinje Transjordanije do Biskre i do Port Etiennea 
u Mauretaniji«. 

o »Civilizacija« i »kulture« u islamskom svijetu: uloga arapskih ple- 

) mena privlači pažnju načinom kojim je islam, ta uskoro tako profinjena 

' givilizacija, temeljio redom skoro sve svoje uspjehe na živoj sili ratničkih 

»kultura«, primitivnih naroda koje je svaki put asimilirao i brzo »civili- 
zirao«. 


Arapska plemena osigurala su mu tijekom prvog stoljeća prvi 
uspjeh. Zatim je uz pomoć grubih sjevernoafričkih gorštaka, Berbera, 
islam osvojio Spanjolsku i izgradio Egipat Fatimida. I konačno se 
poslužio tursko-mongolskim nomadima koje je našao na svojim grani- 
cama, skoro kod kuće, u Srednjoj Aziji, znajući ih islamizirati. Već od 
X.st. turski plaćenici sačinjavaju glavninu vojske bagdadskih kalifa, 
a oni su uostalom sjajni vojnici, izvanredni strijelci i konjanici. 

Jahiz, veliki arapski pisac iz IX. st. ruga se pomalo tim grubijanima 
u njihovom nezaboravnom portretu. Ali povijest će se još jednom 
ponoviti: siromašni će se obogatiti, nomadi postati građanima i potru- 
diti se da dokažu kako je ponekad kratak put od sluge do gospodara. 
Jučerašnji plaćenici postat će sutradan gospodari, a Turci Seldžuci 
i Osmanlije bit će novi vladari islama. Zapad će osmanlijskim suvere- 
nima dati naslov »Veliki gospodar« ili »Veliki Turčin« kad osvojenje 
Konstantinopola 1453. (koji će postati glavni grad carstva), defini- 
tivno utvrdi njihovu moć. 

Možda je zakon sudbine da islam privuče, upotrijebi primitivne 
narode koji okružuju ili presijecaju njegovo područje, ali i da podlegne 
pod težinom njihove silovitosti. Sve se zatim smiruje i zarasta. Primi- 
tivni, a korisni svadljivac gubi se u svemoćnom urbanom životu 


islama. 

DRUGO POGLAVLJE 


ŠTO NAS UČI ZEMLJOPIS 


Islam obuhvaća niz međusobno povezanih prostora koji se na 
rubovima znatno razlikuju, budući da islam nije imao i nema ni sada 
mirnu povijest. 

Međutim, te razlike (u usporedbi s cjelinom tog ogromnog pro- 
stora) ostaju relativne. Nepregledna islamska pozornica pokazuje 
uglavnom izrazitu postojanost. Pruža se kao niz stvarnosti i objaš- 
njenja. 


Islamske zemlje i mora 


Karte pokazuju ono što je glavno. Prikazali smo predjele koje je 
islam zauzimao a zatim napustio, uvijek suprotstavljen stranim 
i suparničkim civilizacijama. Nasuprot Zapadu: Sicilija, Iberski polu- 
otok, Septimanija, južna Italija, zapadno Sredozemlje. Kreta, Balkan, 
nasuprot istočnoj Evropi, uglavnom pravoslavnom kršćanstvu; središ- 
nja nizina Inda i Ganga, sjeverni i srednji Dekan, nasuprot hinduistič- 
kom svijetu. 

Današnja područja islama, ona kojima je oduvijek ili bar odavno 
vladao, još su uvijek ogromna. Nisu uvijek baš bogata; prostiru se od 
Maroka i atlantskog dijela Sahare do Kine i Insulindije, »od Dakara 
do Džakarte« kako kaže naslov jedne novije knjige. 

U tom nabrajanju ne smijemo. zaboravi mna morska 
područja, nekoć više ili manje korištena a danas skoro uvijek izvan 
domašaja muslimanskih država osim uskih obalnih rubova. More 
pripada onome tko njime plovi, a danas više praktički i nema musli- 
manske mornarice. Nekada to nije bilo tako na Sredozemlju, Crve- 

nom moru, Perzijskom zaljevu, Kaspijskom moru, i naročito Indij- 
skom oceanu: zahvaljujući izmjeni monsuna, živa plovidba održavala 
je dugo značajne razmjene u korist arapskih jedrenjaka, zvanih butra, 
tih lađa čije su daske spojene pomoću užadi od palminih vlakana 
i u čijoj se izgradnji nije koristio ni jedan čavao. Već od IX. st. ovi 
jedrenjaci stižu do Kantona. Vasco da Gama će ih goniti i pljačkati 
1498. Međutim, ni Portugalci ni kasnije Nizozemci ili Englezi neće ih 
istisnuti iz jeftine trgovine u Indijskom oceanu. Tek će ih krajem XX. 
stoljeća istisnuti parobrodi. 

Tako je ta pomorska epopeja bila dugog daha. Staru slavu islama ne 
čine samo podvizi njegovih konjanika, nego i pomoraca. Simbol im je 
Sindbad Pomorac. 


© Prvenstvo Sredozemlja: na Sredozemlju se odigrala glavnina tog 
velikog Podviga. 


Sindbad priča o lutanjima, ali kroz zabljesnutost, divote, katastrofe 
Indijskog oceana. No, ako se ne varamo, pomorska, čak svjetska 
sudbina islama odlučena je na Sredozemlju. Tamo će najprije pobije- 
diti, zatim se ogorčeno boriti i konačno podleći. 

Među-_važnim osvajanjima islama nalazilo se, uz Siriju, Egipat, 
Perziju, sjevernu Afriku i Španjolsku, i gotovo čitavo Sredozemlje. Ova 
pobjeda bila bi zapečaćena da su se muslimani, ukotvljeni na Kreti 
od 825, tamo i zadržali; no Bizant je 961. ponovo osvojio tu važnu 
predstražu, a održao se i na Cipru i Rodu, zadržao ključeve putova 
koji vode u Egejsko more. 

To je dakle neuspjeh, polovičan neuspjeh na istoku: Bizant će 
zadržati to more posuto otocima i oko Balkana veliko Crno more 
i Jadran, taj talijanski put koji će koristiti prvi, skromni uspjesi 
Venecije: to je put prijevoznika drveta, soli, žita za račun prebogatog 
Bizanta. 

Međutim, drugi, zapadni dio Sredozemlja pao je u ruke pomoraca 
Egipta, sjeverne Afrike, Španjolske, koji su svi prešli pod zeleni barjak. 
Kao što su Andalužani bili osvojili Kretu 825, Tunišani su od 827. do 
902. držali Siciliju. Otok je tada doživio sjajan uspon. On je bio živo 
srce »saracenskog« Sredozemlja, s Palermom, njegovim najljepšim 
urbanim dostignućem, usred Zlatne školjke koju tada navodnjavanje 
pretvara u rajski vrt. 

Muslimani su se našli i na raznim dijelovima Korzike i Sardinije, 
nakratko i u Provansi; prijete Rimu, vrijeđaju ga, iskrcavaju se kako 
im se sviđa na ušću Tibra. Čvrsto su ukotvljeni na Balearima, otočju 
bitnom za veze zapadnog Sredozemlja, postaji koja omogućava 
izravnu plovidbu od Španjolske do Sicilije. 

To more koje je donosilo bogatstva odjednom prelazi u službu 
islama; -njime rastu i dišu primorski gradovi: Aleksandrija (već tada 
podružnica ogromne unutrašnje metropole, Kaira), Palermo, Tunis 
(uz rub mora, kao da se oprezno povukao). I drugi gradovi rastu ili se 
ponovo rađaju: Bejaia s obližnjim šumama, neophodnim za brodo- 
gradnju, Alžir, Oran, oba još skromna grada, živahna španjolska luka 
Almeria i, na Guadalquiviru (velikoj rijeci), živa metropola nasuprot 
Atlantiku, Sevilla. 

Ovaj će procvat trajati dulje od je j jednog stoljeća. Bez sumnje, islam 
se tu rano susreće s kršćanskim gusarima: sudbina je bogatih da služe 
kao plijen i kušnja siromašnima. Suprotno kasnijem stanju koje će se 
uvriježiti, u X. st. bogatašje musliman, a gusar kršćanin. Amalfi, Pisa, 
Genova pravi su osinjaci. Sve se kvari i preokreće kad Normani 
zauzmu Siciliju (1060-1091). Njihove brze lađe napadaju i musliman- 
ske jedrenjake. Osvojenje Sicilije prvi je proboj u pomorski monopol 
»nevjernika«. 

Zbog toga dolazi do gušenja, postepenog zatvaranja, nelagode koja 
se rano osjeća na cijelom »muslimanskom jezeru«. Oko 1080, u vri- 
jeme Cida Campeadora, pred dolazak Almoravida (koji stižu iz 
Sudana i sjeverne Afrike u pomoć muslimanskoj Španjolskoj 1085), 
jedan arapski pjesnik sa Sicilije oklijeva prihvatiti ponudu da dođe 
u Spanjolsku, unatoč nagradi od 50 zlatnih dinara koje mu nudi kralj 
Toleda, Motamid: »Ne čudite se što mi je glava posijedila od tuge, 
čudite se što mi oči nisu pobijelile! More pripada kršćanima, brodovi 
njime plove izlažući se velikim opasnostima, samo čvrsto tlo pripada 
Arapima!« Kakve li odmazde već tada! 

Križarski ratovi koji uskoro započinju (1095-1270) omogućit će 
brodovlju talijanskih gradova oslobađanje_Unutarnjeg mora, zajedno 
s bizantskim prostorom. Veliki klasični događaji (osvojenje Jeruza- 
lema 1099, osnivanje država Svete zemlje, latinsko osvajanje Konstan- 
tinopola 1204. poslije poznatog skretanja 4. križarskog pohoda) ne 
smiju nam sakriti ovu drugu stvarnost: osvajanje pomorskog i trgovač- 
kog. prostora Sredozemlja. Premda 1291. s gubitkom Akre (Akko) 
kršćanstvo gubi i zadnje važno uporište u Aziji, ipak zadržava ne- 
ospornu premoć na cijelom Sredozemlju. 

Islam će uzvratiti tek dva stoljeća kasnije. Turci Osmanlije pokušat 
će tada preoteti pomorsku premoć. Kad pobijede u Prevesi 1538. 
zamalo da im ne pripadne Sredozemlje, ali strašni poraz kod Lepanta 
1571. gotovo odmah će zaustaviti tu promjenu sreće koja je bila 
usmjerena samo na vojnu nadmoć. Turska je mornarica oduvijek 
sasvim slaba, s brodovima za prijevoz (uglavnom grčkim i ograničenim 
na promet između Istanbula, Crnog mora i Egipta) nasuprot brojnom 
brodovlju Venecije, Genove, Firence... 

Kasnije će doći do dugog djelovanja muslimanskih gusara, među 
kojima su naročito slavni alžirski. Međutim, Sjevernoafrikanci nikada 
nisu imali trgovačkog brodovlja. 

Tako su se na Sredozemlju izmjenjivale slava i katastrofe. U Indij- 
skom oceanu vremena su mirnije tekla do dolaska Portugalaca 1498, 
poslije oplovljavanja Rta Dobre Nade. Otada je islam zaobiđen, 
uhvaćen s leđa. 


o Esejist Essad Bey s pravom kaže: »Islam je 2 pustinjac, ali ta pustinja, 
ili bolje, skup pustinja, s jedne strane smještena je između dvije plovidbe, 
dva morska prostranstva: Sredozemlja i Indijskog oceana; s druge strane 
smjestio se između tri guste skupine ljudi: Dalekog istoka, Evrope i crne 
Afrike. 


Islam je prije svega »prijelazni kontinent« koji međusobno povezuje 
ta ogromna prostranstva. 

Naravno, od Atlantika do sibirskih šuma i sjeverne Kine ima 
različitih pustinja: vruće pustinje juga razlikuju se od hladnih pustinja 
sjevera: prve su područje jednogrbe deve, druge područje dvogrbe ili 
prave deve. Ova dva područja dijeli otprilike crta povučena od 
Kaspijskog mora do ušća Inda. 

Nema, naravno, pustinje koja nema svoje obale, svoje »sahele« 
sjedilačkog stanovništva, stepe i oaze u kojima ralo i motika sjedilaca 
mogu uzgajati i uzgajaju neke kulture. U tim starim civiliziranim, 
»rajskim« zemljama ima čak riječnih oaza Nila, Tigrisa, Eufrata, Inda, 
Amu i Sir Darje, postoje odlična tla, ali rijetka i odavno obrađivana, 
tako da su, istina, često istrošena | Zbog klime su često nepostojana’, 
pretjerano osjetljiva na najmanju ljudsku grešku ili prirodnu nepo- 
godu. Invazija, dugi rat, jake kiše, opasna prenaseljenost dovode do 
ruba propasti velika poljoprivredna područja u pravom smislu riječi: 
pustinja je progutala, pokopala sela i gradove... 

Islam tako ugrađuje u svoju sudbinu mnogobrojne krhkosti na 
kojima počiva. Pregolemi gradovi, napučeni trgovinom, preuska 
poljoprivredna područja, uvijek ugrožena civilizacija u znaku su 
neprestanih poteškoćaj To jasno pokazuje današnja karta njegovog 
stanovništva: islam se sastoji od nekoliko područja guste naseljenosti 
s ogromnim prazninama među njima. Ni domišljatost hidrauličkih 
gradnji, ni uspjesi dry farming-a, uzgoja na suhom tlu, ni zdušni rad 
strpljivih i skromnih seljaka, ni uzgoj stabala tako sjajno prilagođenih 
kao što su maslina i datuljna palma, ne uspijevaju osigurati islamu 
život sigurne svakodnevice, a kamoli obilja: svako je obilje u njemu 
trenutno — ili u iznimnom znaku raskoši, osim kad je povlastica 
pojedinog grada. 

Takav je slučaj Meke, paradoksalan samo na prvi pogled, s ogrom- 
nim bogatstvima koja joj donosi priljev hodočasnika. Tamo je sve 
moguće, čudesno moguće. 1326. je Ibn Batuta, najveći od svih arap- 
skih putopisaca, opjevao njeno izobilje, »izvrstan tek masnog mesa«, 
vrsnost voća, grožđa, smokava, bresaka, datulja »kojima nema ravnih 
u cijelom svijetu«, neusporedive dinje... I zaključuje: »Jednom 
riječju, svi trgovački predmeti koje nalazimo razasute po raznim 
krajevima skupljeni su u ovom gradu«. Drugdje je glad neizbježni 
pratilac. »Znam zatvoriti glad u nabore svoje utrobe«, kaže jedan 
arapski pjesnik, »kao što spretna prelja čvrsto drži žice koje uvijaju 
njezini prsti«. A pratilac Muhameda, Abu Horaira, kaže o proroku: 
»Otišao je s ovog donjeg svijeta a da se nikada nije nasitio ječmenoga 
kruha...« 

Posljedice je lako uočiti. Njihov je obični ishod uspostavljanje 
isključivog pastirskog, nomadskog života, koji poprima različite 
oblike što smo ih spomenuli govoreći o Arabiji. Ista slika može se 
primijeniti, mutatis mutandis, na čitavo pustinjsko područje na kojem 
je islam osuđen da živi. To su odrednice sile. Cesto su bez milosti 
slikali portret beduina kao primitivca, usprkos njegovom plemstvu. 
Kao što on ne razumije sjedioce, oni mu obično uzvraćaju istom 
mjerom. Islamolog Jacques Bergue piše s razlogom: »Kako je lijep 
ovaj tako često kuđeni beduin!« Da, to je divan uzorak ljudske 
animalnosti. Međutim, za islam je on suradnik kojeg je teško ukrotiti, 
voditi! Ali ipak suradnik, oruđe, jer bez njega.. .« 

Međutim, bijedni život koji ga okružuje i zarobljava otežava ono što 
bismo danas nazvali »društvenim napredovanjem«, tim više što se ono 
ne može izvršiti bez prilagodbe sjedilaštvu, čega se grozi. To su 
u velikim razmjerima poduzele mnoge muslimanske države. Osmanlij- 
sko Carstvo je u tome uspjelo već od XVI.st, milom ili silom, 
istovremeno u azijskoj i evropskoj Turskoj, postavljajući posvuda 
kolonije svojih yuruka, nomada. Ovaj neumitni nomadski život i nje- 
gova zatvorena »kultura« znak su očitog determinizma. Tu je čovjek 
zarobljenik svog »odgovora«, da se vratimo na riječi Arnolda Toyn- 
beea. 


e Kao civilizacija kojoj manjkaju ljudi, islam je nekad bio primoran 
da koristi ljude kakve je nalazio na dohvat ruke. Kronična nestašica ljudi 
bila je jedan od oblika njegovog iskonskog siromaštva. 


Danas, kako ćemo vidjeti, ima ih previše: 365 do 400 milijuna, 
sedmina ili osmina čovječanstva, što je mnogo, jako mnogo, s obzirom 
na njegove izvore. 

Ali nekoć, u vrijeme svog procvata, islam je imao oko 30 do najviše 
50 milijuna ljudi, prema 300 do 500 milijuna stanovnika svijeta. A to je 

malo, jer ako vrlo globalno razmjeri ostaju isti, očito je da je islam 
tada imao mnogo teže zadatke nego danas. On tada vodi (prije otkrića 
Amerike) ukupnu povijest ovog planeta koji čini stari svijet (Evropa, 
Azija, Afrika). 

Odatle toliko golemih zadaća: vladanje, trgovina, rat, vojni nadzor. 
Da bi ih uspješno izvršio, islam je morao posvuda prihvaćati ljude 
kakve je nalazio, s trpeljivošću kakvu Zapad, demografski bogat, nije 
nikad upoznao. K tome ih je morao tražiti izvan svojih granica, 
svugdje, s upornošću koja klasični islam čini primjernom robovlasnič- 
kom civilizacijom. 

To beskrajno, neprekidno snabdijevanje dugo je podržavalo pot- 
hvate islamskog svijeta. Sve su susjedne zemlje, jedna po jedna, platile 
svoj danak: evropski kršćani koje bi muslimani sami uhvatili na kopnu 
ili na moru, ili ih nekako kupili (kao slavenski ratni zarobljenici koje 
su u IX.st. prodavali židovski trgovci iz Verduna); afrički crnci, 
Abesinci, Indijci, siromašni Turci i Slaveni, stanovnici Kavkaza. 
U XVI. st. Krimski Tatari koji u svojim napadima hvataju Ruse, 
snabdijevaju robljem turski Istanbul. 

Ovi robovi ponekad izvanredno uspijevaju. Tako egipatski Mame- 
luci, koji će prigrabiti vlast u trenutku neuspjeha križarskog rata 
svetog Luja (1250): odgojeni kao robovi ratnici, većinom turskog ili 
kavkaskog porijekla, vladat će Egiptom s određenim uspjehom do 
otomanskog osvajanja 1517, koje ih neće udaljiti. Napoleon će ih 
sresti u bici kod piramida. + Mameluci su skorojevići«, piše jedan 
današnji povjesničar, »ali oni nemaju njihovu niskost.« Turski janji- 

čari, također poznati, sliče im po mnogo čemu. 

U stvari, svaki muslimanski grad ima svoje četvrti s različitim 
rasama, vjerama, jezicima. 1651, za vrijeme jedne pobune u palači 
otomanskog padišaha »prokletstvo Babilona pogodilo je u Saroju 
Ičoglane (sultanove paževe i časnike) i oduzelo im moće. U svom 
uzbuđenju ljudi su zaboravili umjetno naučeni osmanlijski govor vi 
začudene uši svjedokax, piše Paul Ricaut 1668, bile su zbunjene 
bukom glasova i različitih jezika. Jedni su dozivali na gruzijskom, 
drugi na albanskom, bosanskom, mingrelijskom turskom ili talijan- 
skome. Lijep primjer među tolikim drugima (sjetimo se turskih gusara 
u Alžiru)! 


Međukontinent ili prostor u pokretu: gradovi 


Siromašan, islam ne bi bio ništa bez puteva koje mu, presijecajući 
njegov pustinjski prostor, daju duha i živosti. Putevi čine njegovo 


bogatstvo, razlog postojanja i civilizaciju. Stoljećima je zahvaljujući 
njima zauzimao »prevladavajuću« ulogu. 

Do otkrića Amerike nadvisuje Stari svijet, ravna u stvari njegovom 
»svjetskom« poviješću. Da ponovimo, samo on povezuje velike kul- 
turne prostore na koje je razdijeljen Stari svijet: Daleki istok, Evropa, 
crna Afrika. Ne može proći ništa s čim se on ne suglasi, ili bar ne 
zažmiri. On je posrednik. 


e Brodovi, karavane i trgovci: ma koliko se ponekad činio teškim 
njegov politički položaj — a često je takav i bio — islam ostaje geografski 
korisnik nužnih prolaza. 


Jasno, on nije ni uvijek svjestan ni uvijek potpuni gospodar tog 
posebnog položaja. Tako je islam, nasuprot hladnim pustinjama 
Azije, žrtva krhkosti svoje slabo učvršćene, marginalne vladavine nad 
vrlo nemirnim nomadskim stanovništvom. Muslimanski Turkestan, 
niz oaza, područje je predstraža, a nikad uspješnih obrana. Doista je 
nemoguće presjeći turkmenskim i mongolskim Turcima put od Aral- 
skog do Kaspijskog i Crnog mora. Najsnažniji od tih nomada doprijet 
će do Irana, ugroziti, Bagdad... pogledajte na karti strašno rasulo 
koje će za Istok značiti provala Mongola u XIII. st. 

Međutim, islam će stoljećima jedini prevoziti sudansko zlato i crne 
robove k Sredozemlju, te svilu, papar, začine, bisere Dalekog istoka 
prema Evropi. U Aziji i Africi trgovina s Levantom pripada njemu. 
Ona prelazi u ruke talijanskih trgovaca tek od Aleksandrije, ili Alepa, 
Bejruta ili Tripolija u Siriji. 

Islam je dakle u pravom smislu riječi civilizacija pokreta, prolaza što 


podrazumijeva daleke plovidbe i bujni karavanski promet razvijen 
u prvom redu između Indijskog oceana i Sredozemlja. Uveden je i od 
Crnog mora do Kine i Indije, djelotvoran i između zemalja Crne 
i Sjeverne Afrike. 

Unatoč postojanju slonova na Istoku, te konja i magaraca posvuda, 
te karavane su u prvom redu karavane deva. Teretna deva može 
prenijeti i do trista kilograma korisnog tereta. Kako karavana okuplja 
katkad 5 do 6000 deva, njezin se ukupni kapacitet može usporediti 
s obujmom jako velikog teretnog jedrenjaka. 

Karavana se kreće poput vojske: s vodom, štabom, strogim pravi- 
lima, obaveznim postajama, ritualnim mjerama opreza protiv nomad- 
skih pljačkaša s kojima je razumno sklapati sporazume. Duž puta ona 
na utvrđenim razmacima svakoga dana putovanja (osim usred pusti- 
nje) nailazi na ogromne konake za karavane ili hanove za djelomični 
smještaj životinja i ljudi. To su karavanska pristaništa. Nema nijednog 
evropskog putopisca a da nije opisao te divovske prostorije i njihovu 
kakvu-takvu udobnost. Neki su preživjeli do danas, poput divnih 
alepskih hanova. 

Taj se karavanski sustav ne može bez goleme polukapitalističke 
organizacije uskladiti s plovidbom. Islam ima svoje trgovce (musli- 
mane i nemuslimane). Slučaj je sačuvao pisma židovskih trgovaca iz 
Kaira još iz vremena prvoga križarskog rata (1095—1099): ona otkri- 
vaju poznavanje svih kreditnih sredstava i plaćanja, kao i svih oblika 
trgovačkih udruživanja (neće ih kasnije izmisliti Italija, kao što se 
olako zamišljalo). Ona svjedoče o trgovini na daljinu: koralji idu iz 
Sjeverne Afrike u Indiju; robovi se kupuju u Etiopiji; željezo se 
doprema iz Indije, zajedno s paprom i mirodijama. Sve to pretpostav- 
lja velik promet novca, robe i ljudi. 

Zato se ne treba čuditi za ono vrijeme čudesno zamašnim putova- 
njima arapskih putnika. Sam islam, koji je pokret i živi od pokreta, 
navodi na njih. Ibn Batuta, Marokanac rođen u Tangeru 1304, a već 
1325-1349. »obišao svijet« (Egipat, Arabiju, donju Volgu, Afgani- 
stan, Indiju, Kinu), stigao je 1352. u zemlju crnaca i na obalu Nigera, 
gdje će se uostalom tužiti da Sudanci, iako su muslimani, ne pokazuju 
dostatan obzir prema »bijelcima«. U Sidjilmasi, zlatnom gradu, 
susreće, doduše s čuđenjem, svog sunarodnjaka iz Ceute, brata nekog 
Al-Bukria što ga je upoznao u Kini... Islam tog vremena pun je 
takvih iskorijenjenih putnika, koje muslimansko gostoprimstvo (slično 
ruskom) neizostavno prima, od Atlantskog do Tihog oceana. 


© Ta bi kretanja bila nezamisliva bez moćnih gradova kojih je islam 
naravno, pun. Oni su pokretači koji omogućuju to neizmjerno kruženje. 


Jer sve prolazi kroz njih: roba, teretne životinje, ljudi, pa i najvred- 
nija kulturna dobra... O ovim posljednjima, na putu u Evropu, 
mogla bi se sastaviti počasna lista (raznorodna i nikad dovršena): 
biljke iz dalekih krajeva (šećerna trska, pamuk), dudov svilac, papir, 
kompas, indijske brojke (zvane arapskima), (možda) barut i — zajedno 
s jednom posebnom, čuvenom medicinom — klice najstrašnijih epide- 
mijskih bolesti iz Kine i Indije, domovina kolere i kuge. . 

Sve u svemu, svi su gradovi slični. Ulice su im uske, obično strme da 
bi ih kiša sama prala. Tako su uske da se često dva natovarena 
magarca ne mogu mimoići. Sa sedam lakata širinom koju predviđa 
jedan prorokov hadit, to bi mimoilaženje još bilo moguće. Ali kuće 
lako zadiru u kolnik — a pravo se tome samo teoretski opire; uostalom, 
često imaju izbočeni dio, kao i srednjovjekovne kuće na Zapadu. To 
se može objasniti ako se sjetimo da islam zabranj juje (uz iznimke kao 
u Meki, Džedi, njezinoj luci, i Kairu) kuće na kat, kao po sebi 
odvratan znak oholosti vlasnika. 

S obzirom na nered, odsutnost gradske uprave, čim u gradu nastane 
ozbiljniji demografski rast, te niske kuće rašire se na svom prostoru, 
sabiju jedne na druge, gomilaju se. 

Thevenot, Francuz čudio se 1657. što »nema u Kairu lijepe ulice, 
nego bezbroj uličica. koje kruže i skreću, po čemu se vidi da su sve 
kuće izgrađene-bez plana i_da svatko zauzima sve prostore koji mu se 
svide za gradnju, ne vodeći računa zatvara li time neki prolaz«. Jedan 
drugi Francuz, Volney, opisuje sto godina kasnije (1782) te iste ulice: 
»Kako nisu popločane, mnoštvo ljudi, deva, magaraca, pasa što se 
u njima guraju podižu neugodnu prašinu; vlasnici često polijevaju pred 
svojim vratima; umjesto prašine stvara se blato i smrdljiva isparava- 
nja. Nasuprot uobičajenim navikama na istoku, kuće su na dva-tri 
kata, a završavaju popločanom ili glinenom terasom: većina ih je od 
zemlje ili loše pečene opeke, ostale su od mekoga kamena lijepog zrna 
koji se vadi u obližnjem brdu Mokatam; sve te kuće sliče na zatvore, 
jer nemaju prozora na ulicu. . .« Istu sliku daju o Istanbulu sredinom 
XIX. st.: »ne samo kola već i konji teško mogu proći. Ulica Divana, 
najšira u to vrijeme, nije prelazila 2,5 do 3 metra na nekim mjestima.« 

Sve je to uglavnom točno. Međutim, u XI. st. Kairo je imao kuće od 
7 do 12 katova; Samara u IX. st. ima ravnu aveniju dugu nekoliko 
kilometara, široku 50 do 100 metara. To su iznimke koje potvrđuju 
pravilo! 

Ma kako uska bila, ulica je u muslimanskom svijetu uvijek puna 
živosti, ona je mjesto okupljanja, naročito za narod, koji je otvoren. 
Ona je »glavna arterija... tamo se skupljaju pripovjedači, pjevači, 
krotitelji zmija, lakrdijaši, nadriliječnici, šarlatani, brijači, svi ti pri- 
padnici zanata jako sumnjivih učiteljima vjerskog prava i moralistima 
islama. Skupljaju se i djeca sa svojim ponekad silovitim igrama. . .« 
UZ ulično saobraćanje postoji i pogodnost saobraćanja preko terasa, 
što je namijenjeno ženama. 

Nered, dakle. No on nikad ne isključuje cjeloviti plan, već zato što 
je povezan sa samim strukturama grada i sa životom njegovih stanov- 
nika. U sredini, velika d: džamija S tjednom propovijedi »u koju se sve 
stječe i od koje se sve_vraca, kao da je srce« (J. Berque). U blizini 
bazar, tj. trgovačka četvrt sa. svojim ulicama dućana (sukovima) 
i konačištima koja su i skladišta robe i javne kupelji, izrasla i održala 
se usprkos brojnim osudama koje su izazvala. Zanatlije_su.koncen- 
trično raspoređeni od velike džamije: najprije proizvođači i prodavači 
mirisa i tamjana, zatim dućani koji prodaju tkanine i pokrivače, nakit, 
prehrambene trgovine i konačno najmanje plemeniti zanati: kožari, 
postolari, kovači, lončari, sedlari, bojadisari... Kad se naiđe na njih 
znači da smo na kraju grada. Svako takvo staleško mjesto određeno je 
u načelu jednom za svagda. Isto se tako, u načelu, vladareva četvrt 
(maghzen) nalazi na rubu grada, zaštićena od narodnih pobuna i izne- 
nađenja. Pokraj nje, pod vladarevom zaštitom, nalazi se židovska 
četvrt, mellah. Ovom mozaiku treba dodati veliko šarenilo raskošnih 

stambenih četvrti, podijeljenih po etničkim skupinama i religijama (u 
Antiohiji bilo je 45 četvrti). Grad je skup naselja koja žive pod 
pritiskom straha od pokolja.x Vidimo da rasnu segregaciju nigdje nije 
stvorila zapadnjačka kolonizacija, iako je nigdje nije ni ukinula. 

Ova krutost ispod prividnog nereda još je pojačana time što su 
gradovi ograđeni zidinama s raskošnim vratima, opkoljeni ogromnim 
grobljima u koja će urbana izgradnja teško zadirati. Danas potrebni 
promet kola i automobila prisiljava na promjene koje su često bez 
prave mjere. Za jedne takve groznice širenja Istanbul se zadnjih 
godina preobrazio u nevjerojatno gradilište: kuće su presječene 
popola a njihova unutrašnja vrata otvaraju se u bezdan, na novu 
glavnu ulicu izbijaju sporedne ulice strme »kao ledenjačke doline«, 
šuma cijevi ostala u zraku poslije naglog rušenja... 

Ako je i istina da muslimanski gradovi nisu imali ni političkih 
sloboda ni smisla za arhitektonski red kakve su naselja na Zapadu 
nastojala steći čim bi se dovoljno razvila, ipak su imali sve funkcije 
koje čine jedan grad, pa čak i svoje uvijek konformističko građanstvo, 
kao i gomile siromaha, bijednih zanatlija, lupeža, koji svi žive od 
»bogataških mrvica«. Pa i život rafiniranih slojeva, slobodniji nego 
kod drugih, čija su zadovoljstva izgledala čistuncima nepodnošljivo 
izopačena. Zahvaljujući školama uz džamije, medresama, kao i sveuči- 
lištima, oni su tvrđave duha. Konačno, oni stalno privlače okolne 
seljake koje pripitomljuju i krote po starim pravilima igre, nepromje- 
njivim otkad je gradova i sela. »Nema na svijetu bića kojima je 
potrebnije da budu popravljeni, jer oni su lupeži, rasipnici, zločinci« 
— kaže jedan stanovnik Seville, misleći sigurno na beskrajne svađe do 
kojih dolazi na gradskim vratima ili na samim tržnicama sa seoskim 
prodavačima stoke, mesa ili koža, užeglog maslaca, patuljastih palmi, 
»zelene trave« ili graška. No nema straha: oprez i lukavost građana 
osvećuje se deseterostruko. Lopov biva pokraden bez ikakva obzira, 
jer islamski građanin, još više nego zapadnjački, čvrsto drži u svojim 
rukama seoski svijet, naročito grub, koji mu je na vratima; tako 
Damask postupa s obližnjim seljacima iz Gute i gorštacima iz Djebel 
Druza; tako gusarski Alžir sa seljacima Fahsa, Mitidje i Kabilskih 
planina; tako postupaju u svilu odjeveni građani Granade s jadnim 
seljacima, obučenim u pamuk, iz obližnjih planina. 

Ali ponovimo, to su obilježja svih gradova. Izvornost muslimanskih 
naselja u odnosu na Zapad bila bi, s jedne strane, njihovo rano 
pojavljivanje, a s druge, njihove izvanredne dimenzije. Ne bi smjela 
čuditi važnost islamskih gradova: ona dolazi od same biti te civiliza- 
cije. Gradovi, ceste, brodovi, karavane, hodočašća, sve to čini jedno: 
to su zrake pokreta, »silnice« muslimanskog života o kojima rado 
govori Louis Massignon. 

TREĆE POGLAVLJE 


SJAJ I UZMAK ISLAMA 
(VIII-XVIII. STOLJECE) 


Vrhunac sjaja islama dostignut je između VIII. i XII. stoljeća. 
U tome se svi slažu. Međutim, od kada računati propadanje? Ako 
prihvatite često objašnjenje, odsudno povlačenje započelo je već 
u XIII. stoljeću. No to znači miješati dvije vrlo različite stvari: kraj 
prevlasti i kraj civilizacije. 

U XII. stoljeću islam je očigledno izgubio svoj vodeći položaj. Ali 
opasno zaostajanje za njega je počelo tek u XVIII. tj. po sporom 
mjerilu civilizacija, tek nedavno. On dijeli sudbinu mnogih naroda, 
danas nazvanih nerazvijenima jer su propustili industrijsku revoluciju, 
prvu revoluciju sposobnu da unaprijedi svijet čudesnom brzinom 
stroja. 

Uslijed tog očitog neuspjeha islam nije odumro kao civilizacija. 
Samo kasni dva stoljeća za Evropom, ali koja dva stoljeća! 


Islamska civilizacija ne pojavljuje se prije VIII. ili IX. stoljeća 


Islam se rodio u nekoliko godina, godina koje su bile potrebne 
Arapima da osvoje jedno carstvo. Ali islamska civilizacija proizašla j je 
iz stapanja tog carstva s drevnim civilizacijama. A za to je trebalo 
mnogo godina, zapravo mnogo ljudskih naraštaja. 


e Malo obraćenja, mnogo podanika: prvi ciklus osvajanja, arapski 
ciklus, stvorio je carstvo, državu, ali ne i civilizaciju. 

U. početku arapski osvajač nije težio širenju vjere, čak naprotiv. 
Samo je iskorištavao stare civilizacije koje su mu dopale šaka: Perziju, 
Siriju, Egipat, Afriku (tj. rimsku Afriku, Ifrigya, kako su je zvali 
Arapi, koja obuhvaća današnji Tunis), Spanjolsku (tj. Andaluziju, al- 
Andalus). Ako bi kršćani pokušali prijeći na islam, osudili bi ih na 
bičevanje. Jer poreze su plaćali samo nemuslimani: zašto da novi 
gospodari tako smanje svoje prihode? 

»Stanovništvo zaposjednutih zemalja... zadržava svoj način života 
bez zlostavljanja . . . ali s njima se postupa kao s nekom boljom stokom 
na koju se pazi jer plaća najveći dio poreza«. (Gaston Wiet) 

Tako će biti za četiri prva Muhamedova nasljednika, »dobro usmje- 
rena kalifa« (632—660) (kalif znači nasljednik, namjesnik, zamjenik 
upravljača, prema različitim tumačenjima), zatim za vladavine kalifa 
Omejida (660-750) koji će postaviti svoju prijestolnicu u Damasku. Za 
vrijeme tih neprekidnih ratova nikada ili gotovo nikada nisu vjerski 
razlozi bili u prvom planu. Tako je i s Bizantom rat političke a ne 
vjerske naravi. Štoviše, u osvojenim zemljama uprava ostaje u rukama 
»domorodaca«, piše se i dalje bilo na grčkom, bilo. na jeziku pehlevi 
(srednjo + perzijski). Konačno, i sama je umjetnost nadahnuta hele- 
nizmom, čak i u gradnji džamija. Unutarnja dvorišta, redovi stupova 
i lukova, kupole, oponašaju bizantski uzor. Samo je minaret, iako 
podsjeća na zvonike, izvoran i namijenjen mujezinovu pozivu na 
molitvu. 


> @ Prekretnica Abasida: tek sredinom VII. stoljeća nastaju presudne 
promjene u smjeru velikog političkog, društvenog a uskoro i kulturnog 
preokreta, kad kalifat dopada dinastiji Abasida i kad njihov crni barjak 
zamijeni bijeli barjak Omejida. 


Tada muslimanski svijet skreće malo istočnije i udaljava se malo od 
Sredozemlja koje ga je dotada fasciniralo. Pod novim se kalifima 
prijestolnica. premješta iz Damaska_u Bagdad, što će doprinijeti 
masovnom usponu Iranaca i drugih »štićenika« i pokorenih naroda. 
Tako završava »vladavina čistokrvnih Arapa« koja je trajala najviše 
jedno stoljeće, vrijeme triju ili četiriju sjajnih naraštaja, toliko da 
njihova »superiorna kasta« ratnika propadne u užicima bogatstva 
i raskoši, u zadovoljstvima civilizacije. O toj će civilizaciji kasnije reći 
Ibn Haldun, arapski plemić iz Andaluzije, da predstavlja »utjelovlje- 
nje zla«. 

Sada glavnu ulogu dobivaju stare civilizirane zemlje, u vrijeme kad 
veliko materijalno blagostanje svugdje dolazi do izražaja. Oko 820. 
kalifovi prihodi su možda peterostruko veći od godišnjih prihoda 
tadašnjeg Bizantskog Carstva. Stvaraju se golema bogatstva zahvalju- 

jući ranom trgovačkom kapitalizmu čije se veze protežu od Kine 
i Indije, Perzijskog zaljeva, Etiopije, Crvenog-mora, Ifriqye, Andalu- 
zije . 

Riječ »kapitalizam« nije toliko anakronična. S jednoga kraja plane- 
tarnog područja islama na drugi robne spekulacije takoreći nemaju 
granica. 

Arapski pisac Hariri stavlja u usta trgovcu ove riječi: »Hoću da 
perzijski šafran donesem Kini gdje sam čuo da je jako na cijeni, 
a zatim kineski porculan u Grčku, grčki brokat u Indiju, indijski čelik 
u Alep, alepsko staklo u Jemen a jemenske prugaste tkanine u Per- 
ziju . . .« U Basri se izravnavaju računi upravo po onom načelu koje se 
danas zove kliring. 

Bez gradova nema trgovine. Zato se grade ogromne naseobine: one 
vode igru a ne samo Bagdad (koji će od 762. pa dok ga Mongoli 
brutalno ne razore 1258. biti bez sumnje najveća i najbogatija prije- 
stolnica Starog svijeta, a zasigurno i »najsjajniji grade. K tome, 
nedaleko od njega, na Tigrisu golema Samara (osnovana 836), velika 
luka Basra, Kairo, Damask, Tunis (to novo utjelovljenje Kartage), 
Cordoba... 

Svi su oni iz jezika Kurana i tradicionalne poezije skovali ili ponovo 
proizveli (jedva da je ta riječ prejaka) arapski zvan »pismeni«, taj 
učeni jezik, sigurno umjetni ili radije književni, koji će biti zajednički 
jezik svih islamskih zemalja, kao što je to latinski bio u kršćanskom 
svijetu. U odnosu na njega i sam arapski koji se govori u Arabiji 
i drugdje, različiti govorni jezici, sve će više poprimati značaj narječja, 
dijalekata. Tako se u Bagdadu razrađuje ne samo jezik nego i književ- 
nost, misao, ekumenski zanos, civilizacija i odatle zrače nadaleko. 

Već prije-Abasida došlo je do ozbiljnog preokreta u biranju činov- 
nika. 700. godine omejidski kalif Abd-el-Malik pozvao je budućeg 
redovnika Ivana Damascena, svog tadašnjeg savjetnika i priopćio mu 
da je od tog dana odlučio izbaciti grčki jezik iz svih javne 
uprave, što je bilo jako mrsko Sargunu (ili Sergiju, a to je bilo drugo 
ime Ivana Damascena koji je vrlo ojađen napustio kalifa; kad je sreo 
grčke činovnike, reče im: »Tražite neku drugu plaćenu službu, jer vam 
je ovu koju vršite upravo Bog oduzeo.« 

To je bio kraj takvoga modus vivendi, dugog razdoblja uzajamne 
trpeljivosti muslimana i kršćana; počinjalo je potpuno novo ) doba. 

S jedinstvom jezika stvoreno je sredstvo prijenosa sa neophodno za 
intelektualne razmjene, za poslove, vladavinu i upravu. I pisma 
židovskih trgovaca koja smo spomenuli pisana su na arapskom, iako 
hebrejskim pismom. 

Kultura će imati ogromne koristi od tog jezičnog instrumenta. Sin 
slavnog Harun al-Rašida, Ma’mum (813-833) dat će prevesti na 

arapski znatan broj stranih djela, naročito grčkih. Ovo se znanje brzo 
širilo, tim više što je islam vrlo rano poznavao papir, toliko jeftiniji od 
pergamenta. Kažu da je u Cordobi kalif El-Hakam II (961—976) 
posjedovao knjižnicu od 400.000 rukopisa (s 44 sveska kataloga), 
a čak i ako su ove brojke pretjerane, treba znati da je knjižnica Karla 
V (sina Ivana Dobrog) imala samo 900 rukopisa. 

Tih važnih stoljeća dolazi do pravog unutarnjeg preobražaja. Muha- 
medova religija komplicira se tumačenjima na bizantski način; prati je 
mistika u kojoj stručnjaci rado vide oživljavanje neoplatonizma. Cini 
se da čak i jaki zamah šiitskog raskola izvire iz dubina koje su 
djelomično strane prvobitnom arapskom islamu. Šiiti se priklanjaju 
pobožnom kalifu Aliu koga su ubili Omejidi. 

Suprotstavljaju se sunitima, većini islama i njegovoj tradiciji. Jedno 
od njihovih mjesta hodočašća, Kerbela u Iraku, okuplja danas na tisuće 
vjernika. »Ali se pričinja kao drugi Krist, Fatima, njegova majka, kao 
Bogorodica. Smrt Alia i njegovih sinova priča se poput muka svetaca.« 
(E. F. Gautier) 

Tako se izgrađuje islam, sve do svoje vjerske srži, posuđujući iz 
podmladenih starih istočnjačkih i sredozemnih civilizacija, zahvaćenih 
zajedničkim svjetovnim i duhovnim zadatkom i mrežom zajedničkog 
jezika; u tome je Arabija bila samo jedna epizoda; muslimanska 
civilizacija, gledajući sjednog stanovišta, počinje tek masovnim obraće- 
njem nearapskih naroda na islam, kao i uvođenjem škola na cijelom 
području »Umma«, zajednice vjernika, koja se prostirala od Atlantika 
do Pamira. Još su jednom starim vinom napunjene nove mješine. 


Zlatno doba islama: VII-XII. stoljeće 


Tijekom četiriju ili pet stoljeća islam je bio najsjajnija civilizacija 
starog svijeta. To zlatno doba traje, grubo uzevši, od vladavine sina 
Harun al-Rašida, Ma’muma (813-833, tvorca Doma znanosti 
u Bagdadu, istovremeno knjižnice, centra za prevođenje i astronom- 
skog opservatorija) do smrti Averroesa, posljednjeg velikog musli- 
manskog filozofa (1198. u Marakešu, u dobi od preko sedamdeset 
dvije godine). Ali ti slavni trenuci islama ne daju se objasniti samom 
poviješću ideja i umjetnosti. 


e Odlučujuće su, u prvom redu, opće povijesne okolnosti. 


Povjesničar muslimanske filozofije Léon Gautier kaže da su raz-- 
doblja koja su pogodovala razvoju islamske misli »epohe mira i općeg 
blagostanja. kad su imala sreću da naiđu na zaštitu prosvijećenih 

i svemoćnih kalifa: tako su na Istoku u VIII. 1 IX. stoljeću abasidski 
kalifi, od El-Mansura do El-Mutawakila neprestano pomagali, tije- 
kom skoro cijelog jednog stoljeća, širenje grčke nauke i filozofije 
u muslimanskom svijetu, zahvaljujući ogromnom prevodilačkom dje- 
lovanju kršćana nestorijanaca... tako su na Zapadu u XII. st. almo- 
hadski kalifi običavali voditi duge spekulativne razgovore u četiri oka 
sa svojim liječnikom ili omiljenim filozofom. Isto su tako bila pogodna 
razdoblja kada, naprotiv, opadanje carske moći olakšava smjelim 
misliocima da među malim glavarima izaberu blagonaklonog zaštit- 
nika kao što je u prvoj polovini IX. st. alepski emir Sayf al-Dawla, 
zaštitnik Al-Farabia. . .« 

Léon Gautier postavlja problem kao historijsko-politički. Civiliza- 
cija je ovisila o vladarima, »prosvijećenim despotima«. Naglo propa- 
danje bagdadskoga kalifa o kojem svjedoče mnoge nezgode, uz neču- 
veno komadanje političkog prostora, nije škodilo razvoju misli, baš 
naprotiv. Ono je pogodovalo određenoj intelektualnoj slobodi, bar 
utoliko što je omogućavalo ponekom piscu da bježi iz jedne države ili 
od jedne vladarske zaštite u susjednu državu ili novom pokrovitelju. 
To će biti uobičajena praksa talijanske renesanse ili Evrope XVII. 
i XVIII. stoljeća. Islam se često koristio takvim pogodnostima. 

No te prednosti duha nikada nisu dostatne same. Podržavaju ih 
i objašnjavaju jake materijalne povlastice. 

Oko 750. islam je uglavnom dosegao svoje vanjske granice; njegovo 
širenje sprečavaju strani protuudari (opkoljeni Konstantinopol spa- 
šava 718. godine hrabrost Leona Izaurijca i grčka vatra; Galiju 
i Zapad sačuvala je pobjeda kod Poitiersa 732. ili 733. i istovremena 
pobuna u Magrebu). Tako nastaje nekakav vanjski mir (relativan ali 
stvaran), a za uzvrat vrlo jaka privreda širom cijelog carstva dobiva 
podlogu, ritam rasta, blagostanje. 

Taj zamah dovodi do stvaranja tržišne ekonomije, monetarne eko- 
nomije, rastuće »komercijalizacije« poljoprivrednih proizvoda: oni se 
djelomično troše na licu mjesta, a viškovi postaju roba koja će 
opskrbljivati gradove i omogućivati njihov polet. Trgovina datuljama 
pokreće svake godine više od 100.000 teretnih deva. Gradske tržnice 
zovu se kućama dinja, a dinje iz Merva u Transoksijani posebno su na 
glasu. Masovno se šalju i sušene, daleko na zapad; stižu od Bagdada 
posebnim poštanskim zapregama u kožnatim navlakama s ledom. 
Uzgoj šećerne trske dovodi do razvoja industrije. 

U tom krugu prehrambenih proizvoda treba spomenuti razvoj 
mlinarstva zahvaljujući vodenicama (kao što su one pokraj Bagdada) 
ili vjetrenjačama koje spominju već 947. u Seistanu, dok se u Basri 
koristi snaga Tigrisa za pokretanje kotača plutajućih mlinova. 

Ta živost privrede objašnjava razvitak mnogih vrsta industrije, 

željeza, drva, tekstila (lan, svila, pamuk, vuna) i veliki razvoj pamuč- 
nih polja na istoku. Već su slavni sagovi iz Buhare, Armenije, Perzije. 
Basra uvozi velike količine grimiznog crva i indiga za bojenje tkanina 
u crveno i plavo. Indijski indigo koji prolazi kroz Kabul više se cijeni 
nego onaj iz gornjeg Egipta. 

Sva ta kretanja izazivaju nebrojene posljedice. Novčana privreda 
poremetit će osnove društva koje je prije svega plemićko i seljačko: 
bogati postaju još bogatiji i oholiji, siromašni sve bjedniji. Ako 
dodamo da širenje tehnike navodnjavanja zahtijeva i pojačava kmetski 
odnos seljaka, da bogatstvo omogućava islamu kupovinu potrebnih 
robova po pet ili šest puta višoj cijeni od drugih, mogu se nazrijeti 
društvene napetosti koje iz toga proizlaze. 

Ako to blagostanje i nije određivalo sve, ono objašnjava mnoge 
stvari, a naročito revolucionarnu klimu, neprekidni niz nemira 
u selima i gradovima, često vezanih uz nacionalističke pokrete koji su 
vidljivi u Iranu. Književnost tog doba podsjeća na vrlo suvremene 
riječi: nacionalizam, kapitalizam, klasna borba. Poslušajmo pamflet 
Al-Ifrikija, napisan oko tisućite godine: »Ne, sigurno neću moliti 
Boga dok sam tako siromašan. Prepustimo molitve šeiku, vojnom 
zapovjedniku čiji su podrumi prepuni. Zašto da molim? Jesam li 
moćan? Imam li palaču, konje, bogatu odjeću, zlatni pojas? Bilo bi 
puko licemjerje moliti kad ne posjedujem ni komadić zemlje.« 

Kako je sve međusobno povezano, islamske hereze koje bujaju 
u tom vijeku velike djelatnosti, imaju sve socijalne i političke korijene 
kao i hereze u srednjovjekovnoj Evropi. Inovjerne skupine rađaju se, 
razvijaju, zatim izobličuju ovisno o protjerivanju ili propuštanju. 
Povijest muslimanske misli neprestano je vezana uz ove eksplozivne 
skupine. 


e Historičar A. Mez upotrijebio je želeći odrediti zlatno doba islama 
dvosmisleni naziv renesansa. 


To znači sugerirati da se njegov sjaj može usporediti samo s čudes- 
nom talijanskom renesansom. Ta usporedba, u svakom slučaju, ima 
prednost što privlači pažnju na tu mješavinu materijalnih i intelektual- 
nih bogatstava, koja su značila i za islamsku civilizaciju i za talijansko 
XV. st. izuzetno slavne trenutke. 

I jedna i druga civilizacija oslanjaju se na gradske sredine, povla- 
štene trgovinom i bogatstvom; i jedna i druga izrastaju u blistavim 
i vrlo uskim krugovima iznimnih duhova koji — crpeći iz izvora antičke 
civilizacije koju duboko poštuju i kojoj vraćaju počasno mjesto — žive 
stoljećima ispred vlastitog doba. A u oba slučaja izvan granica pojav- 
ljuje se barbar s jedva prikrivenim prijetnjama. 

Za Italiju taj je barbar gorštak iz švicarskih kantona ili Nijemac 
sjeverno od Brennera, ili Francuz, ili Spanjolac u platnenoj obući, ili 
Turčin (Otrant je osvojen 1480). Za Islam Avicenina ili Averroesova 
vremena to je seldžučki Turčin, Berber, ili stanovnik Sahare, ili 
zapadnjački križar. Tog barbara često zovu, potiču kao što je to bio 
slučaj u Italiji. Već od prve faze bagdadskoga kalifata, pozivalo se, 
kao što smo rekli, robove i turske plaćenike. Te robove nude kupcima 
sami njihovi roditelji, »zabrinuti za njihovu budućnost«. U Španjol- 
skoj će se dugo vremena moći za nekoliko zlatnika otarasiti kršćana 
koji nadiru sa sjevera i potjerati ih kućama. Zatim će jednog dana 
borba postati ozbiljna. Kralj Seville Al-Mutamid bit će tada prisiljen 
da bi se zaštitio od kršćanskih »barbara«, tražiti pomoć drugih bar- 
bara. Almoravida iz Sjeverne Afrike. 


© Gledajući u cjelini, islamska se civilizacija pokazuje u godinama 
koje smo naveli (813—1198) kao svjetska i regionalna, tj. kao jedinstvena 
i različita, što je samo naoko proturječno. 


Jedinstvena je po tome što se svugdje grade džamije, medrese koje 
sve spadaju u podjednako. namjerno »apstraktnu« umjetnost. One 
predstavljaju pravilan uzor (unutrašnje dvorište, arkade, bazen za 
obredno pranje, zatim mihrab, nišu što pokazuje smjer molitve, 
i minbar, propovjedaonicu u lađi na stupovima namijenjenoj vjerni- 
cima, te minaret); one koriste iste arhitektonske elemente: stupove 
s kapitelima, lukove (različitih oblika: šiljaste, potkovaste, trolisne, 
mnogolisne, lađaste, u obliku stalaktita), rebraste kupole, mozaike, 
keramiku i konačno, umiljate kaligrafske ukrase arabeska. 

Jedinstvena je i po tome što je, ma gdje je čuli, poezija vjerna istim 
postupcima i općim mjestima. Ona slavi Boga ("Bog je ruža bez 
manex), prirodu, ljubav, junaštvo, plemenitu krv, konja, devu 
(krupnu kao planina... Zemlja je kao opasana otiscima njezinih 
koraka«), nauku, zabranjeno vino i cvijeće, sve cvijeće. Cijelim islam- 
skim svijetom kruže i iste narodne priče, podrijetlom iz Indije, koje 
možemo naći i u Tisuću i jednoj noći, nastale kasno, u XIV. stoljeću, 
nakon dugog dozrijevanja. 

Jedinstvena je i po filozofiji (falsafa) koja je posvuda ponavljanje 
grčke misli Aristotela i peripatetičara; ona predstavlja golemi napor da 
se Boga smjesti u kozmos koji će prema Grcima proglasiti vječnim 
i koji zato izmiče svakom stvaranju. 

Jedinstvena je i po tome što je svugdje ista tehnika, ista industrija i, 
kako pokazuju iskapanja, (kao ona u Medinat al-Sahri, blizu Cor- 
dobe) isto pokućstvo i industrijski predmeti. A svugdje je i ista moda, 
po ukusu Bagdada koji daje ton. Širom Spanjolske, te rubne zemlje, 

može se pratiti pristizanje putujućih kulturnih dobara, modu nadi- 
maka preuzetih od slavnih istočnjačkih pjesnika kojima se kite, širenje 
burnusa dolaskom Almoravida, književne teme koje su u modi, 
liječničke recepte... 

Da završimo s nekoliko letimičnih slika: spomenimo lutanja žon- 
glera, obično egipatskih, od Perzije do Andaluzije, ili pjevačica i ple- 
sačica, obučenih u Medini ili u Bagdadu, odjevenih u žuto na istoku, 
u crveno na zapadu, o kojima govore svi pjesnici. Svugdje se mogu 
vidjeti i igrači šaha ili kuraga, vrlo omiljene igre s figurama konja 
u suknji, izrezbarenim od drveta. To je opojna igra: »Ibn Martina, 
vojskovođu Al Mutamida, iznenadila je u Cordobi, u njegovoj kući, 
četa neprijateljskih vojnika u času dok je igrao kurag.« 

Još dvije slike: vezir, regent Korasana u X. stoljeću, »uputio je 
poslanstva u sve zemlje, tražeći od njih da zapišu običaje svih dvorova 
i svih državnih službi u Grčkom Carstvu, Turkestanu, Kini, Iraku, 
Siriji, Egiptu, zemlji Zheng, zemlji Zabula i Kabula. . .« Ozbiljno ih je 
razmotrio i zadržao sve običaje koje je smatrao najboljima, da bi ih 
nametnuo na dvoru i u upravi Buhare; ili, da ne prelazimo stroge 
granice muslimanskog svijeta, slika kordovskoga kalifa Hakama II 
koji je naređivao da mu kupe, čim bi izašle, sve knjige napisane 
u Perziji, Siriji ili drugdje, i koji je »poslao tisuću dinara, u čistom zlatu 
Abulfaradžu al-Isfahaniu da bi dobio prvi primjerak slavne antolo- 
gije« (Renan). 


e Ipak, to kulturno jedinstvo neće uništiti očite i tvrdokorne partikula- 
rizme. 


Za vrijeme velikog dijeljenja koje će razbiti carstvo u X. stoljeću, 
svaka pokrajina može opet slobodno raspolagati sobom i zahvaljujući 
tome slobodnije disati iskazujući svoj pojedinačni duh koji se, iako je 
mnogo žrtvovao cjelini i mnogo posudio od nje, ipak brižljivo čuvao. 
Tada se počinju ocrtavati geografske raznorodnosti. 

Muslimanska Španjolska, kroz sva prilagođavanja, razrađivanja 
i kontaminacije, teži da postane samosvojna, jedna Španjolska u nizu 
brojnih Španjolskih tokom povijesti. 

Iran još više afirmira svoje žive i snažne osobitosti. S Bagdadskim 
Kalifatom doživio je polet, svoju vlastitu moć: Bagdad je iranski grad. 
Doba Abasida donijet će uspjeh emajliranoj terakoti koja potječe iz 
Perzije i majoliki s metalnim odsjajem, koja je druga njezina drago- 
cjenost. Iwani, ogromni trijemovi, podsjećaju na Hozrojevu palaču. 
Arapski zadržava prevladavajuću ulogu, ali perzijski, pisan uostalom 
arapskim slovima, postaje još jedan veliki književni jezik koji će 
neprestano zračiti nadaleko, naročito prema Indiji (a mnogo kasnije 

i po cijelom Otomanskom Carstvu). Kao napola narodnom jeziku, 
prednost mu je da ima prilično široku publiku, a pogoduje mu i gotovo 
potpuno povlačenje grčkog. Pjesnik Firdusi piše krajem X. st. Knjigu 
Kraljeva u slavu starih Iranaca. Znanstvenopopularna djela na perzij- 
skom jeziku živa su već u XI. stoljeću. 

Perzija se zasigurno pojavljuje kao nacionalna civilizacija snažne 
individualnosti, ali unutar sad već ogromne islamske civilizacije. Pre- 
divna pariska izložba (listopad 1961) o iranskoj umjetnosti značajna je 
u tom pogledu: ona jasno razlučuje dva razdoblja, predislamsko 
i islamsko. A među njima je jasan rez, duboki preobražaj, ali i neki 
kontinuitet. 

Ova suprotnost — univerzalnost i regionalizam — nalazi se širom 
islamskog svijeta: pomislimo na krajnje slučajeve poput muslimanske 
Indije, muslimanske Indonezije, crne Afrike, oblikovane islamom 
a ostavši, međutim, čudesno svoje. 

U, Indiji je dodir dviju civilizacija stvorio pravu indo-islamsku 
umjetnost, čija su slavna vremena počela tek u XII, te pogotovo 
u XIII. stoljeću. Naročito u Delhiu ostaju zadivljujuće razvaline čija 
neobičnost postaje jasna kad se zna da su, naprimjer, prvu džamiju 
u gradu, sagrađenu 1193, projektirali muslimani a izveli indijski zidari 
i kipari koji su izmiješali indijske cvjetne volute s arapskim kaligraf- 
skim ukrasima. Iz toga je proistekla posebna umjetnost u kojoj je, 
zavisno o stoljeću i mjestu, prevladavao čas hinduistički čas musliman- 
ski utjecaj, uvijek međusobno izmiješan, tako da ih je na kraju 
nemoguće razlučiti. 

U svojim gornjim slojevima muslimanska je civilizacija u zlatno 
doba istovremeno ogroman znanstveni uspjeh i izvanredno oživljava- 
nje antičke filozofije. Ovi uspjesi nisu jedini (sjetimo se književnosti), 
ali oni zasjenjuju sve ostale. 


Znanost i filozofija 


e Prvenstvo znanost: tome su »Saraceni« (tako ponekad nazivaju 
muslimane u ovim izuzetnim vjekovima) najviše doprinijeli. 


Donijeli su ništa manje, da kažemo kratko, nego trigonometriju 
i algebru (karakterističnog imena). U trigonometriji izumili su sinus, 
tangentu; znamo da su Grci mjerili kut po tetivi upisanog kruga: sinus 
je polovina te tetive... Le Korasanac (nadimak Muhameda Ibn 
Muse) objavljuje 820. traktat o algebri koji ide do jednadžbi drugog 
stupnja: preveden na latinski u XVI. stoljeću, postat će zapadnjačka 
knjiga uvođenja u struku. Kasnije će muslimanski poznavaoci algebre 
rješavati bikvadratne jednadžbe... 

Isto bi tako mogli pohvaliti geografe-matematičare, astronomske 
opservatorije i njihove instrumente (posebno astrolab), ako ne savr- 
šena a ono izvrsna mjerenja zemljopisne dužine i širine koja su 
ispravila očite Ptolomejeve pogreške. Dajmo im, iako su učitelji a ne 
đaci, vrlo visoke ocjene iz optike, kemije (destilacija alkohola, proiz- 
vodnja eliksira, sumporne kiseline), iz farmacije (više od polovine 
lijekova koje će koristiti Zapad dolaze iz islama: ljekarija od kasije 
(metlice), rabarbara, tamaris, bljuvače, grimizni crv, kamfor, sirupi, 
napici, melemi, pomasti, mirisne masti, destilirana voda. ..); njihova 
je medicina neosporno odlična. Egipćanin Ibn al-Nafis, iako mu je 
otkriće ostalo bez primjene, otkrio je mali krvotok i plućni krvotok tri 
stoljeća prije Michela Serveta... 


e Na području filozofije riječ je o ponovnom otkrivanju, o preuzima- 
nju bitnih tema peripatetičke filozofije. 


Polet ovog ponovnog osvajanja ne ograničava se na preuzimanje 
i prenošenje — što ni samo za sebe ne bi bila mala zasluga; to 
preuzimanje znači i produžavanje, iznalaženje novog, stvaranje. 

Aristotelova filozofija presađena u muslimansku sredinu mora 
izgledati kao opasno objašnjenje čovjeka i svijeta, nasuprot objavlje- 
noj religiji poput islama koji je isto tako opće tumačenje svijeta, i to 
krajnje kruto. Ali svi su falasifat (sljedbenici falsafa, tj. grčke filozo- 
fije) opsjednuti, opčinjeni Aristotelom. I u tome usporedba A. Meza 
s renesansom dobija smisao: postojao je neki muslimanski humani- 
zam, vijugav, istančan, čiji pregled možemo zbog nedostatka mjesta 
iznijeti samo u glavnim crtama. Riječ je o dugom razvoju misli koju 
treba smjestiti u prostor i vrijeme. Svest ćemo ga na pet glavnih 
imena: Al Kindi, Al Farabi, Avicena, Al-Gazali, Averroes. Najpoz- 
natiji su Avicena i Averroes, ovaj drugi svakako najvažniji zbog 
golemog odjeka širom Evrope onoga što će se zvati averoizam. 

Al- Kindi (poznata je samo godina smrti, 873) rođen je u Mezopota- 
miji gdje je njegov otac bio guverner Kuffaha. Po svom mjestu rođenja 
nazvan je »filozofom Arapa«. Al Farabi, turskog podrijetla, rođen 
870, spada u sljedeće stoljeće, živio je u Alepu a umro u Damasku kud 
je pratio svog zaštitnika, Sayf al-Dawlu u vrijeme osvajanja tog grada 
(950). On je »drugi učitelj« (znači, poslije Aristotela). Avicena, 
pravim imenom Ibn Sinna, rođen je 980. u Afsheni, blizu Buhare; 
umro je 1037. u Hamadanu. Al-Gazali, rođen 1058. blizu Tusa, umro 
1111. u Tusu. Na kraju života postaje više »antifilozof«, strastveni 
branitelj tradicionalne religije. A što se tiče Averroesa (pravim ime- 
nom Ibn Ruzd), rođen je u Cordobi 1126, umro u Marakešu 
10.11.1198. 

Ove topografske i kronološke pojedinosti dokazuju da se radi 
o kretanju kroz prostor i vrijeme muslimanskog svijeta u cjelini, tim 
više što su oko svakog od ovih velikih učenjaka djelovale i mislile 
skupine drugih filozofa, slušača, strastvenih čitalaca. 

Konačno, ovaj popis svjedoči da je posljednja luč muslimanske 
filozofije gorjela u Spanjolskoj, posljednja ali ne i najjača, kao što smo 
rekli, no upravo će ona upoznati Zapad s arapskim filozofima i samim 
Aristotelom. 

U toj dugoj perspektivi pravo pitanje postavlja Louis Gardet 
(uostalom, odgovarajući negativno): Je li uopće postojala musliman- 
ska filozofija? Sto istovremeno znači: 1) Postoji li između Al-Kindia 
i Averroesa neka kontinuirana filozofija, jedna filozofija? 2) Može li 
se ta filozofija objasniti samom klimom Islama? 3) Je li ona izvorna? 
Kao što to često biva, oprezan i neodređen odgovor (i da i ne) 
pokazuje se više kao neophodnost nego spretno izvlačenje. 

Da, riječ je o jednoj filozofiji: beznadno zatvorena između grčke 
misli s jedne strane i kurana s druge, ona stalno udara o te zidove 
i vraća se svom početku. Ona svoje očite, ali ne i isključive racionali- 
stičke sklonosti duguje i Grčkoj, i težnji islama k znanosti. Svi su 
filozofi ono što bismo nazvali znanstvenicima — bave se astronomijom, 
kemijom, matematikom, i uvijek medicinom. Cesto su upravo preko 
medicine pridobivali naklonost vladara i zarađivali za život. Avicena 
je napisao medicinsku enciklopediju (Kanon). I Averroes će je napi- 
sati, tako da će dugo muslimanska medicina značiti u Evropi zadnju 
riječ nauke, pa i za »Moličreove liječnike«. 

Grčki utjecaj pridao je unutarnje jedinstvo muslimanskoj filozofiji: 
»Autor je ove knjige«, piše Averroes u svojoj Fizici, »Aristotel, sin 
Nikomahov, najmudriji od Grka. Utemeljio je i dovršio logiku, fiziku 
i metafiziku. Kažem da ih je utemeljio jer sva djela . . . napisana prije 
njega o tim naukama ne vrijede truda da se o njima govori... Nitko 
od onih koji su slijedili za njim sve do naših dana, tj. tijekom blizu 
1500 godina, nije ništa uspio dodati njegovim spisima, niti naći u njima 
neku značajniju grešku.« Kao štovaoci Aristotela, arapski filozofi 
prisiljeni su da vode dijalog s tisuću preokreta između prorokove 
kuranske objave i ljudskog filozofskog tumačenja koje dolazi od Grka, 
dok u toj tjeskobnoj raspri i objašnjenje i objavljenje zahtijevaju 
međusobne ustupke razuma i vjere. 

Vjera objavljena preko Muhameda prenosi ljudima božansku 
poruku: može li mislilac sam otkriti istine o svijetu i postaviti svoj 
razum za suca vrijednosti dogmi? Pred tom dilemom svi su ovi filozofi 
vješti dijalektičari, možda i previše vješti. Avicena, kaže Maxime 
Rodinson, »nije uzalud bio genij, našao je rješenje.« Evo otprilike 
njegovog rješenja koje mu ne pripada potpuno: proroci su otkrili više 

istine »u obliku mitova, legendi, simbola, alegorija, slikovitih pre- 
dodžbie. To je jezik za mase, da osigura njihovu sreću. A filozof ima 
prava da ide mnogo dalje od tog jezika. Tako sebi ostavlja veliku 
slobodu izbora, čak i kad je između ta dva jezika izričito i nepomirljivo 
protuslovlje. 

Filozofi vjeruju, naprimjer, u vječnost svijeta, kao i Grci. No ako je 
on oduvijek postojao, je li razumljivo stvaranje, vremenski određeno 
objavljenjem? Slijedeći do kraja svoju logiku, Al-Farabi tvrdi da Bog 
ne može poznavati pojedine predmete i bića nego samo koncepte, 
opće pojmove, dok Bog u Kuranu i u Starom zavjetu »zna sve što 
postoji na kopnu i u moru. Ne pada ni list a da on to ne zna. Nema ni 
sjemena u mračnoj zemlji, ni zelene vlati, ni suhe travke koji nisu 
pohranjeni u izričitom zapisu« (Kuran). Ima i drugih proturječja: Al- 
-Farabi očito ne vjeruje u besmrtnost duše. Avicena je prihvaća ali ne 
vjeruje, naprotiv, u uskrsnuće tijela koje iskazuje Kuran. Poslije smrti 
duša stiže u svoj svijet, svijet bestjelesnih bića. Po toj logici nema ni 
posebne kazne, ni nagrade, ni pakla ni raja... Bog, bestjelesna bića, 
duše, tvore idealni svijet prema kojem je i materija nepokvarljiva, 
vječna — vječna jer »kretanje nije prethodilo odmoru niti odmor 
kretanju... Svako kretanje ima svoj uzrok u nekom prethodnom 
kretanju... Bog nema razloga da bude nov.« 

Ovi navodi posuđeni od Renana dovoljni su da pobude našu 
radoznalost a ne da je zadovolje. Trebalo bi mnogo pažnje i truda da 
slijedimo ne uvijek uvjerljive veze ovih sustava tumačenja. 

Ni filozofi koji su se poslije Renana bavili tim retrospektivnim 
problemima nisu se tako lako odlučivali. Njihovo će tumačenje ovisiti 
O njihovim racionalističkim ili idealističkim ili, što se svodi na isto, 
o njihovoj tajnoj sklonosti prema ovom ili onom filozofu: Al-Kindi 
plovi religioznim vodama koje još nisu uzburkane nikakvom olujom; 
Avicena je neosporno idealist; Averroes je filozof kraja svijeta. Al- 
-Gazali, branitelj vjere, tradicije, preuzeo je tvrdoglavu skolastiku 
prvih muslimanskih teologa; hoće da ignorira peripatetičku filozofiju 
da je čak uništi, jer njegova ga misao tjera na sasvim drugi put, put 
mistike. Tada ostavlja svijet da bi uzeo bijeli ogrtač (suf) koji nose 
sufi, poklonici prije mistične nego razumske vjere, »Božji luđaci«, 
kako ih zovu. 

Averroes, liječnik iz Cordobe, postao je vjerni tumač i izdavač 
Aristotelovih djela. Njegova je zasluga što je in extenso navodio 
arapski prijevod grčkog teksta i što mu je pridodao rasprave u obliku 
opaski i digresija. I tekst i komentari bit će u Toledu prevedeni 
s arapskog na latinski, i tako će stići u Evropu u kojoj će razbuktati 
strahoviti prevrat XIII. stoljeća. Tako muslimanska filozofija nije 
odmah podlegla pod snažnim i očajničkim udarcima Al-Gazalija, 

suprotno onome što se ponekad o tome može čuti. Ona će ipak 
umrijeti, kao i nuslimanska nauka, i prije konca XII. stoljeća. Tada će 
Zapad preuzeti luč. 


Zastoj ili i propadanje: XIII-XVIII. stoljeć 


e »Saracenska« civilizacija naglo se gasi u XII. stoljeću, poslije 
izuzetnog procvata. Čak se ni u Spanjolskoj napredak znanosti i filozofije, 
te materijalno bogatstvo života uopće ne nastavljaju poslije zadnjih 
desetljeća tog stoljeća. 


Taj nagli zastoj postavlja se kao opći problem: 

1) Jesu li tome krivi, kao što se donedavno tvrdilo, strastveni 
i navodno ubojiti napadi Al-Gazalia na filozofiju i slobodu misli? 
Nitko to ne bi mogao ozbiljno pomisliti. Al-Gazali je proizvod svog 
vremena: on je isto toliko posljedica koliko i uzrok. Uostalom, uvijek 
je postojao otpor prema »filozofiji«, od njenih početaka, kao što to 
dokazuju bezbrojne osude knjiga na lomaču, nezamislive bez žestoke 
mržnje puka, kako to potvrđuju tolike spektakularne nemilosti filo- 
zofa osuđenih na protjerivanje, uostalom uz mogućnost da se vrate 
kad se okolnosti promijene; to dokazuju i razdoblja kad suvereno 
vlada kuranski pravni nauk, fig, koji sili filozofe na šutnju. Osim toga, 
poslije Al-Gazalia još je cvala falsafa, i to ne samo s Averroesom. 

2) Je li to krivnja_barbara? To je nedavno ustvrdio historičar 
S. D. Gothein. Barbari, tj. upravo vojnici spasitelji islama ugroženog 
i na Zapadu i u Aziji, i njegovi unutarnji ubojice. 

Ti opasni spasioci su u Španjolskoj Almoravidi, zatim Almohadi, 
prvi su Sudanci, stanovnici Sahare i Berberi, drugi Berberi. Na 
Bliskom istoku to su seldžučki Turci, nomadi koji potječu iz »hladne 
stepe« Srednje Azije, ili bivši robovi podrijetlom iz kavkaskih zemalja. 

Rasulo navodno nastupa čim pridošlice ugrabe vlast, » When power 
was taken over by barbarian soldiers slaves in almost all the Muslim 
States«. Jer tada se »razbija jedinstvo mediteranskog svijeta«, jedin- 
stvo kojim se hranio islam i-koje ne poznaju »ti barbarski narodi koji 
ne dijele tradicije Sredozemlja«. u 

Moglo bi se uzvratiti da ti barbari, kako na Zapadu tako na Istoku, 
nisu bili mnogo barbarskiji od velike većine Arapa koji su iznijeli prva 
osvajanja, i da su se, kao i oni, više-manje brzo civilizirali u dodiru sa 
starim zemljama islama. Almohadski kalifi štite Averroesa. U tradici- 
onalnoj povijesti križarskih ratova Saladin, veliki sultan kurdskog 
podrijetla, protivnik Rikarda Lavljeg Srca, ostavlja sasvim povoljan 
dojam, bar u očima kršćanskih »barbara«. Konačno, islam je zahvalju- 

jući Egiptu uspostavio svoju autonomiju porazivši Mongole u Ain 
Djalutu u Siriji 3. 9. 1260. i domogao se 1291. Svetog Ivana od Akre, 
zadnje kršćanske utvrde u Svetoj zemlji. 

G) Je li to krivnja Mediterana? Krajem XI. st. Evropa započinje 
ponovno osvajanje Unutrašnjeg mora. Tada izmiče islamu to hrani- 
teljsko more; slavna teorija povjesničara Henria Pirennea ovoga puta 
vrijedi u obrnutom smjeru. Pirenne je mislio da se za vrijeme musli- 
manskih osvajanja Zapad, lišen slobodne plovidbe Sredozemljem, 
povukao u sebe izmedu VIII. i IX. stoljeća. Naprotiv, u XI. stoljeću 
Sredozemlje se zatvara islamu i nepovratno koče njegov zamah i ote- 
žava svakodnevno disanje. 

Zanimljivo je da E. F. Gautier, koji je prvi snažno upozorio na nagli 
zastoj saracenske civilizacije, nije 1930. nastojao upotrijebiti objašnje- 
nje Henria Pirennea koje je u isto vrijeme izazivalo velike odjeke. Na 
sadašnjem stupnju naših znanja to je vjerovatno najbolje globalno 
objašnjenje naglog opadanja islama. Beau 


o Islamska civilizacija preživjet će to nazadovanje. Neće više poznavati 
nekadašnje procvate i žetve ali će i dalje trajati. 


Kad je Paul Valćry rekao 1922: »Civilizacije, znamo da ste smrtne«, 
zasigurno je pretjerao. Kroz godišnja doba i kroz povijest smrtni su 
samo cvjetovi i plodovi, stablo ostaje. Ili ga je bar mnogo teže uništiti. 

Poslije XII. stoljeća islam će zasigurno proživjeti teške trenutke: 
u odnosu na Zapad bit će to duge nevolje križarskih ratova 
(1095-1270), iz kojih će izaći, kako smo rekli, s polovičnim uspjehom, 
poslije ponovnog osvajanja Svetog Ivana od Akre (1291). No premda 
je ponovo osvojio kopnene predjele, izgubio je morske. U odnosu na 
Aziju: surove, divlje i dugotrajne provale Mongola (1202-1405) pre- 
plavit će ga dopola i poraženi Turkestan, Iran, Mala Azija nikad se 
neće sasvim oporaviti. Zauzeće Bagdada 1258. simbol je tih pustoše- 
nja. Islam će samo djelomično zaliječiti te rane. 

S druge strane, u tim mračnim vjekovima, XIII, XIV. i XV. 
posebno islamskim teškoćama treba pridodati opće, svjetske privredne 
teškoće. Dugotrajna kriza sručila se tada na sav stari svijet, od Kine do 
Indije i Evrope. Sve je tada u opadanju, i to traje stoljećima. U Evropi 
se kriza, čini se, pojavila kasnije (od 1350. ili 1375) i potrajala kraće 
(završava između 1450. i 1510); no očita je: njen je znak rat zvan 
stogodišnjim (1337-1453), dugi slijed ratova među narodima, niz 
građanskih i socijalnih sukoba, pustošenja i nevolja. 

I u tegobama islama treba dakle lučiti ono što je »svjetsko« od 
onoga što je čisto muslimansko. 

U svakom slučaju, baš se u toj općoj klimi nesreća, crnog pesi- 

mizma može razumjeti uznositost misli Ibn Halduna u kojemu gle- 
daju, ne bez razloga, posljednjeg velikana muslimanske misli. Kao 
povjesničar, (danas bismo rekli »sociolog«), podrijetlom Andaluža- 
nin, ali rođen u Tunisu 1332, upoznat će burni život diplomata 
i državnika u Granadi, Tlemsenu, Bejaii, Fezu, Siriji, da bi konačno 
umro kao kadija u Kairu 1406, godinu dana poslije Tamerlana kojemu 
je bio upućen kao poslanik. 

Ogromna historijska kompilacija koju je ostavio, Kitab el-Ibar, 
obrađuje na originalan način povijest Berbera. Prethodi joj predgo- 
vor, preveden na francuski u XIX. stoljeću pod naslovom Prolegome- 

es:* to je samo za sebe vrlo značajno djelo, metodološki i sociološki 
pregled muslimanske povijesti u cjelini. 


e S povratkom dobrih svjetovnih vremena koja oživljuju cijelu svjetsku 
privredu, sve u svemu početkom XVI. stoljeća, islam ponovo koristi svoj 
položaj posrednika između Istoka i Zapada. Turska će moć trajati do 
»razdoblja tulipana«, tj. do XVIII. stoljeća. | 

Politički do ovog ozdravljenja dolazi u znaku brzih i munjevitih 
osvajanja osmanlijskih Turaka, započetih već prije pada Konstantino- 
pola 1453. Ali ta nadaleko čuvena pobjeda simbolički označava one 
koje će slijediti i u XVI. stoljeću učiniti Tursku jednom od velikih sila 
Sredozemlja. 

Sav ili gotovo sav će se Islam uskoro naći okupljen pod novim 
gospodarima Bizanta, čak i sveta mjesta Arabije. Poslije 1517. osman- 
lijski sultan, »veliki gospodar«, postaje Kalif svih vjernika. Turcima će 
izmaći samo daleki Turkestan, Maroko koji se nalazi iza alžirskog 
»namjesništva« i šiitska Perzija, koja je, s procvatom dinastije Sefe- 
vida, nacionalističkija nego ikad. U međuvremenu mongolski i turski 
plaćenici — pod vodstvom Babura, dalekog Tamerlanova potomka 
— osvajaju Delhijsko carstvo i osnivaju 1526. Carstvo Velikog Mogula 
koje će se nametnuti najvećem dijelu Indije. 

Iste 1526. godine, kad Turci smrtno pogađaju kršćansku Mađarsku 
(Mohačka bitka), jasno je da dolazi do općeg preporoda_turskog 
i sunitskog oblika islama, što svugdje dovodi do pobjede tradicionalne 
vjere i pravovjerja. Riječ je o ogromnom zamahu moći, o strogom 
upokorenju duhova, o uspostavljanju čvrstog režima. 

Turska vladavina poklopila se, na Balkanu i Bliskom istoku, s očitim 
materijalnim blagostanjem i jakim demografskim porastom, sa stvara- 
njem manufakturnih gradova. Konstantinopol ima 1453. jedva nekih 
80.000 stanovnika. U XVI. stoljeću, kad postane Istanbul, broji 


* naš prijevod: Ibn Haldun, Mugaddima, pr. Hasan Sušić, Sarajevo: Logos, 1982. 

700.000 duša, što u samom gradu, što u grčkoj četvrti Pera iza Zlatnog 
Roga, što s onu stranu Bospora, u azijskom dijelu Uskiidar. Ova 
prijestolnica u kojoj su spojene, kao i u svim velikim gradovima, 
velika raskoš i strahovita bijeda, pružala je uzor carske civilizacije na 
kojem su joj zavidjeli i koji se pod Osmanlijama nadaleko širi, izvozeći 
nacrt svojih džamija medu kojima je i Sulejmanija, džamija izgrađena 
za Sulejmana Veličanstvenog. 


5. Sudbina Otomanskog carstva 


Crno — otomanski posjedi. Šatirano — Srbija. Svjetlije šatirano — Mađarska. Zaokružen 
» debelom crnom crtom — venecijanski, zatim (1913) talijanski posjedi. 


Malo — pomalo istinska veličina Turske, kasnije zanijekana, ponovo 
izlazi na svjetlo dana zahvaljujući istraživanjima povjesničara: 
konačno uređeni prebogati turski arhivi počinju se otvarati za istraži- 
vače i otkrivaju, jedan po jedan, kotačiće mnogostruke birokracije, 
precizne, napredne, autoritarne, sposobne da izvrši detaljne popise, 
da zamisli čvrstu unutarnju politiku, da sakupi ogromne zalihe zlata 
i srebra, da (dovodeći nomade) sustavno kolonizira_Balkan, štit 
Carstva prema Evropi. Uvodi sustav prisilnog rada, zadivljujuću, 
strogo obučenu vojsku... Zaista čudesne novosti. 

S vremenom se taj stroj kvari, ali ne prije kraja XVII. stoljeća. 
Posljednji trzaj bit će opsada Beča 1687... Umire li tada Tursko 
Carstvo zagušeno na moru, budući da nije uspjelo izaći na slobodne 
morske prostore: Atlantik od kojeg ga dijeli Maroko, Indijski ocean 
na koji slabo prodire preko Crvenog mora, i Perzijski zaljev gdje 
nailazi na otpor Perzijanaca, a još više na otpor evropskih pridošlica 
s njihovom superiornom mornaricom i snažnim trgovačkim kompani- 
jama? 

! Je li umrlo zato što se nije brzo i dobro prilagodilo novim tehni- 
kama? 

Ili, što je još očitije, zato što se na njega u XVIII, a pogotovo XIX. 
stoljeću okomila golema moderna Rusija? Jer pobjede austrijske 
konjice u vrijeme vojevanja Eugena Savojskog (naročito od 1716. do 
1718) ugrozile su samo rubove Turske u Evropi. Ali rusko uplitanje 
označava suprotstavljanje jedne mlade sile umirućem ili bar umornom 
divu. 

Svakako, Tursko Carstvo nije od svog ulaska u igru onaj »bolesnik« 
kojeg će bezobzirno ponižavati diplomacije velikih sila u XIX. sto- 
ljeću. Turski će islam dugo igrati veliku, sjajnu i zastrašujuću ulogu. 
Isto tako i Perzija Sefevida kojoj se divi u XVII. stoljeću francuski 
putopisac, dobar promatrač kao što je Tavernier... Kao i Veliki 
Mogul, koji je početkom XVIII. stoljeća, kad ga Englezi i Francuzi 
čak i nadziru, ugrabio na jugu skoro cijeli Dekan. 

Klonimo se tolikog mnoštva prebrzih sudova o ranoj propasti 
islama! I nemojmo anticipirati događaje! 

U Istanbulu vlada u XVIII. stoljeću »razdoblje tulipana«, pravih 
i stiliziranih, odmah prepoznatljivih: na majoliki, minijaturama, vezo- 
vima, taj se motiv neumorno ponavlja. »Razdoblje tulipana«, lijepog li 
imena za doba kojemu nije nedostajalo ni dražesti ni snage. 

ČETVRTO POGLAVLJE 


ISLAM I NJEGOV DANAŠNJI 
PREPOROD 


Islam je nazadujući stigao do tog pakla ili čistilišta živih ljudi koje 
danas nazivamo Trećim svijetom. Kažemo nazadujući zato što je 
nekada neosporno bio u relativno boljem položaju. 

To izrazito opadanje, bez obzira je li do njega došlo ranije ili 
kasnije, donijelo mu je u XIX. stoljeću niz poniženja, jada i stradanja, 
a zatim je potpuno potpao pod vladavinu stranaca. Cinjenice su dobro 
poznate. Samo je Turska izbjegla zajedničkoj sudbini, i otuda njezina 
gruba i uspješna reakcija na čelu s Mustafom Kemal-pašom uoči 
najveće nesreće. Bila je to primjerna reakcija ponuđena kao uzor 
nacionalnim pobjedama koje će uslijediti. Danas je oslobođenje 
islama potpuno ili skoro potpuno. 

Ali problem je osigurati njegovu nezavisnost; još je teže napredo- 
vati »ukorak sa svijetom« i otvoreno gledati u budućnost. 


Kraj kolonijalizma i mladost nacionalizma 


Lako je danas naznačiti kronološke etape kolonizacije a zatim 
»dekolonizacije« raznih islamskih zemalja koje su jedna po jedna 
postizale punu političku nezavisnost (osim muslimanskih sovjetskih 
republika). 


e Jeli riječ o sovjetskom kolonijalizmu? To klasično pitanje obično se 


odnosi na engleski, francuski, belgijski, njemački ili nizozemski kolonija- 


lizam. Njihov je udio zasigurno bio ogroman. Ali postoji i ruski, zatim 

sovjetski kolonijalizam, o kojem se manje govori: on još uvijek drži 


najmanje 30 milijuna muslimana, što čini više od današnjeg stanovništva 
cijelog Magreba. 


Odgovara li riječ kolonijalizam u ovom slučaju? Od ruske revolucije 
1917. napravljen je ogroman napor oslobađanja i decentralizacije. 
Dati su ustupci lokalnim autonomijama, postignut je ogroman materi- 
jalni napredak. »Danas svi muslimanski narodi SSSR-a, naročito 
Turkmeni i kavkaski narodi, imaju svoje vlastite znanstvene, upravne 
i političke kadrove, svoju inteligenciju. Nadoknadili su kašnjenje 
u odnosu na Tatare i ne moraju pribjegavati uslugama intelektualaca 
iz Kazana«, bivšeg, a do jučer i isključivog središta muslimanske 
kulture u Rusiji. 

U tom je razvoju odnosa oslabila prirodna solidarnost između 
različitih muslimanskih republika i zanemaren projekt stvaranja velike 
»turanske« države. U sadašnjem federativnom sovjetskom poretku 
kultura je »nacionalna po obliku ali proleterska i socijalistička po 
sadržaju«. Posljedica toga je da je ona postala izrazito svjetovna na 
štetu religijskih vrednota islama, a nacionalna strujanja ograničena su 
na provincijske vidokruge, bez ikakvog obraćanja na Umma braće po 
islamu; i ona se obično izražavaju kratkoročnim zahtjevima »u cilju 
uređivanja institucija« ili »zahtjevima za kadrovima drugog podri- 
jetla«. 

Jednom riječju, čini se da muslimanski problemi u SSSR-u zasada 
ostaju, izvan uobičajenih traženja islama koja se glasno izražavaju na 
međunarodnom planu. Sovjetske muslimanske republike su samo- 
stalne ali čvrsto povezane sa sovjetskom cjelinom (zajednička vanjska 
politika, ovisnost u narodnoj obrani, financijama, javnom obrazova- 
nju, željeznicama). 

Daleko smo dakle od iskustva i snova Sultana Galieva, visokog 
komunističkog dostojanstvenika (1917-1923), zatim proturevoluci- 
onarnog agitatora do osude na smrt (1929). On je kao musliman 
sanjao o ujedinjenju svih muslimana iz sovjetskih zemalja u jednu 
državu i o snažnom prenošenju, pomoću njihova dugog ticala upere- 
nog na istok, ideološkog i revolucionarnog prevrata do srca Azije 
— tog kontinenta osuđenog na političke kataklizme, dok mu se indu- 
strijalizirana i radnička Evropa činila još samo »ugašenim ognjištem 
revolucije«. Bi li islam bio sposoban zapaliti baklju koja svijetli prema 
Aziji? 


e Panarabizam, politička vodilja podijeljenog islama: u otvorenim 
međunarodnim sporovima panarabizam se i odviše lako shvaća kao cijeli 
islamizam. Samo se njega vidi i čuje. 

Čisto arapski svijet očito je i zahtjevno srce islama, njegova raskrs- 
nica. Odatle do brkanja Srednjeg istoka (i njegova magrepskog produ- 
žetka) s cjelinom islama, do viđenja, do svođenja pogleda samo na to 
područje i njegovu istaknutu ulogu, samo je korak: u informiranju se 
on olako čini. To očito znači zamjenjivanje cjeline njezinim dijelom. 

No nije i upravo podmukla podjela i raskomadanost njegova pro- 
stora i cjeline bitna i upadljiva crta današnjeg islama? Ponegdje do 
toga dolazi zbog uvijek djelatne politike, drugdje iz geografskih 
razloga koji dovode neke odjeljke islama pod isključivi utjecaj drugih 
civilizacija ili posebnih ekonomija. 

U Insulindiji, 80 milijuna muslimana koji žive nakalemljeni ili 
pomiješani s dubokim slojevima hinduizma i animizma, uključenih, 
uostalom, u sasvim posebne privredne strukture, napola su izgubljena 
djeca islama. U Indiji, Pakistan je sastavljen od dva ogromna dijela 
koje dijeli prostrana i mnogoljudna Indija (prijeteća već po samom 
broju stanovnika). U Kini 10 milijuna muslimana čine odvojenu 
skupinu: i oni su nepovratno izgubljena djeca. U crnoj Africi osvajački 
islam biva osvojen i izobličen žilavim i mnogolikim animizmom. 

Islamizam tih naroda često im služi kao nacionalistički argument, 
kao sredstvo otpora. Ali za islam u cjelini izgubljene su ili na putu da 
se izgube sve zemlje koje više ne gledaju prema Meki onako striktno 
kao nekad, ne sudjeluju više tako strogo u zajedničkim hodočašćima 
niti u političkoj ideji stvarnog i jedinstvenog panislamizma.. Razda- 
ljine, politika, napredovanje ateizma, bezboštvo doprinose svemu 
tome. Od 1917. u Meki je bilo jedva nekoliko stotina sovjetskih 
hodočasnika. 


e Je li »garibaldinska epoha« sadašnja formula islama? U srcu 
muslimanskih zemalja, na Bliskom istoku, panislamizam se sukobljava 
s oštrim, raspaljenim lokalnim nacionalizmima. 


Nova epizoda razdvajanja UAR rujna 1961. (Ujedinjene Arapske 
Republike nedavno sastavljene od Egipta i Sirije) upadljiv je primjer. 
Pakistan, Afganistan, Iran, Turska, Libanon, Sirija, Irak, Jordan, 
Saudijska Arabija, Tunis, Alžir, Maroko, Mauretanija, Jemen, sve su 
to jedinice vezane uz svoje pojedinačne prerogative, često u više ili 
manje prikrivenom neprijateljstvu jednih prema drugima, čak ako 
ponekad i pokazuju trenutačnu slogu u odnosu prema vanjskom 
svijetu i njegovim opasnostima. 

Ti razjareni nacionalizmi tjeraju svoje ljude i strastvenu mladež — sa 
studentima na čelu — na spektakularno, dramatično ponašanje, te vrlo 
često izgledaju i suviše zastarjeli u nepravednim očima zapadnjaka. 
Imamo previše dobrih razloga da i sami žalimo zbog svojih donedav- 

nih nacionalizama koje je Evropa tako skupo platila, a da bismo bez 
zanimanja i, da ponovimo, donekle nepravedno, gledali, u vrijeme 
Evropskog zajedničkog tržišta, to cvjetanje lokalnih pokreta, tim više 
što se ti nacionalizmi žestoko okomljuju na Zapad. 

Nepravda? Doista, evo što kaže prekrasnim jezikom jedan afgani- 
stanski intelektualac, Nadjm ud-Dine Bammate (1959): Islam mora 
danas proživjeti istovremeno jednu vjersku revoluciju usporedivu 
s reformacijom, intelektualnu i moralnu revoluciju kao što je bila 
Aufklärung (njemačka riječ koja odgovara istovremeno onome što 
zovemo prosvjetiteljstvom i prosvijećenim apsolutizmom XVIII. sto- 
ljeća), ekonomsku i socijalnu revoluciju poput one koju je Evropa 
proživjela u XIX. stoljeću (industrijska revolucija) i u vrijeme dviju 
velikih geografskih sfera (misli se na dva velika bloka, Istok i Zapad), 
on mora proživjeti svoje male nacionalne revolucije. U trenutku kad 
se sklapaju planetarni savezi, muslimanske zemlje još čekaju i traže 
svoje Garibaldie).« 

Nema ni spomena o tome da se usput obezvrijedi svijetlu uspomenu 
na Garibaldia. Ali ratovi za nacionalno ujedinjenje, jučer neophodni, 
imali su za Evropu strahovite i poznate nam posljedice. 

Je li i hoće li biti podjela na nacije korisnija današnjem islamu? 
Nema li opasnosti da odvede muslimanske države u slijepu ulicu 
u ekonomskom svijetu koji ne dozvoljava takve raskomadanosti? Zar 
ona ne rađa opasne sukobe? Svaka nezavisna zemlja, samo ako 
raspolaže nekakvom vojnom silom, tumači i panislamizam i panarabi- 
zam na svoj način i jezikom svojih uskih interesa i težnji. Tako 
postupaju na očigled sviju Pakistan, Irak, Egipat, a poprište je otvo- 
reno i drugima. 

Ti su nacionalizmi ipak obavezna etapa, cijena uloge koju su 
očigledno odigrali u teškoj borbi za nezavisnost. Svaki je nacionalizam 
bio i ostao »antikolonijalizam«, protuotrov stranoj vladavini, potenci- 
jalno oslobođenje. 

Ne treba nas čuditi da se svi arapski nacionalizmi spajaju u neprija- 
teljstvu prema starom protivniku, Izraelu. Stvorena odmah po zavr- 
šetku drugog svjetskog rata, izraelska država pričinjava se kao samo 
djelo Zapada, i to najomraženijeg Zapada. Izraelska zadivljujuća 
tehnička dostignuća — kojima doprinosi kapital iz cijelog svijeta, 
njegovo dokazivanje snage 1948. protiv Egipta i u vrijeme sueske 
krize, s pobjedničkim maršem njegove male vojske preko golemog 
poluotoka Sinaja 1956, izazivaju zavist, bojazan i ogorčenje koji se 
talože na vrlo stari antagonizam. Jacques Berque s pravom piše: »I 
Arapi i Židovi su, ako se tako može reći, Božji narodi. Dva Božja 
naroda istovremeno previše je i za diplomate i za štabove! Nepomir- 
ljivi sukob upravo i leži u srodstvu protivnika, potomaka Abrahamo- 

(Crtež ne pokazuje proširenost islama na gotovo cijelu nekadašnju Indiju.) 

vih, oplemenjenih istim monoteizmom. .. Slijedili su različite puteve 
u odnosu na Zapad. Jedni su u dijaspori isto toliko očuvali ideal svoje 
zajednice koliko su se prilagodili tvrdokornom načinu »nežidova«. 
Oni drugi, ostali na svojoj zemlji, ali izloženi osvajanjima, rastavljeni, 
doživjeli su sreću, ili nesreću, da uglavnom ostanu što su i bili. Otuda 
sadašnja nejednakost sredstava kojima raspolažu, oprečnost mišljenja 
zovu »slomom«... 1948. Taine ili Renan poslije 1870. savjetuju 
svojim sunarodnjacima ispravke koje bi mogle spriječiti da se ponove 
takvi događaji«. 


e Nacionalizam će igrati ulogu u skoroj budućnosti: sve muslimanske 
zemlje, ma 0 kojoj se radilo, naći će se pred obaveznim programom stroge 
štednje. 


Radi se u stvari o programima solidarnosti i socijalne discipline; 
nacionalizam će pomoći svakoj od tih mladih zemalja da se suoči 
s ozbiljnim privrednim teškoćama koje je pritišću. Pomoći će im da 
prihvate potrebne inovacije koje su u sukobu s drevnim društvenim, 
vjerskim, obiteljskim strukturama — vjekovnim navikama predaka 
koje su se održale u očitom arhaizmu islama i koje mogu izazvati 
surove reakcije. 

Nolislam će se u svakom slučaju morati modernizirati, prihvatiti 
velik dio zapadnjačkih tehničkih dostignuća koja su danas osnova 
svjetskog življenja: njegova budućnost ovisi o prihvaćanju ili odbijanju 
te svjetske civilizacija. Moćna tradicija navodi na odbijanje; za prihva- 
ćanje radi nacionalistički ponos koji tjera narode da prihvate ono što 
instinktivno odbijaju) 

Cesto su osporavali islamu fleksibilnost potrebnu tom nasilnom 
prilagođavanju. Tako mnogi promatrači tvrde da će islam zbog 
»nepropusnosti«, »nepomirljivosti« srca, duha, pa i same civilizacije 
biti zaustavljen u svim naporima modernizacije. Je li to tako sigurno? 

U stvari, islam je već prihvatio, pa može još više prihvatiti taj 
moderni svijet koji ga opkoljava. Ni kršćanstvo ga donedavna nije 
lako prihvaćalo, niti je to učinilo bez sukoba i oklijevanja. Na koncu, 
ni u toj igri, ni u neminovnim ustupcima, nije ništa izgubilo od svoje 
izvornosti. 

Pripisati islamu iznimnu vjersku nepomirljivost, potpuni nedostatak 
prilagodljivosti znači zaboraviti njegove mnogobrojne hereze koje već 
same svjedoče o uznemirenostima i mogućnostima skretanja. I sam 
Kuran, uostalom, otvara reformizmu nikad zatvorena vrata ijtihada. 
»Smatra se da je Prorok predvidio slučaj kad će i Kuran i Sunna 
(tradicija) ostati bez odgovora: on preporuča da se u tom slučaju 

pribjegne razmišljanju po analogiji, guias; ako je i ono neprimjenjivo, 
morat će se vježbati svoje razmišljanje i svoj pogled, ray, na svim 
prethodnim osnovama. Taj osobni napor tumačenja, ijtihad, zauzimat 
će važno mjesto u izgrađivanju muslimanske misli u budućnosti. 
U naše vrijeme reformizam izričito želi ponovo otvoriti njezina vratax 
(Pierre Rondot). Jer svaka religija ima svoja vrata za slučaj nužde. 
Islam može biti kočnica, zapreka; no može se i izmijeniti, dopustiti da 
ga izmijene. 

Ekonomisti u borbi sa svakodnevnom stvarnošću neprestano se 
protive tim gotovim i pretjeranim tumačenjima, tim nepokolebivim 
konstantama muslimanskog života. 

U stvari, teškoće dolaze prije zbog veličine skoka koji treba izvesti, 
kažu oni. Islam kasni za Zapadom dva stoljeća, upravo ona dva 
stoljeća koja su više preobrazila Evropu nego što se ona preobrazila 
od antike do XVIII. stoljeća. Kako bi islam mogao odjednom i sam 
preskočiti tu ogromnu razdaljinu, prodrmati, skrenuti ta arhaična 
društva kad ima samo bijednu, nesigurnu poljoprivredu, razdrobljenu, 
pojedinačnu industriju, kao ubačenu padobranom usred svoje pri- 
vrede koja je nesposobna da dosegne i da podigne mnoštvo previše 
plodnog i nepokretnog stanovništva? Osim toga, kao i svako društvo, 
muslimansko ima svoje bogataše, malobrojne ali tim moćnije. Često 
su vjerovanja i tradicija alibi povlaštenih koji nalaze interesa u održa- 
vanju nekih zaista »srednjovjekovnih« društva, kao što je jemensko, 
feudalnih kao što je iransko, ili zastarjelih kao ono u Saudijskoj 
Arabiji, unatoč nafti ili baš zbog nje) 

Pred ovakvim teškoćama djelo reformatora služi kao nepobitan 
test: okrutno i genijalno djelo Mustafe Kemala u Turskoj, nasilno 
Kasemovo u Iraku, Naserovo u Egiptu, izvršena u znaku tvrdoglavosti 
ili pak u znaku spretnosti i sigurne mudrosti, kao Burgibino u Tunisu. 
Ma kakve naravi i naglaska bili, pred tim djelima su iste zapreke. Sve 
su te reforme oborile dobar broj tobožnjih tabua muslimanske civiliza- 
cije. Sasvim pouzdan test predstavlja:oslobođenje žene, što se probija 
ali se mnogo sporije ostvaruje: Nestanak poligamije, i ograničenja 
u jednostranom otpuštanju od strane muža, e feredže, pristup 
sveučilištima i kulturi, namještenjima, pravo glasa: sve te pojedinosti 
imaju ogromno značenje. 

One dokazuju da reformizam nije unaprijed izgubljen slučaj, ali da 
treba branitelje, odlučne pobornike. Borba koja počinje bit će mnogo- 
struka. Najveća bi opasnost bila dozvoliti da od toga odvrate draži, 
lakoća ili potrebe aktualne politike koja se dramatizira svakim povo- 
dom li bez povoda. 

Što je ideal? Činiti jedno po jedno, no svaki put izabrati bitno. No 
politika nije kartezijanska spekulacija. Sam bi ekonomski napredak 

zahtijevao, kako u islamu tako i drugdje, prvenstvo, čak isključivu 
političku brigu. A svijet u kojem moramo živjeti često prisiljava da se 
rješavaju stare i nove poteškoće onim redom kojim se pojavljuju. 

Sve ove države, ponosne na nezavisnost, imaju tako zahtjevne, 
dramatizirajuće političke stavove kojima treba udovoljiti i skrenuti ih 
od nekih briga kojima nema lijeka; imaju ponos koji treba obzirno 
štedjeti: islam ga ima koliko i Evropa, što nije malo. Islam ima svoju 
mladež, svoje studente nestrpljive zbog tapkanja u mjestu; slične 
francuskim studentima iz 1830; ima svoje vojnike sposobne za ludosti 
i vojne udare, poput vojnika Latinske Amerike prije 1939; ima svoje 
gramzive stranke, političare opijene vlastitom slikom i žestinom svojih 
govora. Zar ne treba podići glas da se nadvlada žamor okolnog 
svijeta? 

Naravno, tu su stranci: Francuska u sjevernoj Africi, Britanija 
u Kuvajtu i u polupraznom južnom dijelu Arabije; SAD su posvuda 
kao nepokolebljivi dobavljači savjeta i kredita; tu je i SSSR, od slučaja 
do slučaja široke ruke ili suzdržan, uvijek budan na tom prostranom 
bojištu. I konačno, socijalna revolucija svugdje pomalja lice i postavlja 
svoje zahtjeve. 

Za nju radi povijest: u Turskoj je vojni udar 27. 5. 1960. probudio 
tolike nade u društvene reforme, no one kasne; u Iranu revolucija 
odozgo, konzervativna i napredna, ubire bodove unatoč mladeži koja 
joj se suprotstavlja i pristalica bivšeg ministra Mosadika, te unatoč 
skrivenoj igri komunističke partije, zvane Tudeh; u Transjordaniji 
odvažni kralj odolijeva svim opasnostima koje ga okružuju; u Liba- 
nonu koji u svojim časovima mudrosti sebe vidi kao Švicarsku Bliskog 
istoka; u Iraku je revolucija više verbalna nego stvarna, ali kurdski 
ustanak predstavlja duboku ranu; u Egiptu je, odmah nakon otcjeplje- 
nja Sirije, Bikbašir odlučno izabrao put socijalnog komunizma već 
napola ostvarenog, što se može proširiti poput vatre... Pregled bi bio 
potpun da se uz ovo navedu bojazni Pakistana koji uznemiruje Indija, 
ratobornija nego što se to donedavna pretpostavljalo, koja hoće da 
ugrabi Kašmir; Indoneziju koja bi ohrabrena uspjehom Indije protiv 
Goe htjela zauzeti Nizozemsku Gvineju — Irijan — kao svoj protekto- 
rat; cijelu Sjevernu Afriku koja poslije razrješenja alžirske tragedije 
čeka da vidi koji će pravac izabrati za svoj život... Sve ove brige 
pritišću politiku islamskih država, izlažu ih neočekivanim provalama 
strasti koje im svaki put nanose ozbiljne udarce, uz teške posljedice po 
druge. Tko da ustanovi koliko je strastvena afera oko Bizerte stajala 
Francusku (no ona je bogata) i Tunis (no on je siromašan)? Je li 
sudbina Bizerte zaista bila jedini zalog ove krize ili su je još više 
zamrsila dva uzajamno povrijeđena ponosa? Francuska je ogorčena 
jer smatra da je mnogo učinila za islam (što je sasvim očito); islam je 

ogorčen jer smatra da nezavisnost koja mu je udijeljena nije potpuna, 
a istina je da nijedna zemlja nije zaista nezavisna ako je njezina 
privreda odmah baca u Treći svijet. 

Bivši kolonizatori samo su djelomično odgovorni za tu ekonomsku 
ovisnost. Ima i mnogo drugih razloga tom slabijem položaju, kao što 
su prošlost islama, prirodno siromaštvo, pretjeran rast stanovništva. 
To su strahovite bolesti, iako nisu neizlječive. 


Različite islamske zemlje u odnosu na današnji svijet 


?) © Uvijek teško sazrijevanje: za islam vrijedi dilema koja se postavlja 
pred cijeli Treći svijet. Da bi se uključio u svjetski privredni život mora 
provesti, što je brže moguće, industrijsku revoluciju. - 


Tu zadaću koju je lako izreći riječima morat će skupo platiti, 
cijenom teškog rada čiji plodovi neće odmah biti vidljivi i neće se 
odmah odraziti na životni standard. Razdoblje kolonizacije nije ih na 
to pripremilo i u tome bez sumnje leži najteža odgovornost zemalja 
kolonizatora. 

Sigurno se ne može nijekati, iskreno govoreći, da je prinos koloni- 
zatora koloniziranim zemljama bio značajan. Vrlo arhaična društva 
čiji život se vjekovima nije mijenjao naglo su pridružena vrlo napred- 
nim civilizacijama. Iz toga su ponešto dobili: kao prvo modernu 
medicinu i higijenu što je u ogromnim razmjerima smanjilo smrtnost; 
veće ili manje obrazovanje, već prema slučaju (u tome se francuskoj 
kolonizaciji najmanje može zamjeriti); brojne materijalne infrastruk- 
ture: luke, ceste, željeznice; moderno organiziranje poljoprivrede, 
često s branama za navodnjavanje; ponekad razborit začetak industri- 
jalizacije. 

To je mnogo, reći će netko. I jest i nije. Jer s jedne strane, taj je 
prinos djelomično uništio stare strukture, a s druge one su prilično 
nesavršeno obnovljene. Rekonstrukcija nije vođena da bude naci- 
onalna ekonomija nego neka pridružena ekonomija, ovisna o koloni- 
zatoru i o svjetskom životu. Otuda toliko nepravilnosti razvoja od 
grane do grane kao i potreba mladih nezavisnih država da reformiraju 
svoje strukture kako bi odgovarale svim nacionalnim potrebama. Ta 
poteškoća dolazi uza sve druge brojne poteškoće koje proizlaze iz 
njihove vlastite civilizacije i siromaštva najvećeg dijela njihovih ze- 
malja. 

U izvršenju tih zadataka muslimanskim su zemljama potrebne one 
same, a ništa manje i drugi. Moraju se dakle prilagoditi nepostojanoj 
i dosta surovoj politici svijeta povlaštenih, za što su savršeno sposobni 

i toga svjesni. Ne nedostaju im ni razum ni politička lukavost. Još je 
potrebnije da se prilagode sami sebi i povežu sa stvarnim životom 
svijeta. U tome leži najteži dio njihove zadaće, njihova kvadratura 
kruga. 


© Privreda i nafta: nema lakog i jedinog rješenja. Čak ni onog koje 
nudi nafta, naoko tako pogodna. 


Nafta je nesumnjivo bogatstvo i njeni se blagotvorni učinci osjećaju 
u privrednom položaju svih država proizvođača. Zna se da je Bliski 
istok izdašno obdaren tim bogatstvom. 

Ipak, (glavni su korisnici velike međunarodne kompanije koje su 
jedine mogle podnijeti velike troškove istraživanja terena i vađenja 
nafte: one uzimaju naftu na izvoru uz plaćanje naknadej one je 
prerađuju i prodaju. Zadržati je na izvoru, kako je u jednom času 
(1951) htio Iran, kako to sada (1961) namjerava Irak, sigurno je 
uzaludan trud: nafta vrijedi samo ako se prodaje. No u današnjem 
svijetu nema više nestašice nafte, čak suprotno, čini se da u atomsko 
doba njezina vladavina i neće trajati u nedogled. 

Da dodamo još i ovo: nije u pitanju samo omrznuta strana eksplo- 
atacija [Plaćanje naknada stvara u muslimanskim zemljama društveno 
raslojavanje. Taj se novac ne dijeli pravedno, on i previše često 
podržava neprirodno raskošan život jedne klase, a taj luksuz ne služi 
oživljavanju lokalne proizvodnje: on se rasipa na kupovinu dobara 
u inozemstvu koja nikad neće biti produktivna na licu mjesta) Saudij- 
ska je Arabija zahvaljujući nafti podigla nove gradove, nove ceste, 
željezničke pruge, aerodrome — i to je očiti napredak. Ali duguje nafti 
i neobuzdani luksuz kraljevske porodice i glavnih plemenskih vođa. 
Taj prizor ne veseli ni mladež ushićenu egipatskom revolucijom, ni 
građanstvo koje teži da preuzme svoj dio javnih poslova. 

Dobrom se promatraču nafta Bliskog istoka čini isto što i srebro iz 
Amerike u XVI. stoljeću: ono je tada prošlo Spanjolskom ne ojačavši 
njezinu privredu i pridružilo se živim evropskim privredama. U sva- 
kom slučaju, nafta jest i bit će povod mnogim sporovima na Bliskom 
istoku. Najnoviji suprotstavlja s jedne strane Irak i njegovog vođu, 
generala Kasema (Zaima), a s druge osam velikih međunarodnih 
naftnih kompanija (The Majors, kako ih zovu), a čiji je tamo glavni 
predstavnik IPC (Iraq Petroleum Co). 

Pregovori koji se vode tri godine upravo su ponovno prekinuti. 
Kompanijama je oduzeta koncesija na neeksploatirane zemlje. Pomi- 
renje je bez sumnje i dalje moguće, i možda će Irak izvući koristi 
i povoljniju podjelu od tradicionalnog dijeljenja napola (fifty-fifty). 
Sigurno je već našao mogućnost da u istraživanje terena, a naročito 

u spektakularne pothvate u podmorju Perzijskog zaljeva uvede talijan- 
ske i japanske naftaše, pomirljivije jer su zadnji stigli u trku. Ali na 
tom polju zemljama proizvođačima nafte prijete neka razočaranja, 
unatoč njihovim adutima. 


e limanske države dale su se na posao; već su postignuta neka 
velika ostvarenja, došlo je do općeg napretka proizvodnje. Međutim, 
porast stanovništva dovodi sve u pitanje. Iako sve napreduje, ipak će 
trebati sve započeti ispočetka. 


Demograf Alfred Sauvy govoreći o Bliskom istoku 7. 8. 1956. naveo 
je to »Le Mondeu« u jednom članku koji nije izgubio ništa od svoje 
snage: »Arapski svijet«, piše on (a mogao je reći muslimanski svijet 
u cjelini), bu punoj je demografskoj eksploziji: natalitet je među 
najvišim na svijetu, oko 50 na 1000 ili 6 do 7 djece po obitelji. 
Nestajanjem poligamije i napretkom same higijene, ne samo da se nije 
smanjio, nego se čak i povećao. Za razliku od maksimalnog nataliteta, 
smrtnost je u jakom padu zbog nestajanja epidemija, gladi i međuple- 
menskih ratova. Današnja stopa smrtnosti nije baš poznata, no sni- 
žava se na oko 20 sa 100 4Porast stanovnika od 2,5 do 3% godišnje nije 
više izniman. Takav je u Alžiru, Tunisu i sigurno u Egiptu. Taj je 
ritam (udvostručenje stanovništva za života jednog naraštaja) mnogo 
više od ritma koji je uskomešao Evropu u doba njezina bujanja (1 do 
1,5% godišnje). Nema ni otjecanja iseljavanjem ili kolonijalizmom. 
U muslimanskom svijetu spajaju se evropska smrtnost iz 1880. s natali- 
tetom kakav mora da je dostigla u najplodnijim razdobljima srednjeg 
vijeka. Ta je kombinacija eksplozivna.« Zato je dosta naivno smatrati 
da će se te zemlje, kojima brzo raste broj, dakle i potrebe, od kojih 
neke imaju naftu, druge naftovode, a treće (Sueski) kanal, pomiriti 
s odvlačenjem bogatstava izvan ili preko njihovih teritorija ne tražeći 
velik dio za sebe. 


ef Demografski rast utječe u prvom redu na povećanje ili bolje, česte 
stagnacije životnog standarda u muslimanskim zemljama, unatoč porastu 
proizvodnje. To je česta pojava u zemljama Trećeg svijeta} 


Ipak, svugdje su poduzete pozitivne mjere. Tako se smanjio broj 
nezaposlenih. U Tunisu, da uzmemo samo taj primjer, samim priruč- 
nim sredstvima i bez velikih ulaganja zaposleno je 200.000 ili 300.000 
nezaposlenih ili polunezaposlenih zahvaljujući gradnji cesta, zemljanim 
radovima protiv erozije tla, otvaranju gradskih gradilišta ili naprosto 
sađenjem stabala. Iz novijih izračunavanja ekonomista može se zaklju- 
čiti da je poljoprivredna proizvodnja na Bliskom istoku rasla između 

1952. i 1958. istim ritmom kao i svjetska proizvodnja između 1952. 
i 1958. A kad je riječ o industriji, nema grane koja nije napredovala. 
Uzmemo li slučaj Egipta, imamo sljedeći opći indeks za manufakturne 
industrije (baza 1953 = 100): 1951-95; 1952-98; 1953-100; 
1954-107; 1955-117; 1956-125; 1957-132; 1958-143 ... U Paki- 
stanu industrijska proizvodnja prelazi od 100 u 1952. na 128 u 1954, na 
215 u 1958... 

Tako dolazi do napretka, povećanja ukupne mase nacionalnog 
dohotka, što bi značilo i do povećanja mogućnosti investiranja i održa- 
vanja određene stope rasta. No javlja se demografski rast kao protu- 
struja.!Broj se ljudi povećava još brže nego masa dobara koju treba 
dijeliti, a dohodak po glavi stanovnika spušta se kao i svaki razlomak 
čiji nazivnik (stanovništvo) raste brže nego brojnik| Kad plivač pliva 
protiv smjera valova, što više nastoji da napreduje, to se više muči 
i manje napreduje. Uza sve to što islam u svemu napreduje, njegov 
životni standard nazaduje ili s mukom ostaje isti. 

Dodajmo ipak da te vrijednosti nacionalnog dohotka nisu apsolutno 
sigurne. I sam broj stanovnika često je nesiguran (katkad uz odstupa- 
nja od 20%). Masa prihoda također prije se procjenjuje nego računa. 
Naročito, kako je to često slučaj, u nedostatku ikakvog strogog 
nacionalnog knjigovodstva. A uostalom, kako točno procijeniti pri- 
hode raspršenog i često arhaičnog zanatstva, ili prihode poljoprivrede 
koja obuhvaća velika primitivna područja proizvodnje za obiteljsku 
potrošnju? 

Ti su dakle računi uvijek samo procjene, samo red veličina i ništa 
više. Ali i to je mnogo. 


e Ako se uzme u obzir takav demografski rast, i sama činjenica da se 
dohodak po glavi stanovnika zadržava na istoj razini svjedoči o sigurnoj 
privrednoj vitalnosti sposobnoj da se suprotstavi ogromnom biološkom 
prirastu, 


Sve u svemu, muslimanske zemlje pokazuju tu vitalnost, a ako 
ponekad i dolazi do nazadovanja, ono nije znatno. Ljudi tamo žive 
prosječno s manje od 2600 kalorija dnevno (što je prag razvijenih 
zemalja), no žive često iznad životnog minimuma, a svugdje (osim 
pokojeg saharskog područja) iznad nesmiljenih granica gladi: dakle 
ispod granice između bogatstva i siromaštva, ali iznad granice između 
siromaštva i bijede. Već je i to dostignuće. 

Među ovim dvjema međama različit je položaj pojedinih zemalja. 
Ovako izgleda njihov poredak odozdo prema gore, ako ih raspore- 
dimo po iznosu nacionalnog dohotka po glavi stanovnika (u USA 
dolarima): Libija 36; Afganistan 50; Nigerija 64; Pakistan 66; Indone- 

zija 88; Jordan 100; Sirija 110; Iran 115; Egipat 122; Tunis 132; Irak 
142; Maroko 159; Alžir 210; Turska 219; Libanon 247. To su skromne 
brojke. Svaka usporedba s evropskim zemljama (iznad 1000) ili SAD 
(2200) porazna je. One dolaze do izražaja tek u usporedbi s brojkama 
Crnog kontinenta naprimjer. 

Treba primijeniti da se zemlje koje su nekad bile ili su danas 
pridružene Francuskoj (Libanon, Sirija, Maroko, Alžir, Tunis) nalaze 
na skoro najboljim mjestima. Naravno, nije to zasluga francuske 
kolonizacije same po sebi, iako je ona, po našem mišljenju, nekad bila 
zaslužna — u prvom redu zbog stvaranja izvjesne klase intelektualaca 
i kadrova i zbog tješnje povezanosti civilizacija i ljudi u dodiru nego 
što je to drugdje bio slučaj. 

Libanon duguje svoj relativni rekord moći svojih trgovačkih iselje- 
nika, kapitalističkih i kulturnih, širom cijelog islamskog svijeta, Crne 
Afrike, Latinske Amerike, kao i svojoj pripadnosti dvjema religijama 
(kršćanskoj i muslimanskoj); Alžir to zahvaljuje francuskim i međuna- 
rodnim investicijama (značajni poljoprivredni uspjesi, brane, ceste, 
školstvo, medicinske usluge, naftna postrojenja u Sahari, iseljavanje 
radnika u Francusku) što nije prekinuo ni dugi rat započet 1954. 

U neizbježnoj borbi svaka privreda ima svoje izglede i svoje glavne 
adute: Irak, Iran, Saudijska Arabija, Alžir, imaju naftu; Egipat ima 
plodonosnu vodu Nila, Sueski kanal, pamuk visoke kakvoće, tekstilnu 
industriju; Turska i Maroko imaju vrlo često pametnu industrijaliza- 
ciju; Indonezija kaučuk, naftu, rudnike kositra; Pakistan ima 
ogromno bogatstvo u žitu i juti. 

To su odlične karte, ali ishod igre je i dalje težak i neizvjestan. 


e Problemi koje treba riješiti vrlo su teški. Istodobno su privredni 
i društveni te se tako tijesno prepliću da se čini nemoguće pristupati im 
pojedinačno. A svi zajedno čine izvanredno zamašan program. 


Doista, trebalo bi: 

a) Prije svega, unaprijediti poljoprivredu. To znači snažno zahvatiti 
u arhaični sustav vlasništva; uhvatiti se ukoštac s brojnim problemima: 
od navodnjavanja do erozije što pustoši obradivu zemlju. Potrebne su 
dakle agrarna tehnologija i politika. 

'b) Uvesti industrijska poduzeća (teška ili laka, privatna ili državna) 
i ako je moguće povezati ih s cjelokupnom privredom svake zemlje. 
Ona se moraju oslanjati na globalni sustav te privrede i oživljavati ga 
svojim djelovanjem. 

(c) Regulirati goruće pitanje investicija, jer ono pretpostavlja stranu 
pomoć (privatni međunarodni kapital — preko švicarskih banaka — sov- 

jetsku, američku ili francusku vladinu pomoć, uskoro i kapital Evrop- 
skog zajedničkog tržišta). 

a) Stvoriti tržište. Poteškoća je dvostruka: nema tržišta bez odre- 
denog životnog standarda (što vraća upravo na polazni problem). 
A nema valjanog tržišta ni ako se ono ne proteže daleko izvan 
nacionalnih granica. Odatle ideja o svearapskom, magrepskom ili 
afričkom tržištu pronesena s više upornosti nego uspjeha. Mudri ali 
teško ostvarljivi snovi. 

e) Odgojiti, osposobiti radnu snagu, zato što bi automatizacija, iako 
moguća u industriji koja kreće od početka, zanemarivala sadašnje 
preobilje radne snage. To je ključni problem, koji treba riješiti prije 
svih drugih. 

() Osposobiti kadrove: tehničare, inženjere, profesore, administra- 
tore... Na dnevnom su redu tehnički odgoj i obrazovanje. Ali to je 
dugoročan posao. Samo će ogromno narodno oduševljenje koje se 
izražava prema obrazovanju omogućiti da se tu savladaju goleme 
poteškoće. 

Sve u svemu, potrebna su ogromna ulaganja; neka od njih isplativa 
su tek na vrlo dugi rok. »Naraštaji ljudi unaprijed su žrtvovani. To 
znaju samo poneki, što je žalosna povlastica. Nekoliko mladih sirij- 
sko-libanonskih pjesnika navode, da bi sami sebi objasnili tu pojavu, 
mit o Tanusu, istočnjačkom bogu osuđenom na bolnu smrt ali i na 
ponovno rođenje. Tako izvještavaju o neprekidnom zanosu i o sadaš- 
njem ogorčenju njihova naroda« (J. Berque). 


© Predstoji izbor: razumljivo je da pred jasnim problemima, ogrom- 
nim i neizbježnim žrtvama oklijevaju u izboru strategije. Svijet im nudi 
barem dvije, a njihov izbor određuje i nadilazi cjelokupnu sudbinu 
islama. 


Uglavnom, mogućnost je ili ostati u krugu zapadnjačkog kapita- 
lizma, napola liberalnog, napola intervencionističkog, u znaku odre- 
đenog političkog liberalizma; ili poći linijom socijalističkih iskustava, 
a to mogu biti ili sovjetsko, jugoslavensko ili kinesko. | 

Jednostavnije rečeno, može se ili zadržati društvo i vladu kakvi jesu 
poboljšavajući ih koliko se god može, ili odjednom sravniti građevinu 
sa zemljom i ponovo je izgraditi na drugim osnovama. 

Ti izbori nisu nažalost čisto intelektualni niti čak empirijski. Ovise 
o mnoštvu unutarnjih i vanjskih činilaca. 

Svugdje ili gotovo svugdje pojavljuje se buržoazija, sitno građan- 
stvo, klasa intelektualaca (često mladih) koja je u usponu. Ona još 
pamti jaka razočaranja koja joj je nanijelo povođenje za Zapadom. Na 
polju politike, naprimjer, osim Afganistana i Jemena, sve musliman- 


121 


ske države imaju svoje parlamente, no što su time dobile? To razoča- 
rano građanstvo, nestrpljivo da sudjeluje u poslovima, okreće se 
komunizmu, jer u njemu vidi sredstvo da jednog dana uspostavi svoju 
hegemoniju; birokratski okviri i sovjetski ideal planiranja čine mu se 
jamstvom stabilnosti i sredstvom rješavanja gotovo nerješivih eko- 
nomskih problema... Mladu muslimansku inteligenciju privlači 
modernistički privid marksističke nauke i misli; to je samo reakcija na 
skoro srednjovjekovne okvire koji još umrtvljuju islamsku misao, ali 
ona je tim opasnija što su njezini pokretači već pokušali naći — bez 
uspjeha — u liberalnoj i demokratskoj misli Zapada sredstvo približa- 
vanja racionalnoj i modernoj kulturi. Sad im se marksizam pričinja 
kao jedini mogući put« (A. Beningsen). 

Zapad previše naginje mišljenju da su povezivanje i dogovaranje 
islamskih država sa SSSR-om samo lukavstvo da nabave jeftine stro- 
jeve, oružje ili kredite. Problem je mnogo dublji. Socijalistička isku- 
stva očaravaju mladež islamskih zemalja. Zapad se često oslanja samo 
na nazadnu aristokraciju, na papirnati društveni kazališni dekor. 
Nedostaje mu, u tome kao i u drugome, istinska »planetarna poli- 
tika«. 

Nije problem u tome da se uvjeri islam kako je zapadnjačko rješenje 
samo po sebi bolje ili poželjnije od nekog drugog. Ni u tome da nađe 
više ili manje izdašnu zlatnu žilu kredita. Problem je u tome da se 
nerazvijenim zemljama pruži valjani, primjereni model planiranja, koji 
će im otvoriti put nade i budućnosti. 


Muslimanska civilizacija u odnosu na XX. stoljeće 


Dovodi li ova teška kriza u opasnost i samu civilizaciju islama? 
Pitanje se postavlja na više načina: 

1. Postoji li još u velikoj rascjepkanosti naroda i političkih suparni- 
štava jedna, uvijek prepoznatljiva muslimanska civilizacija? 

(2. Ako ta civilizacija još uvijek postoji, ne ugrožava li je »prihvaća- 
nje planetarnog odijela tehnika i ponašanja«, kako kaže Jacques Ber- 
que, tj. pristup industrijskoj civilizaciji koju je stvorio Zapad i koja se 
sada proteže na cijeli svijet? 

B. Zar nije još veća opasnost ako islam, da bi je dosegao, izabere 
put marksizma, sposoban da uništi jedan od najboljih izvora njegove 
kohezije, njegovu religiju? 


e Postoji li još islamska civilizacija? Cini se da političke podjele islama 
isključuju još za dugo vremena snove o panislamizmu. Ali danas kao 
i jučer, panislamizam postoji kao činjenica i kao civilizacijska stvarnost. 

Na nju ćete neosporno naići u svakodnevnom životu: u sličnosti 
običaja, navika, obiteljskih odnosa, ukusa, razonoda, igara, ponaša- 
nja, pa i samoj kuhinji... Kao Evropljanin, prenesen naglo iz jednog 
mediteranskog islamskog grada u drugi, više ćete biti zapanjeni slično- 
stima nego razlikama. Ako stignete u Pakistan ili Insulindiju, razlike 
će biti izrazitije, a još više u muslimanskoj crnoj Africi: to je zato što se 
tu muslimanska civilizacija sudara s drugim civilizacijskim strujama, 
koje su jednako jake a često i jače od nje. 

U crnoj Africi veza je samo religijska — ako je uopće ima! Propovi- 
jeda se (jer Egipat je u ime panarabizma poduzeo veliku »misionar- 
sku« akciju) na francuskom. To znači da kulturnih veza gotovo 
i nema, ili da su krhke i posredne. A nije ni sigurno da se ta religijska 
veza pokazuje djelotvornom u afričkim masama koje snažno preobra- 
žavaju, afrikaniziraju muhamedanstvo s istom slobodom kao i Kri- 
stovu vjeru. Ukratko u crnoj Africi utjecaj panislamizma, ako on 
postoji, politički je ili socijalan; on nije u punoj mjeri civilizacijska 
činjenica. 

Sto se tiče Pakistana, on je dio civilizacije opravdano nazvane indo- 
-muslimanskom. Nacionalni jezik — urdu — miješa riječi iranskog ili 
arapskog porijekla s riječima sanskrta. Urdu se piše zdesna nalijevo 
kao arapski, ali mu ne nalikuje. 

A upravo je jezik jedan od najsigurnijih znakova zemalja koje zaista 
zahvaća jedinstvena muslimanska civilizacija. XX. je stoljeće očuvalo 
književni arapski, jezik koji je nekoć bio cement islama, to je zajed- 
nički pisani jezik, kojim se služe novine, pišu knjige. Nacionalni jezici 
samo su govorni. 

Druga veza: ekonomski i društveni problemi gotovo svugdje se 
pojavljuju u istom obliku, već zbog toga što oni uglavnom i nastaju iz 
sraza arhaične islamske civilizacije sačuvane do danas, s modernom 
civilizacijom koja je okružuje sa svih strana. To što je ovdje problem 
tek naznačen, ondje već ozbiljno načet, ne mijenja činjenicu da će 
rješenja koja se nameću vrlo vjerovatno, po logici stvari, biti slična 
zbog istovjetnosti polazišta; zemlje koje su odmakle u reformi tek su 
buduća slika drugih. 

I u tome se izgnani islam — u Crnoj Africi, Indiji, Insulindiji, Kini 
— razlikuje od cjeline islama jer mu je sudbina vezana uz druge 
civilizacije._ 
> © Drugo pitanje: hoće li islam s približavanjem industrijalizaciji 
1 modernoj tehnologiji odbaciti svoju drevnu tradicionalnu civilizaciju kao 
staru košulju? 


Ovo se pitanje ne odnosi samo na islam. Ono znači: hoće li 
moderna civilizacija, civilizacija stroja a uskoro i elektroničkog 

mozga, automatike, atomske energije, ujednačiti svijet, učiniti da 
nestanu pojedine civilizacije? 

Mehanizacija je sa svojim brojnim posljedicama sigurno sposobna 
da iskrivi, uništi i ponovo izgradi mnoga ustrojstva civilizacije. Ali ne 
sva. Ona sama po sebi nije civilizacija. Tvrditi to značilo bi kazati da je 
današnja Evropa nanovo rođena u vrijeme industrijske revolucije, 
premda je ova za nju bila brutalan potres. No ona svim svojim 
korijenima seže mnogo dalje od mašina. Razmišljajući uostalom 
o narodima Evrope možemo dozvoliti jaku sumnju u moć mehaniza- 
cije da ujedini i ujednači svijet. Budući da su već dio zajedničke 
civilizacije, civilizacije kršćanskog i humanističkog Zapada, povučene 
gotovo istovremeno, prije više od jednog stoljeća u istu pustolovinu 
industrijalizacije, i oboružane istom tehnikom, znanošću, istovrsnim 
institucijama, svim društvenim oblicima koje nameće mehanizacija, ti 
bi narodi morali već poodavno izgubiti one jake osobitosti koje 
dozvoljavaju da govorimo o francuskoj, njemačkoj, engleskoj, medite- 
ranskoj civilizaciji... No dovoljno je da Francuz prijeđe La Manche, 
da Englez stupi na Kontinent, da Nijemac dođe u Italiju pa da se bez 
ikakve muke uvjere da industrijalizacija nije izjednačavanje. Ako je 
tehnika nesposobna da uništi regionalne partikularizme, kako bi 
mogla poništiti snažne osobitosti kakve su velike civilizacije, zasno- 
vane na sasvim različitim religijama, filozofijama, ljudskim i moralnim 
vrijednostima? . 

No, bi li se problem drugačije postavio kad bi se islamu ponudila 
tehnika popraćena marksizmom, tj. vrijednostima suprotnim tradici- 
onalnim duhovnim vrijednostima islama? Nije ni lako ni sasvim 
moguće odgovoriti na ovo preciznije, često postavljano pitanje. Nisam 
siguran da se time doista mijenja srž našeg problema. Usudit ćemo se 
reći: marksizam nije sam za sebe civilizacija koja bi mogla zamijeniti 
drugu; on je društvena usmjerenost, hotimični humanizam, racionali- 
zacija. Kad bi se jednog dana primijenio na islam, doveo bi nesum- 
njivo do koegzistencije, podijeljenosti, kao u Zemlji sovjeta, između 
ruske civilizacije i marksizma, kao u Kini, između kineske civilizacije 
i marksizma. Ako i jest snažno na njih djelovao, marksizam nije 
dokinuo ni jednu ni drugu od tih civilizacija, a to mu nije ni cilj. 

Naravno, Y.Moubarac je u pravu kad kaže da bi se u takvom 
iskustvu »Islam teže nego kršćanstvo odupro marksističkom utjecaju 
jer još ne luči duhovno od svjetovnog. Duhovno bi lakše prošlo uz 
tehnicističku materijalizaciju muslimanskog društva kad bi ono 
postalo komunističko.« Zašto je u pravu? Zato što je kršćanstvo 
svugdje ili gotovo svugdje već prije sraza industrijske revolucije bilo 
preživjelo udar znanstvenog, racionalističkog i svjetovnog zamaha te 
što se tijekom tog dugog priučavanja prilagodilo, ne bez otpora, uz 

održavanje ravnoteže i napuštanje onog što je moralo napustiti. 
Stvorilo je obrane pred tehnikom, pred racionalizacijom, pred samim 
marksizmom. 

Za islam, kojemu vjerski život diktira svaku životnu radnju, tehnika 
(bila ona marksistička ili ne) je vatreni obruč kroz koji mora skočiti da 
bi prestao biti zastarjela civilizacija i pomladio se u plamenu današnjeg 
vremena. Put koji će izabrati ovisi i o njemu i o svijetu, tom dvostru- 
kom svijetu koji se poput ogromne vage naginje čas na jednu čas na 
drugu stranu. Islamu, kao i cijelom Trećem svijetu, prijeti opasnost da 
pođe ne tamo gdje bi želio, već prema onom bloku koji prevagne. 

DRUGI DIO 


CRNI KONTINENT 


I. POGLAVLJE 


PROŠLOST 


Crna Afrika ili, bolje rečeno (zemlje Crne Afrike gotovo su zatvo- 
rene između dva oceana i dvije pustinje: vrlo prostrane Sahare na 
sjeveru, prostranog Kalaharia na jugu, Atlantskog oceana na zapadu 
i Indijskog oceana na istoku | Tamo su to ozbiljne zapreke, to više što 
ravnjačka Afrika loše izlazi na susjedne oceanske prostore. Ona nema 
dobrih luka, ni lako dostupnih rijeka zbog brzaca, vodopada i pješča- 
nih sprudova na širokim ušćima. 

Ali ove zapreke nisu nepremostive. Indijski ocean vrlo su rano 
oživjeli jedrenjaci, koristeći smjer monsunskih vjetrova. U doba veli- 
kih evropskih otkrića, počevši od XV. stoljeća, osvojen je Atlantik. 
Sto se tiče Sahare, nju su prelazili još u kasno antičko doba, a dolazak 
jednogrbe deve u sjevernu Afriku prvih stoljeća naše ere, udesetero- 
stručio je saharsku trgovinu solju i tkaninama sa sjevera, a crnim 
robovima i zlatnim prahom s juga. 

Ukratko, Crna Afrika slabo se i kasno otvorila za vanjski svijet. Pa 
ipak, bilo bi pogrešno zamišljati da su njena vrata i prozori bili 
stoljećima zatvoreni. Priroda, koja ovdje oštro zapovijeda, ipak nikad 
jedina ne nameće svoje zapovijedi. Povijest je često imala svoju riječ. 


Prostori 


e Da geografski determinizam nije iznad svega, pokazuje prije svega 
jednostavno proučavanje granica, rubnih područja crnoga kontinenta 
koji zauzima samo dio Afrike. 


a) Prema sjeveru, sjeveroistoku i istoku Sahara, koja jest ili nije 
nepropusna pregrada, nameće se kao karakteristična granica crnoga 
svijeta. 


9 Civilizacije kroz povijest 129 


Crna je Afrika, kako kaže ime jedne komisije Zajedničkoga tržišta, 
»Afrika južno od Sahare« Od mediteranskoga ruba do sudanskog 
Sahela afričko je pučanstvo bijele rase. Toj bijeloj Africi nesumnjivo 
treba dodati Etiopiju. Ona posjeduje nedvojbeno bijele etničke ele- 
mente, koji su se stopili u miješanom pučanstvu, ipak vrlo različitom 
od pravih Melanoafrikanaca. Još više svojom civilizacijom, svojom 
kršćanskom religijom (počevši od 350. godine poslije Krista), kakvo- 
ćom svog poljodjelstva, koje poznaje istodobno uzgoj domaćih životi- 
nja i plug, žito i vinovu lozu, Etiopija je izvoran, poseban svijet koji je 
nekad isto tako dobro odolijevao napadima islama) koji ga je uspio 
okružiti, kao i nedavno evropskim silama koje su ga htjele odvojiti od 
Crvenog mora i Indijskog oceana. 

Prethistoričari i etnografi čak misle da je u davna vremena Etiopija 
bila drugo po redu središte odakle se raširio plug i domaće životinje, 
čije je veliko pronalazačko središte bila Indija. Bez etiopskoga posred- 
ništva uzgoj domaćih životinja, ta neočekivana povlastica tolikih crnih 
seljaka koji rade motikom, ne bi se mogao zamisliti. 

U stvari, zar ne postoji prostrano područje istočne Afrike čije je 
središte Etiopija i koje se prostire na sjeveru do zemalja uz rijeku Nil 
(sve do Sestoga katarakta), prema istoku do raznih pustinjskih Soma- 
lija, a prema jugu do Kenije, pa čak još i dalje? To je ta prijelazna 
Afrika, ni bijela ni crna, ali istodobno i jedno i drugo, koja kao i bijela 
Afrika posjeduje pismo (dakle i povijest), te civilizaciju, povezanu 
s velikim središtima sjevera. Tu je Afriku neosporno zahvatila bes- 
krajna pustolovina između Azije, Sredozemlja i Evrope. Primijetit 
ćemo konačno da se Sahara na istoku Etiopije nastavlja na Eritreju 
i na Somalije, to jest na duga suha i pusta područja koja također 
označavaju granicu crnoga kontinenta. 

(by Prema jugu, povijesni događaji zaustavljaju i još će dugo zaustav- 
ljati prirodno širenje Crne Afrike. 

Nizozemci su se u XVIL.-steljeću, u želji da podignu pristanište na 
putu za Indiju, smjestili na južnom kraju kontinenta, na zemlji koja je 
tada bila praktički prazna. Englezi su 1815. osvojili taj strateški 
položaj, pa su nizozemski naseljenici, Buri (seljaci), iselili prema 
sjeveru i zaposjeli travnate visoravni Velda i tu uveli napredan uzgoj 
domaćih životinja. 

(Tako je malo-pomalo nastala bijela Afrika na jugu kao i na sjeveru 
kontinenta. Ona je napredna, bogata zbog svojih rudnika zlata i dija- 
manata, zbog svoje industrije. Prije svega, namjerava se braniti od 
crne plime (3 milijuna bijelaca, 10 milijuna crnaca, 1.5 milijuna 
mješanaca)) Južnoafrička Unija se okamenila u očajnoj rasističkoj 
politici (apartheid, segregacija) zbog koje je morala prekinuti veze 
s Commonwealthom (1960). Je li ta drama samo epizoda ili konačni 

raskid? U svakom slučaju ona neće, niti može zaustaviti kotač povi- 
jesti. 

(c} Posljednji izuzetak, i ovoga puta povijesni, predstavlja veliki otok 

Madagaskar: treba ga smjestiti izvan crnoga kontinenta. 

Njegovo se stanovništvo, kao što znamo, oblikovalo od dva ele- 
menta: Bantu-crnaca aca koji su došli s bliskoga kontinenta i od malezij- 
skih plemena koja su u više valova došla s istoka. Između ovih 
elemenata bilo je brojnih miješanja, ali zapadni. dio otoka više je 
bantuski, a istočni više malezijski. Prema još nepotpunim istraživa- 
njima većinu čine mješanci. U ovoj etničkoj mješavini Indonežani 
i Afrikanci stoje u odnosu 1 prema 2 u korist afričkog elementa. 

Međutim, etničkoj se različitosti suprotstavlja snažno kulturno 
jedinstvo koje pak daje prednost indonezijskom elementu. Malgaški 
jezik je indonezijski, ratarske i obrtničke tehnike nedvojbeno indone- 
zijske: »krčenje vatrom, lopata s dugačkom drškom, navodnjavana 
rižišta, uzgoj tara,' jama," banane, uzgoj psa, crne svinje, peradi. . 
ribolov na ulješuru, na kornjaču, kanu s plovkom, lov kopljem, 
puhaljkom, praćkom, pletenje košara i prostirki što su osnovni dio 
namještaja. ..« Ovi su pomorci nesumnjivo došli sa sjevera, ali ne 
izravnim putovanjima. Dokaz za to (slab, ali ipak dokaz) je činjenica 
da su Maskarenski otoci: Rćunion, Mauricijus i Rodriguez pusti sve 
do XVII. stoljeća, a predstavljaju prirodne, čak i neizbježne etape na 
izravnom putu morem između Insulindije i Madagaskara. 

Ukratko, povijest i civilizacija Indijskog oceana pripojile su sebi 
veliki otok i otele ga afričkom kontinentu. Ali blizina tog kontinenta 
doprinosi danas tome da se njegova sudbina povezuje sa sudbinom 
mlade Malgaške Republike. 


© Za razumijevanje crnoga svijeta zemljopis je važniji nego povijest. 
Zemljopisni okviri su najznačajniji, makar nikad nisu jedini na koje se 
treba oslanjati. 


Klima objašnjava slijed prostranih područja s drvećem i travama: to 
podrazumijeva obavezno drukčije načine života. 

Prema zapadu voda ekvatorskih kiša ostaje na mjestu i stvara 
beskrajno mnoštvo prašuma, sličnih amazonskim i indonezijskim koje 
se prostiru na istim geografskim širinama. 

To je »kišna šuma poput spužve napojena vodom, s gustim masi- 
vima divovskoga drveća, s isprepletenim šumskim raslinjem, koje 
odolijeva svakom krčenju; neprikladno je za ljudsko naseljavanje, čak 


! Taro, vrsta gomolja (op. prev.) 
` Jam, tropska biljka čiji se korijeni jedu (op. prev.) 

i za promet, osim za riječni. Područje nesigurna i osamljena života 
utemeljena na ribolovu i lovu«. To je u pravom smislu utočište gdje 
žive Pigmejci, preživjeli potomci onih Negrila koji su bez sumnje bili 
prvo stanovništvo Afrike. 

Ova se šuma širi više sjeverno nego južno od ekvatora i obrubljuje 
Gvinejski zaljev_na njegovoj sjevernoj strani od Liberije do Kame- 
runa. Središnji prekid, što ga označava naša karta, sa svojim istaknu- 
tim savanama i nasadima palmi odgovara južnom Dahomeju. Prema 
istoku ekvatorska je šuma zaustavljena Kongoanskom kotlinom, na 
rubu visokih površina istočne Afrike. 

Oko ove beskrajne šume prostiru se koncentrično sve sušnije 
tropske šume, šumovite savane (visoke trave, skupine od nekoliko 
stabala), galerijske šume duž vodenih tijekova, gole savane i konačno 
stepe. 

S čovjekova gledišta razlikuju se dva područja: jedno i drugo 
s izmjeničnim kišnim i sušnim razdobljima i od toga jedno s uzgojem 
domaćih životinja, a drugo bez njega (zbog »cece« muhe). 

Na područjima uzgoja domaćih životinja, koja su najživlja u Crnoj 
Africi, taj je uzgoj kao pridodan kulturi sa svugdje prisutnom moti- 
kom. Zivotinje se zapravo ne koriste kao stoka za vuču. Kulture su, 
kako u kojem slučaju, proso, sorgum,’ jam, kukuruz, riža, a izvozu su 
naročito namijenjeni pamuk, arahidi, kakaovac, a ne smije se zabora- 
viti ni uljevita palma, jedno od bogatstava posebno Nigerije. 

U svakom je slučaju vrlo očigledno da dolazi do velike podjele 
između ova dva tipa seoskoga života od kojih jedan ima domaće 
životinje, a drugi ih nema. Isto je tako vrlo očigledno da je, prema 
sjeveru i prema istoku, vanjska zona, gdje se uzgajaju domaće životinje, 
nužno bila velika povijesna pozornica, i to upravo zato jer je najboga- 
tija, jer je vrlo ujednačena i također jer je od davnine najotvorenija 
prema vanjskom svijetu. 


Iznad ove seoske podjele prostora, tu je i podjela na etnička 
područja. Melanoafrikanci, koje nimalo nije uputno smatrati jednom 
jedinom rasom, dijele se vrlo općenito u četiri grupe, a to su: Pigmejci, 
vrlo zaostali divlji ostatak (njihov je jezik jedva artikuliran), male 
arhajske grupe Khoija (Hotentoti) i Sana (Bušmani) na rubu pustinje 
Kalahari, sudanski narodi od Dakara do Etiopije, te Bantu-plemena 
od Etiopije do južne Afrike. 

2) Dvije su velike skupine Sudanci i Bantu, a obje su prije svega 
lingvistička i kulturna jedinstva. Bantu, porijeklom nesumnjivo s afrič- 
kih Velikih jezera, sačuvali su veću koheziju nego Sudanci. Ali i jedni 


3 Sorgum, danas znan kao »kineska šećerna trska« (op. prev.) 

i drugi pokazuju mnogostruke i duboke različitosti koje su uzrokovane 
bilo povijesnim promjenama, bilo pokrajinskim različitostima. Kod 
Sudanaca treba uzeti u obzir i križanja s islamsko-semitskim narodima 
zbog prodiranja Maura, islamiziranih berberskih Peula, pastira koji se 
uostalom sve više naseljavaju. 

Etnička karta Crne Afrike sa svim svojim pojedinostima prkosi 
svakom pamćenju koje se ne temelji na velikom iskustvu s terena; ona 
neprestano pokazuje sukobe, kretanja, seobe, prodore jednih a poti- 
skivanja drugih. Otuda miješanja i napetosti koje nalazimo duž cije- 
loga crnoga kontinenta, gdje se nekad kao i nedavno pučanstvo 
stvaralo u uzastopnim valovima koji su jedni druge prekrivali ili 
potiskivali. Ništa još nije sasvim postojano. Možemo zamisliti od 
kakve bi koristi bilo poznavanje svih ovih selidbenih valova, njihovih 
vremena, nihova smjera, njihove brzine. A spretnom istraživaču to ne 
bi bilo nemoguće jer rijetko stanovnici nekog sela ne znaju za rodno 
selo utemeljitelja svoje zajednice«. 

Možda se najveći broj ovih napetosti javlja između 12. 1 15. stupnja 
sjeverne širine, na području sudanskog stanovništva. Najtipičniji su 
primjer potisnuta stanovništva koja nazivamo paleonegritskim (pret- 
postavljajući, a to je vjerojatno, da su ona najstarija, izuzevši Pig- 
mejce). Ta se stanovništva sastoje od primitivnih ljudi, koji se uzdrža- 
vaju lovom i skupljanjem, ili od seljaka koji se svim silama trude da 
učine plodnima planinske zemlje, često vrlo siromašne, ali koje uspije- 
vaju zbog intenzivnog vrtlarstva zadržati ovdje gustoću od 50 pa i više 
stanovnika na kvadratni kilometar. Ona uglavnom zauzimaju jake 
položaje koji se mogu lako braniti. To je isto tako slučaj Dogona, 
najistočnijih od ovih čvrsto ukorijenjenih naroda, kao i svih onih 
»golih naroda« u Africi kao što su: »Konjagi i Basari iz Gvineje, Boboi 
i Lobi iz Obale Bjelokosti, Nankase iz moderne Gane, Kabrei i Sombe 
iz Toga i Dahomeja, Fabi i Angi iz Nigerije«. To su uvijek male 
etničke skupine, sitne mrlje na karti. 

Kao široke skupine između ekvatorske šume i Sahare valja navesti 
ova imena: Tukuleri, Mandinge, Bambare, Hause, Jorube i Iboi. Ova 
dva posljednja naroda tvore dvije guste skupine moćne Nigerije, 
najbogatije i najnaseljenije zemlje Crne Afrike. 

Svaki od ovih naroda ima vjerovanja, načine života, društvene 
strukture, kulture koje nikada nisu sasvim jednake. Ova raznolikost 
čini beskrajno zanimljivom Afriku, gdje se od jedne do druge točke 
iskustva neprestano, naširoko mijenjaju i gdje se neizbježno s poteško- 
ćama ocrtavaju zajedničke sudbine. »Cesto se područja utočišta za 
domoroce koji ne žele prihvatiti nikakav autoritet izvana nalaze 
u susjedstvu s najrazvijenijim glavnim gradovima.« 


133 


m m N 


nila ilija 
fii, | x i : 
4 il 


a 


© industrijsko središte 

+- izgrađena ili planirana brana 
mediteranska vegetacija 
OJ pustinje 

EZ šikara 

savana 

št gusta šuma 

(WII navodnjavane kulture 


000 km” Mjerilo: 1:60000000 


(7) Afrička raznolikost: geografija 


Ukratko, različitost boje kože od najtamnije crne u Sudanaca do 
svijetle, pomalo žute kože Hotentota i Bušmana, samo je antropolo- 
ški, fiziološki znak mnogo bitnije različitosti ljudi, društava i kulturâ. 


e Ovaj kontinent trpi i trpio je od brojnih oskudica i od teških 
zajedničkih slabosti. 


Ne bismo mogli nabrojiti sve, niti pokazati kako su one prema 
epohama bivale teže ili lakše. Naveli smofslabu otvorenost crnoga 
svijeta prema vani kao ozbiljnu teškoću, jer je svaki napredak civiliza- 
cije olakšan ukrštanjem, vezama jedne civilizacije s drugom. Ova 
razmjerna zatvorenost objašnjava znatne šupljine koje se uopće nisu 
ispunile (još ni sada!) prije dolaska Evropljana i prije velikih naselja- 

vanja: Opažamo, naprimjer, da nema kotača, pluga, vučne stoke, 
pisma (osim u Etiopiji, ali to zapravo i nije dio Crne Afrike, i osim 
u rano islamiziranim zemljama istočne obale i u sudanskim zemljama, 
ali tada pismo potječe od islama). 

Ovi primjeri sami po sebi dokazuju da su se vanjski utjecaji vrlo 
često samo malo-pomalo probijali prema afričkom beskraju južno od 
Sahare A 

Tako to pokazuje pitanje utjecaja faraonskog Egipta na crna dru- 
štva, o kojem se toliko raspravljalo ali ipak nije razjašnjeno. 
U Gabonu su nađene staklene kuglice, a u Malongi, na jugoistoku 
bivšeg Belgijskog Konga, jedan Ozirisov kipić, drugi na jugu Zambe- 
zija. To su slabi dokazi, ali ipak otvaraju mogućnosti za neke slabašne 
veze, osobito na širokom području umjetnosti i umjetničkih tehnika 
(kao što je lijevanje pomoću nestajućeg voska).* 

Naprotiv, treba dopustiti da su bez sumnje kasnija dostignuća, 
dolazak vanjskih biljaka kao što su: neke riže s Dalekog istoka, 
kukuruz, šećerna trska, manioka.To se ne odnosi na stari crni konti- 
nent koji ih vjerojatno nije poznavao. 

(Druge slabosti: tanki sloj (što ipak ne objašnjava sve) lateritne 
obradive zemlje-crvenice (živo crvenilo označava, naprotiv, debele 
slojeve rahla tla, ali koji su rijetki), kratko trajanje radnih dana za 
ratarski posao uslijed klime, redoviti nedostatak mesne hrane koje je, 
kako se čini, lišen najveći dio stanovništva. 

U većini afričkih plemena meso se jede samo za velikih svečanosti. 
Koze i ovce, koje kikujski ratari u Keniji uzgajaju na ugaru oko svojih 
polja, čuvaju se za žrtvovanja i javne obrede. Njihovi nomadski 
susjedi, masajski pastiri, žive od proizvoda svojih stada, ali životinje su 
im odveć dragocjene a da bi ih ubijali. Meso, to meso koje daje snagu 
i muževnost, svugdje je rijetkost i predmet čežnje, koju surovom 
iskrenošću izražava ova lovačka pjesma Pigmejaca: 


U šumi gdje nitko ne prolazi osim tebe, 

Lovče, uzdigni svoje srce, šuljaj se, trči, skači, 

Meso je pred tobom, golemo radosno meso. 

Meso koje korača nalik brežuljku, 

Meso koje raduje srce, 

Meso koje će se peći na tvom ognjištu, 

Meso u koje se zabadaju zubi, 

Lijepo, crveno meso, krv koju pijemo dok se puši. 

Pa ipak, nemojmo pretjerivati s ovom negativnom bilancom. Prije 
svega, prošlost Crne Afrike pokazuje napredovanja koja su se odvijala 


“ Postupkom »nestajućeg voska« glineni se kalup premazuje voskom, a onda se na vosak 
stavlja sloj rastaljene kovine. Vosak koji se time rastapa »nestaje«. (op. prev.) 

takvom brzinom da u tome nije trebala ništa zavidjeti ni staroj Evropi 
na njenom napretku. Očigledni se uspjesi pokazuju također i na 
području umjetnosti, da spomenemo samo divne bronce i bjelokosti iz 
Benina (XI-XV. stoljeća) ili ništa manje divne tkanine, izatkane od 
različitih biljnih vlakana. Konačno, Afrika je vrlo rano primjenjivala 
metalurgiju, taleći željezo od 3000. pr.n.e. Besmisleno je i sasvim 
netočno smatrati da su crnci upoznali željezo tek nakon dolaska 
Portugalaca na rt Bojador. Oružje od željeza bilo je poznato vrlo rano. 
Rodežani su usavršili metalurške postupke sigurno već u srednjem 
vijeku. Obrađivanje kositra u Gornjoj Nigeriji poznato je vjerojatno 
već 2000 godina. Napokon, značajna je pojedinost da se u crnim 
društvima često zapažala posebna organizacija moćnih kovačkih kasti, 
koje su ulijevale strah i zacijelo bile povezane s vrlo starim tradici- 
jama. 


Prošlost crnog kontinenta 

Duga prošlost Crne Afrike slabo je poznata, kao i prošlost svih onih 
naroda koji nisu poznavali pismo i čija nam povijest stiže usmenom 
predajom, arheološkim istraživanjima ili opisima vanjskih i slučajnih 
svjedoka. 

Međutim, iz ove nejasne prošlosti izranjaju tri niza činjenica: 

a) razvoj gradova, kraljevstava, carstava koja sva imaju civilizacije 
i koja su sva miješane krvi; 

b) trgovina crnim robljem, koja je vrlo davna i koja poprima 
đavolske razmjere u XVI. stoljeću, kad je američki kontinent počeo 
dobivati na vrijednosti. Bila je to odviše teška zadaća, a da bi je 
Evropa mogla sama privesti kraju; 

c) konačno, surovo nastupanje evropskih sila, koje su na Berlin- 
skom kongresu (završni čin: 1885) dovršile međusobnu podjelu na 
karti svega što je još ostalo bez teoretskoga gospodara na prostranom 
kontinentu, napola nepoznatom, a ubuduće potpuno koloniziranom. 


e U Crnoj Africi povijest nije pogodovala procvatu viših političkih 
i kulturnih oblika osim tamo gdje je s jedne strane bilo sredstava vezanih 
s poljodjelstvom i uzgojem domaćih životinja, te tamo gdje je, s druge 
strane, bio osiguran doticaj s vanjskim svijetom, bilo duž saharskih 
rubova, bilo kraj Indijskog oceana. Upravo se tamo nalaze stara carstva 
i stari napredni gradovi. 


Tako se pomalo ističe posebna Afrika, čija je prošlost prilično 
poznata, sa svojim društvima i kulturama, koje se organiziraju 


136 


u države, nasuprot »međuprostornoj« Africi koja nam povijesno 
govoreći izmiče. Glede domorodaca s atlantskih obala Sahare neki je 
portugalski istraživač u XV. stoljeću s prezirom rekao: »Oni nemaju 
čak ni kraljeva.x Postoji tako Afrika s kraljevima — koju povijest 
prilično dobro poznaje — i druga bez kraljeva koju je progutao 
zaborav. 

Crna se_Afrika-dakle-razvijala na dvama od svojih vrlo dugačkih 
rubova, na onima gdje joj je bilo moguće doći u doticaj s islamom. Taj 
doticaj nije bio uvijek ni miroljubiv ni ugodan. Cesto je predstavljao 
kolonizaciju, ali upravo je zahvaljujući toj kolonizaciji Crna Afrika 
mogla udisati vanjski zrak. 

Prva svjetla obasjavajWafricku istočnu obalu. Ta je obala stoljećima 
prije kršćanske ere bila povezana s Arabijom i poluotočnom Indijom. 
Međutim, tek s prvim muslimanskim napredovanjem u VII. stoljeću 
uspostavile su se vrlo redovite veze između Arabije i Perzije s jedne 
strane i istočne Afrike s druge strane. Počevši od 648. god. stvara se 
niz trgovačkih mjesta: Mogadishu, Sofala, Malindi, Mombasa, Brava 
i Zanzibar, koji su 739. osnovali Arapi na jugu poluotoka, dok će 
Kilwu osnovati u X. stoljeću »Shirazi«, ljudi iz Shiraza u Perziji. 

U ovim jelgradovima vladala dosta velika aktivnost zbog trgovine 
robljem, bjelokošću i zlatom / Zlatom obiluje prostrano zaleđe Sofale) 
o čemu svjedoče već arapski geografi kao Masudi (916) i Ibn al Wardi 
(975). Izgleda da se zlatonosna polja i rudnici nalaze na visoravni 
Matabele, između Zambezia i Limpopa, te nesumnjivo na sadašnjem 
području Transvaala, makar se tvrdilo suprotno. Riječ je o zlatu 
u prahu ili u komadima. Sva je ova trgovina monsunskim vjetrovima 
povezana s Indijom, odakle dolazi željezo i pamučne tkanine. 

Ovi u svojoj srži afrički gradovi imaju samo slabu manjinu arapskih 
i perzijskih kolonista. Uostalom, oni još žive više u povezanosti 
s poluotočnom Indijom negoli s Arabijom. Njihova će prevlast doseći 
svoj vrhunac u XV. stoljeću, ali u tom im je razdoblju gospodarstvo još 
prednovčano (trgovanje razmjenom), barem što se tiče trgovine 
u smjeru afričke unutrašnjosti koja je iz toga ipak izvukla neku korist. 
U njenim su dubinama poznate neke političke tvorevine od kojih je 
kraljevstvo Monomotape u južnoj Rodeziji (Monene Motapa: gospo- 
dar rudnika), koje je bez sumnje više slavno nego što je stvarno 
poznato i koje je u XVII. stoljeću razorio Mambo (vladar) iz klana 
Rowzi. 

Je li ulazak Portugalaca u Indijski ocean nakon putovanja Vasca da 
Game (1498) zadalo smrtni udarac trgovačkim gradovima na južnoj 
afričkoj obali? Danas ne mislimo tako. Ova miješana civilizacija, 
poluarapska, poluafrička, nastavila je široko zračiti prema unutrašnjo- 
sti, koju obalni gradovi ntsu nastojali potčiniti. Ruševine na obalama 

Kenije i Tanganjike, za koje se još nedavno smatralo da potječu iz 
srednjega vijeka, čini se da zapravo potječu iz XVII, XVIII, pa i XIX. 
stoljeća. Podsjetimo usput na pojedinost koja je bitno obilježje ove 
skupine gradova: zajedničko korištenje kineskog plavog i bijelog 
porculana. 

Carstva na okuci rijeke Niger vode nas prema drugoj nemirnoj 
i plodnoj kulturnoj granici s islamom. 

Doticaj s obalama i saharskom trgovinom proširio se, kako smo 
rekli, zahvaljujući dolasku jednogrbe deve u sjevernu Afrikųļi na 
pustinjske staze. Uspon trgovine (zlato i robovi), sve veći broj kara- 
vana doveo je do prodiranja bijele Afrike (hamitsko-semitske) 
u crnačke zemlje (arapski Bled es Soudan). 

* Prvo carstvo, Gana, vjerojatno je stvoreno oko 800. (suvremenik je 
Karla Velikoga). Njegov glavni grad Gana, čuven po poslovičnom 
bogatstvu, smjestio se u Kumbi Salehu, 340 kilometara sjeverno od 
Bamaka, na saharskoj granici. Moguće je da su ga stvorili ljudi bijele 
boje kože, dakle ljudi koji su došli sa sjevera. U svakom slučaju brzo je 
došlo pod vlast crnih naroda koji pripadaju Soninkama, ogranku 
naroda Mande (a ovi potječu iz skupine Mandinka). Glavni su grad 
napali muslimani, te ga zauzeli i razorili 1077. 

Ali kako se trgovina zlatom (polazeći od senegalskih zlatonosnih 
polja, od Benuea i gornjeg Nigera) održala, uskoro je niklo drugo 
carstvo, premješteno malo prema istoku u korist Mandinka i u znaku 
islamske religije: carstvo Mali (prostirat će se uz cijelu okuku rijeke 
Niger). Pod vladavinom Mansa Muse (1307—1332), koji je hodačastio 
u Meku, došli su na obale Nigera brojni trgovci i pismeni ljudi. 
Timbuktu je tada blistavi glavni grad u koji redovito navraća nomad- 
ski narod Tuarega. Oni će kasnije, pošto su prisvojili grad, doprinijeti 
propasti carstva. 

Novi polet prema istoku izazvat će procvat carstva < Songhai (glavni 
gradovi Gao i Timbuktu). Pogodovale su mu njegove veze s Kirena- 
ikom i podvizi Sonnia Alia (1464-1492), nesumnjivo najsnažnije lično- 
sti od svih ovih utemeljitelja carstava. On osobno nije bio naročito 
pravovjeran musliman, ali pošto je uzurpator Muhamed Askia srušio 
njegova nasljednika, doći će do odlučne pobjede islama u novom 
carstvu. l 

Pa ipak, prošla su tada slavna vremena nigerijskih carstava. Morski 
put što su ga otkrili Portugalci odvlači zlato iz crnih zemalja prema 
Atlantiku i znatno oslabljuje saharsku trgovinu, ali je ipak ne ukida. 
U okviru ovog očiglednog nazadovanja treba sagledati činjenicu da je 
neka marokanska ekspedicija, koju su vodili otpadnici španjolskoga 
porijekla, osvojila Timbuktu i razorila songajsko carstvo 1591. Maro- 
kanski sultan, Mulay Ahmed, dugovat će njihovu uspjehu nadimak El 

Mansur (Pobjednik) i El Dehbi (Zlatni). Ali je zato ekspedicija 
potpuno razočarala svoje pokretače koji su mislili da odlaze na 
basnoslovno osvajanje zlatnih krajeva. Sultan će zadržati samo for- 
malnu i daleku vlast nad ovim siromašnim zemljama u kojima će se od 
1612. do 1750. izredati barem 120 paša, običnih igračaka u rukama 
maurskih posada, koje su ih birale i, ako treba, isto tako svrgavale. 

U XVIII. stoljeću moć se u nigerijskoj zemlji dijelila, u stvari, 
izneđu nomada i Bambara iz Segua i Kaarte. Razdoblje velikih 
carstava je prošlo; bogata transsaharska trgovina jedina je izazvala 
i održavala njihov blistav i preuranjem postanak. Ta su carstva umrla 
s njom. 

Ove nas velike države, dakle, ne trebaju zavaravati. One su bile 
izuzetak. Obična država u Crnoj Africi samo je rijetko imala slični 
opseg. Tako je Benin, uspješan već u XI. stoljeću (a u XV. stoljeću 
dosegao j je stanovito umjetničko savršenstvo), vrlo osrednje površine. 
On je uglavnom prolaz, doduše loše organiziran, kroz gustu masu 
ekvatorske šume, koju kišni vjetrovi gomilaju između vode Gvinej- 
skog zaljeva i unutrašnjih visoravni. Smješten je u jorupskoj. zemlji od 
delte Nigera do sadašnjeg grada Lagosa, na vrlo rano urbaniziranom 
području. 

Ugled mu nadmašuje površinu. Imao je prednost, koja nije bila bez 
loših strana, da cestama sa sjevera dosta rano dođe u doticaj s bogatim 
gostima iz Kaira i njegovim umjetnicima, a zatim kasnije i s Portugal- 
cima; imao je prednost, isto tako zbog ovih veza, da bude neobično 
umjetničko središte kipara, koji rade u bjelokosti i ljevača bronce. 
Dosadna povijest beninskih knezova neće objasniti ovaj neobičan 
sjajan uspjeh. Treba li možda, slijedimo li tumačenje afrikanista Paula 
Merciera, uzeti općenito u obzir veliku gustoću stanovništva jorupske 
zemlje i posebno Benina, njegovo gradsko ustrojstvo i konačno 
mogućnost što je ovdje pruža klima u susjedstvu s Gvinejskim zalje- 
vom da se računa s dvama kišnim razdobljima (dvostruki sunčev 
prolaz zenitom) i dakle s dvjema godišnjim žetvama umjesto 
s jednom? 


e Trgovina crnim robljem Nema nikakve sumnje da je važna činje- 
nica u XV. a još više u XVI. stoljeću razvoj trgovine crnim robljem, koja 
se unatoč službenim zabranama nastavila na, „sjevernom Atlantiku do 
otprilike 1 1865, a na južnom Atlantiku možda još i dulje. Napokon, trajat 
će do XX. stoljeća na putevima koji vode prema istoku do Crvenoga mora. 


(Trgovina crnim robljem nije bila evropski davolski izum. Islam je 
u vrlo ranom doticaju s Crnom Afrikom preko zemalja između Nigera 
i Darfura i preko svojih trgovačkih mjesta u istočnoj Africi_prvi 

naveliko trgovao crnim robljem iz istog razloga, uostalom, koji će 
Kasnije i samu Evropu navesti na to, a taj je razlog sljedeći: nedostatak 
ljudi za mnogostruke i preteške zadaće s obzirom na mogućnosti. No, 
trgovina ljudima bila je opća pojava u svim primitivnim ljudskim 
društvima. Ni islam, koji je u najvećoj mjeri robovlasnička civilizacija, 
nije izmislio ropstvo kao ni trgovinu robljem. 

Trgovina crnim robljem ostavila je za sobom vrlo brojne doku- 
mente (u evropskim trgovačkim arhivima, u arhivima Novoga svijeta) 
odakle se mogu izvući statistike i cjenici. Ova brojčana povijest, po 
sebi neugodna, sigurno nije cijela povijest trgovine crnim robljem, ali 
ipak nužno pokazuje njen opseg. 

U XVI. stoljeću u Ameriku dolazi godišnje od 1000 do 2000 robova; 
u XVIII. stoljeću od 10 do 20 tisuća; najveći broj dolazi u XIX. 
stoljeću, u onim posljednjim godinama u kojima je trgovina još bila 
dopuštena, možda 50.000 godišnje. Ove su brojke nesigurne, a isto 
tako i okrugli proračuni, na koje se možemo osloniti da bismo odredili 
konačnu brojku crnaca koji su bili prebačeni u Novi svijet. Najvjero- 
jatnije su brojke P. Rinchona, oko 14 milijuna, a to je više no što je 
smatrao, istina — godine 1842. — Moreau de Jonnčs (12 milijuna), 
a manje no što je smatrao demograf Carl Saunders koji je sklon brojci 
od 20 milijuna, što nesumnjivo nije razumno. Ta bi brojka dala 
zapravo prosjek od gotovo 60.000 robova godišnje za tri i pol stoljeća, 
od 1500. do 1850. No, čini se da se ta brojka slabo slaže s mogućno- 
stima prijevoza. 

Potrebno je još znati da li se u ovim proračunima radi o odlascima iz 
Afrike ili o dolascima u Novi svijet. Jer bilo jefžnatnih gubitaka 
prilikom zarobljavanja, ali isto tako i za vrijeme prijevoza ljudi 
u krajnje teškim uvjetima. Zato pustošenja samo evropske trgovine 
robljem uvelike nadmašuju prije navedene brojke. Trgovina robljem 
značila je golemo ljudsko uništavanje crnoga kontinentaJ 

Ovo je uništavanje to katastrofalnije što njime nisu prestala odvla- 
čenja ljudi u islamske krajeve, koja su se od kraja XVIII. stoljeća još 
samo uvećala; tada su viđene karavane iz Darfura kako stižu u Kairo 
i dovode odjedanput 18 do 20 tisuća robova. 1830. godine samo je 
zanzibarski sultan uzimao postotak na 37.000 prodanih robova godiš- 
nje; 1872. godine 10 do 20 tisuća robova napušta godišnje Suakim da 
bi krenuli za Arabiju. Dakle islamska trgovina robljem obuhvaća na | 
prvi pogled veća mnoštva ljudi nego evropska trgovina koju je nužno 
kočila duljina morskih putovanja Atlantikom, prilično skučene dimen- 
zije brodova, te ukidanje trgovine robljem. To se ukidanje proglaša- 
valo više puta tijekom XIX. stoljeća što samo dokazuje da se trgovina 
nastavlja usprkos zabranama, ali uz poteškoće što ih ima svako 
krijumčarenje. 

Tv. L. Cameron (1877) je izračunao da ovi gubici sjeverom i istokom 
u smjeru islamskih krajeva iznose 500.000 ljudi godišnje, pa je zaklju- 
čio: »Afrika gubi svoju krv svim porama .4Ova se golema brojka može 
prihvatiti samo uvjetno, ali kretanje je sigurno bilo neobično opsežno, 
a demografski gubitak-strahovit za crni kontinent. 

No, postavlja se pitanje, u kolikoj je mjeri crni narod nadoknadio 
ovu katastrofalnu bilancu svojim demografskim priraštajem. 

Oko 1500. godine stanovništvo u Africi iznosi 25 do 35 milijuna 
ljudi, uključujući i bijelu Afriku, prema povjesničarevu proračunu; 
1850. ono iznosi barem 100 milijuna. Ima dakle demografskog prira- 
štaja unatoč tome što je trgovina robljem oduzela znatan broj stanov- 
nika. Ljudstvo u porastu podnijelo je strahovitu trgovinu robljem. To 
i objašnjava njeno donedavno trajanje. Ovo je, naravno, samo pretpo- 
stavka. 

Bez okolišanja moramo priznati da je evropska trgovina robljem 
prestala u trenutku kad je Amerika više nije nužno trebala. Evropski 
je iseljenik zamijenio crnog iseljenika u smjeru Novoga svijeta. 
U prvoj polovici XIX. stoljeća odlazio je u Sjedinjene Države, a u dru- 
goj polovici u Južnu Ameriku. 

Isto je tako istina da je u Evropi uvijek bilo suosjećanja s crncima 
i negodovanja zbog njihova ropstva, što ide u prilog Evropi. Ovi 
osjećaji nisu bili čisto formalni jer su ipak jednog lijepog dana doveli 
u Engleskoj do pokreta političara Wilberforcea za oslobođenje crnaca 
i ukidanje ropstva. 

Iako ne tvrdimo da je trgovina robljem prema Americi bila ljudskija 
ili barem manje neljudska od trgovine prema islamskim krajevima. 
ipak ćemo spomenuti činjenicu, koja je važna za sadašnji crni svijet, da 

danas ima u Novome svijetu živih crnaca. Jake etničke jezgre razvile 
su se i održale do naših dana na sjeveru i na jugu Amerike, ali niti 
jedno od iseljenih afričkih pučanstava nije preživjelo u Aziji ili u islam- 
skim zemljama | 


e Ovdje ne kanimo ni osuđivati, a još manje hvaliti evropsku koloniza- 
ciju u Africi, nego samo naznačiti da ta kolonizacija, kao gotovo sve 
pojave koje proizlaze iz civilizacijskih potresa, ima svoje kulturne dobitke 
kao i svoje kulturne gubitke. 


Ne znači da branimo kolonizaciju, njene grozote, surovosti ili 
neosporne lakrdije (kupovanja prostranih zemljišta za nekoliko bala 
tkanine ili za malo alkohola), ako dopustimo da je šok što ga je 
izazvala često bio odlučan, pa čak na kraju i blagotvoran za društvene, 
ekonomske i kulturne strukture crnih koloniziranih naroda. U stvari, 
posljednja vrlo velika pustolovina evropske ekspanzije bila je uoči 

8. Afrika i njezine unu- 
Angola\sjeverna tarnje raznolikosti 
dna Mozambik g% 
i Iznad nacionalnih raz- 
Uugožapadna nolikosti pružaju se još 
Alaka Bocvana krhke veze grupa poje- 
dinih država. 


Svazı 
EA Kazablanska grupa poe a hoda Ofasutoland 
EZ Savez atričkih država 
MM Monrovijska grupa 
BEB Africks 1 malgaški savez 


završnog Cina Berlinskog kongresa (1885). lako je ovo kasno nameta- 
nje skrbništva bilo kratkoga vijeka (manje od jednog stoljeća), susret 
je bio vrlo živ, dok su se Evropa i svjetska ekonomija nalazile u punom 
zamahu. 

Žrelo, zahtjevno industrijsko društvo, koje raspolaže suvremenim 
sredstvima djelovanja i komuniciranja, naglo je prodrlo u crni svijet 
još nedavno pretpostavljali, kadar usvojiti predmete i oblike koje mu 
Zapad nudi, i pogotovo ih reinterpretirati, dati im novi smisao, povezi- 
vati ih svaki put kad je to moguće s imperativima svoje tradicionalne 
kulture, 

Cak u Južnoj Africi gdje je bantuski svijet bio podvrgnut akultura- 
ciji, koja je bila to brža što je industrijalizacija i urbanizacija napred- 
nija nego drugdje, razvijeni crnac, makar živi nafžapadnjački način, 
želi ostati povezan uz tabue naslijeđene iz prošlosti, barem što se tiče 
braka, obitelji, uloge braće, najstarijeg ili najmlađeg sinay Uzmimo 
samo jedan primjer: miraz zaručničinom ocu plaća se danas u novcu, 
ali novac se pretvara u grla stoke, da bi odgovarao davnim običajima. 
@ Kad govorimo o izvjesnim dobicima od kolonizacije, ne mislimo na 
ona čisto materijalna a kao što su ceste, željezničke pruge, luke, 
brane, postrojenja za iskorištavanje tla i donjih slojeva zemlje što su ih 
kolonizatori postavili u čisto koristoljubive svrhe. Ova ostavština, 

= Š repu ublika fii 


= Kamerun= ERA 
Obala Bjelokosti = = Somalija 
Bes Dahomej = 7, enia 
9. Afrika i Zapad (Benin) Gabonj(Zal n= +; = 


ERE 
Uz Afriku »francuskog Zanzibar 
jezičnog izraza« ocrtava 
se i raštrkanija Afrika 
engleskog jezičnog iza- 
raza. Kulturnim veza- a Južna Rodezija 
ma odgovaraju eko- || (Zimbabve) 


Madagaskar 
nomske veze. 


P Basutoland 


EH Zemlje pridružene Evropskoj zajednici 
IDI Zemlje Commonwealtha 


koliko god katkad izgledala značajna, bila bi od slabe koristi i vrlo 
kratka vijeka, da nasljednici nisu stekli, tijekom mučnog iskušenja 
„kolonizacije, i ono što im danas omogućava da je svrsishodno koriste. 
Školstvo, stanovita razina u tehnici, higijeni, medicini i državnoj 
upravi najveća | su dobra što su ih kolonizatori ostavili u nasljeđe kao 
pozitivnu protutežu razaranjima do kojih je evropskim doticajem 
došlo u starim plemenskim, obiteljskim i društvenim običajima na 
kojima je počivala sva organizacija i sva kulturaj Nikad se neće moći 
kazati do koje je mjere kao novost mogao djelovati plaćeni rad, 
novčana ekonomija, pisana riječ, osobno zemljišno vlasništvo i kakve 
su bile posljedice toga. Bez sumnje je zadano mnogo udaraca starom 
društvenom poretku. No, zar ti udarci nisu nužni za razvoj koji je 
danas u toku? 


> © Nasuprot tome, kolonizacija je imala ozbiljan nedostatak jer je 
Tascjepkala Afriku na niz područja, francuskih, engleskih, njemačkih, 
belgijskih ili portugalskih čije se podjele i danas nastavljaju u procvatu 
nezavisnih država, koje su odviše brojne, pa se katkad govori o »balkani- 
zaciji« Afrike. 

Treba li gledati kao zlo kojem nema lijeka ovu umjetnu i zemljo- 
pisnu, rijetko kulturnu rascjepkanost? Možemo se upitati, neće li ona 
ozbiljno smetati ostvarenju nekih snova o afričkom jedinstvu ili barem 
o zajedničkom afričkom tržištu? No, nije sigurno da je Afrika zrela za 
političko ili tek kulturno jedinstvo. Rascjepkanost ovdje ne čine samo 
stare kolonijalne administrativne granice. Nju također čine i unutarnje 
etničke različitosti, religije, pa čak 1 jezici. Današnjim nacionalnim 
podjelama bez sumnje bi se najviše moglo prigovoriti što nisu vodile 
računa o ovim kulturnim različitostima. No, Zar je to bilo moguće prije 
jednog stoljeća i više? 

Evo još težeg prigovora: dajući crnim narodima kao korisno sred- 
stvo međunarodni i moderni zajednički jezik, kolonizacija je napako- 
stila Africi time što joj je dala najmanje dva jezika: francuski i engle- 
skig Treba se plašiti da sav onaj sadržaj što ga jezik donosi sa sobom 
i donosi školstvu i uobičajenom načinu razmišljanja, ne razdijeli 
Afriku u njenom naporu. da se ujedini, tako da s jedne strane bude 
francuska Afrika, a s druge engleskaj Nema izgleda da bi jedna lako 
mogla preplaviti drugu, da bi brojčana prednost koju, naprimjer, ima 
anglofona Afrika bila dovoljna da umanji kulturno snažniju franko- 
fonu Afriku i koja već dulje vremena ima valjano školstvo koje joj je 
osiguralo pouzdan politički i administrativni kadar, a to je danas 
najbolji zalog njenog uspjeha. 

Za budućnost afričkog jedinstva isto tako treba žaliti što se ova 
važna podjela pridružuje svim onim podjelama koje je Afrika u preve- 
likom broju već primila od svoje povijesti i svog zemljopisa. 

II. POGLAVLJE 


DANAŠNJICA I SUTRAŠNJICA CRNE 
AFRIKE 


Za proučavanje civilizacije Crna se Afrika nudi kao povlašten 
slučaj. Nezavisne države, koje su se ovih zadnjih godina proširile na 
najvećem dijelu njenog prostora, njena »crnoća« koja dobiva na 
vrijednosti kao i taj »humanizam koji se rađa« i počinje biti svjestan 
svojih vlastitih vrijednosti i mogućnosti, živo traženje povijesti koju 
treba stvarati, čak i izmisliti, sve to daje Crnoj Africi veliku prednost 
da se može predstaviti kao kulturni svijet u punom nastajanju. Ona 
nudi našem promatranju sve oblike: od najarhaičnijih do najnapredni- 
jih urbanih oblika te sve stupnjeve akulturacije. 


Buđenje Afrike 


Izgleda da se svi afrikanisti slažu u tome kako treba imati povjere- 
nja u golemu podatnost crnačkog karaktera, u njegove beskrajne 
mogućnosti prilagođavanja, usvajanja i strpljivosti. Ove će mu moguć- 
nosti trebati da sve više i više sam prijeđe golemi put koji valja prijeći 
od još nerazvijene do sasvim moderne ekonomije, od života zahva- 
ćena prošlošću i tradicijama, koje su sačuvale svoju privlačnost, do 
krutih nužnosti sadašnje preobrazbe, od društva, u kojem je još 
vidljiva plemenska organizacija, do kadrova s nacionalnom discipli- 
nom, nužnom za modernizaciju i industrijalizaciju. Sve tu treba stvo- 
riti, čak i mentalitete. 

Nemojmo zaboraviti da Crna Afrika pristupa ovom dugoročnom 
iskušenju na raspršen način, slabim snagama i putovima koji se 
mijenjaju prema područjima i narodima. 

(1) Prije svega, ona je često odviše slabo naseljen kontinent, lišen 
mnoštva radne snage, koja ostale nerazvijene zemlje istodobno opte- 
rećuje i oživljava. U skupini ovih potonjih ona je na posljednjem 
dulje putove što ih treba prijeći. 

Q Ona nije istinski jedinstvena čak ni u srži svojih starih kultura jer 
je njena tradicionalna civilizacija s mnogovrsnim vjerovanjima i stavo- 
vima, koja su istodobno elementarna i tvrdokorna, primila uz to još 
i tuđe religijske doprinose: prije svega islam, s njegovim društvenim 
i intelektualnim doprinosom i uza sve to osrednjim kuranskim ško- 
lama. Ali islam je morao činiti goleme ustupke primitivnim religijama 
(prelazi preko njih, ali ih ne isključuje). Zatim je primila kršćanstvo, 
koje se uglavnom razvijalo tamo gdje je ekonomska razmjena bila 
življa i koje se također postavilo iznad cijele jedne skupine vjerovanja 
i starih običaja. 

O. Dodajte ovim razlikama one koje stvara ekonomija, nečuvena 
suprotnost između otvorenih područja i zatvorenih pojaseva, između 
gradova i seoskih krajevaj 

Htjeli bismo pratiti ovo pomalo neobično mnoštvo u njegovu 
ubrzanom prelaženju u sutrašnjicu, na koju, kako se čini, crni politi- 
čari i intelektualci hrabro i vedro gledaju. 

Ova je pustolovina sigurno važna, važnija nego politika i stavovi što 
ih ove mlade zemlje zauzimaju prema svijetu ili prema problemima 
koje postavlja sam afrički kontinent, njegovo moguće jedinstvo ili 
njegove žestoke suprotnosti, otkrivene na Konferencijama u Kaza- 
blanki (siječanj 1961), Monroviji (svibanj 1961) i Lagosu (veljača 
1962). 

Politiku, naravno, ne treba zanemariti, ali ona je samo sredstvo. 
Politika se mijenja i može se mijenjati na najmanju promjenu vjetra; 
ona ne upravlja sama tom ogromnom sudbinom koja je zapravo vuče 
za sobom. 


je Primitivne kulture i religije kao zapreka: cijela tradicionalna pro- 
šlost koči općeniti polet i otežava ili barem usporava nužne prilagodbe. 


[Najveći dio stanovništva Crne Afrike (osobito u selima, a sela su 
u golemoj većini) još uvijek je zatvoren u primitivne kulture i religije, 
na kojima počiva sav društveni poredaky 

Ova tradicionalna religija poprima različite oblike prema područ- 
jima i etničkim grupama. Budući da je animistička, ona svugdje počiva 
na vjerovanju u duhove koji nastavaju sva bića u prirodi, a iza njihove 
smrti nastavljaju živjeti. Ti duhovi stanuju i u predmetima (fetišizam). 
Druga je konstanta da gotovo svugdje nailazimo na štovanje predaka. 

Poglavice ili legendarni junaci, štovani najprije kao preci, na kraju se 
pomiješaju s višim bogovima, kojima se često priključe Veliki Bog 
Neba, Bog Zemlje ili Bog Svemira. Duhovi predaka ili afrička božan- 
stva ne objavljuju se samo živima nego se mogu i vratiti pa zaposjesti 
smrtnike. Upravo je to značenje brojnih posvećenih plesova, na 
primjer, onih obrednih plesova u Dahomeju kad se bogovi Vodun 
i Orišas »spuštaju na glavu« nekih izvođača koji padaju u zanos 
u trenutku kad se bog u njima nastani. 

U svim obredima treba ispred oltara bogova ili predaka »izreći 
molitve i zazive, prinositi hranu i palmino ulje, žrtvovati životi- 
nje...«. Oni »hrane« pretke i bogove. Zauzvrat očekuju od njih razna 
posredovanja ili zaštite. 

Ova je religiozna organizacija jamstvo društvene, koja je u Africi 
uvijek temeljena na pojmu srodstva, na patrijarhalnoj porodici, prema 
strogoj hijerarhiji, koja daje patrijarhu potpunu vlast nad cijelom 
zajednicom koja je u srodstvu ili u rodu (prenošenje ove vlasti 
općenito se vrši na osnovu sredstva po očinskoj liniji, a rjeđe po 
majčinskoj liniji), 

U društvima, koja su nekad bila podvrgnuta utjecaju velikih car- 
stava, društvena hijerarhija daje nekim rodovima aristokratsku pomoć 
nad ostalima i to pomoću »kasta« prema obrtničkim zanimanjima. 
Svakoj skupini odgovaraju bogovi i preci čija moć točno odražava moć 
samih društvenih skupina. 

[Veza između religije i društva tako je jaka da u gradovima, gdje je 
taj društveni poredak poremećen modernim životom (pogotovo školo- 
vanjem), kršćanstvo ili islam, kako u kojem slučaju, nastoje u velikim 
razmjerima nadomjestiti oslabljeni animizam koji ostaje religija selas 


@® Svaki grad, svako područje koje je zahvaćeno školovanjem, moder- 
nizacijom putem neke radničke ili industrijske organizacije, hvata se, 
dakle, ukoštac s ovim teškim problemima akulturacije (ulazak u neku 
drugu civilizaciju). 


Dat ćemo kao primjer ispitivanje što ga je 1958. izvršio u gradu 
Porto Novo sociolog Claude Tardits. Ono očito ne vrijedi za cijelu 
Afriku, ali daje predodžbu o problemu. 

Porto Novo, sadašnji glavni grad Dahomeja, stari je grad, slabo 
povezan s morem i zato ga je Kotonu, grad lakšega pristupa, potisnuo 
na drugo mjesto. Ali i oslabljen, taj grad nije prestao živjeti u zemlji 
koja je školovanija i na višoj intelektualnoj razini od svojih susjeda. 
Emmanuel Mounier kaže da je Dahomej »Latinska četvrt Crne 
Afrike«. 

To ne znači da školovanje jednom zauvijek osigurava budućnost 

onima koje dahomejski jezik naziva »razvijenima«, koji idu u školu 
i koji su, kako se to ovdje kaže, »vidjeli svjetlost« (1954. za cijeli 
Dahomej 43.419 djece, to jest 15% stanovništva u školskoj dobi, ali 
ova brojka, koja je najveća u Africi, ne treba nas zavaravati). Bit će 
velikih i malih »razvijenih«. Na vrhu društvene piramide cjelokupnoga 
stanovništva od oko 1,500.000 osoba (možda i više) i gradskoga 
stanovništva od samo 100.000 osoba stvarna će elita brojati najviše 
tisuću odista kulturnih osoba, a to je trostruko više od bijelih doselje- 
nika kojih je nedavno bilo samo 300. A kolikih li poteškoća, da bi se 
stvorila ova tanka, neprimjetna opna! 

Unaprijed pogađamo da je u samom gradu Porto Novo glavna 
kočnica nepokretnost tradicionalnog društva, koje je različito, najma- 
nje trovrsno: Guni, koji potječu od đahomejskih seljaka, došljaka 
u grad; Yorube, trgovci koji su porijeklom iz susjedne Nigerije; na 
kraju »Brazilci« (crnci koji su se vratili iz Brazila, često kršćani, 
a katkad nakon neobičnih pustolovina obraćeni na islam). Svaka od 
ovih skupina ima svoje vlastite boje, svoje osjetljivosti, svoje oblike 
otpora. Svi imaju svoje »rodove«. Dakle, zamislite [Bo rodovima se 
grupiraju nastambe, po njima su se sklapali i još se uvijek sklapaju 
brakovi, po njima se obdržavaju religijska pravila i običaji) Navest 
ćemo sud nekog misionara u Porto Novu o vrijednosti religije, tog 
društvenog cementa: »Kazat ću samo jednu riječ o fetišizmu, a ta će 
riječ možda imati neku vrijednost jer dolazi od misionara: fetišizam je 
lijepa institucija koja odlazi, ali ne kažem«, dodao je, »da je to lijepa 
religija.« 

Zena se prva pobunila protiv rodova, da bi osigurala pobjedu braka 
po svom izboru (danas je od dva braka jedan po izboru). Ali ova se 
emancipacija ulovila na ljepilo poligamijske i vraški konzervativne 
prošlosti. Prosudite sami o tome po ovom početku jednog povjerljivog 
razgovora među ženama: »Kad je moj muž uzeo drugu suprugu, 
povjerio mi je novac jer sam bila njegova prva žena, pa sam ga dijelila 
ostalim suprugama. I ja sam izabrala dvije druge supruge svoga muža, 
koje je uzeo nekoliko godina nakon našeg vjenčanja. Te me supruge 
pozdravljaju na koljenima i vrše službe koje od njih zatražim.« Neka 
druga priznaje: Na koljenima pozdravljam svog svekra, svoju sve- 
krvu, stričeve, tetke, stariju braću i sestre svoga muža. Ne kleknem 
pred mlađom braćom i sestrama, ali im dugujem poštovanje. Poslužu- 
jem cijelu obitelj svoga muža: idem u kupovinu, radim kućanske 
poslove, crpim vodu za sve, idem na tržnicu, usitnjujem papriku. Kad 
pripremam neki obrok, ponudim s vremena na vrijeme ponešto hrane 
koju sam skuhala, tetki, stricu ili bratu svog muža, svojoj svekrvi ili 
svekru.«l 

Zamislite, dakle, nekog »razvijenog« crnca usred takva roda, koji je 

u gradu ostao više nego napola seljak. Bit će zarobljen između svojih 
novih kulturnih običaja, katkad stečenih u inozemstvu, i ovih obreda, 
koji za njega nisu nužno izgubili sav smisao, između privrženosti koju 
osjeća prema obitelji i poslušnosti koju mu je nemoguće pokazivati. 

Urbana sredina sa svojim radom, školom, pa i uličnim prizorima, 
sve je poremetila, dok daleko od grada sve uporno ostaje na mjestu. 
Neka »razvijena« krojačica izučila je svoj zanat kod sestara iz Koto- 
nua, zatim se udala za službenika. I sva je sretna sa svojom radnjom 
i svojim mušterijama. »Nakon godine dana braka, moj muž, inače 
upravni činovnik, bio je poslan na sjever gdje ja više nisam imala posla 
jer se žene tu oblače u lišće ili idu gole.x Na kraju je muž premješten. 
» Već godinu dana živim u Porto Novu... Muž mi je kupio drugi šivaći 
Stroj.« 

U smjeru ovog istraživanja pomislimo na otmjene gradske dame, na 
dakarskog manekena umotanog u divnu bijelu tkaninu. Slika buduć- 
nosti vidi se u ovim modernim gradskim smjelostima, bez sumnje 
manje poetičnima, ali zato suvremenijima od starih kolonijalnih 
nastamba na otočiću Gore koji je preko puta. 


Gradovi i sela započeli su dijalog, star kao i svijet, dijalog između 
civilizacija odozgo i kultura odozdo. Ali gradovi su još samo neznatan 
dio crnoga svijeta. A brzina kojom će se razvijati crni svijet, ovisit će 


konačno o zamahu gradova ili o njihovoj slabosti_/ 


e lako su brzo uspostavljene, nezavisne su se vlade pokazale neočeki- 
vano čvrste. 


Budući da je to opća pojava, ona zahtijeva i opće tumačenje, unatoč 
posebnim slučajevima koji mogu biti ne znam kako zanimljivi. 
U stvari, podanici su beskrajno strpljivi prema ovim vlastima. Mnogo 
Upravljanje u Crnoj Africi neizbježno znači kraljevanje. Tko bi to 
mislio da obavljanje vlasti ovdje čovjeka ne troši nego pomlađuje, 
osnažuje. Liberijski predsjednik Tubman, na dužnosti od 1944, vlada 
još 1962. To je za njegove poslove već prilično dugo vrijeme. Hoćemo 
li reći da je vlast ovdje nesumnjivo posebne naravi, koja je štiti od 
evropskih nepostojanosti, i da je u svojoj biti gotovo kraljevska? 

U svakom slučaju, na postolju ganskoga kipa Osagyefa (»Pobjednik 
u svemu«), predsjednika N'Krumaha, čitamo ovu dosta dobro sročenu 
izreku: »Traži najprije političko kraljevstvo, a ostalo će biti nado- 
dano«. To kratko rečeno znači: »Najprije politika!« 

Dakle, vlast treba zgrabiti i čuvati. Budući da se vlast ne dijeli, niti 
kontrolira, opozicija nema razloga postojanja. Kad bi se pokazala, to 
bi za nju značilo sigurnu propast. Gana, Sijera Leone, Gvineja — otvo- 

reno nam to govore. Već mladi intelektualci, koji su raščistili s dikta- 
torskim režimima svojih zemalja, obilaze Evropu ili američka sveučili- 
šta, ukoliko nisu otpušteni ambasadori koji smatraju da je bolje ne 
vratiti se. Takvo stanje uopće ne odgovora našim zapadnjačkim 
ukusima. Odatle ova rečenica senegalskog premijera koja odgovara 
našem osjećaju stvari: »Ganokracija nas ne zanima«. To je dokaz da 
čak i na političkom planu Afrika nije jedinstvena. 

Pa ipak, priznajmo da je većini ljudi na vlasti potrebno mnogo 
mudrosti da ne bi popustili pred onim što se gotovo samo od sebe 
nameće. Ako mi, Evropljani, ne želimo biti odveć nepravedni prema 
ovim vlastima koje nas zbunjuju, moramo svratiti pozornost na mali 
opseg vladajuće klase. Oko gospodara Crne Afrike motaju se isti 
rijetki ljudi, mnogo malobrojniji nego nekoć oko jednog Renća Anžu- 
vinca ili Filipa Dobroga. Liberijom zapravo upravlja 2% Afroameri- 
kanaca, za koje se ne bismo mogli zakleti da su svi namješteni s punim 
radnim vremenom. Mnoštvo stanovništva ostaje nepokretno izvan 
takozvanog »zakonitog zavičaja«. To ne znači da ove uske grupe nisu 
podijeljene. Beskrajno su podijeljene, tako da energične i neočeki- 
vane geste vlasti imaju opravdanja. 


S druge strane, iako vladanje postavlja malo političkih problema, to 
se ne može reći za administrativne probleme. Da bi se ljudi angažirali 
na putu modernizacije, treba ih uvjeravati, vrbovati. Okušavajući se 
u ovoj teškoj zadaći, neke su se vlasti dale zavarati vlastitom demago- 
škom igrom. l 

. Da bi upravljanje bilo uspješno, potrebni su ljudi, stručnjaci, bespri- 
jekorna odanost, disciplina; da bi se iznova gradilo, potreban je kapital, 
brižljivo proračunate investicije — pa i razum bi trebao vladati, a to je 
najrjeđa stvar u svim zemljama svijeta. i 

U Gvineji, prvom od bivših francuskih posjeda koji je izabrao 
slobodu i nezavisnost kad im je taj izbor ponudila vlada generala de 
Gaullea (1958), trogodišnji plan vlade Sekou Tourea, koja je podrža- 
vila privatna poduzeća, nije sam po sebi ni loš ni pogrešan, ali bio je 
napravljen prema ekonomskim pravilima i nizovima brojki, dok je 
tradicionalno društvo sastavni dio problema, koji treba uvijek uzimati 
u obzir. »Različita državna poduzeća, zadužena za uvoz stranih proiz- 
voda, propala su jedna za drugim: 'Alimag', specijaliziran za opću 
prehranu; 'Libraport', za knjižarstvo i proizvodnju papira; 'Ematec', 
za tehnički materijal; 'Pharmaguinće', za farmaceutske proizvode 
i sva srodna poduzeća.« Nije se to dogodilo samo zbog unutarnjih (ili 
vanjskih) skandala. Ta su poduzeća propala zato što su bila ustrojena 
tako da se nije vodilo računa o gvinejskim ljudima. Njihova je organi- 
zacija trebala pretpostavljati ne samo poštene i obrazovane ljude, 

nego i upravnu hijerarhiju, stručnjake, nadzor itd. Svako uspješno 
prelaženje u društveno vlasništvo pretpostavlja posebno kompetentne 
i brojne stručnjake. Ovdje bi ih trebalo tek obrazovati. 


Gospodarski i društveni ulozi 


e Sudbina crnih država još se slabo ocrtava. Na afričkoj šahovnici, 
kao i na svjetskoj, partije se igraju živahno i s nekim iluzijama. 


Među ove igre, u kojima se nužno ne dobiva, stavit ćemo imperija- 
lizme kratka dometa u odnosu na neposrednog susjeda. Rascjepkano- 
sti, umjetne — kao što smo rekli — pospješuju ib, ali ih ipak ne 
opravdavaju. 

Maroko zahtijeva cijelu Mauretaniju, Rio de Oro, Ifni i dio alžirske 
Sahare. Gvineja Sekoua Tourea bacila je pogled na gusto naseljenu 
Sijera Leone. Gana, čije se ime, ne bez neke namjere, pripisuje 
velikom nestalom carstvu, postavlja povijesne zahtjeve prema kojima 
bi joj pripali Togo i Obala Bjelokosti. Mali (s isto tako značajnim 
imenom) sanja o tome da »udruži« Gornju Voltu i Niger, te da pripoji 
sebi komad alžirske Sahare. Šire su igre, ako ne i ozbiljnije, okuplja- 
nje država u dvije grupe, zacrtane na suparničkim konferencijama 
1961. Kazablanška skupina: Maroko, UAR (Ujedinjena Arapska 
Republika, - danas ukinut savez između Egipta i Sirije), Gvineja, 
GPRA’ i Mali — očito su ekstremistički. Monrovijska grupa: Tunis, 
Libija, Mauretanija, Senegal, Sijera Leone, Liberija, Obala Bjeloko- 
sti, Gornja Volta, Nigerija, Niger, Cad, Kamerun, Srednjoafrička 
Republika, Gabon, Kongo (Brazzaville), Etiopija, Somalija i Mada- 
gaskar — očito su umjereni, razboriti. 

Ništa nam ne kaže da će se ova razvrstavanja održati. Nedavna 
nezavisnost Alžira unijet će u to novinu čiji se utjecaj ne može 
predvidjeti. Igra ostaje otvorena, uključujući igru jedinstvom ili traže- 
njem jedinstva. To je u svakom slučaju bio ulog treće konferencije 
koja se održala u Lagosu početkom veljače 1962. Kako ju je nigerijska 
vlada loše pripremila, ta je konferencija bila promašaj: »dvanaesto- 
ricaa iz Brazzavillea sukobila su se s opozicijom Kazablanške grupe 
kojoj je činjenica da GPRA nije bila pozvana poslužila kao izvrsna 
izlika. 

Zapravo, uvijek se radi o zamršenim igrama. Nema nikoga tko ne 
bi bio za načelo potpuno slobodne Afrike, ali ta se sloboda može 
shvatiti na više načina. Predsjednik N'Krumah bi htio da evropska 


* GPRA, Gouvernement provisoire de la République algćrienne — Privremena vlada Alžir- 
ske Republike. 


151 


okupacija ili ono što je od nje preostalo bude ukinuta najkasnije do 31. 
prosinca 1962, ali istodobno želi iz ove politike jake ličnosti, izvući za 
sebe vodeći položaj, koji mu ostale države nisu sklone priznati. To je 
sasvim sigurno zadržalo stvaranje saveza između Gane i Gvineje na 
stupnju preliminarnih razgovora... 


Za sada uopće ne vidimo koje bi se područje ili skup područja 
mogao uzdići iznad ostalih i nametnuti jedinstvo cjelini. Vladanje je 
isto tako pitanje mudrosti i surovosti, a još više pitanje stvarne moći 
nego političke snage. 

Što se tiče bogatstva u ljudima i svega što ono znači u ravnoteži 
slabo naseljenog kontinenta, anglofona Afrika sigurno prednjači, 
zahvaljujući velikoj gustoći stanovništva i gradovima Gane, Sijera 
Leonea i Nigerije. Gradovi predstavljaju napredak, a gradovi Nigerije 
najveći su u Crnoj Africi) Lagos broji više od 300.000 stanovnika, 
a Ibadan više od 500.000. 


Crna Afrika francuskog jezičnog izraza osim Gvineje (Mali se 
upravo složio s pariškom vladom o ekonomskom programu) oslanja se 
na moć Zajedničkog tržišta. No, ni Nigerija, ni Gana vjerojatno neće 
prihvatiti takvo udruženje, makar i sama Britanija ušla u EEZ. 

Francuska Afrika raspolaže također vrijednim stručnjacima u kul- 
turi unatoč priličnoj demografskoj slabosti; nastava se ovdje aktivno 
potiče. Konačno, govorili smo o gradovima. Geografi kažu i ponav- 
ljaju da je jedan jedini grad po svojoj moći i geografskom položaju 
i prijestolnica i svjetski grad: Dakar. Vlada južnim Atlantikom i odo- 
nud poprečnom zračnom osovinom Afrike. Sve se to očito može 
promijeniti ili učvrstiti prema ritmu svjetskih komunikacija. 


© Zar prava igra nije razvoj izražen snagom, brojem i gospodarskim 
napretkom? 


Privreda tog kontinenta, u velikom zakašnjenju, izvozi neprerađene 
mineralne ili prehrambene proizvode (ako izuzmemo uljare u Sene- 
galu ili tvornice aluminija u Gvineji), a kupuje industrijske. Sve će 
nužno ovisiti o kupcima i dobavljačima. Prema normalnim uvjetima 
trgovačkih bilanca, mogućnosti razvoja i godišnjih ulaganja još su 
uvijek neobično slabe, a njihovo napredovanje sporo. Žele li to 
prevladati, zapadaju u politiku kreditiranja koja otvara vrata nepo- 
srednim ovisnostima, htjeli oni to ili ne. Ako SSSR opskrbljuje 
tračnicama željezničku prugu od Conakrya do Kankana, koju treba 
održavati i popravljati, onda se postavlja problem tehničara koji će ih 
namjestiti, željezničara i njihovih sindikata. Ako Senegal i Dahomej 
poduzmu osnivanje nekog velikog fakulteta (koji mogu zamisliti samo 

prema njima znanim francuskim propisima: pouka bi morala biti 
gotovo potpuno besplatna), trebat će profesore i kredite koji dolaze iz 
Francuske, isto tako kao i tehničare i nastavnike srednjih škola koje 
od nje traže. Sve je povezano. 

Crna Afrika dakle neće moći prestati tražiti pomoć od dvaju 
blokova industrijskih zemalja, a ne smijemo zaboraviti ni treći, kineski 
blok koji nudi svoje usluge u duhu križarskoga rata, uvijek popraćene 
ljudskom invazijom koja se tumači njenom vlastitom prenapučenošću. 

U svakom slučaju, treba prihvatiti neko od ovih rješenja, ili isto- 
dobno sva, jer inače nema velikih javnih radova niti privrednih 
planova. Ni tako goleme žrtve, na koje je pristao Niger povodom svog 
nacionalnog praznika (19. prosinca 1961. — rođendan njegove neZavis- 
nosti) kao što su smanjene plaće za članove vlade, ukidanje službenih 
automobila, ukidanje plaćenih prekovremenih sati, povećanje poreza 
— sve te žrtve neće biti dovoljne. Prijeko je potrebno oruđe. Mali su 
nedavno, nakon raskida sa Senegalom, spasili kamioni koje mu je 
poslala bonska Republika i koji su osigurali vezu s Kankanom, 
s prugom prema Conakryu i dalje, oceanu. 

rUostalom, svi strojevi ovoga svijeta neće značiti ništa, neće biti 
ništa bez stručnjaka sposobnih da ih koriste. Ovaj temeljni problem 
ovisi o prethodnom unutarnjem razvoju, o svjesnom naporu 4 

U Gvineji pod vlašću Sekoua Tourea, koja simpatizira s komuniz- 
mom, neki švicarski novinar izvještava o razgovoru s češkim tehniča- 
rima: »Vidite,« reče mi jedan od njih, »Francuzi su imali prednost 
koju mi nemamo. Mogli su zapovijedati. Jučer mi se na autu dogodio 
sitni kvar na svjetlima. U garaži uprave nisu me slušali i crni je radnik 
odmah dirnuo u rasplinjač. Njihova je bolest da se odmah bacaju na 
potrajati. Francuz bi urlao. Mi to ne smijemo. A to bi ipak bilo 
shvatljivo i korisno pod ovim nebom, u ovoj vlazi. Stvarno ne mogu 
shvatiti kako su Francuska i Britanija mogle natovariti na sebe takvo 
breme kakvo je Afrika. Imam ugovor na godinu dana i otići ću 
presretan, a da nikoga nisam ništa naučio. jer je to zaista nemoguće.« 
Iz ove male sociodrame proizlazi samo sljedeća pouka: svaki je odgoj 
samo onda koristan kad je prihvaćen s oduševljenjem. 

Da ovaj slučaj ne bi dobio pretjerano značenje, navedimo uz njega 
kao primjer i drugo svjedočanstvo: mladi francuski profesor stiže na 
Obalu Bjelokosti u listopadu 1961. i sav ushićen otkriva kod svojih 
učenika u trećem i četvrtom razredu neobičnu žeđ za učenjem, 
spontanu i inteligentnu marljivost. Oni znaju da su sutrašnja Afrika. 


153 


Umjetnost i književnost 


e Što nam umjetnost i književnost svjedoče o ovom svijetu u pokretu 
i o njegovoj rastrganosti između današnjice i sutrašnjice? 


Za svakog promatrača samonikla umjetnost u kojoj je Zapad uživao 
— maske, kipovi od bronce, bjelokosti i drveta — kvari se i umire pred 
našim očima. Ona je već mrtva. Je li to, kako se često kaže — a to je 
djelomično istina — zato što se društveni a posebno religijski okviri, 
kojih se umjetnost oduvijek drži, i sami kvare pod snažnim i učestalim 
udarcem gradske, industrijske civilizacije? 

U svakom je slučaju neosporno da se izvjesna Afrika udaljava od 
nas sa svojim pjesmama, plesovima, umjetničkim shvaćanjima, religi- 
jama, svojim pjevanim ili psalmodiranim pričama, svojim shvaćanjem 
izgubljenog vremena, svemira, ljudi, biljaka, životinja i bogova, sve 
u svemu tradicionalna civilizacija koja će, kao što znamo po primjeru 
čak i Zapada, biti pometena kad se ubrzaju sadašnja kvarenja. 

Međutim, Evropa je od svoje tradicionalne prošlosti sačuvala više 
prepoznatljivih ostataka, koje i dalje u svom srcu miluje, a da toga nije 
ni svjesna. Sto će Afrika zadržati od svoje civilizacije? 

Dok nas umjetnost vraća u nestalu civilizaciju, stariju od civilizacije 
koja je pred našim očima, mlada crna književnost koja je pod snažnim 
zapadnim utjecajem (makar to bilo samo zbog upotrebe evropskih 
jezika; ima svega nekoliko književnih pokušaja na afričkim, usmenim, 
kasno i teško transkribiranim jezicima, vraća nas na drugi kraj crnog 
razvoja, kakav će više-manje biti kad većina Afrikanaca bude svidjela 
svjetlost«. Ove sažete i žive priče zapravo su afrička stvarnost kakvu 
vide »razvijeni«, a oni bacaju izvanredno svjetlo na tu stvarnost, i to 
upravo u onom njenom dijelu koji je najizvorniji i koji se najmanje 
može svesti na tuđe vrijednosti. 

Pročitajmo na primjer Nove priče Amadua Kumbe, koje je napisao 
već slavni pisac Birago Diop. Građa im je dakako jučerašnja, ali 
njihov oblik, linearan način na koji ih okružuje jedna priča, uravnote- 
žena prema pravilima književnog umijeća, nisu više, kako je napisao 
Jean Duvignaud, »onaj izgubljeni raj« iz pučkih priča. Njihov zapad- 
njački oblik sam je po sebi znak književnosti, »otrgnute od svojih 
zajednica ako nastavi o njima sanjati«. Sjetimo se isto tako prvih 
latinskih pisaca u Galiji. Gdje god se ocrtava trenutak nove književno- 
sti crnih (ili iz Afrike ili iz Novoga svijeta, na bilo kojem od zapadnih 
jezika, od francuskoga do engleskoga, španjolskoga, portugalskoga) 
— s piscima kao što su Langston Hughes, Richard Wright, Aimé 
Césaire, Senghor (predsjednik Senegalske Republike), Diop, Fanou, 
Glissant, Oyono, Diolé, Camara Laye — gdje god zvoni taj čas, 

nemojmo govoriti o izdaji nego naprotiv o žarkoj privrženosti, o oba- 
veznoj razdaljini, o prijeđenoj etapi. 

»Oni su promijenili dubinske strukture svoje ličnosti u onoj mjeri 
u kojoj je jezik biće, poseban način postojanja. U tom je prijenosu 
nešto zauvijek mrtvo: neposredne mitologije«, vrlo je dobro rekao 
Jean Duvignaud. Bez sumnje je tako. Ali jezik nije jedina strukturna 
promjena koju su ovi ljudi podnijeli. To je kao kad te zahvati 
zupčanik, kako priča Crno dijete Camare Layea, ta autobiografija 
mladog seljaka, sina »velike kovačke obitelji«, koji će poći na studij 
u Pariz. Njegova majka nemoćno prisustvuje njegovim učestalim 
odlascima. »Da, ona je morala vidjeti kako sam zahvaćen zupčanikom 
i kako me to odvelo od škole u Kurusi (seoska škola) do Conakrya i na 
kraju do Francuske; i cijelo vrijeme . . . dok se borila, morala je gledati 
kako se zupčanik okreće: najprije ovaj pa onaj kotač, zatim treći i još 
ostali kotači, mnogo drugih kotača koje možda nitko nije vidio. Ali što 
učiniti, da bi se spriječilo to okretanje zupčanika? Mogli smo samo 
gledati kako se okreće, gledati sudbinu kako se okreće: moja je 
sudbina bila da odem!« 

Da, javlja se više ili manje uspješno nova civilizacija, slabašna ili 
sigurna u svoju budućnost, iz starih voda tradicionalne civilizacije koja 
je žilava i koja uvijek »hrani«. I upravo je to veoma važno. Afrika 
napušta tisućgodišnju civilizaciju, ali ipak neće izgubiti svoju civiliza- 
ciju. Makar preobražena i rastrgana, ona će ipak ostati posebna 
civilizacija, duboko obilježena psihologijom, ukusima, sjećanjima 
i svime što je vlastito nekom tlu. Senghor čak kaže »fiziologijom«, 
koja nalaže stanoviti »emotivni stav« spram svijeta, koja djeluje tako 
da je za »Negroafrikanca magijski svijet stvarniji od vidljiva svijeta,« 
da on predstavlja zapravo sredstvo spoznaje. Upravo oni crni pisci, 
koji su po svom izgledu i svojoj kulturi najviše poprimili od Zapada, 
najviše naglašavaju posebnu duševnost svoje rase. 

Prosudimo o tome po drugim recima iz Crnog djeteta. To dijete 
opisuje neke izvanredne i gotovo magijske darove svoje majke. 
»Danas mislim na ova čudesa — bila su to uistinu čudesa — kao na 
nevjerojatne događaje iz daleke prošlosti. Pa ipak, ta je prošlost 
sasvim blizu. Ona je od jučer. Ali svijet se miče, svijet se mijenja, 
a moj možda brže nego neki drugi, pa se čini da prestajemo biti ono 
što smo bili, da zapravo više nismo ono što smo bili i da već 
u trenutku, kad su se ova čudesa događala pred našim očima, nismo 
više bili točno mi sami. Da, svijet se miče, svijet se mijenja; on se miče 
i mijenja, tako da mi je moj vlastiti totem — ja također imam svoj totem 
— nepoznat.« 

Može li se bolje opisati raskid? Ali autor također kaže: »Pomalo 
oklijevam reći kakve su bile ove moći (moći moje majke), čak ih i ne 

želim sve opisati jer znam da će se moje pričanje o tome dočekati sa 
sumnjom. Ni ja sam, kad ih se prisjetim, ne znam više kako da ih 
dočekam. Cine mi se nevjerojatne. Pa one i jesu nevjerojatne! No, 
dovoljno je da se sjetim što sam vidio, što su moje oči vidjele... Ja 
sam vidio te nevjerojatne stvari. Ponovo ih vidim kao što sam ih viđao. 
Zar posvuda nema stvari koje se ne objašnjavaju? Kod nas ima 
beskrajno mnogo stvari koje se ne objašnjavaju, a moja je majka 
živjela u prisnoj vezi s njima.« 

Te »stvari koje se ne objašnjavaju«, možda su upravo one posebna 
tajna svake civilizacije. 

TREĆI DIO 


DALEKI ISTOK 


PRVO POGLAVLJE 


UVOD U DALEKI ISTOK 


Namjera nam je razmatrati isključivo zajedničke crte, konvergen- 
cije zemalja Dalekog istoka, služeći se geografijom, povijesnom zna- 
nošću i vrlo dalekim ishodištima civilizacija koje još žive pred našim 
očima. Pri tome će svakako najvažnije biti ovo posljednje. 


Što nam pokazuje zemljopis 


Vidjeti Daleki istok, smjestiti u prostor tu ogromnu scenu, Znači 
više nego upola razumjeti njegovu sudbinu, njegove čudne civilizacije. 
Najbolji će nam vodiči za taj prvi dodir biti putopisci, novinari, 
geografi. Ali pod uvjetom da se ne nastoji baš sve objasniti nekim 
apsolutnim zemljopisnim determinizmom koji ne djeluje u Aziji kao ni 
u Evropi, ni u bilo kojoj zemlji koju je gradila povijest i strpljivi rad 
ljudi. 


sg Daleki istok je, grubo gledano, tropski i suptropski svijet 


To je »kotao« Indije, njezine šume i džungle; srednja Kina, kišovita 
i topla; Indonezijski arhipelag sa svojim golemim šumama i čudesnim 
brzo rastućim biljkama (neke lijane u Botaničkom vrtu »Buitenzorg« 
na Javi izrastu i po metar dnevno). 

Međutim, Indija je i Ind, srednji Ganges, sušni Dekan u sjeni 
Istočnih Gota — dakle i očito neplodni ili slabo plodni krajevi; Kina je 
i sjeverna Kina, neizmjerno »polje« prapora i novih naplavina s oštrim 
zimama, te šumovita Mandžurija, ledene pustinje sjevera. 

Sva ta sjeverna Kina na čijem je krajnjem rubu carska prijestolnica 

Peking, pod udarom je zime. Seljak tamo zimi spava na peći. Poslo- 
vica kaže: »Neka svatko pomete snijeg pred svojim pragom ne mareći 
za slanu na crepovima susjednih kuća«. Jedan pisac iz 17. stoljeća 
kaže: »Zimi, u vrijeme mrazeva, kad dođu rođaci i siromašni prijatelji 
na naša vrata, najprije ćemo pripremiti veliku pliticu riže koju ćemo 
im dati u ruke, a dodat ćemo i tanjurić mariniranog đumbira. To je 
najbolji način da se zagrije starce i okrijepi uboge... Skuhat ćemo 
guste kaše i sladiti se stišćući pliticu objema rukama, vrata uvučena 
među ramena: u mrazna i snježna jutra jedući to jelo osjeti se kako 
toplina struji čitavim tijelom«. 

Dogodi se da se ove žestoke hladnoće i snijeg spuste prema 
tropskom jugu. 1189. sniježilo je u Hanzhouu, prijestolnici južnog 
Songa, nedaleko od Yangzijianga (Chiang Jiang). »Grane bambusa 
lomile su se uz čudan prasak.« 

Tako zemljopis na prvi pogled svjedoči o raznolikosti, a ne o jedin- 
stvu ovih mnogolikih krajeva. Ali možda nas on krivo vodi i možda je 
na taj način problem krivo postavljen?INije zemljopisna sredina, sama 
po sebi vrlo raznolika, ono što povezuje jugoistočnu Aziju, već 
prilično jednolična materijalna civilizacija koja se gotovo svugdje 
nameće i nadopunjuje zemljopisne, fizičke i ljudske elemente. Ova je 
civilizacija previše stara, previše ukorijenjena u drevna vremena, ona 
je »proizvod prevelikog boja pojedinačnih i kolektivnih psihičkih 
procesa a da bi se mogla pripisati samo lokalnoj fizičkoj sredini« 
(P. Gourou). Ona postoji sama za sebe, kao sila dobrim dijelom 
nezavisna, koja i sama određuje. 


e Ova se civilizacija, ma gdje da su vršena istraživanja, uvijek i ne- 
osporno pokazala kao isključivo biljna civilizacija. 


Nekad kao i danas, svi su zapadnjački putopisci bilježili ovu istinu 
čim bi stupili na tlo Azije. ; 

Japanci jedu od mesa samo divljač, kaže jedan od njih, Spanjolac, 
1609. Neki njemački liječnik primjećuje 1690. da ne poznaju mlijeko 
i maslac. Hrana je gokost, »pet plodova zemlje« (kao i u Kini, broj pet 
svet je i u Japanu): riža, »bijela kao snijeg«; sake, rakija od riže; 
ječam, obično namijenjen stoci, ali od kojeg se prave brašno i kolači 
(klasje ječma, kaže taj isti liječnik, predivne je crvene boje); 
i konačno, soja, nalik našem bobu. Tome dodaju proso, povrće, ribu, 
ali uvijek malo, vrlo malo mesa. 

Dvadeset godina ranije, u Indiji, jedan se francuski liječnik, proma- 
trajući ogromni metež povorke koja je pratila velikog mogula Aureng 
Zeba na njegovom putu od Delhia do Kašmira, čudio umjerenosti 
vojnika, »...vrlo skromnih u jelu... Od tog velikog broja konjanika 


160 


niti desetina, čak ni dvadesetina, ne jede meso za vrijeme marša. Ako 
dobiju kišri ili mješavinu riže i drugog povrća prelivenog prženim 
maslacem..., oni su zadovoljni«. 

Stanovnici Ašem na Sumatri isto tako nemaju velike prohtjeve. 

Riža im je jedina hrana«, kaže jedan putopisac iz 1620. »Bogatiji joj 
dodaju malo ribe i povrća. Na Sumatri samo velika gospoda jedu 
pečenu ili kuhanu kokoš... Oni kažu da bi 2000 kršćana ubrzo 
potpuno iscrplo zalihe goveda i kokoši na otoku.«| 

I Kina živi u istom znaku. »Kad bi Kinezi jeli onoliko mesa koliko 
mi u Španjolskoj«, primjećuje opat de las Cortes (1626), »ne bi im ni 
izdaleka bila dovoljna sva njezina plodnost.« Čak su i bogati malim 
zadovoljni: »Da bi potakli tek, oni nabadaju za stolom pokoji komadi- 
ćak svinjetine, piletine ili drugog mesa koje je posluženo; danas bismo 
to nazvali sitnim predjelima. Isto to navodi još jedan engleski putopi- 
sac iz 18. stoljeća.« Čak i u Pekingu, gdje uostalom stiže stoka iz 
tatarskih krajeva,psnarod jede vrlo malo mesa koje miješa s povrćem 
da mu poboljša okus. Kinezi slabo poznaju mlijeko, maslac, sir Nije 
da osjećaju odbojnost prema mesu, baš naprotiv. Ako životinja ugine 
nesretnim slučajem ili od bolesti, bilo to govedo ili deva, ovca ili 
magarac, odmah je pojedu. »Ovaj narodffie razlikuje čisto i nečisto 
meso«, zaključuje Englez s nešto gađenja. U Kini se jedu zmije, žabe, 
štakori, psi, skakavci 4 . 

Ovim svjedočenjima dodajmo bezbrojne naznake u samoj kineskoj 
književnosti, neobično preciznoj u temama o svakodnevnom životu. 
Mlada udovica, kaćiperka, lice romana, »jednog dana traži patku, 
sutradan ribu, drugi put opet svježe povrće, kašu od bambusovih 
klica; kad nema posla, treba joj opet naranača, kolačića, lopoča. Pije 
mnogo (rižinog) vina; svake večeri jede pržene vrapce, soljene 
rakove; pije tri litre vina od sto cvjetova«. Sve je to, očito, razvrat, 
bogataški hir... 

Tcheng Pan K'ia, učeni pjesnik, slikar i kaligraf (1693-1765), 
plemeniti čovjek kakvog treba tražiti, želi da svi ukućani sudjeluju 
u danima gozbe. »Svaki put kad ima ribe, riže na vodi, voća, kolača,« 
piše on u Obiteljskim pismima, »dobro je provesti pravilnu raspodjelu 
svima redom«. Hrana koju spominje u svojim pismima su pogača od 
heljde, guste kaše od vruće riže... Takva su pravila. Bogati lihvar, 
vlasnik zalagaonice, vraški škrt, koji će se obradovati najsitnijoj pari 
koju nađe na putu, jede »hladnu rižu prelivenu vrelom vodom«. 

Ništa se u stvari nije promijenilo do danas. Aludirajući na istanča- 
nost kineske kuhinje, jedan novinar piše 1959: »Znam da je kineska 
kuhinja oduvijek bila umijeće pripremanja mrvica kojim se taj odviše 
brojan narod kome je uskraćeno uzgajanje goveda — to strašno rasipa- 
nje kalorija — trudi da iskoristi sve što bismo mi pustili da propadne«. 

Kinezi i danas ostaju vegetarijancima: -98%- kalorija koje troše 
potječu od biljnih namirnica; ni maslaca, ni sira, vrlo malo ribe. 
Ugljikohidrate na sjeveru dobivaju djelomično iz pšenice, prosa, na 
jugu iz riže _koja tamo prevladava; bjelančevine dobivaju iz soje, 
zrnaca gorušice i raznih biljnih ulja. 

Samo jedna zemlja, Japan, mijenja se sada u tom pogledu, poveća- 
vajući jako potrošnju ribe i naročito, usvajajući meso. 


© Sveprisutnost riže na jugoistoku i njen izvoz na sjever bitno su 
utjecali na širenje vegetarijanstva. 


Zapad koji jede pšenicu ili žitarice koje su joj nadomjestak morao je 
zbog tog običaja vrlo rano prihvatiti sustav ugara i plodoreda, bez čega 
se zemlja brzo iscrpljuje i pšenica prestaje rađati. Dio zemlje obavezno 
se na taj način prepušta livadama i pašnjacima, tim više što uzgajanje 
pšenice traži znatnu ispomoć stoke.) 

Riža, naprotiv, zauzima svake godine isti prostor, u nedogled. 
Najveći dio poslova obavlja se ručno. Bivol služi samo za lako oranje 
u blatu rižinog polja. Vrtlarenje se posvuda izvodi ručno, pomno 
i pažljivo. U tim bi uvjetima prehrana mesom bila ludo rasipanje. 
Životinje bi morale jesti zrnje. Čovjek ga radije pojede sam. 

Prvu posljedicu ovog načina života predstavlja jači demografski 
prirast nego u bilo kojem sustavu prehrane u kojem namirnice živo- 
tinjskog porijekla imaju većeg udjela. Aiko je ishrana isključivo vege- 
tarijanska, jedan hektar može prehraniti šest do osam seljaka. Na 
jednakoj površini biljni je prinos za preživljavanje ljudi nedvojbeno 
viši. To objašnjava vrvljenje »azijskih gomila«4 

‘Gusta naseljenost Kine i Indije bez sumnje je razmjerno nova 
pojava: ona počinje u 11. i 12. stoljeću na jugu Kine, širenjem rane 
riže koja omogućava dvije žetve godišnjej Stanovništvo u 13. stoljeću 
dostiže vjerojatno 100 milijuna. Od konca 17. vijeka progresija se 
naglo ubrzava. Danas bi već sama mnogobrojnost bila zapreka da to 
mnoštvo izabere drugačiji način ishrane, čak kad bi to i željelo. Ono je 
samim tim determinizmom civilizacije primorano da ustraje na putu 
koji im je ova zacrtala«. Već u 18. stoljeću i Indija je prešla brojku od 
100 milijuna stanovnika. gi 


(9 e Wittfogelova teza: civilizacija riže zahtijeva sustav »umjetnog« 
navodnjavanja, pun građanskih, društvenih i političkih stega.) 


Riža vezuje narode D istoka za vodu, za cisterne južne Indije, 
a u dolini Inda i Gangesa za zdence i kanale za navodnjavanje iz 
rijeka; isto tako u Kini navodnjavanje poprima sve te oblike: vezano je 

istovremeno uz mirne rijeke juga (pa tako i uz redovne poplave jezera 
P'oyang i Tungt'ing na rubu Yangtzea), uz bunare, kanale čiji je 
savršeni primjerak Carski kanal (istovremeno prometnica i prokop za 
navodnjavanje), uz divlje rijeke sjevera kao Pei Ho i Huang Ho koje je 
trebalo pregraditi branama, ukrotiti, a čije su snažne provale i danas 
česte. Svugdje, na terasama Filipina ili Jave, kao i u kantonskoj Kini 
ili Japanu, natapanje, često pomoću zračnih kanala od bambusa, 
primitivnih ili suvremenih crpki, zahtijeva strogu radnu disciplinu 
i poslušnost nalik na one u starom Egiptu, klasičnom primjeru prinuda 
koje nameće navodnjavanje. 

Uzgoj riže, započet bez sumnje u drugom tisućljeću prije nove ere 
na niskim tlima u visini vode, proširio se malo pomalo na sva tla koja 
se moglo zalijevati. Istovremeno je usavršavan odabirom sjemenja 
koji je omogućio razvoj brzorastućih vrsta. Već tada je uzgoj riže, 
kako kaže Wittfogel, donio ovim narodima Dalekog istoka autorita- 
tivne birokratske režime s mnoštvom državnih službenika. 

Ovo objašnjenje, može se pobijati u mnogim pojedinostima i odviše 
je pojednostavljeno. Ako postoji, a očito postoji neki determinizam 
ukroćene vode, vode potrebne za rižu, pa i riže same, ove su prisile 
samo jedan elemenat mnogo složenije građevine. Tu istinu ne smi- 
jemo zaboraviti. Ali ne smijemo gubiti iz vida ni prisile civilizacije 
riže: one su bile važne nekad, a važne su i danas. 


Ee Ogromni su predjeli na Dalekom istoku ostali primitivni ili divlji, 
a razvijale su se uglavnom nizinske civilizacije, vezane uz navodnjavanje. 


Plavljenje planinskih rižinih polja doduše je stvarnost, ali samo na 
uskim terasama u prenapučenim krajevima gdje je bio moguć ogro- 
man posao gradnje terasa prekrivenih vodom (kao na Javi). Inače, 
civilizirani čovjek na Dalekom istoku zadržava samo vrlo mali dio 
prostora, onoliki koliko to dopušta intenzivni način kulture. Ostatak, 
naročito viši dijelovi zemlje, nepristupačni krajevi, neki otoci, utočišta 
su primitivnih žitelja i kultura. 

Knjiga Georgesa Condominasa Pojeli smo šumu (1957)* vodi nas 
u blizinu Sajgona, iza ljetne stanice Dalat, u primitivno pleme čiji nam 
život priča iz dana u dan. Pleme živi od šume koju dio po dio obrađuje 
iz godine u godinu: stabla bivaju zasječena uokrug, oborena i spaljena. 
U tako iskrčenu zemlju »sadi se pomoću štapa za rovanje; brzo 
izdubena rupa, koje zrno sjemena, zatim zemlja poravnata nožnim 
palcem«. Glavninu uroda sačinjavat će riža uzgojena nasuho. Svake 
godine pojede se jedan okrajak šume. Poslije dvadeset godina vraća se 


* Georges Condominas: nons avons mange la forćt. 

na početak ako je sve u redu, tj. ako se šuma »ostavljena na ugar« 
u međuvremenu obnovila. 

Ova lutajuća poljoprivreda (koju na malajskom zovu ladang, a koju 
nalazimo posvuda pod raznim imenima) primitivna je i praktički ne 
upotrebljava domaće životinje. Ona je osnova života tisuća pripadnika 
vrlo zaostalih naroda. Današnje im vrijeme ne pogoduje, ali preživlja- 
vaju u udaljenim krajevima. 

Zapad je, naprotiv, znao vrlo rano asimilirati svoje primitivne 
narode. Imao je i on izoliranih i zaostalih predjela, a prepoznaju se 
i danas, ali on je stigao do njih, poučio ih vjeri, doveo do svojih 
gradova, ukrotio njihove životne snage. 

Ništa slično ne nalazimo na Dalekom istoku. Ta ogromna razlika 
objašnjava zašto u Kini postoji toliko naroda koji »nisu pokineženi«; 
u Indiji toliko plemena izvan kastinske podjele i njenih zabrana (dakle 
izvan indijske civilizacije). To nam objašnjava i mnoge pojedinosti 
i sadašnjosti i prošlosti. 1565. na!bojnom polju Talikote, hindsko je 
kraljevstvo Vidšayanagar na Dekanu, unatoč brojnosti od milijun 
boraca, smrtno pogođeno konjicom i još više topništvom musliman- 
skih sultana. Ogromni, predivni grad našao se bez zaštite, a njegovi 
stanovnici bez mogućnosti bijega, jer su sva kola i svi zaprežni volovi 
pošli s vojskom. Ali neće ih opljačkati pojedinci koji se, umjesto da 
prodru u grad, zadržavaju progoneći pobijeđene i koljući ih, već se 
primitivni narodi iz okolice grada, horde Brindišara, Lambadijaca 
i Kurumba sručuju na grad i pustoše gaf .. 

Jednom njemačkom liječniku na putu za Tajland povjerava se 
japanski trgovac koji je nekoliko godina ranije, 1682, doživio brodo- 
lom na nekom pustom otoku blizu obale Luzona. Desetak brodolo- 
maca živjelo je od preobilnih jaja divljih ptica i debelih nakupina 
školjki na obalama. Poslije osam godina tako neobičnog života 
sagrade brod i na jedra konačno stignu do otoka Hainan u Tonkin- 
skom zaljevu, da bi doznali kako su za dlaku izbjegli sigurnu smrt. 
Otok je pola kineski, pola neciviliziran. Imali su sreće što su pristali na 
kineskoj strani. Divljaci ih ne bi poštedjeli.fTako je i Tajvan koji su 
Kinezi osvojili 1683. ostao podijeljen na kineski i nekineski dio, kao 
i mnogi drugi otoci i »skoro hermetički zatvoreni predjeli toga konti- 
nenta«{ 

Današnje brojke koje se odnose na Kinu i njezine nekineske 
stanovnike svakako su dojmljive. Iako ti primitivni narodi čine tek 6% 
ukupnog stanovništva (ili otprilike 36_milijuna Ijudi) njima pripada 
60% kineskoga područja (računajući, doduše, i one posebne oblasti 
kao Gobi, Turkestan i Tibet). Prostorno, oni i danas prevladavaju. 

To su Čuangi iz Kuangsia, te Miao, Li, Tai i Yi (četiri naroda široko 
rasprostranjena od Junana do Kansua), Hovei iz Kansua, te Yao. 

Prema svima njima, ili gotovo svima, politika carske Kine i dojučer 
Kine Čang Kai-šeka bila je stroga segregacija. Na vratima gradova Yia 
moglo se čitati: »Zabranjuje se Yiima okupljanje i hodanje ulicom 
u grupama većim od tri osobe«. »Yiima zabranjen prolaz na konju«. 
Današnja Kina poboljšala je njihovu sudbinu i priznala im neki stupanj 
autonomije, ali ne onakvu polunezavisnost kakvu je Sovjetski Savez 
dao svojim etničkim manjinama. Međutim, sva su ta zaostala društva 
(u kojima još postoje robovi kao u Yia iz Liangsana ili kmetovi, ula, 
u Tibetanaca), doživjela preokret. Odlučno se radi na tome da i najza- 
ostalija područja dobiju pisane jezike. Tako se danas samo Kina brine 
(na njihovo dobro i sigurno na njihovo nezadovoljstvo) za svoje 
zaostale populacije. l 


ce Predjeli divljih ljudi između civiliziranih područja istovremeno su 
i carstvo divljih životinja. 

FOva osobitost obilježje je cijelog Dalekog istoka u kojem vrve divlje 
zvijeri: lavovi na području Pandžaba, veprovi na obalama Sumatre, 
krokodili u filipinskim rijekama, a posvuda tigar, kralj okrutnih 
životinja, kradljivac i žderač ljudi 

To je današnja istina koju nalazimo, živopisnije obojenu, u tisuću 
starih opisa. Opat de las Cortes, španjolski isusovac koji je doživio 
brodolom blizu Kantona 1626, govorio je o tigrovima koji vrve 
kineskim predjelima i koji se približavaju sve do sela i gradova da 
ugrabe ljudski plijen. 

Francuski liječnik Francois Bernier posjetio je deltu Gangesa oko 
1660. Bengal je zasigurno daleko najbogatiji i najnaseljeniji dio Indije, 
»dar Gangesa« kao što je Egipat »dar Nila«, veliko područje na kojem 
se uzgajaju riža i šećer. Usred tog blagostanja ima pustih otoka između 
samih rukavaca rijeke, i na njih dolaze gusari. »Ove otoke, kaže 
Bernier, nastavaju samo tigrovi koji ponekad prelaze plivajući s jed- 
nog otoka na drugi, ili gazele, svinje i podivljala perad. Kad se plovi 
između ovih otoka brodićima na vesla, kao što je to običaj, upravo 
zbog tih tigrova opasno je pristati na mnogima od tih mjesta. Valja 
dobro pripaziti da brod koji se noću vezuje na neko stablo ne bude 
preblizu obale: priča se da se našlo tako odvažnih tigrova da su ušli 
u unutrašnjost broda i odnijeli zaspale ljude, birajući čak (ako je 
vjerovati tamošnjim lađarima) najkrupnije i najtustije. 


Barbarstvo protiv civilizacije: 
svjedočanstvo povijesti 


Masovne civilizacije Dalekog istoka — prije svega Indija i Kina — bile 
bi živjele spokojno da su ih uznemiravala jedino unutarnja područja 

divljine, njihovi bijedni poljodjelci koji »jedu« šumu. Njihova muka 
poput pravih biblijskih katastrofa dolazila je iz prostranih pustinja 
i stepa (zapadno i sjeverno od Kine i Indije) užarenih suncem ljeti, 
a zimi zatrpanih ogromnim nanosima snijega. 

Ta neljudska prostranstva napučena su .pastirskim narodima: Tur- 
cima, Turkmenima, Kirgizima, Mongolima... Mnoštvima konjanika. 
Otkad povijest zna za njih oni su siloviti, pljačkaši, okrutni, ludo 
smjeli, a takvi će i ostati do kraja svog povijesnog uspona, tj. otprilike 
do sredine 17. stoljeća. Tada, tek tada konačno će ih nadvladati 
sjedilački narodi, zahvaljujući barutu i topu. Držat će ih na razmaku; 
savladani, svedeni skoro ni na šta, oni samo nadživljuju sami sebe 
i bijedno životare do današnjih vremena. Ni obje Mongolije (Unutraš- 
nja i Vanjska, kineska i sovjetska), ni Turkestan (kineski i sovjetski) 
nemaju danas sami po sebi važnosti na šahovskoj ploči svijeta. Neku 
ulogu igraju jedino njihova prostranstva i aerodromi, ali oni im ne 
pripadaju. 


e Ali zašto nas zanimaju ti nomadi kad je riječ o sadašnjosti civiliza- 
cija? Zato što su njihove nekadašnje strahovite provale neosporno uspo- 
rile razvoj susjednih velikih civilizacija. 


Hermann Goetz u svojoj klasičnoj zbirci »Epohe indijske civiliza- 
cijex (1929) kaže to povodom Indije, ali njegova primjedba može se 
bez oklijevanja proširiti i na Kinu. Jer Indija se prema nomadskom 
svijetu otvara samo uskim prolazom Khaibar, kroz afganistanske 
planine, dok Kina ima nesreću da graniči s ogromnom pustinjom Gobi 
protiv koje Kineski zid, izgrađen već u 3. stoljeću prije nove ere, 
predstavlja važnu ali više simboličnu nego stvarnu prepreku koja je 
tisuću puta savladana. = 

Po sinologu Owenu Lattimoreu, ovi nomadi su nekadašnji seljaci. 
Razvoj. naprednije poljoprivrede potisnuo je slabije prilagođene 
seljake prema višim. predjelima gdje se »jedu« šume, naročito prema 
stepskim i pustinjskim rubovima. Tim seljacima, potisnutim iz plodni- 
jih krajeva, ostali su na raspolaganju samo nepregledni ali vrlo slabi 
pašnjaci. Tako je civilizacija rodila barbarstvo, a od bivših je stvorila 
nomadske pastire. Ali iz tih pribježišta barbar se zbog unutarnjih 
kriza, socijalnih preokreta, eksplozivnih demografskih valova, nepre- 
kidno vraća prema zemlji sjedilačkog stanovništva, a taj je povratak 
rijetko kad miroljubiv. On se vraća vrlo često kao gospodar, pobjed- 
nik, pljačkaš: tada nomad prezire, omalovažava pobijeđenog starosje- 
dioca... Poslušajmo tim povodom uspomene Babura koji se 1526. 
domogao sjeverne Indije: 

»... [ako je po svojoj naravi Hindustan zemlja puna čari, njegovi su 

stanovnici lišeni privlačnosti, a u ophođenju s njima ne nalazi se ni 
zadovoljstva, ni ljubaznosti, ni stalnih veza. Bez sposobnosti, bez 
oštroumnosti, bez druželjubivosti, oni ne poznaju plemenitost ni 
muževne osjećaje. U shvaćanjima kao i u djelima nedostaje im smišlje- 
nosti, lijepa ponašanja, pravila, načela. Nemaju ni dobrih konja, ni 
ukusnog mesa, ni grožđa, ni dinja, ni slasnog voća. Ovdje nema ni 
leda, ni svježe vode. Na tržnicama ne može se nabaviti ni biranih jela, 
ni dobrog kruha. Kupke, svijeće, luči, svijećnjaci, sve su to ondje 
nepoznate stvari... 

»Osim rijeka i potoka koji teku usjecima i riječnim koritima, oni ni 
u vrtovima ni u palačama nemaju tekuće vode. Njihove su građevine 
bez ljupkosti, otmjenosti, pravilnosti i elegancije. Seljaci i siromašniji 
ljudi obično hodaju bosi. Jedini odjevni predmet im je nešto što zovu 
langota, a to je samo kratki komad tkanine koji im visi oko tijela dva 
pedlja ispod pupka. Ispod tog kratkog komada tkanine postoji drugi 
koji se među bedrima pričvrsti pomoću uzice. On se provlači kroz 
langotu, a služi da se zakači sa stražnje strane. Žene vezuju oko tijela 
lang kojeg jedna polovina visi niz križa a druga na glavi. 

»Velika je prednost Hindustana, osim njegova golemog prostran- 
stva, i ogromna količina zlata, bio u polugama ili u kovanom novcu«. 

Tako ovaj musliman iz Turkestana, uznesen pobjedom, iz svoje 
pustinje i svog pustinjskog ponosa, s visine vlastite islamske veličine, 
sudi o drevnoj civilizaciji Indije, njezinoj umjetnosti i arhitekturi. 
Njegova oholost, iako nije »oholost zapadnjaka«, nije time ništa 
simpatičnija. 


© Veliki osvajački pohodi Mongola ne zanimaju nas ovdje u pojedino- 
stima nego samo utoliko ukoliko su uzdrmali Kinu i Indiju, udarajući ih 
svaki put posred srca, kao prilikom zadnjih dviju najezda u 13-14. 
i 16-17. stoljeću. 


Slike pokazuju kronološke granice i različitu organizaciju prodora, 
bilo prema zapadu i dalekoj Evropi, bilo prema istoku, s varijantom 
prema jugu i Indiji, ali uvijek s povratnim protuudarom prema Kini. 
To je vjerojatno zato što je već od početka 15. stoljeća Kina »boles- 
nik« koji privlači pohlepne pljačkaše. Timur Lenk je 1405. godine, 
kad je umro, upravo pripremao napad na Kinu. 

U svakom slučaju, kad god bi se ražestio ratoborni svijet nomada, 
Kina i Indija bivale su žestoko pogođene, sve do u svoje prijestolnice. 
To nam najbolje pokazuju ova četiri datuma: 1215. (godina bitke kod 
Bouvinesa). Džingis Kan zauzima Peking: 1644. Mandžurci potpo- 
mognuti Mongolima ponovo zauzimaju Peking; 1398. Timur Lenk 
zauzima Delhi; 1526. Babur ponovo zauzima Delhi. 

Ovi su događaji nečuvene katastrofe. Svakog se puta radilo o mili- 
junima ljudskih života. Zapad sve do tehničkih ratova_20. stoljeća ni 
približno ne_poznaje toliko krvoprolića. (Indija, u kojoj su ratovi 
otežani borbom dviju-civilizacija (Barbari koji u nju provaljuju islam- 
ske su vjere), imala je strašnu povijest, punu mnogobrojnih upada 
koje će konačno nadvladati, kao i Kina, samo zahvaljujući izvanrednoj 
životnoj snazi, a i zato što nikada nije bila potpuno zaposjednuta, sve 
do vrha rta Comorin, i što je Dekan oduvijek živio od privrede 
(katkada i od emigracije) vezane sa zemljama Indijskog oceana. 

Za Indiju su, kao i za Kinu, ove bujice uvijek značile razaranja, 
ponovne zastoje. Ove su zemlje konačno upijale svoje napadače, ali 
po koju cijenu? Je li onda barbarski osvajač u velikoj mjeri odgovoran 
za sve veće zaostajanje u odnosu na Zapad? Je li to osnovni ključ za 
tumačenje sudbine Dalekog istoka? 

Za Indiju bi se to moglo lako ustvrditi. Na početku (2. tisućljeće 
pr.n.e.) Arijci iz Pandžaba na analognom su stupnju razvoja kao 
preci Helena, Kelta, Italaca, Germana. Ilijada i Odiseja podudaraju 
se s viteškom kulturom ratova za osvajanje gornje doline Gangesa 
koju prenosi Mahabharata. fu 5. tisućljeću prije nove ere, vremenu 
Bude, sjeverna Indija puna je aristokratskih republika i malih kraljev- 
stavalanalognih onima u Heladi, s početkom trgovine, kao i u Grčkoj. 
U_3. tisućljeću Čandragupta i i Ašoka osnivaju prvo carstvo koje će 
ujediniti Afganistan i cijelu Indiju osim južnog dijela Dekana, koji je 
uvijek bio neukrotiv. To je razdoblje nastanka Aleksandrovog grčko- 
-makedonskog carstva. Istovremeno s rođenjem Kristovim počinje 
sjeverozapadnim prolazom prodor skitskih naroda koji će dovesti do 
stvaranja golemog carstva Gupta između 3. i 8. stoljeća, koje će 
obnoviti za Indiju nikad završenu borbu između ljudi svijetle i tamne 
puti. Uskoro se, kao i u zapadnjačkom srednjem vijeku, javljaju mase 
potčinjenih seljaka i, od 10. do 13. stoljeća, feudalne države. Nema, 
naravno, strogog paralelizma, naročito ne u obliku ovih dvaju dru- 
štava, ali ni previše izrazite razlike u stupnju razvoja, sve do 13. 
stoljeća i velike mongolske najezde. 

Otada će se jaz postepeno produbljivati. Isto se pitanje postavlja 
i za Kinu: koliko je njezin razvitak zaustavljen mongolskim osvaja- 
njem koje je završeno 1279. i mandžurskim osvajanjem (1644-1683)? 
Kinu, tehnički i znanstveno napredniju, bar do 13. stoljeća, tada će 
preteći daleki Zapad. 

Ipak, jasno je da se ne može stepskim osvajačima pripisati sva 
odgovornost za zamršenu sudbinu Dalekog istoka. Pustošenja osva- 
jača bila su strašna. Međutim, sve se s vremenom sredilo, zaraslo. 

Čovjek bi rekao: čak i predobro zaraslo. Invazije koje su na Zapadu 
značile prijelom i rađanje novih civilizacija, prelaze preko Indije 

i Kine kao materijalne katastrofe, ali one uistinu ne mijenjaju ni njihov 
način mišljenja ni socijalne strukture. U njih nikad nije bilo skoka 
poput onoga koji je antičku civilizaciju prenio iz Grčke u Rim, i od 
Rima na kršćanstvo; ili poput prelaska Bliskog istoka na islam. 

Ova izvanredna vjernost Dalekog istoka samome sebi, njegova 
nepomičnost, proizlazi i iz unutarnjih razloga. Oni djelomice tumače 
njegovo kašnjenje, koje je, uostalom, sasvim relativno, Daleki istok 
zapravo nije nazadovao; ostao je tamo gdje je bio stoljećima i stolje- 
ćima, dok je ostatak svijeta naočigled napredovao i svakog ga dana sve 
više prestizao. 


Drevni počeci: Razlozi kulturne nepokretnosti 


Vjerojatno sve bijaše odlučeno mnogo prije početka povijesti, već 
u osvit prvih civilizacija. Civilizacije Dalekog istoka pojavljuju se kao 
cjeline koje su vrlo rano dostigle značajnu zrelost ali u takvom okviru 
da je on neka njihova bitna ustrojstva učinio gotovo nepromjenjivima. 
Otuda proizlazi njihovo začuđujuće jedinstvo, kohezija, ali i krajnja 
poteškoća da se same preoblikuju, da se ushtjednu i uzmognu razvi- 
jati, kao i ustrajno odbijanje promjena i napretka. 


e Valja pokušati razumjeti da su ove dvije velike civilizacije Dalekog 
istoka tisućgodišnje; valja zaboraviti naša zapadnjačka iskustva. 


Na Dalekom istoku, gdje se spomenici i prebrzo oštećuju, često 
i zato što su, kao u Kini i Japanu, pravljeni od lakih materijala, čini se 
da su čovjek, društvo i kultura neuništivi. Oni nisu od jučer, već 
potječu iz vrlo davnih vremena. Zamislite kakav bi bio faraonski 
Egipat da se kojim čudom sačuvao i koliko-toliko prilagodio suvreme- 
nom življenju, zadržavajući svoja vjerovanja i neke od svojih običaja. 

Hinduizam, još vrlo živ, gotovo je nepromijenjeni temelj cijele 
indijske civ civiliz izacije posljednjih tisuću godina; k tome je on preuzeo 
i prenio neke, još nekoliko tisuća godina starije vjerske pojmove. 

U Kini se kult predaka i bogova prirode koji seže najmanje u prvo 
tisućljeće prije nove ere, održao i kroz taoizam, konfucijanizam 
i budizam koji ga zasigurno nisu ukinuli. On i danas živi. 

Ovim se starim i tvrdokornim vjerskim oblicima pridružuju isto 
tako žilave društvene strukture: indijski kastinski sustav, kineska 
hijerarhija porodice i društva. Čini se da je u oba slučaja riječ 
o vjerskoj ukorijenjenosti koju prati usko povezana društvena dugo- 
vječnost. Ovo obilježje karakterizira primitivne kulture čiji su svi oblici 
života i mišljenja potpuno i neposredno .vezani uz nadnaravno. Ovo 
još više zbunjuje u tako velikim i razvijenim civilizacijama kao što su 

Indija i Kina, u svim njihovim najrazličitijim područjima života, ali je 
tim značajnije. 


@ e Za razliku od Zapada koji jasno dijeli ljudsko i božansko, Daleki 
istok ne poznaje tu razliku. 


Vjersko poimanje prožima sve oblike ljudskog života: |drzava je 
religija, filozofija je religija, moral je religija, društveni odnosi su 
religija. Svi ti oblici spadaju potpuno u područje svetlosti. Odatle im 
i tendencija za nepromjenjivošću, za vječnošću) 

Razumljivim proturječjem, božansko, pomiješano sa svim, čak 
i najprizemnijim životnim radnjama, daje često zapadnjaku, naviklom 
da vjeru postavlja na neki duhovni pijedestal, utisak odsuća religioz- 
nih osjećaja, zamijenjenih obrednim formalizmom. Naime, zapad- 
njaku je teško shvatiti važnost i pravi smisao tih obreda. 

Poštovati ih, znači pokoravati se božanskom redu koji upravlja svim 
ljudskim. To znači živjeti prema vjeri "Tako se u biti hinduizam mnogo 
više sastoji u priznavanju vrijednosti koje predstavlja hijerarhija kasta, 
nego u »vjerovanju u duhovna bića i u veličanje bogova koji čine samo 
jedan njegov diod. 

Isto tako i Kinezi slabo mare za razlikovanje beskonačnog niza 
bogova. Bitno je održati prema njima sve obredne obaveze, ukazati 
kultu predaka svu dužnu pažnju, i konačno, pridržavati se u obitelj- 
skom i društenom životu svih obaveza koje propisuje složena hijerar- 
hija. 

Istina je da je duhovno okružje vrlo različito u Indiji i Kini, te da 
odgovarajuće vjerske i društvene forme nisu nimalo slične. Ako 
globalno usporedimo Zapad i Daleki istok, zapadamo u opasnost da 
ne vidimo jasne suprotnosti ovog posljednjeg. Indija nije Kina, treba li 
to uopće reći? |A ako se Kina, u odnosu na Evropu čini kao da živi 
u znaku sveobuhvatnog vjerskog života, u odnosu na Indiju ona 
izgleda kao racionalistička zemlja) koju je usput obilježila snažna 
intelektualna kriza Ratujućih kraljevstava (5—3. st. prije n. ere), po 
nekima slična istinskoj filozofskoj krizi koja je u Grčkoj označila 
početak znanstvenog duha. Konfucijanizam je, kako ćemo vidjeti, 
prigrlio nasljeđe ove agnostičke i racionalističke krize, prilagodio ga 
političkim potrebama i omogućio mu da preživi silnu religioznu krizu 
između 3. i 10. stoljeća te ga preoblikovao u ono što će se zvati 
neokonfucijanizam koji nadvladava od 13. stoljeća nadalje. 

U Kini se, dakle, dotiču dvije struje, a nepromjenjivost društva 
proizlazi iz nekih političkih, privrednih i društvenih struktura, dok 
u Indiji nadnaravno igra prvorazrednu ulogu. Kako bi se ondje moglo 
reformirati, dovesti u pitanje ljudsko društvo, kad se njegova organi- 
zacija prikazuje kao bogomdana? 

DRUGO POGLAVLJE 


KLASIČNA KINA 


Ovoj klasičnoj Kini od koje moramo poći, jer je još daleko od 
potpunog nestanka, dugo je trebalo dok nije postigla i jasno ocrtala 
svoja izvorna obilježja." Njezina je slika nalik čvrstoj cjelini koju je 
teško podijeliti na razdoblja kako se to obično radi. Kroz tolika 
stoljeća, kroz beskrajne katastrofe i osvajanja, ona kao da pokazuje 
svoje nepromjenjivo lice. 

Ipak, ma koliko bio spor razvoj ove ogromne stvarnosti, ona nikad 
nije bila nepromjenjiva. Kao i sve civilizacije, i kineska gomila svoja 
iskustva, stalno nanovo bira između vlastitih bogatstava i tendencija: 
i konačno, unatoč prividu, ona nije zatvorena prema vanjskom svijetu. 
Dašci izvana dopiru do nje i nameću joj svoju nazočnost. 


Vjerske dimenzije 


Prve i najvažnije dimenzije, najteže shvatljive, one su koje se 
odnose na vjerski život. Taj vjerski život nema jasnih obrisa. On 
dozvoljava više sustava, kao zapadnjačka vjera, ali ovi se međusobno 
ne isključuju. Pobožnost vjernika poprima razne oblike, dopušta 
istovremeno misticizam i racionalizam. Zamislite Evropljanina koji bi 
se kolebao, a da pri tome ne nailazi ni na kakvu intelektualnu ili 
vjersku zapreku, između reformirane crkve,** katolicizma i ateizma, 


_ * Promjenu francuske Vissičrove transliteracije kineskih riječi, koja je primijenjena u izvor- 
niku, a u nas je malo poznata, u općeprihvaćenu transliteraciju pinyin proveo je prof. Mario 
Rebac. O transliteraciji i transkripciji kineskih riječi vidjeti: V. Anié-J. Silić, Pravopisni priruč- 
nik ao ili srpskoga jezika, SNL i ŠK, Zagreb, 1986, str. 146. (Op. ur.) 

* kalvinizam 

posvuda se dobro snalazeći. +U najagnostičnijem i najkomformistični- 
jem Kinezu pritajen je anarhist i latentni mistik... Kinezi su ili 
praznovjerni ili puni povjerenja u znanost ili — točnije — i jedno i drugo 
istovremeno« (Marcel Garnet). A baš to »istovremeno« često je teško 
razumljivo zapadnjaku. 

Ove primjedbe, koje vrijede i za novu Kinu, korisno je napomenuti 
na pragu povijesnog izlaganja. One unaprijed objašnjavaju temeljnu 
istinu kako se, ukorjenjujući se u kinesku zemlju, ni konfucijanizam ni 
daoizam,* kao ni mnogo kasniji budizam, nisu uzajamno iskorijenili, 
unatoč njihovim svađama i borbama. Istodobno se nisu prestali uvijek 
međusobno razlikovati. Svi su se oni nataložili na jedan mnogo stariji 
primitivan i moćan, vjerski život. Kaže se da su »tri velikana« plovila 
tim starim religioznim vodama. U stvari, oni su se u njima prosto 
naprosto utopili. 


e Temelji života Kine daleko prethode trima velikim smjerovima nje- 
zina duhovnog života. Zilavo i raznoliko nasljeđe održalo se u osnovi svih 
vjerskih običaja. 


Riječ je o starom nasljeđu, uspostavljenom već prije prvog tisuć- 
ljeća prije nove ere, u osvit prve ujedinjene Kine, nasljeđu koje ništa 
neće sasvim izmijeniti. 

U to vrijeme pojava pluga omogućuje mnogo gušću naseljenost 
pučanstva, okupljenog u selima, na vlastelinstvima. Ta prva Kina 
poštuje kult predaka i kult božanstava vlastelinskog tla, što nas 
prenosi, po našoj volji, bilo u arhajsku Grčku, bilo u daleka ishodišta 
Rima, u samu atmosferu antičkoga grada. 

Kult predaka pridaje iznimnu važnost porodičnim skupinama 
muške loze (kojima se prenosi ime s ocana sina). Iznad ovih porodica 
šira skupina, rod (na kineskom xing), okuplja ljude koji potiču od 
jednog zajedničkog pretka, koji zbog toga nose zajedničko rodovsko 
ime. Tako je prvi predak roda Ji kralj Proso, a roda Si Yu Veliki, 
legendarni junak koji je izlio vode Potopa. 

Takva organizacija tiče se u početku samo plemićkih porodica. 
Kasnije će i plebejske porodice oponašati ovaj uzor i klanjati se svojim 
precima kao bogovima. 

. Pored predaka, gotovo na istoj razini, nalaze se lokalni bogovi 
vlastelinstva, od bogova kuće, brežuljka, vodenog tijeka, raznih pri- 
rodnih sila zamišljenih u pojedinim dijelovima zemljišta, pa sve do 
boga tla vlastelinstva,_she, koji je nad svima njima. »Jedan vladar 
Chena, pobijeđen 548. prije n. ere, predavajući se, pošao je u koroti 


+ U staroj transliteraciji: taoizam. (Op. M.R.) 

ususret pobjedniku, držeći u rukama boga tla, a pred njim je koračao 
njegov vojskovođa noseći posude hrama predaka: tako je predavao 
svoje vlastelinstvo«. (H. Maspćro). 

YKad je političko ujedinjenje podvrglo plemiće vlasti monarha, svim 
se ovim lokalnim bogovima nametnuo jedan veliki bog kraljevskog 
tla: gospodar Zemlja) Dosta prirodno on je postao bog mrtvih: 
»ljubomorno ih je čuvao u svojim mračnim tamnicama, posred Devet 
tmina, blizu Žutih izvora«. Postojao je i bog neba (Gornji bog), 
bogovi planina, bogovi četiriju mora, rijeka (knez rijeke bog je strašne 
rijeke Huanghe...) U stvari, bogovi su isto toliko brojni koliko je 
ideogramskih znakova klasičnog kineskog jezika. Ovo mnoštvo koje 
buja vjeruje u život duše, bilo na Žutim izvorima, paklenom boravi- 
štu, bilo u nebeskom svijetu Gornjeg boga, bilo na zemlji, u hramu 
predaka. Ovafhijerarhija boravišta na onom svijetu često je kopija 
ovozemaljske društvene ljestvice, Vladari, ministri i velikaši ovog 
svijeta uživali su sva blaženstva Neba gdje su najvažniji među njima 
i dalje bili okruženi svojim slugama. Obični smrtnici išli su na Zute 
izvore, u Devet tmina: za njih je bio pakao. Polubogatima je bio 
namijenjen život u grobu predaka. Sve je to dosta nejasno, budući da 
svaki čovjek ima više duša i da je zagrobni život moguć samo zahvalju- 
jući darovima i žrtvama živih, sličnih žrtvama i darovima koji se 
prinose bogovima. Mrtvi i bogovi jedu: »Napunit ćemo darovima 
drvene i zemljane posude«, kaže obredni pjev prilikom prinošenja 
žrtava: »Cim se raširi miris žrtve, Gornji bog počinje jesti.« 

Između bogova i živih ljudi sklapaju se pogodbe: zaštite odgovaraju 
darovima. Jedan bog kaže: »Ako mi prinosite žrtve dat ću vam sreću.« 
Neki vladar izjavljuje: »Moji su darovi obilni i čisti. Duhovi će mi 
sigurno dati podršku.« Neki drugi se žali: »Kakvo su zlo počinili 
današnji ljudi da im Nebo šalje pogibelj i nemire, oskudicu žita 
i povrća! Nema bogova koje nisam častio; nisam škrtario na žrtvama!« 


P,e Kriza »Zaraćenih država«. Između 5. i 3. stoljeća prije naše ere 
feudalna se Kina raspada za vrijeme burnog razdoblja nazvanog »Zara- 
ćene države«. 


Vlastelinstva tada nestaju u korist većih ili manjih, više ili manje 
postojanih, kneževina, usred neprestanih ratova. Zatim će nastati 
Carstvo Han i nametnut će mir ujedinjenja. : 7 

“Ovu dugu i žestoku krizu prati vrlo jak moralni nemir koji kineske 
mislioce u njihovim ideološkim nesuglasicama potiče da reagiraju 
protiv najstarijih oblika religije i njezina formalizma. Cijela je intelek- 
tualna sudbina Kine u znaku ovog razdoblja koje nas podsjeća, ako se 
upustimo u usporedbe, na Grčku VI. i V. stoljeća prije nove ere ili na 

renesansnu Italiju s njezinim društvenim i političkim dramama za 
vrijeme kojih je problem i tirana i njihovih podanika bio kako živjeti 
i preživjeti. 

Tako je i Kina od 5. do 3, stoljeća imala političare koji su pokuša- 
vali proračunati kakvu priliku ili izglede ona može pružiti vladaru ili 
državi. A imala je i retore, »sofiste« koji su skrbjeli za javno dobro. 
Oni se često povezuju sa starom školom Mo. Dija (ili Mo Zia), 
moizmom. 

Jesu li učenici Mo Zia tvorili nešto kao viteški red u službi potlače- 
nih ili neku vrst kongregacije dominikanaca? Ove usporedbe dosta 
govore o njihovoj aktivnosti, njihovoj »angažiranosti«. A nadimak 
»sofisti« koji su im povjesničari kasnije dali, govori o njihovoj strasti 
za besjedom, uvjeravanjem riječju, beskrajnim izlaganjem svakoga od 
njih, već prema vlastitom interesu. U pozadini ovih žučnih raspri 
izbija čitava jedna relativistička, a i racionalistička misao, odvojena od 
strogih vjerskih naloga. Epoha Han zadržat će samo dio ovih filozof- 
skih obnova, uglavnom ono što će sačinjavati /konfucijanizam, tj. 
jednu čisto racionalističku tendenciju kao reakciju na staru religiju; ali 
i kao reakciju na retorička pretjerivanja »sofista«, mnogobrojnosti 
njihovih doktrina i političke i društvene posljedice koje one mogu 
implicirati. 

Konfucijanizam je istovremeno intelektualno, političko i socijalno 
sređivanje ideja; 

Bilo kako bilo, upravo zahvaljujući njemu održat će se u Kini neki 
pseudoracionalizam, nasuprot vrlo jakim vjerskim prodorima daoizma 
i naročito budizma do 10. stoljeća. On će se u 13. stoljeću čvrsto 
obnoviti neokonfucijanizmom. 


(Je Konfucijanizam nije samo racionalistički pokušaj objašnjenja svi- 
jeta, on je i neka vrst političkog i društvenog morala. Ako nije prava 
religija kako se tvrdilo, on je barem filozofski stav koji prihvaća kako 
neku religioznost tako i skepticizam, pa čak i najotvoreniji agnosticizam. 


Ime mu potječe od Konfucija (kin. Kongfuzi, 551—479. prije nove 
ere, prema tradiciji). Iako od njega nije ostalo ništa napisano, 
i premda su njegovu doktrinu prenijeli učenici, upravo on je osnivač 
tog sustava koji je postao baština same klase koju predstavlja, kineske 
inteligencije. 

a) Konfucijanizam je doista i prije svega izraz jedne kaste, kaste 
obrazovanih, mandarina, predstavnika novog društvenog i političkog 
poretka koji se malo pomalo uspostavlja poslije feudalnog rasula, 
dakle predstavnika upravljača i činovnika te nove Kinel 

Učeni činovnici, predstavnici državne vlasti, javljaju se istovremeno 

s prvim većim kneževinama, kad je pismenost postala uvjet poretka 
i upravljanja. Dugo su bili ograničeni na niže položaje, dok su najviše 
službe pripadale aristokratskim porodicama, ali jel stvaranje prvog 
velikog carstva, carstva Han (206. pr. n. e.— 220. n. e.) označilo njihov 
trijumt) 

Razvoj konfucijanizma usko je povezan s razvojem nastave za 
obrazovanu klasu. U Velikoj školi koju je 124. pr.n.e. osnovao car 
Wu poučava se po već tada složenoj doktrini koja se zasniva na čitanju 
i komentiranju pet klasičnih knjiga (Mijene, Ode, Dokumenti, Proljeća 
i jeseni, Obredi) koje su po tradiciji vezivane uz Konfucija, ali koje su 
istovremeno i novije i starije od njega, i čiji tekst potpuno rekonstitu- 
iraju i jasno komentiraju tek učenjaci iz 4. i 3. stoljeća prije nove ere. 

[Svaki učitelj tumači uvijek jednu te istu knjigu i prema jednoj 
jedinoj interpretaciji. Tako na Velikoj školi ima onoliko katedara 
koliko ima mogućih interpretacija\(npr. 15 u 1. stoljeću nove ere). 
Svaki se učitelj izravno obraća samo desetorici asistenata koji onda 
poučavaju učenike. Godine 130. naše ere Škola je brojila 1800 stude- 
nata i 30.000 slušača. Uspješnost studija procjenjivala se strogim 
ispitima! Pitanja su bila ispisana na drvenim tablicama koje su kandi- 
dati gađali odapinjući luk: strijela je pokazivala pitanje na koje će 
morati odgovoriti, 

Ovaj će sustav u cjelini potrajati gotovo do naših dana, iako je 
tijekom stoljeća bilo nekih preinaka: sastavljeni su komentari i pravi 
pregledi, mi bismo ih nazvali novim udžbenicima. Najvažniju od tih 
preinaka izradilo je između 8. i 12. stoljeća pet učitelja, osnivača 
onoga što se zove neokonfucijanizam. Najslavniji među njima, Zhu Xi 
(umro 1200) razradio je iz toga učenje, koje je do pada Kineskog 
Carstva (1912) ostalo neizmijenjeni vodič i službena doktrina kineske 
mudrosti. 

6) Konfucijanizam kao učenje profinjenih duhova pokušaj je tuma- 
čenja svijeta koji nastoji izbaciti primitivna narodna vjerovanja, poštu- 
jući glavni smisao tradicije. 

Odatle sadrži prilično oholo i čak prezirno udaljavanje od narodne 
religije, kao 1 očiti skepticizam. Konfucije nikada ne govori o bogo- 
vima, a duhove, pretke, sve poštujući ih, više voli držati po strani. 
»Kako bi onaj tko ne zna služiti ljudima«, kaže on, »znao služiti 
Nr Kako će poznavati mrtve onaj tko ne poznaje žive?« 

Konfucijevci daju globalno objašnjenje prirodnih sila, odnosa ljudi 
prema nadnaravnom svijetu, i u tome se može vidjeti nagovještaj neke 
znanstvene teorije svemira. Životom svijeta ne upravljaju hirovi 
bogova, njihovi bjesovi ili dobročinstva, već igra bezličnih sila čije je 
međusobno djelovanje odgovorno za sve pojave i mijene Tako oni 
neće reći Gornji bog nego Nebo... Međutim, konfucijevci su za ta 

nova objašnjenjalčesto zadržavali vrlo stare riječi i pojmove narodskog 
ili seljačkog porijekla i pridavali im novi, filozofski, smisao. Tako je sa 
yin i yang} 

[U narodnom govoru i književnosti ove su dvije riječi zorno evoci- 
rale »skup suprotstavljenih slika: yin je označavao sjenu, yang sunce, 
yin hladno i kišno vrijeme, zimu, yang suho, toplinu, ljeto; yin žensko, 
pasivno, yang muško, aktivnda. . 

Konfucijevci su se dočepali tih dviju riječi da od njih naprave 
simbole »dvaju konkretnih i komplementarnih vidova svemira koji se 
suprotstavljaju u prostoru a izmjenjuju u vremenu«, dva vida koji 
samim svojim suprotstavljanjem potiču sve energije kozmosa [Ova dva 
doba beskrajno se izmjenjuju, »doba odmora, zvano yin, doba djelat- 
nosti, zvano yang; nikada ne koegzistiraju nego slijede jedno drugo 
unedogled, a njihovo izmjenjivanje upravlja svime] A naročito godiš- 
njim dobima: yin jesen-zima slijedi yang proljeće-ljeto; tako se objaš- 
njava izmjena dana i noći, hladnoće i topline. U čovjeku ovaj »dvo- 
boj« postaje ljubav i mržnja, radost i srdžba... 

Ritam koji uspostavlja naizmjenična gibanja yina i yanga zove se 
dao,* načelo samog izmjenjivanja, dakle i jedinstva svakog bića i sva- 
kog razvitka. Poslovica kaže: Jednom yin, drugi put yang; to je 
jedinstvo, dao«. 


Nažalost! ako u prirodi sve slijedi svoj dao, svoj pravi put; ako se 
nebeski yang i zemaljski yin neprekidno izmjenjuju da bi sredili sve 
probleme prirode i čovjeka, čovjek je u prirodi jedinstveni činilac, 
smetač, jedini koji je slobodan slijediti svoj dao, napustiti njegov put. 
Tada čovjek svojim lošim djelima uništava predodređeni skladf 

Konfucijevci su mislili da čovjek djelujući tako izaziva sve poreme- 
ćaje, bilo fizičke (pomrčine, potrese, poplave...), bilo ljudske 
(pobune, opće nevolje, oskudice itd) | Neokonfucijevci svode naprotiv 
tu ljudsku prevratničku moć na samog čovjeka. Svojim nedostatkom 
vrline čovjek osuđuje samoga sebe na pad. Upravo to je načelo carske 
moći, kao što ćemo vidjeti: vladari se automatski uzvisuju ili svrgavaju 
prema tome poštuju li ili ne poštuju nebeski zakon. 

c) Na taj način konfucijanizam vodi životnom pravilu, moralu 
kojemu je cilj održati red i poredak u državi, a koji oštro reagira na 
intelektualnu i društvenu anarhiju sofista i pravnika. 

Polazeći od drevnih vjerskih običaja konfucijevci su nizu obreda, 
vjerskih i obiteljskih ponašanja pridali važnu ulogu moralne ravno- 
teže, vladanja osjećajima.J Obredi ravnaju svačijim životom, položa- 
jem koji mu pripada, njegovim pravima, dužnostima. Slijediti svoj 


+ U staroj stransliteraciji: tao. (Op. M.R.) 

put, svoj dao, prije svega znači da svatko ostaje na mjestu koje mu 
pristaje, ili bolje, koje mu pripada jednom zauvijek na društvenoj 
ljestvicij To je duboki smisao slavne Konfucijeve definicije dobre 
vlade: »Neka vladar bude vladar, podanik podanik, otac otac, a sin 
sin!« 

Naravno, poslušnost i poštovanje koji se duguju vladaru ili manda- 
rinu proizlaze iz njihove više vrijednosti: »Vrlina vladara je kao vjetar, 
vrlina malih ljudi je kao travka. Pri puhanju vjetra travka se uvijek 
povija. Glavna vrlina podanika bit će apsolutna poslušnost, uvjet 
sklada zajednice.« Zato je konfucijanizam održao važnost »kulta 
predaka, oslobođenog svake religioznosti, ali potrebnog kao osnove 
hijerarhijek (E. Balazs), jer kult predaka održava u samoj obitelji 
apsolutnu hijerarhiju i poslušnost. Očito je da -{vrline koje propovije- 
daju konfucijevci: poštovanje, poniznost... poslušnost i podređenost 
višima po položaju i po dobi« snažno jačaju političku i društvenu vlast 
kaste obrazovanih, tj. njihove vlastite klasel Taj tradicionalni i forma- 
listički moral mnogo je doprinio kontinuitetu i nepromjenjivosti dru- 
štva u Kini. 


@ e Otprilike suvremenik konfucijanizma, rođen iz iste dugotrajne krize, 
- daoizam je mistična potraga i individualna religija spasa. U svom narod- 
nom obliku vezan je sa životom tajnih društava, tako važnih u Kini. 


Njegov se početak teoretski povezuje uz naučavanje Lao Zia* 
(»Učitelja«), mitske ličnosti iz 7. stoljeća prije nove ere. Ali knjiga 
koju mu pripisuju i koja sadrži njegovo učenje potječe tek iz 4. i 3. 
stoljeća prije nove ere. 


(@ Daoizam je mistično traženje apsolutnog i besmrtnosti 

Poput konfucijevaca, 1 daoisti su na svoj način protumačili opće 
pojmove yin, yang i dao. Za njih je dao mistično apsolutno, izvorna 
životna snaga, »ono po čemu sve postaje.« 

Definirati to apsolutno nije moguće. Cujmo što o njemu kaže stari 
tekst koji se pripisuje Lao Ziu: »Dao kojega nastojimo izraziti nije sam 
dao. Ime koje mu se želi nadjenuti nije ime koje mu pristaje. Bez 
imena on je početak svemira. Imenovan, on je majka svih bića. 
Shvatimo njegovu tajnu kroz nebitak; kroz bitak nađimo pristup 
njemu. Nebiće i biće, proizlazeći iz iste osnove, razlikuju se samo po 
imenu. Ta zajednička osnova zove se Tmina. Zamračiti tu tminu 
pristup je svim divotama.« 

Savršenstvo, svetost za kojom teže daoisti, mistična je veza s vječ- 
nim dao; to znači »živ se povući u tu izvornu i vrhunsku prisutnost 


* Po staroj transliteraciji: Lao Ce 

koja sve obuhvaća a da nikad ne može-biti obuhvaćena«, u »bezo- 
blično što rađa sve oblike, u dao koji posjeduje vječni živote. To znači 
ujedno postići besmrtnost. 

Riječ je o mističnom iskustvu koje je samo po sebi teško uhvatljivo, 
a koje se postiže askezom i meditacijom. »Ne slušajte uhom nego 
srcem (srce Kinezu znači duh); ne slušajte srcem već dahom (disa- 
njem)... A dah, kad je prazan, dohvaća stvarnost. Sjedinjenje 
s daoom postiže se samo prazninom; ta praznina post je srca«. 

Cilj je postići dugim godinama meditacije i pročišćavanja, ponavlja- 
njem dobrih djela, ono što obdareni postiže, kako kažu, za nekoliko 
dana: »Poslije tri dana mogao se odvojiti od vanjskog svijeta; nakon 
sedam dana uspio se odvojiti od bliskih stvari; nakon devet dana uspio 
se otrgnuti od vlastitog življenja. Zatim... je zadobio jasnu proniclji- 
vost, sagledao Jedinstveno. Kad je sagledao Jedinstveno, uzmogao je 
dospjeti u stanje bez sadašnjosti i prošlosti. Napokon je postigao 


stanje bez života i smrti« Ovim putem daoizam se spaja sa svim 


mističkim iskustvima, bila ona kršćanska, islamska ili budistička. 


b) Međutim, besmrtnost kojoj teže daoisti nije samo spas duše, ona je 


i besmrtnost tijela, zahvaljujući nizu recepata za dugi život, pročišćavanje 
i »olakšavanje« tijela. 


Postupci su doista bezbrojni: vježbe disanja koje omogućuju slo- 
bodno strujanje daha i krvi, te izbjegavanje začepljenja, grušanja 
i čvorišta. Pažljiva dijetetika koja odbacuje uobičajenu hranu (naro- 
čito žitarice) i zamjenjuje ih biljnim ili mineralnim drogama; konačno, 
alkemijski postupci. Sto se tiče ovog posljednjeg, tu je zlatno posuđe 
koje pročišćava svu hranu, otopljeno zlato (zlatna tekućina) i naročito 
rumenica (spoj sumpora i žive) koja je devet puta zaredom pretvorena 
iz rumenice u živu i iz žive u rumenicu, da bi se od nje napravila 
»crvena pilula besmrtnosti«. Poslije raznih postupaka te vrsti »kosti 
postaju zlato, pit jantarna, a tijelo nepokvarljivo«; olakšano kao 
slamčica, može se uzdići u apoteozi koja uznosi tijelo posvećenoga, 
sada besmrtnoga, prema sjedištu bogova. Da ne uzbuni svijet živućih, 
on će hiniti da umire kao ostali, ostavivši za sobom štap ili sablju 
kojima će dati privid leša. 

Ova alkemijska istraživanja eliksira dugovječnosti daju smisao priči 
o Chang Chunu (Vječnom proljeću), tom daoističkom redovniku od 
sedamdeset i tri godine (iako su mu ih pripisivali dvjesto), kojeg je 
Džingis-kan prisilio da napusti svoj samostan, da mu se pridruži 
u Mongoliji i donese mu recept duga života. Kad je stari redovnik 
stigao na kraj svog puta, 9. prosinca 1221. car ga upita: »Kakav si mi 

lijek donio?« Kinez odgovori: »Nikakav. Imam kod sebe samo dao 
kao jamstvo života«. I car i redovnik umrli su u razmaku od nekoliko 
dana 1227. 


c) Na koncu, postoji i jedna pučka daoistička vjera koja ne poznaje ni 
svetost učitelja, ni složene postupke traganja za dugim životom. 


@ I sam kineski jezik razlikuje »daoistički puke, dao min, od pravih 
posvećenih, dao shi. 
Mnoštvo pripadnika dao mina zadovoljava se sudjelovanjem 
u mnogim obredima, mnoštvom žrtava, pokorom. Ovi vjernici ne 
"mogu težiti za besmrtnošću, ali onima koji vode čist život osigurano je 
bolje življenje na drugom svijetu. Neće izbjeći žute izvore, ali bit će 
činovnici boga Zemlje i vladat će nad bijednom gomilom mrtvih. Ove 
posljednje pojedinosti pokazuju koliko je daoizam zbog naroda morao 
prihvatiti stara vjerovanja u ovoj kao i u nekim drugim stvarima.{Ovaj 
pučki daoizam nekoliko se puta organizirao u vrlo stupnjevite crkve, 
kao i u niz sekti, više ili manje tajnih, s anarhističkim i mističkim 
tendencijama | Daoizam je, za razliku od tradicionalističkog konfucija- 
nizma, pristalice društvenog poretka, uvijek bio simbol individu- 
alizma, osobne slobode, pobune | 


ò e Budizam, zadnju po redu od »triju velikih religija«, prenijeli su 
misionari iz Indije i srednje Azije. Ali i on je posizao u zajedničku podlogu 
kineske misli i duboko se preobrazio u dodiru s njom. 


(a) Budizam je nastao u Indiji od 6. do 5. stoljeća pr.n.e.; _—_ 


Tamo je doživio razdoblje procvata u vrijeme cara Ašoka (273-236. 
pr.n.e.). Malo-pomalo odbačen, asimiliran _hinduizmom, zadržava 
neki utjecaj na sjeveru i sjeverozapadu Indije za vrijeme grčkih 
vladara koji potječu od Aleksandrovih osvajanja, zatim se širi na 
srednju Aziju, Baktriju (sjeverni Afganistan) i Tarimsku zavalu. 

Tu ga sustiže kinesko osvajanje oko 2.st. pr.n.e. Trebat će mu tri 
stoljeća da se počne uvlačiti u carstva dinastije Han u 1. stoljeću naše 
ere putevima srednje Azije, ali i morskim i junanskim putem. A tek će 
se u 3. stoljeću, dakle s velikim zakašnjenjem, proširiti u cijelo kinesko 
društvo, među elitu i narodne mase. Tamo će imati presudni utjecaj 
do 10. st. pj: 

[Budizam naučava da se ljudi poslije smrti ponovo rađaju u drugom 
tijelu u život više ili manje sretan (već prema djelima izvršenim 
u prethodnim životima), ali uvijek bolan. Jedini izlaz iz te boli jest put 
koji poučava Buda i koji omogućuje da se postigne Nirvana, tj. da se 
potpuno izgubi u bezgraničnom vječnom životu i oslobodi lanca) 

ponovnih utjelovljenja. Taj je put težak, jer upravo žed za životom čini 
da se ljudi ponovo rađaju poslije smrti. Zato nju treba ugasiti ravno- 
dušnošću i l odricanjem. Radi toga treba shvatiti da ni Ja ni ono što ga 
okružuje nema stvarnog postojanja: oni su samo privid. Ovo poimanje 
nije razumom dokučeno znanje nego intuicija, nadahnuće koje 
mudrac može dostići samo kontemplacijom i ponavljanjem duhovnih 
vježbi tijekom jednog, a često i više života. 


b) Početni uspjeh ove religije, vrlo strane kineskom duhu, objašnjava 
se dugotrajnim nesporazumom. 


Ona nije pokazala Kinezima svoje pravo lice ¥Prvi pristaše budizma 
dolaze iz daoističkih krugovaj oni su shvatili budizam kao neku 
podvrstu, jedva različitu od njihove vlastite vjere. Doista, bje su 
religije spasa 1 postupci kontemplacije su izvana sličnij iako se budi- 
stički, tjelesno manje teški, čine privlačnijima. A sanskrtske tekstove 
koji su mogli rasvijetliti spor vrlo su kasno upoznali. Budući da su ovi 
teški za prevođenje, uglavnom su prevođeni uz suradnju indijskih 
misionara i prvih kineskih pristalica — daoista, pa prema tome samim 
daoističkim rječnikom, što je još više potpomoglo zabunu. Tako je 
budističko nadahnuće postalo sjedinjenje s daoom, nirvana je preve- 
dena kineskom riječju koja označava boravište besmrtnih itd. Ovaj 
iskrivljeni budizam brzo se širio zahvaljujući razgranatoj mreži muških 
i ženskih redovničkih zajednica. Kao i u daoizmu, pučka vjera okup- 
ljala je vjernike koji su se zadovoljavali sudjelovanjem u jednostavnim 
obrednim svečanostima, kazivanjem molitava, čestim davanjem milo- 
stinje, izbjegavanjem pet smrtnih grijeha, sudjelovanjem u prikaza- 
njima u kojima je bonzo morao spasiti, prizvati duše predaka iz 
paklenih prebivališta. Zahvaljujući tome vjernici su se mogli nadati da 
će poslije smrti doći u zapadno nebo uz zauzimanje svetaca, oslobodi- 
laca duša osuđenih na vječne muke. 


c) Nesporazum će se raščistiti tek povećanjem broja prijevoda sa 
sanskrta, dakle vrlo kasno, ne prije 6-7. stoljeća. 


[U stvari, daoizam i budizam u dubokoj su opreci. Jedan teži za 
»drogom besmrtnosti«, neuništivosti tijela, dok drugi tijelo smatra 
lancem koji ljudima nameće njihova nesavršenosti a koje nema stvar- 
nog postojanja. Ni samo Ja ne postoji za budistu: u nirvani se svaka 
ličnost rasplinjava, dok u Raju besmrtnih daoistički svetac zauvijek 
zadržava svoju osobnost. 

Tek nekoliko velikih kineskih mislilaca bit će zbunjeno kasnim 
otkrićem ovih razlika i nemogućnošću »da se služe Budinim postup- 
kom da bi dosegli dao«, kao što piše jedan od njih u 7. stoljeću. 

Budizam je tad već bio postao »kineski«. Sad u milosti, sad proga- 
njan, snažno pogođen represijom 845. koja je zatvorila sve budističke 
samostane, budizam je usprkos svemu održao određeni broj »propisno 
probranih vjerovanja koja je Kina primila u svoju baštinu ne mijenja- 
jući ih za vlastitu upotrebu« (Demieville). Tako je vjerovanje 
u selidbu duša osvojilo cijelu Kinu, čak i daostičke činovnike. Isto je 
tako budistička metafizika od 13. stoljeća nadalje duboko prožela 
neokonfucijanizam .. . 

Nećemo dakle reći da je kineska civilizacija uništila budizam. On se 
nakalemio na nju i obilježio je neizbrisivim pečatom (sjetimo se 
brojnih umjetničkih djela), dopuštajući da se i sam nepovratno zarazi. 
Ali takva je bila sudbina svih religija u Kini. 


e Sto je onda religija za većinu Kineza poslije velikih neokonfucijev- 
skih promjena u 13. stoljeću, i što je ona još danas? 


Drugim riječima, što toj većini znače živo obojeni hramovi od 
opeke koji natkriljuju obične kuće, smeđe ili sive, drvenih ili glinenih 
zidova? Nikakvu posebnu religiju i istovremeno sve. 

Svaki se vjernik ponekad obraća budističkim svećenicima, a pone- 
kad daoističkim. I jedni i drugi služit će u istim hramovima; u njima će 
se uzdizati Budin kip isto kao i kip lokalnog boga ili kao kip Konfu- 
cija, prikazanog gotovo kao boga. Žrtve će se prinositi i jednima 
i drugima. Za vrijeme posljednjeg rata u nekom kineskom hramu 
zajednička molitva obraćala se listi od 687 božanstava... među njima 
i Kristu. Zgodno je napomenuti da to mnoštvo bogova dolazi sa svih 
strana i damijedna stara vjerska rasprava nije dala prednost nekom 
vjerovanju na štetu nekog drugogi 


U vrijeme Marka Pola, na dvoru Velikog Kana u čijim su rukama 
bili Kina i Mongolsko Carstvo, činilo se da će velika vjerska svađa sve 
raznijeti. Mongol je udaljio konfucijevce (spreman da ih zadrži u svo- 
joj službi kao činovnike). Progonio je nasmrt daoiste, bio sklon 
mongolskim šamanima (animistima) i, još više, budistima, ali tibetan- 
skog obreda, primajući na svoj dvor lame, čudotvorce i čarobnjake. 
Čak i jedna kršćanska sekta, nestorijanci, iskoristila je povoljne 
okolnosti. A malo poslije odlaska Marka_ Pola jedan zapadnjački 
redovnik, fra Giovanni de Montecorvino, uspio je sagraditi prvu 
katoličku crkvu u Cambalucu (Peking, kin. Beijing), tako blizu palače 
da car nije mogao, a da ne čuje njezina zvona. »A taj izvanredni 
događaj razglasio se na sve strane među narode«, piše fra Giovanni. 
Ali ni njegove ni kasnije isusovačke nade nisu dale ploda. Može li se 
obratiti Kineze na samo jednu vjeru? A naročito na stranu vjeru? 

Političke dimenzije 


Pod ovim naslovom valja nam pratiti polagan i mnogostruk razvoj. 
Valja nam dati ne samo pregled onoga mnoštva običaja i obreda koji 
čine veličanstvenu instituciju carstva, već i objasniti kako je njezina 
snaga počivala na skupini vrlo obrazovanih visokih službenika, man- 
darina, što je jedna od najvećih osobitosti kineskog društva i civiliza- 
cije. Konačno, valja nam istaknuti da te institucije opravdavaju njihovi 
rezultati: ravnoteža golemog društva, održanje jedinstva na ogrom- 
nom prostranstvu. Ovo jedinstvo bilo je smisao postojanja carstva. 


&e@ Carska monarhija primjer je skineskoga kontinuiteta« 


Slijedeći kineske kroničare i povjesničare može joj se pripisati četiri 
tisuće godina povijesti, 22 uzastopne dinastije koje je službena krono- 
logija poredala jednu za drugom, bez i najmanjeg prekida. Kao prvo, 
ovaj je niz imao prekida, nereda, prijevara. Zatim, nije bilo institucije 
carstva prije kineskog ujedinjenja koje je proveo »prvi car« Qin Shi 
Huangdi (221-206), a nastavila ga i učvrstila dinastija Han (206. 
pr.n.e. — 220. n.e.). Ako prihvatimo ovo razumno polazište, carstvo 
traje od 221. pr.n.e. do 1911/12, kada pada dinastija Mandžu, zvana 
također dinastija" Qing (1644-1911). Riječ je, dakle o dugotrajnom 
obilježju, o osovini oko koje se polagano, stoljećima, okretala povijest 
Kine. Zato je razumljiva zaokupljenost kineskih filozofa i povjesni- 
čara: trudili su se da podvuku trajnost i legitimitet monarhije, ako 
treba i uvodeći naknadno reda tamo gdje je to nedovoljno uradila 
povijest. Tim više što u Kini taj carski poredak nije samo ljudski, nego 
i vjerski, uspostavljen na nadnaravnim vrijednostima. Društveni pore- 
dak i nadnaravni poredak, to su lice i naličje iste zgrade; ono što čini 
car spada istovremeno i u svjetovnu i u posvećenu sferu; njegova djela 
nikad nemaju potpuno svjetovni značaj. U stvari, car u isto vrijeme 
nadzire i nadnaravni i naravni poredak u svijetu. On održava u rav- 
novjesju ta dva svijeta, budući da mu je uloga i da imenuje činovnike 
i da odlučuje o hijerarhiji hramova, ili da nadjene ime »kojem 
mudracu ubrojenom među bogove«, ili da bude na čelu obrednog 
otvaranja poljskih radova, zasijecajući plugom prvu brazdu u vrijeme 
Svečanosti proljeća... 

Sinolozi često kažu: ova monarhija nije monarhija po božanskom 
pravu. To je doista tako ako se usporedi sa zapadnoevropskom 
monarhijom u srednjem i na početku novog vijeka. Ali našli bismo 
više no jednu podudarnost između kineske imperije i carstva kakvo je, 
naprimjer, bio Rim. Kineska politička filozofija nije nikada naučavala 
ništa slično zapadnjačkoj doktrini božanskoga prava kraljeva, ali je li 

to uopće potrebno ako je »car zaista sin neba«, ako vlada po puno- 
moćju Neba, po ugovoru koji, prema jednom kineskom filozofu, 
»nagrađuje samo vrlinu?« Vrlina ima ulogu u tumačenju katastrofa od 
kojih vladar ne može poštedjeti ni svoje carstvo ni samoga sebe. 
[Poplave, katastrofalne suše, odbijanje plaćanja poreza, porazi na 
granicama prema barbarima, seljačke bune — a ove su zaista česte — do 
svih tih poremećaja dolazi zbog gaženja osnovnog ugovora, zbog 
nedostatka vrline u cara koji time prestaje biti punomoćnik neba. 
Takvi predznaci ne varaju, oni pretkazuju promjenu dinastije, bez 
čega bi naraštaji ljudi bili u opasnosti da nestanu u iznenadnom 
pomoru zbog nekog nedostojnog cara. Seljačke su se bune, bar 
u staroj Kini, smatrale nagovještajem svrgnuća cara. Stara izreka tvrdi 
(pomalo kao zapadnjačka »Vox populi, vox Dei«): »Nebo gleda očima 
naroda!g 

Tako će i dopuštenje neba zakonito prelaziti s jedne porodice koja 
više nema vrijednosti na novu dinastiju koja ih očito ima, budući da joj 
je pruženo. »Kineska riječ 'geming' kojom prevodimo našu riječ 
'revolucija' i koju je usvojila republikanska Kina, doslovno znači: 
uskratu punomoćja. Uistinu, vladar koji je izgubio tu neophodnu 
zaštitu mora ustupiti svoje mjesto.« Potrebno je, dakle, za spašavanje 
kontinuiteta carstva i jedinstva Kine točno prilagoditi kronologiju 
uzastopnih dinastija, brižno uklanjajući one »umetnute« (run), rekli 
bismo one samozvane i lažne. Kad jedna završi, druga obavezno 
preuzima punomoćje Neba. Zbunjenost kroničara nastaje kad se 
u nekim nemirnim vremenima osporava vlast, kad se dijeli između 
više njih. Tada je kineskom povjesničaru teško reći koji je pravi 
punomoćnik neba, nosilac »kontinuiteta« (zhengtong), na zapadu 
bismo rekli legitimiteta. Nemajući drugog rješenja, on bira one koji se 
čine »najdostojnijima« i tim izabranicima retrospektivno priznaje »sve 
poštovanje koje se duguje Sinu Neba«. 

Ovaj legitimitet, pravno priznat onome koji je imao moć da pre- 
uzme vlast (jer tu mu je moć dalo Nebo) objašnjava kontinuitet Kine 
unatoč dramatičnim političkim promjenama. 

Sjaj ove nepromjenjive monarhije izvanredan je, sa svim blještavi- 
lom dvora, palača napučenih ministrima, intelektualcima, eunusima, 
priležnicama, bludnicama i veličanstvenim svečanostima. Kad car 
krene prema jugu svoje prijestolnice, glavna avenija koja vodi iz grada 
u hram već je poravnata i posuta pijeskom. Vojnici su svrstani, bogato 
nakićeni slonovi stupaju pred carskim kolima, a kad ova krenu, 
trenutno se gase baklje koje su od sumraka gorjele duž rubova ceste. 
Ovaj se veličanstveni prizor odvija u ozračju narodnog veselja. Bez 
sumnje nema na svijetu monarha koji nije računao na dojam nekog 
složenog i razrađenog ceremonijala, a »ulasci« francuskih kraljeva 

u njihove drage gradove ravnahu se također po ovom receptu. Sjaj 
kineskoga carstva ima isto tako duboke razloge, a njegov je ceremoni- 
jal još raskošniji i još izvornije religiozan. Za usporedbu zamislite 
u Evropi niz carskih dinastija koje sve od Augusta pa do prvog 
svjetskog rata nisu izgubile ništa ni od svoje veličanstvenosti ni od svog 
značenja. 


Ve Ova monarhija, primitivna u svojoj biti, suopstoji s »modernizmom« 
skupine »obrazovanih službenika«, mandarina. 


Zapad se čudio njihovoj pojavi. Nije shvatio njihov pravi položaj, 
tražeći uzalud u Kini Minga ili Mandžurske dinastije društveni okvir 
koji bi izbliza ili izdaleka podsjećao na Evropu, u kojoj uz monarhiju 
postoje joši kler, plemstvo i treći stalež. Važnost mandarina pridavala 
im je, u očima zapadnjaka, položaj plemića. U stvari, radi se o malo- 
brojnim visokim službenicima koji se birahu složenim natječajima. 
Njihova kultura i služba (a ne rođenje), čine ih uskom kastom (možda 
u svemu 10.000 obitelji u XIII. stoljeću). To je kasta koja zacijelo nije 
društveno zatvorena, ali u koju nije ni lako ući, budući da je predviđe- 
na samo za intelektualce, za ljude koje njihova znanja, govor, preoku- 
pacije, ideje, način mišljenja zbližuju u neku vrst zajedništva i istovre- 
meno ih izdvajaju od ostalih ljudi. 

Potcrtajmo činjenicu da nikako nisu određeni kao plemići, vlastelini 
ili bogati posjednici (što oni također jesu). Ako im treba tražiti neku 
usporedbu, naći ćemo je u današnjem svijetu. Etienne Balasz tvrdi da 
ništa nije sličnije mandarinima nego tehnokrati naših industrijskih 
društava. Ovi današnji tehnokrati, predstavnici jake države, vraški su 
intervencionisti, zabrinuti za djelotvornost, proizvodnost, nepopust- 
ljivi racionalisti. Mandarini im bjehu nalik. 

1) Kao i oni, društvena prava i izniman ugled postižu svojim 
intelektualnim zvanjima, natječajima. 

2) Kao i oni, i ovi su po broju »vrlo tanak sloj, svemoćan po snazi, 
utjecaju, položaju i ugledu«. 

3) Kao i oni, i ovi »poznaju samo jedno zvanje, a to je vladati, 
upravljati«. 

Poznati ulomak Mencija (umro 314. pr. n. e.) o razlici između onih 
koji misle i onih koji se muče izražava njihov ideal: »Bavljenja 
odličnika nisu kao ona siromašnih.ľ Jedni se bave poslovima uma. 
drugi poslovima tijela.Oni koji se posvećuju poslovima uma vladaju 
ostalima, onima koji rade snagom upravljaju drugif Oni kojima se 
upravlja uzdržavaju druge; one koji upravljaju uzdržavaju drugi.« 


Gnušanje prema tjelesnom radu znak je dostojanstva: ruke učenjaka 

+ s dugim noktima, koje pušta da prekomjerno izrastu, mogu vršiti samo 
jedan posao: rukovati kistom koji služi za ispisivanje znakova. 

Ali što u drevnoj Kini znači upravljati? Otprilike kao i u nekoj 
današnjoj državi: preuzeti sve zadaće uprave i sudstva. Mandarini 
ubiru poreze, sude, rukovode policijom, ponekad vode vojne opera- 
cije, planiraju radove, grade i održavaju ceste, prokope, brane, 
sustave natapanja. Njihova je uloga da »ispravljaju okrutnu prirodu«, 
sprečavaju sušu i poplave, stvaraju zalihe namirnica... ukratko, da 
omoguće dobro djelovanje složenog ratarskog društva koje traži 
(ovdje se vraćamo na Wittfogelova objašnjenja) strogu disciplinu, 
naročito u nadgledanju riječnih tijekova, kao i u funkcioniranju na- 
vodnjavanja. 

Mandarini predstavljaju tu disciplinu, tu stabilnost društva, pri- 
vrede, države, civilizacije. Oni su red u odnosu na nered. Bez sumnje, 
taj red nije imao samo ugodne posljedice, ali za »homogenost, traj- 
nost, životnost kineske civilizacije trebalo je platiti tu cijenu«. Samo je 
željezna ruka mandarina mogla održati jedinstvo neizmjernog carstva, 
naspram feudalaca s jedne strane, a s druge strane naspram seljačkog 
društva koje je uvijek (ovo pravilo nema iznimaka) zapadalo u anar- 
hiju kad je bilo prepušteno samo sebi. Mandarini su isto tako zastupali 
vrijednosti poretka, javnog reda i konfucijevskog morala, nasuprot 
daoizmu koji se opire kolektivnoj_ prisili, a pristalica je povratka 
prirodi. I 

U tom smislu oni su veoma odgovorni za društvenu nepokretnost 
Kine: sačuvali su ravnotežu između veleposjednika, velikaša kojima 
su ograničavali vlast, i seljaka, koji su iako bijedni, posjedovali svoja 
jadna imanja, nadzirali su eventualne kapitaliste, trgovce, lihvare, 
nove bogataše. A ove je obuzdavao, koliko taj nadzor, toliko i sam 
ugled mandarina: u pravilu je dolazio dan kad bi nasljednike tih 
obogaćenih trgovaca privukao život kulture i draži vladanja, oni 
poznati natječaji... Time se može, bar djelomice objasniti to što se 
kinesko društvo nije razvijalo kao zapadno — prema kapitalizmu. Ono 
je ostalo na stadiju paternalizma i tradicionalizma. 


Kinesko jedinstvo ili sjever i jug 
© Kineski prostori ujednačit će se tek u XIII. stoljeću, u onom času 
kad kataklizme pogode cijelu Kinu. 


Mongolska osvajanja (1211-1279) završila su zauzimanjem Kine 
kojom će ovladati dinastija Južni Song i njezinog glavnog grada 
Hangzho, koji će malo poslije toga posjetiti Marko Polo i vidjeti ga još 

u punom cvatu i ljepoti. Novi gospodari Kine nisu samo razmaknuli 
što su šire mogli granice kineskog gospodstva, već su tom skupu 
raznorodnih prostora udahnuli novu snagu i život. Ovi prostori često 
su bivali ujedinjeni u vrijeme dinastija Han, Tang ili Song, ali tek tada 
završava davno započeti razvoj koji će učvrstiti bogatstvo i nadmoć 
južne Kine. Ovo se bogatstvo tada širi na sve dijelove carske Kine. 

Stoljećima je jug bio neka vrst »Divljeg zapada«, »polubarbarski 
jug«, slabo naseljen, i to autohtonim plemenima koja je trebalo 
potiskivati, ne bez muke. Međutim, jug izranja iz svog polukolonijal- 
nog sna najkasnije u XI. stoljeću, kad brzorastuće vrste riže počinju 
omogućavati blagodat dviju žetvi. Otada je on žitnica Kine. Ako su 
u prva dva tisućljeća (ona prije XI. stoljeća) dominirali ljudi sa Žute 
rijeke, treće tisućljeće (od XI. st. do danas) jest ili je zamalo bilo 
zabran čuvan za ljude s Yangzijianga" i za one dalje na jugu, sve do 
Kantona (kin. Guangzhou, op. ur.), iako su Hangzhou i Nanjing, 
prijestolnice Plave rijeke, istisnute u korist Pekinga (kin. Beijing), 
prijestolnice podignute na sjeveru iz razumljivih geopolitičkih razloga: 
trebalo se suprotstaviti i održavati bedem protiv opasnosti od barbara 
i nomada sa sjevera. 

Prvenstvo juga ubrzo je postalo prvenstvo broja: u XIII. stoljeću 
ima deset Kineza s juga na jednoga sa sjevera. Tu je i prednost 
kakvoće, djelotvornosti, i to sve do danas. Velika većina intelektu- 
alaca u tri posljednja stoljeća potječe iz provincija Jiangsu i Zhejiang, 
većina vođa revolucije u XX. stoljeću dolazi iz Hunana. Sve su to 
zapravo posljedice premještanja težišta Kine (koje traje gotovo dese- 
tak stoljeća). Između XL--XUI. stoljeća ogromni kineski pješčani sat 
definitivno se preokrenuo u korist Kine koja uzgaja rižu, a na štetu 
Kine prosa i žita. Ali ta nova Kina ostaje stara Kina, ona je nastavlja, 
obogaćuje. Jug je nešto kao kineska Amerika (to će mnogo kasnije, 
u XX. stoljeću, postati Mandžurija). 


Društvene i privredne dimenzije 


Ispod slabe okretnosti klasične Kine nazire se slaba pokretnost 
njezinog ekonomskog i društvenog ustrojstva. Oni su osnova ove 
ogromne građevine. 


e Kao i svako globalno društvo, i Kina je spoj društava, kao neki sklop 
oblika, jednih zastarjelih, drugih naprednih, a njihovo kretanje (kad ga 
ima) ovisno je o sporom i neprimjetnom razvoju. 


* U staroj transkripciji obično Jangcekjang. Kinezi tu svoju najveću rijeku zovu i Changjiang 
(Duga rijeka). (Op. M. R.) 

To je društvo u osnovi uglavnom poljoprivredno i proletersko, zbog 
ogromnog mnoštva siromašnih seljaka i i bijednih građana. Ovo dru- 
štvo siromašnih jedva nazire svoje gospodare: veoma rijetko vidi cara 
ili vladara carske krvi. Bajoslovno bogate, ali malobrojne veleposjed- 
nike predstavljaju omraženi upravitelji koje prosuđuju izbliza i na 
osnovu njihovih postupaka. Visokih se funkcionara koji upravljaju 
zemljom izdaleka, s bambusovim štapom, pribojavaju, kako kaže opat 
de las Cortes. Male birokrate, naprotiv, svi simpatiziraju. I konačno, 
svatko svakodnevno želi sve najgore lihvarima i pozajmljivačima 
novca. 

Tako bar kaže, i to već u vrijeme Songa, glas narodnih pripovje- 
dača. 

[O takvom se društvu može istovremeno reći da je patrijarhalno, 
robovlasničko, seljačko i moderno, no zasigurno vrlo daleko od 
»modela« zapadnjačkih društavaj 

Ono je patrijarhalno zbog moćnih plemena, dugih i neraskidivih niti 
kulta predaka. »Porodična se solidarnost proteže na najdalje rođake 
i čak na prijatelje iz djetinjstva. To nije stvar milosrđa nego pravde: 
povlašteni koji uspije u karijeri koristi vrline obitelji, privlači na sebe 
blagoslov zajedničkih predaka; zato je pravo da čovjek koji crpi 
mogućnosti porodice prenosi na svu svoju rodbinu blagodati koje njoj: 
i duguje.« 

To isto društvo je i robovlasničko, ili je bar ropstvo u njemu često, 
ako i nije nikada glavni sastojak. Ropstvo je izravna posljedica nemi- 
losrdne bijede i neumoljive prenaseljenosti. Nesretnici se u teškim 
vremenima sami prodaju, a kao na cijelom Dalekom istoku, roditelji 
prodaju svoju decu.) 

Ta se praksa zadržala u Kini do ukaza iz 1908, koji je pri samom 
kraju dinastije Mandžu ukinuo ropstvo i zabranio prodaju djece. Ali 
on je dozvoljavao roditeljima da »u vrijeme oskudice potpisuju ugo- 
vore za dugoročni rad njihove djece do dvadesetpete godine«. Kine- 
sko društvo, glavninom seljačko, nije u pravom smislu feudalno. 
Nema ni lena s investiturom, ni vezanosti seljaka, ni seljaka kmetova. 
Mnogi su seljaci vlasnici sitnog komadića zemlje. Međutim, nad njima 
su »seoski odličnici« (shenshi) koji daju zemlju u zakup. Ponekad su 
lihvari, zahtijevaju tlaku u zamjenu za upotrebu peći ili mlina, i daće, 
najčešće u naravi, vagan žita ili ćup masti... Ali ti odličnici istovre- 
meno su vezani uz mandarine (često veleposjednike) koji, kao što smo 
rekli, predstavljaju prije svega interes države i zato nastoje spriječiti 
svaku pretjeranu nadmoć jedne klase nad drugom, a naročito nadmoć 
klase feudalaca koji bi mogli konkurirati središnjoj vlasti. Ova mnogo- 
struka društvena potka održava red između četiri sloja stare društvene 
ljestvice: na čelu, intelektualci (shi), zatim seljaci (nong); zanatlije 


187 


< 
Z 
< 
< 
Z 
O 
ND 
< 
= 
X 


oslije 1215. 


Carstvo Song do 
IZA 1279. 


v 
U 
s 
> 
© 
x 
2 
ga 
= 
O 
=: 


co 
= 
> 


==" = 


(gong); trgovci (shang). Ova dva posljednja sloja koji su mogli igrati 
vodeću ulogu, držala je na uzdi (kao i ostale), budna uprava. Njihova 
se uloga nije mogla razvijati bez ekonomskih zamaha, a njih je bilo 
samo povremeno. 


e Slabo razvijena ekonomija. Usuđujemo se reći: u zakašnjenju za 
Zapadom, ma što mislili toliki stručnjaci i povjesničari zaljubljeni u Kinu. 


Naravno, ni trenutak nije riječ o dijagnosticiranju opće manje 
vrijednosti Kine u odnosu na Evropu.(Inferiornost se odnosi na 
strukture, trgovinsko otvaranje, okvire trgovačkoga kapitalizma koji 
se ovdje mnogo slabije ocrtava nego u islamu ili na Zapadu. Kao prvo, 
nema slobodnih gradova, a to je bitna razlika. Nema ni trgovačke 
klase kojom bi vladala neobuzdana strast za dobiti, a koja je, bila ona 
mrska ili ne, bila na zapadu ferment napretka. Već u XIII. stoljeću 
kineski trgovci spremni su trošiti iz oholosti i ispraznog razmetanja 
— u čemu sliče našim trgovcima — ali imaju više smisla i ljubavi za 
književnost nego zapadnjački. Trgovački sin zna sastavljati svakovrsne 
pjesme. »Svi opisi života trgovaca (prema narodnim pričama iz vre- 
mena Songa) potvrđuju da im je cilj bio zaraditi dovoljno novaca za 
lagodan život, da bi mogli ispunjavati svoje moralne i društvene 
dužnosti, a naročito, odužiti se svojim roditeljima i cijeloj porodici za 
sve što imaju.x A onim jako bogatima — dati nekolicini svojih srodnika 
mogućnost da uđu u uglednu klasu mandarina. 

Može se reći da su samo polovično uključeni u neki zapadnjački 
kapitalistički duh. Osim toga, stalno susrećemo lutajuće trgovce 
i-obrtnike, a samo to lutanje znak je još nezrele ekonomije. Baš 
u XIII. stoljeću Evropa djelomice napušta lutajuću trgovinu koja je 
karakterizirala prva stoljeća njezina srednjeg vijeka, a sve su češće 
tvrtke sa stalnim sjedištem. Samo siromašni trgovac prati svoju robu, 
nema podružnica ni prodavača, kao ni mogućnosti da poslove sredi 
pismenim putem. Samo siromašni zanatlija nosi svu svoju opremu na 
leđima i putuje gradovima i selima u potrazi za poslom. Pomislimo na 
one radnike proizvođače šećera koji još u XVIII. stoljeću u K u Kini sa 
svojim oruđem dolaze vlasnicima polja šećerne trske, rukama g gnječe 
trsku, proizvode sirup ili nepročišćeni šećer... A koncentracija indu- 
strije je rijetka: na sjeveru nekoliko ugljenokopa (još na stupnju 
obrta); na jugu poznate peći za izradu porculana. 

Nepoznati su i zajmovi. Za to će trebati čekati XVIII. stoljeće, 
često i XIX. Odatle tolika važnost lihvara, zabodenog poput bolnog 
trna u to staro kinesko društvo, dokaz sam za sebe zaostale ekonomije 
bez daha. 

Zatim klasična je Kina unatoč velikim rijekama, dzunkama, sampa- 

nima, plutajućim splavima, slobodom trgovine među provincijama, 
nosačima, karavanama deva na sjeveru, ipak slabo povezana među 
svojim dijelovima i još slabije otvorena prema vanjskom svijetu. 
I konačno, što je glavno, ona je prenapučena, jako prenapučena. 


o Zatvorena prema svijetu, Kina je živjela okrenuta sama sebi. 
U stvari; ona ima samo dva velika izlaza, more i pustinju. Samo, potrebno 
je da okolnosti dopuste njihovo korištenje i da se, s druge strane, nađe 
partner sposoban za trgovinu s njom. 


U razdoblju mongolske vlasti (1215—1368), tijekom jednog stoljeća 
(1240-1340) bila su istovremeno otvorena oboja vrata. Kublaj-kan 
(1260—1294), car, prijatelj i zaštitnik Marka Pola, nastojao je stvoriti 
flotu Libsloboditi se muslimanskih lađa, dakle zaštititi se od konkuren- 
cije i od japanskih gusara. Istovremeno je uklonio zapreke s velikog 
mongolskog puta koji je preko Kaspijskog mora vodio do Crnog mora 
i do naprednih đenovskih i mletačkih kolonija (Kafa, La Tana). 

Ova će otvorena Kina neosporno biti napredna, a zapadnjački 
trgovci opskrbljivat će je srebrnim novcem. Vidjet će, čudo nad 
čudima, razvoj papirnatog novca. Ali to će potrajati kratko. | 

U svakom slučaju velika nacionalna revolucija dinastije(Ming ‘koja 
će potisnuti Mongole prema pustinji i očistiti kineski prostor od 
neasimiliranih stranaca, bit će svjedok zatvaranja obaju izlaza. 
S pustinjske strane novoj će Kini biti nemoguće prijeći tu ogromnu 
zapreku. S morske strane vladavina Minga uzalud će pokušavati da si 
otvori ove važne puteve. Između 1405. do 1431/32. poduzeto je bar 
sedam uzastopnih pomorskih ekspedicija pod vodstvom admirala 
Zheng Hea. U jednoj od njih sudjelovale su 62 velike džunke i na 
njima 17.800 vojnika. 

Sve su ove flote pošle od Nanjinga da obnove kineski protektorat 
nad Sundskim otocima (koji su Kini dobavljali zlatni prah, papar 
i mirodije); oni su se otisnuli do Cejlona, tamo ostavili jedan garnizon, 
doprli do Perzijskog zaljeva, Crvenog mora i konačno do afričke obale 
odakle su donijeli, na udivljenje puka, predivne žirafe. 

Ovaj se događaj sinolozima činio čudnim, i tim vredniji zanimanja. 
Uz malo bolji vjetar kineske bi lađe bile obišle Rt dobre nade pola 
stoljeća prije Portugalaca, otkrili Evropu, a možda i Ameriku. Me- 
đutim, 1432/33. ova se pustolovina završava i neće imati nastavka. 
Golema Kina morala je okupljati svoje snage prema sjeveru, protiv 
svojih vječitih neprijatelja. Prijestolnica Nanjing bit će 1421. napu- 
štena u korist Pekinga. 

Kasnije, u XVII. i XVIII. stoljeću, carevi će mandžurske dinastije 
bez sumnje ponovo otvarati vrata sjevera. Tada će zauzeti ogromne 

predjele do Kaspijskog mora i Tibeta, zaštititi se od nomada odbacivši 
ih daleko prema zapadu. Ova će osvajanja osigurati sjevernoj Kini mir 
i omogućiti joj da preko Mandžurije ugrabi Sibir do Amura (Nerčinski 
ugovor 1689). Drugi je uspjeh otvaranje, južno od Irkutska, u drugoj 
polovini XVIII. stoljeća, velikih sajmova u Kjahti (zamjena krzna 
s dalekog sjevera za pamučne i svilene tkanine i za kineski čaj). 
A morska vrata će pokušati otvoriti Evropljani u XVI, XVII. i XVIII. 
stoljeću. Provalit će ih u XIX. stoljeću, ali u svoju korist. 


o Prenapučenost: već u XIII. stoljeću ima vjerojatno 100 milijuna 
Kineza (9 (90 na a sjeveru, 10 na jugu). 


Ovaj broj opada krajem mongolske vladavine i za vrijeme naci- 
onalne revolucije Minga (1568) Broj stanovnika 1384. opada na 60 
milijuna (provjeren broj), ali kad se vrati mir brzo će biti dostignuta 
prijašnja razina. S mandžurskim osvajanjem nesumnjivo dolazi do 
novog opadanja (1644—1683), pa do ponovnog porasta kad zavlada 
mir, te do velike ekspanzije u XVIII. stoljeću. Demografski rast tada 
postaje zabrinjavajući. 

Ova prevelika 'mnogoljudnost ima i svoje naličje. Ona je vjerojatno 
spriječila mogući tehnički razvoj. Mnoštvo ljudi čini nepotrebiriom 
upotrebu stroja, , kao nekad robovi u svijetu antičke Grčke i Rima. 

Čovjek je, naime, pogodan za sve poslove. Neki se engleski putopi- 
sac 1793. divi kako se ljudskim rukama može prebaciti brod iz jednog 
jaza u drugi bez ustave. Opat de las Cortes (1626) već se divio za svoj 
račun — i nacrtao prizor — kineskim nosačima koji podižu ogroman 
trupac. Dakle, nema zadatka koji čovjek ne bi izvršio. A čovjek vrijedi 
tako malo u Kini. 

Ova će pretjerana brojnost omesti život Kine, zaustavit će ga 
u željeznom okovu nazadne uprave, i, što je najvažnije, zaustavit će 
polet tehnike. Kineska znanost doista postoji, znanost čije bogatstvo, 
ranu zrelost, dovitljivost, čak i suvremenost eruditi svakodnevno 
otkrivaju. Joseph Needham, njezin pažljivi povjesničar, primjećuje da 
je njezina »organička« koncepcija svijeta (čemu teži današnja zna- 
nost), u sukobu s mehanicističkom koncepcijom koja je od Newtona 
do kraja XIX. stoljeća bila osnova zapadnjačke znanosti. Začudo, 
u Kini tehnika nije slijedila znanost. Ona je zaostala. Tome je nesum- 
njivo glavni razlog preobilje radne snage. Kini nije bilo potrebno 
iznalaziti strojeve da prištedi ljudski trud. Ona je neprestano bila žrtva 
bijede do koje je dovodila ta endemska prenaseljenost. 

3. POGLAVLJE 


KINA JUČER I DANAS 


Klasična Kina nije iščezla od danas do sutra. Ona je nestajala malo- 
-pomalo, i to ne prije kraja XIX. stoljeća. Tada su događaji ubrzano 
potekli. Staru su Kinu otvorili silom i to je bilo dugotrajno poniženje. 
Dugo joj je trebalo da shvati koliko je pala, a još više da tome nađe 
lijeka. Tek sada izlazi iz te krize po cijenu neizmjernog napora kojemu 
nijedan prethodni u povijesti nije bio ni približno ravan. 


Vrijeme neravnopravnih ugovora: ponižena i ranjena Kina 
(1839-1949) 


Kina nije bila, poput Indije, zauzeta i svedena na položaj kolonije. 
Ali u kineski su dom provalili, pljačkali ga, redovno harali. Sve su 
velike sile u tome sudjelovale. Kina će izaći iz tog pakla tek osniva- 
njem Narodne Republike Kine(1949) Ju 


© Već od XVI. stoljeća do Kine dopire evropska trgovina. Ali ta 
činjenica, sama po sebi važna, imala je po Kinu ograničene posljedice. 
Tek kasnije došlo je vrijeme neravnopravnih ugovora. 


Portugalci su se 1557. ukotvili u Makau (Macao, kin. Aomen), 
nasuprot Kantona, a igrali su važnu ulogu, naročito u povezivanju 
Kine i Japana. U XVII. stoljeću Nizozemci i Englezi preuzimaju prvo 
mjesto. Konačno, u drugoj polovini XVIII. stoljeća nastupa zlatno 
doba trgovine s Kinom, iako je ona još ograničena na luku Kanton. 

Ta je trgovina važna za Kinu ali se još ne osjeća na čitavom 
teritoriju. Evropski, posebno engleski trgovci, održavaju odnose 

s povlaštenim udruženjem kineskih trgovaca koje ima monopol na 
kupovinu i opskrbu (tzv. Co-hon*). Svima korisna ova razmjena, 


neprestano raste. Razmjena se odnosi na zlato (koje je u Kini jeftino 
zbog rijetkosti i skupoće srebra), odnos je 8 naprama 1, za razliku od 
Evrope gdje je 15 naprama 1 ili još više), na čaj, čija potražnja 
vrtoglavo raste na Zapadu, na pamuk i pamučne tkanine, uvezene iz 
Indije, i konačno na zajmove: Evropski trgovci posuđuju novac kine- 
skim trgovcima koji ga dijele i posuđuju drugima, privlačeći tako za 
uzvrat proizvode iz udaljenih pokrajina Carstva i stvarajući u tu svrhu 
već moderne financijske mreže. To je u Evropi uobičajeni postupak za 
trgovačke prodore: pri svakom putovanju posuditi lokalnom trgovcu 
koliko treba za prikupljanje sljedeće isporuke i time steći prvenstvo 
pri kupovini na tržištu. 

Izvjesno je da trgovina s Kinom očarava Evropu, donoseći joj često, 
ako ne uvijek, ogromne dobiti. I dobit Kine je očita; osim toga, ona 
ovo uvođenje novih metoda rada i stranih roba ne doživljava kao 
opasnost: ovaj ekonomski sudar, sveden na uski pojas u razmjerima 
tako prostrane zemlje nužno ostaje ograničenog dometa. 

Ali u XIX. stoljeću sve se mijenja. Evropa je postala mnogo jača 
i većih prohtjeva. Ona se k tome oslanja na stečenu snagu ogromne 
britanske kolonije Indije koja služi kao usputna postaja. Odatle 
grubost zapadnjačkih intervencija i njihovih pustošenja. Opijumski rat 
(1840-1842) otvara zapadu pet luka među kojima su Kanton i Shang- 
hai (Nanjinški ugovor). Ustanak Taipinga omogućuje novi upad 
zapadnjaka 1860. i otvaranje dodatnih sedam luka. Zatim Rusi postižu 
ustupanje Primorske pokrajine gdje će podići Vladivostok. Time 
nesreće Kine tek počinju. Prvi kinesko-japanski rat (1894-1895) lišava 
je Koreje, a velike sile koriste priliku da ponovo »raskomadaju« Kinu. 
Rusi zaposjedaju Mandžuriju (kin. Manzhou). Nacionalni pokret 
»boksera« ubrzava razvoj događaja (1900). U rusko-japanskom ratu 
(1904-1905) Japan zadobiva neke prednosti koje su bili prigrabili 
Rusi. A prvi svjetski rat dat će Japanu prednosti koje je uživala 
Njemačka, posebno Shandong. Kini su 1919. oduzeti znatni dijelovi 
teritorija. A unutar njezinih granica zapadnjaci i Japanci uživaju 
slobode, povlastice i »koncesije« od kojih je najvažnija međunarodna 
koncesija Shanghaia: oni upravljaju dijelom željeznica i carina, što je 
garancija za plaćanje kamata na međunarodne zajmove. Ponegdje 
ustanovljuju pošte, trgovačke sudove, osnivaju banke, trgovačka,in- 
dustrijska ili rudarska poduzeća. Njihova ulaganja iznose 610 milijuna 
dolara (od toga 219 japanskih). 


* Odn. Co-hong, zapadnjački zapis kantonskog dijalektalnog izgovora riječi »gonghang«. 
(Op. M. R.) 

Od pohoda osam sila i osvajanja carske prijestolnice (1901), četvrt 
poslanstava u Pekingu pod vojnom je paskom +i okružena blagom 
padinom gdje je Kinezima zabranjena svaka gradnjac. 

v Diplomatski kor Pekinga, ako ne de iure, onda de facto vrši strogi 
nadzor nad kineskim poslovima ili bar nad onima kojima upravlja 
pekinška vlada.« 

U ovoj ekonomski porušenoj zemlji dolazi do jakog kulturnog 
i religioznog proboja. Kina je u doba ugovora, koje je, ne bez razloga, 
nazvala »neravnopravnim ugovorima«, tjelesno i duhovno podjar- 
mljena. 


e Oslobađanje od zapadnjačkog jarma traži da Kina prethodno prih- 
vati određeni zapadni utjecaj, da se modernizira. Reformiranje i osloba- 
đanje dvije su često proturječne zadaće, ali obje neophodne. 


Obje će zahtijevati mnogo vremena i truda, nametnuti kušnje 
i tapkanja u mjestu prije nego što se jasno otkrije smisao bitke koju 
treba voditi. Kina nije bila kadra da usvoji od danas do sutra pouku 
Zapada kao Japan u vrijeme revolucije Meiji. Njezino dvostruko 
naukovanje bilo je mukotrpno. 

Tako je moćna, složena revolucija Taipinga (1856-1864) — seljačka 
i zato »klasična« — bila nacionalistička. (Nakratko će uspostaviti 
separatističku vladu u Nanjingu.) Sumnjičava prema stancima, isto- 
vremeno se htjela obračunati sa starim kineskim, društvenim i politič- 
kim tradicijama. Za vrijeme njihova kratkog uspjeha Taipinzi su 
ukinuli ropstvo, oslobodili žene, zabranili poligamiju i običaj uvijanja 
stopala, dozvolili ženi pristup ispitima i javnim funkcijama. Pomišljali 
su i na tehničku i industrijsku modernizaciju, iako površno. Međutim, 
to je u biti bila agrarna revolucija kakvih je toliko bilo u staroj Kini, 
a redovno uoči smjena dinastija. U tom smislu revolucija Taipinga 
htjela je ukloniti zemljoposjednike i i pristupiti_ kolektivizaciji. i zemlje. 
Ona je konačno propala prije svega zbog pomoći koju je Zapad pružio 
dinastiji Mandžu da bi istovremeno spasio svoje trgovačke. interese, 
a djelomično i i zato što su projekti modernizacije bili nejasni, što ništa 
u Kini nije bilo zrelo da ih prihvati. 

Što se tiče »boksera«, tajne organizacije odane tajanstvenim 
i zastrašujućim obredima, njih je nadahnjivala samo ksenofobija, koja 
je tada bila svojstvena cijeloj Kini, počevši od strašne carice Ci Xi koja 
je, dajući znak za akciju protiv stranaca (vjerojatno u dogovoru 
s »bokserima«), istodobno dovela do njihovog uništenja i do uništenja 
Kine 1901. Uostalom, Ci Xi bila je ogorčena protivnica svakog 
napretka, ona je lukavo i spretno dovela do propasti pokušaj prosvje- 
titeljske reforme 1898. godine, poznate pod imenom »sto dana«, koja 

je. bar na papiru, položila temelje prave revolucije kineskih institucija 
i ekonomije. 

Ukratko, početkom XX. stoljeća vrijeme reformatora još nije bilo 
nastupilo. Oni su se sudarali »s organskom gluhoćom mandarina, čije 
je uši bilo teže otvoriti nego kineske luke« (E. Balasz), s narodnom 
nezainteresiranošću, koju je vodila samo »slijepa ulica ksenofobije«. 
U najbolju ruku, željeli su od stranaca naučiti njihova »lukavstva«, 
recepte njihove uspješnosti. 

Ostajao je i dalje teško rješivi problem sa svoja dva vida: naravno, 
potisnuti zapadnjačke barbare; ali, da bi se to postiglo, prvo izučiti 
znanost i tehniku Zapada. Ovo dugo naukovanje vodilo je nekoliko 
mladih intelektualaca koji su bili povezani s poslovnom buržoazijom, 
a imali su veze i sa zapadnjacima i putovali u inozemstvo, i još više 
studenti koji su ubrzo postali brojni i siromašni, a pohađali su suvre- 
mene škole i sveučilišta koje je osnovala vlada posljednih godina 
dinastije Mandzu. Tada se javlja niz tajnih društava, od kojih su neka 
bila izrazito republikanska, a druga još monarhisticka, ali sva zabri- 
nuta za »podizanje« Kine i za radikalne reforme. 


e Tako je došlo do stvaranja prvog zaista revolucionarnog pokreta 
u Kini, usko povezanog s imenom Sun Yat-sena.* 


Sun Yat-sen (1866-1925), liječnik, porijeklom iz nekog sela u provin- 
ciji Guangdong, koji je dugo živio izvan Kine i sudjelovao u mnogim 
revolucionarnim pokretima, postao je 1905. u Tokiju predsjednik 
Republikanske lige, koja se uskoro proširila čitavom Kinom i pripre- 
mila razrađen program. Taj je program neposredno vezan s revoluci- 
jom koja je 1911. svrgnula dinastiju Mandžu i dovela Sun Yat-sena na 
čelo prve republikanske vlade. No, ta je revolucija bila mrtvorođena. 
Sun Yat-sen ubrzo prepušta svoju predsjedničku funkciju generalu 
Yuan Shikaiu (umro 1916), koji će pokušati da u svoju korist uspostavi 
stari režim. 

Tada se ukida liberalni ustav iz 1912. i Kina zapada u anarhiju. 
Vojni zapovjednici pokrajina, koje će uskoro nazivati vojnim gospo- 
darima povezuju se sa seoskim prvacima da bi iz svog položaja izvukli 
što veću korist. Oni postaju nemilosrdni gospodari Kine. Sun Yat-sen, 
koji se vratio u izgnanstvo, osniva novu stranku koju naziva Geming- 
dang (Revolucionarna stranka) da bi označio igrom riječi (geming: 
revolucija, guomin narod)** da Guomindang, velika nacionalna 


(o ME) južnjačkog izgovora. Kinezi ga općenito poznaju po pseudonimu Sun Zhongshan. 
p. M.R. 
** Riječ »guomin« znači doslovno država — narod, tj. nacija. (Op. M. R.) 


stranka osnovana 1912. u euforiji prvih mjeseci republike, nije ispu- 
nila svoju misiju: revoluciju treba započeti ispočetka. " 


Kina će u tome uspjeti tek poslije brojnih i strašnih nereda i drama 
koji će završiti 1949. pobjedom komunista i uspostavljanjem Narodne 
Republike Kine. O tome nam rječito govore datumi: od opijumskog 
rata (1840-1842) do te 1949. godine trebalo je proći čitavo stoljeće 
napora i patnji da bi Kina ponovo našla nezavisnost i ponos. »Odsad 
možemo opet biti ponosni što smo Kinezi« izjavljuje jedan profesor 
1951. 


Kroz to stoljeće čekanja i muka stari je poredak izgubio sve 
tradicionalno i ukrućeno. Tada su nestali »hijerarhija mandarina sa 
sedefnim ili kristalnim pucetom, obred sjećanja na carski prijestol 
u kojem je Sin Neba nadopisivao znakove crvenim kistom, audijencije 
u brokatnoj odjeći« kao i prekomjerne povlastice zapadnjaka i Japa- 
naca... 

Ukratko, poslije dugih nevolja Kina se približava jednom od rijet- 
kih trenutaka kad se neka civilizacija obnavlja raspadajući se, žrtvu- 
jući neke strukture koje su joj dotada bile bitne. Za Kinu je kriza tim 
neobičnija što ta ustrojstva koja se ruše imaju tisućugodišnju tradiciju. 
Ipak njihovo uništenje ne može biti potpuno, i — što je važno — Kina će 
u ponovnoj izgradnji ostati vjerna svom načinu mišljenja i svojoj 
osjećajnosti. Mora bez sumnje proći još nekoliko desetljeća dok se 
jasno ne izrazi nova kineska civilizacija koja se rađa. 

Zasada možemo samo pokušati razlučiti smisao iskustava koja tek 
stječemo. A ona su tek na početku. 


Nova Kina 


Nije nam ovdje namjera hvaliti — što je moguće, ili kuditi — što je 
isto tako moguće — Narodnu Republiku Kinu. Namjera nam je nazna- 
čiti što je učinila ili je htjela učiniti, a zatim vidjeti ili pokušati sagledati 
što se dogodilo s kineskom civilizacijom uhvaćenom ukoštac s naj- 
strašnijim i najsilnijim ljudskim iskustvom koje je upoznala u svojoj 
dugoj povijesti. To je iskustvo sređivanje stvari u mnogim područjima: 
ekonomskom, društvenom, političkom, intelektualnom, i moralnom. 

Trebalo je stvari, ljude, klase, po mogućnosti vanjski i unutarnji 
svijet podvrgnuti novoj situaciji, stvorenoj kineskom voljom. U tome 
ima udjela i ponos, što je jedna od spona s drevnom Kinom koja je bila 
uvjerena da je središte svijeta. 


* Godine 1919. ponovo postaje Guomindang. (Op. M.R.) 

e Narodna Republika Kina ogromna je masa ljudi i bogatstava, od 
kojih neka već postoje, a druga su potencijalna, njih treba tek stvoriti. 
Njezin ekonomski rast ovisi i o jednima i o drugima. 


Stanovništvo Kine ne prestaje rasti: 1952. godine — 572 milijuna; 
1953—582;1954—594;1955—605;1956—620;1957—635;1958—650; 
1959 — 665; 1960 — 680; 1961 — 695. Upozoravamo da to nisu točni 
popisi (a od onog iz 1953. moramo se izričito ograditi) već procjene, 
uostalom vjerojatne. Kao i u svim nerazvijenim zemljama (a Kina je 
1949. najveća od svih nerazvijenih zemalja), prirast stanovništva zbog 
velikog nataliteta, oko 40 na 1000, i smanjenja mortaliteta, dovodi do 
strahovitih problema. Ovaj rast ljudstva unaprijed ograničava 
i ozbiljno dovodi u pitanje stvarni rast životnog standarda. 

Ipak, ekonomski je rast od 1949. do 1962. bio čudesan, i nema mu 
ravnoga ni u povijesti ni danas. Čak ni ruska prva petoljetka nije bolje 
uspjela od prvog kineskog petogodišnjeg plana (1953—1957). To je 
ritam ekonomije koja, globalno gledajući, počinje od početka. Upravo 
je povlastica onih koji kasne da mogu zagristi dvostruko više. Nema- 
jući bogatstva na početku, oni udvostručuju svoje imanje a da time ne 
postaju bogati. No to ne znači da na određenom stupnju razvoja zakon 
sve manjeg porasta dohotka koji pogađa kapitalistički svijet, neće 
pogoditi i socijalističke zemlje. 

Da bi se ocijenio njezin izvanredni razvitak, treba voditi računa 
o tome da je postignut po cijenu neumoljive volje, napora najveće 
gomile ljudi koja se ikada sakupila na svijetu. I da je planska ekono- 
mija znanost koja se već uhodala starim sovjetskim iskustvom, pa čak 
i suvremenim kapitalističkim. 

Ne može ovdje biti ni spomena o točnoj bilanci. Prema službenim 
brojkama i držeći se ukupnog nacionalnog dohotka, ne pokušavajući 
preispitati dokumentaciju koju je teško kontrolirati, od 1952. porast bi 
bio sljedeći: 1952 — 100 dolara po stanovniku; 1953— 114; 1954-128; 
1955 — 128; 1956- 145; 1957 — 153; 1958-204; 1959-249. Postotak 
porasta bio bi za 1958. 1 1959. godinu 34%, Sto je naprosto basno- 
slovno. Uza sve ograde (naročito s obzirom na poteškoće računanja 
globalnog dohotka za tako ogromnu i tako raznoliku cjelinu), ekono- 
misti ne mogu zatajiti ni svoje čuđenje ni svoje divljenje. Ostvaren je 
nečuven skok unaprijed. 

Onaj tko nije ekonomist lakše će prosuditi kakav je to napredak po 
konkretnim brojkama. Proizvodnja čelika u milijunima tona: 1949 
~ 32; 1960 — 425. Lijevano željezo: 1949 — 0,25; 1960 — 27,5. Struja 
u milijardama kilovatsati: 1949 — 4,2; 1960 — 58. Pamuk (milijuni 
metara): 1949 — 1,9; 1960 — 7600. Žitarice, zatim patate i krumpir, 
računati, kao četvrtina težine u sviježem stanju (u tonama): 1957 — 185 

milijuna; 1958 — 250; 1959 — 270. Posljednji dokazi: trostruka karta 
željezničkih pruga: onih koje su postojale 1949; sagrađenih do 1960. 
i onih u izgradnji; također trostruka karta hidrocentrala (stare, nove, 
planirane) ili termocentrala. Ili fantastični projekti radova za kročenje 
Yangzijianga, na izlasku iz zavale Sichuana u predjel brzaca i klanaca 
Xilinga. Ovi bi smjeli pothvati morali ovladati ogromnom zalihom 
energije, omogućiti obilna navodnjavanja prema sjeveru, regulirati 
tijek Modre rijeke koji bi se time tisućama kilometara otvorio mor- 
skim brodovima, potaknuti podizanje ultramodernih tvornica u samim 
klancima. 


—_— 
“€ Ovi su uspjesi postignuti po cijenu nadljudskih napora, zahvaljujući 
pokretanju ogromnog kineskog društva koje je trebalo ne samo prisiliti na 
političko oduševljenje i bjesomučan rad, već i preoblikovati. 


Ovaj zadatak nije samo sredstvo, i to iznimno djelotvorno, on je 
i cilj i zalog. U tom pothvatu koji se nastavlja bez predaha, režim 
stavlja svoju sudbinu na kocku; i želi je staviti. Pa ako on i vodi grubo 
ovu igru, ipak uživa naklonost u masama već zbog same činjenice što 
je ukinuo strahovitu korupciju prethodnog režima zadnjih godina 
Chiang Kai-sheka.* 

Upregnuto je cijelo društvo: seljaci, radnici, intelektualci, članovi 
partije. A što se tiče najbogatijeg. dijela buržoazije — one koja j je bila 
posrednik između kineskih i evropskih trgovaca, nestala je 1949. 
u povlačenju Chiang Kai-sheka; industrijska buržoazija se izgubila 
pretvaranjem privatnih poduzeća u mješovita (privatno — državna) 
1956; ostaje samo poslovna buržoazija i to samo u trgovinskom 
sektoru, gdje joj je položaj očito nesiguran. 

U seljačkom svijetu reforma. je bila brza, ali postepena. Počinje 
S agrarnim zakonom 30. lipnja 1950, kojim se uklanjaju zamljoposjed- 
nici i bogati seljaci; srednje bogati seljaci koji ostaju na zemlji gube dio 
svojih posjeda. Konačno, svaki seljak dobiva majušni komadić zemlje 
(15 ara) što pokazuje samo za sebe kako j iko je ogroman broj zainteresira- 
nih (od 600 milijuna. Kineza 500 milijuna bilo je na šelu). Taj komadi- 
ćak zemlje znači nastup trenutačne sitnovlasničke jednakosti. 

1956. počinje kolektivizacija osnivanjem zadružnih dobara. Novi je 
korak napravljen 1958. stvaranjem seoskih komuna koje okupljaju 
i do 20.000 seljaka, dok je zadruga udruživala samo nekoliko stotina. 
To je izvorna, možda presmjela organizacija istovremeno političke 
poljodjelske, industrijske i vojne naravi. Seljak je istovremeno vojnik: 
neki su naoružani, što daje režimu dodatno jamstvo da raspolaže 


* Zapis južnjačkog izgovora. Standardni je oblik Jiang Jieshi. (Op. M.R.) 

oružanom silom uvijek spremnom za intervenciju. Ali 20. studenog 
1960. komunama su oduzeta ta prava i zadaci u korist proizvodnih 
brigada, o čijem je uspjehu ili neuspjehu još prerano govoriti. Jedino 
je sigurno da režim oklijeva, očito ne u izboru cilja koji želi postići, već 
u rješenjima, budući da poljoprivredni rast jedini zaostaje." [sto tako 
su organizirani i radnici čiji broj neprestano raste i koje čvrsto vodi 
sindikat u suradnji s partijom. Vlada traži od njih, kao i od seljaka, 
nadljudski napor. Poslije drugog petogodišnjeg plana razvila se jaka 
propaganda da bi se postigli skokovi u napredovanju kakve plan nije 
predvidio. Tako su nastala natjecanja i parole: »Više, bolje, brže, 
jeftinije«; »Jedan dan vrijedi kao dvadeset godina, a jedna godina kao 
tisućljeće«, »1958. bit će prva od triju godina teške borbe za jedno 
tisućljeće . . .« Lako bi bilo navesti tisuće primjera junačke požrtvov- 
nosti. Sve to unatoč teškim uvjetima rada, niskim plaćama, nedostat- 
noj ishrani, nestašici stanova. Sjetimo se one uzorne radnice (koja je 
kao takva imala prednosti, ali i još više obaveza), što je u tvornici 
prala lice hladnom vodom da bi se razbudila u radnim noćima. 

Što se tiče intelektualaca, studenata, članova partije, pitanje glasi: je 
li im herojstvo manje prirođeno ili je program koji postavljaju pred 
njih manje jasan? Izvjesno je da se njihovo zaostajanje čini složenijim, 

Članovi partije uvijek su izloženi čistkama ili samokritici. Takva je 
bila kampanja triju, zatim pet »protiv«. Prva, siječnja i veljače 1952, 
»protiv korupcije, rasipanja i birokratizma« funkcionara, otkrila je 
velike skandale koji su zatim namjerno napuhani. Seljacima pretvore- 
nim u gradu u »partijske kadrove« donijela je kampanja neugodno 
iznenađenje gubitka položaja na koji su se i previše lako naviknuli. 
Iste godine kampanja pet »protiv« (korupcije, izbjegavanja poreza, 
prijevare, prodaje državnih dobara, krađe njezinih privrednih tajni) 
dovodi do nečuvenih potresa, samoubojstava, brojnih strogih pre- 
suda. Slijedit će nove čistke, samokritike, samoubojstva. 


Što se tiče studenata, čiji broj neprestano raste, nije bilo gotovo 
nijednog trenutka a da ih ruka koja ih drži nije zatezala, vraćala 
poniznosti, disciplini, prisiljavala na teške manualne radove na 
poljima i u tvornicama. 

A nije manjkalo ni gnjavljenja intelektualaca i profesora. U jednom 
trenutku, nakon događaja u Mađarskoj, dobili su pravo na kritiku. To 
je razdoblje »stotinu cvjetova«, kako ga nazivahu: misao se može 
rascvasti poput cvijeća, u stotinu oblika. Pozivani da iskažu svoje 
mišljenje, oklijevajući da to učine, intelektualci su se nalazili u čud- 


* Komune i brigade su u novije vrijeme raspuštene, a zemlja je dana seljacima u zakup. (Op. 
M.R.) 

nom položaju, tim više što je njihove izjave tisak odmah prenosio. 
Jedan od njih rekao je: + Marksizam je stara, zastarjela teorija, nepo- 
dobna za Kinu. Treba ga revidirati.x Neki profesor odbija da se izjasni 
riječima: »Bojim se sadašnje slobode. Bit je te slobode da moramo 
govoriti. Taj mi je pritisak neugodan. Opustimo se sada. Vidjet ćemo 
kasnije što će iz toga proisteći.« Drugi profesor konstatira: »Ne 
uspijeva se opskrbiti narod, a neki kažu da se životni standard 
podigao.x Moglo bi se pomisliti da je to samo malo graje; mali odmor 
za stare intelektualce koji teško podnose lekcije marksističkog preod- 
gajanja. Sve je to, naprotiv, bilo jako ozbiljno. Stotinu cvjetova nije 
potrajalo niti jedno proljeće: oni su se otvorili nasilno, za kratkih 
mjesec dana, od 8. svibnja do 8. lipnja 1957. Za njima je nastupila 
represija. Mnogo je neopreznih zbog svojih izjava izgubilo položaje. 

Ovim želimo napomenuti da u Kini nije riječ o otvorenoj raspravi, 
već o borbi za život. Problem se sastoji u preoblikovanju društva, 
kolektivne duše, u čišćenju: Kine od grešaka, naslijeđa i mogućih 
žaljenja za prošlošću. U opijanju ponosom, radom, samozadovolj- 
stvom, i naročito, u navođenju duhova na poslušnost. 

»Ako se prisili 650 milijuna Kineza da ispravno misle, oni će 
ispravno i postupati: prema normama koje Kineska komunistička 
partija smatra bitnima na putu prema komunističkoj Kini.« U tu svrhu 
djeluje preko radija, tiska, govora, neprestana propaganda kojoj ne 
nalazimo ravne ni u jednom »socijalističkom« ili »totalitarnom« isku- 
stvu. Oružje te propagande je kritika, svakodnevno organizirana na 
svim radnim mjestima kroz obavezne diskusije. To je način da se 
odredi čije je držanje u skupini dobro, koga se može pridobiti, a tko je 
neukrotiv. Protiv ovih posljednjih borit će se svi. »Usmeni napad (tu- 
-cheng) ponižavajuća je mješavina žestokih kritika sa sarkazmom, 
prijekorima i — vrlo rijetko — sitnim nasiljima.« 

Ova ideološka akcija zamišljena je kao »dugotrajno, složeno 
i divovsko« djelovanje (Mao Zedong), više ili manje snažno u ovisno- 
sti o društvenoj sredini. Ona je dosta popustljiva kod seljaka. Napro- 
tiv, vrlo temeljita u određenim slojevima: u tvornicama, uredima, 
sveučilištima, školama, vojnim jedinicama. Ta indoktrinacija nije 
prošla bez otpora i bez kažnjavanja. Ona nisu krvava kao na početku 
revolucije, ali su i dalje stroga. 

Tako na području književnosti i umjetnosti postoji partijski kome- 
sar za kulturu koji vodi brigu o disciplini i bori se protiv podmuklih 
buržoaskih i reakcionarnih infiltracija do kojih bi tim putem moglo 
doći. Dužnost je svakog književnika da bude primjeran, i to ne samo 
na riječima. Navodi se kao uzor pisac koji, živeći na selu, svakog dana 
piše u smislu neke »kolektivne književnosti«, obrađuje polje patata 
i uzgaja svinje... Pisci optuženi za »desno skretanje« izvrgavaju se 

sankcijama, poput slavne spisateljice romana Ding Ling, upućene radi 
»preodgajanja radom« u golet sjeverne Mandžurije, gdje je ostala 
dvije godine. 

Jasno, ove su sankcije neznatne u odnosu na strahote pogubljenja 
po kratkom postupku iz prvih mjeseci seljačke revolucije. Jasno je i da 
ovi otpori, sabotaže, koje navode i sami službeni dokumenti, ne čine 
većinu. Iskreno i oduševljeno pristajanje mnogo je brojnije i mnogo 
novih pristupanja izražava se dirljivim riječima. Pridružiti se pobjedo- 
nosnoj ideologiji znači naći domovinu, naciju, znači vjerovati u buduć- 
nost, u Kinu. 


e Poljoprivreda je jedini pravi neuspjeh komunističke Kine. Rekordne 
žetve, naivno namještanje statistika, službeni optimizam, mogli su do 
1958. skrivati pravo stanje. Oduševljeni članci i knjige pomogli su da se te 
iluzije šire na Zapadu. Katastrofalne žetve 1959, 1960. i 1961. zadale su 
strahovit i djelomice nepravedan udarac tom optimizmu. 


Nepravedan: ovi katastrofalni prinosi izazvani su u prvom redu 
prirodnim uzrocima. Kina je oduvijek bila podvrgnuta izmjeničnim ili 
istovremenim udarima oprečnih nevolja, naročito suša i poplava 
u prostranim sjevernim pokrajinama. Tako je 1961. više od polovine 
ljetine bilo uništeno. Uragani i poplave prouzročili su milijune žrtava, 
dok se od ožujka do lipnja uzvodno od Sinana moglo pregaziti i sam 
Huanghe, sveden na uzak potok. Suše, poludjeli tajfuni, poplave, 
štetni kukci, ti stari neprijatelji, nisu položili oružje pred novom 
Kinom. i 

Ovome se može dodati da Kina, kao i sve socijalističke republike, 
plaća račun za svoje industrijske uspjehe. Ona je možda previše 
zaigrala na industrijalizaciju i zapustila poljoprivredu. Službeni tisak 
uz prirodne nepogode kojima nije bilo ravnih sto godina« osuđuje 
i ljude, govori o sabotaži. Dio brojnih kadrova i dodatnih radnika, 
poslanih 1960. na selo da pomognu narodnim komunama u spašavanju 
ljetine, nije ispunio svoju dužnost i iznevjerio se zapovijedi vlade 
i partije«, često u dosluhu s »nazadnim elementima stanovništva«. Ne 
vjerujmo previše ovom »objašnjenju pomoću žrtvenog jarca«. Vjero- 
jatno je da se kolektivizacija, ovdje kao i drugdje, sukobila sa selja- 
štvom, obično tradicionalnijih pogleda nego ostatak stanovništva, 
a neke mjere čini se da najavljuju ustupke (naglasak na malim 
proizvodnim brigadama, a ne više na velikima). Zasada ovi katastro- 
falni prinosi povlače za sobom mnoge posljedice. Oni usporavaju rast, 
prisiljavaju Narodnu Republiku Kinu da smanji izvoz hrane u Rusiju 
što je služilo za uzvraćanje ruskim proizvodina i uslugama. To čak 
prisiljava Kinu da traži od zapadnih zemalja uvoz žitarica: tražila je 

9 do 10 milijuna tona od Kanade, Australije, Sjedinjenih Američkih 
Država, Francuske, Burme, pa čak i od Tajvana. U Londonu, gdje se 
organizira taj golemi prijevoz morskim putem, procjenjuju da će Kina 
morati plaćati 80 milijuna funti godišnje tijekom idućih triju godina. 
Kako? Vjerojatno plaćanjem u živi i plemenitim kovinama, zlatu 
i srebru. 

To je bez sumnje težak udarac jednoj privredi u usponu. Ovo 
pitanje je pitanje budućnosti Kine. U svakom slučaju, to je velika 
sjenka na uspjehu, inače neospornom, snažnom i spektakularnom. 


Kineska civilizacija i današnji svijet 


Ništa od toga golemog napretka ne bi bilo moguće bez pristanka 
nečega što u prostranom kineskom svijetu igra ulogu nekog posebnog 
nacionalizma, a za što je predložena riječ kulturalizam: neki ponos, ne 
nacionalni nego kulturni, neki civilizacijski nacionalizam ako baš 
hoćemo, drevna i živuća stvarnost koju moramo pokušati objasniti. 
Današnja Kina, koja na prvi pogled djeluje tako čudno, novo, pove- 
zana je sa svojom dugom i slavnom prošlošću, a pozlijeđena žalosnim 
stoljećem (1840—1949), prethodnicom iskustva komunizma. 


© Kina se smatra velikom silom i velikom civilizacijom. Oduvijek je 
vjerovala u svoju nadmoć nad ostatkom svijeta, u prvenstvo svoje civiliza- 
cije izvan koje po njezinom mišljenju, vlada barbarstvo. 


Nekoć je bila gorda na sličan način kao dojučerašnji Zapad. Zato 
joj je stoljeće neravnopravnih ugovora bilo dyostruko bolno. Prvo 
poniženje bilo je postati narod poput svih drugih, a postati narod koji 
su pokorili barbari, njihova znanost i oružje, bilo je drugo poniženje. 
Sadašnji žestoki i razdraženi nacionalizam prije svega je reakcija, 
čvrsta odluka da opet postanu velika nacija, najveća nacija, ma koja 
bila cijena koju treba platiti. Otuda pomamno poticanje Revolucije, 
bez trenutka predaha, bacanje na nova dobra, prevođenje marksista- 
-lenjinista i ruskih udžbenika, onako kako se nekad bacala na svete 
knjige budizma i pokazivala želju da se upozna s gospodinom De 
(demokracija) i gospođicom Sai (znanost), danas se okreće povijesti, 
sociologiji, etnografiji . . . 

Nema sumnje da se Kina Mao Zedonga osjeća pozvana povesti 
proleterske narode u napad na site i prebogate zemlje. Pokazuje im 
kako da izvedu brzu revoluciju dajući im za nju recepte i nesebičnu 
pomoć. Sjetimo se da Kina, unatoč vlastitim teškoćama, nije odustala 
od izvoza namirnica i kapitala. Što se tiče kapitala, podijelila je 

izmedu 1953. 11959. 1191 milijun dolara Albaniji, Burmi, Kambodži, 
Cejlonu, Kubi, Egiptu, Gvineji, Mađarskoj, Indoneziji, Sjevernoj 
Koreji, Mongoliji, Nepalu, Sjevernom Vijetnamu, Jemenu... Ovaj 
popis ne navodi pomoć alžirskim ustanicima, ni novi ugovor s Ganom 
(1961). Ove pojedinosti, kao i druge (činjenica da 40% kredita daje 
nekomunističkim zemljama) dokazuju da Narodna Republika Kina 
namjerava igrati međunarodnu ulogu, i to možda iznad njezinih 
sadašnjih mogućnosti, ali zacijelo manju od njezinih ambicija. Zauzi- 
manje Tibeta 1950. i otada prikriveni sukob s Indijom, teritorijalni 
zahtjev za Tajvanom gdje se smjestila Chiang Kai-shekova vojska, 
želja za normaliziranjem odnosa s Japanom, sa Zapadom, čija ekono- 
mija bi daleko bolje odgovarala njezinim potrebama nego sovjetska 
(polutajni uvoz alatnih strojeva preko Makaa i Hong-Konga). 
Konačno, želja da uđe u OUN gdje mjesto Kine paradoksalno zauzi- 
maju nacionalisti s Tajvana, sve to otkriva volju za moći, za širenjem 
utjecaja. To potvrđuje i djelomični raskid između kineskih i sovjetskih 
marksista na posljednjem Kongresu u Moskvi (1961). Kina želi, sanja 
prevlast. Još 1945. bila je »nesposobna da proizvede motorkotač«, 
sada, 1962, pred ostvarenjem je atomske bombe. U toj začuđujućoj 
revoluciji ona nalazi ponos svog porijekla, dostojanstvo velike civiliza- 
cije. 


e To potvrđuje jedan vrlo poznati sinolog, Etienne Balasz, čije mišlje- 
nje o sadašnjoj revoluciji, stavljenoj u dugu kulturnu perspektivu Kine, 
sažimaju naredni reci. 


»Ako kinesko iskustvo uvjerljivo uspije, sve bi nerazvijene zemlje 
mogle slijediti taj uzor. Upravo ta činjenica od velike važnosti daje 
tako tjeskoban značaj (tjeskoban kako za prijatelje tako i za neprijate- 
lje Kine) sljedećem pitanju: hoće li kinesko iskustvo završiti uspje- 
hom? Ne doživljava li sada neuspjeh? 

Recimo iskreno da ničem ne vodi pregledavanje brojki i statistika, 
nešto zato jer se brojkama manipulira za ideološke potrebe, a još više 
jer kineski statističari i sami tapkaju i utapaju se u empirizmu. Ne 
treba se čuditi što statistike nisu jako sigurne, nego tome što su takve 
da omogućuju napredovanje planiranja bez velikih grešaka, da izba- 
cuju brojčane ishode tekućih pokusa, tako da se može nazrijeti njihov 
smjer. A taj smjer je, sve u svemu, pozitivan. 

Može se naravno podsmjehivati nekim neuspjesima petogodišnjih 
planova: džepnim visokim pećima, proizvodnji žitarica, narodnim 
komunama... Ali osnovni i stalni činioci kineskog iskustva više 
navode na razmišljanje nego na smijeh ili na kritiku, toliko se čini da 
su pažljivo proračunati: 

a) izvanredno sv svjesna i industrijalizacija čiji postotak_rasta daleko 
nadilazi (i nadilazit će bez sumnje još dugo godina) postotak rasta 
kako SSSR-a i narodnih demokracija, tako zaostalih zemalja (u pro- 
sjeku 20 20% n naprama 7 do 10%); 


b) lucidna volja da se »hoda pješice« dok god to bude trebalo, tj. da 
se prihodi industrije sačuvaju za ulaganja i time joj održe ritam 
porasta, te da se na drugim poljima nastavi snalaziti s onim što se ima, 
s tim da upravljani seoski obrt opskrbljuje seoske mase glavnim 
potrošnim dobrima i poljskim orudima; 


c) opća štednja koja nije ograničena samo na velike mase, što 
omogućuje da se od te mase traže teška odricanja; 


d) zavidna savitljivost rukovodilaca, sposobnih priznati svoje gre- 
ške i smjesta ispraviti pravac. 


Sve ovo počiva na nekoliko bitnih životnih i civilizacijskih istina bez 
kojih ništa ne bi bilo moguće; 

1. U prvom redu, na broju. Ako surovosti pothvata i žrtvuju 
nesretnim slučajem neke ljude, čak mnogo ljudi, one ne mogu dovesti 
u pitanje uspjeh samog pothvata. Jer previše je ljudi u Kini i uvijek ih 
je bilo previše. 

2. Nadasve, na besprimjernoj organizaciji mase od 600 milijuna 
koju vodi deset milijuna discipliniranih i odanih članova partije* na 
čijem se vrhu nalazi (uz pokoju iznimku) stara garda, vođe prekaljene 
kroz trideset godina progona, građanskih ratova, oružanog otpora 
Japancima, strpljivih napredovanja i povlačenja u vojnoj strategiji 
i političkoj taktici, neusporedivog iskustva u upravljanju stvarima 
i ljudima. 

Čovjek se ne može suzdržati a da ne pomisli kako su oni nasljednici 
tisućgodišnje birokratske tradicije Carstva, učeni činovnici navikli da 
čvrstom rukom upravljaju velikom državom. Nova inteligencija, djelo- 
tvorna i smjela, potisnula je staru, knjišku i okoštalu; sada ona drži 
čvrsto u rukama sudbinu kine. A kineska masa koja je uvijek bila 


podvrgnuta: -diseiphini, poslusno Alijedi nove gospodare. Ova djelo- 


dna, koja sve maksimalno upošljava, možda je tajna ovog jedinstve- 
nog pothvata: za kratko vrijeme najstarija živuća civilizacija postala j je 
najmlađa, najnaprednija snaga svih nerazvijenih zemalja. Možda je to 
upravo zato što se mogla osloniti na jednu od najstarijih i najčvršćih 
osobitosti svoje stare civilizacije: njezinu birokratsku organizaciju. 


+ Danas ima oko 1 milijarda i 100 milijuna stanovnika, a 40 milijuna članova partije. (Op. 
M.R.) 

e Još jedno pitanje budućnosti Kine: kinesko-sovjetski sukob. 


Izražavaju li svjedočanstva 22. kongresa (1961) i pritajene strijele 
»Pravde« i »Renmin Ribaoa«; ruskih i kineskih službenih novina, 
stvaran sukob? Ili je to privid što će ga socijalistička solidarnost uvijek 
nadvladati? 

Da kažemo pravo, razvod je gotovo nemoguć: doveo bi do svjetskih 
posljedica, vrlo opasnih za oba partnera. No čini se da je neprijatelj- 
stvo duboko, a tu ne manjkaju razlozi koji izviru iz povijesti tih dviju 
civilizacija. l 

Nesumnjivo postoje vrlo aktualni razlozi tog sukoba. Te dvije sile 
dva su naroda koja su poduzela komunistički projekt da bi se moderni- 
zirali. No dok jedan konačno može odahnuti poslije četrdeset godina 
oskudice i patnji, drugi gubi dah u nadljudskom naporu i odricanju 
punom bijede. Dok novobogaćeni sjeda bučno za konferencijski stol 
naroda, siromašni rođak nema prava glasa u dogovorima, isključen je 
iz međunarodne arene kao kužan. Jedan je osuđen da napreduje po 
svaku cijenu, da ne bi nazadovao, drugi se uozbiljio, postao oprezan. 
Tu ima mnogo razloga za trvenja. Ali zar sukob ne dolazi još više iz 
dubine, zbog nepovjerljivog nacionalizma Kine, zbog njezine želje da 
se osveti Zapadu: Rusija, bila ona socijalistička ili ne, ipak je Zapad, 
ipak je barbar. Da bi izbrisala prošlost, Kina ne teži ni manje ni više 
nego vodstvu u trećem svijetu. Tada će ona u svijetu opet biti 
Središnje Carstvo. 

ČETVRTO POGLAVLJE 


INDIJA JUČER I DANAS 


Indija je slična mozaiku različitih prostora i ništa-manje raznorod- 
nih prošlosti. Sve se to nastoji složiti, nikad ne uspijevajući u tome. 
Odviše je prostrana (četiri milijuna četvornih kilometara zajedno 
s Pakistanom, a to je.tri do četiri puta više od male Evrope šestorice 
(Njemačka, Francuska, Italija, Beneluks); previše naseljena (danas 
bez Pakistana ima više od 438. milijuna ljudi). Budući raznolika, 
nikada nije imala mirne prošlosti; smještena između Dekana, 
područja tvrdokornog otpora neprijateljima, riznice naroda 1 civiliza- 
cija, na jugu, i sjeverozapada koji povezuje sušne zemlje Inda s Ira- 
nom, a iza prolaza Khaiber, s Turkestanom i cijelom nemirnom 
srednjom Azijom: ovaj opasni, zanosni predio Indije otvoren je najez- 
dama. 

I konačno: osim nedavne engleske kolonizacije. nijedna politička 
vlast nije se protegnula na cijeli potkontinent, ni nekad, ni sad, poslije 
nasilne i krvave podjele na Indiju i Pakistan 1947. 


Klasična Indija (do engleske kolonizacije) 


Ne računajući tajanstvenu indsku civilizaciju (3000. do 1400. god. 
pr. n.e.), polako su se stvarale a zatim smjenjivale tri klasične Indije, 
nastavljajući se jedna na drugu: 

a) indoarijska civilizacija, nazvana vedskom, od 1400. god. pr. n. e. 
do VII. stoljeća n. ere; 

b) srednjovjekovna hinduistička civilizacija_ (hinduizam) koja 
nastavlja prethodnu do 13. stoljeća; Nu 

c) islamsko-hinduistička civilizacija, koju je muslimanski osvajač 
nametnuo poput luđačke košulje (od XIII. do XVII. stoljeća) a čiju će 
bujnu i dugotrajnu kolonizaciju zamijeniti od XVIII. stoljeća britanski 
kolonijalizam. 

Nijedna od tih civilizacija, ponovimo, nijedno od velikih »svjetskih« 
carstava koja su je redom podjarmljivala nisu ovladala cijelim potkon- 
tinentom. Do XVIII. stoljeća indijski prostor nikada nije upoznao 
svođenje na jedinstveni poredak koji karakterizira prošlost Kine i čini 
je mnogo jednostavnijom. 


. ope v >» e 


o [Vedska | Indijal imala je tri ili četiri velika razdoblja od 1400. god. 
pr.n.e. da VII. st.n.e. Tokom dvaju tisućljeća prevladavaju osvajanja 
i naseljavanja arijskih naroda_ koji naviru iz. Turkestana. Dolazeci 
u Indiju sa sjeverozapada, oni polagano prodiru kroz ravnice srednjeg 
Inda i Gangesa. Njihova civilizacija zahvaća samo mali dio nizine Inda 


i Gangesa ali taj je dio vrlo rano postao srce Indije. 


Stvorena od onoga što su donijeli pridošlice i od mnogostrukih 
i živih posudbi od naroda koji su već nastavali Indiju, ova prva 
civilizacija, nazvana vedskam (od Veda, sveto znanje), razvijat će se 
"krajnje sporo. Ona se sukobila s narodima različitog porijekla, tamne 
ili crne boje kože, koji su ty već živjeli: Pigmejcima, odavno pridošlim 
iz Afrike; protomediteranskim narodima koji su pristigli kasnije, 
vjerojatno iz Mezopotamije (čiji se fizički tip očuvao u južnih Dra- 
vida), narodima porijeklom iz srednje Azije, mongoloidnog obličja 
(naročito u Bengalu). 

Ovi su pred — Arijci glavninom već vezani s tlom, ratari ili sjedilački 
stočari, okupljeni u sela i čak u gradove na obalama Inda koji je 
sjedište već stare civilizacije građana i trgovaca. Pred — Arijci su brojni 
i ostat će i kasnije, sve do danas, većinski ljudski elemenat Indije. 

Nomadski pastiri, ljudi (često, ali ne uvijek) svijetle puti i plave 
kose, Indoarijci su srodni narodima koji su u 2. tisućljeću zauzeli 
visoravni Irana i Male Azije, kao i daleke evropske zemlje. Ti su 
osvajači braća Helena, Italaca, Kelta, Germana i Slavena. 

{A}; Prva etapa, prije tisućite godine: osvajanje. 

Prvo arijsko osvajanje pošlo je iz Turkestana prema Iranu i Indiji. 
Ono tako od Mezopotamije do Inda stupa u već ujednačenu i sjajnu 
civilizaciju s gradovima, visokim kućama i sjedilačkim seljacima. Ova 
stara civilizacija možda je već bila u opadanju u vrijeme kad osvajanje 
zahvati zemlje oko Inda koje će, međutim, dugo braniti svoju nezavis- 
nost od pridošlica i tako usporiti njihovo napredovanje prema istoku. 

Arijski sveti tekstovi, pisani na sanskrtu, prenose te beskrajne 
borbe u kojima se miješaju ljudi, bogovi i protubogovi (asure, g 

stva zaštitnici neprijatelja), a odvijaju se prije tisućite godine u pre- 
djelu Pandžaba i rijeke Kabul. 

Ovo dugo razdoblje ogleda se u najstarijoj od svetih knjiga, Rgvedi 
(Veda u strofama, zvanoj također i Himni), koja otkriva mitologiju 
i vjerovanje prvotne vedske religije. Postoje najmanje trideset i tri 
božanstva — zemaljska, iz »međuprostora« (atmosfere) i nebeska. 
Među tim »pomalo blijedim« bogovima, ističu se Varuna, koji održava 
kozmičke i moralne zakone, prati krivce i vezuje ih uzicama i Indra, 
još važniji, svijetlokosi junak što ga služi sreća u tisuću bitaka: 
pobjednik demona Vrtre, oslobodio je vodu iz neba i ona otada 
natapa zemlju i oplođuje ju. Svi se ti bogovi miješaju s ljudima kao 
božanstva s Olimpa s ratnicima sukobljenim pod zidinama Troje. Svi 
traže žrtve: mlijeko, žito, životinsko meso i prevrelo piće somu, 
proizvedenu od neke tajanstvene biljke. 

Ukratko, to je neka pluralistička i formalistička religija, svedena na 
obrede. Nomadski život Arijaca još nije sasvim ustupio mjesto sjedi- 
lačkom životu koji uvodi red čak i na području vjere. 

b) Druga etapa, od 1000. do 600. 0 600. godine prije naše ere: zaposjeda- 
nje i sjedilački život. 

Osvajači prelaze malo-pomalo na sjedilački način života između 
1000. 1 600. godine prije naše ere na području koje se malo pomiče 
i širi k istoku, gdje je današnja glavna raskrsnica, Delhi. Ovo osvajanje 
prema istoku stići će se do današnjeg Benaresa uz velike, ili barem 
tako opjevane borbe. Oko 800. ono zahvaća Bengal, a možda i sred- 
nju Indiju. 

Zemljopisne, društvene, ekonomske i političke promjene do kojih 
dovodi ovakav razvoj objašnjavaju velike vjerske novine koje spomi- 
nju nove svete knjige, a zatim i tumačenja (Brahmane) i Upanišade 
— rasprava što otvara tajna vrata vjerskih razmatranja. Zadržavajući 
svoj prvotni temelj, religija malo-pomalo postaje sve složenija. Jav- 
ljaju se težnje prema monoteizmu, dok se povodom društvenih miješa- 
nja, zajedničkog života pobjednika i pobijeđenih, širi ogroman broj 
nearijskih vjerovanja u svim vjerskim sustavima, kao što je joga 
(»samosvladavanje«), koja pored obrednih žrtava zauzima značajno 
mjesto u vedskoj religiji. 

Vjerovanje i vjersko ponašanje postaju sve mračniji. Uskoro se 
vjeruje da se duše neprestano utjelovljuju da bi započele nove zemalj- 
ske živote, beskrajno bolne. Istovremeno nastaju prva društvena 
odvajanja (varna) u društvu koje je istodobno magijsko, pseudofe- 
udalno i »kolonijalno«, a sasvim sigurno raznorodno, u kojem se sve 
ne može objasniti odnosima među pobjedničkim i pobijeđenim naro- 
dima. U prvom redu stoje brahmani, svećenici, gospodari duhovnog 
života; zatim dolaze ratnici, kraljevi, kneževi, velikaši (kšatrije); na 

trećem su mjestu seljaci, .stočari, obrtnici, trgovci (vajšije); konačno, 
na četvrtom i zadnjem mjestu nalaze se šudre koji su, bar u početku, 
porobljeni domoroci. 

“Kasnije se ovo društvo polagano -uobličava, sa svojim tabuima, 
isključivim i mnogostrukim zabranama međusobnih brakova, rascje- 
pima prema strogom razlikovanju čistog i nečistog. 

-—Podjela svjetovnog i duhovnog izvedena je između dvije više klase. 
Prvobitno kraljevstvo ubrzo je lišeno svakog monopola na religiju, za 
razliku od onoga što je drugdje bilo pravilo (u Kini kao i u starom 
Egiptu i drugdje). »Odnos ovih dvaju načela, duhovnog i političkog 
načela imperiuma jasno je izražen u jednoj sasvim jedinstvenoj usta- 
novi... Naime, nije dovoljno da kralj, uzor i bit klase kšatrija koristi 
brahmane za javni obred; on mora imati stalni osobni kontakt s jed- 
nim brahmanom, svojim »purohita« (doslovno: »pretpostavljen 
ispred). Mi to prevodimo s »dušobrižnik«, ali treba imati na umu ideju 
zastupanja ili duhovnog vodstva, nekog »major ego«. Ne samo da 
bogovi ne jedu žrtve bez purohite, nego kralj ovisi o njemu u životnim 
potezima, koji bez brahmanove pomoći ne bi uspjeli. On je kralju ono 
što je misao volji, u vezi bliskoj poput braka. Ukratko, kako to kaže 
već Rgveda, »onaj kralj ispred kojega stupa brahman živi, sretan je 
u svom domu, zemlja ga obasipa svim dobrima, a narod mu je 
poslušan sam po sebi« (Louis Dumont). Tako bar kažu i ponavljaju svi 
brahmanski tekstovi. 

Prvenstvo religioznoga, pridružena vlasti, ali ne i stopljena s njom, 
glavni je je razlog (po Louisu .Dumontu), rascjepkanosti ovog društva: 
gornje dvije klase, udružene su, a suprotstavljene ostatku društvene 
mase; isto tako prve tri zajedno suprotstavljaju se ukupnosti šudra. 

—Brahmani će zasnivati svoje prvenstvo na izluđujućem strahu koji 
izazivaju. Složeni ritual čini ih nezamjenjivim organizatorima prinoše- 
nja žrtava; a strašni Varuna izvršava nesmiljene osvete. Svećenici 
dakle mogu, kao čuvari tajni obreda, postupati po svojoj volji: rasta- 
kati naivni antropomorfizam starih Arijaca, obezvređivati Indru i sve 
bogove-junake iz starih himni. Oni stvaraju za svoje potrebe jednog 
vrhovnog boga, Brahmu, koji predvodi njihovo prinošenje žrtava. Taj 
bog, doduše, nikada neće biti jako popularan. 

Druga dva vladajuća boga izazivat će, naprotiv, oduševljenje vjer- 
nika: Siva Rudra u seljačkim masama i Višnu, poistovjećen s junakom 
Krišnom Vasudevom, u aristokratskim krugovima. Pored toga, »rat- 
nici« i »seljaci« (2. i 3. »klasa«) rado će se okretati jogi (koju će 
brahmani i sami usvojiti), kao i drugim praktičnim domorodačkim 
kultovima, pa čak i filozofskim razmatranjima koja će u VI. i V. 
stoljeću pr.n.e. dovesti do rađanja dviju novih religija: đainizma 
i budizma. 

(o) Treća etapa: početni sjaj đainizma i budizma; VI. i V. stoljeće 
pr.n.e. 

Malo-pomalo od kneževina nastaju sitna kraljevstva, zatim aristo- 
kratski gradovi povezani trgovinom. Ovim gradovima, uskoro vrlo 
napučenima, koristi raskoš kneževskih dvorova i bogata građanstva. 
Bankari i trgovci izvlače veliku korist iz karavanskog i pomorskog 
prometa; tada se pojavljuju tanke luksuzne pamučne, lanene ili svi- 
lene tkanine. Oružje nađeno u grobovima svjedoči nam da je već 600 
godina prije nove ere postojala proizvodnja željeza. Daleki Aden 
veliko je trgovište koje šalje indijsko oružje prema Sredozemlju. 

U ovoj aktivnoj sredini koja se može uspoređivati s onovremenom 
Grčkom VI. i V. stoljeća, razvijaju se dvije velike religije spasa, 
đainizam i budizam. Druga je poznatija od prve, jer će imati odjeka 
i izvan zemlje. Na čisto unutarnjem indijskom planu, naprotiv, one su 
izjednačene. Obje su ove religije izvan sustava i »svjetovne«. Prihvatili 
su ih gornji slojevi osim brahmana, a širili trgovci; obje osnivaju 
samostane i stvaraju pravila individualnog spasa: budizam, kao što 
smo vidjeli, nekom vrstom pobijanja želja za životom kao i smisla 
života, nastoji razbiti ukleti krug reinkarnacija da bi se dosegla 
Nirvana; đainizam, naprotiv, vidi u osobnoj patnji i traženju patnje 
dobar put spasenja. Obje ove religije ustanovili su velikaši: Siddharta 
Gautama, možda sin kralja (563 2—4832), nazvan također Šakya Muni 
(mudrac Sakya) ili Buddha (Prosvijetljeni); drugi je Vardhama Maha- 
vira (540?—468?), »Pobjednik svijeta«, (Dina). 

Buddha, porijeklom iz Nepala, »doživio je objavu« oko 525. i otada 
do kraja života propovijeda u dolini Gangesa. Njegova religija, koja će 
se promijeniti odmah poslije njegove smrti, izgrađena je na njegovim 
riječima kako su ih prenijeli njegovi učenici. U njoj ne nalazimo 
nikakvu tvrdnju o Bogu; ta šutnja nije poricanje, ali je svakako 
značajna crta njegova nauka kao i odbijanje svakog božanskog 
»monizma«. U skladu s vladajućim idejama njegova vremena (onima 
iz Upanišada), on odbacuje stvarnost svijeta i Univerzalnog bića. Za 
njega nema zbiljnosti izvan naše svijesti. » Vratio si se meni kao ptica- 
-izvidnica što krene s broda na sve četiri strane svijeta ususret zemlji, 
a zemlju nisi nigdje našao. Jer elementi (Zemlja, Vatra, Voda, Zrak) 
imaju svoje uporište u svijesti. Oni ga gube u neosjetljivoj svijesti. Kad 
svijest prestane postojati svi elementi svemira potpuno nestaju«. 

U stvari, Buddha je isposnik (sannyasi). Isposnik je čovjek koji 
napušta društvo i luta, živeći od milostinje, u traženju oslobađajućeg 
duhovnog apsoluta. Nije mu cilj reformirati društvo od kojeg se 
odvraća, već osigurati svoj osobni spas. Budizam je dakle religija za 
samo jednu jedinku, za čovjeka izvan društva, čime se nadovezuje na 
brojne hereze što se redovno pojavljivahu u Indiji. Bili su to samo 

načini da se osobnom askezom i apsolutnom svetošću izbjegne brah- 
manska religija, usko vezana sa svim društvenim prisilama. Budist je 
isposnik, suprotno kršćaninu (koji nastoji izbjeći smrt), trudi se da 
izbjegne život, krug ponovnih rađanja: »Evo, redovnici, svete istine 
o suzbijanju boli: sama žeđ za životom, žeđ za zadovoljstvom, vode iz 
jednog ponovnog rađanja u drugo... Evo, redovnici, svete istine 
o suzbijanju boli: gašenje te žeđi uništenjem želje, protjerivanjem 
želje, odustajanjem od nje ne ostavljajući joj mjesta. Samo po tu cijenu 
razbit će se krug ponovnih rađanja i postići nirvana. 

Da bi to postigao pravednik mora slijediti »osmokraki put« (jedan 
od tih krakova je znanje, koje oslobađa od svake taštine); poštovati 
pet zabrana (ubojstvo, krađa, preljub, pijanstvo, laž); uzdržavati se od 
Deset grijeha (među kojima su uvreda, ogovaranje, zavist, mržnja, 
netrpeljivost. ..); posjedovati Sest uzvišenih vrlina: ljubav prema 
bližnjemu, strpljenje, moralna čistoća, snaga volje, milostinja, 
dobrota. Ali postići savršenstvo znači ići još dalje. To znači postati 
»bodhisattva« (mi bismo rekli: svetac), zatim Buddha (primiti 
mistično prosvjetljenje). Samo se buddhe raspršuju u Nirvani. 


d) Za vrijeme epohe zvane Carstva, od 321. prije n. e. do 535. nove 
ere, đainizam i budizam jako su rašireni, vladaju umjetnostima i mišlju, 
ne istiskujući ni časka pritom uobičajene vjerske običaje, potjecali oni iz 
vedizma ili ne. 

Brahmani su se, da bi obranili svoj položaj, sve više oslanjali na 
pučke kultove, sabirući ih kao da žele od njih izgraditi bedem. Taj 
polagani proces vodi u hinduizam, mješavinu ogromnih razmjera, 
kojoj ćemo se uskoro vratiti. 

Tada se učvršćuje i upotpunjuje hijerarhizirano društvo, naročito 
sustavom »kasta«, tako svojstvenim Indiji, a ocrtava se između 300. 
godine pr.n.e. i 700. g. nove ere. Riječ je, dakle, o prilično kasnoj 
pojavi, koju ne treba brkati s ranijim varnama, više nalik društvenim 
klasama predislamskog Irana. Da bi se formirale kaste, koje su 
stvarnost još i u današnjoj Indiji, trebalo je nekih tisuću godina. One 
su posljedica etničkih i-kulturnih ispreplitanja, a i sve jačeg diferenci- 
ranja obrta. Tako su nastale tisuće kasta (još u sadašnje vrijeme ima ih 
oko 2400). Na samom dnu, onkraj svih zabrana, nalaze se parije, 
nedodirljivi. 


Ova raznorodna civilizacija koristit će se stvaranjem velikih car- 
stava (dinastije Maurja, 321-181. godine pr.n.e. i još više dinastije 
Gupta, 320-525. nove ere) da bi prešla granice sjeverne Indije prema 
Nepalu, Himalaji, Tibetu, Sijamu, Indoneziji (naročito poslije propa- 
sti Gupta), da bi se infiltrirala na otok Cejlon koji »kolonizira«, kao 
i na Dekan, utočište Dravida, da bi tamo nametnula »klasični i profi- 

njeni« sanskrt, koji će u cijeloj Indiji postati sredstvo širenja kraljevske 
civilizacije, suprotstavljene kulturi masa. 

Nastupanjem carstva Maurja i sjajnog kraljevanja Ašoke (264-226. 
pr.n.e.) pobijedio je budizam. No kad se nekoliko stoljeća kasnije 
pojavi nova »klasična« Indija, ona će biti u znaku pobjedonosnog 
hinduizma ili, kako se kaže, »renesanse« hinduizma, jer to je njezino 
veliko umjetničko razdoblje. Tada Indija ovladava svime što je posu- 
dila od drugih (a naročito od grčke umjetnosti koja je doprla do nje 
već u vrijeme osvajanja Aleksandra Velikog u dolini Inda, 327—325. 
pr.n.e.). Ona se pojavljuje u svoj svojoj čistoći i snazi. Pronalazi, ako 
tako možemo reći, indijski hram (šikhara, zapravo vrh tornja koji je 
nad njim) jednako tako karakterističan za buduće vjekove kao 
i zapadnjačke katedrale. Uzdignut na prostranoj zaravni obrubljenoj 
širokim prilaznim stepeništem, hram je okružen kapelama i ophodi- 
štem. Sama masa svetišta predstavlja brdo Meru, taj mitski Olimp na 
kojem se smatralo da žive bogovi. 

To je razdoblje i velika književna epoha. Na dvoru Čandragupte II. 
(386-414) živjelo je »devet dragulja«, devet najslavnijih pjesnika 
i mislilaca onog vremena, tamo je napisana »Šakuntala«, drama koja 
će, kad je 1786. prevedu na engleski, a 1791. na njemački, učiniti tako 
snažan dojam na Herdera i Goethea. 


e Budući da hinduizam ima vrlo stare korijene, nije moguće točno 
odrediti njegov početak krajem dinastije Gupta ili raspadom uglavnom 
kratkotrajnog carstva Harše (606-647). Ali on će se čvrsto afi irmirati kao 
cjelina za vrijeme indijskog srednjeg vijeka koji se grubo računa od smrti 
Harše do osnivanja Delhijskog Sultanata 1206. godine. Hinduizam je više 
nego religija ili društveni poredak, on je bit indijske civilizacije, a njegova 


realnost, veoma stara po svojim korijenima, još je uvijek vrlo živa u Indiji 
Pandita Nehrua. 


U objašnjavanju ovog razvoja, naši uobičajeni evropski izrazi kao 
srednji vijek, feudalna rascjepkanost itd. bacaju praktičnu, iako 
opasnu rasvjetu. Zato ćemo ih koristiti ne shvaćajući ih doslovno. Jer 
iako je hinduizam u srednjovjekovnoj Indiji isto tako važan kao 
kršćanstvo u našem zapadnjačkom srednjem vijeku, Indija nimalo ne 
sliči merovinškoj ili karolinškoj, pa čak ni feudalnoj Evropi. 

a) Povijesni kontekst ima izvjesno značenje. 

Već pretkraj dinastije Gupta dolazi vjerojatno do opadanja trgo- 
vine. Usporavanje pogađa trgovce, pristaše đainizma i budizma. Ove 
će dvije religije uskoro biti proganjane, njihovi vjernici mučeni, nabi- 
jani na kolac, a samostani razrušeni... 

S druge strane, kad god u povijesti Indije njezine najbogatije 

No, 
pod musliman-(.: 
skom vlašću 
Delhijski 
sultanat 

= Hinduističko 
carstvo 
Widshajanagar 


III Sultanat 


Madura 


12. Indija u 14. stoljeću 


Ovaj crtež predstavlja glavne puteve (debela crna crta) i poli- 
tičke podjele (na krajnjem jugu kratkotrajni sultanat Madura, 
stvoren 1335.) 

pokrajine od Gangesa do Guđerata i Omanskog mora gube živost 
i snagu koju im daje razvijena trgovina, ruše se velika carstva koja je 
ujedinjuju a da to pretjerano ne zabrinjava velike indijske mase: kralj 
i drugi upravljači pripadaju uvijek drugoj kasti negoli većina poda- 
nika. Tako će se, dakle, Indija sasvim prirodno rascjepkati u neza- 
visne države, a svaka od njih dalje u niz ratobornih kneževina i vlaste- 
linstava. Hinduistički »srednji vijek«, trijumf »ratnika« i regionalnih 
povijesti dijeli se u stotine lokalnih kronika u kojima se i specijalizirani 
eruditi mogu lako izgubiti. 

Ovdje nije najzanimljivije slijediti pojedinačne povijesti ovih 
država, niti pamtiti procvat ovih tvrdokornih partikularizama kao 
u Bengalu, Guđeratu ili Dekanu (»indijskom Bizantu«, kako su ga 
nazivali neki historičari, misleći na njegovu posebnu sudbinu, sposob- 
nost otpora, i konačno na njegov pomorski utjecaj u vrijeme carstva 
Cola (88-267). Najvažniji je ovdje procvat književnosti na lokalnim 
jezicima: bengalskom, guđeratskom u predjelu uvale Cambay i polu- 
otoka Kathiavar, na dravidskim jezicima (riječ dravidski, koju je 1856. 
loše skovao Caldwel, a sad je se ne možemo riješiti, označava jezike, 
a ne rase Dekana: od tih jezika najznačajniji je tamilski). 

Ukratko, srednji vijek sa svojom usporenom privredom vratio je 
(ako je ikada i bila izgubljena) snagu i krepkost geografskoj i ljudskoj 
raznolikosti Indije. Ova raznolikost buja poput tropske vegetacije. 
Ona je jedna od bitnih crta hinduizma što će ostaviti suvremenoj Indiji 
obilje jezika koje joj toliko smeta. Ali pored tih raznorodnosti stvara 
se i očito religiozno i kulturno jedinstvo. 

b) Jedinstvo nastalo sinkretizmom brahmana 

Hinduizam je na sjeveru zemlje vjerski vrhunac što su ga brahmani 
stvorili od vedskih i postvedskih elemenata, nearijskih elemenata 
asimiliranih već stoljećima i konačno od mnoštva lokalnih kultova. 
Sve ih je preuzela ta religija što je htjela sve prisvojiti. 

Kakva je bila uloga juga za vrijeme te polagane izgradnje? Malo- 
-pomalo, on će zamijeniti sjever u politici, umjetnosti, pa i u izgradnji 
religiozne misli. Dekan će od 7. do 12. stoljeća postići najviše, 
najsjajnije domete umjetnosti (klasična i istančana umjetnost Mamala- 
purame za vrijeme dinastije Palava; snažna i suvremena umjetnost 
u Elori; lirska i senzualna umjetnost Konaraka). Spomenimo da je 
jug, mnogo prije ovih umjetničkih dometa u ličnostima Šankare 
i Ramanuđe dao posljednje velike filozofe Indije. 

Hinduizam će pod bezbroj različitih imena popularizirati jednog 
pristupačnog boga milosrđa koji pomaže i dozvoljava da ga obožavaju. 
Pojavni oblici se mijenjaju, ali bit ostaje ista. Nasuprot budizmu 
i đainizmu, tradicionalna će religioznost odnijeti pobjedu, asimilira- 
jući uostalom i usvajajući zapovijedi čistoće, nenasilja, pa čak i vegeta- 

rijanstva ovih dviju sekti. Ali novi će jezik dati prije svega novo 
tumačenje staroj pučkoj baštini. 

Tako hinduizam dovodi. do. koegzistencije triju velikih bọgova »na 
vrhu«: Brahma (kojemu se najviše upućuju književne počasti) tvorac 
je svijeta; Višnu je njegov čuvar a Šiva rušilac. Posebni a nerazdvojni, 
oni su svaki za se. izraz, Vrhovnog bića, providnosti među ljudima. 
Tako se objašnjavaju njegovi »silasci« na zemlju, avatari Višnua, tj. 
njegova mnogobrojna utjelovljenja u službi svjetskog mira. Utjelovit 
će se u ribu, kornjaču, ogromnog vepra, čovjeka-lava, ili čak, u deve- 
tom preobražaju, u Buddhu čije je djelo tako obuhvaćeno u cijeli 
vjerski sustav. Rušilac Šiva poistovjećuje se »sa smrću, s vremenom; 
on je Hara, onaj koji odnosi«. Poput Višnua, i on prenosi svoje moći, 
naročito na božice. Na jugu Indije supruga mu je Minakši, kći nekoga 
kralja (»ona s ribljim očima«). 

Nemoguće nam je upustiti se u tu mitologiju bujnoga bogatstva 
o kojoj inteligentna knjiga, ugodna za čitanje, poput one H. Zimmera: 
»Mitovi i simboli u indijskoj umjetnosti i civilizaciji« (1951), daje neku 
predodžbu. Ne možemo se zadržavati na iscrpnom obredu molitava 
i prinošenja žrtava, na kultu mrtvih, na obredu spaljivanja koji vrijedi 
za većinu sljedbenika hinduizma (samo se isposnici i djeca zakapaju), 
na dugim i složenim ceremonijama vjenčanja. Indija je bila i ostala 
strašno konzervativna glede obreda. 

Glavni problem vjernika ostaje njegovo oslobađanje. Ako časno 
ocijenjen stigne u raj »na zrakama sunca«, ili ako, osuđen, ide u pakao 
— budućnost ipak neće održati tu odluku, bilo kao kaznu ili nagradu. 
Duša će se reinkarnirati, po svoj nesretnoj sudbini. Ali molitvama, 
obredima, hodočašćima ili zahvaljujući amajlijama, čovjek ponekad 
može umaći karmanu, činu koji uvijek dovodi do posljedica, posebno 
do reinkarnacija. Tada će biti »oslobođen«. Riječ je o negativnom 
oslobođenju, sasvim različitom od Budinog puta prema duhovnom 
oslobađanju koje zahtijeva individualno pročišćenje i askezu, svetačko 
odricanje. 

Pod gustim slojevima hinduizma — slojevima same indijske civiliza- 
cije — budizam je (kao i đainizam) bio zapretan. Istovremeno usvojen 
u nekim svojim oblicima i odbačen u samom duhu — čak i u Bengalu 
gdje je bio duboko ukorijenjen. On će ostaviti za sobom nepopunjenu 
prazninu. A u Indiji će uvijek asket, svetac, »onaj koji se odrekao«, 
biti cijenjen. Vladajuća religija, opterećena kompaktnim i neumolji- 
vim društvom, dozvoljavat će individualnu slobodu samo u odricanju, 
u ne-djelovanju. Tako »sekte« vrve same od sebe. One su čin intelek- 
tualnog i moralnog oslobođenja. 

Možda baš ta praznina koju je za sobom ostavio budizam objaš- 
njava masovno obraćenje na islam u tom istom Bengalu poslije zadnjih 

progona budista u XII. stoljeću. Poznat je slučaj na Balkanu gdje su, 
u Bosni kršćanski heretici bogumili tako često proganjani, da su se 
obratili na islam pri dolasku Turaka u XV. stoljeću. 


e Muslimanska Indija (1206-1757) 

Naznačena već u VII. stoljeću osnivanjem trgovačkih kolonija na 
Malabarskoj obali, ostvarena već 711/12. invazijom iz Sinda i uspostavlja- 
njem nekoliko kontinentalnih kolonija, muslimanska će Indija vrlo pola- 
gano rasti preko zemalja koje vode prema Indu i Gangesu. Zatim će 


uzaludno težiti za osvajanjem cijelog potkontinenta. 


Muslimanima su dugo osporavali posjedovanje polupustinjskih 
područja na sjeveru. Još početkom XI. stoljeća, 1030, samo je Pen- 
džab u njihovim rukama. Proći će još dva stoljeća dok se ne osnuje 
Delhijski Sultanat (1206) i dok se ne proširi na sjevernu Indiju, ključnu 
poziciju o kojoj zavisi sve ili skoro sve. 

Ovo osvajanje, sto puta ponovo započinjano, vodi velikom vojnom 
zaposjedanju. Malobrojni muslimani, smješteni samo u većim grado- 
vima, vladaju zemljom politikom sistematskog terora. Okrutnosti su 
svakodnevna pojava: požari, pogubljenja bez suda, osude na pribija- 
nje na križ, nabijanje na kolac, krvoločni hirovi... Ruše se hinduis- 


i divlje: pale se kuće, muškarci ubijaju, žene odvode u roblje. 

Obično je nizina bila prepuštena upravi domaćih kneževa ili seoskih 
zajednica, a ove posredne vlasti bile su odgovorne za plaćanje teških 
poreza, koji su ponegdje bili uvjet izvjesne autonomije, kao npr. na 
zemljama radža Radžputa. 

Indija je preživjela samo zahvaljujući svome strpljenju, nadljudskoj 
snazi, prostranstvu. Kako su porezi bili ubitačni. dovoljna je bila jedna 
katastrofalna žetva da buknu glad i epidemije i odnesu milijune ljudi. 
Strahovita bijeda stalno je pratila raskoš pobjednika, sjaj palača 
i delhijskih svečanosti. Tamo su sultani postavili svoju prijestolnicu 
koja je bila predmet divljenja muslimanskih putnika, kao npr. slavnog 
Ibn Batute. 

Delhijski sultani imali su sreću da su gotovo sasvim izbjegli prve 
mongolske upade Džingis Kana i njegovih neposrednih potomaka 
u XIII. stoljeću. Oni su čak iskoristili taj metež da povećaju osvojena 
područja na jugu, koji se uspio oduprijeti sve do dolaska turskih 
sultana. Timur Lenk će naprotiv zaposjesti njihovo područje i izvesti 
1398. pobjedonosni napad na Delhi, koji će nemilosrdno opljačkati. 
Ali pobjednik će se odmah povući s plijenom i redovima zarobljenika, 

tako da će se kakva-takva muslimanska prevlast moći ponovno uspo- 
staviti u Indiji, ali neće više imati stari sjaj. 

Sto trideset godina kasnije to će biti bolesno carstvo, rascjepkano 
među više vladara, a srušit će ga 1526. na bojnom polju Panipata 
vojska pustolova pod vodstvom Babura, potomka (ili je bar on to 
tvrdio) Džingis Kana. Malena vojska koja je sa sobom nosila kreme- 
njače, topove (čiji su potporni kotači bili lancima vezani na bojnom 
polju da bi odoljeli eventualnim jurišima konjice). Poslije pobjede 
pojačala se plaćenicima iz Irana, Kašmira, iz islamskih, a doskora 
i zapadnih zemalja. 

Babur je bio musliman sunitskog obreda. Pobjeda ovih pridošlica 
tako je pobjeda dakle pravovjernog islama, ljudi bijele kože, pobjeda 
baruta. Otada se uspostavlja Carstvo Velikog Mogula koje će teoret- 
ski trajati više od tri stoljeća, sve do 1857, kad će ga ukinuti Englezi za 
vrijeme Cipajskog ustanka. U stvari, njegov sjaj završava smrću 
posljednjeg od njegovih velikih vladara, Aurangzeba (1658—1707), 
mnogo prije nego što će Englezi osvojiti Bengal (1757). 

Od 1526. do smrti Aurangzeba muslimanska je Indija doživjela novi 
sjaj koji podsjeća na slavne godine Delhijskog Sultanata, uostalom uz 
ista nasilja, isto prisilno suživljavanje, istu infiltraciju, iste uspjehe. 

Ista nasilja: Islam vlada pomoću straha, a svoju raskoš temelji na 
općoj bijedi Indije. (Zar je mogao drukčije?) S jedne strane basno- 
slovna bogatstva kojima se dive zapadnjački putopisci; s druge — velika 
glad, ogromna smrtnost i bezbroj napuštene ili prodane djece. 

Isto prisilno suživljavanje, proizašlo iz sve brojnijih veza, nastavlja 
se tijekom vremena. Akbar (1555—1606), najveći od mongolskih vla- 
dara, pokušat će stvoriti manje samovoljnu upravu i novu religiju koja 
bi povezala islam i budizam u jedan vjerski sistem (Din Ilahi: Božja 
vjera). Ova religija nije imala pristaša izvan uskih krugova oko cara 
i nije nadživjela njegovu smrt. Ipak je taj pokušaj imao izvjesno 
značenje. 

U stvari, osvajač se nije mogao lišiti svojih hinduističkih podanika. 
Ogromna prostranstva Indije ostala su polunezavisna, plaćala ili ne 
plaćala poreze. Francois Bernier, francuski liječnik koji će služiti 
Velikom Mogulu, bilježi to 1670.: »Na tom istom prostranstvu zemlje 
postoji mnoštvo naroda kojima Mogul baš i ne vlada; oni još imaju 
svoje glavare i samostalne vladare koji mu se ne pokoravaju. Danak 
mu plaćaju samo uz prisilu, neki malo, a neki ništa.« 

Poteškoće proistekle iz ratova i stalnih borbi doprinosile su ograni- 
čavanju načelno apsolutne vlasti. Dvor Velikog Mogula golema je 
vojska (od 50 do 200.000 ljudi) okupljena u Delhiu: konjanici, muške- 
tiri, topnici: lako (zvano topništvo na stremenu) i teško topništvo, 

zalihe konja i slonova, sve u svemu gomila boraca, konjušara, 
posluge. Vođe omerah, uživaju novčane nagrade i povlastice doži- 
votno korištenje zemlje); to su pustolovi, često vrlo niskog porijekla. 
To ih ne sprečava — baš naprotiv — da paradiraju ulicama »veličan- 
stveno obučeni, katkad na slonu, ponekad na konju ili u paleky 
(nosiljci), obično u pratnji velikog broja konjanika što će stražariti 
u njihovom obitavalištu, s mnoštvom slugu koji hodaju ispred njih i sa 
strane da im naprave prolaz, da im rastjeruju muhe i prašinu pauno- 
vim repom, da im nose čačkalice ili pljuvačnicu, vodu za piće... 
Međutim, na jednog muhamedanca dolazi na stotine nevjernika.. .«, 
objašnjava dalje Bernier. Kako se cijela vojska ne može regrutirati iz 
redova takozvanih Mogula svijetle kože (koji se najradije i žene 
bjeloputim ženama--iz. Kašmira da im djeca ne izgube povlašteni 
položaj), moralo se oslanjati na nevjernike i na tamnopute. 

U Delhiu je uvijek bilo vojnika radžputa (porijeklom iz Radžpu- 
tana), kojima su često zapovijedali vlastiti radže. Neki od radža mogli 
su po potrebi skupiti ogromne vojske svojih sunarodnjaka. Zar nije 
ponekad trebalo ratovati i protiv samih muslimanskih plaćenika ili 
protiv perzijskih šiita, opasnih susjeda, ili protiv Patana, bengalskih 
muslimana, ili protiv hinduističkih ili muslimanskih kneževa 
s Dekana, tradicionalno neprijateljski raspoloženih? 

Sve se to plaćalo iz prebogate blagajne Velikog Mogula koju više 
puni trgovina njegovih prostranih država nego prihod od zemlje. Ta je 
blagajna zapravo središte pritjecanja i otjecanja bogatstava. Na sva- 
kom komadu kovanog novca koji uđe u blagajnu probuši se uska rupa: 
često se desi da na njima bude i po nekoliko takvih rupica. 

Znatan dio nemuslimanske Indije sudjeluie tako u tim raspodje- 
lama; uključen je u optjecaj, rekli bismo danas. S vremenom se 
nametnula koegzistencija zahvaljujući ovim suobraćanjima, relativnoj 
međusobnoj trpeljivosti. Već smo spomenuli miješanu islamsko-hin- 
duističku umjetnost koja je cvala u Delhiu i drugim mogulskim 
prijestolnicama. Jedno je sigurno: ova je umjetnost isto toliko indijska 
koliko i muslimanska. Međutim, na kulturnom i religioznom planu 
Indija j je ostala vjerna. sebi. Islam, unatoč svemu, nije na njoj ostavio 
jačeg traga. Tako j je Tulsidas, najveći pjesnik jezika hindi, brahman- 
skog porijekla, živio od 1532. do 1623. 

U stvari, čvrsta islamska vladavina, usprkos bezbrojnim posljedi- 
cama, manje je utjecala na društveno i privredno ustrojstvo Indije 
nego kontakti sa Zapadom započeti već krajem XV. stoljeća, pojačani 
u XVI. i XVII. i naglo ubrzani s općim napretkom u XVIII. stoljeću. 
Osim prednosti baruta (koja objašnjava ne samo pobjedu muslimana 
1526, nego i strašan pad Viđajanagara 1565), islam ne raspolaže 
nikakvom nadmoću nad pokorenom Indijom. 


219 


Odmah poslije smrti Aurangzeba (1707), kako smo već rekli, 
Carstvo posrće pred opasnostima sa zapada i juga: 1738. Afganci 
otimaju Delhi. Već 1659. započeo je snažan prodor hinduističkog 
naroda Marathi; Aurangzeb je samo trenutačno zaustavio taj prodor; 
Marathi će doživjeti vrhunac u XVIII. stoljeću. 


Međutim, pazimo da prebrzo ne osudimo indijski islam. Bilo bi 
nepravedno ne promatrati ovu izuzetno nasilnu i dugotrajnu koloniza- 
ciju u kontekstu bezbrojnih istovrsnih iskustava tadašnjeg svijeta. 
Svakako, ova je stoljetna kolonizacija dovela ogromno mnoštvo musli- 
manskih vjernika u indijski mravinjak, punih 24% svih stanovnika 
prema popisu iz 1931. (77 milijuna naprama 239 milijuna hinduista), 
tj. jednog muslimana na tri hinduista. Budući da je politička podjela 
provedena 1947. bila vrlo neprecizna (procjenjuje se da u samoj Indiji 
živi 44 milijuna muslimana na 438 milijuna hinduista, 85 milijuna 
u Pakistanu gdje ima i nemuslimanskog stanovništva), čini se da je 
današnji odnos između 20 i 25%, bliži drugoj negoli prvoj brojci. 
Muslimanska Indija je dakle također odlično preživjela i teško se 
odvaja od zajedničke indo-muslimanske civilizacije. 


Britanska Indija (1757—1947): zastarjela privreda uhvaćena 
ukoštać s modernim Zapadom 


U XVI. stoljeću Portugalci su zaposjeli na Dalekom istoku niz 
kolonijalnih trgovišta. Ali Portugalska Indija (Vasco da Gama stiže 
u Kalkutu 17. V. 1498; Goa je zauzeta 1510) doživjet će procvat kraći 


Već prije potiskivanja Francuza iZ Indije (1763), pobjedom Roberta 
Olivea u Plasseyu (Palassi, blizu današnje Kalkute) 23. 6. 1757. 
osnovana je britanska Indija. Potrajat će skoro dva stoljeća — do 
nezavisnosti Indije, postignute 1947, Dakle, skoro koliko i sjajno 
carstvo Velikog Mogula. I ona će, kao i carstvo, rasti malo-pomalo, 
osvajanja prestaju tek u XIX. stoljeću (Pendžab je osvojen 1849). Kao 
i carstvo, ostavit će izvan svog neposrednog utjecaja čitav niz samo- 
stalnih država, zvanih Native States and Agencies. Ali pod britanskom 
vlašću samostalnost će biti mnogo više teoretska nego stvarna. 
U stvari, cijeli je Potkontinent podnio udar ove snažne vladavine koja 
se oslanjala na ogromnu ekonomsku nadmoć. Do prvog svjetskog rata 
daleka je Britanija bila uglavnom najjača industrijska, trgovačka 
i bankarska sila na svijetu. Njezina je vladavina duboko-prodrla u sve 
strukture Indije. 

o Indija postaje tržište koje proizvodi sirovine. Izrabljivanje što se 
postepeno širi zajedno s osvajanjima (provodi ga Indijska kompanija, 
raspuštena tek 1858) poprimit će, već za korumpirane vlasti lorda Clivea 
(koji se, napadnut u Donjem domu, ubija 1774), oblik trostruke eksplo- 
atacije lokalnih moćnika, trgovaca i seljaka. 


Rano osvojene bogate pokrajine Bengal, Bihar i Orissa bezočno su 
izrabljivane. Engleska strana uvest će malo reda i pravde tek od 1784, 
kad se uspostavlja nešto pošteniji režim. 

U tim početnim godinama pljačke i malverzacije već su bile dovele 
do nečuvenih strahota. Lord Cornwalis, generalni guverner Indije, 
piše 18. rujna 1789: »Mogu bez oklijevanja ustvrditi da je trećina 
teritorija Kompanije u Hindustanu sada džungla napućena samo 
divljim zvijerima.« Jedva da je pretjerivao. 

I novi gospodari, koji zasigurno nose svoj dio odgovornosti, bili su 
igračke i žrtve procesa kojima nisu vladali. Mnogo je pustošenja 
donijela rastuća monetarna ekonomija kakvu Indija, unatoč svojoj 
vrlo davnoj otvorenosti prema svjetskoj trgovini, nije ni izbliza pozna- 
vala. Englesko pravo, zapadnjačka shvaćanja vlasništva nad zemljom 
dovela su također do nehotičnih katastrofa. 


Kako bilo da bilo, stara i teško stečena ravnoteža, proistekla iz 
najdalje prošlosti Indije, bila je ugrožena, poljuljana. 

Krajem XVIII. stoljeća Indija je agrarni svijet s bezbrojnim selima, 
često bijednim skupinama koliba kakve se još danas (1962) mogu 
vidjeti blizu Madrasa ili drugdje: »zidovi od sušenog blata, krov od 
ispletenog lišća palmi, a kao jedini otvor niska vrata... Dim vatre od 
sušene kravlje balege izlazi kako može kroz procjepe krova«. Ali ova 
su sela sačinjavala čvrste, uravnotežene zajednice, koje žive same za 
sebe, uz upravu glavara ili vijeća staraca, a u nekim krajevima i uz 
redovnu preraspodjelu njiva. Seoski zanatlije, kovači, stolari, gradite- 
lji, zlatari, prenosili su stoljećima svoj zanat s oca na sina i primali kao 
naknadu za svoje usluge dio seoske žetve. U nekim su selima bogatiji 
seljaci imali robove kojima su njihovi gospodari pružali stan, hranu 
i odjeću. Zajednica je zajednički bila odgovorna za poreze i tlaku što 
ih je zahtijevala država ili obližnji vlastelin. Dio prihoda i truda davao 
se tako drugome, manjinskom dijelu Indije dalekih vladinih gradova 
koji im nisu ništa uzvraćali. Porez je bio jedina veza grada sa selima 
koja nisu od njega mogla kupiti nikakvu robu, uvozio je on ili 
proizvodio. Gradska je industrija ostajala luksuz namijenjen uskim 
krugovima gradskog stanovništva ili izvozu. Ako bi pritisak ovih 
povlaštenih postao pretežak, nesnosan, selo se moglo preseliti, tražiti 
druge zemlje, bolju sudbinu. 

Dugo je potrajalo takvo vrlo staro seosko gospodarstvo preživljava- 
nja, okrenuto samo sebi. Povezujući poljoprivredu i obrt bilo je 
slobodno u odnosu na vanjski svijet, osim u pitanju soli i željeza... 
Društvena organizacija kasta održavala je u njoj svakoga na svom 
mjestu — od brahmana, učitelja, svećenika i astrologa do staraca ili 
bogatijih seljaka, koji su svi pripadali višim kastama. Nedodirljivi, oni 
koji obrađuju zemlju na dnu ljestvice činili su većinu. 

Čitav se taj sustav kvari s nadolaskom XVIII. i XIX. stoljeća. 
Englezi su za skupljanje poreza pribjegavali starim skupljačima 
poreza, ali su im nad selima dali pravo vlasništva koje oni dotada 
nikako nisu imali. Tako su stvoreni, najprije u Bengalu, lažni zem- 
ljišni gospodari, zamindari. Oni su morali britanskoj vlasti predavati 
iznos poreza, a od seljaka su mogli tražiti i više. Uskoro ta nova 
vlastela neće više živjeti na zemlji, nego će i sami uzimati posrednike. 
Nad nesretnim bengalskim seljaštvom nadvit će se zastrašujući broj 
posrednika i parazita. 

Tamo gdje Britanci nisu uspostavili sustav zamindara, sami skup- 
ljaju porez u novcu. Tada seljak, bez novaca, mora pribjegavati 
lihvaru. Lihvari će s velikim uspjehom "poslovati u cijeloj Indiji. 
Nekada je morao voditi računa o otporu i o bijesu seljana; sada su na 
njegovoj strani zakon i suci; ako mu ne plate dug, prigrabit će stado, 
zatim seljakovu zemlju. Jadni seljak, jadni riot! Kako cijena zemlje 
stalno raste, lihvaru je lako postati vlasnik; uostalom, ove špekulacije 
povisivanja cijena privlače ulaganje novca koje jamči zemljišna renta 
zemljarinom. Odatle sve veći broj veleposjednika koji se obično malo 
brinu da učine plodnima svoje njive i žive od »rente« ne vodeći brigu 
o drugome. Na 100 milijuna seljaka u XIX. stoljeću ima možda trećina 
malih posjednika, a prosječna površina tih seljačkih posjeda manja je 
od 10 jutara, što je minimum potreban za život. U tom razvoju vijeća 
staraca, koje danas pokušavaju ponovo uspostaviti, nestaju u devet od 
deset slučajeva. 

Stanje se pogoršalo i zbog: 

1) propasti seoskih obrtnika kojima je konkurirala britanska, pa 
čak i indijska industrija; oni su tako potisnuti prema ratarstvu gdje je 
pritisak već jak; 

2) sustavne dvostruke politike engleskih kapitalista koji su Indiju 
smatrali: a) tržištem za svoje industrijske proizvode (požurili su uni- 
štiti vrlo staru indijsku pamučnu industriju koja se jako razvila 
u XVIII. stoljeću, u vrijeme kad se u Evropi širila moda indijskih 
tkanina s crtanim ili otisnutim uzorkom); b) tržištem za kupovinu 
neprerađenih proizvoda — bengalske jute, pamuka s plodnog vulkan- 
skog tla u okolici Bombaya — za dobavu sirovina engleskoj industriji 
u Lancashireu. 

Ove sirovine namijenjene izvozu dovlače se do luka željeznicom. 
Pruge su rano izgrađene, a u drugoj polovini XIX. stoljeća značit će 
pravu revoluciju za unutrašnjost zemlje. Izgrađuju se gradovi čija je 
jedina uloga skupljanje i slanje robe. Indijski seljak sve više uzgaja 
proizvode koji nisu namijenjeni ishrani njegove obitelji i sela. Indu- 
strijske kulture prevladavaju nad prehrambenim kulturama (osim 
u žitorodnom Pendžabu; koji, međutim, izvozi svoje žito). Posljedica 
toga, uz demografski rast, bit će katastrofalne gladi tijekom Zadnjih 
trideset godina } XIX. stoljeća i smanjenje dnevne potrošnje hrane, što 
je vidljivo i iz naših nepotpunih statistika. 

Svjetska kriza 1929, nagli pad vrijednosti sirovina, ubrzat će kon- 
centraciju posjeda u rukama zemljišnih gospodara ili lihvara. Površina 
slobodnog seljačkog gospodarstva još će se više smanjiti, a zaduženost 
seljaka prelazi sve razumne granice. Pritisnuti dugovima, seljaci su 
u odnosu na svoje vjerovnike u težem položaju nego nekada kmetovi 
prema svome gospodaru. Riot je ekonomski sve manje slobodan 
čovjek, čak i ako je sve slobodniji u odnosu na zakon. 


o Prve moderne industrije pojavljuju se kasno, istovremeno kad i prve 
zaštitne cijene, oko 1920. Rađanju lokalne industrije pogoduje brojna 
i jeftina radna snaga, zamah modernih gradova u kojima se stvara 
pretjerano brojni proletarijat, postojanje sirovina nadohvat ruke i, 
konačno, djelovanje indijskih kapitalista. 


Ovi su ili Parsi, potomci pristalica Zoroastra, (pobjegli iz Perzije 
pred više od tisuću godina i smjestili se najviše u bombajskom kraju) ili 
Marwari, potomci visoke kaste iz unutrašnjosti Radžaputana, koje je 
kašnjenje u razvoju njihove pokrajine dugo vremena štitilo od engle- 
ske konkurencije; ili su to bili đaini, porijeklom iz Gudžerata. 

Tri industrijska grada upravljat će tim pokretom: Calcutta o kojoj 
ovise (150 milja istočnije) metalurgija tvrtke Tata (parsi porodica) 
i proizvodnja naveliko jutinog platna; Bombay, središte pamučne 
industrije i montaže automobila; Ahmadabad, 500 kilometara sjever- 
nije, isključivo pamučni centar. Ove industrije, kao i druge, naročito 
prehrambene, razvijale su se kaotično za vrijeme drugog svjetskog 
rata, osobito poslije 1942. kad je zavladala nestašica hrane i tkanina 
koja je dovela do tako fantastičnog dizanja cijena na crnoj burzi da je 
u jednom trenutku postojao strah (uz japansku opasnost) od potpunog 
prevrata u Indiji. 

1944. industrijalci su se odlučili za Bombajski plan, (poluslužben 
i previše optimističan) koji je predviđao ogromna ulaganja, uz vraća- 
nje dugova koje je Velika Britanija uzajmila od Indije u drugom 
svjetskom ratu. Projekt je davao prednost sporazumima s kapitali- 

stima i engleskim društvima (kao sporazum s Birla Nuffield za auto- 
mobilsku industriju). Uostalom, još i danas, unatoč nezavisnosti, 
engleski kapital uložen je u mnogobrojne poslove koje kontroliraju 
banke u Cliver Streetu u Calcutti... 

Taj je zamah samo ubrzao prodor seljaka u gradu. »Kad propadneš, 
bježi u grade, kaže tamilska poslovica. Tamo zaposlenje nude radio- 
nice, tvornice, kuće koje traže poslugu (čija je plaća u novcu »malo 
viša nego ništax). Stvaraju se neočekivane veze između nekih kasta 
s poluotoka Kathaviar i kuhara za bolje kuće koji se traže u Bombayu, 
ili između nižih kasta jugozapadnog obronka Dekana i radnika koji 
rukom zavijaju cigarete u tvornicama Bombaya. Sve te veze poveća- 
vaju opću zbrku hinduskog ljudstva i njegovu društvenu pokretljivost. 


Tako je već prije nezavisnosti Indija dobila moderne, gusto nase- 
ljene gradove s prljavim i bijednim četvrtima, bustees u Calcutti, 
previše glasovite chawls u Bombayu ili cheris u Madrasu, sa zidovima 
od blata sličnim seoskim kućama. 


e Britanija je preispitala svoju politiku prema Indiji poslije silovite 
pobune sepoja (čipoja) domaćih vojnika 1857/58. 


To je za nju bila prilika da unese promjene u svoje ponašanje, da 
prekine vladavinu East Indian Company (1. 9. 1858), a da njezinu 
ulogu preuzme u Londonu važno i moćno ministarstvo Indian Office, 
dok je u Calcutti potkralj zamijenio bivšeg generalnog guvernera 
kompanije. 

Nisu li, naprimjer, previše naglo tjerali na pripojenje indijskih 
kneževina? Otada su odlučili poštovati autonomije. Vraćanje nezavis- 
nosti sultanatu Mysore 1881, koji su prethodno bili anektirali, postalo 
je simbol nove orijentacije. Ako se u tom šarenilu Indije odustajalo od 
neposrednog vladanja, najbolje je bilo brižno održavati postojeće 
podjele, koristiti ih, naročito podjelu na dvije velike zajednice, hindui- 
stičku i muslimansku. A kao prvo, održati podjele u vojsci. Govoreći 
o tome, lord Elphinstone upotrebljava 1858. rječitu poredbu. »Očuva- 
nje britanske moći«, govorio je, »jest poput njezinih parobroda, čiju 
sigurnost jamči podjela njegova trupa u čvrste pregratke zahvaljujući 
nepropusnim stijenkama. Htio bih očuvati sigurnost našeg indijskog 
carstva uspostavljanjem naše indijske vojske po istom principu, prin- 
cipu nepropusnih stijenki, tako da Hindui, muslimani, Sikhui s Hima- 
laje više nikada ne služe u istim jedinicama.« 


Ove su račune ubrzo nadmašili sami događaji. Već od 1870. duga 
ekonomska kriza u svijetu zahvaća Indiju i izaziva gladi, epidemije, 
pobune seljaka. Uzvišeni duhovi misle tada da je važno liberalizirati 

režim, dozvoliti učešće nekih Hindua u upravi, čak i u vladi. U sva- 
kom slučaju, 1885. »uz blagoslov potkralja« stvara se stranka naci- 
onalnog kongresa, koja će biti, kako bismo to danas rekli, glasnogo- 
vornik nacionalizma, iako ovaj predstavlja još vrlo tanku ali djelatnu 
manjinu. 

Ta manjina potječe i sve više će potjecati iz aktivne srednje klase 
koja se pojavljuje u gradovima i na sveučilištima. Ne iz aristokratske 
i kneževske klase, iz »vlastele« duboko odane tradicionalnoj prošlosti 
(čiji se društveni konzervativizam tako sviđao gospodarima Indije), 
već iz srednje klase različitog porijekla, koju novi život gura naprijed: 
to su kapitalisti poput Parsa, Marwara, đaina, čak i ismaelićanskih 
muslimana, ili ljudi iz kasta s političkim sklonostima kao što su Panditi 
iz Kašmira, povezani s brahmanima, koji su dali brojne političare 
u vrijeme Mogula (od njih potječe i Jawarharlal Nehru koji danas 
upravlja Indijom)... Isto tako, i Gandhi potječe iz porodice koja je 
naraštajima davala ministre malim kneževima poluotoka Kathaviara 
u Gudžeratu. 

Ovi ljudi, privučeni zapadnom civilizacijom, osjetili su njezine 
blagodati, vidjeli njezine nevolje i opasnosti. Gandhieva misao, 
naprimjer, proizlazi istovremeno iz indijske tradicije nenasilja, iz 
Tolstojevog vatrenog pacifizma i iz Isusovog govora na Gori... Ova 
indijska inteligencija plovi mješovitim vodama, sanja o religioznom 
stapanju ili o pročišćavanju hinduizma. Svjesno ili nesvjesno, mnogi 
duhovi crpe s izvora bezbrojnih indijskih hereza. Moglo bi se navesti 
deset, dvadeset imena, od Dayananda Sarasvatia (1824—1883) koji 
osniva novu hinduističku sektu, odbacuje islam kao i kršćanstvo, ali 
priznaje da ga privlači Zapad i pokušava naći u Vedama znanstvenu 
modernost, elektricitet i parni stroj — pa do Gandhieva uzora Gopal 
Krishna Gorkhalea (1866-1913), ili Rabindranatha Tagorea 
(1861-1941) (imena prilagođena engleskom), kojeg cijeli svijet poz- 
naje po njegovoj poeziji (Nobelova nagrada 1913), čija je pjesma 
»Jana Gana Mana« danas nacionalna himna nezavisne Indije. 

Dugi nemiri i beskonačne procedure, završit će konačno nezavis- 
nošću i podjelom 15. 8. 1947. Zbog zahtjeva jednih, opreznosti, 
kolebanja i licemjerja drugih, dijalog ove primjerne dekolonizacije 
nije bio nimalo poučan (pa ipak je iznad svih drugih!): ono što je 
razložno jednog dana sutradan postaje bezumlje, ustupci dolaze uvijek 
prekasno. Osim toga, ono što zadovoljava muslimane (podjela Ben- 
gala u dvije pokrajine, istočna pripojena Assamu 1905. da bi tvorila 
etničku cjelinu) iritira Hindue i obrnuto. Muslimane razdražuje ukida- 
nje te odluka 1911. Jedna od nerješivih poteškoća za nacionaliste je 
ujedinjavanje Hindua i muslimana (koji se okupljaju u Muslimanski 
savez 1906). 

Druga je velika poteškoća: pridobiti mase, u čemu će uspjeti 
izvanredno posredovanje Ghandia (1869-1948). Studirao je pravo 
u Bombayu i Londonu, bio odvjetnik u Nataalu (1893—1914), gdje je 
branio svoje sunarodnjake iseljene u Južnu Afriku. Po povratku 
u Indiju 1914. ubrzo dolazi na čelo nacionalista, nameće se i tjera ih 
naprijed. Njegovo djelovanje je »religiozno korištenje političkih 
snagax. Postat će Mahatma (Plemeniti, Presvijetli). Jedine snage 
kojima se može koristiti da se prisili volja drugoga, govorio je, jesu 
istina, nenasilje prema svakom živom biću, moralna čistoća. Religi- 
ozni prizvuk njegovog djelovanja ustostručuje mu efikasnost. Gandhi 
pokreće mase. To je primijećeno 1920. za vrijeme prvog bojkota 
ustava koji Britanija bijaše upravo dopustila (1919), zatim prosinca 
1921, kad proglašava kampanju neposlušnosti. Kad pored ogromnih 
tihih manifestacija dođe do teških nereda, do ubojstava, Gandhi, 
vjeran sebi, zaustavlja pokret. Do druge će kampanje doći osam 
godina kasnije, 26. siječnja 1930. Ona će dovesti do bojkota soli (koju 
prodaje država), zatim do sporazuma, te nove protestne kampanje, 
ovog puta vrlo duge (1932—1934), i konačno do novog indijskog ustava 
(India Act, 1937). 


e Nezavisnost Indije sazrela je dakle prije izbijanja drugog svjetskog 
rata koji je ubrzava. 


8. kolovoza 1942. Kongres podržava Gandhiev prijedlog: »Neka 
Englezi napuste Indiju!« 1942. i 1943, s prodorom Japanaca u Burmu 
i prijetnjama Assamu i Bengalu, stanje postaje ozbiljno: ruše se 
željezničke stanice, javne zgrade. 

S povratkom mira napetost se još povećava. 11. lipnja 1947. britan- 
ski Parlament priznaje konačno Indiji nezavisnost. Mostovi su srušeni. 
Ali slobodna Indija razdire samu sebe: 15. 8. dijeli se u dva »domini- 
ona«, s jedne strane Indijska Unija, s druge Pakistan (i sam podijeljen 
na dva dijela). Podjela je loše izvedena: ostavlja Indijskoj Uniji 
manjinu od 44 milijuna muslimana; politička granica na istoku prepu- 
šta Pakistanu područja koja proizvode jutu, a Indiji tvornice platna 
duž rijeke Oughli... Uzalud je Gandhi nastojao naći zajednički jezik 
s islamom. 30. siječnja 1948. jedan fanatični Hindu smatrajući da on 
svojim postupcima izdaje hinduizam, ubija Mahatmu. Razdioba je 
dakle izvršena u atmosferi građanskog rata i nečuvenog nasilja. 
Bilanca: dva ili tri milijuna mrtvih. 

Obično se kaže da su za tu razdiobu odgovorni Englezi. Je li to 
točno? To bi značilo pridavati preveliku važnost političkim potezima 
i prozirnim lukavstvima. Još se jednom prošlost Indije nametnula 
i osvetila sadašnjosti. Pravi krivac je prošlost. 4. veljače 1948. Ceylon, 

čija izvorna civilizacija predstavlja svijet za sebe i koji nikad nije bio 
pripojen Britanskoj Indiji, također postaje nezavisni dominion. 

Cim se oslobodila, Indija se dakle raspala na dva dijela; čak na tri, 
ako računamo nezavisnost i odvajanje Burme 1947. 


Hoće li Indija biti pošteđena revolucije slične kineskoj? 


Od te 1947. godine Indija je postigla znatan industrijski napredak, 
veći nego u prethodnih stopedeset godina. Ona je tako iskoristila 
podjelu od 1947. bolje nego Pakistan. Uvela je red u kući: sklopila 
sporazum s Francuskom, koja se odrekla svojih ispostava, osvojila 
i ukinula kneževine i maharadže, naročito Hajdarabad (rujan 1948), 
zauzela Gou otevši je silom od Portugalaca 1962. Uspostavila je 
i osigurala svoja prava na Kašmir, oduprla se kineskim posezanjima 
duž nejasne himalajske granice. Indija je okrutnim osvajanjem Goe 
nesumnjivo razočarala mnoge iskrene prijatelje širom svijeta, Zato što 
im se ona pričinjala kao jedna od rijetkih zemalja svijeta sposobnih za 
političku mudrost. Međutim, ugled Pandita Nehrua još je uvijek velik: 
on je i dalje najistaknutiji zagovornik trećeg svijeta. 

Ako dodamo da parlamentarni režim djeluje prilično pravilno, 
kako to pokazuju izbori 1962. za Središnji parlament (Lok Sabha), 
kao i za 14 državnih skupština, ako upišemo u zasluge režimu razumnu 
podjelu Indije na 14 jezičnih država, nabrojili smo niz vrijednih 
uspjeha. 


© Ali nije u tome originalnost Indije u odnosu na svijet i na ljudski 
univerzum koji i sama predstavlja. Ta originalnost je u strpljivom naporu 
vlade, udvostručenom uvođenju trećeg petogodišnjeg plana 1961-1965, 
da bi izvela iz strahovitih poteškoća to ljudstvo koje se približava brojci od 
pola milijarde ljudskih bića, a sve to bez nasilja, bez bučnih proglasa, 
puštajući da djeluje priroda, stvari, ljudi, utječući na tijek događaja samo 
ondje gdje je djelovanje moguće, tj. gdje je uspjeh vjerojatan. 


Predsjednik Nehru je to vrlo dobro objasnio jednom francuskom 
novinaru 18. 4. 1962.: »Nismo dogmatski socijalisti. Samo želimo 
u daljoj perspektivi dovesti ovu zemlju do blagostanja, a sad odmah 
podignuti životnu razinu i smanjiti socijalne razlike. Zato djelujemo 
na ekonomiju, ali ostavljajući mnogo prostora privatnom poduzetni- 
štvu: dio krupne industrije, sva srednja i sitna industrija, kao i sva 
poljoprivreda, izvan su državnog sektora. Na selu potičemo zadruge, 
ali nemamo namjere uvesti kolektivizam. Ponavljam, nismo dogmat- 
ski socijalisti. Napredujemo korak po korak, nastojimo miroljubivo 

riješiti probleme. Ne zaboravite da, ako smo svrgnuli maharadže, 
ostavili smo im palače, imunitet, povlastice i osigurali im prihode, 
često značajne. Kao što vidite, u svemu nastojimo slijediti demokrat- 
ski put.« 

Bolje bi bilo reći libe iberalni_put, sa svim vrijednostima, rizicima 
i dvosmislenostima te riječi. Svakako, problem je jasno postavljen: 
indijski je svijet prihvatio metode i poglede »slobodnog svijeta«. On 
hoće, mora provesti revoluciju. Hoće li u tome uspjeti bez revolucije 
poput kineske? 


o Koji je zalog tog pothvata? Ukinuti ili bar ublažiti očitu i strahovitu 
bijedu. To je najvažnije obilježje, bez sumnje neugodno, ali stvarno, i od 
njega treba poći. 


Indija, za razliku od toliko drugih zemalja, ne krije svoje rane ni od 
sebe ni od drugih. 

Ta bijeda postoji oduvijek. Poznajemo je već iz prvih svjedočan- 
stava koja spominju, još prije naše ere, apokaliptične gladi. Ona se još 
1962. javno pokazuje. Veliki gradovi, glomazna Calcutta, ogromni 
Bombay, čak i prijestolnica New Delhi, izvan svojih prekrasnih četvrti 
pružaju prizore dostojne četvrti prosjaka i lupeža: bijedu odjeće, 
tijela, nastambi, hrane. 

Najočitiji znak je užasno mnoštvo radne snage. U vrijeme Velikog 
Mogula bilo je toliko djece koju su roditelji nudili na prodaju kao 
robove, da je kupiti ih bilo pitanje samilosti. »Ovdje je podjela rada 
dotjerana do krajnosti, zabilježio je 1923. Andrć Chevrillon. Potreban 
je kočijaš da vozi, poslužnik da otvara vrata, vodič da upozorava na 
prolaz. Europljanin mora podnositi svu tu pompu. Bilo bi užasno da 
hoda pješice, da nosi paket: britanski oficir ne može se kretati a da ne 
povuče za sobom čitav skup ljudi i prtljage. Lani u Londonu jedan 
obični kaplar pričao je preda mnom da u Indiji zvoncem zove slugu da 
mu podigne rupčić. .. Isto je tako u starom Rimu patricij imao svoju 
gomilu posluge, štićenika i oslobodenika.« 

To je nekadašnja istina, čije su neke pojedinosti doista zastarjele. 
Ali to je i današnja istina. Kako inače objasniti da skromne građanske 
kuće imaju deset do dvanaest slugu? Što mislite o muškarcima, 
ženama, djeci u Calcutti, na obali rijeke (1962!), ogrezlima 
u smradu . . .? Napadaju ih muhe a oni su previše ravnodušni da bi ih 
otjerali i čak da bi pružili ruku prema prolaznicima. Što reći o gradili- 
štima za popravak cesta koja podsjećaju na pakao, prema istom 
svjedočenju: »Goli muškarci, žene u sarijima i djeca u dronjcima 
razmazuju gotovo golim rukama katran koji se grije na vatri u ogrom- 
nim kotlovima.« Kad bi se gradilišta modernizirala, broj nezaposlenih 

odmah bi porastao. U Bengaloreu, na Dekanu, jedna ultramoderna 
tvornica proizvodi vagone, »ali na kraju proizvodnje pojavljuje se 
ljudski mravinjak i mnoštvo radnika premazuje vagone bojom.« 

Ove žalosne slike prvo su svjedočanstvo koje treba uključiti u dosje 
o današnjoj Indiji; one dolaze još iz pradavnih vremena. To stanje 
pokazat ćemo s nekoliko brojki: 438 milijuna stanovnika, vrlo visoka 
smrtnost, 25 do 30 na tisuću, prema »prirodnom« natalitetu od 45 na 
tisuću i odatle prirast od 20 na tisuću: to je svake godine 8 milijuna 
ljudskih bića više. Ove brojke obeshrabruju. One unaprijed koče 
skoro svako povećanje prihoda po glavi stanovnika, čak i ako se 
nacionalni dohodak povećava, a on se vidljivo povećava. Međutim taj, 
dohodak po stanovniku danas iznosi 280 rupija godišnje (1 rupija 
— 1 franak), dakle manje od sto starih franaka dnevno. Uostalom, na 
gradilištima cesta nadnica je jedna rupija dnevno. 

Usporiti demografski rast? Mogao bi to samo porast blagostanja, ali 
što bi pretpostavljalo da je problem već riješen. Upotreba kontracep- 
cijskih metoda, javno zastupanih, sterilizacija (1,500.000 dobrovolj- 
nih sterilizacija), ne mogu nadvladati tu poplavu ljudi. Indija nije 
disciplinirani Japan, gdje uostalom ta borba, iako mnogo uspješnija, 
nije laka. 

Osim toga, ovo nisu jedini problemi. 


@ Ne treba biti ekonomist da se shvate mjere trećeg petogodišnjeg 
plana (1961-1965). 


One se odnose, kao i u prethodnim planovima, na ono što je 
pristupačno: na gnojiva za poljoprivredu, na promet, tešku industriju, 
strojogradnju — na sve ono što se relativno lako i brzo mijenja, 
s nadom, koja nikad ne vara, da će te promjene izazvati druge. Djeluje 
se svim mogućim načinima. Vlada se dakle 1959. oglušila o preporuke 
skupine stručnjaka Fordove zaklade, koji su joj predlagali da sav 
napor u novom planu uloži u poljoprivredu, tako da bi se proizvodnja 
žitarica podigla na 100 milijuna tona, čak 110. (Procjena za 1959. bila 
je 73 milijuna tona.) Je li bilo mudro, kako misle drugi stručnjaci, 
i kako je odlučila vlada, ne odustajati od napora i ulaganja u indu- 
striju, vjerujući da prehrambena situacija neće postati katastrofalna 
1965? Bit će sigurno teška i u narednim godinama, ali Indija je navikla 
na teškoće. 

Kad se odluči na takve napore, postoje uobičajeni prethodni uvjeti, 
koji su skoro uvijek isti: namijeniti značajan dio nacionalnog dohotka 
potrebnim investicijama: u prvom planu 5%, u drugom 11, a 14% 
u sadašnjem, trećem planu. Ovo ogromno otkidanje nužno remeti 
ravnotežu uvoza i izvoza koja je već deficitarna, tim više što su 

potrebne masovne nabavke u inozemstvu i što se one obično zaklju- 
čuju pod nepovoljnim uvjetima. Nameće se pribjegavanje stranoj 
pomoći, bilo privatnoj (koja nipošto nije besplatna), bilo u obliku 
poklona ili polupoklona i u znaku spektakularne borbe između SAD 
i SSSR-a (svaka od tih zemalja sudjeluje s 5% u vanjskoj pomoći 
predviđenoj u trećem planu, ali SSSR je svoju pomoć usmjerio na 
spektakularna ostvarenja, kao što je velika čeličana u Bhilaiu. SAD, 
koje su u prošlosti dale dvadeset puta više nego njihovi suparnici, 
raspršile su svoja ulaganja. Ali nije važna ova jednolična borba 
»velikih«, nisu važne pojedinosti, industrijskih pothvata, trka za čeli- 
čane ili podizanje tvornice za proizvodnju filmske vrpce, koju gradi 
jedna francuska tvrtka, napominjući da je po broju kilometara filmske 
vrpce Indija poslije SAD drugi proizvođač na svijetu. 

Važno je da napredak Indije bude očit, da se ona, iza Japana, 
a sasvim blizu Kine, potvrdi kao jedna od velikih industrijskih sila 
Azije. Nećemo pogriješiti ako se sjetimo da je imala relativnu pred- 
nost u industriji jer je rano počela, 1920. Počela je dakle s izvjesnom 
prednošću. Danas trka između demografskog i privrednog rasta 
konačno obećava da će se završiti u korist ovog drugog. Nije nezami- 
slivo vjerovati da će se 1970. dohodak po glavi stanovnika udvostru- 
čiti. To ne znači da će Indija tada stići u obećanu zemlju, ali će se ipak 
uputiti prema njoj. 


© Na tom mukotrpnom putu ispriječilo se mnogo drugih prepreka, 
političkih s jedne, društvenih i kulturnih s druge strane. 


Političke poteškoće: moralna diktatura Pandita Nehrua postavlja 
teško pitanje nasljednika, budući da je riječ o čovjeku cd već sedam- 
deset i dvije godine. Prevlast Stranke kongresa ne donosi sama po sebi 
institucionalni poredak, ona ne dopušta plodno, razumno konstruk- 
tivno djelovanje opozicije. Zar reakcionarna desnica ne optužuje 
komunističku i prokomunističku ljevicu da jede govedinu? Razočara- 
vajućeg li argumenta! Ta prokomunistička ljevica skupila je samo 10% 
glasova na izborima 1962, ali je u lokalnoj vladi u Kerali, prije nego 
što je prilično protuzakonito skinuta s vlasti, pokazala rijetku čestitost 
i uspješnost. Socijalisti pak optužuju predsjednika Nehrua da brani 
»truli režim«. Ali te opozicije ostaju marginalne — tko ih čuje? 

Društvene poteškoće: lakše je govoriti o pravednoj raspodjeli 
bogatstava nego je nametnuti. Mnogobrojni agrarni zakoni o tom 
ključnom pitanju ostali su u raznim zemljama praktički bez učinka. 
Pravno istisnuti, veliki su posjednici skoro svugdje opet stekli pred- 
nost pred siromašnim seljacima. Seljaci su slobodni, što je ogromna 
prednost, ali siromašni i loše opremljeni. Dio obradivog tla ostaje 

neobrađen. Čak i veliki sustavi navodnjavanja idu naruku velikim 
posjednicima koji uzimaju vodu u vrijeme najveće potražne i najveće 
potrošnje. Seljak nema tih prednosti. Kao vrhunac nesreće, velepo- 
sjednik nije napredan, ne teži tehničkim poboljšanjima. Može se reći 
da nažalost tu opstaje »truli režim«, predrevolucionarno stanje. 

I konačno, tradicionalna civilizacija održava još uvijek indijske 
mase u svojoj mnogostrukoj i čvrstoj mreži. 

Za Hindusa je oslobađanje od kasta i pristupanje društvenoj revolu- 
ciji, koja predstavlja moderan život, poput prelaska u neki drugi, 
njemu tuđi svijet. Cinjenica je da hinduizam čini glavnu zapreku, bitnu 
teškoću koja se suprotstavlja svakoj ozbiljnoj evoluciji i modernizaciji. 
Snagu te zapreke može se procijeniti po nevjerovatnim količinama 
hrane koju polugladno stanovništvo prikupi za prinošenje žrtve pred 
hramovima u nekim okolnostima (npr. 1962, kad je položaj zvijezda 
najavio u Indiji predstojeći kraj svijeta). Stada lutajućih krava koje 
ovdje-ondje nalaze mršavu hranu, jata gavranova koji kljucaju žito, 
kukci koje nitko ne uništava, čak ni ako unište ljetinu, sve su to 
posljedice hinduizma: krave su svete, a život svih živih bića mora se 
poštovati. 

Najgora strana hinduizma sigurno je kastinski sustav, koji zatvara 
stanovništvo u mnogobrojne i gotovo nepropusne odjeljke. Naravno, 
društvena nepokretljivost nije potpuna, i po svemu se vidi da je na vrlo 
dugi rok ovaj režim osuđen na propast. Ali on je još živ. Nedodirljivi 
— Hariđani, najmanje 50 milijuna ljudskih bića — čiji je branitelj bio 
Gandhi, postali su pred zakonom ljudi kao i drugi. Indijski je ustav 
ukinuo sve zakonske razlike među građanima. On je osim toga, 
svjetovan. Ali ogromna je razdaljina od teorije do prakse. Razvoj, 
u tom pogledu neprimjetan, dotakao je samo intelektualnu elitu, 
a i nju samo donekle: zar nije značajno da su mnoge političke borbe 
koliko osobna suparništva toliko i pitanje kasta? Bez sumnje nastaje 
jedna srednja klasa koja dolazi do blagostanja preko 46 sadašnjih 
sveučilišta (to vrijedi bar za dio tih studenata ali ne za sve: postoje 
naime i nezaposleni intelektualci): ta klasa daje upravne kadrove, 
odvjetnike, liječnike i političare. 

Ova raznorodna klasa naoko je otvorena svim kastama i javno, 
u odijevanju i vladanju, pokazuje englesko ponašanje. Međutim, 
obiteljski život je za ove iste ljude utočište u kojem uz tradicionalno 
odijelo i hranu nalaze dobrim dijelom i njegov duh. No cjelokupno 
ponašanje u suvremenom životu raskida s religioznom tradicijom. 
Tako raskid s njom znači smatrati vodu gradskog vodovoda čistom, 
nezagađenom, iako je u prolazu dodiruju mnoge »nečiste« ruke; ili, 
unatoč zabrani ribe, popiti riblje ulje koje propiše liječnik; prihvatiti 
mješoviti brak ili objaviti u novinama bračni oglas s napomenom »bez 

obzira na kastu«; ili smjestiti zajedno, u istoj zgradi blizu nove 
tvornice inženjere, tehničare i radnike ne vodeći brigu o postojanju 
zabrane stanovanja jednih u susjedstvu drugih. 

Ove sitnice pokazuju da je došlo do napretka u reformi hinduizma, 
da se njegov formalizam, s kojim su se oduvijek borile — istini za volju 
već od Buddhe — najsnažnije struje indijske religiozne misli, pomalo 
povlači. Već se 1800. Ram Mohan Roy, osnivač jedne nove sekte 
(Brahmo Samaj) trudio da je usmjeri na taj put, kao i prema monote- 
izmu. Bilo je i drugih reformatora. A bit će ih još. 

Jer sada je Indija svjesna kakvu joj zapreku pravi njezina kulturna 
tradicija. Ovo osvještenje odigralo se za vrijeme Gandhia koji je 
zasigurno bio veliki »objavitelj« današnje Indije, kako oduševljenjima 
tako i otporima koje je izazvao. Gandhi se doista, oslanjao na sve 
duhovne tradicije da bi usmjerio Indiju prema napretku kakav je on 
zamišljao i prema nacionalnom ponosu, te je tako sigurnim porivom 
pokrenuo indijske mase, rasplamsao narodni žar. Ali tradicija koju je 
pokušavao oživjeti značila je istovremeno, u mnogim stvarima, za 
Indiju zabranu dosezanja određenog modernizma. 

To je smisao značajnog sukoba koji je konačno suprotstavio Gand- 
hia i socijalista Nehrua u njihovom zajedničkom djelovanju. Možemo 
ga sažeti ovim Nehruovim riječima: »One čija je psihologija okrenuta 
budućnosti odvaja ponor od onih koji se nadvijaju nad prošlost.« 
Gandhieva načela udaljuju ga nepovratno od svake društvene revolu- 
cije. Za njega je revoluciju trebalo izvesti u srcima. Ne radi se 
o mijenjanju postojećeg poretka, nego o tome da se ljudi, ma kakvo 
bilo njihovo bogatstvo i ugled, posvete služenju svojim bližnjima, da 
prihvate, prema riječima samog Gandhia, da »se prožmu umjetnošću 
i ljepotom odricanja i dobrovoljnog siromaštva. . . da se posvete onim 
djelatnostima koje su temelj nacije... predući i tkajući svojim 
rukama..., da izbace iz svog srca sve predrasude o kastama, u svim 
oblicima, da se bore za potpunu apstinenciju od otrovnih pića 
i droga... i, općenito, da njeguju čistoću bića. Ti načini služenja 
pomažu da se živi po mjerilu siromašnih«, i, ako je to moguće, 
u tradicionalnim okvirima seoskog života. 

Ukratko, zaključuje Nehru raspravljajući o Gandhievim stavovima 
u svojoj knjizi Moj život i moje tamnice, »za njega oni koji su željeli 
služiti masama nisu se morali toliko brinuti da podignu njihov materi- 
jalni životni standard, koliko da se sami snize, da se izravnaju, ako 
tako mogu reći, s razinom masa i da se s njima pomiješaju u potpunoj 
jednakosti. To je za njega bila prava demokracija«. Ma koliko bilo 
divljenje koje su Nehru i njegovi prijatelji osjećali za neke aspekte 
ovog individualnog morala i za samog Gandhia, ipak im se činilo da bi 
se pretvaranje tog morala u kolektivni ideal protivilo logičnim shvaća- 

njima »svakog demokrata, svakog socijalista, pa čak i svakog moder- 
nog kapitalistax, da je to povratak na preživjeli i nesvjesno reakciona- 
ran duh paternalizma. I nadasve, da se time izbjegava suočavanje 
s raskidom između Indije i nekih vidova njezine prošlosti, raskidom 
koji je neophodan za izvlačenje iz nerazvijenosti i masovne bijede. 

Po neuspjehu Gandhievog sljedbenika Vinoba Bhave koji je već 
1947, prije smrti bapua (oca) osnovao pokret Bhoodan, može se 
utvrditi da je današnja Indija sklonija Nehruu nego Gandhiju. Njegov 
je cilj bio: riješiti bolno agrarno pitanje darivanjem zemlje koju će 
vlasnici dobrovoljno ustupiti. Darovana zemlja razdijelit će se siro- 
mašnima, pojedinačno ili kolektivno. 

Da se shvati smisao ovog križarskog rata treba znati da je Vinoba 
Bhave izdanak dobrostojeće obitelji, obrazovan, odličan matematičar, 
koji je 1916. spalio pred svojom majkom sve svoje diplome i prihvatio 
put »onih koji se odriču«, put hinduskih asketa. Sudjelovao je u prvim 
redovima (tj. često u zatvoru) u svim Gandhievim bitkama. Izračunao 
je da će trebati 25 milijuna hektara obradive zemlje za rješenje 
seljačkog pitanja. Deset godina kasnije prikupio je samo 2 milijuna. 
Neuspjeh je dakle očit što se tiče brojki. 

Ovaj je svetac vodio svoju kampanju idući pješice iz sela u selo, 
prevalivši na tisuće kilometara, jedva se hraneći, tkajući svakodnevno 
prema Gandhievim poukama. Ali ono što je bilo moguće u Gandhievo 
vrijeme, zato što je to bio Gandhi i zato što je to bilo drugo vrijeme, 
postaje anakronično u današnjoj Indiji. Vinoba Bhave je rasplamsao 
neke gorljivosti, ali neodobravanje koje ga je dočekivalo u nekim 
selima nastanjenim sitnim seljacima Gudžerata znak je novog doba, 
očitog osvješćivanja. Ovaj neuspjeh sveca, iako može djelovati 
neugodno u idiličnoj priči, možda predstavlja buđenje Indije u potrazi 
za pravim rješenjima, razumnim i suvremenim, a protiv starog, preživ- 
jelog ustrojstva. 

»Danas«, zaključuje Nehru, drevna indijska civilizacija životari. 
Tiho, očajnički, bori se protiv novog i svemogućeg protivnika, civiliza- 
cije kapitalističkog Zapada. Ona će podleći, jer Zapad donosi znanost 
a to znači kruh za milijune gladnih. Ali Zapad donosi i protuotrov za 
otrove civilizacije koja sliči vašaru grabeža i razbojničkoj špilji, a taj 
protuotrov su principi socijalizma, ideja suradnje u službi zajednice 
i za dobrobit svih. To nije tako daleko od starog brahmanskog ideala 
»služenja«; ali on znači i »brahmanizaciju« (u svjetovnom smislu, 
naravno) svih klasa, svih slojeva, kao i ukidanje razlika među kla- 
sama. A možda će Indija, kad promijeni odijelo, što je neizbježno, jer 
staro je u prnjama, dati sašiti novo po tom kroju, da bude u skladu i sa 
sadašnjim uvjetima i s njezinim drevnim načinom mišljenja. Principi 
koje će usvojiti moraju se nadovezati na korijene njezinog tla.« 

PETO POGLAVLJE 


POMORSKI DALEKI ISTOK: INDOKINA, 
INDONEZIJA, FILIPINI, KOREJA, JAPAN 


Približavanje Indokine, Indonezije, Filipina, Koreje i Japana čini se 
na prvi pogled proizvoljnim. Ali ovi predjeli, udaljeni jedni od drugih, 
historijski su bliski tim dvama ljudskim oceanima, Kini i Indiji, koje su 
neprekidno zračile daleko izvan svojih vlastitih prostora. A susjedstvo 
je dolazilo do punog izražaja zbog lakoće pristupa morskim putevima. 
Mora azijskog istoka i jugoistoka — Japansko more, Zuto more 
i Istočnokinesko more, Bandsko i Jolsko more — često su plitka 
morska područja, rubna mora, zatvorena bliskim kontinentom. Osim 
okoline Filipina i Japana, da bi se došlo do velikih morskih dubina 
treba izići prema istoku i jugu izvan vijenaca vulkanskih otoka koji 
dijele ova uska mora od Indijskog i Tihog oceana. To su dakle 
sredozemna mora, morska prostranstva okružena zemljom, na kojima 
su razasuti otoci: sve unaprijed doprinosi njihovoj humanizaciji. 

Druga im je zajednička crta što ih povremeno pustoše vjetrovi 
monsuni koji se brutalno iznenada sruče na njih početkom ljeta 
i početkom zime. Posvuda se javljaju tajfuni i s njima strahovite oluje. 
Ali ta tragična razdoblja kratko traju. Obično se plovidba odvija 
u mirnim putovanjima među otocima, po stabilnom vjetru. Ploviti 
znači napredovati od jednog otoka do drugog, ostajati zaklonjen od 
udara vjetra, ne gubiti iz vida obalu obraslu gustim tropskim šumama. 
Ako more zaprijeti, sidro se odmah baca i kvači o dno, koje je često 
vrlo blizu. Tako prikovana uz morsko tlo arapska vutra, kineska 
džunka, ili teretni nizozenski jedrenjak mogu, ponavlja mnoštvo 
zapisa, lako podnijeti jake oluje. Putovanje se zatim nastavlja. 

To su prednosti, mogućnosti koje pružaju ova unutarnja, domaća 
mora. Pomoraca tu ima mnogo; kraj je pogodan i za trgovinu i gusare- 

nje. Oni iz tih mora izlaze ako treba: poznate su pustolovine malajskih 
pomoraca (sve do Madagaskara), Polinežana na pirogama (do 
Havaja, Uskršnjih otoka, Novog Zelanda). Ali mnogo češće ostaju 
u njima zbog prednosti tog pokućarskog načina života, kao i Japanci 
i Kinezi. »Kinezi«, pričaše — opat de las Cortes 1626, »ne bave 
se plovidbom na otvorenom moru«, tom pučinskom plovidbom koja 
će do udaljenih otoka dovesti Arape, a kasnije i Portugalce. Nizo- 
zemce i Britance. 

Ovakav je promet vrlo rano očovječio ta mora, približio njihove 
obale, izmiješao njihove civilizacije i povijesti. Ovdje treba stalno 
voditi računa o čudima morske vode koja donosi razmjene i sličnosti, 
iako svaka kuća zadržava svoju neizbrisivu izvornost. 


Indokina 


Indokina nije najbolji primjer ovih sudbina u znaku mora. To je 
glomazna jugoistočna Azija kojoj je danski zemljopisac Malte-Brun 
nekada dao ime Indokina što je široko prihvaćeno. Ovim širokim 
poluotokom, presječenim visokim planinama, teku vrlo prostrane 
doline uglavnom u smjeru sjever-jug, podsjećajući, može se reći, na 
raširene prste jedne ruke; poluotok se sužava prema jugu u tanki 
i dugi Malajski poluotok s istoka i zapada okružen morem. Cak 
i u kontinentalnom proširenju bio je od prethistorije mjesto stalnih 
prolaza. Do te mjere da su rase koje razlikuju prethistoričari na njemu 
ostavile traga: australske, melanezijske, mongolske (ove potječu iz 
protohistorijske Kine). Te rase sačinjavaju osnovu današnje populacije 
(melanezijski tip nalazi se u planinskih, primitivnih naroda). 

U povijesnim vremenima do nje su došla četiri velika vala: jedan iz 
Kine, u znaku sile; drugi, miroljubivi, morskim putevima iz Indije; 
konačno, još dva prodora morskim putem: islamski, koji pogađa 
Malajski poluotok, i evropski (francusko-engleski), naročito snažan 
u XIX. stoljeću, koji plavi sve, a zatim se danas povlači uz burne 
posljedice dekolonizacije. 


e Drevna civilizacija Indokine smještena je između dvaju gigantskih 
prostranstava, Kine i Indije, i uglavnom se može objasniti njima. 


Kineska se civilizacija pojavila u Tonkinu i Anamu (sjeverni i sred- 
nji Vijetnam) u znaku sile. Radilo se, otprilike prije deset stoljeća, 
o osvajanju, kolonijalizmu, koji će potrajati vjekovima. Ovaj prodor, 
istovremeno vojni, administrativni, religiozni (konfucijanizam, tao- 
izam, budizam) izvršen je na južnom rubu velikog zaposjedanja južne 

Kine, važnog događaja u kineskoj povijesti. Domorodačko stanovni- 
štvo bilo je ili potisnuto ili podjarmljeno. Tako je nastala ta žilava 
potcivilizacija anamitskog stanovništva, koja će se kasnije, u svom 
vlastitom prodoru, sručiti prema jugu Indokine. 

Hinduistički utjecaj vršio se preko trgovaca osnivača postaja i agen- 
cija iz kojih su trgovali, povezujući se često s lokalnim vlastima. Te su 
veze donijele uspjeh nekima od tih oblasti; one su se, stekavši teh- 
ničku i kulturnu premoć, uspjele nametnuti i zatim stvoriti kraljevstva 
od kojih potječu hinduizirane, miješane, no ipak izvorne civilizacije. 
Tako se uspostavilo kraljevstvo Campa na obali srednjeg Vijetnama; 
ili, na zapadnom kraju jugoistočne Azije, kraljevstvo Mona; ili u delti 
Mekonga kraljevstvo Funan koje je kasnije zauzeo Čhel-la te stvorio 
zatim kmersko carstvo, silu koja je prevladavala na cijelom jugoistoku 
od IX. do XIV. stoljeća, i o čijem veličanstvenom sjaju govore 
ruševine Angkora. Prilikom prodora i osvajanja burmanskog i tajskog 
naroda (slobodnih naroda«), nastaje između XI. i XIV. stoljeća više 
domorodačkih kraljevstava, ako tako možemo reći, na štetu Khmera 
i Mona. Od njih će proisteći buduća burmanska država Lan-Xang od 
koje danas ostaju istočni dio pod imenom Laos i stabilni Sijam ili 
Tajland (zemlja slobodnih ljudi). 


© Pristigli tek nedavno, u XIX. stoljeću, a otišli sada, sredinom XX. 
stoljeća, Evropljani su samo privremeno zaposjeli ove zemlje. 


Uza sve to jugoistok je duboko obilježen silnim kolonijalnim osva- 
janjem, britanskim na zapadu, francuskim na istoku, dok su ova dva 
imperijalizma ostavila među njima nezavisni Sijam kao državu tam- 
pon, priznatu kao takvu 1896. Francuzi su 1887. ujedinili u Indokine- 
sku uniju Tonkin, Anam, Košinšinu (Vijetnam), Kampućiju i Laos. 
Englezi su Burmu pripojili svojoj Indijskoj Imperiji. Oni su na samom 
kraju Malajskog poluotoka nametnuli svoju vlast malajskim državama 
i učinili Singapur jednom od najvažnijih luka Dalekog istoka. 

Drugi svjetski rat za kojeg se u jednom trenutku japanska domina- 
cija proširila po cijelom jugozapadu, jednim je udarcem srušio te 
kolonijalne građevine nedavne prošlosti. Dok su malajske države, 
Singapur i Burma dobile nezavisnost bez borbe zahvaljujući engleskoj 
mudrosti, dugi će rat suprotstaviti Vijetnamce i Francuze. Države 
istočne Indokine postići će potpunu nezavisnost tek 21. srpnja 1954. 
Zenevskim sporazumom. 

Nekadašnja francuska Indokina time je podijeljena na četiri 
područja. Ženevski sporazum podijelio je 17. sjevernom usporedni- 
com Anam na dva dijela: sjeverni dio s Tonkinom stvara Demokratsku 
Republiku Vijetnam, a južni s Košinšinom Republika Vijetnam. 1949. 

je Francuska priznala nezavisno kraljevstvo Laos (19. srpnja), zatim 
Kampućiju 8. studenog. Uglavnom, Laos i Kampućija su neutralni 
između dvaju blokova (SSSR, SAD) koji se spore za vlast. Sjeverni 
Vijetnam uključen je u komunistički svijet, vezan s Kinom koja ga 
pritišće svom težinom, sa SSSR-om, s industrijaliziranom i dalekom 
Cehoslovačkom. Južni je Vijetnam pod kontrolom SAD. 

Na pragu slabe nezavisnosti, ove se države moraju suočiti sa 
strahovitim problemima kakvi se postavljaju pred sve nerazvijene 
zemlje: treba požuriti s modernizacijom industrije i poljoprivrede; 
uravnotežiti vanjskotrgovinsku bilancu; pratiti, i ako je moguće pre- 
teći, sveprisutni demografski zamah. Hoće li socijalističke metode 
koje se provode jedino u Sjevernom Vijetnamu biti uspješnije od 
liberalnih metoda koje se provode skoro svugdje? Nitko to ne može 
reći: politika i mogući sukobi sprečavaju slobodan izbor i poštene 
usporedbe. Ne može se ništa zaključiti naprimjer iz toga što Sjeverni 
Vijetnam raspolaže naoružanjem — starim ruskim klasičnim naoruža- 
njem — ili iz toga što kampućijske tvornice za montažu izvoze »spa- 
čeke«... 

Ni za jednu od ovih mladih država stvari nisu jednostavne. Mali 
Sjeverni Vijetnam, jedini ali snažan komunistički pokušaj u jugoistoč- 
noj Aziji, uživa neke prednosti jedinstvenog položaja, ali time nije 
manje uznemiren usisnom snagom Kine koja je odveć blizu. Južni 
Vijetnam koristi se savezom sa SAD, ali zbog Amerikanaca traje na 
njegovoj teritoriji potmula borba s komunističkim snagama koje se tu 
uvlače ne bez pomoći sa strane: održavanje nekog zapadnjačkog 
polukolonijalizma na američki način neizbježno izaziva otpor dijela 
stanovništva. 

Današnja je ravnoteža, dakle, krhka, kao i neutralnost Laosa 
i Kampućije... Tu su interesi tako mnogobrojni i proturječni da nitko 
ne može racionalno predvidjeti kako će se razvijati sadašnji sukobi. 


© Uza sva ova urgentna pitanja ostaju i dalje stari kulturni problemi. 


I dalje postoji opreka između prenaseljenih nizina i slabo naseljenih 
planinskih područja. Sudaraju se dva povijesna doba: nizine, s uzgo- 
jem riže, stvorile su gustu naseljenost u deltama Crvene rijeke, 
Mekonga, Menama, Iravadia... Prevladavajuće civilizacije oslanjaju 
se na tu poljoprivredu i na te mase. Vijetnamci, sinovi kineske 
civilizacije, oduvijek zauzimaju niske zemlje delte Crvene rijeke. Oni 
su u XVII. stoljeću srušili hinduizirano kraljevstvo Campa, a u XVIII. 
stoljeću preoteli od Kmera deltu Mekonga; to su, dakle, noviji uspjesi. 

Istočnije, čvrste nizinske civilizacije: Kampućija, Sijam, Burma 
— duboko su hinduizirane; na njima je budizam ostavio svoj pečat. 

Međutim, u višim predjelima svih tih zemalja, u planinama, primi- 
tivno polunezavisno animističko i malobrojno pučanstvo, bavi se 
poljoprivredom na ugar. Ono jedva preživljava. 

U toj šarolikoj Indokini kršćanski su misionari postigli prilične 
uspjehe gotovo uvijek izvan budističkih i islamskih zemalja (da pono- 
vimo: Malajski poluotok je islamski). Kršćanski seljaci Sjevernog 
Vijetnama masovno su 1954. prešli u Južni (300.000 ljudi); danas 
katolici drže vlast u Saighonu. Prilično je shvatljivo da je katolička 
propaganda postigla najveće uspjehe kod animističkog stanovništva. 
Tako je u burmanskoj Uniji obraćenje velikog dijela Karena na 
protestantizam učvrstilo jedinstvo njihova naroda i osovilo ih protiv 
središnje vlasti, koja je uglavnom u rukama Burmanaca budista. 

Ove pojedinosti ne vladaju raznolikom i nejasnom sudbinom Jugo- 
istočne Azije, ali je donekle osvjetljavaju, jednako kao i osnivanje 
engleskih i francuskih škola još i danas. Jugoistok je prolazno 
područje; prima sve utjecaje, zadržava ih ili odbacuje, ali različito 
u različitim etničkim i kulturnim skupinama koje ga sačinjavaju. 


Indonezija 


Iza Malajskog poluotoka »Azija se utapa u Pacifik«. Indonezija je 
nastavlja prema istoku tisućama svojih otoka, »najvećim otočjem na 
svijetu«. Oduvijek je bila, i danas je, šaroliko raskršće. Ova raznoli- 
kost ne sprečava neko jedinstvo koje treba, jučer kao i danas, stalno 
čuvati i često ponovno uspostavljati. 


e Indonezijski arhipelag živio je u središtu ogromne ruže vjetrova; 
neprestano ga zahvaćaju odjeci često vrlo udaljenih događaja. 


Tako je bilo u prethistoriji. 

Kad su prvih stoljeća naše ere mornari i trgovci iz Indije došli 
osnovati na indonezijskim otocima svoje naseobine, kao i u Burmi, 
Sijamu i Kampućiji, donijeli su hinduizam i budizam koji će zajedno 
cvasti, prilagoditi se otočnim kulturama i služiti kao oslonac novim 
kraljevstvima. 

Prva se kraljevstva osnivaju na Sumatri, ali ona najveća i najsnaž- 
nija cvast će na Javi. Njihov je utjecaj više ili manje ograničen, kao 
i utjecaj uvezenih civilizacija. Java ima visoka brda, ogromne pra- 
šume, sređenu seljačku kulturu u selima i duboke, samodovoljne 
tradicije. Zbog toga indojavanska civilizacija ostaje točkasto proša- 
rana bilo da je riječ o njezinu pismu, nastalom od indijskog pisma pali, 
o njezinom pjesništvu, o pričama, posuđenim od hinduskih uzora, 

o grobovima i hramovima, poput onih što tvore arhitektonsku cjelinu 
na brežuljku Borobudur (VIII. stoljeće), »sliku svijeta po budizmu 
Mahajane (Velika kola).« 

Između »kraljeva« kratona, vode se stalni ratovi od kojih krajem 
XIII. stoljeća konačno nastaje veliko hinduističko carstvo, carstvo 
Majapahita. To će carstvo s Jave pokoriti ostale otoke i pretvoriti ih 
u vazale i zavisne državice budući da raspolaže okretnom mornari- 
com. Vlada Singapurom, »lavljim gradom« na otoku Malaka, dopire 
na istoku do Nove Gvineje, na sjeveru do Filipina. 1293. razoružava 
pomorsku ekspediciju koju je na njega poslala mongolska Kina. 

Ali ta će veličina kratko potrajati. 1420. muslimani zauzimaju 
Malaku. Od 1450. njihov će pobjedonosni prodor dovršiti raspadanje 
carstva ili onoga što je od njega ostalo. Politika i sveti rat udružuju se 
da nepovratno unište golemu građevinu od koje će ostati samo olupine 
i sjećanja kad početkom XVI. stoljeća stignu Portugalci. Samo će otok 
Bali zadržati brahmansko nasljeđe tih davnih vremena, pomiješano sa 
svojim vlastitim tradicijama. 

Portugalci zauzimaju Malaku 1511. Molučke otoke, na koje ih 
privlače klinčići, osvajaju 1512. 1521. dopiru do ogromne Sumatre. 
Ovaj prodor olakšavaju političke svađe koje razdiru arhipelag. Portu- 
galska je okupacija površna, više naznačena nego temeljito prove- 
dena. Ona ostavlja nekadašnji život na arhipelagu i njegove mnogo- 
brojne tijekove; tako ostaju arapske lađe u Achemu, na zapadnom rtu 
Sumatre, gdje se utovaruju mirodije i zlatni prah za Crveno more, 
ostaju i redovna putovanja džunki iz luka južne Kine koja su još od 
vremena Marka Pola, a sigurno i mnogo prije njega (već u VII. 
stoljeću na Borneu), dolazile na indonežanske otoke i donosile sitnice, 
porculan, svilu i njihov teški kovani novac (bakreni ili olovni), zvan 
sapek, a u zamjenu odnosile dragocjeno drvo, papar, mirodije i zlatni 
prah skupljača zlata s Bornea i Celebesa. 

Portugalci samo jače iskorištavaju ove stare razmjene koje se šire 
od Jave do Makaa, blizu Kantona i još dalje — do Japana. Tokom 
XVII. stoljeća dolazi do novog prodora, mnogo opasnijeg — do 
prodora Nizozemaca. Oni su 1605. u Ambonu na Molučkim otocima; 
1607. na Celebesu; osnivaju Bataviju 1619. i gospodare Javom, gdje 
znaju međusobno zavaditi otočne sultane, srednjevjekovne vladare čiji 
kneževski dvorci i utvrde, kratoni, još postoje na uzvisinama. Prido- 
šlice će zagospodariti cijelim arhipelagom, izbacivši Portugalce iz 
Malake 1641. 

Oni tada nadziru dva morska puta: put kroz Malački tjesnac, 
između Sumatre i malajske obale, koji vodi na zapad, prema Sijamu 
i Indiji, te put kroz Sundski tjesnac, između Jave i Sumatre, ulaz za 
velike jedrenjake koji dolaze ravno s Rta Dobre Nade, bez pristajanja 

u Indiji. U suprotnom pravcu ovim pučinskim putem nose u Evropu 
bogat tovar. Jedna trgovačka eksploatacija zamijenila je drugu, a sve 
će dovesti, unatoč ranoj konkurenciji Engleza, do osnivanja Nizozem- 
ske istočnoindijske kompanije 1602. Ona će dugo biti remek-djelo 
zapadnjačkog kapitalizma (sve do kasne propasti 1798. zbog rasipanja 
i grešaka, kao i zbog iznimnih političkih okolnosti). Nizozemska 
Indija koju će nakratko zauzeti Englezi, bit će vraćena Nizozemskoj 
1816. Ona će se opet udomaćiti, smišljeno i udobno, sve do japanskog 
iskrcavanja 28. veljače 1942. 

Tada se srušila ta uzorna građevina. Poslije poraza Japana 1945. 
indonežanski su nacionalisti, koji su istovremeno surađivali s osvaja- 
čem i ljuto se borili protiv njega, proglasili 17. svibnja 1945. nezavis- 
nost Indonezije, na čelu s predsjednikom Sukarnom, usred ogromnog 
narodnog oduševljenja. »Kad se mjesec dana kasnije, 28. lipnja, 
general Christison, glavni komandant saveznika, iskrcao u Bataviji 
s engleskim i indijskim trupama, našao je zidove grada ispisane 
protunizozemskim natpisima.« 

Tvrdoglava reakcija nizozemske vlade, njezini napori da ponovno 
uspostavi staro stanje stvari ili da bar spasi što se spasiti dade, izazvat 
će klasičnu dramu dekolonizacije, primjere kakve pruža novija povi- 
jest Francuske. Ako su kolonijalisti lako uspjeli na slabo naseljenim 
otocima, Celebesu i Borneu, dakle u praznoj Indoneziji, naišli su na 
Sumatri, a još više na Javi na odlučan otpor. Nekadašnja kolonijalna 
vojska stala je na stranu pobunjenika. Gerila je uskoro imobilizirala 
nizozemske trupe, poništila njihov uspjeh oko velikih gradova. Velika 
operacija, nazvana policijskom, započeta 21. srpnja 1947. susrela se 
s nepremostivim poteškoćama. Više je učinka imala blokada pobunje- 
nih krajeva Jave gdje je došlo do neizrecivih nevolja. Intervencija 
Indije, Australije, SAD i OUN pripremila je konačno 17. veljače 
1948. nepotpun ugovor, za čime je slijedila druga »policijska opera- 
cija«, beskorisna kao i prva. 27. prosinca 1949. u Haagu se kraljica 
odrekla suvereniteta nad bivšom Nizozemskom Indijom, osim nad 
»nizozemskim« dijelom Nove Gvineje. Nizozemsku zastavu nad Bata- 
vijom, koja je postala Džakarta, zamijenila je crveno-bijela zastava. 

Ove pojedinosti, koje ne mogu predstaviti taj dugi, složeni i dra- 
matski sukob, potrebne su za razumijevanje današnje Indonezije. 
U srcu ona još nije izašla iz te duge borbe, još je u njoj, a mržnja 
prema Nizozemskoj često joj služi za odvlačenje pažnje i kao isprika za 
vlastite poteškoće. Ta je mržnja cement koji je potreban novoj državi. 
To je razlog i sukobu zbog Irijana (nizozemske Nove Gvineje). 

Jesu li ili nisu bivši gospodari protuzakonito zadržali ovaj posljednji 
komad Indonezije? To je divlji otok, bez sumnje s prirodnim bogat- 
stvima, ali njihovo korištenje nadilazi mogućnosti i Nizozemske 

i Indonezije. A što se tiče njegovih stanovnika primitivnih Papuanaca 
— oni nemaju nikakve srodnosti ni s Indonežanima ni s Nizozemcima. 
Ali koga je briga za to? 


e Rase, religije, stupanj razvoja, geografski aspekti, kulture žive jedni 
pored drugih u krajnje izmiješanoj civilizaciji. 


Na svim otocima, čak i na Javi, ima primitivnih naroda koji često 
žive još u kamenom dobu, kao i različitih rasa. Na Javi se razlikuju tri 
malajske grupe: Sundanci, Madurani i pravi Javanci. Na Sumatri žive 
Malajci, vrlo čudni Minangkabaui, Bataki, Ačinci... Da i ne brojimo 
u svim gradovima kineske trgovce, koje mrze, a neophodni su kao 
sakupljači robe, pozajmljivači i lihvari, gotovanski preprodavači bez 
kojih se ne može, a od 1948. oslanjaju se na snažnu komunističku 
Kinu... 

Koliko naroda, toliko jezika ili narječja. Među tim izdijeljenim 
svjetovima potreban je zajednički jezik, neka »lingua franca«: tu je 
ulogu već od XVII. stoljeća (vjerojatno i ranije) imao malajsko- 
-polinezijski, ili malajski, ako hoćete. On je dao indonežanski jezik, 
»bahasa Indonesia«, kojim su se služili nacionalisti i prije nego što je 
postao službeni jezik nove republike. Ali trebalo ga je prilagoditi svim 
potrebama, naročito znanstvenim. Sto misliti o terminološkoj komisiji 
koja ga je odjednom obogatila s 37.795 novih izraza! 

Moglo bi se reći da je riječ o novom jeziku. Njegova se uloga ne da 
usporediti s ulogom hindija u Indiji, tim više što je uz hindi zajednički 
jezik i engleski, koji je još vrlo živ. Nizozemski nije imao istu ulogu 
u Indoneziji iz mnogih razloga, a naročito zato što Nizozemci nisu 
(osim nekoliko mršavih i kasnih ostvarenja) razvijali tehničku na- 
obrazbu, kao ni nastavu svog vlastitog jezika. Oni su željeli, kako kaže 
jedan ekonomist, »izgraditi svoju nadmoć na neznanju domaćeg sta- 
novništva... Upotreba nizozemskog smanjila bi jaz između viših 
i nižih — a to se željelo izbjeći po svaku cijenu«. 

Raznolikost jezika, raznolikost i čak zbrka kulturnih dobara. Na 
arhipelagu su velike religije doživljavale čudne pustolovine. Nikad 
nisu pobjeđivale same: koegzistiraju s narodnim vjerovanjima koja ih 
obuhvaćaju ili prekrivaju, ponekad i nekom drugom velikom supar- 
ničkom religijom. 

Evo seljaka udaljenih nekih 25 kilometara od Džogdžakarte koja je 
kratko bila prijestolnica Jave kad su Nizozemci ponovo osvojili Bata- 
viju. Razgovaraju s evropskim putnikom: »Na Javi smo svi musli- 
mani«, izjavljuje seljak Kardžodikromo bez oklijevanja. »Zašto onda 
govorite o svojim bogovima? Muslimani vjeruju u jednoga Boga.« 
Kardžodikromo izgleda zbunjen, a u pomoć mu pritječe otac: »Teško 

je to«, kaže mirnim glasom. »Ne možemo zapustiti ostale bogove. 
Mogu nam pomoći ili naškoditi. Riža nam ovisi o Devi Šri, Višnuovoj 
ženi.« (Tibor Mende). 

Uostalom, u zemlji nema džamija. Seoski muslimani stavljaju voće 
i piće na oltar Devi Šri, a da bi otjerali zle duhove, postavljaju 
u poljima bambusove svirale na kojima zviždi vjetar. Isto je tako 
preporučeno žeti rižu bez buke, malim sječivom ani-ani, sakrivenim 
u ruci žeteoca. Mora se rezati brzo i tiho da se ne rastjeraju dobri 
duhovi. 

Iste primjedbe na Bali, čudesnom otoku gdje se očuvalo — za koliko 
još vremena? — nasljeđe velikog indojavanskog carstva i njegova 
hinduistička vjerovanja. Mrtvi se ovdje spaljuju da bi se njihovim 
dušama omogućio izlazak na svjetlost. Ali održava se isto tako mno- 
štvo animističkih vjerovanja i obreda vezanih s kultom predaka. 


o Nije lak zadatak održavati jedinstvo tih naroda. 


Mržnja prema Nizozemcima nije dovoljna. A nije lako ujedinjavati 
kad treba potaknuti napredak primitivne, siromašne privrede, kad 
treba tražiti strpljenje od stanovništva sastavljenog većinom od seljaka 
naviklih na nevolje. Najveća usluga koju je nizozemska kolonizacija 
učinila novoj vlasti jest da je ovaj seoski svijet iskorištavala tako 
temeljito da je dopuštala samo srednje i sitne posjede. Mlada repu- 
blika ne mora se dakle suočiti s problemom veleposjeda koje bi 
trebala raspodijeliti, niti se mora bojati agrarne eksplozije. Sve je 
seljaštvo izjednačeno u siromaštvu. 

Jadni seljaci u stvari su najčešće zatočenici privrede preživljavanja. 
Riža daleko vodi pred svim drugim prehrambenim kulturama: kuku- 
ruzom, gomoljem tropskih biljaka, škrobom palme.. . Ona je osnova 
prehrane, dok se bivoli uzgajaju iskljucivo za oranje i prijevoz. Potroš- 
nja mesa gotovo sasvim je nepoznata; potrošnja ribe vrlo je ograni- 
čena. Ukratko, ova privreda je izvan tržišta. Malo riže, komad 
tkanine, igračka, sve proizvedeno kod kuće, nešto malo prodaje 
u gradu donosi upravo toliko novca koliko treba za sitne troškove 
među koje spadaju i jeftine cigarete »s mirisom klinčića i u obliku 
izduženog stošca«. 

Industrija je još u povojima, osim naftnih postrojenja i plantaža 
kaučukovca s proizvodnjom poluprerađevina, te rudnika ugljena 
i kositra, jednih i drugih na Sumatri (kositar i na Bangki i Bilitonu), 
što ovise o angloameričkim kompanijama koje je, kako se čuje, 
Sukarno upravo nacionalizirao. Ali industrijske djelatnosti na oto- 
cima, bilo da su evropske, kineske ili nacionalne, nisu u stanju ubrzati 
privredni rast Indonezije. Istovremeno je velika izvozna proizvodnja 

(kaučuk, kava, duhan, suha kokosova jezgra, šećer), koju su razvili 
Nizozemci na štetu starih prehrambenih kultura, doživjela smanjenje 
izvoza poslije prekida veza s Nizozemskom. 

Danas međutim sirovine: kaučuk, nafta, kositar, još uvijek čine 
75% izvoza s arhipelaga. 

lako nezavisan, arhipelag je još uvijek u ekonomskom pogledu 
u tipično kolonijalnom položaju, u opasnoj zavisnosti o promjenama 
na međunarodnom tržištu. Tako su 1951. prekid rata u Koreji i sma- 
njenje cijena sirovina bili katastrofalni za budžet Indonezije. Budući 
da galopirajuću novčanu inflaciju prati porast stanovništva od milijun 
ljudi godišnje, situacija se neprestano pogoršava. Java bi propala bez 
masovnog uvoza strane riže. Tome treba dodati nedostatak stručnih 
kadrova, nabujalu administraciju, endemsku nesigurnost zemlje, 
nesređeni razvoj vojske. Treba li zaključiti kao jedan političar iz 
indonežanske opozicije: vrijeme je parola, idejnih kretanja, spektaku- 
larnih kampanja kao one za Irijan, a ne sustavnih planova? 

A ti bi planovi bili krajnja nužnost. Nema sumnje da postignuta 
sloboda i sreća zbog nje stvara kod ljudi raspoloženje za velike 
napore; ali treba ih poduzeti. I samo jedinstvo Indonezije tek treba 
izgraditi. Kakvo je to pomorsko jedinstvo bez nacionalne mornarice, 
bez nacionalnog zrakoplovstva? 

Iznimna naseljenost Jave postavlja ovaj otok kao Sunce u središte 
Sunčevog sustava: 1815. imala je 5 milijuna stanovnika, 1945. 50 
milijuna, 1962. ima ih šezdesetak milijuna, što čini dvije trećine 
stanovnika i tri četvrtine prirodnih bogatstava zemlje. Ali stigla je do 
gustoće stanovništva po četvornom kilometru (400) koja je na granici 
mogućega. Ne može se više računati na osvajanje novih područja 
krčenjem šume koja je svedena na minimum. Ići dalje od toga značilo 
bi »prijeći opasnu točku«. Sada je Sumatra otok nade (30 stan. na 
četvorni kilometar) s rudnim blagom, obiljem zemlje. Ipak, kako je ta 
zemlja manje plodna nego na Javi, zahtijevala bi sredstva obrade koja 
obični seljaci ne posjeduju. 

Centralizam Jave razdražuje i pothranjuje mnoge snažne separa- 
tizme, mnoge pokrete za stvarnu federaciju. Posljednjih godina raste 
broj separatističkih pobuna (Molučka republika u Ambonu, Dar ul 
Islam na zapadu Sumatre, Pansuda na Javi, pokret doktora Hatte 
u području Padang na Sumatri, otcjepljenje »pukovnika« na Celebesu; 
posljednji od tih pukovnika, M. Simbolon, predao se 27.7.1961.) 

Druge poteškoće su u tome što je trebalo ukinuti slobodu djelova- 
nja Komunističke, Socijalističke i Liberalne muslimanske stranke. 
Otada se »sukarnizam« pojavljuje kao jedina stranka, čiji je program 
»vođena demokracija«. 

Kad je uklonio te slobode, isključio te ljude kojima je, istina, 

oprostio, ali ih je maknuo, sve sada sili onoga koji ima vlast — Bang 
(brata) Karna da vodi spektakularnu politiku. Kao nedavno, na 
velikoj konferenciji nesvrstanih koje je okupio u Bandungu 1955. Zato 
se danas strastveno bori za Nizozemsku Gvineju, Irijan. To bi naci- 
onalističko zadovoljstvo bilo podrška vladi koju na svim drugim 
područjima u narednim godinama čekaju samo teške i nezahvalne 
obaveze. 


Filipini 


Slučaj Filipina, koji nisu u vašem programu, nije iznimka od pravila 
cijele jugozapadne Azije. I ovi su otoci bili začuđujuće stjecište 
civilizacija. 

Na njima su ljudi prisutni već od neolitika. Proizvodnja željeza 
poznata je više stoljeća prije nove ere. Arhipelag je već od V. stoljeća 
naše ere uključen u krug indomalajske kulture koja se širi s Jave; u nju 
se uključio u vrijeme sjaja carstva Majapahita. I kineska trgovina rano 
dopire do njega. Zato se razvija klasa trgovaca i pomoraca koji 
svugdje stječu nadmoć i potčinjavaju svojoj vlasti otočne seljake, 
kmetove vezane uz zemlju. 

U XV. stoljeću pojavljuje se islam na velikom otoku Mindanao. 
U XVI. Spanjolci s Magellanom, koji će tu naći smrt 1521, otkrivaju to 
otočje, zatim se 1565. nastanjuju na Luzonu, velikom sjevernom 
otoku. Tako će kršćanstvo započeti na Dalekom istoku svoju vje- 
kovnu borbu protiv nevjernika, protiv onih koje zovu Moros. 

Ti često pobunjeni otoci, kojima slabo vladaju gospodari iz Manile, 
ostat će pod španjolskom vlašću do 1898. Tada će istovremeno doći do 
unutarnje pobune i do intervencije mornarice Sjedinjenih Američkih 
Država. Otoci se neće, međutim, odmah osloboditi nego će poslije 
španjolsko-američkog rata dospjeti pod vlast SAD (Pariški ugovor 10. 
12. 1898), na veliko nezadovoljstvo filipinskih nacionalista. Američki 
predsjednik Mc Kinley za umirenje savjesti preuzeo je zadatak »da 
poučava, civilizira Filipince kao ljude za koje je Krist umro na 
krizu«... 

Tek 1946. ovi će otoci postati barem teoretski nezavisni. 

Danas, poslije tako burne prošlosti, imaju jako brojno stanovništvo 
(25 milijuna stanovnika, godišnji prirast 700.000, površinu od 
300.000 km? tj. kao polovina Francuske). Stanovništvo je pomiješano: 
vrlo miješani malajski elemenat čini 95% stanovništva; njima treba 
dodati 400 do 500.000 pripadnika primitivnih plemena koje je teško 
klasificirati, 200.000 useljenih Kineza i malu grupu Negrita (70.000 
ljudi). 

Na Filipinima ima oko 20 milijuna katolika (to je jedino kompaktno 
područje kršćana na Dalekom istoku), 2 milijuna katoličkih otpad- 
nika, (aglipejaca, po imenu osnivača sekte, bivšeg svećenika, Aglipije, 
oca revolucije 1898), 500.000 protestanata, 2 milijuna muslimana, 
500.000 pogana... Dodajmo da je od 1898. do naših dana engleski 
naglo istisnuo španjolski koji je ostao jezik starih porodica. Osim toga 
dobio je izvjesno značenje tagalog, jedan malajski dijalekt. I konačno 
još mnogi dijalekti žive među stanovništvom, koje ima najmanje 50% 
nepismenih. 

Zemlja je siromašna, bijedna, uglavnom ratarska. A veleposjed 
neprestano raste na štetu sitnog seljaka. Zbog »parazitsko-feudalnog 
poretka« (izraz potječe od jednog američkog promatrača), sve 
reforme ili vanjske pomoći su uzaludne. Novac je u optjecaju samo 
u Manili. Ostatak zemlje poznaje samo trampu. Seljačka bijeda objaš- 
njava kako je došlo do široke komunističke pobune »bukova«, pobune 
koja je bila spasonosna za vrijeme japanske vlasti, a divljački su je 
ugušile filipinske vlasti poslije oslobođenja. Ali žar tinja pod pepelom: 
kineski primjer, kubansko rješenje s Fidelom Castrom, prisutni su 
u duhovima. Cak i uz američku pomoć (i njezin nadzor), zemlja ne 
napreduje. Tim manje što demografski rast unaprijed poništava sva 
postignuta poboljšanja. 


Koreja 


Koreja je jučer, od 1950. do 1953, igrala dramatičnu ulogu, a još 
i danas je žrtva te uloge. Korejski rat bio je u prvom redu rat velesila 
— krvavi susret, između istoka i zapada. 


Za vrijeme drugog svjetskog rata, veljače 1945. na Jalti, zatim 
u Moskvi prosinca iste godine, nezavisnost Koreje činila se samora- 
zumljivom. Oslobodile su je na sjeveru sovjetske trupe, na jugu 
američke, koje su došle iz Japana. Obje je okupacije dijelila samo 
ugovorena crta 38. sjeverne paralele. Unatoč posredovanju Ujedinje- 
nih naroda, Koreja je ostala podijeljena ovom proizvoljno povučenom 
linijom. Na jugu se uspostavila Nezavisna Republika Koreja 15. 5. 
1948, na sjeveru Demokratska Republika vjerna komunizmu. 1950. 
komunističke trupe Sjeverne Koreje upadaju u Južnu Koreju. Slijedio 
je protuudarac SAD i njihovih saveznika. Na sjeveru je sudjelovanje 
kineskih dobrovoljaca uravnotežilo odnos snaga. Primirje iz srpnja 
1953. ponovno je uspostavilo crtu razdvajanja duž 38. paralele. Ova 
podjela rezom koji je sam po sebi besmislen nije olakšala život ni na 
sjeveru ni na jugu. 

e Najprije zemljopis 


Koreja je bila žrtva svog jedinstvenog geografskog položaja između 
japanskog otočja i Mandžurije, Sibira i Kine. Ona je primjer opasnosti 
koje vrebaju na male države u susjedstvu velikih koje misle da im je 
danas kao i nekad sve dopušteno. Prostrani poluotok (220.000 km?), 
pružen uglavnom u smjeru sjever-jug, od Mandžurije je odijeljen samo 
uskim dolinama Jalua i Tumana koje se prostiru usporedno s Bijelim 
Planinama što su kao prepreka branile Koreju ili joj čak omogućile 
nezavisnost. Od 43. do 34. paralele Koreja je kao nasip dug 800 do 
900 km, na prvi pogled sličan talijanskom poluotoku. 

Ona ima, kao i Italija, nesreću da je prirodni put. Kina je smatra 
jednima od svojih vrata; smatra da je mora nadzirati isto kao Turke- 
stan ili sjeverni Vijetnam. Japan se gubi u svojim morima ako milom 
ili silom ne raspolaže tim nasipom uz koji kao da je zemljopisni položaj 
privezao njegove otoke; malo predaleko, uostalom. Zato, bilo da se 
Japan osjeća osobito jak, ili da se osjeća ugrožen, ili oboje istovre- 
meno, Koreja podnosi povratni udar. Ona ih je osjetila više od 
jedanput od ekspedicija, uostalom bezuspješnih, koje je vodio Hide- 
yoshi od 1592. do 1598. da bi se domogao tog poluotoka, pa sve do 
pobjede koja je u njoj uspostavila japansku okupaciju od 1910. do 
1945. 

Kao vrhunac nesreće, Koreja je »izlaz Sovjetskog Saveza kad je 
Vladivostok zakrčen ledom.« A Japansko more smrzava se sjeverno 
od 38. paralele. Već početkom stoljeća carska se Rusija zanimala za 
taj presudni put. Kad su nekada Japanci prijetili caru-kralju Koreje, 
on se sklanjao u rusku ambasadu. 

Siromašna zemlja, već hladna unatoč prisustvu rižinih polja i bam- 
busa sjevernije od Seula, a na sjeveru prekrivena prostranim crnogo- 
ričnim šumama, Koreja ima razvedene obale i prostrane nizine samo 
prema zapadu i jugu. Te nizine jedva hrane veliku populaciju od 31 
milijun stanovnika (ili više od 140 po četvornom kilometru). Južni dio 
poluotoka pruža se daleko u more i nastavlja nizom otoka. Najpozna- 
tiji, Tsushima, presijeca Korejski tjesnac: između poluotoka i Japana 
razdaljina je ravnom linijom malo veća od 100 kilometara; ona iznosi 
500 kilometara između Koreje i ušća Yanzgze-Jianga. 

Tako Koreja živi duboko utisnuta u more; ona nije samo zemlja 
seljaka koji žive od svojih kultura, šuma, rudnika, nego i zemlja 
ribara, pomoraca, trgovaca. Vrlo rano je uspostavila plodne veze 
između Kine i Japana, a posebno je služila, već od srednjeg vijeka, za 
povezivanje južne Kine, do koje je dopirala arapska i perzijska 
trgovina, sa sjevernim pokrajinama. Kao prolaz, ona je zemlja iselje- 
nika i trgovaca. 

e Koreja je gotovo otok, rado okrenuta sama sebi, ali i otvorena, 
milom ili silom, prema vanjskom svijetu iz kojeg joj dopiru kulturni 
utjecaji. 

Daleka prošlost Triju kraljevstava (I. stoljeće pr.n.e. — VII. sto- 
ljeće n. e.) prošlost je osvajanja poluotoka širenjem kineske civiliza- 
cije. Ova tri kraljevstva pojavljuju se jedno za drugim u manje od 50 
godina: kraljevstvo Silla 57. pr. n. e.; kraljevstvo Kokuryo 37, a 18. 
krhko kraljevstvo Paekche koje je podržavao Japan. Ona su dakle 
skoro istovremena, ali kineska je kultura dopirala do njih po redu: 
budizam se učvrstio najprije u Kokuryo, zatim u Paekche i na kraju 
u Silli 527. godine. 

Kraljevstvo Silla, najgrublje od svih triju, pobijedilo je ostala dva 
i zavladalo cijelom Korejom od 668. do 935. To povećano kraljevstvo 
uživat će veliko trgovačko blagostanje dok god se bude održavao nad 
Kinom blistavi sjaj kineske dinastije Tang (618—907); ono će ponajviše 
živjeti od odsjaja te svjetlosti. 

Poslije propasti velikoga kraljevstva Silla jedinstvo će se ponovo 
uspostaviti u korist nove jedinstvene države, Koryo (913-1392) koja 
će dati ime Koreji. Tada će korejska kultura doživjeti čudesan zamah 
koji će podržati razvoj tiskarstva. (Dar Kine, koja ga je izumila u IX. 
stoljeću: Korejci su 1234. otkrili metalna slova.) Budizam se širi 
istovremeno među učenima i u masama, u pojednostavnjenom obliku 
Segn (kineski Tch'an; japanski Zen). 

Istovremeno i s još većom snagom, ukorjenjuje se i cvate konfucija- 
nizam. Pojavljuju se kipovi od lijevanog željeza, zatim od suhog laka 
i blistave keramike »u čemu se ogleda tradicionalna korejska sklonost 
prema ukrasnim predmetima«. 

Ovaj je uspon zacijelo povezan s općim usponom cijelog Dalekog 
istoka. Osim toga Koreja ima sreću da je zaštićena od vrtloga barbara 
koji vladaju Kinom, a Koreju će samo okrznuti. Ali konačno će Kina 
Mogula koja je pokušala otvoriti sva vrata »Središnjeg carstva«, a nije 
uspjela protiv Japana, uspjeti protiv Koreje: preplavit će je od 1259. 
do 1368, dulje od jednog stoljeća. 

Kad je Koreja opet stekla nezavisnost, prelazi pod vlast svoje 
zadnje dinastije, Yi, koja će potrajati sve do japanske okupacije 1910. 
Osim nekoliko burnih godina, kao naprimjer od 1592. do 1635. kad je 
Koreja ukliještena između Kine dinastije Ming i agresivnog Japana, 
vladavina dinastije Yi odvijala se pod dvostruko plodnim znakom mira 
i nezavisnosti. 

Najvažnije obilježje ovih stoljeća je, bez sumnje, rađanje srednje 
klase i, kao posljedica, uspon civilizacije koja će crpsti dio svojih 
nadahnuća iz neiscrpne narodne mašte. Promjena pisma pogodovat će 

takvom uključivanju narodne kulture. »Dotada je kinesko pismo 
omogućavalo samo učenima da misle i pišu na književnom jeziku. 
Romani, koji su se nekada pisali na kineskom, pisat će se otada na 
korejskom, i čitav jedan novi sloj društva moći će sudjelovati u kulturi. 
To obogaćenje izrazilo se u XVIII. stoljeću u bujanju koje se može 
usporediti s našim stoljećem prosvjetiteljstva.x (Vadime Elisseeff) 

Za to vrijeme održavala se na najvišim stepenicama korejskog 
društva jedna aristokratska i preciozna civilizacija. Nju označava 
trijumf neokonfucijanizma u znaku jasnog racionalizma i nekog sto- 
icizma. Upravo se tada konačno ukorjenjuju obiteljski kultovi i moral 
utemeljen na neokonfucijanizmu; Korejci su bez sumnje još i sada, 
usred svojih nevolja, njegovi »najvjerniji sljedbenici«. 


Današnjica 


O današnjem se vremenu ništa razumno ne može reći. Od jedne 
zemlje koju je narav predodredila za jedinstvo, a povijest čvrsto 
ujedinila tijekom stoljeća, današnjica je stvorila dvije neprijateljske 
zemlje. Stara prijestolnica Han-Yang, obično zvana Seul (tj. prijestol- 
nica), koja je pripala Južnoj Koreji, ne raspolaže više slobodno 
glavnom transverzalom, Seul-Gen-san. Zamislimo Italiju presječenu 
nadvoje i Rim bez ceste koja vodi u Anconu. Sjeverni dio ima 
industriju, čelik, ljevaonice, struju; južni rižu, veleposjede i slobodno 
more. 

Dvije nepokretne marionete, uostalom napuštene, budući da su od 
1953. veliki prestali ako ne držati, a ono vući njihove konce. 

ŠESTO POGLAVLJE 


JAPAN 


Japan se nalazi na samom kraju svijeta. S otokom Yeso utisnuo se 
u hladne pustoši sjevera. Na istoku, gdje su njegove najbolje luke, 
otvara se prema čudesnom beskraju Pacifika. Prema zapadu i jugu 
donekle susretljiva mora, često prekrivena maglama, sužavaju se 
načas u visini Koreje i južnog otoka Kyushu. 

Japan, otočnu zemlju, često su uspoređivali s Britanskim otocima, 
no oni su doslovno spojeni s bliskim evropskim kontinentom. Japan je 
osamljeniji od njih, zatvoren u sebe, prepušten svojoj sudbini. Često je 
da bi razbio tu osamljenost morao to izričito htjeti. Kod kuće bi 
unutrašnja samosvojnost prirodno nadvladala ljubav prema stranom. 
Jedan japanski historičar međutim kaže: »Sve što izgleda bitno japan- 
sko u našoj civilizaciji došlo je izvana«. 

U stvari, rano je postojao jedan kineski Japan, već od VI. stoljeća. 
Od 1868. zapadnjački Japan pokazuje se kao veliki uspjeh. Ali svako 
od tih bitnih iskustava rastopilo se u »japanskom« Japanu čije je 
otočno porijeklo nesumnjivo. U zemlji minijaturnih vrtova, ceremo- 
nija čaja, trešanja u cvatu, čak i budistička religija koju su prenijeli 
Kinezi prerađena je na japanski način. A ta japanska verzija budizma 
sigurno je još udaljenija od svojih izvora nego kineska. 

Prividno tako savitljiv, Japan je od mnogobrojnih posudbi stvorio 
vrlo zasebnu civilizaciju. Vjeran je svim tradicijama koje žive uspo- 
redo s vrlo jakim zapadnjačkim utjecajem prihvaćenim pred skoro sto 
godina bez otpora i gorljivo, kao sredstvo za postizanje moći. Ovu 
čudnu dvojnost objašnjavaju riječi jednog novinara 1961.: »Sto je 
najneobičnije od onoga što može pokazati Japan? Japanci.« 

Primitivni Japan prije kineske civilizacije 


Od vrlo dalekih početaka (od 5. tisućljeća prije n. e.) do VI. stoljeća 
naše ere (kad stiže prvi značajni prinos kineske civilizacije), Japan 
sporo izgrađuje grubu ali snažnu »kulturu«. Taj prvi Japan tako je 
slabo poznat da stručnjaci često kažu kako nema japanske povijesti 
prije dolaska budizma 552. godine n.e.... U stvari, čini se da se 
njegova sudbina već tada odvijala kao i kasnije: pod udarom stranih 
provala i novina, Japan se uvijek stvara ili nanovo stvara na sliku 
i priliku drugoga. 


e Od stila Jomon do ulice Yayoi i do riže 


Od 5. tisućljeća do početka kršćanske ere vidljivo je samo jedno 
razvijeno područje, središnja nizina, čiji sjeverni kraj zauzima današnji 
grad Kyoto, a koju stari dokumenti nazivaju pokrajinom Kinki, ili, na 
jugoistoku, Yamoto. To je srce velikog otoka Honshu, nedaleko od 
tog uskog i predivnog japanskog Sredozemlja — Seto no Uchi, koji ga 
povezuje s južnim otocima Shikoku i Kyushu. Na toj povlaštenoj 
pozornici pojavljuju se tri značajne promjene, jedna za drugom: 

a) Gotovo je sigurno da su prvi stanovnici otočja bili primitivni 
Ainu čije tragove nalazimo na otocima Ryu Kyu, a koji su danas sabiti 
na otocima Yeso i Sahalin. No prva kultura koju otkrivaju arheolozi 
(naročito primitivna keramika ukrašena motivom konopca otisnutim 
na još meku masu — odakle joj ime Jomon, doslovno crtež konopca) 
govori o elementima koji su došli iz Koreje, Mandžurije, s dalekog 
Bajkalskog jezera u Sibiru. Po tome se može zaključiti da su vrlo rano 
stigli ljudi s kontinenta i započeli borbu protiv Ainua koja će tako 
dugo bješnjeti u Japanu. 

b) Oko III. i II. stoljeća prije n.e. očita je nova invazija, iz Kine 
(naročito južne), i iz vrlo daleke Indonezije. Pojavljuje se mnoštvo 
dobara i novih predmeta: grnčarsko kolo, bronca, brončana ogledala, 
zvona, željezo, kineski novac dinastije Han, te konačno riža i juž- 
njačka kuća, otvorena i zračna... To je tzv. kultura Ulice Yoyoi 
otkad su u Tokiju iskopani, baš u toj ulici, predmeti karakteristični za 
tu epohu. 

Među tim novim dobrima, već sama riža, koja je zamijenila neka- 
dašnje proso, predstavlja revoluciju. 

Možda su u to vrijeme Protomalajci dolazeći s juga donijeli ideju 
kralja kao živog boga, koja se provlači kroz cijelu japansku povijest. 
Na ovo pitanje još nema sigurnog odgovora. 

c) Oko II. i III. stoljeća naše ere, razdoblja koje obilježavaju 
plemićki grobovi očuvani do naših dana, naslućuje se niz rodova 
s poglavarima konjanicima, poluslobodnim seljacima i zanatlijama, 

i već znatnim brojem kmetova. Plemići se prikazuju kao potomci 
lokalnih božanstava. Pod korejskim utjecajem udruženja zanatlija 
dobit će ime be (skupina, odjel) ispred kojeg je naziv njihovog 
zanimanja (Pisari: fuma-be, tkalci: ori-be, sedlari: kuratsukuribe, pri- 
povjedači: katari-be... Ovi posljednji prenose junačke legende.) 

Politički i vjerski sustav već postoji, naročito neka primitivna 
religija koja obogotvoruje mnogobrojne prirodne sile, od koje se silno 
konzervativni Japan neće nikad rastati. Mnogo kasnije, u XIX. sto- 
ljeću, nazvat će je Shinto (glas bogova). Na Zapadu to često nazivamo 
šintoizmom. 


e Tada se stvaraju, nasuprot zemlji Ainua, a počevši od nekadašnje 
pokrajine Yamoto, prvi obrisi Japanskog Carstva. 


To se carstvo povezuje s legendarnim počecima japanske carske 
dinastije, potekle od božanstva sunca Amaterasua, prema ukorijenje- 
noj vjerskoj predaji koja je u šintoističkim hramovima čuvana još do 
poraza 1945. Pod pritiskom američkog okupatora sadašnji je car 
Japana tada službeno priznao da ne potječe od bogova. 

To će se carstvo polako uspostavljati. U VIII. stoljeću, kad su 
sastavljene prve japanske kronike, Japan još nije potpuno ujedinjen. 
Doista, vrlo je polagan proces pridruživanja susjednih plemena (uji) 
carskoj dinastiji, budući da svako pleme ima svog vođu, zemlje, 
seljake, obrtnike — kao i sama carska dinastija. A ti su plemići često 
stranog porijekla (korejskog ili kineskog). Cini se da je to udruživanje 
i pokoravanje redu olakšano potrebom zajedničke borbe protiv 
Ainua, barbara »s one strane istočne granice«. 

Ta kraljevska vlast koju je podržavalo jako plemstvo poprima 
konačno fizionomiju kad su u VI. stoljeću Korejci istovremeno doni- 
jeli kinesko pismo, konfucijanizam i budizam. Utjecaj konfucijevskih 
ideja očit je već iz načina na koji su sastavljeni ukazi princa Shotoka 
604, koji obznanjuju nedjeljivo pravo središnje vlasti: »zemlja nema 
dva gospodara, narod nema dva vladara...« 

Tada započinje historijski Japan, sa svojom hijerarhijom, pisarima, 
kroničarima, poslanstvima kod kineskih careva (prvo 607). Dvorsko 
plemstvo (kuge) stvara se oko vladara koji dijeli zemlje, povlastice 
(shoen) koje svatko nastoji pretvoriti u »lena,« kako bismo to rekli na 
Zapadu. 

Taj carski Japan uskoro će se razvijati u novom svjetlu: pod 
rastućim, zatim svemoćnim utjecajem kineske civilizacije. Kina će čak 
dati i ime otočju okrstivši ga imenom »Zemlje Izlazećeg Sunca«, 
Kineski: Je-pen (odatle naše »Japan«), na japanskom Nippon, prema 
japanskom izgovoru istih ideograma. 

13. Japan, zemlja sunca i mora 


Japan je istočno od Kine. Odatle mu i ime "Zemlja izlazećeg sunca«, na kineskom: Riben 
(Žiben) 

Japan pod utjecajem kineske civilizacije 


Vjekovima će kineska civilizacija zračiti na japansko otočje. Tamo 
će procvjetati na nepredviđen način, bilo da preobrazi neku posudbu 
dok ne postane neprepoznatljiva (to je slučaj budizma koji je od XII. 
stoljeća u obliku Zen jedinstvenim preobražajem postao doktrina 
krvavih samuraja), bilo da, naprotiv, zadržavajući neki prinos u arha- 
ičnom obliku, već zaboravljenom u samoj Kini (tako se poneki 
glazbeni elemenat koji se u Kini izgubio, održao u Japanu). Svakako, 
uvijek preobražava cjelinu pod utjecajem ljudskog čimbenika i druš- 
tvene tradicije vrlo različite od kineske. Tim više što se kineski uzor 
pojavljuje u Japanu u korejskom obliku koji ne reproducira uvijek 
vjerno original. 


e Prva japansko-kineska civilizacija zlatno je doba starog Japana. 
Tijekom dugog kulturnog stapanja sve je podložno prenošenju: kineski 
klasici, vještina krasopisanja, slikarstvo, arhitektura, ustanove, pravo 
(dinastije Tang). 


Tako će Japan poput Kine biti podijeljen na pokrajine koje, 
naravno, neće imati prostranstvo ogromnih kineskih pokrajina. Kad 
710. bude sagrađena prijestolnica Nara (na korejskom »prijestol- 
nica«), imat će raspored prema kineskom uzoru korejskog grada Lo 
Yang, u obliku šahovske ploče s carskom palačom na sjevernoj strani. 
Kad se prijestolnica 994. prenese u Heiankyo (»prijestolnica mira«) ili 
Kyoto (na japanskom »prijestolnica«) opet će biti sagrađena po tom 
uzoru. Otada će, uostalom, prestati njezino premještanje kako je to 
nekad bio slučaj, kad je svaki vladar zidao svoju prijestolnicu. Već od 
razdoblja Nara dvor i uredi postali su preglomazni da bi se tako često 
selili, pod svakim vladarom. Od Kyota nadalje prijestolnica će stolje- 
ćima ostati na istom mjestu. 

Kineski utjecaj nalazimo posvuda, a ljetopisi pisara koji pričaju ovu 
povijest često su pisani po mandarinskim uzorima (koristeći, uosta- 
lom, za japanski jezik kineske ideograme). Pa ipak, ove mnogobrojne 
posudbe ne smiju nas zavarati. Dvor u Kyotu ograničeno je središte, 
prožeto kineskom kulturom koju, iako slabo, širi u ostali dio zemlje. 
On je kao blistava točka svjetlosti, a oko nje još mnogo sjena. 

Ove razrade dovest će na toj uskoj sceni do ranog zlatnog doba, 
negdje od kraja X. do XII. stoljeća. Je li u pozadini ovog očitog sjaja 
došlo i do podizanja materijalnog života? Cini se da jest, a privredno 
opadanje koje je uslijedilo objašnjava zašto je taj zlatni vijek kratko 
potrajao: za njim slijede mračni vjekovi. 

Razdoblje rascvata Kyota živi u pjesništvu, blistavu i istančanu, 
u monogatarima, lirskim pripovijedanjem između pripovijetke 
i romana. (Ochikubo monogatari, »priča iz podruma«, nešto je kao 
»Pepeljuga«.) Još više dolazi do izražaja u nikkima, poetskim dnevni- 
cima koje dvorske dame pišu na japanskom, a muškarci na kineskom. 
Ova nam živahna ženska književnost prenosi dvorske svečanosti 
— koncerte, plesove, pjesnička nadmetanja, carske izlete u okolnu 
prirodu, »zadovoljstva podvrgnuta strogoj etiketi koja život u palači 
čini neprestanom predstavom, uređenom kao balet«; ona osvjetljava, 
pogađamo unaprijed, niz političkih ili ljubavnih spletaka, s »obavez- 
nim promiskuitetom koji vlada u ovim dvorovima tankih zidova«. 

Lakouman, besposlen svijet, »prepun književnosti«. Dvorska dama 
kojoj znamo samo nadimak Sei-Shénagon, što življaše oko tisućite 
godine, ostavila je »zapiske kako su joj dolazili pod kist«, često 
okrutne, uvijek zabavne. Da bismo dali naslutiti njihov ton, prenijet 
ćemo kako autorica iznosi razlike između ugodnih i neugodnih stvari; 
druge su, naravno, kaže ona, brojnije od prvih. To je »vlas na priboru 
za pisanje, ili zrnce pijeska u štapiću tinte koji škripi kad ga 
trljamo. ..; beznačajna osoba koja puno govori glasno se smijući... 
Urlanje nekog dojenčeta baš u trenutku kad ste se spremali nešto 
slušati... Pas koji laje opazivši muškarca koji vam noću kriomice 
dolazi... . Čovjek koga ste jedva sakrili, a on počne hrkati. Ili čovjek 
koji, dolazeći vam potajno u posjet, stavlja visoki i jako upadljivi šešir, 
a pri odlasku, dobro pazeći da ga ne vide, udari o neki predmet koji se 
sruši uz veliku buku.. .« (prema R. Sieffertu.) 

Dok tako žive i šale se povlašteni, budizam polagano osvaja Japan 
i tamo završava svoju demokratizaciju. Svećenstvo novog duha dolazi 
u dodir sa srednjim slojevima, obrtnicima, sitnim vlasnicima. Vrlo 
pojednostavljena pobožnost vrti se oko Buddhe spasitelja, Buddhe 
Amide, koji jamči vjerniku pristup u Zapadno nebo. Sličnim razvoj- 
nim putem kao i u Kini, poznavanje misli i vjerovanja pravog budizma 
uskoro postaje povlastica nekoliko rijetkih teologa ili pripadnika elite, 
dok za to vrijeme pučki budizam preuzima sve, čak i stara šinto 
vjerovanja, tako da stvara doista zajedničku religiju. To je Shingon, 
u kojem lokalni bogovi postaju pojedinačne i privremene pojave 
budističkih božanstava. 

Šintoistička svetišta prelaze tada pod nadzor te nove sekte, zvane 
dualistički.šintoizam. Pojavom Amide dolazi do procvata nove budi- 
stičke ikonografije. Na predivnim svicima iz tog vremena pojavljuju se 
i japanski krajolici, prikazi, kretnje različitih društvenih klasa, često 
u prizorima punim humora. 

Širi se i pismo koje će se nadaleko rasprostrijeti u obliku pojedno- 
stavljenog alfabeta (samo 47 slogova). 

e Od XII. stoljeća dalje taj carski poredak doživljava brodolom. Već 
odavno je davao znakove slabosti. Iako je oponašao ustanove sjajne Kine 
dinastije Tang, nije znao ili mogao stvoriti klasu učenjaka u službi države 
koja bi mu omogućila da slomi snagu i ambicije stare aristokracije. 
Umjesto njega tijekom cijelog beskonačnog srednjeg vijeka (1191-1868) 
vladat će režim šogunata. 


Već od kraja VIII. stoljeća pa do 1186, tijekom gotovo četiri 
stoljeća, feudalni rodovi okružuju carsku vlast. Mikado caruje, ali 
uopće ne vlada. Oni su zatočenici i igračke svemoćnog klana Fujiwara. 
Oni su na zapovjedničkim mjestima, nabavljaju caru žene suložnice, 
koje biraju isključivo u svojoj ogromnoj porodici; svrgavaju vladare, 
biraju nasljednike. Jedan je povjesničar s pravom rekao: »Vlast 
Mikada je prazna kutija čiji ključ ljubomorno čuvaju Fujiware.« 

A kraj duge vladavine Fujiwara otvara beskrajno dugo razdoblje 
zvano šogunat. Ovo neočekivano iskustvo u osobi šoguna na neki 
način ozakonjuje nadmoć plemićkih rodova nad carem, nadmoć mno- 
goljudnih rodova koji često potječu od brojne djece careva i sačinja- 
vaju neku vrst uzdržavanog plemstva. Šogunat je njihova trajna vlada- 
vina za vrijeme koje klanovi jedni druge potiskuju, smjenjuju, ali se 
slažu, barem da bi ugnjetavali ostatak stanovništva, podijeljen u kaste: 
plemići, seljaci, obrtnici, trgovci. Samo prvi lagodno žive. Na dnu 
društvene ljestvice, najbjedniji, osobito kožarski radnici, čine nedodir- 
ljive, koji su, doduše, mnogo rjeđi nego u Indiji. 

Uz nazadovanje privrednog života nastaje šogunat kao feudalna 
i vojnička reakcija, u znaku opće materijalne krize i ratoborne aristo- 
kracije koja je sebi dodijelila daleko od dvora, prostrana imanja 
u novim i »kolonijalnim«, ali nemirnim zemljama sjeverno i istočno od 
Honda, »s onu stranu granice«, gdje naveliko uzgajaju konje. Nasu- 
prot Kyotu, njegovim feminiziranim lakoumnim i omraženim dvorja- 
nima, novi režim želi biti ravnopravna vladavina vojnika (bakofu: 
vladavina šatora). Na čelu mu je vojni zapovjednik šogun. Uspore- 
đivali su ga s majordomima za propadanja Merovinga, s tom razlikom 
da u Japanu besposleni mikado ipak nikad neće biti svrgnut. Nastavit 
će vladati bez vlasti, uz šoguna, kojemu dodjeljuje investituru u ime 
svog božanskog porijekla, kao papa carevima. 


Prvi su se šoguni učvrstili na kraju Tokaida (put iz Kyota u Yedo), 
u Kamakuri. To će biti stvarna prijestolnica do 1332, a zatim će opet 
biti smještena u jednoj četvrti Kyota, u Muromachiu (od 1393. do 
1576), da bi se na koncu smjestila u Yedo (1598), koji je dotada bio 
ribarska luka. Tamo će ostati do 1868. Povjesničari rado govore 
o razdobljima Kamakure, Muromachia, Yeda: kad se poredaju jedno 

za drugim, ona pokrivaju gotovo cijelo neizmjerno trajanje šogunata 
(1192—1868). 

Ma koje razdoblje promatrali, u prvom su planu ratnici konjanici, 
bushi. Oni će kao vladajuća kasta lako nametnuti svoja gledišta, svoje 
ukuse, grubost i, što je vrlo osjetno, neku jednostavnost upravljanja, 
bar u početku, oko i u odijevanju i uređivanju kuća. Jednostavna 
odjeća: suikan, hitatara, zamjenjuju napuhnutu i glomaznu odjeću, 
zvanu noshi i sokutaj, koja je odgovarala staroj etiketi. Lov, natjecanja 
na turnirima, konjske trke zamjenjuju nekadašnja izvještačena zado- 
voljstva. 

Ovi obično grubi običaji smirit će se, i to ne sasvim, tek za vrijeme 
dugog boravka šoguna u Kyotu (1393-1576), jer će tada stari grad 
opet zadobiti svoja prava i svoju ulogu, tako da se klasični zlatni vijek 
neće sasvim prekinuti u vrijeme vladavine vojnika i vitezova. 

Zadnje godine XVI. stoljeća i prve godine XVII. nasilno presijecaju 
dugo razdoblje šogunata na dva dijela. Revolucija Tokugawa za dulje 
od dva stoljeća izdvojit će Japan od ostatka svijeta i ojačati feudalne 
ustanove i običaje. 

Nakon stvarne diktature Hideyoshia, seljačkog sina, koji je znao ne 
noseći naslovu šoguna uspostaviti red na otočju (poduzeo je protiv 
Koreje dug i ne baš razuman rat od 1592. do 1598), prekinut tek 
njegovom smrću, nametnuo se klan Tokugawa s genijalnim i strpljivim 
Hideyoriem. Pošto ga je car imenovao šogunom, odluči da se nastani 
u Yedu prosuđujući, ne bez razloga, da Japanom treba vladati odatle, 
iz tih nemirnih zemalja, a ne iz Kyota. Odrekavši se vlasti u korist svog 
sina, Hideyori je uspio šogunat učiniti nasljednim u svojoj porodici 
koja je tako vladala do 1868. 

Velika odluka te vlade u Yedu, današnjem Tokiju, bila je da 1639. 
Japan zatvori za strance. U njega neće više dolaziti nitko osim ovlašte- 
nih kineskih lađa, a one su imale pravo uvoziti samo municiju, oružje, 
dalekozore, duhan. U svemu ostalom Japan je morao živjeti, i živio je, 
od svojih vlastitih izvora. Ova je zabrana, kao i za sve druge, vrijedila 
i za japanske brodove. Čak je i počela s njima 1633. Kako objasniti 
ovu odluku s dugoročnim posljedicama? 

Čini se da su se gospodari Japana uplašili Zapadnjaka. Portugalci, 
koji su prvi stigli, doprli su do Kyu Syua 1543. Otočana su se dojmili 
topovi, kremenjače, ogromni brodovi, a još više brojna obraćenja na 
kršćanstvo koja su pridošlice ubrzo uspjele provesti. Hoće li ova 
religija pogodovati pobunama vlastele i seljaka, kao što je to pomalo 
bio slučaj 1638? 

S druge strane, istina je da se sredinom XVII. stoljeća nazire gotovo 
posvuda krajnja ekonomska kriza do koje dolazi pod utjecajem Kine, 
ali i daleke Indije. Je li Japan bio zahvaćen tim općim valom nazado- 

vanja, dakle prisiljen da se zaštiti i naročito da zaustavi otjecanje 
plemenitih kovina? Još od herojskih vremena Hideyoshia i agresivno- 
sti prema Koreji i Kini, bezbrojni gusarski napadi na ovu drugu 
pokazatelj su povlačenja Japana u sebe (sjajna Kina dinastije Ming 
tako ne širi svoj utjecaj na otočje). Konačno, postojala je jaka želja da 
se ustali to društvo stalno spremno na preokrete i da se smiri ove 
seljake previše željne slobode, a često dovedene do očaja. Zatvaranje 
kao da je »okamenilo« institucije sve do dolaska »crnih brodova« 
admirala Perrya 1853. 

Otada će Japan živjeti za sebe, održavati svoje klanove i arhaično 
plemstvo; sve će podređivati toj vladajućoj klasi, što je dokaz dugo- 
trajnog uspjeha dhyana, zena, tog zastranjelog oblika budizma. 

Ipak je taj trostruko zaključani Japan bio možda manje nesretan, 
manje siromašan nego što bi se to u prvi mah pomislilo. Bio je prisiljen 
iskoristiti svoja materijalna i druga bogatstva. Izbijanje na površinu 
književnosti na pučkom jeziku u XVI. stoljeću, zatim njezina afirma- 
cija u vrijeme »stoljeća Osake«, 1650—1750, znak su očitog bogatstva 
i zdravlja. Taj će dugi srednji vijek stvoriti, pored tradicionalnoga 
kazališta No, i živo kazalište Kabuki s plesom i pjevanjem. Za vrijeme 
šogunata mrak nije bio potpun. 

Iskustvo šogunata zamislivo je, naravno, samo u okviru stroge 
discipline i onoga što bismo mogli nazvati državnom policijom. Veli- 
kaši, poglavari klanova ili okruga, daimyoi (ima ih oko 270), imaju 
mnoštvo odanih »vjernika«, samuraja, koji ih služe za novac ili za 
nagradu u naravi, a nikad, kao na Zapadu, u zamjenu za zemlju 
darovanu jednom za svagda, što bi im dalo određenu nezavisnost. 
Ronin, samuraj koji je izgubio (Zar je to moguće?) ili napustio svog 
gospodara, osuđen je da umre od gladi ili da postane razbojnik. 

Sve govori, ponavlja i obznanjuje da je odan dušom i tijelom, kako 
to zahtijeva samurajska vjera časti, usmeni kodeks Bushido. Cesto se 
pripovijedala priča o 47 ronina čiji se glavar ubio harakirijem, a oni 
osvećuju njegovu smrt da bi zatim i sami izvršili samoubojstvo na 
njegovu grobu zimi 1703. Ovaj surovi kodeks časti stvoren je nesmilje- 
nim iskustvom niza građanskih ratova. 

Japanci se, naime, uglavnom tuku međusobno, jedni protiv drugih. 
O Ainuima ni riječi. Mongolska Kina pokušala je dva puta, 1274. 
i 1281, uputiti jaku mornaricu na Japan, ali je »božanski vjetar« 
(Kamize) razjario oluju i uništio napadača. Japanski rat protiv Koreje 
trajao je, kako smo vidjeli, samo sedam godina. Prema tome, Japanci 
su sablju i koplje koristili jedni protiv drugih. Njih je oblikovalo 
neprestano ratovanje, podvrglo ih hijerarhiji utvrđenoj jednom za 
svagda, i to do te mjere da su na japanskom jeziku još 1868. glagoli 
»točno pokazivali položaj subjekta i objekta«. Naprimjer, upotreba 

pomoćnog glagola ageru pokazuje »da radnju izrečenu glagolom vrši 
niži po položaju u korist pretpostavljenog«. 

Kakav je ishod? Izvanredno disciplinirani Japan, podijeljen u kaste, 
strogo vođen, istovremeno raskošan i bijedan. Ta dvostruka slika, sjaj 
jednih i krajnja bijeda drugih, pokazuje se u punom svijetlu u putopisu 
vestfalskog liječnika Kampfera koji je bio u službi Nizozemske istoč- 
noindijske kompanije, čija knjiga zadivljuje zapažanjima (1690). Čita- 
lac ne zaboravlja teška putovanja, rijeke koje treba prijeći dubokim 
gazom zaštićen redovima skelara koji držeći se za ruke razbijaju 
vodenu struju i tako olakšavaju opasni prelazak; ni sela s bijednim 
kućama; ni seljake koji kleknu na svojim poljima ili na cesti kad 
prolaze velebne povorke velikaša; ni prometne puteve, od Kyota do 
Yeda, gdje obitava šogun, koje oživljuju povorke Daimyo rodova čija 
je redovna obaveza posjećivati šoguna. Njihove su pratnje prave 
vojske kopljanika, strijelaca i posluge koja prati gospodara na putu 
u glavni grad. 

Bogati feudalci moraju šest mjeseci godišnje stanovati u svojim 
palačama u Yedu. Ove se kneževske kuće s prebogatim grbovima na 
pročeljima, kojima se divio već Rodrigo Vivero 1607, nalaze 
postrance, blizu vladareve palače. Ipak su, bez obzira na sve, samo 
tamnice, ma kako lijepe bile. Velikaše u njima nadziru: tamo ostav- 
ljaju svoje obitelji kao taoce prilikom svakog odlaska. Ne mogu 
izbjeći, nitko to ne može, rojeve sudaca, promatrača, nadzornika na 
cestama, u krčmama, u gradovima. Ovdje svaka ulica čini cjelinu, kao 
u Kini; zatvorena je na dva kraja vratima koja se odmah zatvaraju čim 
dođe do nekog incidenta: krađe, džeparenja ili zločina. Pravda odmah 
zgrabi krivca ili osumnjičenoga. Kazna, obično smrtna, izvršava se na 
licu mjesta. 

Jednako stroga i podrobna kontrola obavlja se nad jedinom trgovi- 
nom dozvoljenom od 1639, kineskom i nizozemskom. (Nizozemci bez 
ikakva su stida svojim brodovima i topovima pomogli gušiti ustanak 
japanskih kršćana 1638.) Uvijek kad bi stizali brodovi Nizozemske 
istočnoindijske kompanije bili bi ostavljeni u karanteni na otoku 
Deshima, unutar same luke Nagasaki: roba, mornari, trgovci, pred- 
stavnici, stvari i ljudi kompanije pomno se nadziru. Svjedočanstva 
ostavljajuju dojam sumnjičavog režima koji vreba, zemlje načičkane 
tvrđavama, zakrčene vojskom. Više nego na zapadu, gdje je međutim 
pravda stroga, ovdje putnik sreće vješala, mučena tijela. Jedan od 
brežuljaka blizu Kyota zove se »Brdo odrezanih ušiju«. 

Feudalni Japan razvio se na kulturnom i religioznom planu. Budi- 
zam je tamo, kao i u Koreji i, Kini, poprimio različite oblike (tako 
naprimjer fanatični oblik Lotusa Dobre vjere koji je uvjeravao da je 
Japan jedina zemlja pravog Buddhe, ili Zen). Zen, koji je također 

došao iz Kine, od XII. stoljeća se širi zaslugom samuraja. Dok je 
racionalistički neokonfucijanizam postao pogodan nauk šoguna, ovaj 
posebni budizam, religija vojnika, jako je udaljen od prvobitnog 
smisla religije ljubavi i nenasilja. Ovakav preobražaj odaje duh tog 
razdoblja i tog društva. 

Savjeti koje daje Zen izraženi su u vrlo kratkim pričama, Koanima, 
s neočekivanim poukama, namjerno besmislenim. To učenje želi pod 
svaku cijenu osloboditi nesvjesno, obično napola uspavano biće. 
»Ostavi svoj duh i budi kao lopta u gorskom brzacu.« Čudna li napora 
da se oslobode nagoni, da se probude, a zatim da se pouzda u njihov 
polet! Ovaj nam govor, gledajući unazad, izgleda kao prvo psihoanali- 
tičko liječenje. Kao da viče: samo ne kompleksi! »Kad hodaš, hodaj, 
kad sjediš, sjedi; nikako ne oklijevaj!« Ne oklijevati ni pred čim, to je 
najčešći savjet, očito koristan vojniku: »Oslobodi svoj put svih pre- 
preka. Ako na svom putu sretneš Buddhu, ubij Buddhu. Kad sretneš 
svog pretka, ubij pretka. Kad sretneš oca ili majku, ubij oca i majku. 
Kad sretneš srodnika, ubij srodnika. Samo ćeš se tako moći oslobo- 
diti. Samo tako izbjeći ćeš okove i biti slobodan.« 

Naravno, takav govor ne treba shvatati doslovno. Buddha, preci, 
roditelji, simboli su svih prisila jednog društva s vrlo strogim pravi- 
lima, u kojem je od najmanjih nogu svaka djevojčica, svaki dječak, 
stegnut nepopustljivim odgojem. Prava dresura prisiljava ga da 
poštuje pravila koja određuju kako jesti, govoriti, sjediti, pa čak 
i držanje u snu, kad mora ostati nepomičan, s glavom naslonjenom na 
mali drveni podglavak. Ne smije »nikada gubiti vlast nad svojim 
duhom ili tijelom«, zahvaljujući kondicioniranju koje želi pobijediti 
najprirodnije nagone kao što minijaturni vrt savladava prirodni rast 
biljaka i stabala. Čini se da je nauk zena, namijenjen vojnicima, 
uperen protiv zabrana i prisila koje nameću japanska »pravila dobrog 
ponašanja«. Kao što se dogada u svim društvima, život čini suprotno- 

ljivost, podatnost. Zen je nužan životni odgovor. 


Suvremeni Japan 


Prekid Japana s vanjskim svijetom trajaše više od dva stoljeća — sve 
do revolucije koja započinje eru Meiji 1868, a za kojom ubrzo slijedi 
jaka industrijalizacija zemlje. Ta je industrijalizacija posebna pojava, 
čudo; ona baca jarko svjetlo na japansku civilizaciju. Njezina naglost, 
i pogotovo izvanredan uspjeh, ne mogu se objasniti samo uobičajenim 
razmatranjima ekonomista koja, iako sigurno nisu nekorisna, nisu 
sama za sebe dovoljna. 

e Utjecaj stoljeća zatvorenosti: od 1636. do 1868. Japan je, iako skoro 
potpuno zatvoren, znatno napredovao. 


To je vidljivo već od XVIII. stoljeća. Tada dolazi do povećanja 
broja stanovnika, očitog porasta proizvodnje riže, uvođenja novih 
kultura... Gradovi se povećavaju. U XVIII. stoljeću Yedo broji bar 
milijun stanovnika. Ovo opće ubrzanje ekonomije ne bi bilo moguće 
bez viška poljoprivredne proizvodnje, naročito riže, koju se može 
baciti na gradsko tržište, ni bez lakoće prijevoza i čuvanja zrna, bez 
mogućnosti da se gradovima stavi na raspolaganje ogrjev, drveni 
ugljen, u dovoljnim količinama. 

I samo društvo pogoduje razvoju. Daimoi koje sumnjičava vlada 
iskorjenjuje i prisiljava da žive u Yedu sustavno se upropaštavaju 
stalnim i skupim putovanjima. Kako u XVII. stoljeću odlučno nastupa 
monetarna ekonomija, već od početka jača nego u ogromnoj Kini, 
gradska raskoš iziskuje potrošnju novca; ona prisiljava velikaše da dio 
svojih golemih uroda riže bace na tržište, da posuđuju, tim lakše što se 
šire već davno poznati instrumenti kredita (različite potvrde i mje- 
nice). Njima je, kao i samurajima, zabranjeno trgovati. Zato imaju 
svoje ljude pod čijim imenom sklapaju ugovore. Rađa se i napreduje 
klasa trgovaca. Posuđuju novac daimyoima, uvlače se u njihovo 
društvo i, u zemlji gdje više nego drugdje odijelo čini čovjeka, uskoro 
se oblače na njihov način, udomljuju sinove i kćeri u obitelji visokog 
položaja, prodiru u njih vjenčanjima i usvajanjima. No, poučeni 
izvjesnim brojem spektakularnih pogubljenja koja su vladi bila izlika 
za unosne konfiskacije, ovi trgovci obično žive u sjeni. 

Njihova je važnost posebno znatna u Osaki, tadašnjem privrednom 
središtu Japana. U tom gradu svi se imućni, plemići ili poslovni ljudi, 
susreću u »Cvjetnoj četvrti«, gradu užitaka unutar samog grada gdje 
gejše, kurtizane »odgajane uz velike troškove«, »igraju ulogu koju su 
imale plemenite gospe na dvoru u Eianu (Kyotu)«. Kronika Cvjetne 
četvrti, skandali, samoubojstva ili ubojstva, napajaju podrugljivu, 
jetku književnost na veliku radost neobrazovane publike, jer ona 
doista obrazovana umjesto ovih prostih literarnih igara više voli 
»naslade konfucijevske skolastike«. 

Sve ovo otkriva već prije 1868. pokretanje živahnog japanskog 
života, aktivni pretkapitalizam spreman da procvate. To se kretanje 
još više ubrzava u XIX. stoljeću: razdoblje Meiji bilo bi nerazumljivo 
bez tih prethodnih smjena i zauzimanja pozicija, bez te prethodne 
akumulacije sredstava privrede i kapitala, bez tisuću društvenih nape- 
tosti proizašlih iz toga. 

Previše je daimyoa upropašteno politikom ili raskoši. Malo-pomalo 
Japan postaje pun samuraja bez gospodara, ronina, vitezova bez 


260 


imanja: pomalo poput Njemačke XV. stoljeća i njenog »prava šake«. 
U svakom slučaju, upravo će ovi deklasirani doprinijeti brzom uspjehu 
revolucije. Dolazak američke flote 1853. bijaše »iskra koja je zapalila 
barut«. A kad je car Mutsuhito prigrabio vlast 1868. bez muke je 
srušio stari feudalni režim i njegove tradicionalne kaste. Razrušio je 
samo dekor. 


© Industrijalizacija nije samo ekonomska pojava; uvijek čini i odre- 
dene društvene promjene čiji tok koči ili olakšava ekonomski proces. 
U slučaju Japana nije bilo društvenog kočenja. 


To je tim vrednije spomenuti što obično proces industrijalizacije 
potresa sve društvene strukture. Na Zapadu, prema procesima koje je 
proučavao Marx, on je doveo do proletarizacije masa, do klasne borbe 
i do radničke socijalističke revolucije. 

Japan je poseban slučaj. Ta zemlja je na način u prvi čas nerazum- 
ljiv, izvela industrijsku revoluciju i reorganizaciju djelatnosti koju ona 
traži a da pritom društveno ustrojstvo nije doživjelo revolucionarne 
lomove. »Ovaj ogromni preobražaj... ugrađen je u jednu kulturu 
u hodu, slijedeći put koji bi se, kad razmislimo, mogao pokazati 
potpuno novim.« 

Možda iz sljedećih razloga: radilo se, naime, o discipliniranom 
društvu, koje je u novom iskustvu, nametnutom poslije 1868, zadržalo 
staru disciplinu. Ovo poslušno društvo koje poštuje hijerarhiju, oduvi- 
jek je prihvaćalo da je raskoš samo za neke; prihvatilo je, a da nije 
uvijek bilo ni svjesno, da se suvremeni kapitalizam izgradi usred još 
feudalnih odnosa. To podsjeća na ruske industrijalce XVIII. stoljeća 
koji su se nastanili na Uralu okruženi svojim kmetovima. .. Istu sliku, 
mutatis mutandis, pružaju velike japanske industrijske organizacije 
koje su, u XIX. stoljeću, omogućile uspjeh toga pothvata i iz njega 
izvukle korist ne izazivajući reakciju radničkih masa. 

Prije rata 1942. najviše petnaestak porodica drži 80% japanskog 
kapitala. U žargonu, danas već klasičnom, nazivaju ih imenom 
zaibatsu: to su jako poznati Mitsui, Mitsubishi, Sumitovo, Yasuda, 
a carska je kuća, po riječima stručnjaka, daleko najbogatija od tih vrlo 
bogatih obitelji... Na planu društvene hijerarhije ovi velikaši »big 
businessa« odgovaraju nekadašnjim daimyoima i njihovim klanovima: 
radnici su njihovi kmetovi, a poslovođe, tehničari i inženjeri samuraji 
novih vremena. Poduzeća ostaju porodična, s mješavinom feudalizma 
i paternalizma u toj sredini gdje se izrazi kao »slobodno poduzetni- 
štvo, komunizam — doživljavaju kao nešto strano i čudno, što ruši 
Kodo, carski put Japana.« Od tog poslušnog naroda, spretnog, strplji- 


261 


vog, skromnog, sklonog prihvatiti niske plaće, upravljači su mogli, 
1 nekad i sad, raditi što su htjeli. 

Tako se objašnjava čudo, obrat iz 1868. Tada šogun ustupa mjesto 
caru, teoretski najtradicionalnijoj snazi u zemlji (kao da na Zapadu 
papa preuzme svjetovnu vlast nad ljudima i dobrima Zapada). No ta 
tradicionalna sila odluči izabrati revoluciju, ruši feudalne okvire, 
određuje uvođenje industrije, oslobađa potrebne investicije i sama 
otvara tvornice. Poslije toga često ustupa tako stvorena poduzeća 
privatnim osobama koje izabire po svom nahođenju, pomalo onako 
kako bi ustupao velika neuobičajena lena. Istim potezom nameće 
japanskom nacionalizmu ogromni radni program. On će biti ispunjen. 
Sin Sunca, obožavan u hramovima zbog božanskog porijekla, zapovje- 
dio je industrijalizaciju. Da bi je ostvario, Japanu nije trebala nikakva 
ideologija ili mistika. Mistiku, naime, nije trebalo stvarati — ona je 
postojala — i omogućila da se Japanom manipulira kao jednim čov- 
jekom. 

Zato se ne treba čuditi dvojnosti Japana koji je i vrlo moderan i vrlo 
tradicionalan. »Mistični značaj carevog autoriteta podržao je istovre- 
meno i status quo i revoluciju«, ili prevedeno: socijalnu nepokretnost 
i ekonomsku revoluciju. 

Ovo objašnjenje nije pretjerano, a dokaz za to je svjesno veličanje 
u XVIII. a zatim posebno u XIX. stoljeću, vrlo starih nacionalnih 
vjerovanja povezanih u sustav imenom šinto. Shinto je Božji put 
(kami), ali smisao kamia bio bi sličniji smislu riječi mana, koja na 
dalekom Južnom moru označava nadnaravnu bezličnu silu što se 
sjedinjuje sa stvarima i bićima. Vrhovni kami pripada Ameratsi, 
boginji Sunca, a poslije nje prenosi se na sve potomke njezinih sinova. 


e Japan poslije sloma 1945: nakon predaje Japana poslije atomskih 
bombi na Hiroshimu (5. 8. 1945) i Nagasaki (8. 8. 1945) slijedilo je 
besprimjerno rasulo. Izmiče mu tek osvojeni jugoistok Azije. Sto je još 
gore, propada sav pothvat izgradnje poduzet od početka razdoblja Meiji 
1868, koji je Japan učinio izvanrednom iznimkom među zemljama Dale- 
kog istoka s početka XX. stoljeća. 


Japansko čudo nakon 1945. (drugo čudo) sastoji se u tome što je, 
poput Njemačke, Italije i Francuske, ponovo izgradio temelje svog 
blagostanja i u tom uzletu dostigao razinu razvoja kakvu nikada ranije 
nije ostvario. Bio je to vrtoglavi uspjeh. Japan nije više vojna sila kao 
prije 1942, ali je privredna velesila. 

Plan razvoja od 1961. do 1970. predviđa udvostručenje nacionalnog 
dohotka u završnoj godini plana, uz spektakularni rast. Ako je 1955. 
osnovica 100, industrijska i rudarska proizvodnja u »ciljnoj godini« bit 

će 648; na istoj ljestvici proizvodnja željeza dostići će 296, strojograd- 
nja 448, kemijska industrija 344... Ova predviđanja nisu, naravno, 
sigurna, ali nisu ni pretjerana; nedavna prošlost lako im daje legitim- 
nost. 

Od kraja XIX. stoljeća do drugog svjetskog rata Japan je postigao 
prosječni postotak rasta od 4% godišnje; od 1946. do 1956. taj je 
postotak bio 10% (u Francuskoj 4,3%); od 1957. do 1959. 9,2%; od 
1959. do 1962. postotak rasta treba još izračunati, ali ostaje vrlo visok. 
To su rekordne brojke kojima se primiču jedino Zapadna Njemačka (i 
to izdaleka) i SSSR. Razvojni plan za razdoblje od 1961. do 1970. 
računa na srednji rast od 8,3%. 

Uzroci ovog napretka nisu tajanstveni. Najefikasniji od njih bila je 
dozvola američkih okupacijskih vlasti da se ponovo stvore trustovi 
koji su na početku izgledali osuđeni na propast. Nekadašnji se patri- 
jarhalni zaibatsu, koje je raspustio okupator, nisu više pojavili unatoč 
općepoznatim slučajevima ponovnog oživljavanja, ali nastala su vrlo 
velika poduzeća, među najznatnijima u današnjem svijetu. Japanski 
kapitalizam koji trijumfira i određuje to dosad neviđeno napredovanje 
predstavlja, kao i američki, pobjedu kapitalizma velikih »jedinica« 
koje bolje uspijevaju koristiti radnu snagu i kapital nego mala zanat- 
ska poduzeća koja i dalje rade, ali ih spašavaju, i to jedva, rad 
u obitelji ili vrlo jeftina radna snaga. 

S druge strane, kako financiranje poduzeća nije više, kao do 1941, 
samofinanciranje, industrijski uspjeh pretpostavlja, uz zaštitu Japan- 
ske banke, uspostavljanje čitavog sustava velikih bankarskih poduzeća 
i društava za investiranje s mnogo većom slobodom kretanja nego 
u Francuskoj. Ona izvlače novac malih štediša svim sredstvima 
reklame i propagande po američkom uzoru. Uostalom, to je potaklo 
pravo ludilo burzovnih kupovina, čak i u seljačkim sredinama, oprez- 
nim po prirodi, a sve su to olakšale basnoslovne dobiti ostvarene na 
tokijskoj burzi za vrijeme naglih skokova vrijednosti (400 puta više 
poslova nego prije rata). Međutim, od lipnja 1961. opadanje burzov- 
nih poslova smirilo je to ludilo igre i opet usmjerilo štednju na 
bankovne uloge i štedionice. 

Taj sustav objašnjava visoki iznos investicija (više od 20% naci- 
onalne potrošnje 1962), kao i zanimanje za japanske tvrtke koje 
pokazuje strani kapital, naročito američki. Zanimanje zasada sasvim 
»platonsko«, jer Japan nije, koliko se zna, sasvim »liberalizirao« 
razmjene, a dobit na uloženi kapital ne iznosi se lako iz zemlje. Jedne 
švicarske novine od 12. 4. 1961, razmatrajući mogućnost potpune libe- 
ralizacije, pišu međutim: »Sve u svemu, više volimo Japan nego Južnu 
Afriku, gdje još drijema velik broj evropskih kapitala. Nema sumnje 
da se ta zemlja... nalazi u punom uzletu, da njezina brojna radna 

snaga posjeduje sasvim natprosječnu spretnost i da njezini upravljači 
imaju ne samo nepokolebljivu vjeru u svoj uspjeh, nego i začuđujuće 
sposobnosti.x Ako se još ozbiljno umiješa i strani kapital, ritam 
japanskog rasta mogao bi doživjeti i bolje dane. 


Može li se uočiti pokretačke elemente takvog rasta? Uvijek je teško 
napraviti bilancu ekonomije u pokretu. Brojke brzo zastarijevaju 
i iznevjeruju zapažanja. Sigurno je, međutim, da je preobilna radna 
snaga (do ovih posljednjih mjeseci) bila snažna pomoć. Plan predviđa 
za 1961. 91 milijun stanovnika na otočju, 104 milijuna 1970. godine, 
odnosno porast od prosječno milijun stanovnika godišnje. 


Ovaj prirast ne koči privredni rast jer se, da ponovimo, predviđa 
udvostručenje nacionalnog dohotka do 1970, a s druge strane kontrola 
rađanja nadzire već sada porast pučanstva. Osim toga 1962, nadola- 
skom prorijeđenih ratnih naraštaja ponuda posla (naročito za kvalifici- 
rane poslove) nadilazi potražnju, zbog čega sada dolazi do povećanja 
plaća inženjera i profesora. 


Bez sumnje plaće i životni standard ostaju znatno ispod onih na 
Zapadu i u SAD. Ipak, uz različite potrebe i navike, situacija je 
daleko od toga da bude katastrofalna. U Osaki i Tokiju još uvijek 
postoje ćumezi (u Tokiju stanovništvo raste za 400.000 godišnje od 
kojih su 300.000 doseljenici). Ali prosječna dnevna potrošnja kalorija 
iznosi 2100, prihod u dolarima između 200 i 300, tj. četiri puta više 
nego u Indiji. Snažni razvoj ribarstva koji postavlja Japan na prvo 
mjesto na svijetu (love sve do Atlantika i do Kariba, 6 milijuna tona 
ribe godišnje), povišenje prinosa poljoprivrede u kojoj su, po odluci 
SAD, sva imanja manja od 2,5 hektara ukinuta i prodana (dok zimska 
proizvodnja u staklenicima dozvoljava dodatnu žetvu i raniji rast riže 
zbog prijetnje ljetnih tajfuna), polagano iskorištavanje velikog hlad- 
nog otoka Yeso, dovode danas Japan do skoro sigurne ravnoteže. 

Isto tako unutrašnje tržište podržava industrijski zamah. Podizanje 
životnog standarda označava se nizom novih nabavki, strojeva za 
pranje rublja, tranzistora, televizijskih prijemnika, fotografskih apa- 
rata (goleme japanske tvornice opskrbljuju najprije unutarnje tržište). 
Stvaraju se novi ukusi koje otkrivaju izvještaji o potrošnji mesa, ribe, 
slatkiša zapadnjačkog tipa, konzerviranih prehrambenih proizvoda, 
lijekova (naročito umirujućih sredstava); rižin alkohol uzmiče pred 
pivom a zeleni čaj (proizvodi se 77.000 tona godišnje) pred cejlonskim 
čajem. Odjeća i unutrašnjost kuća sve više se nadahnjuju evropskim 
stilom. Naravno, Japanac, po riječima novinara Roberta Guillana, 
ostaje bikulturan, sposoban da na ulici bude zapadnjački obučen, 
a uveče ponovo potraži japansko odijelo i navike. Ali očito je da ga 
sve više zahvaćaju i privlače zapadnjački običaji i da im podliježe. 

Ipak prepreka ima, nije sve savršeno u japanskoj ekonomiji; ona je 
čudo napora, strpljivog i inteligentnog rada. No ona ima svoja ograni- 
čenja, slabosti, opasnosti. Ne treba zaboraviti ni to da je agrarna 
reforma stvorila mnoštvo sitnih posjednika, da su najsitniji potčinjeni 
onim manje siromašnim, a svi zajedno nesposobni da se okupe i naro- 
čito, da dadu mjesta zaista modernoj i znanstveno zasnovanoj zemljo- 
radnji. »Samo bi socijalizam u tome uspio«, kaže jedan reporter. Kako 
da ne! Socijalistička iskustva spotiču se baš na zemljoradnji! Uosta- 
lom, svi pokušaji agrarne reforme, svugdje i u svako vrijeme, donosili 
su razočaranja, kad god su htjeli biti brzi i radikalni. Zemljišni su 
odnosi najtvrdokorniji od svih. 

Osim toga, Japan živi s otprilike dvostrukim brojem stanovnika 
nego Francuska na otprilike dvostruko manjem području (300.000 
naprama 500.000 km"). Obradiva zemlja čini svega 15% u odnosu na 
84% kod nas. Japan ima vrlo skromne prirodne uvjete. Industrija 
prerađuje samo vunu, pamuk, ugljen, željeznu rudu, naftu — sve iz 
uvoza. No porast je takav da dovodi i do velikog uvoza stranih 
strojeva i opreme. Odatle od rujna 1961. dolazi do uznemirujućih 
znakova neravnoteže trgovinske bilance, unatoč optimizmu što ga 
javno pokazuje Ikedina vlada. Iz teoretskih proračuna čak proizlazi da 
ta bilanca ne bi bila uravnotežena bez dobrodošlog trošenja američke 
okupacijske vojske. Tako dolazimo do krhkosti ovog uspjeha... 

Problem Japana, vezan s procvatom industrije, jest proizvodnja, ali 
još više prodaja. S ovog gledišta, stanje je nesigurno, jer on živi i može 
živjeti samo zahvaljujući razmjeni sa »slobodnim svijetom«, zahvalju- 
jući njegovom blagostanju i dobroj volji. Ali upravo je ta dobra volja 
u pitanju. Sjećanje na Japan prije 1939, kad je provodio bezobzirni 
trgovački damping, stvarnost snažno industrijaliziranog Japana koji 
u konkurenciji cijena_koristi_prednost niskih plaća, sve to navodi 
Žapad (a naročito Francisku koja je odviše oprezna u tim pitanjima) 
na suzdržanost koju otkriva sporost nesavršenih trgovačkih ugovora 
što se stalno dovode u pitanje. 

Sve je to dovoljno uznemirujuće da bi Japan došao u napast da bude 
»neutralistički poput Nehrua«, što bi mu omogućilo da se jače poveže 
s privredom Kine i jugoistočne Azije. S druge strane, japanski su 
socijalisti i komunisti prisiljeni misliti da će onog dana kad prestane 
američka prisutnost neka socijalna dostignuća lako biti dovedena 
u pitanje, naročito ustrojstvo parlamenta iz 1951, a još više sindikalne 
organizacije, što su se sporo rađale u ovoj poslušnoj zemlji, tim više jer 
ih veliki kapital nerado podnosi. Ove proturječne brige objašnjavaju 
zašto su izbori 1961. donijeli samo »rutinsku pobjedu« »umjerenim 
liberalima«, tj. velikom kapitalu koji je, prema zapažanjima dobro 
obaviještenih, potrošio više od pet milijardi jena (100 jena vrijedi 

otprilike 1 franak), da bi »spasio ovu zadnju nadu« i presjekao put 
socijalistima. 

Ali ovaj problem neće se dugo moći izbjegavati. Takav procvat 
izaziva stalnu napetost što nameće nadljudske zadatke. Tokio (10 
milijuna stanovnika), prvi grad na svijetu po broju stanovnika, toliko 
raste na svom preuskom prostoru koji ga već sad guši, da sanjari 
o nasipanju dijela uvale za izgradnju novih četvrti. To je Osaka već 
uradila da bi smjestila tešku industriju koju je privukla blizina njezine 
velike zalihe radne snage. Ove pojedinosti dovoljno govore o tome 
kako nesigurnost i veličanstvenost žive naporedo u japanskom isku- 
stvu. 
cijskom polju. Japan nije od danas do sutra, američkom odlukom, 
mogao postati parlamentarna demokracija, što pokazuju sitne pojedi- 
nosti; toga se trebalo unaprijed bojati. Paternalizam industrijalaca još 
je uvijek prisutan i vreba. Nekadašnje se nacionalističke agresivnosti 
nisu nipošto ugasile. Japan ima svoje stranke i svoja fanatična desni- 
čarska nasilja koja se oslanjaju na još uvijek gorljivi tradicionalizam 
zemlje. Tako car koji se ponizio pred pobjednikom ostaje car: tko god 
se digne na njega ili njegovu obitelj izlaže se smrti. Nekadašnji i vječni 
Japan odolijeva i danas. 

12.11.1960. socijalistički vođa Inegiro Asanuma, »japanski Mira- 
beau«, govori za televizijske gledaoce. Optužuje »licemjerje tobožnjeg 
američko-japanskog pakta o sigurnosti, sredstvu imperijalističke jen- 
kijevske agresije«. Milijuni gledalaca mogu ga vidjeti i čuti na malom 
ekranu. Tada svi vide kako iskače gimnazijalac mlađi od 17 godina 
i probada ga, ruku prekriženih na bodežu, prema zahvatu koji prepo- 
ručuje judoka, da udarac ne bi skrenuo. Zatim dvadeset dana kasnije 
izvršava samoubojstvo u zatvorskoj ćeliji. I zločin i samoubojstvo 
izazvali su provale osjećaja. Japan ne može odoljeti divljenju onome 
tko zna umrijeti za svoje ideje, čak i kad zločin izaziva negodovanje 
i ogorčenje. U ovom i sličnim stavovima ne treba vidjeti posljedicu 
religioznih vjerovanja. Japan nije, po našim uobičajenim mjerilima 
baš tako religiozan. Nije, naime, zaokupljen mišlju na onaj svijet, 
u potpunoj opreci s Indijom. U Japanu vlada određeni kodeks dru- 
štva, odgoja, časti i, kažimo i to, njegove kulture. 

III. 


EVROPSKE CIVILIZACIJE 


Naše smo proučavanje počeli s neevropskim civilizacijama: isla- 
mom, Crnom Afrikom, Kinom, Indijom, Japanom, Korejom, Indoki- 
nom i Indonezijom. Bilo je korisno da se u stanovitoj mjeri distanci- 
ramo od Evrope, da odemo u nepoznate krajeve, kako bismo se bolje 
osvjedočili da Evropa nije, ili barem više nije u središtu svijeta. 
Evropa i ne-Evropa: u toj opreci, međutim, još uvijek nalazimo svako 
ozbiljno objašnjenje svijeta. 

Vratit ćemo se sada sebi samima, Evropi, njenim rafiniranim, 
blistavim civilizacijama, koje ćemo spokojnije razmatrati nakon što 
smo proučili one druge. Ta široka naljepnica Evrope označavat će ne 
samo Zapad, staru Evropu, već također i nove Evrope na američkom 
kontinentu, koje izravno potječu iz stare, kao i to složeno evropsko 
iskustvo koje, ma što da se o njemu i o njegovoj ideologiji govorilo, 
jest neobično iskustvo Sovjetskog Saveza. 

PRVI DIO 


EVROPA 


Prethodno će biti korisno podsjetiti na neka shvaćanja, koliko god 
se ona činila očiglednima: 

1. Evropa je azijski poluotok, smali rt Azijex, odakle njena dvo- 
struka kob: a) njena veza s Istokom preko jednoga sve bogatijega 
kontinentalnog prostora, veza teško ostvariva nekoć, izmijenjena 
jučer razvojem željezničkih puteva, danas zračnim prometom; b) 
njena veza u svim smjerovima sa sedam mora svijeta. Evropa, to su 
prvenstveno brodovi, konvoji, pobjede nad neizmjernošću slanih 
voda. Petar Veliki nije pogriješio kad je prilikom svoga prvog putova- 
nja u Evropu, 1697, radio u brodogradilištima u čudesnom selu 
Saardamu, blizu Amsterdama. Već od kraja XV. st. nagla ekspanzija 
Evrope po morima svijeta, u doba velikih geografskih otkrića, defini- 
tivno opravdava tu njenu dvostruku sudbinu. 

2. Postoji opreka između Istoka i Zapada, između Sjevera i Juga, 
između toplog Sredozemlja (Mare Internum), unutrašnjeg mora Juga 
i hladnih »sredozemlja« Sjevera: Kanala La Manche, Sjevernog mora, 
Baltika. Ove razlike, koje se ogledaju u svim vidovima, odnose se na 
ljude, način prehrane, težnje, pa čak i na promjenjivu starodrevnost 
uspostavljene civilizacije. »Istami« (prevlake), povlašteni u prometu, 
povezuju Sjever s Jugom (ruski, njemački, francuski), postajući sve 
kraći i kraći kako se približavamo toj Zapadnoj Evropi, toliko istanje- 
noj da bi geografa podsjećala na kraj nekog lijevka koji se široko 
otvara prema Istoku. 

3. Kontrasti Istok-Zapad ili Sjever-Jug nastali su kako iz geograf- 
skih, tako i iz povijesnih razloga. 

Zapad gleda prema Rimu, Istok prema Konstantinopolu. Ogromno 
razdvajanje učinio je u IX. st. odlučujući uspjeh pokrštavanja što su ih 
provodili sveti Ciril i Metod. Ona su unaprijed oblikovala budućnost 
Istoka, budućnost pravoslavnog svijeta. 

Kasnije će se jasno uočiti jedno drugo razdvajanje, ovoga puta 
između Sjevera i Juga, s rođenjem protestantske vjere koja će, prilično 
zanimljivo, kršćanski svijet »rascijepiti« gotovo po samome starom 
rimskom limesu. 

PRVO POGLAVLJE 


PROSTORI, SLOBODE 


Sudbinu Evrope posve je odredio neprestan razvoj posebnih slo- 
boda, sloboStind, koje su u stvari povlastice rezervirane za određene 
grupe: neke ograničene, druge široke. Te se slobode često suprotstav- 
ljaju, čak međusobno i isključuju. 

Dakako, o tim slobodama nije moglo biti govora sve dok se 
Zapadna Evropa nije konstituirala kao homogen prostor, kao kuća 
u zaklonu. Nema li zaštićene kuće, tada, naravno, nema ni nekih 
mogućih sloboda. Ova dva problema zapravo su samo jedan. 


Evropski se prostor određuje: V—XIII. st. 


Dvije karte koje prate naša objašnjenja dozvoljavaju nam da ubr- 
zamo korak i izbjegnemo dosadno nabrajanje slučajnosti i katastrofa 
tijekom kojih se zapadni kraj evropskog poluotoka malo-pomalo 
izgrađivao u jednu koherentnu, ili barem prilično koherentnu cjelinu. 


e Evropski se prostor razgraničio nizom ratova i osvajanja. Sve 
počinje lomom Rimskog Carstva na dva dijela, lomom koji potvrđuje, ali 
ga ne stvara, car Teodozije 395. godine. 


Odvajkada, ili gotovo tako, postojao je jedan naseljeni mediteran- 
ski Istok, vrlo stare i bogate civilizacije, kojemu su život davali brojni 
obrti, i, već od samog početka rimskog osvajanja, jedan Zapad, 
takoreći »Daleki zapad«, opustošen, možda i zapušten, gdje je Rim, 
podižući gradove, ponekad uspostavio neku civilizaciju, svoju vlastitu, 
ili pak njenu izobličenu sliku. 

Nakon podjele 395, pars Occidentis upoznat će niz kataklizmi na 
trima granicama koje ga okružuju: na sjeveroistoku, “uzduž rijeka 
Rajne i Dunava; na jugu, u Sredozemlju; na svojim dugim, dugo 
vremena mirnim »océanskim« granicama od Danske do Gibraltara. 
Te opasnosti i reakcije koje će one prouzročiti, omeđit će, stvoriti 
evropski prostor, 

1) Na sjeveroistoku, dvostruki limes rijeka Rajne i Dunava nije 
izdržao pred najezdama barbara koji su bježali pred Hunima: 405. 
veliki prodor Germana pod Radagesom* dospio je do Italije i zausta- 
vio se u srcu Toskane. Nešto kasnije, 31. prosinca 406, brojni barbar- 
ski narodi prešli su zamrznuti Dunav u blizini Mainza i preplavili 
galske provincije. 

Razvaljena vrata bit će opet zatvorena tek nakon poraza Huna 
u velikoj bici na Katalaunskim poljima 451. Nakon toga, ponovno 
konstituiranje prostora teklo je razmjerno brzo. Za vladavine Mero- 
vinga Galija je povratila granicu uz Dunav koja će ubrzo biti prilično 
pomaknuta prema istoku; karolinški će je vladari održati daleko od 
Dunava, prodirući čak i do »Madžarske« Avara. Obraćanje na kršćan- 
sku vjeru, kojim dominira slavno ime svetog Bonifacija, učvršćuje taj 
ogroman pomak prema istoku. Zapad je, dakle, uspio tamo gdje je 
oprez rimskih careva Augusta i Tiberija doživio poraz. 

Otada Germanija štiti zapadni svijet od azijskog Istoka. Njenom će 
zaslugom biti zaustavljeni madžarski konjanici kod Merseburga 933, 
a potom poraženi na Leškom polju 955. god. Njemačko Sveto Rimsko 
Carstvo u tome će pronaći razlog svoga postojanja kad 962. bude 
zamijenilo Karolinško Carstvo (koje je na Božić 800. god. utemeljio 
Karlo Veliki). 

Istočna granica, koja više nije ugrožena, tada doživljava svoj pro- 
cvat i još se više pomiče na istok s nastankom kršćanskih država 
(Poljske, Ugarske, Češke) i sa zamahom germanske kolonizacije 
u XI-XIII. st. I s te će strane sve biti uglavnom mirno sve do snažne 
najezde Mongola oko 1240, čudom zaustavljene pred Poljskom i u bli- 
zini Jadranskog mora. Kijevska će država jedina biti žrtvom te na- 
jezde. 

2) Prema jugu se stvara opasna granica već od prvih uspjeha 
arapskih osvajanja kompaktnog Pirenejskog poluotoka, a zatim i Siti- 
lije. Ta je granica tim opasnija što je u Sredozemlju došlo do uzastop- 
nih »izdaja« Sjeverne Afrike, sve do tada kršćanske vjere. Sredozem- 
lje u svome zapadnom dijelu postaje »muslimansko jezero«. Prva 
djelotvorna reakcija bit će stvaranje teške konjice, koja će vođena 
Karlom Martelom trijumfirati u bici kod Poitiersa 732. godine. Karo- 


* nap. prev. Radages = vođa Ostrogota 

linzima će ta pobjeda donijeti ogromnu, no kratkotrajnu sreću, čije će 
se posljedice osjetiti s one strane Rajne, sve do Saske i Ugarske. 

Međutim, protiv islama, nadmoćnog susjeda, kršćanstvo će morati 
povesti tešku, dramatičnu borbu i izmisliti ideju-vodilju svetoga rata, 
križarskoga rata. Ti će vojni pohodi biti beskonačni: prvi križarski rat 
— naravno, ne i prva borba protiv islama, ali svakako prva koja je bila 
kolektivna, svjesna, očigledna — započeo je 1095; posljednji križarski 
rat, koji, doduše, ne znači i kraj borbe, pohod je Luja IX Svetoga na 
Tunis 1270. 

Kad su Egipćani (Mameluci) 1291. ponovnim zauzimanjem Sv. 
Ivana od Akre (Akona) zaustavili te velike zapadne avanture, zamisao 
križarskoga rata na Zapadu će i dalje uznemiravati duhove i srca, 
s nenadanim oživljavanjima križarske ideje u XV, u XVI. st..... Još su 
u XVII. st. postojali »usamljenici križarskoga rata«, kako ih naziva 
jedan povjesničar, Alphonse Dupront, koji je sve do XIX. st. pratio tu 
opsjedajuću mistiku, prepoznatljivu u nedavnim kolonijalnim avantu- 
rama. 

Da li su križarski ratovi između 1095. 1 1291. stajali tadašnji slabo 
naseljeni Zapad (jedva 50 milijuna stanovnika) nekih 4 ili 5 milijuna 
ljudi, kao što pretpostavljaju neke nedavne i vrlo smione statističke 
računice? Nitko to ne bi znao reći. Dakako, oni su bili drama 
nastajuće Evrope i njen prvi, i to dvostruki trijumf: neizvjesno i privre- 
meno ponovno osvojenje Svetoga groba i definitivno zaposjedanje 
Sredozemlja, prepunog bogatstava. Križarski su ratovi naposljetku 
utvrdili zapadni prostor na njegovim južnim granicama, dugo vremena 
najvažnijim od svih, sve do velikih pomorskih otkrića u XV. i XVI. 
stoljeću. 

3) Na zapadu i sjeverozapadu, sve do Sredozemlja, provale Nor- 
mana iznenadit će Evropu, čija je sklonost pomorstvu kasno došla do 
izražaja (osim u Nizozemskoj, Irskoj 1 Italiji). Zatečena i nemoćna 
pred tim osvajanjima, koja će joj zadavati teških briga, Evropa će 
naposljetku, dugoročno gledano, iz njih izvući nekih koristi. 

Nije riječ o tome da se zagovaraju ovi nemilosrdni gusari. Oni su 
Evropu surovo opljačkali. Pa ipak, kako da se ne divimo njihovim 
zadivljujućim pothvatima: njihovim pohodima preko cijele Ruske 
ploče, njihovu otkriću Amerike koja je — netom otkrivena — već 
izgubljena, jer, kao što je napisao Henri Pirenne, »Evropi još nije bila 
potrebnax? Povjesničari ekonomisti još su blagonakloniji prema 
Vikinzima: oni tvrde da su njihove pljačke blaga (posebno crkvenih) 
ponovo oživjele kolanje jednog dijela plemenitih kovina, nepokretnih 
i kao uspavanih nakon privrednog zastoja koji je uslijedio poslije pada 
Rima. Vikinzi bi, samim svojim pljačkama, bili dobavljači novca, tog 
novca koji je opet dao maha zapadnoj privredi. ` 

e Da se shvati prva evropska civilizacija, treba ukratko podsjetiti na te 
katastrofe, zamisliti okrutne »noći« IX. i X. st. i prvobitno siromaštvo 
Evrope koja se svakodnevno morala boriti za opstanak. 


Zapravo, lišena značajnih tržišta, ograničena na privredu golog 
preživljavanja, »opkoljena, ili bolje rečeno osvojena tvrđava« (Marc 
Bloch), ta jadna Evropa tada ne može podnijeti teret velikih država. 
Netom utemeljene, one propadaju, ili se raspadaju. Brzo izgrađeno 
carstvo Karla Velikoga ruši se nedugo nakon smrti čuvenoga vladara 
(814). Sveto Njemačko Carstvo već prilično rano neće biti drugo doli 
prostrana, ali oronula kuća. Dakle, Zapadna se Evropa dijeli na 
mnogobrojna i sićušna vlastelinstva. Feudalni poredak (feudalni, od 
raznih kraljevina Zapada, od kojih se neke moderniziraju, ali vrlo 
sporo, poput Kraljevine Francuske, dok, naprotiv, druge ostaju »vrlo 
konzervativne«, poput Reicha. 

Međutim, taj izmučeni svijet, zlostavljan iznutra, napadan izvana, 
već je jedna civilizacija čija je homogenost očigledna. Unatoč njenoj 
raznolikosti, valja govoriti o »feudalnoj civilizaciji« (Lucien Febvre), 
kojoj se, gdje god smo je proučavali, postavljaju isti veliki problemi, 
često u analognim uvjetima i s analognim rješenjima. Ta je civilizacija 
rođena iz višestrukih etničkih i privrednih miješanja, neprestanih 
borbi, zajedničkih vjerovanja, i nadasve, »iz samih nevolja« za koje je 
nastojala pronaći lijeka. 


e Feudalizam izgrađuje Evropu. Ta Evropa između XI. i XII. st. 
dosiže svoju prvu mladost, svoju prvu snagu, u znaku razvijenog feuda- 
lizma, tj. u znaku izvanredno originalnoga, osobitoga političkog, društve- 
nog i privrednog uređenja, u znaku civilizacije koja već doživljava svoje 
drugo ili treće vrenje. 


Kako, međutim, definirati tu raznobojnu civilizaciju? Feudalizam 
nije moguć, u Evropi ili bilo gdje drugdje, ako nema prethodnog 
raspada nekog većeg političkog tijela. U slučaju Evrope, to političko 
tijelo je veliko Karolinško Carstvo, ta prva »Evropa« čije se i samo 
ime tada potvrđuje (Europa, vel regnum Caroli) i koje će iščeznuti 
s velikim kraljem kojega je jedan njegov dvorski pjesnik pozdravio 
kao pater Europae. 

Feudalizam je bio prirodna posljedica toga sloma. Prilikom poraza 
lipnja 1940. jedan je francuski oficir sanjao da nekim čudom svaka 
vojna jedinica na trenutak dobije svoju autonomiju, pravo da djeluje 
po svojoj volji i da ne mora poštivati opća naređenja koja je vezuju uz 
sve nedjelotvornije vodstvo, a ono, mimo svojih želja, svaku pojedinu 

grupu gura u propast. Feudalizam je rođen iz analogne reakcije, ako 
tako možemo reći, s jednom, između svih ostalih razlika sigurno 
bitnom razlikom, a ta je da nije nastao iz tako brzoga sloma kao što 
bijaše slom 1940. Feudalizmu je bilo potrebno nekoliko stoljeća da bi 
se uspostavio. Njegova je narav, doduše, istodobno i obrambena 
i lokalna reakcija. Utvrđeni zamak na svome brežuljku, okružen selom 
ili selima, kojemu (kojima) pruža zaštitu, nije neka bezrazložnost, 
puki luksuz, već sredstvo za obranu. 

Međutim, feudalizam je još i nešto drugo: društvo utemeljeno na 
ljudskim odnosima, na lancu međusobnih zavisnosti; privreda u kojoj 
zemlja nije jedino, ali je najčešće sredstvo plaćanja usluga. Vlastelin bi 
od kralja, svoga seniora, ili nekog po rangu višeg plemića, dobio na 
uživanje leno (feodum), vlastelinstvo, uz obvezu da uzvrati nizom 
usluga, među kojima je i pomoć u ova četiri slučaja: 1. plaćanje 
zakupnine senioru; 2. plaćanje prilikom proglašenja starijeg seniorova 
sina vitezom; 3. plaćanje prilikom vjenčanja starije kćeri; 4. prilikom 
odlaska seniora u križarski rat. Vlastelin bi, pak, pojedine dijelove 
svoga lena ustupio drugim nižim vlastelinima ili seljacima. On bi 
seljacima ustupio zemlju, koju bi svaki seljak obrađivao uz obvezu 
davanja novčane rente, jednog dijela žetve (razne daće) i radne rente 


Takvoj društvenoj piramidi, s njenim obvezama, pravilima, vjerno- 
stima, takvoj mobilizaciji snaga Zapad duguje svoj opstanak i očuva- 
nje stare kršćanske i rimske baštine kojoj će dodati shvaćanja, vrline 
i ideologije feudalnog poretka (svoju vlastitu civilizaciju). 

Zapravo, Evropa, koja je tada zaboravila i svoje vlastito ime, 
konstituirala se kao svijet odvojen zidovima, u kojemu je značenje 
imala jedino mala regija, uski zavičaj. 

Sasvim sigurno su u tim počecima evropskoga života postojale 
i neke vrlo velike prednosti, jer se svaka regija tako mogla po svojoj 
volji razvijati, poput slobodne biljke. Zbog toga, svaka je od njih bila 
entitet, snažna jedinka, svjesna cjelina, spremna da brani svoj teritorij 
i svoju nezavisnost. 

Zanimljivo je što se unatoč svemu tomu, unatoč političkoj rascjep- 
kanosti, uspostavila očigledna civilizacijska i kulturološka konvergen- 
cija. Hodočasnici (npr. na grob apostola Jakova u Santiago de Com- 
postela) ili putnici na poslovnom putovanju osjećaju se kao kod kuće 
isto tako u Libecku kao i u Parizu; u Londonu kao i u Bruggeu, 
u Kolnu kao i u Burgosu, Milanu ili Veneciji. Moralne, vjerske 
i kulturne vrijednosti, pravila rata, ljubavi, života i smrti posvuda su 
jednaka, od jednog do drugog lena, bez obzira na njihove razmirice, 
pobune i sukobe. Stoga uistinu postoji jedno jedino kršćanstvo (Marc 

Bloch) i ono što možemo nazvati viteškom civilizacijom, civilizacijom 
trubadura i truvera, udvorne ljubavi. 

Križarski ratovi govore o tome jedinstvu, jer se iskazuju kao 
masovni pokreti, avanture, kolektivne strasti zajedničke tim nebroje- 
nim malim državicama. 


Sloboda ili, bolje rečeno, slobode: XI—XVIII. st. 


Pretpostavimo da nam je ostavljeno na volju da prikupimo cjelo- 
kupnu masu naših spoznaja o evropskoj povijesti, od V. st. do 
sadašnjega doba, ili još bolje do XVIII. st., zatim da je ubilježimo, ako 
se takvo bilježenje može zamisliti, u elektroničku memoriju, i napo- 
kon, da smo dovoljno znatiželjni kako bismo tu polivalentnu memo- 
riju upitali za onaj problem koji se najčešće javlja i u vremenu 
i u prostoru tijekom te beskonačne povijesti. Posve je sigurno da je to 
problem slobode ili, bolje rečeno, evropskih sloboda. Riječ ’sloboda’ 
je ključna riječ. 

U svakom slučaju, to što je zapadni svijet, u svojoj ideološkoj borbi 
danas, sam za sebe izabrao naziv »slobodnoga svijeta«, snakanama za 
koje se ne bi moglo reći da su sasvim čiste, pokazuje se kao iskreno, 
u svjetlu evropske povijesti promatrane u svome višestoljetnom kre- 
tanju. 


© Pod slobodom treba podrazumijevati sve oblike sloboda, uključujući 
i zloupotrebe. 


Te se slobode, u stvari, ne prestaju ugrožavati međusobno. Neka 
sloboda ograničava, ukida neku drugu, koja će pak i sama pasti pred 
nekim novim protivnikom. Ovaj nikad miroljubivi slijed bijaše jedna 
od tajni napredaka Evrope. 

No još valja precizirati što se pod riječju ’sloboda’ podrazumijeva. 
Ne toliko osobna sloboda, koja je uobičajena mjera današnjega »slo- 
bodnoga svijeta«, koliko sloboda grupa. Značajno je da srednji vijek 
mnogo više spominje libertates nego libertas. Stavljena tako u mno- 
zinu, riječ se gotovo ne razlikuje od privilegia, ili jura. Uistinu, 
slobode su skupovi sloboština, povlastica, u zaklonu kojih se odre- 
đena zajednica ljudi i interesa štiti, a zatim, potpomognuta tom zašti- 
tom, nasrće, i to često bez stida, na druge zajednice. 

Za te kolektivne slobode, za koje je bilo potrebno dugo vremena da 
se u potpunosti uspostave, kasnije je trebalo i dugo vremena da se 
svedu u svoje razumne granice ili pak da se ukinu. Općenito govoreći, 
one imaju težak život. 

e Oslobađanje seljaštva nazire se kao jedno od prvih oslobađanja, ali 
je posve sigurno posljednje koje je ostvareno — čak se može tvrditi da još ni 
danas nije završeno. 


Nema slobode, po našem mišljenju, osim u slučaju kad između 
seljaka i zemlje više ne posreduje nikakvo strano vlasništvo, feudalno, 
gradsko ili kapitalističko; kad nikakvo ropstvo ne sputava osobu 
seljaka; napokon, kad je djelatnost seljaka dovoljno produktivna da 
mu osigura prehranu i ostavi višak vrijednosti, te kad taj višak 
vrijednosti, ako dospije na obližnju tržnicu, ne obogati samo posred- 
nika, već omogući seljaku da kupuje barem ono nužno. 

Evo mnogih uvjeta. Ako možemo reći da je evropski seljak u pro- 
šlosti imao nekih olakšica, i čak izvjesnih sloboda, to je samo u odnosu 
na druge seljake, sigurno mnogo potlačenije od njega samoga. Opće- 
nito, svaki mu je privredni polet bio povoljan. 

Tako, naprimjer, privredno buđenje Evrope, počevši od X. st. 
najranije. U to doba proizvodnja posvuda raste, kako u »novim« 
državama Sjevera, gdje se iz germanskih zemalja i iz Poljske širi 
tropoljni plodored, tako i u krajevima Juga (Italija, južna Francuska) 
gdje dvopoljni plodored (žitarice, ugar) ostaje pravilom. 

Taj je porast proizvodnje povezan s demografskim rastom i razvit- 
kom gradova. Razvitak gradova bio je bitan uvjet; međutim, rast 
proizvodnje išao mu je u prilog. 

Već od XI. st. i sve dok traje privredni uspon, sudbina seljaka 
dotada vezanoga za zemlju u svojstvu kmeta, brzo se preobražava. 
»Nakon što je pripadala ratniku, zatim, u suparništvu s njim, čovjeku 
Crkve, njiva dolazi u ruke čovjeka s plugom. .. (Slijedi) prepuštanje 
zemlje svim poljodjelcima koji su je željeli, uz obvezu plaćanja vrlo 
niske godišnje kamate starim vlasnicima.« To se zakupljivanje zemlje 
vršilo »u razdoblju u kojemu je zemlje bilo mnogo, a ljudi malo, dakle, 
kad je ljudski rad bio traženiji od zemlje« (d'Avenel). Nedvojbeno je 
u mnogim područjima (ne u svima) tada došlo do izvjesnog oslobađa- 
nja seljaštva. »Bili smo slobodni«, volio je govoriti povjesničar Henri 
Pirenne, pritom misleći na seljake Zapada, »već od XII. st.« 

To oslobođenje nije, međutim, ni potpuno ni opće, a nadasve — nije 
konačno. Da postoji stanovita ravnoteža — vrlo rasprostranjena, 
uistinu — da ta ravnoteža stvarno zemlju ostavlja seljaku, da je on 
gospodar, čak »vlastelin u svojoj kući«, da svoju zemlju može ustupiti 
ili prodati, posve je točno. Napokon, zakupnina u novcu prilično je 
rano utvrđena, što će dugoročno seljaku ići u prilog, jer novac kroz 
stoljeća neće prestajati devalvirati, i novčana će davanja, utvrđena 
jednom zauvijek, s vremenom ponekad postati smiješna. 

Međutim, ovdje nije riječ o pravno utvrđenim olakšicama. Vlastelin 
i dalje posjeduje pravo višeg reda na zemlju, koje, ovisno o okolno- 
stima i o mjestu, uvijek može pokazati svoju opresivnu moć. Povijest 
seljačkih buna dokaz je tome: žakerija u Francuskoj (1358), pobuna 
engleskih radnika i seljaka (1381), silan i nagli ustanak njemačkih 
seljaka (1524-1525), ili, opet u Francuskoj, ti lančani nizovi seljačkih 
nemira u prvoj polovici XVII. st. Svaki su put ti ustanci, ti »generalni 
štrajkovi«, bili ugušeni. Samo je njihova stalno prisutna prijetnja 
pomogla seljaštvu da sačuva dio sloboda i olakšica koje je steklo. 

Te im se slobode u stvari ponovo osporavaju u čitavoj Evropi 
s privrednim i kapitalističkim prodorom modernoga svijeta. Već se od 
XVI. st, a još više u XVII, kapitalizam, koji s privrednom regresijom 
više ne nalazi tako lako neko drugo područje, okreće prema zemlji. 
Poput mrlje ulja, snažna »vlastelinska« reakcija, građanska koliko 
i veleposjednička, širi se oko velikih i malih gradova i preplavljuje 
okolne predjele. Posjedi novoga tipa (farme, majuri, ladanja, riječi se 
mijenjaju ovisno o područjima i nemaju uvijek svoje današnje znače- 
nje) postaju imanja, po mogućnosti u vlasništvu samo jednoga posjed- 
nika, na uštrb, prije svega, seljačke zemlje. Pravi kapitalistički duh 
uglavnom potiče te veleposjednike zainteresirane za produktivnost, za 
profit. Kako su oni i zajmodavci, seljaci se kod njih zadužuju do te 
mjere da jednoga lijepog dana ostaju bez zemlje, ili je tereti jedna od 
onih bezbrojnih utvrđenih obveznica, ugovori kojih su prepune biljez- 
ničke knjige. Sve, dakle, (čak i ugovori o zakupu imanja često 
uglavljeni u naturi, u žitu, a ne uvijek u novcu) pogoršava položaj 
seljaka. 

Izrazita u cijeloj Evropi, takva je reakcija osobito tragična u Srednjoj 
i Istočnoj Evropi, u Njemačkoj iznad Elbe (Ostelbien), u Poljskoj, 
Češkoj, Austriji, čak i na Balkanu i u Moskovskoj Kneževini. Krajem 
XVI. st. posvuda se u tim područjima (nekima »još divljim«) uspostav- 
lja ono što povjesničari sve više nazivaju drugim kmetstvom. Seljak je 
ponovo u mreži vlastelinskog poretka, gorega od onoga nekoć. Veli- 
kaš je gospodar imanja, poduzetnik, trgovac žitom. Da bi odgovorio 
na rastuću potražnju za žitom, prisiljava svoje seljake da umnogostru- 
čuju tlake (5 dana tjedno u Češkoj gdje seljak svoju zemlju obrađuje 
samo subotom, dok tlake u Sloveniji, u XV. st. ograničene na deset 
dana godišnje, krajem XVI. st. pokrivaju šest mjeseci godišnje) kako 
bi obrađivali zemlju koju on izravno posjeduje (obližnje imanje ili 
rezervno dobro). Taj poredak koji će na Istoku trajati sve do XIX. st. 
nedvojbeno je u velikoj mjeri odgovoran za naknadna zaostajanja tih 
područja u odnosu na područja Zapada. 

Na Zapadu, zapravo, pod liberalnim uređenjem u usporedbi s onim 
na Istoku, promjena u korist seljaštva započela je već od XVIII. st. 

— u Francuskoj, od Lawova sustava koji je sve ubrzao (pa i seoska 
pijančenja). Francuska revolucija dovršava tu evoluciju, jednim pote- 
zom oslobađajući seljačku zemlju od feudalnih dažbina koje su je 
teretile; primjer koji će se pronositi revolucionarnim i Napoleonovim 
ratovima. 


e Gradske slobode. Gradovi su motori neprekidno u radu. Oni su 
jedini na sebe preuzeli brigu za prvi razvoj Evrope. Iz njega su se okoristili 
svojim »slobodama«. 


Dugotrajno nazadovanje Zapada je s X. st. dovelo do zastrašuju- 
ćega nazadovanja gradova: jedva da su još i postojali. 

Kad s materijalnim napretkom od XI. do XIII. st. privredna 
kretanja mijenjaju smjer, ona označavaju početak živoga preporoda 
grada. Sve se zbiva kao da su prilikom toga ponovnog pokretanja 
gradova napredovali brže nego glomazne teritorijalne države. One će 
se početi pojavljivati sa svojim modernim, ili gotovo modernim, 
obilježjima najranije u XV. st. Gradovi će, pak, razbiti okvire feudal- 
nih država unutar kojih počinju rasti već od XI. i XII. stoljeća. 
Moderni, ispred svoga vremena, oni naviještaju budućnost. Oni već 
jesu ta budućnost. 

Dakako, gradovi nisu uvijek i od samoga početka strogo nezavisni. 
Pa ipak, veliki slobodni gradovi pojavljuju se rano u Italiji, tada 
najnaprednijoj zemlji cijeloga Zapada. Također i u Nizozemskoj, »toj 
drugoj Italiji«. Venecija, Genova, Firenca, Milano, Gand, Bruges već 
su »moderni« gradovi, u doba u kojemu je kraljevanje Luja IX 
Svetoga tipično »srednjovjekovno«. 


Iza tih gradova kojima upravljaju vojvode, duždevi ili konzuli, 
mnogobrojni manje važni gradovi dobivaju, no ne bez borbi (na 
temelju svojih povlastica), pravo da samoupravljaju, da nadziru svoje 
financije, sudstvo i zemlju koju posjeduju. 

Općenito govoreći, puna sloboda je nagrada za materijalni prospe- 
ritet koji jedini nekim gradovima omogućuje da se istodobno brinu i za 
SVOj privredni život i za svoju vanjsku obranu. To su gradovi-države. 
Samo su neki gradovi ostvarili tako visok cilj, ali svi iz trgovine 
i djelatnosti zanatskih cehova crpu načelo izvjesne nezavisnosti, nekog 
prava na posebne slobode. 

Ti cehovi istovremeno rade i za lokalno tržište i za daleku trgovinu. 
Nesumnjivo, gradska privreda je mogla prosperirati tako kako je 
prosperirala jedino zato što je uvelike nadmašila lokalnu privredu. 
U XV. st. grad Liibeck, najvažniji u snažnom trgovačkom savezu koji 
se naziva Hanza i okuplja trgovačke gradove od Baltika pa sve do 

Rajne, održava odnose s čitavim tada poznatim svijetom. To isto se 
može reći i za Veneciju, ili za Genovu, ili za Firencu, ili za Barcelonu. 

U tim povlaštenim središtima prvi kapitalizam trijumfira s »trgovi- 
nom na daleko«. Početak je to vladavine trgovaca-poduzetnika koji 
pribavljaju sirovine i radnu snagu te osiguravaju prodaju industrijskih 
proizvoda, dok majstori obrtnici, kao i njihovi kalfe, sve više postaju 
najamni radnici, u tom Verlagsystemu (ta neprevodiva riječ njemačkih 
povjesničara uglavnom znači majstorov rad od donesenog materijala). 
Trgovci čine značajne ličnosti u »popolo grasso«.* Običan narod, 
»mršav« narod, često će se gotovo uzaludno buniti, kao naprimjer 
u Gandu, ili pak u Firenci, gdje 1378. izbija snažna revolucija Ci- 
ompa... 

Te unutrašnje borbe (»čarke«, kako ih naziva Beaumanoir govoreći 
o zanatlijama Flandrije koji uistinu štrajkaju u današnjem značenju te 
riječi kako bi ostvarili povećanje nadnica) zapravo izražavaju dru- 
štvene napetosti, već prave klasne borbe u tim radinim gradovima. 
Utoliko više što će se postupno očitovati opreka između majstora 
i kalfi. Kalfe, postrance zbog nemogućnosti izradbe skupocjenih 
»remek- -djela«, jedinih koja bi omogućila njihov društveni uspon, 
imaju svoje grupacije, svoja udruženja, svoje »lože« od jednog do 
drugog grada i svoje skitnje... Oni su bili prvi radnički proletarijat. 

Međutim, i takav proleter, ukoliko je građanin, i samom činjenicom 
da to jest, još uvijek je povlašten barem sve dotle dok bude trajalo 
veliko doba nezavisnih ili polunezavisnih gradova. 

Da li je postojala, kako što smatra Max Weber, tipologija svoj- 
stvena gradovima evropskoga srednjovjekovlja, tim »zatvorenim gra- 
dovima«, kako ih on definira? 

Točno je da su oni isključivi i da ni najmanjeg obzira nemaju prema 
onome tko se nalazi van njihovih zidina. Ništa više od tih gradova ne 
podsjeća tako na djelotvorni despotizam kineskoga mandarina, pred- 
stavnika države. Sela u njihovome okružju često su im podvrgnuta: 
seljak, a nikad građanin, obavezan je isključivo prodavati svoje žito na 
gradskoj tržnici, a često mu je zabranjeno da kod kuće otvori obrt. 
Osim ako su, naprotiv, gradu potrebne njegove usluge u određenoj 
oblasti. Takvo se ustrojstvo, sigurno, vrlo razlikuje od ustrojstva 
antičkoga grada, politički otvorenoga prema svom »polju«: atenski 
seljak u klasično doba građanin je s istim pravom kao i stanovnik 
grada. 

Nimalo ne čudi, dakle, da se prava građanstva dodjeljuju izuzetno 
škrto, osim kad je za grad krajnje hitno da svoje stanovništvo poveća. 
Tako Venecija 1345, neposredno nakon »crne smrti«, unaprijed prih- 


* popolo grasso (tal.) = »tusta čeljad«, grasso (tal.) = tust, ugojen, debeo 

vaća kao nove građane sve one koji se u njoj žele nastaniti. Serenis- 
sima obično je manje darežljiva. Ona poznaje dvije vrste prava na 
građanstvo, jedno nazvano intus kojim se postaje cittadino druge vrste; 
drugo, puno pravo građanstva, nazvano de intus et de extra, nad kojim 
ljubomorno bdije patricijat kako bi sačuvao svoje povlastice. Potrebno 
je 15 godina boravka u Veneciji da se stekne pravo građanstva intus, 
20) godina za drugo pravo. Cak se, prema prilikama, vrši razlikovanje 
između »starih« i novih građana. Jedna naredba iz 1386. određuje da 
jedino »stari« Mlečani imaju pravo trgovanja s njemačkim trgovcima 
nastanjenima u Veneciji. 

Sebeljubiv, oprezan, surov, grad je, nasuprot ostalome svijetu, 
spreman braniti svoje slobode, često s vrlo velikom hrabrošću, u kraj- 
njem slučaju bez ikakva obzira prema slobodama drugih. Krvoločne 
borbe gradova, nagovještavaju već obilježja nacionalnih borbi budu- 
ćih stoljeća. 

Sloboda gradova će, međutim, ubrzo biti ugrožena kad moderne 
države, u svome nastajanju mnogo sporije od gradova, budu jačale 
u XV. st. 

Gradove će tada često sputavati država, koja će, prema okolno- 
stima, dijeliti kazne ili povlastice. Odatle i neke teške krize: comuni- 
dades Kastilje 1521; Karlo V reducira Gand 1540... I mnogo neiz- 
bježnih kompromisa. Jer moderna je monarhija bila moguća zahvalju- 
jući samo suradnji gradova. Bit će nužno da se gradovi pokore, da 
odustanu od nekih svojih povlastica ne bi li sačuvali neke druge. Kao 
naknada za odustajanje od svojih sloboda bit će im otvoreno novo 
polje moderne države: mnogo širi promet roba, unosni zajmovi, 
i također — u nekim zemljama — osobito u Francuskoj, kupnja državnih 
službi (prodajnost službi). Teritorijalna privreda se uspostavlja, zamje- 
njujući gradsku privredu, prethodni stadij. Međutim, teritorijalna 
privreda ostaje usmjerena prema gradu. Pored države, gradovi nastav- 
ljaju voditi igru. 


e Trenutak država nazvanih teritorijalnima (zapravo modernih 
država) osvanuo je kasno. Starom konceptu kraljevske vlasti, utemeljenoj 
na krvnim vezama, na odnosima vladara i vazala, trebalo je dugo 
vremena da iščezne, ili barem da se preobrazi. 


Prekretnica nastaje u XV. st, i prije svega gotovo isključivo tamo 
gdje nije došlo do intenzivne urbane revolucije. Ni Italija, ni Nizozem- 
ska, čak ni Njemačka koja je poznavala toliko slobodnih, aktivnih 
i bogatih gradova, neće biti izabrani teren za novi tip vladanja. 
Moderna se monarhija prvenstveno razvija u Španjolskoj, u Francu- 

skoj, u Engleskoj, s vladarima novog tipa, kao što su Ivan II Aragon- 
ski (otac Ferdinanda Katoličkog), Luj XI, Henrik VII iz kuće Tudor. 

U službi teritorijalnih država nalaze se »funkcionari«, nazovimo ih 
tako da ne budemo anakroni, »državni službenici«, svi su oni služitelji 
države, isto kao i »legisti«, obrazovani na rimskome pravu, savjetnici, 
»MINISLTI« . .. 

Državama u prilog ide i obožavanje narodnih masa koje u monarhu 
vide prirodnog zaštitnika protiv Crkve i velikaša. U Francuskoj sve do 
XVIII. st. monarhija je mogla računati na narodnu odanost, na »jednu 
ljubavnu religiju« (Michelet). 

Ta se moderna država rađa iz novih i imperativnih potreba rata: 
artiljerija, borbene flote, porast brojnog stanja, njeno upravljanje čine 
sve skupljim i skupljim. Rat, majka svih stvari, bellum omnium mater, 
stvorio je i moderno doba. 

Moderna država uskoro više neće priznavati nikakvu prevlast; ni 
nadmoć cara Svetoga Njemačkog Carstva, kojega ne cijene više ni 
sami prinčevi Carstva, ni nadmoć papinstva, nekoć ogromnoga moral- 
nog i političkog autoriteta. Svaka država želi biti sama, bez kontrole, 
slobodna: raison d'Etat (državni razlog, izraz se prvi put pojavljuje 
u tekstu harange kardinala della Case Karlu V, povodom sramotne 
i beznačajne zgode 1552 — osvajanja Mantove) postaje ultima ratio. 
Državni se razlog iskazuje kao otkrivajuće obilježje te evolucije tije- 
kom koje zapadni politički oblici od tradicionalističkog, paternalistič- 
kog i mističkog kraljevanja prelaze u modernu monarhiju jurista. 

Već će vrlo rano neki duhovi nagovijestiti taj dolazak na vlast 
država, »superiorem non recognoscentes«, prema izreci jurista Bar- 
tola de Sassoferrata (XIV. st). No oni su bili ispred svoje političke 
zbilje. 

U Francuskoj će teoriju u nedjeljivom suverenitetu države braniti 
Jean Bodin u svome Traité de la République tek 1577. god. (riječ 
republika valja razumijevati u latinskome značenju: javno, opće 
dobro). Suverena država iznad je građanskih zakona, jedino podvrg- 
nuta prirodnim i Božjim zakonima: ništa na ovozemaljskome svijetu 
ne postoji iznad nje. »I kao što si 'papa nikada ne veže ruke’, kao što 
kažu kanonisti, tako si ni suvereni vladar ne može vezati ruke, kad bi 
i htio. Tako da na završetku edikata i odredbi nalazimo sljedeće riječi: 
Jer takva je naša želja, kako bi se shvatilo da zakoni suverena, premda 
utemeljeni na dobrim i stvarnim razlozima, ipak jedino ovise o njego- 
voj čistoj i iskrenoj volji!« 

Ta volja suverena prisvaja državu. »Das Ich wird der Staat«, Ja 
postaje Država, piše jedan njemački povjesničar. To je čuvena izreka: 
»Država, to sam ja«, koja se obično pripisuje Luju XIV, a barem je 
jednom pripisana i engleskoj kraljici Elizabeti. Znaci su novih vre- 

mena da španjolski suvereni, premda se nazivaju katoličkim kralje- 
vima, ili da pak francuski, koji su vrlo kršćanski kraljevi, od zgode do 
zgode brane protiv papinstva slobode galikanske crkve ili ovozemalj- 
ske i duhovne interese Kraljevstva Spanjolske; jer ako je i bilo 
presedana takvim činima, oni otada postaju sustavni i prirodni. Oni se 
podrazumijevaju. 

Kako moderna država postupno bude nametala svoju moć, evrop- 
ska će civilizacija, sve do tada plod grada sazrio u povlaštenim 
i samosvojnim malim gradovima, postati »teritorijalna«, nacionalna: 
španjolsko »Zlatno stoljeće« (njegove okvirne granice: 1492—1660), 
kao i Veliko francusko stoljeće obuhvaćaju cijelu državu. 

U srcu tih proširenih civilizacija afirmira se uloga prijestolnica, koje 
i samo postojanje države i njeni troškovi podržavaju. Oni će tako utrti 
put jednoj još nepostojećoj kategoriji, kategoriji velegrada. Pariz 
i Madrid potvrđuju svoju ogromnu reputaciju. London postaje Engle- 
ska. Značaj i život, cijele države počinju se vrtjeti oko tih urbanih 
čudovišta, koja otada neće poznavati suparnika, tih oruđa za luksuz, 
tih strojeva koji će proizvoditi civilizaciju, ali i ljudsku bijedu. 

Naslućujemo ogromno kretanje ljudi, kapital4, bogatstava, što su ih 
prouzročile velike države, a samim tim i velik pomak na geografskoj 
karti sloboda, od kojih se neke ukidaju, u najboljem slučaju trpe, dok 
se nekim drugima daje prvenstvo ili se iz temelja izgrađuju. 

Oživljavaju gradovi s posebnim povlasticama, npr. Marseille, 
kojemu će zapravo pripasti trgovanje s Levantom; Lorient, osnovan 
1666, koji će ubrzo dobiti monopol trgovanja s Indijom, što je tek sitna 
povlastica u usporedbi s onom ogromnom koju je stekla Sevilla 1503. 
(i izgubila 1685. u korist Cadixa), naime, isključivo pravo trgovanja 
s Amerikom, tom »Indijom Kastilje«. 

Postoje i slobode iznuđene od države koja nije u stanju sve učiniti, 
ili sve zadržati: tako apsolutistička država u Francuskoj, od smrti 
Colberta 1683. do francuske revolucije, postupno gubi svoju djelo- 
tvornost, te buržoazija koja kupuje »državne službe« prisvaja znatan 
dio političke vlasti. Kralju se suprotstavljaju ’slobode’ u pokrajinama. 
Društvene povlastice (svećenstvo, plemstvo i treći stalež) kao da su 
inkrustirane u ustrojstvo francuske države, koja ih se ne uspijeva 
riješiti, i koja zbog njih neće moći ostvariti »prosvijećene« reforme 
XVIII. st. 

Cak i zemlje koje tada dolaze do političke slobode ne čine drugo 
nego državne odgovornosti predaju u ruke neke moćne grupe povla- 
štenih: slučaj je to s Ujedinjenim pokrajinama i njihovom trgovačkom 
buržoazijom; slučaj je to Engleske, odmah nakon revolucije 1688. 
Njen parlament predstavlja dvostruku aristokraciju (Whig i Tory), 
buržoaziju i plemstvo, a ne, dakako, cijelu državu. 

e Unutar tih povlaštenih »sloboda«, što može biti s osobnom slo- 
bodom? 


Ovo pitanje nema nikakvoga smisla ako slobodu pojedinca shva- 
ćamo u njenom današnjem značenju: sloboda svakog čovjeka kao 
čovjeka, samom činjenicom da je čovjek. Bit će potrebno još dugo 
vremena da se definira sam pojam takve slobode. No barem se 
možemo upitati da li sloboda pojedinca de facto napreduje ili ne. 
Odgovor na to pitanje može biti jedino proturječan i pesimističan. 

Intelektualni pokret renesanse i čak reformacija (u onoj mjeri 
u kojoj postavlja načelo slobode individualne interpretacije objave) 
postavili su temelje slobode savjesti. Renesansa i humanizam obnav- 
ljaju poštivanje i značaj čovjeka kao pojedinca, veličaju njegov osobni 
um i moć. La virtù u Quattrocentu ne predstavlja vrlinu, već slavu, 
djelotvornost, snagu. Na intelektualnoj razini ideal je Albertiev 
"uomo universale. U XVII. st. s Descartesom, čitav filozofski sustav 
polazi od Cogito, od mislećega pojedinca. 

Ta fiozofska važnost koja se pridaje pojedincu podudara se s raspa- 
dom tradicionalnih vrijednosti. To svakim danom u sve većoj mjeri 
zahtijeva uspostava jedne djelotvorne tržišne privrede u XVI. 1 XVII. 
st. čiji razvitak ubrzavaju pristizanje plemenitih kovina iz Amerike 
i povećanje kreditnih sredstava. Novac potresa, lomi stare propise 
društvenih i privrednih grupacija (cehovi, gradska udruženja, gilde); 
ona, gubeći jedan dio svoje korisnosti u isti mah gube i svoju staru 
krutost. Pojedinac se u svakodnevnom životu tako nalazi pred izvjes- 
nom slobodom izbora. No istovremeno se s modernim državnim 
ustrojstvima uspostavlja i jedan novi poredak, koji toj igri nameće 
stroge granice: dužnosti pojedinca prema društvu, poštivanje povla- 
štenih i povlastica. 

Jedno Descartesovo pismo dobro postavlja taj problem. Ako je 
teoretski svatko slobodan i čini cjelinu samo za sebe, kako će društvo 
živjeti, koja će pravila slijediti, upitala ga je princeza Elizabeta. 
A filozof je odgovorio (15. rujna 1645): »Iako je svatko od nas zasebna 
osoba, čiji se interesi, prema tome, na neki način razlikuju od interesa 
ostatka svijeta, uvijek valja misliti da čovjek ne bi mogao opstati sim 
i da je, zapravo, jedan dio svemira, i pobliže, jedan dio ove zemlje, 
jedan dio ove države, ovoga društva, ove porodice kojoj pripada po 
svome domu, svojoj prisezi, svome rođenju. Uvijek radije treba dati 
prvenstvo interesima cjeline koje je čovjek dio, nego svojim osob- 
nima.« 

U ime tih interesa »sviju«, XVII. st. poduzima strogo »dresiranje« 
ne samo siromašnih, već i svih »beskorisnih« elemenata društva, svih 
onih koji ne rade. Točno je da zabrinjavajući porast broja siromašnih 

(povezan s demografskim rastom tijekom čitavoga XVI. st. i privred- 
nom krizom koja počinje krajem toga istog stoljeća i pogoršava se 
u XVII. st), ta plima siromašnih koja se očituje u prosjačenju, skitnji, 
krađama, ima za posljedicu nužnu represiju. Već 1532. pariški Parla- 
ment donosi odluku o hapšenju prosjaka velikoga grada »kako bi ih 
prisilio na rad u kanalizacijskim odvodima vezane lancima dvoje po 
dvoje«. Razmotrite i način na koji grad Troyes tretira bijednike 1573. 
godine. 

Međutim, tada se radi o privremenim mjerama. Tijekom čitavoga 
srednjeg vijeka, siromah, skitnica, bezumnik, bili su zaštićeni tim 
pravom na gostoprimstvo i milosrđem prema siromašnima koja im se 
priznaju u Božje ime, jer je Krist posvetio siromaštvo odjenuvši 
jednom odjeću siromaha, i jer siromah uvijek može biti izaslanik 
Božji. Čitav duhovni pokret koga personificira Sveti Franjo veličao je 
mističku vrijednost siromaštva, svetoga siromaštva. U svakom slučaju, 
nesretnici, umobolni, otpadnici društva lutaju od grada do grada, 
a svaki je grad najčešće žurio da ih što prije vrati u taj kružni tok, 
radije no da ih zadrži unutar svojih zidina. 

Odatle izvjestan oblik slobode, barem fizičke slobode, slobode 
seljaka koji bježi od svoga gospodara ne bi li našao drugoga, manje 
okrutnoga, ili kako bi stigao u grad; slobode vojnika u potrazi za 
novacenjem; slobode imigranta koji odlazi radi veće nadnice ili prema 
Novome svijetu i iluziji boljega života ; ali i slobode nezaposlenih, 
okorjelih skitnica, prosjaka, umobolnih, bogalja, kradljivaca, koje 
milosrđe ili njihove krađe održavaju na životu izvan svakodnevnoga 
rada. 

Svi ti ljudi, dotad zaštićeni sjenkom Božjom, postat će u XVII. st. 
neprijatelji već kapitalističkoga urbanog društva, zaljubljenog u red 
i profit, koje državu izgrađuje u tom duhu i s tom svrhom. U cijeloj 
Evropi (kako protestantskoj tako i katoličkoj) nesmiljeno se zatva- 
raju, pored prijestupnika svake vrste, i siromasi, bolesnici, besposli- 
čari, bezumnici (ponekad i sa svojom obitelji). To je ono što Michel 
Foucault (koji je tu pojavu proučavao u vezi s ludilom u doba 
klasicizma) naziva »velikim utamničenjem« siromašnih, ozakonjenom 
sekvestracijom, organiziranom od strane pedantne administracije. 
Takvo će zatvaranje, štoviše, omogućiti da se na zahtjev obitelji 
zatvori razvratni ili rasipni sin, ili »otac raspikuća«, ili na temelju 
pisma s kraljevim pečatom politički protivnici. 

Vrlo veliki broj ustanova nastaje u tu svrhu: prihvatiiišta, ubožnice, 
workhouses,* Zuchthćuser.** Ma kakvi bili njihovi nazivi, one su 


* workhouse (eng) = ubožnica 
** Zuchthaus (njem) = kaznionica. 

u stvari strogi internati, štoviše, zavodi za prisilni rad. U Francuskoj, 
nakon dekreta iz 1656. kojim se osniva l’Hôpital général (Opće 
prihvatilište) i istodobno naveliko organizira ta nova socijalna poli- 
tika, svaka stota osoba, ili zamalo tako, bit će zatvorena u gradu 
Parizu! Okrutnost te represije ublažit će se tek u XVIII. st. 

U svijetu u kojemu je sloboda postojala jedino za povlaštene, XVII. 
st. je, dakle, u svakom slučaju doprinijelo ograničavanju te elemen- 
tarne slobode koju predstavljaju bijeg ili skitnja, jedine koja je do tada 
siromašnima bila dopuštena. Istovremeno dolazi, kako smo prije 
kazali, do regresije seljačkih sloboda. Početkom stoljeća prosvjetitelj- 
stva Evropa dotiče dno svoje bijede. 

Tomu pesimizmu dodajmo samo jednu ispravku: ta sloboda, nedo- 
stupna većini ljudi u Evropi ostaje ideal prema kojemu evropska 
misao, ali i povijest, polako napreduju. To je jedna od glavnih 
tendencija evropske povijesti čiji su sveopći smisao iskazivale mnogo- 
brojne seljačke bune XVII. st, ne manje česti narodni nemiri (Pariz 
1633, Rouen 1634-1639, Lyon 1623, 1629, 1633, 1642), te političke 
i filozofske težnje XVIII. st. 

Ni sama francuska revolucija neće uspjeti da u potpunosti uspostavi 
tu slobodu, za koju si ne možemo laskati da je danas posve ostvaru- 
jemo. Francuska revolucija, doduše, u noći 4. kolovoza ukida 
feudalne obaveze, ali protiv seljaka ostaju vjerovnik 1 vlasnik; ona 
ukida korporacije (1791, Le Chapelierovim zakonom i u isti mah 
radnika prepušta na milost i nemilost poslodavcu. U Francuskoj treba 
pričekati čitavo jedno stoljeće da budu ozakonjeni radnički sindikati 
(1884). Unatoč tome, Deklaracija o pravima čovjeka i građanina iz 
1789. ostaje bitan datum u toj povijesti slobode, fundamentalne 
u genezi evropske civilizacije. 

Sloboda, ili traganje za jednakošću? Napoleon je smatrao da Fran- 
cuzi žele ne slobodu već jednakost, tj. jednakost pred zakonom, 
ukidanje feudalnih obaveza, ukratko, kraj posebnih sloboda, povla- 
stica. 

Od sloboda k slobodi, to je formula koja rasvjetljava povijest 
Evrope u jednome od njenih temeljnih smjerova. 


e Pojam slobode, još uvijek »apstraktan«, teoretski, koji se razradivao 
od renesanse i reformacije do francuske revolucije, stekao je novu moć 
nakon što je formuliran u Deklaraciji o pravima čovjeka i građanina. On 
s liberalizmom postaje doktrina. 


Otad pojam slobode — u jednini — postaje osviještenost o svijetu 
i o kretanju povijesti. Na slobodu se pozivaju — legitimno ili ne 
— gotovo sve ideologije i traženja XIX. st, ti vrlo različiti pokreti koje 


288 


obuhvaća artificijelna riječ liberalizam, vrlo dvosmislena jer je prebo- 
gata značenjima. 

Liberalizam ujedno znači političku doktrinu (povećati zakonodavnu 
i pravosudnu vlast i ograničiti izvršnu vlast; u tom se smislu suprot- 
stavlja autoritarnoj doktrini); ekonomsku doktrinu u pobjedničkom 
znaku »laissez faire, laissez passer«, koja isključuje svako državno 
uplitanje u privrednu igru između pojedinaca, klasa i nacija; filozofsku 
doktrinu koja traži slobodu mišljenja i smatra da vjersko jedinstvo nije 
uvjet sine qua non bilo društvenog jedinstva, bilo jedinstva Nacije, što 
nužno implicira ideju o trpeljivosti, poštivanju drugoga i osobe čov- 
jeka, u skladu s antičkom izrekom Homo homini res sacra. 

Liberalizam je tako, radije nego »doktrina jedne političke 
stranke . . . izvjesna klima mišljenja«. U sukobu s mnogostrukim okol- 
nostima XIX. st, on se angažirao u nebrojenim zadacima; suočio se 
s bezbrojnim preprekama. U Njemačkoj i Italiji liberalizam se pridru- 
žuje nacionalizmu: nije li sloboda koju valja ostvariti prvenstveno 
sama sloboda Nacije? U Spanjolskoj i u Portugalu liberalizam se 
sukobljava s još monstruoznim snagama jednoga čvrstog ancien regi- 
mea, utemeljenog na Crkvi. U Engleskoj i u Francuskoj liberalizam 
će, pak, u svojim političkim traženjima ići do kraja, ili gotovo do 
kraja. Polagano, nesavršeno, liberalna, ustavna država se organizira 
sa svojim osnovnim slobodama (sloboda mišljenja, štampe, parlamen- 
tarna sloboda, osobna sloboda, proširenje prava glasa). 


e Međutim, tijekom cijele prve polovice XIX. st. liberalizam služi kao 
paravan političkom osvajanju vlasti od strane trgovačke buržoazije i ari- 
stokracije, posjedničke klase. 


»Izvan toga uskog kruga, pojedinac, čija prava liberalizam brani 
s toliko žara, još uvijek je bio samo apstrakcija, i bilo mu je nemoguće 
da se potpuno okoristi tim prednostima.« To vrijedi kako za Englesku 
konzervativaca i liberala, starih i novih bogataša, tako i za Francusku 
u vrijeme restauracije i srpanjske monarhije. Ta posjednička klasa 
koja sebe naziva liberalnom odmah ustaje protiv općeg prava glasa, 
protiv narodne mase. Dakle, kako podržati jednu takvu politiku 
egoizma nasuprot industrijskome društvu čija će užasna zbilja ubrzo 
postati očigledna? Ekonomski liberalizam, koji na početku pretpo- 
stavlja jednaku borbu između pojedinaca, nije drugo do puka laž. Sto 
više vremena proteče, to će više izlaziti na vidjelo strahota te laži. 

Doista, taj prvi »građanski« liberalizam prije svega bi bio borba 
u pozadini, i to ne nepristrana, protiv aristokratskog ancien régimea, 
»izazov stečenim pravima koja su posvetila tradicije stare pola tisuć- 
ljeća«. Na taj se način on uklapa između ancien régimea i njegova 

aristokratskog društva, koje je srušio, i industrijskoga društva 
u kojemu radnički proletarijat traži svoja prava. Riječju, čini se da se 
tobožnje traganje za slobodom, unatoč prividu, svodi na stare borbe 
grupa za slobodama koje zapravo znače povlastice. 

Revolucije 1848. (u Francuskoj je tada ustanovljeno opće pravo 
glasa) označavat će ključni datum za liberalizam (značajan datum za 
Englesku je izborna reforma 1832). Otad će liberalizam moći opstati, 
sa ili bez sloboština, jedino u obliku demokratskog liberalizma, proši- 
renog u načelu na sve klase. A. de Tocgueville i Herbert Spencer, 
svaki na svoj način, naviještaju njegovo neizbježno osvajanje vlasti 
i trijumf masa kojih se plaše. Ali dobivši opet na taj način maha, 
liberalizam se ubrzo istovremeno sukobljava i sa snažnom i iskrenom 
političkom strujom socijalizma kojemu je obećana budućnost, i s glas- 
nicima autoritarizma, neki bi već rekli »fašizma«, koje predstavljaju 
Carlyle ili Napoleon III. 

Dakle, uklopljen između jedne nove revolucije koja se najavljuje 
— socijalizam čije će preobrazbe biti mnogobrojne — i jedne kontrare- 
volucije koja još ne zna ni svoje vlastito ime ni kamo može odvesti, 
liberalizam je nastavio svoj život, umnogostručavao svoje vlade, svoje 
mudre i sebeljubive građanske čine, u Francuskoj nalazeći još jedino 
malo zanosa u svojoj borbi protiv Crkve. Liberali otad postaju svjesni 
svojih nedostataka i štoviše, svoje neizvjesne borbe. Godine 1902/03. 
u razumnoj Revue de Mćtaphysique et de morale objavljeni su nizovi 
članaka O krizi liberalizma, posebno u vezi s monopolom u obrazova- 
nju. Međutim, do istinske, konačne krize dolazi nešto kasnije, između 
dva svjetska rata. 

Tko bi se ipak usudio reći da je liberalizam, gotovo izgnan iz 
politike i djelovanja, obezvrijeđen intelektualno, danas zaista mrtav? 
On je bio mnogo više nego samo jedno političko razdoblje, više nego 
vještina i paravan jedne klase. Bio je ideal zapadne civilizacije, ima ko 
bio izdan, on ostaje u našim tekovinama, našim jezicima, našim 
refleksima. Svaki napad na osobne slobode nas zaprepašćuje, uznemi- 
ruje. Čak i politički gledano, nasuprot autoritarne i tehnokratske 
države, nasuprot vječno porobljavajućeg društva, stanovit liberalizam, 
anarhičan i libertinski, u ime pojedinca i njegovih prava nastavlja svoj 
zapadni i svjetski život. 

DRUGO POGLAVLJE 


KRŠĆANSTVO, HUMANIZAM 
I ZNANSTVENA MISAO 


Duhovni i intelektualni život Evrope označavaju burne promjene. 
On voli, čini raskide, diskontinuitete, oluje, u beskonačnoj potrazi za 
boljim svijetom. 

Međutim, zbog tih naglih obrata ne smijemo izgubiti iz vida dugo- 
trajne kontinuitete evropske misli i civilizacije, zamjetljive kroza sva 
uzastopna iskustva, od Sume teologije (Summa theologiae) sv. Tome 
Akvinskoga do Descartesove Rasprave o metodi, vidljive kroz rene- 
sansu, reformaciju i samu francusku revoluciju. A industrijska revolu- 
cija, bitni rez, nije dosegla do svih sektora njena života ni njene misli. 


Kršćanstvo 


Sve religije evoluiraju. One, međutim, svaka na svoj način uspo- 
stavljaju zasebne svjetove, s vlastitim vjernostima, stalnostima i samo- 
svojnim odrednicama. 

Zapadno je kršćanstvo bilo i ostaje glavna sastavnica evropske 
misli, pa čak i racionalističke misli koja se uspostavila protiv njega, ali 
i polazeći od njega. Od početka do kraja povijesti Zapada, kršćanstvo 
ostaje u srcu te civilizacije koju nadahnjuje, čak i onda kad dopušta da 
ga ona ponese ili izobliči, i tu civilizaciju obuhvaća čak i onda kad se 
ona trudi da mu pobjegne. Jer, misliti protiv nekoga znači ostati 
u njegovoj orbiti. Kao ateist, Evropljanin je još uvijek zarobljenik 
jedne etike i modela psihičkih ponašanja koji su duboko ukorijenjeni 
u kršćanskoj tradiciji. Evropljanin je »kršćanske krvi«, ako bismo tako 
mogli reći, kao što je Montherlant za sebe tvrdio da je »katoličke 
krvix, premda, međutim, nije bio vjernik. 

e Široko rasprostranjeno u Rimskome Carstvu, kršćanstvo je postalo 
njegova službena vjera ediktom cara Konstantina 313. godine, tri stoljeća 
nakon Kristova rođenja. 


Rimsko je Carstvo (tj. sve sredozemne zemlje i, u Evropi, neke 
zemlje u kojima ne uspijevaju maslina i vinova loza) bilo prostor 
rezerviran, u početku, za mladu pobjedonosnu religiju, »kršćansko 
ozračje«, kako je kazao Paul Valćry, želeći tom igrom riječi naglasiti 
spone kršćanstva sa zemljom, kruhom, vinom, žitom, lozom, čak 
i svetim uljem; spone s geografskim mediteranskim temeljima koje će 
kršćanska vjeroispovijest zatim uvelike nadići. 


Dakle, prije burnih osvajanja u V. st. i katastrofa do kojih će 
dovesti pobjede islama od VII. do XI. st. kršćanstvo je na neki način 
imalo vremena da se prilagodi rimskome svijetu, da u njemu uspostavi 
svoju hijerarhiju, da nauči jasno lučiti ovozemaljsko — »ono što 
pripada Cezaru« — od duhovnoga, da trijumfira u vrlo živim borbama 
oko dogme koje su prije svega proizlazile iz nadmudrivanja, umješno- 
sti grčkoga jezika i duha, ali i iz nužnosti da se preciziraju teologijski 
temelji kršćanstva, utvrde njegovi vidovi i izvedu konzekvencije. 

U tome polaganom i teškom radu surađivali su prvi koncili (Niceja, 
325; Konstantinopol, 381; Efez, 431; Halcedon, 451, itd) i crkveni oci, 
apologeti, koji su se prije cara Konstantina borili protiv poganstva; 
zatim učitelji, koji su suočeni s disidentskim sektama definirali kršćan- 
ski nauk. Sveti Augustin nije posljednji u tome rodoslovnom stablu 
(za koje neki tumači smatraju da traje sve do VIII., štoviše i do XII. 
st), ali je za Zapad kudikamo najvažniji. Berber, rođen 354. u Tagasti 
u Numidiji, u provinciji Africa, umire kao biskup u Hiponu (danas 
Anaba, u ist. Alžiru) 430. godine, dok su Vandali opsjedali grad. 
Izuzetan upliv njegova djela (O državi Božjoj, Ispovijesti) i same 
njegove proturječnosti, njegova želja da pomiri vjeru i um, tj. sve 
u svemu, antičku i kršćansku civilizaciju, staro i novo vino, sve su to 
svjesni pokušaji koji ga s izvjesnog gledišta čine racionalistom. Vjera 
kod sv. Augustina vlada nad svime. On, međutim, kaže: credo ut 
intelligam, vjerujem da bih spoznao. Također kaže: Si fallor, sum 
— ako griješim, postojim; Si dubitat, vivit — ako sumnja, živi. Bilo bi 
pogrešno u tim tvrdnjama dugo vremena unaprijed vidjeti Descarte- 
sov Cogito, ergo sum; ipak, one očigledno podsjećaju na tu izreku. 
Budućnost je nedvojbeno sačuvala svoj najveći interes za svetog 
Augustina teologa i njegove tvrdnje o predestinaciji. Unatoč tome, 
doktrina sv. Augustina dala je svoju boju, svoje mogućnosti kretanja 
i rasprave zapadnome kršćanstvu, pa bilo to samo u vidu inzistiranja 
na postojanoj nužnosti da se čovjek u pitanjima vjere opredjeljuje 

s poznavanjem stvari, nakon dubokoga osobnog razmišljanja 
i s voljom da shodno tome djeluje. 

To više nije Crkva u nježnoj dobi, nesigurna u svoje putove, koju 
iznenađuju apokaliptičke katastrofe barbarskih najezdi. U trenucima 
tih velikih nevolja u V. st. ona se uspostavlja kao samo Carstvo, kao 
sama civilizacija antičkoga svijeta koju je preuzela i koju će, spašava- 
jući samu sebe, na neki način spasiti od propasti. 


o Crkva se spašava u jednome ugroženom svijetu, ali uz tisuću 
podviga. 


Preobratiti na kršćansku vjeru pridošlice; preobratiti seljake, još 
nedovoljno pokrštene ili one koji olako zaboravljaju naučavanje 
Crkve; preobratiti stanovnike novih područja koja osvaja Zapad; 
održati hijerarhiju vezanu s Rimom i rimskim biskupom, papom, 
u vrijeme dok feudalni sustav rascjepkava zapadni prostor na sitne 
oblasti i mnogobrojne biskupije; uspješno okončati teške borbe, od 
kojih će se najslavnija, koja suprotstavlja papinstvo i Carstvo, privesti 
kraju — a da neće završiti — Vormskim konkordatom o investituri 
1122... Sve u svemu, ogroman i mukotrpan rad, neprekidno 
i neugodno naučavanje obilježeno porazima i ponovnim pokušajima, 
jer je sve stalno bilo dovođeno u pitanje. Razvitak samostanskog 
života (benediktinci, cisterciti) dovodi do materijalne i duhovne kolo- 
nizacije sela (XI/XII. st), a zatim s dominikancima i franjevcima do 
silovite evangelizacije gradova (XIII. st). 

Svako je stoljeće imalo svoje zadatke i svoje bitke: XIII. borbu 
protiv katara; burno XV. st. čuvenu raspravu između koncila i papin- 
stva (koncili u Konstanzu i Baselu); XVI. st. izbijanje reformacije 
i istovremeno uspostavu protureformacije (koju su predvodili isu- 
sovci), evangelizaciju Novoga svijeta, autoritativne odredbe Trident- 
skog koncila (Trento, od 1545. do 1563). U XVII. st. javlja se 
Jansenizam; u XVIII. zaoštrava se borba protiv pobornika stanovitog 
ateizma, koji su bili manje diskretni od »libertina« iz prethodnog 
stoljeća: ta se borba sa svršetkom stoljeća još nije okončala; tek što je 
započela, već izbija francuska revolucija. 

Napokon, izvan toga neprijateljstva između protivnika koji su se 
oslanjali na promišljene ideologije, Crkva se neprekidno morala 
suprotstavljati redovitoj i monotonoj dekristijanizaciji koja je često 
bila samo vulgarno srozavanje civilizacije. U svim teško dostupnim 
područjima izvan velikih prometnih osi (kao u Alpama ili na rubovima 
Evrope, u Mecklenburgu još u XIII. st, u Litvi i na Korzici sredinom 
XV. 1 XVI) stari poganski kultovi naglo oživljavaju u svakoj prilici: 
ovdje kult zmije, tamo kult mrtvih i zvijezda, kao i mnoštvo prazno- 

vjerja, vezanih s neuništivim folklorom. Crkva se u nedostatku boljeg 
rješenja često morala zadovoljiti time da ta praznovjerja pokriva 
»laganim ruhom«. 

Kršćanstvo se u svojoj borbi služilo svim raspoloživim sredstvima: 
naučavanjem, propovijedima, svjetovnom moći, umjetnošću, religioz- 
nim kazalištem, čudima, popularnim kultom svetaca koji je katkad 
imao toliko uspjeha da su se i sami svećenici uznemiravali i reagirali. 

Godine 1633. u Lisabonu dvojica kapucina nisu mogli a da ne kažu: 
»čini se da je sveti Ante Padovanski Bog Lisabona... Siromasi mole 
milostinju samo u njegovo ime i ne zazivaju nijednog drugog sveca kad 
su u opasnosti. Za njih sveti Ante znači sve, on je njihov sjever i kao 
što kaže propovjednik, svetac igala: čim bi neka žena tražila svoju 
iglu, odmah bi je našla uz pomoć sv. Ante«. Ta moda sv. Ante prešla 
je preko Atlantika jer će stoljeće kasnije jedan francuski putnik 
zapaziti u Brazilu tu »čudesnu odanost«. 

Narodno je praznovjerje u stvari uvijek u stanju da potkopa, da 
kompromitira vjerski život iznutra, izobličavajući sve do samih teme- 
lja vjere. Sve tada valja činiti ispočetka. 

Kad se sv. Ivan od Križa s dva pratioca smjestio u Durvelu, u Kasti- 
lji, gdje je sv. Tereza provodeći reformu karmelićanskog reda osno- 
vala prvi samostan, bilo je to zato da u snježnoj zimi živi naj- 
skromnijim, ali ne i potpuno osamljenim samostanskim životom: 
»Cesto su bosonogi odlazili po lošim putovima seljacima kao divlja- 
cima propovijedati evanđelje. . .«. To je dokaz, ukoliko je bio potre- 
ban, da je i u posve kršćanskoj zemlji često trebalo ponovo provoditi 
evangelizaciju. 

Djelo kršćanstva se tako odvijalo na dvije različite razine: na razini 
intelektualnog života na kojoj je ono branilo svoja gledišta od protiv- 
nika, ponekad i dobronamjernih, ali koji mu sigurno nikada nisu 
nedostajali; na razini djelovanja na narodne mase koje su njihov 
mukotrpan život i njihova izdvojenost često previše lako udaljavali od 
vjerskog osjećaja i elementarne pravovjernosti. 


e Djelo kršćanstva upoznalo je velike fluktuacije, uspjehe, nazadova- 
nja, duge zastoje, koje zamjećujemo samo u grubim crtama, izvana, 
utoliko što nam svakodnevni vjerski život, njegova prosječna stvarnost 
prečesto izmiču. Međutim, nije moguće prevariti se o njegovom općem 
kretanju. 


Od X. do XIII. st. uspjesi kršćanstva posvuda afirmiraju njegovu 
moć. Crkve i samostani često još uvijek postoje kao svjedočanstvo: 
cjelokupna Crkva ponesena je jednim snažnim gibanjem, koje je 
i gibanje privrednog procvata, društvenog uspona aktivne Evrope, 

prepune života i na putu brzog napretka. Zatim hara »crna smrt«, 
a s njom dolazi do katastrofalnog i brutalnog zastoja. Sve je tada 
nazadovalo, čak i uspjesi kršćanstva, za vrijeme toga dugog niza 
razmirica i borbi koje povjesničari nazivaju stogodišnjim ratom 
(1337—1453), i čije su se posljedice osjetile i izvan glavnih zaraćenih 
zemalja, Francuske i Engleske, zapravo na čitavome Zapadu. 

U drugoj polovici XV. st. nadolazi nova plima vjeskih voda, širi se 
po cijeloj Evropi u koju se vratio mir, ali istovremeno i žive nesugla- 
sice. Između dva približna datuma, od 1450. do 1500, teku ta nemirna 
vremena (Lucien Febvre) koje su povjesničari krivo nazvali predrefor- 
macija, zato što ondašnja sveopća uznemirenost duhova ne dovodi 
nužno do »protestantskog« i prosvjedovateljskog stava reformacije. 
U zemljama koje će ostati odane Rimu ta će vjerska uznemirenost 
imati za posljedicu zapravo jednu drugu »reformaciju«, ovoga puta 
katoličku, koju povjesničari obično nazivaju protureformacijom. 
I ovoga puta naziv nije sasvim prikladno odabran. 

U svakom slučaju, XVI. i XVII. st. živjet će u znaku brižnih 
vjerskih strasti i ekstremnih duhovnih razmirica čija nas žestina ne 
smije iznenaditi: npr. oštar sukob između rigorizma jansenista i jedno- 
stavnijeg, laksističkog, ali humanog morala isusovaca, u doba Saint- 
-Cyrana, gospode iz Port-Royala, Mme de Sćvignć, Racinea i Pascala. 

S XVIII. st. uočavamo značajno nazadovanje. Ovoga puta materi- 
jalni procvat ne ide u korist Crkve, već prati znanstveni i filozofski 
pokret koji, naprotiv, u ime napretka i razuma ustaje protiv nje. 


Humanizam i humanisti 


Evropska se misao može pojmiti samo u okviru dijaloga s kršćan- 
stvom, čak i kad je taj dijalog oštar ili rasprava burna. Ta je perspek- 
tiva bitna za razumijevanje humanizma, temeljnog vida zapadne misli. 


© Prethodno, problem termina: riječ humanizam je dvosmislena i bilo 
bi opasno kad ne bismo najprije precizirali njene upotrebe i njen status. 


To je znanstvena riječ koju su u XIX. st. skovali njemački povjesni- 
čari (točan datum nastanka: 1808). Pierre de Nolhac, autor djela 
Petrarca i humanizam, »tražio je da mu pripadne čast što je tu riječ 
uveo u službeni jezik Francuskog sveučilišta, u sklopu svojih predava- 
nja na Ecole des Hautes Etudes«. Dakle, jedan termin kasnoga 
porijekla i koji je samom tom činjenicom vrlo pogodan za osobna, 
opravdana ili pogrešna tumačenja. Sve do tada bili su poznati humani- 
sti, i ta se riječ odnosila na točno određenu grupu ljudi koji su si u XV. 
i XVI. st. sami dali to ime. 

Međutim, riječ »humanizam« nije ostala vezana jedino s »humani- 
stima« i »duhom talijanske i evropske renesanse«. Ona je značila to 
i još mnogo drugih stvari, do te mjere da u današnjem jeziku ima takvo 
bogatstvo značenja, da je jedna anketa, provedena 1930, istakla izraze 
novog humanizma, kršćanskog humanizma, čistog humanizma, pa čak 
i tehničkog i znanstvenog humanizma... Ispitivanje mnijenja danas 
dalo bi iste rezultate, što dokazuje da ta riječ, jučer znanstvena, teži da 
postane popularna i da poprimi nova značenja, dakle, da odgovara na 
aktualne upite i orijentacije. 

Na planu povijesti, govorit ćemo jednako tako o humanizmu XII. st 
(koji podrazumijeva skolastika) kao i o humanizmu renesanse ili 
reformacije, ili o humanizmu francuske revolucije čije ćemo bogatstvo 
i samosvojnost kasnije objasniti; ili, pak, da preuzmemo riječi jednog 
današnjeg povjesničara, o »humanizmu Karla Marxa ili Maksima 
Gorkog«... Možemo se jedino upitati što je zajedničko tom nizu 
»humanizama«, ako ne nužnost i očigledan interes da ih se shvati kao 
porodicu problema. 

Možda bi bilo razumno od Augustina Renaudeta, povjesničara 
toskanskoga i evropskog humanizma, preuzeti široku definiciju koja, 
kako se čini, odgovara tom općem značenju? »Pod nazivom huma- 
nizma možemo definirati etiku ljudske uzvišenosti. Usmjerena isto- 
dobno prema proučavanju i djelovanju, ona priznaje i slavi veličinu 
čovjekova genija, moć njegovih tvorevina, suprotstavlja: njegovu 
snagu sirovoj snazi nežive prirode. Bitno ostaje nastojanje pojedinca 
da pomoću stroge i metodičke discipline u samome sebi razvije sve 
ljudske moći, kako ne bi dopustio da se izgubi išta od onoga što veliča 
i uzdiže ljudsko biće.« »Težiti neprekidnim nastojanjem«, kaže 
Goethe na početku Fausta II, sprema najvišem obliku postojanja«. 
Isto tako, Stendhal je rekao Eugčnu Delacroixu (31. siječnja 1810): 
»Ne zanemarujte ništa što vas može učiniti velikim. Takva etika 
ljudske uzvišenosti nameće društvu stalno nastojanje da u sebi ostvari 
najviši oblik savršenstva u ljudskim odnosima; ogromno osvajanje, 
ogroman posao kulture, neprestano sve šira znanost o čovjeku 1 o svi- 
jetu. On zasniva osobni i zajednički moral; zasniva pravo i ekonomiju: 
rezultira nekom politikom; hrani umjetnost i kniževnost.« 

Ta prekrasna definicija trebala bi biti dovoljna. Međutim, ona ne 
naglašava dovoljno snažno sam smisao pokreta, koji je, naprotiv, 
pretjerano iskazan u gruboj tvrdnji Etiennea Gilsona: on smatra da je 
humanizam renesanse u biti srednji vijek, »ali ne: plus čovjek, već: 
manje Bog«. Tvrdnja je nepravedna i pretjerana, no ona ipak ukazuje 
na prirodnu sklonost, svjesnu ili nesvjesnu, svakog humanizma: on 
veliča čovjeka, oslobađa ga, smanjuje udio Božji iako Boga potpuno 
ne zaboravlja. 

Također, humanizam je na izvjestan način uvijek protiv: protiv 
isključive pokornosti Bogu; protiv svakoga isključivo materijalističkog 
poimanja svijeta; protiv svake doktrine koja bi zapostavljala, ili bi se 
činilo da zapostavlja čovjeka; protiv svakog poretka koji umanjuje 
čovjekovu odgovornost... Humanizam je vječit zahtjev, plod gor- 
dosti. 

Calvin s tim u vezi ne griješi: »Kad nas uče da idemo putem naše 
snage i vrline, znači li to išta drugo doli uzdići se na vrh trske, koja nas 
ne može držati a da se odmah ne prekine, te padnemo?« Calvin nije 
bio jedan od onih ljudi koji prvenstveno vjeruju u čovjeka. 

Za humanista je upravo obrnuto. Njegova se vjera, ako ima neku 
vjeru, mora suživjeti s tim pouzdanjem u čovjeka. I upravo u smislu te 
uvriježene tradicije valja shvatiti riječi sociologa Edgara Morina prili- 
kom njegova napuštanja Komunističke partije: »Maksizam je, stari 
druže, proučavao ekonomiju i društvene klase; prekrasno je to, stari 
druže, ali zaboravio je proučavati čovjeka.« 


e Humanizam je polet, borbeni hod prema postupnoj emancipaciji čov- 
jeka, stalna zainteresiranost za mogućnosti koje se čovjeku pružaju kako 
bi poboljšao ili izmijenio svoju sudbinu. 


Njegova povijest je višestruka, isprekidana, obilježena zastojima 
i padovima, bjelodanim proturječnostima kojima je obilježena cjelo- 
kupna prošlost Evrope. 

Cini se da je Evropa oduvijek živjela u nemirnome traganju za 
drugačijim rješenjem za svoje probleme i svoje poteškoće nego što su 
bila rješenja u tadašnjem trenutku. Odatle proizlazi gotovo bolećiva 
želja da se ide prema novome, teškome, zabranjenom također; odatle 
često i skandali u vezi s kojima bi Zapad mogao ponuditi materijal 
prebogat podacima. 

Naše ćemo proučavanje radi konciznosti ograničiti na tri izuzetna 
i značajna slučaja: na humanizam renesanse, na humanizam reforma- 
cije koji je njegov suvremenik, ili zamalo tako, a zatim, prilično 
udaljen od njih, u XVIII. st, na snažan humanizam francuske revolu- 
cije. 


e Humanizam renesanse se pokazuje kao dijalog Rima s Rimom, 
poganskoga Rima s Kristovim Rimom, antičke civilizacije s kršćanskom 
civilizacijom. 


Sigurno je to jedan od najplodnijih (nikad prekinutih) dijaloga što ih 
je upoznao Zapad. 
a) Riječ je o tome da se živi, da se oživi sa Starima. Često se navodi 

kratka odsudna rečenica kojom završava Umijeće ratovanja N. Machi- 
avellia: »...jer ova se zemlja (Italija) čini kao da je rođena za to da 
u njoj uskrsnu mrtve stvari.«* Međutim, te cose morte, ako ih se tako 
vatreno vraća u život dokaz su da ih život treba i da su nadohvat ruke, 
nimalo mrtve. 


Uistinu, poganski Rim na Zapadu nikad nije bio mrtav. U jednom 
djelu koje se odlikuje krajnjom stručnom preciznošću, E. Curtius je 
pokazao zadivljujuće preživljavanje civilizacije kasnoantičkoga Rim- 
skog Carstva: Zapad je u njoj živio do nezamislivog stupnja, u njoj 
crpio svoje književne teme, svoje načine mišljenja, čak i svoja opća 
mjesta, svoje metafore. 

To što se kršćanska Evropa privikla na svakodnevno susjedstvo 
antičkoga Rima tim je prirodnije što u zamjenu nije bilo nekog drugog 
rješenja, neke druge konkurentske civilizacije, i što je kršćanstvo 
dragovoljno prihvatilo koegzistenciju, već i prije raspada rimskog 
svijeta. Sveti Justin već je u II. st. govorio: svaka plemenita misao, 
»ma otkud dolazila, vlastito je dobro kršćana«. Sveti Ambrozije je 
tvrdio: »Svaka istina, tko god bio njen tumač, proizlazi iz Duha 
Svetoga.« Samo je Tertulijan uzvikivao: »Što je zajedničko Ateni 
i Jeruzalemu!« No njegov je glas ostao gotovo bez odjeka. 

Međutim, ako je antička baština i prešla u život, obrasce mišljenja 
i jezika zapadnog srednjovjekovlja, književnost antike, njeni pjesnici, 
filozofi i povjesničari često više nisu budili strasti ili interes intelektu- 
alaca. Ako je latinski i ostao živ jezik, grčki je bio gotovo nepoznat. 
U najbogatijim bibliotekama rukopisi antičkih djela ležali su zaborav- 
ljeni u prašini. Upravo te drevne tekstove humanisti posvuda traže 
kako bi ih opet čitali, izdavali i strastveno komentirali; kako bi 
povratili ugled djelima i jeziku Starih — Grka i Latina — s kojima će 
doslovce živjeti. 

Nitko to možda nije bolje rekao od Machiavellia prilikom svoga 
drugog izgnanstva 1513, u veče svojega života. Tada se nalazi među 
seljacima, drvosječama. . . »Kad padne večer, vraćam se kući i ulazim 
u radnu sobu: već na vratima svlačim sa sebe onu svakidašnju odjeću, 
punu blata i kala, i ogrćem se plaštem dostojnim kralja i njegova 
dvora; kad se tako dolično preodjenem, ulazim u drevne dvorove 
drevnih ljudi; tu se — ljubazno dočekan — hranim onom hranom koja je 
jedina moja i za koju sam se rodio; tu ja slobodno razgovaram s njima, 
pitam ih za razloge njihovih djela. A oni mi, onako ljubazni, odgova- 
raju. ..«** 


* N. Machiavelli, Izabrano djelo, I. svezak: Umijeće ratovanja, Zagreb: Globus, 1985, str. 


479. 
** N. Machiavelli, Izabrano djelo, II. svezak: Pisma (IV. dio), Zagreb; Globus, 1985, str. 27. 

Humanizam renesanse u znaku je tih iščitavanja, tih neprekidnih 
razgovora. Rabelais i Montaigne humanisti su toga tipa; govore to 
njihove knjige, pretrpane literarnim sjećanjima. Pored svakog huma- 
nista možemo uz suučesnički ili zlobni smiješak, prepoznati nekog 
drevnog čovjeka koji ga vodi za ruku i tako ga objašnjava ili razot- 
kriva. Erazmo Rotterdamski, koga će zvati Princom humanista jest 
Lukijan, kažu njegovi neprijatelji. »Lukijanski« su i Rabelais, Bona- 
ventura des Pćners, dok bi Machiavelli bio Polibije... 

b) Nije jednostavno datirati taj široki pokret mišljenja. Naši artificijelni 
termini humanizma i renesanse (koje su gotovo isto tako artificijelno 
skovali Jules Michelet i Jacob Burckhardt) imaju dvostruku upotrebu. 
Dva se pokreta brkaju u jedno i u vremenu i u prostoru. 

Avignon je nedvojbeno lansirao humanizam, a s njim već i renesansu. 
Avignon, koji oživljuje s Petrarcinim povratkom 1337, bit će dugo 
vremena, zahvaljujući boravku papa, »najevropskiji« grad, najraskoš- 
niji grad Zapada (čak i nakon povratka papa u Rim 1376, sačuvat će 
svoje protupape, svoj luksuz i svoj utjecaj). Međutim, Firenca će biti 
onaj grad u kojemu će kasnije renesansa u potpunosti razviti svoju 
»kulturnu hegemoniju«, sve do smrti Lorenza Veličanstvenog 
(Lorenzo il Magnifico) 1492, pa čak sve i do dolaska na vlast Cosima 
1 1530. 

Te kronološke granice, godine 1337. i 1530. zacijelo vrijede za 
cjelokupni pokret koji nije doveo u pitanje samo Italiju, već i čitav 
Zapad: posljednji princ humanista, Erazmo, rođen je u Rotterdamu 
1467, a umro u Baselu 1536. 

No ta dva duga stoljeća povijesti svoj puni smisao dobivaju jedino 
ako ih širom otvorimo kako prema prošlosti, naime, prije 1337. 
(približan datum), tako i prema budućnosti, nakon 1530. 

Prema prošlosti, zato što između srednjeg vijeka i renesanse nije 
postojao tako potpun raskid kao što se to do jučer smatralo. Rene- 
sansa nije suprotnost srednjovjekovne filozofije, ma kakva bila zadir- 
kivanja humanista u pogledu skolastike. »Pred pedesetak godina«, 
piše jedan njemački povjesničar 1942, »razlika između srednjeg vijeka 
i renesanse bila je ista kao između crnog i bijelog, dana i noći, jedna 
zapanjujuća razlika. Zatim, kako je jedan razlog otkrivao drugi, 
granice između dva doba do te su mjere postale nerazlučive da se 
ukazala potreba za kompasom kako bi ih se moglo razlikovati.« 

Prema budućnosti, zato što nije bjelodano da je smrću Erazma 
1536, čovjeka koga retrospektivno vole svi liberalni duhovi današ- 
njice, jedna civilizacija, civilizacija slobodne renesanse, mrtva pod 
ledenim dahom vjerskih ratova kojima će otad pripasti i više nego 
cijelo jedno stoljeće. 

Tada se nedvojbeno prekida trijumfalni pokret renesanse. No kad 

je riječ o civilizacijskim stvarnostima, ono što je trajalo više od dva 
stoljeća ne može se izgubiti u jednom trenutku. Humanisti su dobili 
bitku dugoročno. Dobili su je u obrazovanju u kojemu je sve do danas 
antika ostala kruh svagdašnji. Tek se sad od nje počinjemo odvajati. 
A nadasve, nakon humanista, Evropa više neće zaboraviti to pouzda- 
nje u ljudsku veličinu i um kojima su se oni zanosili; ono će ostati 
najveći poticaj mišljenju i življenju na Zapadu. 

Humanizam, ako je i bio djelo uskih krugova (oduševljenih latini- 

sta, manje brojnih no ne manje oduševljenih helenista, hebraista kao 
što su užar Thomas Platter, Pico della Mirandola ili G. Postel), djelo 
»elitnih duhova«, nipošto nije bio ograničen na nekolicinu gradova ili 
kraljevskih dvorova, kao što je npr. sjajni dvor francuskoga kralja 
Franje I. Tih nekoliko humanističkih duhova raspršenih diljem 
Evrope ujedinjuju uske epistolarne veze (Erazmova veličanstvena 
prepiska, naravno na latinskome, obuhvaća 12 svezaka »osmine« 
u izdanju Allena). Takvo kretanje humanista ostavilo je tragova 
u cijeloj Evropi: prvenstveno u Italiji, ali i u Francuskoj, Njemačkoj 
(da ne zaboravimo i posebnu ulogu Češke), Ugarskoj, Poljskoj, 
Nizozemskoj, Engleskoj . . . Mogli bismo kao dokaz navesti čitave liste 
imena; spomenimo samo stvaranje »kraljevskih profesora« u Francu- 
skoj, naime profesora izvan sveučilišta koje je Franjo I zadužio da 
naučavaju one predmete koje je Sveučilište zabranilo, i čija će glav- 
nina kasnije postati Collčge de France. 
c) Da li humanizam renesanse predstavlja, ili ne, borbu protiv kršćan- 
stva? Treba li taj pokret promatrati kao pokret koji istodobno teži 
k ateizmu i bezvjerju? Ili, barem, u Machiavelliu, Rabelaisu i Montaig- 
neu pozdraviti autentične prethodnike slobodnog mišljenja? 

Možda to znači previše procjenjivati renesansu našim današnjim 
očima. Izvjesno je da se ona okreće od tradicionalnoga naučavanja 
skolastike i teologije. Nedvojbeno je da svoje užitke nalazi u posve 
poganskoj antičkoj književnosti i da smisao kretanja njene misli jest 
slavljenje čovjeka — no iz toga nužno ne proizlazi da ona ustaje protiv 
Boga ili Crkve. 

Zaključak koji se može izvesti iz Febvreova pomnog i detaljnog 
proučavanja Rabelaisova djela jest da je u Rabelaisovo doba bilo 
nemoguće, ili barem još uvijek izuzetno teško doći do filozofskog 
ateizma sigurnog u samoga sebe: mentalno oruđe onoga doba to 
nikako ne omogućuje; ono ne nudi ni ključne riječi, ni relevantno 
zaključivanje, ni prijeko potrebnu znanstvenu podlogu. Renesansa 
sigurno nije zanemarivala znanstveno istraživanje, ali ga ipak nije 
postavila u središte svojih preokupacija. 

Uistinu, ne može biti valjana zaključka ako se ne mjere i ne 
premjeravaju srca, duhovi, ako se ne pronađe atmosfera toga dalekog, 

učenog života, ako se jedan po jedan i nanovo ne rekonstruiraju 
procesi ateizmu koje su malo prenaglo pokrenule polemike suvreme- 
nika ili oduševljenja povjesničara. Svaki put, ili gotovo tako, procje- 
njivač mora priznati nerješive pogreške i dvosmislenosti. 

Dijalog Lorenza Valle: De Voluptate 1431, koji je u svoje doba 
izazvao skandal, napisan na klasičnom latinskome, jest razmirica 
između epikurejaca i stoika. Kako su stoici dotada bili u modi (kod 
Petrarce, Salutata, Poggia), igra je, dakle, bila da se zagovaraju 
epikurejci. Čista književna rasprava na kraju koje se, štoviše, autor 
ponovo pojavljuje kako bi zastupao natprirodni poredak kršćanstva. 

Licemjerje, netko će reći. No to znači preraditi povijest previše 
prema svome nahođenju, odbiti uočiti da se ateizam konačno mogao 
iskovati tek kasnije, na osnovi jedne solidne materijalističke znanosti. 
U XVI. st. kao opće pravilo, negacija Boga nije dio ljudskih preokupa- 
cija, želja, čak ni njihovih potreba. 

Nemojmo prenaglo optužiti ni Machiavellia da je bio poganin zato 
što je kritizirao svećenike i Crkvu »koji su nas učinili bezvjernima 
i lošima«, ili zato što je predbacivao kršćanstvu »da je posvetilo 
ponizne i kontemplativne ljude, da je vrhunsko dobro bacilo u poniz- 
nost... dok ga je antička vjera stavljala u veličinu ljudske duše«. 
Mogli bismo mu s mnogo više razloga predbaciti daje popustio pred 
poukama zbivanja svoga strašnog vremena i da je politiku postavio 
izvan morala — gdje je odonda i ostala... 

Također valja točno smjestiti firentinsku Platonsku akademiju koju 
je osnovao Lorenzo de Medici. Novoplatonovska, ona se zasniva na 
idealističkoj Platonovoj filozofiji i tako se suprotstavlja aristotelizmu, 
i možda traži neku vrstu kompromisa između antike i kršćanstva. No 
to što je Pico della Mirandola, koji je pripadao krugu akademije, 
napisao raspravu o ljudskome dostojanstvu — De dignitate hominis 
- nije ga uopće spriječilo da pri kraju svoga prekratkoga života sanja 
o tome da ode propovijedati evanđelje »s križem u ruci, bosonog, po 
gradovima, selima i gradićima, te da po svojoj želji bude sahranjen 
kao dominikanac trećoredac. Jedan primjer, među stotinama drugih, 
za ono što se naziva religioznim humanizmom. Cak i slučaj s Pietrom 
Pomponazziem iz Padove, koji je za jedne neosporni ateist, dok za 
druge ostaje sumnjiv. Slučaj Bonaventure de Pćriersa, neobične osobe 
i autora jednog čudnog Cymbalum Mundi (1537-1538), u jednoj 
svojoj izvrsnoj knjizi ispitivao je Lucien Febvre 1942. Njegov zaklju- 
čak: ako je Merkur tih dijaloga Krist, u što je on uvjeren, evo jednog 
napada na Crkvu, znaka ateizma. No ne treba ni prešutjeti, ni 
prenaglašavati značenje te knjige koja u literaturi svoga doba ostaje 
prilično postrani. 

Philippe Monnier, strastveni povjesničar firentinskog quattrocenta, 


301 


tvrdi da humanist, fasciniran prestižom Grka i Rimljana »kopira 
(njih), imitira, ponavlja, usvaja njihove modele, njihove primjere 
i njihove bogove, njihov duh i jezik«, i da »takav pokret doveden do 
svojih logičnih krajnosti ne bi težio ničemu osim da dokine kršćanski 
fenomene. Ako slijedimo našu logiku, možda. Možda nije tako ako 
slijedimo logiku XV. i XVI. st. Sociolog Alexander Riistow odušev- 
ljeno piše: »Bilo bi... nerazumno tražiti takav antagonizam, za 
vrijeme dok se pobjeda antike nad Crkvom. . . potpuno okončava, i to 
u samoj unutrašnjosti Crkve. Nije li se Rim razvio kao središte 
zračenja renesanse, 1 nisu li pape začetnici tog pokreta? Upravo 
Aleksandar VI pobjeđuje neprijatelja humanista u Firenci, Savona- 
rolu, spaljenog 20. svibnja 1498. Stoviše, antika, koja ponovo Živi 
u duhovima, jest tolerantna. Grčki su filozofi prisustvovali svetkovi- 
nama i kultovima bogova, vjerujući u njih ili ne. Zašto bi njihovi 
učenici napadali Crkvu koja im je tako malo neprijateljska? Sljedeća 
izreka jest Erazmova: 'Sveti Sokrate, moli za nas!'« 


d) Renesansa se od humanizma srednjega vijeka udaljuje mnogo 
manje na razini ideja nego u samome životu. 


Renesansa je, ako tako možemo reći, kulturna, a ne filozofska izdaja. 
Njena je atmosfera bila atmosfera jedne žive, mnogostruke radosti, 
radosti očiju, duha, tijela, kao da je Zapad izlazio iz neke mnogosto- 
ljetne korizme. 


Renesansa proizlazi iz psihologije i sociologije radosti. Rijetkost je 
u povijesti da su ljudi do tog stupnja i tako jako osjećali da žive 
u sretnome dobu. »Na mjesto srednjovjekovnog Memento mori dolazi 
Memento vivere.« Kontemplacija o smrti i mrtvački plesovi karakteri- 
stični za kraj XV. st. kao da su nekom čarolijom nestali, kao da se 
Zapad podijelio (u smislu u kojemu M. Foucault koristi tu riječ), tj. 
odvojio u svome duhu od meditacije o smrti. Ta se promjena može 
pratiti u brojnim i uzastopnim Artes moriendi (tim traktatima o dobroj 
smrti): smrt pomalo prestaje biti božanska smrt, taj mirni prelazak 
u neki bolji, istinski život; ona postaje ovozemaljska smrt, sa svim 
strašnim stigmatima tijela koja se raspadaju, ljudska smrt, vrhunska 
kušnja s kojom se čovjek ima suočiti. Nitko to ne kaže tako rado kao 
sveti Augustin: »Na zemlji smo samo putnici koji teže smrti«, no 
istodobno, nitko više ne smatra »da je ovaj život prije smrt nego život, 
da je neka vrsta pakla«. Život opet dobiva svoju vrijednost i svoju 
svrhu. 

Upravo na zemlji čovjek mora organizirati svoje carstvo i to novo 
uvjerenje prethodi uspostavi svih »pozitivnih snaga moderne kulture: 
oslobođenju misli, preziranju autoriteta, pobjedi intelektualnog for- 
miranja nad povlasticom stečenom rođenjem (ili u terminima quattro- 

centa, pobjedi pojma humanitas nad pojmom nobilitas), oduševljenju 
za znanost, oslobađanju pojedinca. . .x (Nietzsche). 

Humanisti su vrlo svjesni toga novog vrenja. »Bez ikakve sumnje, 
evo zlatnog doba«, tvrdi Marsilio Ficino (1433—1499). Godine 1517. 
Erazmo kaže otprilike isto: »Stoljeću treba poželjeti sreću: ono će biti 
zlatno doba.« U svome poznatom pismu od 28. listopada 1518. 
nirnberškom humanistu Willibaldu Pirkheimeru, Ulrich von Hiitten 
kliče: »Kakvog li stoljeća! Kakve li književnosti! Kako je ugodno 
zivjeti!« Gotovo da se ne usuđujemo, koliko je poznat, i previše 
poznat taj primjer, ovdje govoriti o Telemskoj opatiji koju je zamislio 
Rabelais... Pa ipak! 

Nitko neće osporiti da je ova izražena osviještenost o mnogostru- 
kim mogućnostima čovjeka dugo vremena unaprijed pripremila sve 
revolucije modernoga doba, kao i ateizam. Humanisti su, međutim, 
bili previše zaokupljeni organiziranjem svoga vlastitog kraljevstva da 
bi imali na umu osporavati kraljevstvo Božje. 

Već od prve trećine XVI. st. pokret i radost renesanse bit će 
zakočeni. »Tužni ljudi« će malo-pomalo ispuniti pozornicu Zapada. 
Poput svakog doba radosti, velikog sunca, poput svih velikih sretnih 
razdoblja ili onih koja su se takvima smatrala: stoljeće u kojemu je 
blistala Aleksandrija, Augustovo stoljeće, stoljeće prosvjetiteljstva, 
i renesansa je u svome savršenstvu kratko trajala. 


© Protestantski humanizam. Ogromna rijeka reformacije počinje izvi- 
rati između XV. i XVI. st. Ona se bjelodano afirmira 31. listopada 1517. 
u Wittenbergu s obznanjivanjem 95 Lutherovih teza na vratima vitenber- 
ške Schlosskirche. 


Ta rijeka teče kroz strahovite ekscese vjerskih ratova. Ratovi 
uistinu počinju u Njemačkoj 1546, godine Lutherove smrti, a okončat 
će se tek stoljeće kasnije, 1648. U međuvremenu su se proširili na 
druge zemlje i posvuda za sobom ostavili neizmjerne ruševine. Kom- 
promisi, kasno postignuti i manje ili više trajni, bijahu potpisani: 
Augzburški mir 1555, Nantski edikt 1598, Kraljevo pismo u Češkoj 
1609. Međutim, tisuće ljudi (jer reformacija, za razliku od humanizma 
renesanse, odmah pridobija narodne mase), tisuće muškaraca i žena, 
kako bi obranili svoju vjeru morali su upoznati građanski rat, snažnu 
represiju (npr. u Nizozemskoj, u vrijeme vladanja Filipa II, ili u Fran- 
cuskoj, prilikom opoziva Nantskog edikta i ustanka u području Céven- 
nesa); ili izgnanstvo, bilo u Novi svijet, bilo u neku zemlju koja je 
njihovu vjeru prihvaćala, prema načelu: Cuius regio, illius religio.* 


* čija je zemlja, njegova je i vjera 

KATOLICI 


16. Tri kršćanske vjere u Evropi 


Svi se ti bjesomučni sukobi smiruju s XVIII. stoljećem, a ponekad 
i ranije. Protestantizam ih je nadživio; stigavši sve do nas, svojim 
osobenim humanizmom danas boji veliki dio zapadnoga svijeta, 
posebno anglosaksonske i germanske zemlje. Međutim, nije jedno- 
stavno precizirati točnu boju toga humanizma, jer ne postoji jedna 
protestantska Crkva, već mnoge crkve, koje odgovaraju pluralizmu 
protestantskih humanizama, nekolicini tipova ljudi.Ti ljudi unatoč 
tome pripadaju istoj porodici, naročito ako ih suprotstavimo njihovom 
susjedu, katoličkome Zapadu. 

Nas zanima to nasljedstvo ostavljeno Evropi, a ne reformacija po 
sebi. Stoga se nećemo zadržavati na klasičnoj povijesti reformacije 
i protestantizma. S tim u vezi čitaoca valja uputiti na dobar sažetak 
Emila Lćonarda. 

U razmaku od nekih dvadesetak godina uslijedila su jedan za drugim 
dva protestantizma, dva velika »vala; jedan kojim vlada silovito djelo- 
vanje Martina Luthera (1483—1546), drugi koji vodi promišljeno 
i autoritativno djelovanje Calvina (1509—1564). Ta dva čovjeka ni po 
čemu nisu slični. Luther je seljak iz pograničnoga kraja njemačkog 
Istoka. Postoji nešto izravno, jako, prirodno, u toj duhovnoj pobuni 
seljaka, u tom seljaštvu duha, tom Bauerstand des Geistes, kako kaže 

Nietzsche. Optužiti zloupotrebe, besmislice i zamršenosti Crkve; izaći 
iz tih neizvjesnosti stavljajući cijeli ulog na nedvojbenost spasenja 
pomoću vjere (»pravednika spašava njegova vjera«), zadovoljiti se 
emocionalnim, trenutačnim gledištima ne mareći da ih se pedantno 
sredi, takav je, jednostavan i jasan romantičan i revolucionaran svjeto- 
nazor mladoga Luthera. »Bog to više neće duže podnositi. To više nije 
svijet kao jučer u kojemu su ljudi bili progonjeni i vođeni kao divljač!« 
Doduše, taj stav koji ga suprotstavlja moćnima, bogatima, Luther 
neće moći zadržati. Godine 1525. reformator će stati na stranu feuda- 
laca, protiv njemačkih seljaka, čiji je ustanak između Elbe, Rajne 
i Alpa uzrokovan djelomice i njegovim naučavanjem. 

No zbog tog čina on nije ništa manja suprotnost Calvinu, gra- 
đaninu, učenjaku hladne glave, strpljivom i energičnom organizatoru, 
pravniku koji uvijek osjeća potrebu da u svojim dedukcijama ide do 
kraja. Luther shvaća predestinaciju kao objavu, Calvin je stavlja 
u jednadžbu i iz nje izvodi zaključke. U svim su vremenima postojali 
izabranici: ne pripada li im, dakle, pravo da vladaju drugima? Upravo 
to Calvin čini u Ženevi, istodobno se pozivajući na duh poniznosti 
(1536-1538; 1541-1564); upravo će to Cromwell učiniti u strogoj 
Engleskoj puritanaca. 

Takva su dva glavna protestantizma. Njihova su područja različita, 
njihove zajedničke točke, unatoč svemu, brojne: raskid s Rimom, 
s kultom svetaca; ukidanje redovnog svećeničkog zvanja; sakramenti 
smanjeni od sedam na dva: krštenje i pričest. Ponekad još postoji 
neslaganje u vezi s pričesti. 

Važno je biti krajnje oprezan prema onome što možemo pojedno- 
stavljeno (jer točna bi lista bila podugačka) nazvati netipičnim ili 
marginalnim protestantizmima: tako npr. skoro od samog početka 
humanistički protestantizam (Zwingli u Zurichu, Oecolampade 
u Baselu, Henrik VIII u Engleskoj) i »pijetistički« protestantizam, 
naime, protestantizam žestoko progonjenih anabaptista. 

Da li je granica između katoličkog i protestantskog svijeta — koja još 
i u naše vrijeme predstavlja stanovit spoj evropske civilizacije — nastala 
samo iz slučajnosti vjerskih borbi? 

Evropa je poput debla stabala nastajala uzastopnim slojevima razli- 
čite starosti. Najstariji je dio debla Zapada, srce stabla, ono što ga je 
nekoć osvojilo — i civiliziralo — Rimsko Carstvo, dok se prostiralo 
prema zapadu i prema sjeveru sve do dvostrukog spoja rijeke Rajne 
i Dunava s jedne strane, a s druge strane sve do Britanskih otoka, od 
kojih je vladalo, i to djelomice, samo jednim njegovim dijelom (uglav- 
nom londonskim bazenom). 

S one strane tih granica evropska se civilizacija širila kasno, nakon 
propasti Rimskoga Carstva: to su novi i površinski slojevi debla. 


20. Civilizacije kroz povijest 305 


Srednjovjekovni je Zapad kolonizirao, u plemenitom značenju te 
riječi, taj obližnji svijet, podižući u njemu svoje crkve i šaljući misi- 
onare. Opatije i biskupije dalekoga Rima u njemu čine moćne te- 
melje. 

Je li tek puki slučaj što ta stara granica Rimskoga Carstva između 
stare Evrope i nove, »kolonizirane«, Evrope velikim dijelom čini 
i granicu koja dijeli katolički i protestantski svijet? Nedvojbeno je 
reformacija imala svoje čisto vjerske razloge: plimu tih duhovnih voda 
vidljivih u čitavoj Evropi, koja je pažnju vjernika usredotočila na 
zloupotrebe i nesloge u Crkvi, na nedostatnosti jedne previše ovoze- 
maljske pobožnosti, sačinjene više od kretnji nego od istinskog žara. 
Taj je osjećaj iskusilo čitavo kršćanstvo. Međutim, stara je Evropa, 
nesumnjivo odanija svojim starim vjerskim tradicijama koje su je usko 
povezivale s Rimom, održala vezu, dok je nova Evropa, izmješanija, 
mlađa, manje odana svojoj vjerskoj hijerarhiji, prihvatila raskid. 
Naslućujemo već i nacionalnu reakciju. 


Potonja sudbina ovih dvaju svjetova često je hranila ono što bismo 
mogli nazvati sektaškim ponosom. Značajkama protestantizma pripi- 
sivali su se uspon kapitalizma i znanstvene misli, drugim riječima: 
moderni svijet. Odgovarajuće pozicije protestantizma i katolicizma 
mogu se bolje objasniti u kontekstu ekonomske i opće povijesti. 


U protestantizmu zapravo ne vidimo ništa što bi mu osiguravalo 
intelektualnu superiornost — ili inferiornost — spram katoličkog svijeta. 
Naprotiv, izvjesno je da je on stvorio neku različitost, dakle, poseban, 
izvoran doprinos evropskoj kulturi. 


Da bismo definirali taj doprinos, treba razlikovati prvotni, militantni 
protestantizam XVI. i pobjednički protestantizam u XVIII. st. 


Pokrenuta u znaku slobode i pobune, reformacija ubrzo upada 
u istu nepomirljivost koju je predbacivala svome protivniku. Stvara 
isto tako kruto zdanje kao i srednjovjekovni katolicizam, »u kojemu je 
sve podvrgnuto ljestvici nadnaravnih vrijednosti Objave: država, dru- 
štvo, obrazovanje, znanost, privreda, pravo«. Na vrhu toga zdanja 
Sveto pismo, Biblija, i kao tumači Svetoga pisma, država i Evange- 
lička crkva. Državi (vladaru ili gradu) pripada stari ius episcopale. 

Nepotrebno je reći da taj poredak ne stvara vjersku slobodu za koju 
su u početku ljudi uzeli oružje u ruke. Red, strogost, željezna ruka, 
takve su prvobitne protestantske crkve, kako u Baselu tako 
i u Zirichu, u kojemu su reformatori, ma koliko bili pod Erazmovim 
utjecajem, bez oklijevanja utapali užasne anabaptiste. U Nizozem- 
skoj, istovjetni pokolji. Da su papisti te nesretnike, koji nisu priznavali 
Sveto Trojstvo, božansku narav Sina Božjeg i ustajali protiv Crkve, 
države i bogatih, istodobno progonili, vješali i klali, činjenica je 

u skladu s logikom, ako već ne i s milosrđem. Ali u ime čega im je 
reformacija dosudila isti postupak? Poznata je i tragoedia serveta: 
Miguel Servet, španjolski liječnik protestant, jednoga je dana pri 
izlasku s propovijedi uhapšen u Zenevi, optužen zbog svog antitrinita- 
rizma i panteizma, osuđen na muke i spaljen, po naredbama Calvina, 
koji je već dugo na njega vrebao. Sćbastien Castellion (1515—1563), 
»savojski« humanist, »apostol« liberalne reformacije, ozlojeđen tim 
činom, u svome dirljivom pamfletu 1554. ustaje protiv učitelja iz 
Ženeve koga je nekad volio i služio mu; ozlojeđen je, jer tada nitko 
više od njega nema osjećaj za pogreške i zločine pobjedničke reforma- 
cije. On piše: s Više ne postoji ni jedna sekta koja druge sekte ne 
smatra heretičkima, tako da, ako te u ovome gradu ili kraju smatraju 
pravovjernim, u onome će te smatrati krivovjernikom. Do te mjere 
da, ako danas netko želi živjeti, nužno je da ima toliko vjerovanja 
i religija koliko je gradova ili sekti: jednako kao što i čovjek koji putuje 
zemljom mora svakodnevno mijenjati novac, jer ovaj koji je negdje 
dobar, drugdje neće vrijediti.« On sam, pak, želi ostati vjeran slobodi 
interpretacije. »Sto se tiče anabaptista, njihova duha, onoga što misle 
ili pišu o Riječi Božjoj, oni sami moraju vidjeti što činex, kaže 
Castellion. 

Bio je to glas jednog usamljenog pojedinca, koji je umro kao 
bijednik okružen nekolicinom zanesenih vjernika. Međutim, u XVII. 
stoljeću u vrijeme razmirica između kalvina stroge pokornosti i otpad- 
nika arminijanaca i Socinijanaca, njegova će djela opet biti objavljena 
u Amsterdamu; jedno od njih sa znakovitim naslovom Chandelle de 
Savoie (Svijeća iz Savoje). Uistinu, Savojac Castellion će otad biti 
jedna od svjetlosti koje naviještaju novi put kojim će napokon krenuti 
protestantizam. 

Novi protestantizam favorizirao je slobodu savjesti. Dogmatična 
strogost postupno će se ublažiti, naročito u XVIII. st, možda u onoj 
mjeri u kojoj popušta aktivni pritisak katolicizma i snažne proturefor- 
macije. 

Međutim, ublažit će se zahvaljujući i unutarnjoj evoluciji protestan- 
tizma prema izvjesnoj slobodi savjesti, na istome putu kojim će 
krenuti stoljeće prosvjetiteljstva, prvenstveno pod utjecajem znanstve- 
nog razvitka. Kao i obično, prilično je teško razlučiti uzroke i poslje- 
dice i reći je li protestantizam, vraćajući se svojim duhovnim izvorima 
i slobodnom tumačenju Svetoga pisma, Evropu gurnuo na put 
duhovne nezavisnosti, ili je, naprotiv, evolucija samoga protestan- 
tizma ovisila o tom općem razvitku evropske filozofske i znanstvene 
misli. I jedna i druga stvar mogu biti točne, u igri uzajamnih utjecaja. 

Nije moguće poricati da se, za razliku od svoga katoličkog protiv- 
nika, protestantizam uklapa u pokret velikoga liberalnog stoljeća. 

Međutim, isto tako nećemo ni poricati da se zemlje katoličkog odgoja 
i tradicije, poput Francuske, nalaze na čelu tog istog pokreta. 

U svakom slučaju, protestantizam se tada usmjerava prema pravu na 
slobodno preispitivanje, prema povijesnoj kritici svetih spisa, prema 
deističkom racionalizmu. Zbog toga će se on pomiriti sa samim sobom, 
a to je značajno: sve marginalne sekte, do tada odbacivane kao 
sumnjive, npr. puritanci u Engleskoj, anabaptisti u Njemačkoj i Nizo- 
zemskoj, prosperiraju, čak se i roje. Anabaptisti pod nazivom meno- 
niti imaju uspjeha u Engleskoj; prelaze u Ameriku, osnivaju koloniju 
u Providenceu, te će tako postati snažna protestantska vjeroispovijest 
u Sjedinjenim Američkim Državama. Krajem XVII. st. ponovo se 
pojavljuju potomci »zanesenjaka« iz XVI. st. — oni koji se nazivaju 
Prijatelji, a svijet će ih upoznati pod imenom kvekera (drhtavaca). 
Godine 1681. William Pen s njima utemeljuje koloniju u Pennsylva- 
niji. Istovjetna obnova zbiva se u Njemačkoj; to je pijetizam koji 
osniva jedan pastor, Philipp Jakob Spener, štićenik izbornoga kneza 
Brandenburga koji će kasnije, 1701, postati prvi pruski kralj, Fridrik 1. 
Spener također sudjeluje u osnivanju moćnog Sveučilišta u Halleu 
1681. Citavu luteransku Njemačku pobunit će njegovi učenici sredi- 
nom XVIII. st. Međutim, nijedan pokret neće biti jak koliko engleski 
metodizam Wesleya i Whitefielda. l 

Nabrajanje tih pobjedničkih sekti ovdje nije ni od kakvog interesa, 
osim da ukažemo na slobodni procvat protestantske misli u jedan 
vjerski osjećaj koji više ne zapovijeda nijedna striktna teologija. 
»Teologija se više ne poistovjećuje s religijom«, piše 1914. jedan 
protestantski sveučilišni profesor, Ferdinand Buisson. »Jedna mora 
proći da bi druga trajala.« 

To je ono što duboko ukazuje na aktualnu razliku između katolič- 
kih i protestantskih društava [Protestant je uvijek sim s Bogom. On 
može, takoreći, razraditi svoju vlastitu religiju, živjeti je i ostati 
u skladu s vjerskim svijetom, ostati suglasan. Ili bolje rečeno: on može 
u jednoj od mnogobrojnih sekti naći onu koja bezbolno rješava njegov 
osobni problem. Mogli bismo gotovo reći da različitim disidentskim 
sektama vrlo često odgovaraju i različiti društveni slojevi. 

Protestantsko društvo zbog toga ne poznaje onaj rascjep između 
laika i svećenika, koji obilježava moderna katolička društva, gdje 
svaki čovjek mora izabrati izvjesno duhovno pokoravanje ili prekid 
s Crkvom koja jest zajednica: čovjek joj ili pripada ili ne pripada. Svi 
su duhovni sukobi otvoreni, opredjeljenje obavezno. Protestantsko je 
društvo, naprotiv, zatvoreno prema tim unutarnjim duhovnim suko- 
bima, mada unatoč tomu oni i dalje postoje. Odatle i taj niz razlika 
u ponašanjima i stavovima koji između Anglosaksonaca i katoličke 
Evrope ucrtavaju jednu neprimjetnu i nesalomljivu granicu. 

e Humanizam revolucionarnoga nadahnuća. Evropa je bila i ostaje 
revolucionarna. Ponavlja to cijela njena povijest. Ona je također bila, 
i beskonačno ostaje kontrarevolucionarna. 


Ni ovoga puta nisu toliko značajni revolucionarni pokreti sami po 
sebi, već njihovo nastavljanje u budućnost, ono što ćemo nazvati 
humanizmom revolucionarnog nadahnuća. Evo jedne neuobičajene 
definicije, kojom označavamo humani sadržaj i idealnu »ostavštinu« 
Revolucije. Drugi autori u istome značenju govore o »revolucionarnoj 
mistici« ili o »revolucionarnome duhu«. 

Dakako da će ovdje biti riječi o francuskoj revoluciji, jedinoj koja je 
imala evropsko i svjetsko značenje prije ruske revolucije 1917. 

a) Revolucionarna gibanja i Revolucija 

Sve do oktobarske revolucije uvijek govorimo o francuskoj revolu- 
ciji 1789. kao o »Revoluciji« u pravom značenju riječi, naime prvoj, 
jedinoj. Međutim, u toj prosvjedovateljskoj Evropi, zategnutih 
odnosa, nikad pomirenoj s najgorim, francuskoj su revoluciji pretho- 
dila brojna revolucionarna gibanja. Povijest ih ipak nerado naziva 
»revolucijama«. 

Ona tako uopće ne naziva brojne seljačke bune, o kojima je već bilo 
riječi, u čitavoj Evropi između XIV. i XVII. st. Cesto se samo 
u jednom posebnom smislu može govoriti o revolucijama u vezi 
s izvjesnim nacionalnim oslobađanjima: oslobođenje švicarskih kan- 
tona (konačno oslobođenje 1499), Ujedinjenih Provincija (Nizozem- 
ska; konačno priznanje 1648), engleskih kolonija u Americi, budućih 
SAD (1774-1782), španjolske Amerike između 1810. i 1824, ili pak 

o otcjepljenjima, nasilnima ili mirnim putem, skandinavskih zemalja: 
Svedske, Norveške, Danske... Sve su to gibanja koja se nedvojbeno 
predstavljaju kao reakcije protiv moderne države, ali još više protiv 
stranca, a ova je potankost značajna. 

»Istinska« revolucija uvijek se vrši protiv moderne države (bitna 
potankost); iznutra, s ciljem autoreformiranja. Prije 1789. u Evropi 
(izuzevši neuspjeha Svete lige* i fronde**) jedine su bile dostojne toga 
naziva dvije engleske revolucije, prva nasilna i krvava (1640-1658), 
druga mirna, 1688. Međutim, francuska revolucija, koja je iznutra 
uzdrmala jednu od najčvršćih država Zapada, imala je posve drugačiji 
odjek, utoliko što se od 1789. do 1815. proširila na čitavu evropsku 
pozornicu i što spomen na nju za cijeli svijet ima vrijednost jednoga 
ogromnog simbola, koji je u stanju da se u svakoj generaciji pomladi 
i pothranjuje novim oduševljenjima. 


_* Liga ili Sveta liga = konfederacija francuskih katolika koja je odigrala bitnu ulogu 
u vjerskim ratovima u Francuskoj nakon 1576. 
** fronda = ustanak protiv kardinala Mazarina za maloljetnosti Luja XIV (1648-53). 

Aktualnost toga simbola potvrđuje se još i danas. Putujući u SSSR 
1958. jedan se francuski povjesničar čudi kad njegovi kolege, govoreći 
»revolucija«, misle upravo na francusku revoluciju. Taj isti povjesni- 
čar, predajući 1935. na Sveučilištu u Sao Paulu u Brazilu tumačio je, 
nakon Alberta Mathieza, da se većina »divova Konventa« može svesti 
na vrlo ljudsku, i ponekad dosta uobičajenu mjeru. Njegovi su se 
brazilski studenti odmah uzbudili kao da se radi o nekom svetogrđu 
i jedan od njih je izjavio: »Mi, pak, čekamo francusku revoluciju. . .« 
- Revolucija 1789. tako nadživljava samu sebe u cijelome svijetu, čak 
i nakon što ju je zamijenio mit o oktobarskoj revoluciji. U Francuskoj 
taj mit danas teži potpunoj vlasti nad sindikalističkim i revolucionar- 
nim mišljenjem, utoliko što se odnosi na praktične probleme trenutka. 
No o snazi zanosa koji je još jučer okruživao 1789. moći će suditi 
jedino onaj tko je na Sorbonnei upoznao velike nemire ili oduševlje- 
nja, izazvana predavanjima Alphonsea Aularda (umro 1928), rev- 
nošću auditorija Alberta Mathieza (umro 1932) ili Georgesa Lefeb- 
vrea. To prisuće revolucije 1789. u političkom i etičkom mišljenju 
Evropljana usmjerava njihova rasuđivanja i stavove, čak i onda kad je 
taj stav neprijateljski. 

b) Postojale su dvije, ili tri, ili četiri francuske revolucije. Francuska 
revolucija, poput suvremenih višeslojnih raketa, imala je nekoliko 
uzastopnih eksplozija i lansiranja. 

Ona se u svojim počecima predstavlja kao »liberalna«, umjerena 
revolucija, s nekoliko dramatičnih epizoda (pad zatvora Bastille, 
Veliki strah). Ta prva faza revolucije razvija se živim tempom, u četiri 
uzastopna intervala: pobuna plemstva (skupština 1788), pobuna bur- 
žoazije,* takozvanih »jurista« (sazivanje Državnih staleža), gradska 
i seljačka revolucija, obje odlučujuće. 

Druga, nasilna faza revolucije slijedi nakon objave rata Austriji 20. 
travnja 1792. »Upravo je rat 1792. doveo do devijacije francuske 
revolucije«, piše Alphonse Aulard. To je točno; a okupacija Nizozem- 
ske nakon Jemmapesa** učinila je taj sukob neizbježnim. Prihvatimo 
također da je revolucija, uspostavljajući Francusku kao modernu na- 
ciju*** (već i prije farandole**** federacija, koja je bila samo njena 
spektakularna scenska provedba), otkrila i potvrdila svoju snagu 
i pripremila eksploziju. Nasilna kako izvana tako i iznutra, ta se druga 


* 7. V 1788. narod Grenoblea izašao je na ulice i ponovo ustoličio sudske činovnike u palači 
pravde (Parlament pokrajine Dauphine). Buržoazija preuzima vodstvo pokreta i traži sazivanje 
Državnih staleža. što je početak revolucije. I 

+" pobjeda nad Austrijancima u Belgiji kod Jemmapesa otvara put u Nizozemsku. 
*** prva svečana proslava Federacije 14. VII. 1790. na Marsovom polju dvostruki N 
praznik: osvojenje Bastille i dan ujedinjenja svih francuskih pokrajina (Nacionalna federacija), 
koja potvrduje jedinstvo Francuske). I . u = 
**** franc. farandole = veseli i brzi provansalski narodni ples u 0/8 mjeri. 


310 


faza revolucije završava s pogubljenjem Robespierrea 27/28. srpnja 
1794 (9/10. termidor godine II). 

Treća faza revolucije (no treba li je još nazivati revolucijom?) zbiva 
se u razdoblju od termidora do brimera (od 28. srpnja 1794. do9 i 10. 
studenoga 1799), obuhvaćajući tako, s posljednjim mjesecima Kon- 
venta, čitavo trajanje vlasti Direktorija. Cetvrta faza revolucije obuh- 
vaćala bi Konzulat, Carstvo i Stotinu dana (od 1799. do 1815). 

Sigurno je da je Napoleon nastavio revoluciju tako što ju je stabilizi- 
rao i savladao, pridodavši neizvjesnostima njene globalne sudbine 
dramatičnu neizvjesnost svoje vlastite i krhkost jednoga nezakonita 
režima koji se pošto-poto mora opravdati neprekidnim uspjesima. 

Nakon bitke kod Austerlitza, car Franjo II, kad su mu poslušni 
podanici pljeskali pri povratku u Beč, rekao je francuskom ambasa- 
doru: »Vjerujete li, gospodine, da bi se vaš car mogao tako vratiti 
u Pariz, kad bi izgubio bitku poput ove koju sam ja izgubio?« 

Ta drskost ima isti smisao kao i sljedeća izjava jednog francuskog 
rojalista, fasciniranog Napoleonovom slavom: »Kakve li nesreće što 
nije bio iz loze Bourbona!« 

c) Francuska je revolucija prema svojim prvobitnim nakanama 
trebala da bude rješenje po ukusu prosvijećenog apsolutizma. 

U toj burnoj povijesti druga faza, koja je jedina upoznala drama- 
tično nasilje, u odnosu na cjelinu predstavlja se kao aberacija, neoče- 
kivana devijacija. 

Cesto se tvrdilo kako je francuska revolucija, da u proljeće 1792. 
nije utonula u krv, gotovo jednom mirnom revolucijom mogla postići 
uspjeh na engleski način, u umjerenosti, o kojoj su sanjali toliki 
francuski duhovi. Npr. Montesquieu, koji je 1721. napisao u Perzij- 
skim pismima: »U postojeće zakone smije se dirati jedino drhtavom 
rukom«, ili pak Rousseau, koji je smatrao da jedan stari narod ne 
može nadživjeti revolucionarna komešanja: »Cim su mu strgnuti 
okovi, on se na sve strane raspršuje i više ne postoji.« 

Počeci revolucije u skladu su s tim duhom, koji znači više reformu 
nego revoluciju. Neki odlučan kralj možda bi je bio mogao tako 
održati, ili je svesti na reformu. Međutim, ni savjeti Mirabeaua ni 
savjeti Barnavea nisu Luja XVI odvojili od povlaštenih slojeva koji su 
ga okruživali i činili ga zarobljenikom vlastita dvora. Treba li opet 
otvoriti taj proces? 

Nije se prvi put dogodilo da su zdravorazumska politička rješenja 
na taj način bila odbačena. Program »prosvijećenih« reformatora 
uvijek je u Francuskoj bio zaustavljan, od samoga početka vladavine 
Luja XVI; odatle i otpuštanje Turgota 1776. Posvuda je ista reakcija 
pokazala svoje lice i svoju snagu, u toj Evropi prosvijećenog apsolu- 
tizma, u kojoj je toliko razboritih ljudi vjerovalo da je dovoljno 

zadobiti vladara ili kralja i da je, pod pretpostavkom da je vladar 
»filozof«, sve unaprijed osigurano. Međutim, suvereni »stoljeća pros- 
vjetiteljstva« davali su prednost polovičnim mjerama. Cak i kad je 
Fridrik II upokorio svoje plemstvo, učinio je to toliko polovično da će 
nakon njegove smrti 1787. pruska država biti pozornica jedne široke 
plemićke reakcije. 

Kako očekivati od jednoga Luja XVI ono što Fridrik II nije umio 
učiniti? Kad je naposljetku Luj XVI u pomoć pozvao strane sile, 
oslobodio je brze snage evropske kontrarevolucije i reakcije. Iznena- 
đena brzinom, revolucija je krenula putem koji nisu predvidjeli ni 
sami njeni začetnici. I 

Oni sami će to priznati: »Covjek nije revolucionar, već to postaje« 
(Carnot); »snaga stvari nas možda vodi do ishoda na koje nismo 
pomišljali« (Saint-Just). Na tome još neviđenom putu, okrutnom i za 
nju i za druge, revolucija će opstati samo nekoliko mjeseci, sve do 
pogubljenja Robespierrea koje otvara vrata reakciji i blagosti ponov- 
nog življenja. Michelet priča: »Pariz opet postaje radostan. Nekoliko 
dana nakon termidorskog prevrata jednog su čovjeka, koji još živi, 
a koji je tada imao deset godina, roditelji odveli u kazalište. Pri izlasku 
iz kazališta po prvi se put divio dugom nizu sjajnih kočija. Ljudi 
u odijelima, s niskim šeširom, obraćali su se gledaocima na izlazu: 
"Trebate li kočiju, moj gospodaru?" Dječak nije razumio te riječi. 
Objasnili su mu ih, rekavši mu samo da je smrću Robespierrea 
nastupila velika promjena.« 

Pa ipak, je li Michelet imao pravo kad je svoju Povijest francuske 
revolucije (1853) okončao s 10. termidorom? Logički, nikako: Francu- 
ska se termidorskim prevratom vraća u razboritu revoluciju prve faze, 
čije će osnovne tekovine zadržati već i Direktorij, a zatim i Konzulat. 
Bit će odbačena jedino ostavština terorističkog Konventa. 

U svakom slučaju, izvan Francuske nitko revoluciju ne smatra 
završenom. Još 12. rujna 1797. ruski ambasador u Engleskoj pisao je 
(na francuskome) svojoj vladi: »Ono što je bilo vjerojatno... dogo- 
dilo se u Parizu: diktatorski trijumvirat* uhapsio je dva direktora i 64 
člana obaju vijeća,** bez ikakva procesa. Poslat će ih na Madagaskar. 
Krasnog li ustava i krasne li francuske slobode! Radije bih živio 
u Maroku nego u ovoj zemlji tobožnje jednakosti i slobode.« Zašto 
takvo ogorčenje? Zato što se van Francuske ne govori uvijek tako 
ironično o »krasnoj francuskoj slobodi«. Napoleon će upravo u ime 
Revolucije ići iz pobjede u pobjedu, i posvuda gdje će se uspostaviti 


* trijumvirat = Saint-Just, Robespierre i Couthon 
** Ustavom od 1975. osigurana je diktatura buržoazije s podjelom vlasti na Zakonodavnu 
(Vijeće starijih i vijeće pet stotina) i izvršnu (Direktorij od pet osoba). Napoleon 1799. ruši vladu 
Direktorija i preuzima vlast. 

napoleonski režim, zakoni, običaji i srca sačuvat će njegove tragove, 
unatoč kivnji ili mržnji uzrokovanim okupacijom. Goethe i Hegel bit 
će skloni Napoleonu (Hegel ga smatra »dušom svijeta na konju«) 
nasuprot reakcionarnoj Evropi, vrlo zaostaloj u odnosu na politički 
i društveni razvitak Francuske. 

Ratovi Napoleonova Carstva projicirali su u evropske dimenzije 
francuski građanski rat. Tijekom četvrt stoljeća revolucija je za svaku 
evropsku zemlju kojoj je prijetilo Napoleonovo osvajanje bila potenci- 
jalna stvarnost. Proživljavana tako u duhu kao izravna mogućnost, 
poruka francuske revolucije, obožavane ili omrznute, snažno se širila 
Zapadom, podijelila je osjećaje i usmjerila strasti. Napokon, francu- 
ska se revolucija, drama žestokih boja, sa svojim svecima, svojim 
mučenicima, svojim poukama, svojim iznevjerenim, ali vječno pobu- 
đivanim nadama, nudi XIX. st. poput evanđelja. 

d) Poruke francuske revolucije 

Dakako, čini se da je nakon 1815. revolucija ušutkana. Ona ipak 
opstaje u srcima i svijestima i preživljava u svojim bitnim tekovinama. 

Restauracija nije povratila ukinute društvene povlastice (posebno 
feudalna prava). Podržavljena dobra nisu vraćena starim vlasnicima, 
pa čak ako raspodjela i nije bila pravedna (dobra su često dobili 
bogataši), revolucionarne tekovine u tom su pogledu sačuvane, kao 
što je sačuvano i načelo o pravima pojedinca, zajamčenih Poveljom 
1814. Kad se bude činilo da je vlada Karla X spremna za novu 
reakciju, istoga trena doći će do pobune, srpanjske monarhije i vraća- 
nja trobojnoj zastavi. Tada naveliko opet oživljavaju revolucionarna 
ideologija i jezik. 

Već 1820. jedan drug Gracchusa Babeufa, Buonarotti, u svojoj je 
Histoire de la Conspiration pour l Egalité, dite de Babeuf (Povijest 
zavjere za jednakost, nazvane Babeufovom zavjerom) ispričao zavjeru 
»jednakih«, njihove planove za jednu »plebejsku Vandeju«, njihov 
poraz i pogubljenje (Babeuf se 26. ožujka 1797. ubio nožem kako bi 
izmakao pogubljenju). Radilo se o jednom »komunističkom«, bez 
ikakve sumnje »komunarskom« pokretu, vjernom sljedećim 
Rousseauovim riječima: Izgubljeni ste ako zaboravite da plodovi 
pripadaju svima, a zemlja nikome.« Uspjeh te knjige i toga primjera 
bio je neizmjeran. Auguste Blanqui, okorjeli revolucionar, za kojega 
se retrospektivno nitko ne može uzdržati da ga ne voli, oduševljeno ju 
je čitao. 

Taj nam primjer omogućuje da razumijemo način na koji je revolu- 
Cija sve do danas mogla nastaviti da govori gotovo onim jezikom koji 
joj je želio dati svaki naraštaj. Nakon očigledne propasti Drugoga 
carstva 1875, njeni će simboli biti trajan ideološki temelj III. republike 
i cjelokupnoga socijalističkog pokreta, nosilaca tekuće revolucije. 

Revolucionarni humanizam evocira, dakle, prvenstveno legitim- 
nost nasilja u službi prava, jednakosti i društvene pravde, u službi 
ljubomorno voljene domovine; legitimnost nasilja kojega je revoluci- 
onar ili činilac ili žrtva, jer »izaći na ulicu« znači isto tako na njoj 
poginuti, izvikivati svoje posljednje prosvjede kao i pobijediti. Me- 
đutim, hrabrost nasilja — hrabrost da se umre ili udari — prihvaća se 
samo ako je jedini način da se izmijeni sudbina, da se učini humani- 
jom, bratskijom. Ukratko, revolucija je nasilje u službi ideala. Kontra- 
revolucija nastaje iz sličnih nakana. Njena krivnja s povijesnog gledi- 
šta jest to što gleda unatrag i pokušava se tamo vratiti. No vratiti se 
u prošlost moguće je samo mjestimice i na trenutak. Dugoročno, neko 
djelovanje može imati povijesno značenje i trajati jedino ako ide 
u smjeru povijesti, jedino ako vlastitu brzinu pridaje povijesnoj, 
umjesto da je uzaludno pokušava kočiti. 

U svakom slučaju, s pravom bismo se mogli čuditi što je revolucija 
1789. bila baklja za velika gibanja radničkih masa sve do XX. st. Prije 
svega, zato što je, kako po svojim prvobitnim nakanama tako i po 
svojim ishodima, revolucija 1789. ostala jedna razborita revolucija. 
Zatim, što je herojsku legendu o njoj, ispunjenu čudima polubogova, 
»divova«, djelomice izbrisala, zamračila demistifikacija objektivne 
povijesti. Nitko se tu nije potrudio više od povjesničara ljevice, željnih 
da svoj revolucionarni žar utemelje na svjedočanstvu dokumenata. 
Time je revolucija izgubila mnogo svojih svetaca, no istodobno se 
njena poruka jasnije očitovala. 

Takva je revizija u stvari rehabilitirala crveno razdoblje Terora, 
izdvojila značenje njegovih patnji (kako onih koje je odnio tako i onih 
koje je nanio), pozivala se, ne bi li ga opravdala, na tragičnost 
situacija. Odsada, Nepotkupljivi* i G. Babeuf (kasni heroj) dolaze 
prije Carnota, »organizatora pobjede«, ili Dantona. Upravo njihov 
upečatljiv jezik dopire do nas, jer je bio jezik »anticipacija«. Opće 
pravo glasa, odvajanje Crkve od države, veljački dekret koji je čak 
predvidio izvjesnu redistribuciju dobara, sve te kratkotrajne pobjede 
druge faze francuske revolucije, koje nakon Termidora nisu priznate, 
zapravo su anticipacije, jer ponekad je trebalo toliko vremena da 
stignu do nas i postanu naše dobro. 

Dakako, zahvaljujući tim anticipacijama revolucionarni humanizam 
1789. još živi među nama. Stanovita dvoumljenja, stanovite rezerve 
evropskoga socijalizma, osobito jučer, spram komunizma (koji je 
stvorio jedan drugi ideal, drugi oblik revolucije), npr. kritike što ih je 
Jaurčs uputio marksističkim idejama 1905, nakon potpisivanja spora- 
zuma sa Julesom Guesdeom, koji je ostvario socijalističko jedinstvo 


* Nepotkupljivi = Robespierre 

»pod pokroviteljstvom Komunističkog manifesta«, ustvari su pokaza- 
telji da je izvjesna lijeva ideologija, pothranjivana sjećanjima i rije- 
čima, svoju revoluciju odbila poistovjetiti s Marxovom, a kasnije 
i s revolucijom Sovjeta. Zar Jaurès na početku svoje Histoire socialiste 
de la Revolution frangaise (Socijalistička povijest francuske revolucije) 
ne ukazuje na to da će ona biti »istodobno materijalistička s Marxom 
i mistična s Micheletom«, naime, vjerna »revolucionarnoj mistici« 
prema Micheletu, vjerna živućim tekovinama francuske revolucije? 
Zapadna se civilizacija, u Francuskoj i izvan nje, »odvaja«, oslobađa 
tekovina i ideala 1789. tek kasno i nepotpuno. 


Znanstvena misao prije XIX. stoljeća 


Uspon znanstvene misli u Evropi sve do XVIII. stoljeća dovodi 
u pitanje djetinjstvo moderne znanosti: uistinu, jedna predznanost, 
kao što se govori o predindustriji prije industrijske revolucije. 

Nije riječ o tome da se napravi sažetak te evolucije, čak ni da se 
utvrdi prag koji dijeli predznanost i modernu znanost. Problem je 
saznati ne način, već razlog toga znanstvenog razvoja isključivo u okvi- 
rima zapadne civilizacije. Prema nedvosmislenim riječima Josepha 
Needhama, kemičara i sinologa, »Evropa nije stvorila bilo kakvu 
znanost, već svjetsku znanost«. I stvorila ju je gotovo posve sama. 

Dakle, zašto takva tvorevina nije ostvarena u okviru mnogo ranijih 
civilizacija, npr. u Kini, ili u islamskoj civilizaciji? 


e Svaki znanstveni postupak redovito se uklapa u neko opće tumače- 
nje svijeta. Nema napretka, nema rasuđivanja niti plodnih hipoteza ako 
ne postoji jedan opći sustav referenci u odnosu na koji se treba smjestiti, 
a zatim orijentirati. Slijed sustava tumačenja svijeta daje najbolju potku 
znanstvenom razvitku. 


Povijest svih znanosti (i samo jedne znanosti), viđena s izvjesne 
visine, pokazuje se kao vrlo polagani prijelaz od jednoga racionalnog 
općeg tumačenja na neko drugo, od kojih se svako uzastopno afirmira 
kao neka teorija koja objašnjava sveukupnost znanstvenih tumačenja 
u jednom trenutku, sve do dana kad se ta ovojnica kida, jer joj snažno 
proturječe nove spoznaje. Tada treba, bilo kako bilo, izgraditi neku 
drugu teoriju, koja će postati novo ishodište. 

Od XIII. stoljeća do danas zapadna je znanost upoznala samo tri 
opća tumačenja, tri sustava svijeta: Aristotelov sustav, koji ulazi 
u interpretacije i spekulacije Zapada u XIII. stoljeću i koji je drevno 
nasljeđe; Descartesov i Newtonov sustav, koji utemeljuje klasičnu 

znanost i predstavlja se (ako ostavimo postrani odlučujuće posudbe od 
Arhimeda) kao originalna konstrukcija Zapada; napokon, Einste- 
inovu teoriju relativnosti, formuliranu već 1905, koja utemeljuje 
suvremenu znanost. 

Te velike tvorevine dominiraju znanstvenim postupkom, no oči- 
gledno ga nikad u potpunosti ne sažimlju. Njihova uspostava postavlja 
složene probleme, a isto tako i njihovo zastarijevanje. Trenutak 
u kojemu se one više ne podudaraju s činjenicama obično upozorava 
na istinske napretke, na odlučujuće trenutke u općoj povijesti zna- 
nosti. 

Aristotelov sustav je vrlo drevno nasljeđe, nasljeđe peripatetičke 
škole (IV. st. pr. n. e). Njegova je poruka u svojoj biti stigla na Zapad 
kasno, preko toledskih prijevoda Averročsovih tumačenja. U Parizu 
je to značilo pravu revoluciju; godine 1215. programi sveučilišta iz 
temelja se mijenjaju; proučavanje latinske književnosti, napose pjes- 
nika, zamijenila je formalna logika. »Filozofija prodire svuda, ukida 
svex; prijevodi Aristotela se umnogostručavaju i izazivaju mnoštvo 
komentara. Slijedi vrlo živa rasprava između Starih i Modernih. 
U jednoj poemi iz toga razdoblja, oko 1250, filozof kaže pjesniku: 
v Posvetio sam se znanju, dok ti prednost daješ djetinjastim stvarima; 
prozi, ritmu, metrici. Cemu ti one služe!... 

Znaš gramatiku, ali ne poznaješ Znanost i Logiku. Zašto se praviš 
važan, kad nisi drugo doli neznalica?« l 

Sustav svijeta koji je razradio Aristotel vladat će Evropom sve do 
XVII, čak i do XVIII. stoljeća, jer neće odmah pasti pred napadima 
Kopernika, Keplera i Galilea. 

»Aristotelova fizika svijeta je naravno potpuno zastarjela. Pa ipak 
je to fizika, tj. jedna duboko, premda ne i matematički razrađena 
teorija. To nije ni neobrađeni i verbalni produžetak zdravog razuma, 
ni dječja mašta, već teorija, tj. doktrina koja, polazeći dakako od 
podataka zdravog razuma, te podatke podvrgava sustavnoj, izuzetno 
usklađenoj i strogoj razradi« (Alexandre Koyrć). Aristotel nedvoj- 
beno postavlja kao aksiom postojanje jednog jedinstva svijeta, jed- 
noga »kozmosa«. Zar Einstein čini nešto drugo? Kad ga Paul Valćry 
pita: »Ali što mi dokazuje da u prirodi postoji jedinstvo?«, on odgo- 
vara: »To je čin vjerovanja«. (Paul Valćry, Idée fixe, str. 141). 
Einstein na jednom drugom mjestu kaže: »Bog se ne kocka sa 
svijetom.« 

Aristotelovo jedinstvo svijeta jest »red«: svako tijelo u svijetu ima 
svoje prirodno mjesto i treba, dakle, da ostane u vječnom mirovanju. 
Takvo je mirovanje Zemlje u središtu Kozmosa i njegovih uzastopnih 
sfera. Međutim, nizovi gibanja potresaju kozmos: prirodna gibanja 
(kao npr. gibanje tijela koje pada na tlo; gibanje laganoga tijela, 

plamena ili dima, koje se uzdiže u nebo; kružno gibanje zvijezda, ili 
bolje rečeno: nebeskih sfera); nasilna gibanja, abnormalna u odnosu 
na ova prva, naime, ona koja tijelo dobiva bilo tako da ga se gura ili 
povlači, što prestaju čim nestane pokretačke sile. Tu, doduše, vrijedi 
samo jedan, ali važan izuzetak: gibanje lansiranog tijela, projektila, 
koje nije prirodno, ali ni povezano nekom pokretačkom silom (takvo 
tijelo nije ni gurnuto ni povučeno). Taj bi projektil pokretali vrtlozi 
zraka kroz koje prolazi. Takav odgovor spašava i osigurava njegov 
sustav, ali svi će napadi ciljati upravo na tu slabu točku. 

Svi ti napadi neminovno će se odnositi na vječno raspravljano 
pitanje: a guo moveantur projecta? Pitanje je to koje uistinu postavlja 
niz problema (tromost ili ubrzanje prilikom pada šljunka), kojima se 
bave već i pariški nominalisti XIV. stoljeća, Occam, Buridan i Ore- 
sme. Oresme, matematički genij, prihvaća načelo zakona tromosti, 
razmjernost brzine vremenu pada tijela... No njegovo mišljenje neće 
odmah naći sljedbenika. 

Povijest borbi i lutanja po mraku nakon kojih su fizika i klasična 
znanost svrgnule Aristotelov sustav i ostvarile njutnovski sustav bila bi 
vrlo duga i zadivljujuća. 

Taj »skok udalj« djelo je izuzetnih, međusobno povezanih duhova: 
znanost otada postaje međunarodna, ona nadilazi političke i jezične 
podjele i ispunjava čitav prostor Zapada. U prilog znanstvenim uspje- 
sima nedvojbeno su išli privredni uspon u XVI. stoljeću i jednako tako 
u istom razdoblju širenje djela grčke znanosti, zahvaljujući tiskarama. 
Arhimedovi radovi su tako upoznati tek vrlo kasno, posljednjih 
godina XVI. stoljeća. Međutim, njegova je misao izvanredna: na putu 
prema infinitezimalnom računu, ona predlaže (prisjetimo se računanja 
s x) plodni pojam limesa. 

Ovi su znanstveni uspjesi bili spori. Pet najvažnijih dostignuća 
u matematici, kako ih nabraja jedan povjesničar znanosti, slijede 
jedno za drugim u dugim vremenskim intervalima: analitička geome- 
trija Fermata 1629. i Descartesa 1637; Fermatova viša aritmetika oko 
1630-1665; kombinatorna analiza 1654; Galileieva dinamika 
1591-1612. i Newtonova 1666-1684; Newtonova univerzalna gravita- 
cija 1666. i 1684—1687. 

Međutim, nije riječ jedino o matematici. U širokom polju astrono- 
mije razmotrite način na koji će Ptolemejev geocentrični sustav (Grci 
su ipak u jednom trenutku imali ideju o heliocentričnom sustavu) 
odolijevati pred sporim trijumfom Kopernika (1473-1543) i Keplera 
(1571-1630). 

Veliki dogadaj, pored ovih lutanja po mraku, uspostavljanje je 
novog sustava svijeta: apstraktnog, geometriziranog Descartesova svi- 
jeta, i još više Newtonova, u kojemu se sve drži i sažima u općoj 

gravitaciji: tijela se privlače silom koja je upravno razmjerna umnošku 
njihovih masa, a obrnuto razmjerna kvadratu njihovih udaljenosti 
(1687). 

I taj će zamišljeni svijet imati težak život i proći će kroz sve 
znanstvene revolucije XIX. stoljeća, sve do nedavnoga prihvaćanja 
Einsteinove teorije relativnosti, novoga čudesnog objašnjenja svijeta. 
Tko god je studirao prije 1939. još uvijek je u duhu živio u jasnim 
okvirima njutnovskog svemira. 


e Descartes, vslobodan čovjeke. 

Taj geometrizirani, ili mehanicistički svijet ne pripada u potpunosti 
nijednome od znanstvenika koje smo naveli ili smo mogli navesti. Bez 
ikakva ustupka neumjesnom nacionalizmu, dajmo ipak Renéu Descartesu 
mjesto koje zaslužuje. 


Otvorimo jednu zagradu. Descartes je nedostupan biografima zbog 
svoje diskrecije, svoje svjesne stidljivosti, svoga suzdržana senzibili- 
teta. Izuzev nekoliko putovanja, nakon 1628. on živi izvan Francuske, 
najviše u Nizozemskoj. Umrijet će u Stockholmu kao gost švedske 
kraljice Kristine. U Amsterdamu, gdje je boravio dugo vremena, 
radovao se da bude izgubljen u gomili, »nikad ni od koga prepoznat«. 

Rekonstruirati njegovu misao i pratiti je u njenome kretanju jed- 
nako je teško kao i rekonstruirati njegov tajnovit život. 

Rasprava o metodi (1637) sve je zapravo pojednostavnila. U njoj se 
dugo nije željelo vidjeti drugo do njenih nepobitnih pravila, dok je 
Rasprava o metodi u stvari predgovor trima djelima: La Dioptrique 
(Dioptrici), Les Météores (Meteor) i vrlo slavnoj Gćometrie (Geome- 
triji). Važno je ne odvajati ih od nje. Štoviše, Rasprava je na neki 
način pojednostavljena i sažeta verzija Pravila za upravljanje duha 
(Regulae at directionem in genii), koja su objavljena tek nakon auto- 
rove smrti. Jesu li Regulae bile napisane, kako se čini, oko 1629. 
i preuzete 1637. kako bi ih razjasnio u Raspravi o metodi? Ili, 
naprotiv, četiri pravila Metode datiraju, kao što to doslovce kaže samo 
djelo, iz čuvene zime 1619-1620, u kojem slučaju bi Regulae bila 
kasnija, proširenija i zamršenija verzija? Cinjenica je da se u dvjema 
knjigama način mišljenja razlikuje. Jednako kao što se razlikuju 
ozbiljna i striktna Gćometrie i ona bogatija, inventivnija matematika 
koju nam nude Descartesova Pisma (Les Lettres), u kojima kao da je 
potaknut, zagrijan »izazovima svojih protivnika«. 

Odatle 1 mnoge dvoumice koje očevidno ne mijenjaju značaj cje- 
line. Pred nama je prva sustavna i moderna kritika spoznaje, herojska 
borba protiv svake intelektualne ili metafizičke prevare, svake greške 
»pjesničke intuicije«. 

Na znanstvenom planu, nije dovoljno tek nekoliko riječi, čak ako se 
u pogledu njegova djela ograničimo na ono što se tiče budućnosti 
i dopire sve do nas, ako zaboravimo njegovu fiziku i optiku koje 
svakako nisu bile revolucionarne i ako razmotrimo samo njegovu 
geometriju, djelo u kojemu je po svomu vlastitom mišljenju najbolje 
primijenio svoju metodu. 

Descartes se, ne bez poteškoća, oslobađa geometrijskog realizma« 
Grka. Njegova matematika uspostavlja čistu apstraktnost. »Protež- 
nost, umjesto da je na realistički način nametnuta mišljenju, ustanov- 
ljena je spletom relacija.x Nadmašujući zbog toga svoje prethodnike, 
poimence: Vičtea (koga poznaje) i Cavalieria, koga nažalost nije 
poznavao, on unapređuje »teoriju jednadžbi divovskim koracima. 
Nakon njega trebat će pričekati na E. Galoisa«. 

Cinjenica da kartezijanska matematika danas ne premašuje razinu 
razumijevanja studenta matematike na samom početku studija ne 
smije prikriti ogroman skok koji je Descartes ostvario. Tako npr. kad 
pored »pravih« korijena (pozitivnih) i »krivih« (negativnih) korijena 
neke jednadžbe evocira »samo imaginarne« korijene, ili kad njegov 
dokaz implicira, premda ih nije jasno utvrdio, osi koordinatnog 
sustava (ortogonale ili ne), ili pak kad raščlanjuje, odnosno bolje 
rečeno unaprijed sastavlja neku funkciju u određeni broj binoma 
u obliku jednadžbi prvoga stupnja koje se međusobno umnogostruča- 
vaju: (x— 1) (x + 4) (x-7), itd. 

Povjesničar Lucien Febvre u pravu je kad ga smatra čovjekom koji 
živi svoj um kao što živi i svoje uvjerenje, suprotstavljajući se svemu 
što je XVI. stoljeće u svomu naturalističkom kretanju, ispunjenom 
bajkama, neodređenošću, predlogičnim mišljenjem i kvalitativnom 
fizikom, donijelo sa sobom; suprotstavljajući se svim onim »racionali- 
stima« renesanse koji su »u prirodi vidjeli samo kutiju s čudesima ili 
poticaj za sanjarenje«. 


© Godine preokreta, 1780-1820, postavljaju posljednji problem: prije- 
laz preko praga koji vodi k odista modernoj znanosti. 


Ma kako bilo veličanstveno XVIII. stoljeće, ono još nije ravno- 
pravno modernoj znanosti, vladarici svojih stavova, svoga jezika 
i svojih metoda. 

To pokazuje jedno od najljepših djela Gastona Bachelarda, La 
Formation de l'esprit scientifique, 1935 (Formiranje znanstvenog 
duha), u kojemu se potrudio da načini popis svih nedoumica i neu- 
mješnosti znanosti koja se, ne bez poteškoća, oslobađala opće spoz- 
naje i izvjesnog predlogičnog mentaliteta, čija nas nezgrapnost čudi. 
Ova se psihoanaliza znanstvenoga duha u stoljeću prosvjetiteljstva 

očevidno zadržava samo na tamnim stranama; pogreškama, zablu- 
dama i glupostima. No možda te zablude vječno prate znanstveni duh 
u njegovu kretanju? Možda ih ni mi nismo lišeni u odnosu na znanost 
sutrašnjice? 

Najveća prepreka u XVIII. stoljeću? Možda je to bilo strogo 
odjeljivanje znanosti na međusobno neovisna područja, od kojih su 
neka ubrzano napredovala: matematika, kemija, termodinamika, 
geologija, ekonomija (je li riječ o znanosti?); dok su neka druga 
zaostajala: medicina, biologijske znanosti... Različite znanosti nisu, 
dakle, međusobno povezane; matematički jezik teško u njih prodire; 
i još jedan, ne manje ozbiljan propust, naime, veza s tehnikom 
ostvaruje se samo od zgode do zgode. 

Te će se poteškoće sporo rješavati. U Francuskoj se uistinu stiglo 
u novu zemlju tek negdje 1820. do 1826, u razdoblju kad Akademija 
znanosti »okuplja najsjajnije znanstvenike koji su ikada postojali: 
Ampčrea, Laplacea, Legendrea, Biota, Poinsota, Cauchya.. .« 
(Louis de Broglie). U tom se razdoblju isto događa i u cijeloj Evropi. 

Iz kojih je razloga prijeđen prag i tako osigurana znanstvena 
sudbina jedne civilizacije koja je tada, ali tek tada, definitivno pone- 
sena svojim elanom? 

Materijalističko objašnjenje je očevidno. Privredni uspon XVIII. 
stoljeća, dotada bez presedana, pokrenuo je cijeli svijet, a Evropa je 
neminovno postala njegovo srce. Materijalni i tehnički život umnogo- 
stručuju svoje zahtjeve i svoje prinude. Malo-pomalo precizira se 
odgovor i suradnja. Industrijalizacija, o kojoj će biti riječi u sljedećem 
poglavlju, bila bi odlučujući element, pokretač. To bi značilo jednu 
očevidnu zapadnu specifičnost — znanost — objasniti jednom ne manje 
očevidnom zapadnom specifičnošću — industrijalizacijom. Te su dvije 
originalnosti u suglasju; u svakom slučaju one jedna drugu prate. Tako 
je govorio Joseph Needham čije smo svjedočanstvo naveli. Kina je već 
vrlo rano, mnogo ranije od Zapada, imala znanost, tj. prilično istan- 
čan i razrađen nacrt znanosti. Međutim, da prijeđe odlučujuću etapu, 
ona nije doživjela onaj privredni polet koji je pokrenuo Evropu, onu 
»kapitalističku« napetost koja je Evropi omogućila da na kraju, ili na 
polovici utrke, savlada prepreku; poticaj te napetosti osjećao se 
mnogo ranije, već od uspona velikih trgovačkih gradova srednjega 
vijeka, a osobito od XVI. stoljeća. 

Sve evropske materijalne i duhovne snage radile su na tom rođenju, 
koje je plod civilizacije u njenom punom razvoju i potpunoj odgovor- 
nosti. 

TREĆE POGLAVLJE 


INDUSTRIJALIZACIJA EVROPE 


Jedna od osnovnih odgovornosti Evrope: odgovornost da je ostva- 
rila industrijsku revoluciju koja je protekla i protječe svijetom. To 
izuzetno lansiranje njeno je djelo, na ljestvici povijesti civilizacija 
nedavno djelo, jer je staro tek dva stoljeća. 

Sve dotada, sjajna Evropa na materijalnoj razini je tek nerazvijena 
zemlja, ne u odnosu na okolni svijet, već u odnosu na ono što će sama 
postati. 

Dakle, kako je Evropa uspjela prijeći taj industrijski prag? Kako je 
njena civilizacija reagirala na posljedice vlastite tvorevine? 

Ta se pitanja postavljaju na samome početku. 

Zanimljvost ovih pitanja je aktualna: 

a) Ona zahtijevaju prethodna objašnjenja o stanju u Evropi prije 
njene industrijalizacije. Međutim, takav privredni ancien regime još 
uvijek je svojstven mnogim područjima svijeta koje ga pokušavaju 
prevladati. | 

b) Industrijska revolucija je zamršen fenomen; nigdje se nije dogo- 
dila odjednom. Neki su privredni sektori dugo zaostajali, npr. indu- 
strija vune u Yorkshireu ili industrija sitne željezne robe oko Birmin- 
ghama sve do sredine XIX. stoljeća, da navedemo primjere samo 
u Engleskoj, koja je odigrala pionirsku ulogu. Ove neujednačenosti, 
danas vidljive npr. u Južnoj Americi, normalne su u svakoj zemlji koja 
se nalazi na putu industrijalizacije. 

c) Primjer Evrope dokazuje da industrijalizacija, već od prvih 
početaka svoga uspjeha, postavlja ozbiljne socijalne probleme. Zemlja 
koja poduzima industrijalizaciju istodobno mora pretpostaviti reviziju 
svojih društvenih struktura, ako želi izbjeći dugo ideološko i revoluci- 
onarno sazrijevanje, kojč je oblikovalo i napatilo Evropu. 

Počeci prve industrijske revolucije 


Četiri klasične industrijske revolucije: para, struja, eksplozivni 
motor i nuklearna energija, slijede jedna za drugom i nadovezuju se. 

Naš je problem izvidjeti, ako je moguće što pomnije, kako je taj 
konvoj revolucija krenuo na put: to znači postaviti pitanje povlaštenog 
slučaja Engleske između 1780. i 1890. Zašto se Engleska prva industri- 
jalizirala? U kojim uvjetima? Kakva je prije 1780. bila opća situacija 
u Evropi na industrijskome planu? 


e Prije XVIII. stoljeća, ili bolje rečeno prije XIX. riječ 'industrija' 
mogla bi sugerirati pogrešne slike. Zato ćemo radije govoriti o predindu- 
striji. 


Zapravo, od XVII. stoljeća u kojemu se dogodila »prva industrijska 
revolucija«, što podrazumijeva sveopće širenje vodenica i vjetrenjača 
na evropskome prostoru, nije još bilo nijednog važnog tehničkog 
izuma. Predindustrija još u XVIII. stoljeću raspolaže samo ovim 
navedenima i nekadašnjim energetskim izvorima: snaga jedne vode- 
nice obično iznosi oko 5 KS; snaga vjetrenjače, u dosta vjetrovitim 
područjima poput Nizozemske, ponekad prelazi 10 konjskih snaga, ali 
njen rad nije neprekidan.JU pomanjkanju obilnih energetskih izvora 
i snažnih strojeva, industrijski je život, unatoč mnoštvu malih i često 
vrlo domišljatih tehničkih pronalazaka, osuđen na izvjesnu polunepo- 
kretnost. Oko njega se perpetuira i zarobljava ga jedan arhaični 
privredni život (nedostatna poljoprivredna produktivnost, nesavršena 
i skupa prometna sredstva, nedovoljna tržišta; naprotiv, radne snage 
ima u izobilju). 

Industrija, u onome smislu kako je mi shvaćamo, takoreći ne 
postoji. Lokalni obrt na ograničenom prostoru djelovanja često zado- 
voljava osnovne potrebe stanovništva. Međutim, u nekim se privred- 
nim granama odvajaju poduzeća koja proizvode za široka tržišta ili se 
specijaliziraju u proizvodnji luksuznih proizvoda, kao npr. neke »kra- 
ljevske« manufakture u Francuskoj već od XVII. stoljeća. Takvi su 
podvizi prilično brojni u progresivnoj grani tekstilne industrije od koje 
će krenuti engleska industrijska revolucija. 

Tekstilna industrija zapravo više od ijedne druge omogućuje rela- 
tivne koncentracije unutar još tradicionalnog obrta. U XVI. i XVII. 
stoljeću, pa čak i od XIII, u talijanskim i flandrijskim gradovima, 
proizvođačima tekstila, na poticaj bogatih trgovaca »qui faciunt labo- 
rare« nastaju prilično široka udruženja u samome gradu, nekoliko 
velikih radionica i radnji; postoje »majstori« koji rade kod kuće (tim 
majstorima, često običnim najamnim radnicima, pomaže dva ili tri 

kalfe); vrlo često izvan grada, u vezi te iste proizvodnje, kod kuće rade 
seljani i seljanke. 

Jedan spis iz XVI. stoljeća trgovce iz Segovie (Kastilja) koji su se 
obogatili proizvodnjom sukna opisuje kao sprave glave obitelji, koji 
u svojim kućama i izvan njih izdržavaju veliki broj ljudi, mnogi od njih 
čak 1 200, 300 osoba, proizvodeći tako tuđim rukama mnogo raznovrs- 
nih i najfinijeg sukna«. 

U gradu Lavalu i njegovoj okolici oko 1700. aktivna industrija 
platna broji oko 5000 radnika (ili oko 20.000 osoba, ako se ubroje 
i njihove obitelji), »od kojih najbogatiji radnik ne posjeduje više od 
100 livri«; nasuprot njima, 500 majstora tkalaca što pređu kupuju od 
trgovaca pređom, koje nazivaju cancers, jer jedu i sišu jadne tkalce«; 
iznad tih ljudi 30 trgovaca naveliko, istinskih organizatora te indu- 
strije, koji još nebijeljene komade tkanine izbjeljuju i otpremaju 
daleko. 

Ovi trgovci poduzetnici jesu ono što povijest naziva trgovačkim ili 
komercijalnim kapitalizmom; oni nabavljaju sirovinu, određuju nad- 
nice, uskladištavaju proizvedenu robu, prodaju je, često je i izvoze na 
daleka tržišta i u zamjenu kupuju druge jeftine proizvode. 

S obzirom na to da su putovanja bila spora, trebalo je dosta 
vremena da se jedan takav tržišni krug ostvari. U XV. stoljeću vuna, 
uzimana u praonicama Španjolske, otpremana i prerađivana u Firenci, 
a zatim u obliku lijepih tkanja u egipatskoj Aleksandriji razmjenjivana 
za proizvode Orijenta koji će se preprodavati u Firenci ili negdje 
drugdje u Evropi, prolazila je jedan tržni ciklus u trajanju od najmanje 
tri, a često i više godina. Tržišna operacija, uglavnom donoseći profit, 
bila je dugoga daha. Ona zato dugo vremena imobilizira, ne bez 
opasnosti, jedan veliki kapital. Trgovac poduzetnik, jedini koji ju je 
do kraja mogao izvesti zahvaljujući svome kapitalu (štoviše, uglavnom 
udružen s drugim trgovcima kako bi podijelili rizike) vlada situacijom. 
On preuzima i rizike i profite. 


e Manufaktura: termin, dugo vremena neodređen, retrospektivno 
prilično dobro označava koncentraciju radnika u istoj zgradi (ili u neko- 
liko susjednih zgrada), koje nadgleda poslovođa. 


Ova je pojava raširena u XVIII. stoljeću. Zbog toga u radionicama 
dolazi do izvjesne podjele rada. Jedan članak iz Enciklopedije (1761) 
nadmoć lionskih svilana pripisuje činjenici da manufakture u Lyonu 
zapošljavaju brojne radnike (ukupno 30.000 svilarskih radnika 
u gradu), tako da »neki radnik radi, i radit će u svome životu, samo 
jednu jedinu radnu operaciju, a neki drugi samo neku drugu; zbog 
toga je svaka od njih izvršena dobro i brzo«. 

Međutim, takva organizacija rada prikazana je kao izuzetak. Raz- 
drobljenost obrta ostaje pravilom još uoči prvih znakova industrijske 
revolucije. 


© Predindustrijskoj Evropi ne nedostaju, dakle, ni poduzetnici ni 
kapital. Ona poznaje zahtjeve tržišta, čak i međunarodnog; ona ponekad 
raspolaže s već napola koncentriranom radnom snagom, nadohvat ruke 
poduzetnicima. 


Nasuprot tome, Evropa kao i sve nedovoljno razvijene zemlje 
danas, pati od loše organizirane privrede. Naročito agrarni sektor 
nijednom privrednom prodoru ne dopušta da izdrži do kraja i da se 
potpuno ostvari. Tržište je nedovoljno, konkurencija jaka, ubojita; 
i najmanja kriza sve potpuno upropaštava. »Industrijski« i trgovački 
bankroti su česti. Jedan trgovački vodič iz sredine XVIII. stoljeća 
upozorava na opasnosti »mode« manufaktura: »U našim krajevima 
nalazimo ostatke uništenih manufaktura; svake godine pokoja pro- 
pala, dok se druge izgrađuju, kako bi isto tako ubrzo propale.« 

Predindustrija zapravo preživljava jedino zbog vrlo niskih nadnica. 
Poboljšava li se položaj radnika u nekom kraju gdje je napredak 
napokon omogućio podizanje nadnica? Na posljedicu se neće dugo 
čekati: u njemu propada industrija; ili životari, uništena stranom 
konkurencijom: to je slučaj Venecije u XVII. stoljeću, Nizozemske 
u XVIII... 

Godine 1777. upravitelj Pikardije tvrdi: danas najamnim radnicima 
treba dvostruka svota novca za opstanak; međutim, oni ne zarađuju 
ništa više nego pred pedeset godina, kad su živežne namirnice bile 
upola jeftinije; dakle, dobivaju samo polovinu od onoga što je po- 
trebno. 


@ Sve se može promijeniti, i promijenit će se jedino s tehničkim 
izumima. Međutim, unaprijed prihvatimo da sami ovi izumi ne mogu 
riješiti sve. Dokaz tome je posebni slučaj Engleske. 


U Engleskoj dolazi do tehničkih izuma u dvjema ključnim industri- 
jama: prvo tekstilnoj, a zatim rudarskoj. Ti pronalasci negdje sporije, 
negdje brže, ali posvuda nalaze odjeka i ulaze u druge privredne 
grane. 

Engleski rudnici, osobito rudnici kositra u Cornwallu, dugotrajno 
i sve dublje i dublje iskorištavani, neprekidno su bili ugroženi prodira- 
njem voda. To je stari problem koji je postavljao već i spis De re 
metallica Georga Agricole u XVI. stoljeću. Mogu li veliki hidraulični 
kotači korišteni u tu svrhu pokretati prilično snažne crpke, zapravo 

crpne transmisije? Svaki kotač, stvarajući vakum, koristi tlak zraka 
i ne nadilazi snagu toga tlaka (svaki put će podići vodu najviše za 
nekih 10 metara). 

Traženje snažnih crpki napokon je od 1712. do 1718. dalo velike, 
teške i vrlo skupe Newcomenove parne strojeve. Popravljajući jedan 
od tih strojeva, Skot James Watt, »asistent«, kako bismo mi rekli, na 
Sveučilištu u Edinburghu, konstruirao je vlastiti parni stroj, jednostav- 
niji i djelotvorniji (izumljen 1776). Dakle, para nije čekala na Watta. 
Već od početka XVIII. stoljeća ona je pokretala strojeve koji su se 
koristili mnogo više nego što se obično misli (dokazuju to i neke 
nedavne studije). Neki od tih strojeva čak su se koristili u Francuskoj 
oko 1750, u rudnicima ugljena u Anzinu. Spektakularni uspjesi (prvi 
automobil, prvi parobrod Beugnota i Jouffroya) postižu se 1770. 

Tekstilna industrija je bila i ostat će sve do sredine XIX. stoljeća 
(sve do željeznice) pokretačka industrija: ona za sobom povlači druge 
industrije, istovremeno industriju neophodnih i industriju luksuznih 
proizvoda. 

Po mišljenju Maxa Webera, takvi ritmovi dominiraju cijelom mate- 
rijalnom prošlošću Zapada: Zapad je uzastopno upoznao doba lana 
(Karlo Veliki bijaše odjeven u platno), doba vune, zatim doba 
pamuka, ili bolje rečeno zaluđenost pamukom u XVIII. stoljeću. 
Upravo će pamuk doživjeti razvoj prvih tvornica, u strogom značenju 
te riječi. Povezan pomorskim trgovanjima s Indijom, Afrikom i Ame- 
rikom, zatim trgovinom crnim robljem, pamuk se nastanio u velikim 
kolonijalnim lukama ili njihovoj okolici (Liverpool, Glasgow). On 
iskorištava njihov privredni polet i njihov akumulirani kapital. Zato 
nimalo ne čudi što ove toliko tražene industrije zazivaju, pa i izazivaju 
tehnička usavršavanja. ` 

Pojavljuju se novi strojevi, svaki sa svojim nadimkom: tkalački 
čunak Johna Kaya (1733); spinning jenny Hargreavesa, waterframe 
Harkwrighta (1769), mule-jenny Camptona (1799).* Na vrhuncu toga 
razvoja nedvojbeno se nalazi (ali u Francuskoj) Jacquardov tkalački 
stan (1801). 


Tako dolazimo do prvoga objašnjenja: privredni polet pokrenuo je 
određenu povlaštenu industrijsku granu; tehnika odgovara tomu zah- 
tjevu. Sve se organizira spontano i empirički. 


© Pokrenuta tehnikom, znanost sa svoje strane isto tako prirodno 
dolazi na sastanak. 


* jenny = stroj za fino predenje 
waterframe = tkalački stan na vodeni pogon 
mule-jenny = stroj za predenje 

Homo sapiens i homo faber otada nastavljaju put zajedno. 
Znanost je u XVIII. stoljeću ostvarila očevidne uspjehe. Međutim, 
u cjelini, bila je to svojom vlastitom voljom jedna općenita teorijska 
znanost, nenaviknuta da surađuje sa zanatskom tehnikom koja joj, 
pak, nije upućivala nikakvih pitanja. 

Sve se mijenja krajem XVIII. stoljeća. Otada se neki zahtjevi 
industrije, mimo tehnike koja je nauka o zanatskim vještinama, sami 
od sebe obraćaju samoj znanosti. 

Tako zadivljujući James Watt (1736—1819) nije obični obrtnik, nije 
jedino samouk; znanstveno usmjereni duh, on posjeduje znanja inže- 
njera i kemičara. Jedan pravi znanstvenik, John Black (rođen u Bor- 
deauxu 1728, škotskoga porijekla, umro u Edinburghu 1799), kemi- 
čar, profesor Sveučilišta u Edinburghu i autor značajnih radova o luži- 
nama, dao je Wattu načelo latentne topline na čijem temelju će on 
konstruirati svoj stroj: zahvaljujući ventilu, para se ne širi u cilindru 
u kojem djeluje i hladi ga. 

Znanost će nastajućoj industriji dati na stotine takvih doprinosa. 
Takav je 1 važan slučaj s izbjeljivanjem platna. Stari postupak (raspro- 
stiranje platna po tratinama, polijevanje, potapanje u nekoliko oto- 
pina, prvo u lužnate, a zatim u slabo kisele) zahtijeva velik prostor 
i mnogo vremena, ponekad i do 6 mjeseci. Za industriju u živoj 
ekspanziji to je »usko grlo«, tim više što se kiselina slabe jakosti, petit 
lait (postupak se naziva souring), ne proizvodi industrijski. Tada se 
počinje koristiti razrijeđena sumporna kiselina, koju je trebalo proiz- 
voditi u velikim količinama: eto prilike da pomogne jedan istinski 
znanstvenik, John White, liječnik, bivši student Lajdenskog sveučili- 
šta. Godine 1774. Sveđanin Carl Scheele otkriva klor; Francuz Ber- 
thollet ga koristi za izbjeljivanje tkanina; u Engleskoj se usavršava 
praktična metoda; sve će to, zahvaljujući međunarodnoj igri u znano- 
sti, usavršiti postupak prerade tkanina. 

Možda ništa bolje od osobe Matthewa Boultona (1728-1809) ne 
ilustrira ovu suradnju znanosti i tehnike. Skromnoga porijekla (skoro- 
jević), taj industrijalac, praktični i stvaralački duh koji je financirao 
radove Jamesa Watta, ujedno je bio i učenjak oduševljen kemijom. 
Oko njega se okupljaju kako J. Watt, tako i matematičar i liječnik 
William Small, pjesnik i liječnik Erasmus Darwin, predak slavnoga 
Darwina, i mnogi drugi. Industrijska Engleska postaje znanstvena 
Engleska, s glavnim gradovima Birminghamom i Manchesterom. 
London, središte trgovačkog kapitalizma, dugo će ostati postrani od 
ovih novih pronalazaka i svoje će mjesto u engleskom znanstvenom 
životu povratiti tek oko 1820. Sama ova činjenica je značajna; upravo 
je industrijski polet pozvao znanost da djeluje. 

No, je li ovo objašnjenje dovoljno? Kako onda shvatiti da je 

napredak industrije u Francuskoj, gdje je primijenjena znanost (prisje- 
timo se značajnih kemičara poput P.J. Macguera /1718—1784/, ili 
Louisa Bertholetta /1748—1822/) nedvojbeno čak naprednija od engle- 
ske, bio toliko sporiji? Zato što je industrijska revolucija očigledno 
nastala i iz drugih razloga, jednih ekonomskih (najvažnijih), drugih 
društvenih. 

Opće objašnjenje — ekonomsko i društveno — potvrđuje se kao 
najbolje. 

Prije početka industrijske revolucije, Engleska je građanskom revo- 
lucijom 1688. ostvarila svoju političku ravnotežu; njeno je društvo 
otvoreno prema kapitalizmu (osnivanje Engleske banke 1694), njena 
se privreda okoristila mnogostrukim ulaganjima od općeg interesa 
(ceste, kanali — Engleska je u XVIII. stoljeću bila »zaluđena kana- 
lima«). 

Engleska se revolucija pokreće u korist općega privrednog poleta, 
poleta XVIII. stoljeća koji tada oživljava čitav svijet. 

Međutim, bi li ona bila moguća bez snažnog demografskog rasta 
u Engleskoj XVIII. stoljeća (64%)? Do demografskog rasta dolazi 
u cijelome svijetu, u Kini kao i u Evropi, ali je ovisno o zemljama jači ili 
slabiji, npr. u Francuskoj je manji (35%) nego u Engleskoj. Stoga je 
Engleska raspolagala izobiljem jeftine radne snage. 

Napokon, ogromna uloga preobražaja u engleskom poljodjelstvu 
(ograđivanje zemljišta, znanstvene metode), olabavila je staru stegu 
tradicionalne nedostatnosti prehrambene proizvodnje. 

Engleska industrijska revolucija ostvarila se u dva razdoblja; naj- 
prije pamuk (između 1780. i 1830), zatim metalurgija. Ovo je drugo 
razdoblje, razdoblje teške industrije, bilo uvjetovano izgradnjom 
željeznica; ta je industrija izgrađena novcem štediša iz prve pamučne 
industrije i pokazala je dotad još neviđenu snagu. Međutim, razdoblje 
pamuka joj je podarilo život i otvorilo put. Stoga se moramo vratiti 
pamuku ako želimo prosuditi o prvom privrednom poletu. 

Moda pamuka širi se tada cijelom Evropom, uključujući i Englesku. 
Engleska je već dugo za svoje vlastite potrebe, za evropska i van- 
evropska tržišta, uvozila pamučnu tkaninu cic iz svojih trgovačkih 
ispostava u Indiji. Uspjeh indijskih cicanih tkanja prouzročit će nji- 
hovu proizvodnju u engleskim manufakturama. Potaknuta tehnolo- 
škim usavršavanjima, pamučna industrija sve će se više razvijati, prije 
svega zbog velike potražnje na afričkim obalama (rob se tamo prema 
portugalskom naziva suma peca d'India«, naime, »komad« (pamučne 
tkanine) za koji se razmjenjuje; a zatim, zbog potražnje brazilskog 
tržišta koje si Englezi ubrzo otvaraju i monopoliziraju (1808), učinivši 
isto dvije godine kasnije u cijeloj španjolskoj Americi. Nakon toga 
Engleska će čak uspjeti konkurirati indijskim tkaonicama na njihovu 

vlastitome tlu, i tako će ih naposljetku potpuno uništiti. Osvojit će 
i Sredozemlje. Prodaja britanskih tkanina u svijetu od 1820. do 1860. 
neprestano raste. Potrošnja neobrađenog pamuka u engleskim tvorni- 
cama od 2 milijuna livri 1760. godine raste na 366 milijuna livri 1850! 

Ovaj ogroman uspjeh imat će mnogostrukih odjeka. Zaštićena 
čudesnim razvojem pamučne industrije, Engleska preplavljuje svjet- 
sko tržište najrazličitijim robama i iz toga tržišta isključuje druge 
zemlje. Agresivna vlada, ratoborna kadgod zatreba, čuva engleskoj 
industriji ovu široku oblast u kojoj, čini se, ekspanzija više ne poznaje 
granica. 

Svjetsko tržište nitko Engleskoj nije osporavao, zato što je porast 
proizvodnje bio praćen, kao što će to kasnije uvijek biti pravilom, 
čudesnim padom proizvodnih cijena (između 1800. i 1850. cijena 
pamučnih tkanina od 500 pada na 100, dok će npr. cijena žita i većine 
ostalih prehrambenih namirnica opasti jedva za trećinu). 

Nadnice uglavnom ostaju stabilne, ali je utjecaj koji su nekoć imale 
na proizvodnu cijenu mnogo slabiji, jer je tehnika značajno smanjila 
udio čovjekova rada. Treba li se onda čuditi sretnim posljedicama ove 
prve masovne proizvodnje na život naroda? Pogledajte što o tome 
kaže Michelet povodom pamučne krize 1842. u Francuskoj. 

Ekspanzija metalurške industrije događa se mnogo kasnije. U tom je 
području sve do XIX. stoljeća proizvodnja ovisila isključivo o ratu. 
»Lijevanje željeza u XVIII. stoljeću poistovjećuje se s lijevanjem 
topovax, pisao je jedan Englez 1831. Međutim, Englezi su topove 
imali samo na svojim brodovima, jer ih se rat na kopnu nije mnogo 
ticao. U XVIII. stoljeću Engleska proizvodi manje željeza od Francu- 
ske ili Rusije, i često ga uvozi iz Svedske ili Rusije. Odlučujući 
tehnički pronalazak taljenja željeza koksom, pronađen već u XVII. 
stoljeću, zapravo se ne koristi. Taljenje drvenim ugljenom dugo se 
održalo. 

Uspostava željeznica (1830—1840), velikih potrošača željeza, lijeva- 
nog željeza i čelika, mijenja sve. Engleska u vlastitoj i u prekomorskim 
zemljama započinje s izgradnjom željezničkih pruga. Štoviše, revolu- 
cija u konstruiranju brodova s metalnim jarbolima, na parni pogon, 
englesku će brodogradnju preobraziti u ogromnu tešku industriju. 
Pamučna industrija prestaje biti ključna grana privrednog života 
Velike Britanije. 


Širenje fenomena industrijalizacije u Evropi (i van nje) 


U drugim evropskim i neevropskim državama, industrijalizacija se 
ne očituje ni u isto vrijeme, ni u istim okolnostima. Unatoč tome, čini 
se da se povijest svakiput ponavlja, ako i ne dovodi u pitanje ni ista 

društva, ni iste privrede, ni iste civilizacije. Međutim, svedena na 
svoju privrednu stvarnost, svaka industrijska revolucija reproducira 
gotovo isti jednoobrazan, prilično jednostavan »model«, kako kažu 
ekonomisti. 


© Tri etape industrijske revolucije: to je mišljenje američkog ekonomi- 
sta Walt W. Rostowa iz 1952. g., Ono je, svakako, prijeporno, ali 
razjašnjava raspravu. 


a) Take off 

U polasku, bitnome trenutku, nalazi se take off, doslovce »uzlet, 
polijetanje«. Poput aviona koji najprije vozi po pisti, a zatim uzlijeće, 
ekonomija u svome usponu prilično se naglo odvaja od tog industrij- 
skoga ancien régimea koji ju je vezao za tlo. Njen uzlet obično se 
događa samo u jednoj, ili u najviše dvije privredne grane: to je npr. 
pamučna industrija u Velikoj Britaniji i Novoj Engleskoj (poseban 
slučaj »američkoga« procvata); željeznice u Francuskoj, Njemačkoj, 
Kanadi, Rusiji, SAD-u; građevno drvo i rudnici željezne rude u Šved- 
skoj... Ta industrijska grana uvijek polijeće poput strijele i brzo se 
modernizira; ona se upravo po svome financijskom napretku i moder- 
noj tehnici razlikuje od prethodnih industrijskih poleta, koji nikad 
nisu upoznali ni takvu eksplozivnu snagu ni takvo dugotrajno kreta- 
nje. Tako potaknuta industrija povećava svoju proizvodnju, usavršava 
svoju tehniku, organizira svoje tržište, a zatim vrši utjecaj na ostale 
privredne grane. 

Nakon toga se ključna industrija, prvobitni pokretač, stabilizira: 
dosegla je svoj vrhunac i omogućila akumuliranje rezervi. Te se 
rezerve tada prebacuju u neku srodnu privrednu granu, koja se pak 
i sama modernizira i ostvaruje svoje savršenstvo. 

b) Širenjem takvoga procesa iz jedne u drugu privrednu granu, 
cjelokupna privreda postiže svoju industrijsku zrelost. 

U Zapadnoj Evropi nakona uzleta (take off) u izgradnji željeznica 
(tj. željeza, ugljena i teške industrije) na red dolaze čelik, moderna 
brodogradnja, kemija, električna struja i alatni strojevi. Rusija je 
upoznala istovjetni razvitak, no mnogo kasnije. U Svedskoj su glavne 
uloge odigrali papirna masa, drvo i željezo. Ukratko, na evropskome 
prostoru već je u prvim godinama XX. stoljeća dosegnut prag indu- 
strijske zrelosti. Engleska, koja je taj prag prešla od 1850. tada se 
manje ili više nalazi u ravnopravnom položaju sa svojim partnerima. 

Stoga se tim dobro razvijenim, razmjerno uravnoteženim privre- 
dama koje su osigurale svoje nacionalne dohotke i ostvarile izvjesno 
blagostanje, industrijska ekspanzija više ne nameće kao najvažniji cilj. 
U kojem će smjeru one ulagati svoju snagu i svoje moguće investicije? 


329 


Suočena s tim izborom, jer odsada mogućnost izbora postoji, industrij- 
ska društva nisu sva na njega jednako odgovorila. Njihov odgovor 
naznačava smisao njihove sadašnje povijeti i smisao njihove budućno- 
sti. Međutim, naslućujemo da su industrijska društva upravo u samoj 
svojoj civilizaciji crpla, svjesno ili nesvjesno, motive svoga izbora. 

c) Trenutak izbora. Riječ je u stvari o izboru jednoga načina života 
značajnog za cjelokupno društvo. 

Posvetiti se socijalnoj sigurnosti, blagostanju, slobodnom vremenu 
sviju i nastojanja usmjeriti na pomno razrađeno socijalno zakonodav- 
stvo. Ili smatrati da se društveno blagostanje može ostvariti samo kroz 
veliku masovnu potrošnju (robe i usluge luksuzne naravi proizvode se 
tako da budu dostupne velikome dijelu nacije). Ili pak povećanu moć 
društva i nacije iskoristiti na često ispraznom, ali uvijek opasnom 
planu svjetske politike i sile. 

Oko 1900. Sjedinjene Američke Države postižu zrelost: one su tada 
iskušale kratkotrajnu, ali značajnu upotrebu sile (rat protiv Španjolske 
1898. za Kubu i Filipine); bio je to svjestan čin, ako se prisjetimo da je 
Theodore Roosevelt tada pisao da SAD »trebaju rat«, tj. da im valja 
dati »da misle na nešto što ne bi bilo materijalno stjecanje«. Nekoliko 
godina kasnije dolazi do stidljivih i kratkotrajnih pokušaja poboljšava- 
nja socijalne politike. Međutim, nakon prijeloma što ga je označio prvi 
svjetski rat, SAD svoj potpun angažman i rješenje nalaze u masovnoj 
potrošnji: to je boom automobila, izgradnje, to su gadgets* za veću 
udobnost domova... 

U Zapadnoj Evropi taj trenutak izbora pada kasnije zbog dva 
svjetska rata i ponovne izgradnje koju su nametnuli. Masovna se 
potrošnja uglavnom pojavljuje nakon 1950, ali uz neke restrikcije 
i dopune o kojima odlučuju politike pojedinih vlada i pritisak snažne 
socijalističke tradicije; npr. u Francuskoj su to nizovi socijalnih zakona 
u rasponu od besplatnog školovanja do medicinskog organiziranja 
»socijalnog osiguranja«. Također kasne i cijele privredne grane; što je 
posljedica okolnosti, ili pak neodustajanja od tradicionalnih običaja. 
Naprimjer, u poljoprivredi, revolucija na američki način na evrop- 
skome kontinentu nailazila je na raznovrsne otpore. S tim u vezi 
poznate su neprestane teškoće u Sovjetskom Savezu; situacija je 
zamršena i u Italiji i Francuskoj, koje su tek na pola puta svoje 
poljoprivredne modernizacije. 

Napokon, sva područja nisu u jednakoj mjeri zahvaćena industrijali- 
zacijom. Isto kao što je i jug SAD-a dugo nakon 1900. bio »na repu«, 
tako i cijeli jedan dio Evrope kasni: jugozapadni i zapadni dio Francu- 
ske, talijansko područje Mezzogiorno, cijeli Iberski poluotok osim 


* gadgets = amer. mali automati, spravice, zanimljivi, ali uglavnom nepotrebni predmeti. 

industrijskih centara Barcelone i Bilbaoa, sve socijalističke republike 
(osim samoga Sovjetskog Saveza, Čehoslovačke i NJDR), dio Balkan- 
skog poluotoka, Turska... 

Ukratko, uvijek postoje te dvije Evrope; jedan je novinar 1929. 
njihovo razlikovanje opisao ovako: jedna je Evropa kola s konjskom 
zapregom, druga je Evropa konjske snage. 

Ako tomu u prilog želimo navesti samo jedan simbol od tisuću njih, 
pođimo u okolicu Krakowa, na neku cestu gdje su uska seljačka kola 
na četiri kotača, natovarena drvom, ili jata gusaka sa svojim guščari- 
cama, kao u XV. stoljeću, brojnija od automobila. No iznenada se 
uzdižu nevjerojatna postrojenja Nowe Hute, metalurškog grada kojije 
iz temelja izgradila socijalistička Poljska. Taj kontrast još uvijek je 
sastavni dio današnjega evropskog života. 


@ Kredit, financijski kapitalizam i državni kapitalizam: revolucija 
kredita popratila je industrijsku revoluciju i potpuno se okoristila njenim 
poletom. 


Svojevrsni »kapitalizam« oduvijek postoji; postojao je čak i u sta- 
rome Babilonu koji je imao svoje bankare, svoje trgovce koji su se 
upuštali u daleka trgovanja i sva kreditna sredstva: mjenice, vlastite 
mjenice, čekove... U tom smislu povijest kapitalizma ide od Hamu- 
rabia do Rockefellera. 

Međutim, u XVI. i XVII. stoljeću kredit u Evropi još je vrlo 
skroman. XVIII. stoljeće prilično ga je razvilo, s jednim već međuna- 
rodnim kapitalizmom, uvelike proširenim u raznim trgovačkim sredi- 
štima Evrope, pa bilo to samo u vezi s trgovinom s Indijom (i njenim 
kompanijama), ili s Kinom (što ima za posljedicu razvitak Kantona). 
Unatoč svemu tome, još ni tada pravi financijeri nimalo nisu zaokup- 
ljeni trgovinom ili industrijom: oni barataju državnim prihodima, 
dakle rade u korist države. 

S uspjehom industrijalizacije banka i financijski život doživljavaju 
ogroman procvat, do te mjere da istodobno uz industrijski kapitali- 
zam, financijski kapitalizam dobiva prednost, i prije ili poslije stavlja 
svoju ruku na sve poluge privrednog života. 

U Francuskoj i Engleskoj prvenstvo financijskoga kapitalizma 
primjećuje se oko 1860. Stare i nove banke umnogostručuju svoje 
mreže i specijaliziraju se (depozitna banka, kreditna banka, poslovna 
banka). Da se bolje slijedi ta modernizacija banke, bilo bi korisno 
pratiti u Francuskoj povijest banke Crćdit Lyonnais, osnovane 1863; 
u SAD povijest banke Pierpont Morgan, o kojoj će još biti govora, ili 
međunarodnu mrežu banaka Rothschild. Banka posvuda uspijeva 
osigurati široku klijentelu, obuhvatiti »sve štedljive ljude«, loviti 

i doseći do svih »uspavanih i neplodnih depozitax, ma kako oni bili 
minimalni. Započinje razdoblje ludila za dionicama. Industrijske 
grane, željeznički promet, pomorske kompanije su malo-pomalo 
uhvaćene u tu mnogostruku bankarsku mrežu. Igra financijskog kapi- 
talizma odmah postaje međunarodna. Pogodnosti inozemnih zajmova 
sve će više dovoditi u iskušenje francuske banke. Tako je nedavno 
francuska štednja krenula putem koji se za nju pokazao opasnim, 
putem ruskog zajma... Ta inozemna zaduživanja nedavno su bila 
i važan izvor prihoda za francusku privredu, pogodna platežna bilanca 
koja je uravnoteživala deficitarnu trgovinsku bilancu. Strani zajmovi 
pridonijeli su i opremanju jednoga velikog dijela Evrope nakon 1850, 
kao i prekomorskih zemalja. 

Cini se da je danas vrijeme financijskoga kapitalizma u Evropi 
isteklo, unatoč iznimkama koje potvrđuju pravilo i uvijek mogućim 
teorijskim raspravama s tim u vezi. Naravno da poslovna banka poput 
Bangue de Paris et des Pays-Bas i danas predstavlja prvorazrednu silu, 
a London, Pariz, Frankfurt, Amsterdam, Bruxelles, Ziirich i Milano 
ostaju najvažnija novčarska središta. Međutim, jasno se uočava Vri- 
jeme državnoga kapitalizma. 

S nacionaliziranim sektorima jedne sve više dirigirane privrede, 
država je postala kako industrijalac tako i bankar. Bujan porezni 
sustav, poštanski čekovi, štedionice, obveznice državne blagajne (da 
koristimo francusku terminologiju) državi stavljaju na raspolaganje 
ogromne svote novca. Država je veliki gospodar investicija u proiz- 
vodna dobra, o kojima ovisi čitava politika privrednog rasta, svaka 
djelotvorna socijalna politika, cjelokupna budućnost. 

Da bi se osigurala progresija, prividno čak tako odmjerena poput 
francuske, svake godine treba uložiti znatan dio nacionalnog dohotka. 
Investicija, potičući cijeli niz privrednih transakcija, umnogostručnje 
svoju početnu masu novca. Lako je onda shvatiti da se državama sve 
više nameće planska privreda kojom one unaprijed mogu odrediti neki 
razvitak i predvidjeti ishode neke ugovorene akcije. Cuveni petogo- 
dišnji planovi Sovjetskog Saveza imaju svoje takmace u čitavome 
svijetu. U siječnju 1962. sam predsjednik Kennedy najavio je petogo- 
dišnji plan za američku komercijalnu politiku! Francuski četverogodiš- 
nji plan izazvao je žive oporbe. On je na svoj način istodobno 
i ispitivanje nacionalne svijesti i privredna bilanca. Njegov je cilj bio 
da nedovoljno razvijena francuska područja pokrene »politikom tran- 
smisije«. 


© Gledajući unazad, u svemu tome ne bismo smjeli ni zanemariti, ali 
ni prenaglašavati pokretačku ulogu kolonijalizma. On nije doveo, ali je 
Evropu možda održao u središtu, na prvome mjestu u svijetu. 

Pod kolonijalizmom podrazumijevamo — evo još jednoga pojma koji 
bi trebalo pobliže ispitati — svaku evropsku ekspanziju, barem nakon 
1492. 

Ta je ekspanzija neosporno bila probitačna za Evropu. Ona joj je 
stavila na raspolaganje nove prostore u koje će Evropa slati viškove 
svojih stanovnika i nadohvat ruke bogate i iskoristive civilizacije; 
Evropa se nije lišavala toga iskorištavanja. Glavni događaji te eksplo- 
atacije kronološki bi bili: u XVI. stoljeću dolazak blaga iz Amerike 
(zlatne i srebrne šipke); naglo otvaranje Indije nakon pobjede kod 
Plasseya 23. lipnja 1757, koja Englezima otvara Bengal; forsiranje 
kineskog tržišta nakon opijumskog rata 1840-1842; podjela Afrike 
u Berlinu 1885. godine. 

U Evropi su posljedice tih zbivanja bile velike trgovinske koncen- 
tracije u korist Spanjolaca i Portugalaca, Nizozemaca, potom Engleza, 
i sve u svemu, sigurno jačanje onih kapitalističkih mreža koje su 
doprinijele pokretanju industrijalizacije. Evropa je iz svih tih dalekih 
zemalja izvukla značajan višak vrijednosti. 

Taj višak vrijednosti odigrao je svoju ulogu. Engleska, pobjednica 
u prekomorskim zemljama, nije bezrazložno korisnica prvog uzleta 
(take off). Ostaje otvoreno pitanje nije li zatim industrijska revolucija, 
kao što mi mislimo, učvršćujući evropsko prvenstvo i prestiž, konsoli- 
dirala i širinu čina kolonizacije u korist Evrope. U svakom slučaju, 
industrijski uspon u Francuskoj, npr. nije mogao ovisiti o njenom 
prisustvu u Senegalu, o njenom etabliranju u Alžiru 1830, u Košinšini 
1858—1867, u Tonkinu i u Anamu 1883." 

Drugo bi pitanje bilo govoriti u obranu kolonijalizma po sebi, na 
ljudskoj ili moralnoj razini. Primijetili bismo da on dovodi u pitanje 
zamršen skup elemenata u kojemu su podijeljene i odgovornosti 
i krivnje. Nedavni kolonijalizam imao je svoje pozitivne i negativne 
vidove, i to s obje strane. Samo jedno je sigurno; povijest izvjesnog 
kolonijalizma pripada prošlosti: stranica je okrenuta. 


Socijalizam i industrijsko društvo 


Zapadu pripada zasluga što je svim silama tražio društveni, ljudski, 
prilično djelotvoran i valjan protuodgovor na mnogostruke nečovječ- 
nosti industrijalizacije. Zapad je stvorio društveni humanizam, rado 
bismo tako rekli samo da već nismo i previše koristili tu pogodnu riječ. 

Razrada toga humanizma odvijala se tijekom žalosnog, dramatič- 
nog i genijalnog XIX. stoljeća — žalosnoga, ako pomislimo na ružnoću 


* francuski posjedi u Indokini sastojali su se od triju vijetnamskih oblasti: kolonije Cochin- 
chine, protektorata Anam i Tonkin; zatim protektorata Kambodže i Laosa. 

njegove svakidašnjice; dramatičnoga, ako se prisjetimo nizova ratova 
i nemira; genijalnoga, kad bismo htjeli sažeti njegove znanstvene 
i tehničke a u manjoj mjeri i društvene napretke. 

Ishod je dakako jasan: danas, daleko od XIX. stoljeća, mirno, 
usavršivo socijalno zakonodavstvo pokušava kako zajamčiti bolju 
sudbinu sve većim i većim masama ljudi, tako i onemogućiti revoluci- 
onarne zahtjeve. 

Ova složena i nesavršena pobjeda nije se lako ostvarila, poput neke 
nužne operacije koju zahtijevaju nepristran moral ili znanost. Napro- 
tiv, bila je to mukotrpna bitka u kojoj se na Zapadu razlikuju 
najmanje tri faze (kasnije će biti govora o ruskom i sovjetskom 
razvitku, koji je samosvojan): 

a) Revolucionarna i ideološka faza, faza društvenih reformatora, 
»proroka« (da preuzmemo jednu riječ iz rječnika njihovih brojnih 
neprijatelja). Ona traje od 1815. do 1871, od pada Napoleona Bona- 
partea do Pariške komune. Istinski rez možda predstavlja 1848, 
godina lančanog slijeda revolucija. 

b) Faza organiziranih radničkih borbi (sindikati i radničke 
stranke). Započeta već i prije pariške drame proljeća 1871, ona se 
najvećim dijelom smješta između 1871. i 1914. 

c) Politička, ili bolje rečeno, etatistička faza. 

Država u svoje ruke preuzima ostvarivanje socijalnih programa 
nakon 1919, ili bolje nakon 1929, a potpomognuta materijalnim 
napretkom u još većoj mjeri u razdoblju od 1945. do 1950. pa do 
danas. 

Ova shema sugerira da su socijalni zahtjevi suočeni s industrijaliza- 
cijom, često mijenjali ton i smjer, ovisno o samim oscilacijama materi- 
jalnog života: uglavnom, ona su žestoka u razdobljima privrednog 
zastoja(1817—1851;1873—1896;1929—1939):umanjena,naprotiv, pri- 
vrednim procvatima (1851—1873; od 1945. do danas). O tome oscilira- 
nju socijalnih zahtjeva jedan povjesničar o Njemačkoj kaže: »Godine 
1830. u Njemačkoj riječ proletarijat još nije poznata; godine 1955. 
gotovo da više nije poznata.« 

Od tih triju faza možda je najvažnija prva faza, koja se smješta samo 
na razini društvenih ideja, jer označava prekretnicu čitave jedne 
civilizacije. 


e Od 1815. do 1848. i 1871. taj široki idejni pokret, pokret oštroumnih 
analiza i proročanstava, globalno viđeno predstavlja pomicanje ideo- 
loškog interesa s političkog prema društvenome. 


Cilj socijalnih zahtjeva više nije država, već društvo, koje treba 
razumjeti, izliječiti, poboljšati. 

Nov program — nov jezik. S riječima poput industrijski, industrijsko 
društvo, proletarijat, masa, socijalizam, socijalist, kapitalizam, kapita- 
list, komunizam, komunist, uspostavlja se novo formuliranje revoluci- 
onarne ideologije. 

Grof Saint-Simon je skovao imenicu industrijalac i pridjev industrij- 
ski (na temelju stare riječi »industrija«), a nedvojbeno i izraz industrij- 
sko društvo, koji prihvaćaju Auguste Comte, Herbert Spencer i mnogi 
drugi. Kod A. Comtea riječ je o društvu koje je zamijenilo vojno 
društvo, sve dotada vladara na pozornici. Vojno društvo bilo je 
ratoborno, industrijsko će nužno biti miroljubivo, što se pak Herbert 
Spencer ne usuđuje ustvrditi, i ima pravo. Riječ proletarijat 1828. ulazi 
u Rječnik Akademije. Riječ masa, u jednini, a osobito u množini, 
postaje ključna riječ, »terminološki simptom toga razvitka čiji se 
vrhunac očituje za vladavine Louisa-Philippea«. Godine 1828. Lamar- 
tine izjavljuje: »Posjedujem instinkt masa, u tome je moja jedina 
politička superiornost.« A Napoleon Bonaparte u svome Extinction 
du paupćrisme (1844) kaže: »Danas je svršeno s vladavinom kasti, 
može se upravljati jedino s masama.« 

Te su mase prvenstveno gradske radničke mase, siromašne i iskori- 
štavane. Odatle i ideja da tadašnjim vremenom dominira klasna 
suprotnost, ono što Marx naziva »klasnom borbom«. Klasna borba je 
stara pojava, prisutna u svim društvima koja su iz prošlosti materijalno 
evoluirala. Međutim, nije moguće poricati da će je XIX. stoljeće 
pojačati, i da tada dolazi do snažne osviještenosti. 

Riječi socijalist, socijalistički i socijalizam svoju karijeru započinju 
tridesetih godina XIX. stoljeća. Također i komunizam, s prilično 
nejasnim značenjem privredne i društvene jednakosti. Auguste Blan- 
qui, »general revolucionarnih masa«, može tako pisati da je »komuni- 
zam spasenje za pojedinca«. Riječ kapitalizam upotrebljavaju Louis 
Blanc (Organisation du travail 1848-1850), Proudhon 1857, rječnik 
Larousse 1867, ali velika omiljenost te riječi nastat će početkom XX. 
st. Kapitalist je riječ duljega života. Godine 1843. Lamartine piše: 
»Tko bi priznao da je revolucija u našim rukama?... Umjesto rada 
i slobodne industrije, Francuska je prodana kapitalistima...!« Valja 
upozoriti i na neke od riječi koje ne uspijevaju: buržoazizam i kolek- 
tizam.* 

Međutim, sjećanja na 1789. nisu izgubila svoju snagu. Jakobinci, 
teror, Komitet javnog spasa, sve su to riječi i sjećanja koja nastavljaju 
obsjedati duhove, kao dobri ili zastrašujući primjeri. Za većinu refor- 
matora »revolucija« ostaje magična riječ, stvaralačka snaga. Već 


* u originalu: bourgeoisisme, collectisme. 

u doba Pariške komune 1871. Raoul Rigault izjavljuje: »Mi ne stva- 
ramo zakonitost, mi stvaramo revoluciju.« 


e Od grofa Saint-Simona do Marxa, uspostavljanje »masivnih« filozo- 
fija, kako ih naziva Maxime Leroy (riječ valja razumijevati kao ideologije 
nadahnute problemima masa) uvelike je završeno 1848. 


U veljači 1848. izdan je Komunistički manifest K. Marxa i F. 
Engelsa, koji je još i danas biblija komunističke budućnosti. 

Pomno slijedeći dugu listu reformatora iz prve polovine XIX. 
stoljeća mogli bismo napraviti tablicu koja bi ih smjestila u vremenu 
i prostoru. Ona bi prilično dobro istakla vodeću ulogu triju velikih 
područja suočenih s industrijalizacijom: Engleske, Francuske i Nje- 
mačke... 

Ona bi pokazala i prvenstvo francuske elaboracije (a ono je po sebi 
problem o kojem će uskoro biti govora). Napokon, ona naglašava 
prioritet grofa Saint-Simona. Taj osebujan čovjek, pomalo i lud 
i genijalan, bio je u korijenu svih društvenih ideologija, socijalističkih 
ili nesocijalističkih, a štoviše i francuske sociologije (Georges Gur- 
vitch). Očevidan je njegov utjecaj na jednoga drugog velikana, Karla 
Marxa, koji ga ipak uvelike nadilazi: Marx je već u ranoj mladosti 
u Trieru pročitao djela Saint-Simona i iz njih crpio mnogo svojih ideja 
i argumenata. 

Ako izuzmemo pretka Saint-Simona, društvene reformatore 
moguće je svrstati u tri niza prema vremenskim razdobljima: oni koji 
su rođeni tijekom triju posljednjih desetljeća XVIII. st. (Owen 1771, 
Fourier 1772, Cabet 1788, Comte 1798); oni koji su rođeni u prvih 
desetak godina XIX. st (Proudhon, Considćrant, Louis Blanc); homo- 
genija generacija Marxa (1818), Engelsa (1820) i Lassallea (1825). 
Njemačka grupa bila bi na kraju. Neki su autori smatrali da je smrću 
Lassallea, ubijenog u dvoboju 1864, nestao jedini ravnopravni partner 
Marxu, te je tako Marxov uspjeh bio zajamčen. Bilo bi ipak bolje taj 
uspjeh pripisati snazi Kapitala (1867). 

Ovdje nije moguće preispitati jednu po jednu te »masivne« filozo- 
fije. Sve su one analize »društva u nastajanju«; ova lijepa izreka je 
Saint-Simonova. One predstavljaju liječenje, terapijske metode. 
Saint-Simon i njegovi učenici (Enfantin, Chevalier, koji će se obogatiti 
u poslovima za vrijeme Drugoga carstva) smatraju da nastojanja valja 
usmjeriti na organizaciju proizvodnje. Francuska revolucija, koju oni 
ne vole, umrla je po njihovu mišljenju zato što nije umjela organizirati 
svoju privredu. Fourier, koji također mrzi francusku revoluciju, sma- 
tra da prvenstveno treba organizirati potrošnju. 

Barbés i Blanqui, Louis Blanc i Proudhon ostaju vjerni načelima 


336 


francuske revolucije, prva dvojica kao rukovodeći i djelatni ljudi, 
druga dvojica da bi »dopunili i usavršili« njena načela. V. Considćrant 
pak ta načela odbacuje, premda ne tako kategorički kao njegov učitelj 
Fourier. 

Izuzev Marxa o kojemu će još biti riječi, najoriginalniji od tih 
mislilaca je Proudhon, zaljubljen u slobodu sve do anarhije, suprot- 
stavljajući se kako državi tako i kršćanstvu, u traganju za jednom 
društvenom dijalektikom koja bi na znanstven način razmatrala posto- 
jeće društvo, razmrsivši njegove proturječnosti pred našim očima. 
Same te proturječnosti su ono što treba razriješiti, kako bi se razumjeli 
društveni mehanizmi koje one impliciraju. To je već znanstvena 
spekulacija, daleko od zanosa vjerske naravi, daleko čak i od djelova- 
nja. Ona se suprotstavlja duhu osnivača falanstera (Owen, Cabet, 
Fourier), duhu revolucionara i Marxa, što se tiče radnika boljeg 
svijeta koji oni naviještaju, čekajući da ga izgrade vlastitim rukama. 


© Prvenstvo francuske misli u tim oblastima, bjelodano u prvoj polo- 
vini XIX. stoljeća, općenito je problematično. 


Nedvojbeno, Francuska je zemlja Revolucije, velike revolucije. 
Nedvojbeno, ostaje vjerna revolucionarnim previranjima iz godina 
1830. 11848, a 1871. pobijeđena od stranih sila i sama, pothranjivala je 
taj uzvišeni revolucionarni plamen simboliziran Pariškom komunom. 

Međutim, ako te originalnosti postavimo na njihovo pravo mjesto, 
takva Francuska koja teži podruštvljenju svakako je samo jedna od 
posljedica svoje vlastite industrijalizacije. Reformatorska ili revoluci- 
onarna misao u Francuskoj, kao i drugdje, djelo je intelektualaca, 
većinom društveno povlaštenih pojedinaca. Kao i u drugim zemljama, 
te će ideje svoju snagu i život dobiti tek onda kad osvoje radničke 
sredine i njihovo djelovanje. Ali u mnogo većoj mjeri nego igdje 
drugdje, u Francuskoj su intelektualne reakcije bile preuranjene 
i nasilne, dok se, nasuprot tome, industrijalizacija ostvarila kasnije 
nego u Engleskoj (francuski take off zbiva se između 1830. i 1860). 

Nedvojbeno je tako. Međutim, teorija uzleta (take off) previše 
pojednostavljuje prave procese. Naglašava trenutak T u kojemu bi se 
veliki industrijski uspon ostvario odjednom. Postoji li pak tako jasno 
uočljiv trenutak T? Vjerovati u to značilo bi zanemariti čitavo pret- 
hodno razdoblje inkubacije. Neka nedavna proučavanja pokazala su 
da je u Francuskoj od 1815. do 1851. godišnja stopa industrijskog rasta 
bila prilično velika (2,5%). Taj privredni polet bio je dostatan da već 
od XVIII. stoljeća pojača urbani rast, da izmijeni staro društvo i da 
zemlji već potresenoj revolucijom i ratovima dade taj izgled zdanja 
namijenjenog rušenju, koji je zapanjivao suvremenike. 

Sam razvoj gradova imao je za posljedicu naglo pogoršanje svoga 

gradskog i materijalnog krajolika. Svi su promatrači, od Balzaca do 
Victora Hugoa, time bili uznemireni. Bijeda, prosjačenje, razbojstva, 
napuštena djeca, epidemije, kriminal — sve se pogoršava brzim nago- 
milavanjem radnika u neizreciv promiskuitet unutar uskih zidova; jer 
ljudi iz provincije neprekidno pristižu. Godine 1847. Michelet još 
uočava da se seljak »divi svemu u gradu, želi sve, i u njemu će ostati 
ako uzmogne... Kad jednom napusti selo, on se u njega više ne 
vraća«. U Orlćansu nemirne 1830. pomoć je trebalo 12.500 siromaha 
od 40.000 stanovnika, dakle, svaka treća osoba. U Lilleu je te iste 
godine odnos 1:2,21. 
7 Cini se, dakle, da je urbano društvo osobito bilo uzdrmano industri- 
jalizacijom, koja ga i pogađa i privlači, a da ga istodobno nije u stanju 
potaknuti ili čak oživjeti. Možda ta gradska bijeda uostalom i nije bila 
veća od bijede tadašnih sela. Međutim, u gradovima se naočigled sviju 
ukazuje alarmantni prizor radničke populacije — žrtve industrije koja, 
mada radnicima osigurava rad, nimalo ne vodi brigu o njihovim 
uvjetima života. 

Tako su prvi »ideolozi« pred očima imali društvo slično društvima 
današnjih nerazvijenih zemalja u trenutku kad se u gradovima usađuju 
i uspijevaju prvi pokušaji industrijalizacije. 

Nasuprot tome, od 1851, a zatim s privrednim procvatom i uspo- 
nom Drugoga carstva (od 1852. do 1870), položaj radnika će se 
poboljšati. 


e Od radničkog organiziranja do socijalne skrbi. 


Nemoguće je ovdje temeljito se pozabaviti tim složenim i velikim 
pitanjem. 

Je li to uopće moguće? Radilo bi se o tome da usporedno idu 
socijalističke ideje (cijela jedna porodica tekućih ideja koje me- 
đusobno proturječe, ali se i nadopunjuju) i radničko djelovanje, 
radnička potraživanja, koja bi trebalo ponovo smjestiti u stvarne 
okvire rada i svakodnevnog života. Kako to snažno i nemirno tijelo 
radničkog mnoštva prihvaća socijalističke ideje? 

Teško je odgovoriti na to pitanje, tim više što se radnički svijet, 
kako pokazuje primjer Engleske, često organizirao na realističan, 
oprezan i ograničen način, daleko od ideologija i aktivne, nasilne 
politike. 

Nadalje, ako je prvo razdoblje bilo razdoblje društvenih teoreti- 
čara, drugo — razdoblje sindikalnih udruživanja, treće — razdoblje 
radničkih političkih stranaka, posljednje razdoblje zacijelo je doba 
država, bilo da one radničkim potraživanjima kažu »ne« (ili im opreza 

radi nevoljko popuštaju, što dođe na isto), bilo da prate, pa čak 
i prethode tim potraživanjima, potkopajući ih tako unaprijed. 

Evo, dakle, u toj trci najmanje četiriju skupina koje bi trebalo 
pratiti: teoretičari svih mogućih gledišta, sindikalisti svake vrste, 
političari proizašli iz radničkoga svijeta, predstavnici države. Svi su 
oni međusobno vrlo različiti. 

Međutim, diljem Evrope uočava se razvitak s gotovo istim fazama, 
barem u trima najvažnijim zemljama: Britaniji, Njemačkoj i Francu- 
skoj, kao i u susjednim zemljama: Nizozemskoj, Belgiji, Švicarskoj 
i skandinavskim zemljama. Izvan tih povlaštenih država, uočljiva 
zaostajanja ni danas nisu nadoknađena. 

Ovdje nas zanima razvitak naprednih zemalja. Naznačimo nekoliko 
njegovih etapa: 

_— Prije 1871: 

U Britaniji su se radnički sindikati, Trade Unions, uglavnom konsti- 
tuirali od 1858. do 1867; već od samoga osnivanja oni svoja nastojanja 
usredotočuju na borbu za ukidanje zakona Gospodar i sluga«.* Prvi 
kongres britanskih sindikata održava se 1866. Ovi sindikati okupljaju 
jedino kvalificirane radnike. 

U Francuskoj se ne zbiva još ništa pozitivno, osim što se 1864. 
usvaja zakon o koalicijama koji ozakonjuje štrajkove; godine 1865. 
u Parizu se otvara ured Francuske sekcije Prve internacionale (osno- 
vane u Londonu 1864), a 1868. njen drugi ured u Lyonu. Drugo 
carstvo istodobno je bilo i »progresivno i regresivno«, ono je položaj 
radnika poboljšalo, ali je slobode toga istoga radničkog svijeta pomno 
nadziralo. 

U Njemačkoj se očituje istovjetni polagani razvitak. Lassalle je 
u Londonu 1862. osnovao Allgemeiner Deutscher Arbeiter Verein. 
Sedam godina kasnije na kongresu u Eisenbachu osniva se Socijalde- 
mokratska radnička partija, marksističkoga nadahnuća. 

Prije 1914: 

Uspjesi ostvareni do toga datuma su ogromni. 

U Britaniji: 1881. Hyndmann osniva Demokratsku federaciju što je 
označilo početak »socijalističke« propagande u radničkim sredinama, 
koje su sve dotada politiku odbijale. Istodobno s počecima politiza- 
cije, nakon 1884. sindikalni pokret širi svoj utjecaj na najsiromašnije, 
nekvalificirane radnike. Pa ipak, do čuvenoga štrajka londonskih 
lučkih radnika dolazi tek 10 godina kasnije. Godine 1893. osnovana je 
Independent Labour Party; pet godina kasnije, Generalna sindikalna 


* (nap. prev.) borba Trade Uniona za poboljšanje radničkog zakonodavstva. 
PM Cole, G.D.H: Historija pokreta britanske radničke klase 1789-1947, Rad, Beograd: 

federacija, Trade Unions. Nakon izbornih pobjeda Radničke stranke 
(Labour Party) uslijedit će formiranje kvazirevolucionarne »radi- 
kalne« vlade 1907. Tada se izglasava cijeli niz socijalnih zakona. Na 
pomolu je jedna nova Britanija. 


U Francuskoj se odvija istovjetni proces: godine 1877. Jules Guesde 
osniva prve socijalističke novine, Egalitć, a dvije godine kasnije Fran- 
cusku radničku stranku (P.O.F. = Parti ouvrier francais). Godine 
1884. ozakonjeni su radnički sindikati, a od 1887. osnivaju se burze 
rada. Godine 1890. po prvi put se slavi 1. svibnja praznik rada; godine 
1893. po prvi put je izabran Jean Jaurčs, poslanik Carmauxa. Godine 
1895. osnovana je Generalna konfederacija radnika (C. G. T. = Con- 
fedćration Gćnćrale des Travailleurs). Godine 1901. formiraju se 
dvije socijalističke stranke, stranka Julesa Guesdea (Socijalistička 
stranka Francuske) i stranka Jeana Jaurčsa (Francuska socijalistička 
stranka). Godine 1904. izlazi L’ Humanité, 1906. ujedinjuju se dvije 
socijalističke stranke i formira Ujedinjena socijalistička stranka 
(P.S. U.). 


U Njemačkoj socijaliste progoni Bismarck (izvanrednim zakonima 
iz 1878).* Od 1883. državni socijalizam umnogostručava programe 
socijalne sigurnosti. Nakon Bismarckova povlačenja sindikati se 
rekonstituiraju i uskoro okupljaju više od milijun članova. Njihov je 
politički uspjeh ogroman (3 milijuna glasova na izborima 1907; 
4,245.000 glasova na izborima 1912). 


U takvim okolnostima (a da ne naglašavamo i utjecaj Druge 
internacionale od 1901) s punim pravom možemo tvrditi da se 1914. 
godine Zapad nalazi kako na pragu rata tako i na pragu socijalizma. 
Socijalizmu malo nedostaje da osvoji vlast, da izgradi isto tako 
modernu, možda i moderniju Evropu nego što je danas. Međutim, 
u nekoliko dana, u nekoliko sati, prvi svjetski rat uništio je takve 
nade. 

Evropski socijalizam toga razdoblja počinio je veliku grešku što 
ratni sukob nije umio blokirati. To dobro osjećaju povjesničari naj- 
skloniji socijalizmu, koji bi željeli saznati tko zapravo snosi odgovor- 
nost za taj »preokret« radničke politike. 27. srpnja 1914. u Bruxellesu 
se susreću Jouhaux i Dumoulin, sekretari francuske C.G.T., Gene- 
ralne konfederacije radnika s jedne strane, i K.Legien, sekretar 
sindikalne centrale Njemačke s druge strane. Jesu li se slučajno sreli 
u kavani, bez ikakve druge nakane osim da razmijene svoje očaje? To 
ne znamo, kao što ne znamo ni kakvo je značenje posljednjih mjera 
koje je poduzeo Jean Jaurčs na sam dan kad je ubijen, 31. srpnja 1914. 


* Ti zakoni za socijaliste postavljaju ekskluzivne uvjete, u stvari, stavljaju ih izvan zakona. 

Današnja se Evropa, u onome po čemu je socijalistička, izgrađivala 
polako i nepotpuno, igrom političkih izglasavanja, zakonima, te uspo- 
stavljanjem institucija socijalne sigurnosti u Francuskoj (1945—1946), 
a nešto kasnije i u Britaniji. Na temelju načela jednakosti država u vezi 
sa socijalnim obavezama, Evropska ekonomska zajednica je negdje 
u kraćem, negdje u dužem roku, uspostavila institucije socijalne 
sigurnosti u zemljama evropske Sestorice. 

ČETVRTO POGLAVLJE 


EVROPSKA JEDINSTVA 


Povjesničar humanizma Franco Simone upozorio nas je na tobožnje 
evropsko jedinstvo: vjerovati u to jedinstvo bila bi romantičarska 
iluzija. Odgovoriti mu da u isti mah ima i pravo i krivo znači jednom 
riječju kazati da je Evropa u istome trenutku i jedinsvo i raznolikost; 
to se, kad se bolje razmisli, podrazumijeva. 

Prethodna poglavlja pokazala su nam Evropu angažiranu u zajed- 
ničkoj sudbini, svojom vjerom, svojom racionalističkom mišlju, razvit- 
kom znanosti i tehnike, svojom sklonošću k revoluciji i društvenoj 
pravičnosti, svojim carskim pobjedama. Međutim, u svakom je tre- 
nutku lako nadići taj »sklad« i pronaći koliko god želimo prekrivenih 
nacionalnih različitosti. Tih jasno izraženih i potrebnih različitosti ima 
u izobilju. Međutim, one postoje i između Bretagne i Alzasa, francu- 
skog Sjevera i Juga; između talijanskog Mezzogiorna i Pijemonta; 
između Bavarske i Pruske; između Skotske i Engleske; između Flama- 
naca i Valonaca; između Katalonije, Kastilje i Andaluzije. No u tome 
nije moguće pronaći argument kojim bismo poricali nacionalna jedin- 
stva. 

Ni ta nacionalna jedinstva nisu negacija evropske stvarnosti. Svaka 
država oduvijek je težila da oblikuje jedan kulturni svijet za sebe, 
a psihologija narodâ« proanalizirala je ove različite, ograničene 
civilizacije. Izvanredna djela Eliea Faurea ili grofa von Keyserlinga 
s tim u vezi ne nude samo pogrešna gledišta. Recimo samo da su oni iz 
prevelike blizine promatrali djeliće jednog mozaika koji, viđen 
s izvjesne visine, otkriva cjelovite crteže. Zašto bi jednom zauvijek 
trebalo izabrati između cjeline i pojedinosti? Dvije se istine ne isklju- 
čuju. 

Blistava jedinstva: umjetnost i duh 


Pod blistavim jedinstvima valja razumijevati susrete i suglasja koji 
evropskoj civilizaciji na najvišoj razini kulture, ukusa i duha daju 
bratski i gotovo jednoobrazan izgled, kao da je evropska civilizacija 
bila obasjana samo jednom i istom svjetlošću. 

Znači li to da sve evropske nacije imaju točno istu kulturu? Dakako 
da nije tako. Međutim, svaki pokret koji se pojavio na bilo kojem 
dijelu evropskoga prostora pokazuje tendenciju da osvoji čitav taj 
prostor. Kažemo: samo tendenciju. Izvjesno kulturno dobro može 
naići na neprihvaćanja, na odbijanja u jednom ili nekom drugom 
dijelu Evrope, ili obrnuto, njegov uspjeh može prijeći evropske gra- 
nice, što se često događa, do tog stupnja da to dobro prestaje biti 
evropsko i postaje svjetsko. Pa ipak, promatran u cjelini, evropski 
prostor čini prilično koherentnu kulturnu zonu, koja se nasuprot 
ostalom svijetu već odavno afirmirala. 


e Umjetnost i njena mnogostruka suglasja: svaki umjetnički oblik 
u Evropi prelazi granice svoga zavičaja, pa bila to Katalonija (vjerojatno 
središte širenja prve romaničke umjetnosti), Ile-de-France, Lombardija, 
Firenca guattrocenta, Venecija u doba Tiziana ili Pariz u doba impresi- 
onizma. 


U svako središte u kojemu se podižu kneževski dvori, palače 
i crkve, redovito hrle umjetnici sa sva četiri kraja Evrope. Jedan od 
tisuću primjera je i Dijon burgundijskih vojvoda i Clausa Slutera 
u XV. stoljeću. Već i sama putovanja talijanskih umjetnika renesanse 
objašnjavaju utjecaje umjetničke škole jednoga grada na susjednu 
školu. Neku fresku koju je započeo jedan umjetnik dovršit će neki 
drugi. U izgradnji neke crkve sudjelovao je cijeli niz graditelja. Santa 
Maria del Fiore u Firenci svoju kupolu duguje (prilično kasno) jedino 
Brunelleschievoj smjelosti. 

Luksuz, hir nekog princa ili bogatog trgovca igraju svoju ulogu: bez 
toga bi bilo teško shvatiti brza širenja neke umjetnosti u dobu u kojem 
su prometne veze bile spore i ne tako brojne kao danas. U XV. i XVI. 
stoljeću Talijani, oni Talijani koje će francuski kralj Franjo I pozvati 
na svoj dvor, profesori su cijeloj Evropi. U XVIII. stoljeću nalazimo 
pak Francuze kao promicatelje klasicističke umjetnosti, čak 
i u Rusiji... Koliko Versaillesa ima u Evropi, koliko parkova na 
francuski način! 

Evropa je tako upoznala velike valove, štoviše, ogromne plime koje 
su je u potpunosti polako preplavljivale, ali su se kasnije i polako 

povlačile. Tko ne zna za velike uspjehe: romaničku umjetnost, ba- 
roknu umjetnost, klasicističku umjetnost. . .! 


Dojmljiva je vremenska kompaktnost ove pojave. Gotička umjet- 
nost traje tri stoljeća. Ona se prema jugu Evrope nije proširila dalje od 
Burgosa i Milana. Pravo Sredozemlje nije je prihvatilo. Naprotiv, 
početkom XVI. stoljeća Venecija je potpuno gotički grad, na svoj vrlo 
osebujan način. Pariz je gotički još oko 1550. Renesansna arhitektura 
u njemu se nalazi tek ponegdje: u palači Louvre — tada u izgradnji, 
u Palais de Madrid (danas više ne postoji), u dvorcu Fontainebleau 
u kojem je radio Primaticcio, kamo je Leonardo da Vinci došao 
umrijeti. Već od XVI. stoljeća afirmira se velik i snažan utjecaj 
baroka, koji je istovremeno proizašao iz Rima i Španjolske, kao djelo 
protureformacije (do te mjere da ga se još donedavno nazivalo isuso- 
vačkom umjetnošću). Međutim, barokna umjetnost proširila se 
i u protestantsku Evropu i prilično daleko stigla na Istok (Beč, Prag, 
Poljska). 

U XVIII. stoljeću francuskoj će arhitekturi trebati još manje vre- 
mena da se dokaže. Kako bi se shvatila urbanizacija koja je tada 
preoblikovala i tolike francuske gradove, najfascinantniji primjer 
danas još uvijek je primjer Lenjingrada. Nekadašnji Petrograd sagra- 
đen je na praznom prostoru bez ikakvoga zdanja koje bi sputavalo 
graditeljsku slobodu. Sigurno je najljepši grad XVIII. stoljeća, grad 
koji najbolje izražava graditeljski osjećaj za perspektive i cjeline. 

Istovjetna razmišljanja moguća su i u vezi sa slikarstvom ili glaz- 
bom; glazbene tehnike ili likovna opredjeljenja bez teškoća nalaze 
svoj put u složenim evropskim kretanjima. 

U nekoliko redaka nije moguće ispričati čudesnu povijest tehničkih 
i instrumentalnih revolucija u glazbi, čije etape označavaju u Evropi 
slijed vremenskih razdoblja koja su se svakiput brzo nametnula. 
Glazbala iz antičkog doba — od flauta do harfi, putovala su iz ruke 
u ruku; zatim u opću upotrebu dolaze orgulje; pojavljuje se čembalo; 
talijanski virtuozi lansiraju violinu (današnje gudalo konstruirao je 
jedan Francuz tek u XVIII. stoljeću); pojavljuje se klavir, itd. 
~ Slijed glazbenih oblika očigledno je povezan s tim razvitkom glaz- 
bala. U srednjem vijeku u glazbi prevladava pjevanje, praćeno nekim 
glazbalom ili ne. Polifonija, na pomolu u IX. stoljeću, koristi orgulje 
kao pratnju dionici basa u liturgijskome pjevanju. U XIV. i XV. 
stoljeću Firentinska Ars Nova je višeglasje, polifonija u kojoj u funk- 
ciji glasova sudjeluju i instrumenti. Ta »nova umjetnost« svoje savr- 
šenstvo ostvaruje u Palestrininoj glazbi a cappella. 

Međutim, vokalna glazba ustupit će svoje mjesto instrumentalnoj, 
osobito nakon usavršavanja gudačkih instrumenata. Pojavljuje se 

koncert, glazba nazvana »komornom«, skladana za mali broj instru- 
menata (npr. kvartet). U svojim počecima ta komorna glazba sinonim 
je za profanu, dvorsku glazbu, nasuprot crkvenoj. Godine 1605. 
Enrico Radesca je »musico di camera« Amedeja Savojskoga; godine 
1627. Carlo Farina »suonatore di violino di camera«. Komorna glazba 
prvenstveno je dijalog: ona je umijeće razgovora. Italija je njena 
kolijevka s glazbenim oblikom concerto: skupine glazbala međusobno 
vode dijalog, a zatim solistički instrument daje odgovor cijelom orke- 
stru (Corelli, 1653—1713, prvi solist; Vivaldi, 1678—1741, najveći skla- 
datelj). Njemačka će dati prednost sonati (dva glazbala, ponekad 
i samo jedno). U Francuskoj će suita objediniti glazbu i plesne pokrete. 


Sa simfonijom se napokon pojavljuje velika orkestralna glazba, 
masovna kako s obzirom na broj glazbala i sredstava, tako i na broj 
slušatelja. U XVIII. stoljeću Stamitz sonatu tretira već kao simfoniju. 
U XIX. stoljeću, u doba romantizma, glazba se razvija u pravcu 
povećanja orkestra, ali i u pravcu isticanja solista i tehničke virtuoz- 
nosti. 

Posebno mjesto zaslužuje talijanska opera, nedvojbeno rođena 
u Firenci krajem XVI. stoljeća, kao i njeno pobjedonosno širenje 
u Italiji, Njemačkoj i cijeloj Evropi. (Mozart, Handel i Gluck najprije 
skladaju »talijanske« opere); zatim se pojavljuje njemačka opera. 

Revolucije u slikarstvu — jer u vezi sa slikarstvom gotovo se može 
govoriti o revolucijama — proširile su se na čitavu Evropu; čak i onda 
kad se likovne koncepcije čine proturječnima, te proturječnosti zajed- 
ničke su cijeloj Evropi. Čini se, u slikarstvu su se dogodile dvije bitne 
revolucije: prva je talijanska revolucija renesanse, kad likovni prostor 
postaje geometrijski, mnogo prije nego što su Galilei i Descartes 
»geometrizirali« svijet; druga je francuska s kraja XIX. stoljeća, koja 
osporava i samu bit slikarstva. Ona dovodi do kubizma, do apstrakt- 
nog slikarstva. Rekli smo »talijanska« i »francuska« da bismo odredili 
početna žarišta; u stvari, pogledamo li čuvena imena i slavne revoluci- 
onare, uviđamo da se u oba slučaja radi o evropskome slikarstvu. 
Danas bi trebalo reći: zapadnome slikarstvu, jer se ono uvelike 
prenosi u prekomorske »Evrope«. 


Uistinu, svaki veliki grad u Evropi, promatran u svome arhitekton- 
skome vidu, ili kroz svoje muzeje, nudi nam istu umirujuću stratifika- 
ciju, istu umjetničku geologiju, u kojoj su prepoznatljive iste boje. Pa 
čak ako je neki grad pretežno barokni, drugi renesansni, treći klasici- 
stički, pa čak ako je Venecija izgradila osebujnu gotiku, Pavia isto 
tako osebujnu lombardijsku romaniku, svaki Evropljanin u njima 
pronalazi oblike koje je oduvijek poznavao, koje odmah razumije: 
evropske oblike. 

e Filozofije su također poruke koje ujedinjuju. Evropa ima jednu 
filozofiju, ili zamalo tako, u svakom trenutku svoje sudbine. 


Evropa barem ima, kako je volio kazati Jean-Paul Sartre, jednu 
prevladavajuću filozofiju, ovisno o društvenoj konjunkturi (nedvoj- 
beno, jer diljem Zapada u svakom trenutku postoji jedna prevladava- 
juća privredna i društvena arhitektura). Bez obzira je li Descartesova 
filozofija filozofija buržoazije u njenu usponu ili nije, filozofija kapita- 
lističkog svijeta koji se polako izgrađuje, ona dominira, ona ispunja 
klasičnu Evropu. Bez obzira je li marksistička filozofija — ili nije 
— filozofija radničkih klasa u usponu i socijalističkoga ili industrijskoga 
društva, ona očevidno prevladava prvo na Zapadu, a zatim i u svijetu, 
u kojem se još i danas sve opredjeljuje ili za nju, ili protiv nje. 

To jedinstvo filozofija pretpostavlja neizmjerno mnogo spona od 
zemlje do zemlje. 

Uzmimo kao primjer dva značajna trenutka njemačke filozofije: 
prvi, od Kantove Kritike čistoga uma (1781) pa sve do Hegelove smrti 
(1831); drugi, od Husserla (1859-1938) do Heideggera (rođen 1889). 
Njihov značaj nije moguće razumjeti ako nemamo na umu brojne 
francuske, engleske, talijanske, španjolske i ruske prijevode svakog 
od njihovih djela. Ti prijevodi mjera su za jake utjecaje koji dva glavna 
pokreta njemačke filozofske misli integriraju u evropski život. 

U vezi s egzistencijalizmom, valja uočiti da su ga upravo reinterpre- 
tacije Sartrea i Merleau-Pontya ponovo lansirale u svijet, osobito 
u Latinsku Ameriku. 


© U vezi s egzaktnom znanosti ne postavlja se nikakvo pitanje: ona je 
u Evropi strogo jedna jedina, i to od svojih prvih uspjeha. 


Teško je pojedinoj naciji Evrope pripisati zaslugu za neki izum, 
toliko se svaki od njih posvuda istovremeno razrađivao, u etapama 
koje su pobuđivale interes svih znanstvenika Evrope. 

Bilo koji primjer bio bi dobar. Savršen primjer je revolucija koja se 
događa s Keplerom, i o kojoj je izašla prekrasna knjiga A. Koyrća 
(1962). Kepler (1571—1630) je povezan s cijelom porodicom znanstve- 
nika, svojih prethodnika (prije svih Kopernik), svojih suvremenika 
(prije svih Galilei), svojih učenika. Kad bismo na neku kartu ucrtali 
njihova mjesta rođenja i mjesta njihova djelovanja, cijela Evropa bila 
bi prekrivena crnim točkama. 

Za medicinu, biologiju i kemiju vrijedi isto pravilo. Ni za koju 
znanost ne bismo mogli reći da je bila njemačka, engleska, francuska, 
talijanska, poljska, čak ni tijekom nekog vrlo ograničenog vremen- 
skog razdoblja. Znanost je oduvijek bila evropska. 

o Sto se tiče specifičnih znanosti o čovjeku, njihova kretanja više se 
iskazuju, poput onih u filozofiji, kao nacionalna kretanja s brzim Šire- 
njem po Evropi. 


Sociologija je prvenstveno francuskog porijekla, politička ekono- 
mija u ovih posljednjih pedesetak godina prvenstveno englesko ili 
anglosaksonsko ostvarenje, geografija je istovremeno i njemačka 
i francuska (Ratzel i Vidal de la Blache). Povijest, osobito njemačka 
u XIX. stoljeću, kojom vlada čuveno ime Leopolda Rankea 
(1795—1886) držala je dugo evropsku historiografiju pod utjecajem 
svoje erudicije i svojih pedantnih rekonstrukcija. Danas je situacija 
složenija. Ali evropska historiografija — koja je zapravo postala svjet- 
skom historiografijom — kreće se u jednom i istom smjeru. U njoj 
prevladava francuska škola, čiji su utemeljitelji bili Henri Berr, Henri 
Pirenne, Lucien Febvre, Marc Bloch, Henri Hauser i Georges Lefeb- 
vre. Oslanja se na ekonomiste poput Frangois Simianda ili sociologe 
poput Mauricea Halbwachsa. Želi biti sintezom svih znanosti o čov- 
jeku, a obnovila je povijesne metode i perspektive. 


e Književnost je najnesavršenija cjelina. Prije nego o jednoj evropskoj 
književnosti, valja govoriti o nacionalnim književnostima, među kojima 
postoje i brojne spone i žive protivnosti. 


U području književnosti jedinstvo je najnesavršenije (nasreću!), 
utoliko što se književnost — esej, roman, kazalište — oslanja na ono po 
čemu se nacionalne civilizacije najviše razlikuju: po svome jeziku, 
svome svakidašnjem životu, svom načinu reagiranja na bol, užitak, 
ideju ljubavi, smrti i rata, po načinu na koji se zabavljaju, hrane, piju, 
rade i vjeruju... Nacije kroz svoju književnost opet postaju ličnosti, 
pojedinci koje je moguće, zahvaljujući tome bitnom svjedočanstvu, 
analizirati, čak i psihoanalizirati. 

Uostalom, zar ne postoji bitna prepreka, ona jezična? Nijedan 
prijevod ne može u potpunosti prenijeti neko književno iskustvo. 
Svaki od velikih evropskih jezika krije od drugih dio svoga blaga. Još 
kad bi jedan od tih jezika prevladao i uspostavio izvjesnu komunika- 
ciju, poput latinskog nekoć, ili francuskog u XVIII. stoljeću. ..! 
Kraljevska nadmoć Voltairea od Petrograda do Pariza, zapravo je 
kraljevska nadmoć francuskoga jezika, koja to jedina objašnjava. 
Danas je upotreba jednog jedinstvenog jezika moguća u znanosti (ona 
je sa svojim međunarodnim terminima gotovo stvorila jedinstveni 
umjetni jezik), ali ne i u književnosti. Utoliko manje što književnost 
svakim danom sve više postaje jezik masa. »Međunarodni« francuski 
XVIII. stoljeća postojao je samo za malobrojnu elitu. 

o Treba li spasiti ili usavršiti kulturološku Evropu? 


Je li to kulturno jedinstvo, sa svojim uspjesima i nesavršenstvima, 
dovoljno iz perspektive Evrope koja bi odlučila ukinuti svoje granice? 
Nedvojbeno nije, jer su promicatelji političke Evrope živo zaokupljeni 
djelovanjem koje bi osmišljena reforma obrazovanja mogla vršiti 
u pravcu unifikacije. Istovrijednosti diploma omogućile bi nastavak 
studija od sveučilišta do sveučilišta, i tako bi mogle stvoriti, mnogo 
više nego jedno evropsko sveučilište, ili evropska sveučilišta, život 
evropskih studija. 

Praktički, bi li to značilo nužno istaći moderni humanizam, uvelike 
otvoren prema živim jezicima, i to upravo evropskim? 


Čvrste cjeline: privreda 


Evropa je oduvijek bila u mreži ujednačene ekonomije: u svakom 
se razdoblju njen materijalni život vrti oko nekih povlaštenih, autori- 
tativnih centara. 

U posljednjim stoljećima srednjega vijeka sve se slijeva u Veneciju 
i sve od nje polazi. S počecima novoga vijeka, težište je najprije 
u Lisabonu, zatim u Sevilli, ili bolje rečeno, oscilira između Seville 
i Antwerpena, sve do posljednje četvrtine XVI. stoljeća. Početkom 
XVII. stoljeća uspostavlja se trgovačka nadmoć Amsterdama, sve do 
prvih godina XVIII. stoljeća, zatim nadmoć Londona koja će potrajati 
sve do 1914, štoviše, i do 1939. Oduvijek je postojao orkestar i diri- 
gent. 

Svakiput ta težišta u vrijeme njihova uspona tim su djelotvornija što 
se u njih slijeva ne samo evropski život, već s njim i moćni svjetski 
život. Za Evropu uoči prvog svjetskog rata London nije samo veliko 
tržište kredita, pomorskih osiguranja i reosiguranja, već Znači i žito iz 
Amerike, pamuk iz Egipta, kaučuk iz Malezije, kositar iz Bangka 
i Billitona,* zlato iz Južne Afrike, vunu iz Australije, naftu iz Amerike 
i Bliskog istoka... 


e Evropa je već vrlo rano formirala jedan usklađen materijalni pro- 
stor, kojim je prodirala djelotvorna monetarna privreda, koji je oživljavao 
živi promet po morima što je okružuju, po rijekama što je presijecaju, po 
cestama za prijevoz robe i za tovarne životinje. 


Već vrlo rano tovarne životinje savladavale su veliku barijeru Alpa 
po cestovnim prijevojima Brenner (prema Veneciji) St. Gothard, 


* (nap. prev.) Bangka i Billiton (Belitung), otoci u Indoneziji 

Simplon (prema Milanu) i Mont-Cenis. Govorni jezik neobičnim 
nazivom »velika kolac naziva karavane mazgi koje s jedne i druge 
strane alpskih lanaca oživljavaju promet, što su talijanskoj privredi 
omogućile širenje prema evropskom sjeveru i sjeverozapadu, preno- 
seći tamo skupocjene tkanine i proizvode Levanta. U XVI. stoljeću 
u Lyonu, u korist napretka njegove trgovine i njegovih trgovačkih 
sajmova, spajaju se kopneni putevi, riječni putevi i »velika kolac 
preko Alpa. 

U XIX. stoljeću s izgradnjom željeznica definitivno se lome anki- 
loze i inercije kontinentalne Evrope, u kojoj se malo-pomalo uspo- 
stavlja materijalna civilizacija karakterizirana brzim razmjenama 
i vezama industrijskih i trgovačkih gradova. 

Evo dvaju primjera iz te duge povijesti, ne da bi objašnjavali, već 
samo sugerirali. Najprije mude, karavane venecijanskih trgovačkih 
galija. U XV. stoljeću njihova trgovačka mreža prvenstveno pokriva 
Sredozemlje, ali neke dospijevaju sve do Londona i Brugesa, a kop- 
neni putevi, poimence prijevoj Brenner, vode u Veneciju u kojoj 
njemački trgovci imaju jedan veliki zajednički magazin, Fondego dei 
Tedeschi, blizu mosta Rialto. 

Drugi primjer kruženje je novca i mjenica u XVI. stoljeću, od 
mjesta do mjesta, počevši od Seville. Zapravo, u tom kruženju raz- 
mjena i plaćanja iz jednog do drugog mjesta, uvijek se obrću otprilike 
iste svote novca. 

U takvim okolnostima razumijemo zašto isti ciklički ritmovi gotovo 
istovremeno pokreću različita područja Evrope. U XVI. stoljeću 
u Spanjolskoj dolazi do ogromnoga porasta cijena, kao posljedica 
naglog pritjecanja velike količine unovčivih plemenitih kovina iz 
Amerike. Taj porast cijena ima posljedica u cijeloj Zapadnoj Evropi, 
pa i sve do Moskve, koja je u središtu jedne još primitivne privrede. 


e To ne znači da se cjelokupni evropski život razvija jednako ili da se 
nalazi na istoj razini. Kad bismo ucrtali liniju koja bi počinjala ili 
u Liibecku ili u Hamburgu, zatim prolazila kroz Prag i Beč do Jadran- 
skog mora, ona bi odijelila privredno naprednu Zapadnu Evropu od 
zaostale Istočne Evrope, na što nam je već ukazala i stvarnost položaja 
seljaka. Ta bi razlika ubrzo trebala nestati, međutim, to još nije gotova 
stvar. 


Štoviše, i u samoj razvijenoj Evropi postoje napredna područja, 
»polovi privrednoga rasta«, odvojena manje razvijenim zonama, od 
kojih su neke čak i zaostale, »nerazvijene«. Još i danas gotovo 
u svakoj evropskoj zemlji neka su područja u odnosu na cijelu zemlju 
zaostala, tim više što nove tvorevine prirodno privlače najživlji centri. 

U stvari, nikad ne može postojati kruženje, zajednička privreda, 
a da nema razlika u razini ili u intenzitetu, a da nema područja koja 
vode i onih koja su vođena. Razvitak i nerazvijenost neprestano 
međusobno ovise. To nam u skraćenom obliku sugerira i povijest 
banaka u Francuskoj: već od druge polovine XIX. stoljeća njihov 
uspon posljedica je jedne zakašnjele mobilizacije, u korist organizama 
koji će, poput banke Crćdit Lyonnais, osnovane 1863, povećati šted- 
nju i mrtve, ili napola mrtve kapitale nekih francuskih područja i sela. 
Ta sela povratno će doživjeti šok, prvo buđenje i sudjelovanje 
u općem životu. 


© Prva iskustva Zajedničkog tržišta: unatoč različitostima regionalnih 
ili nacionalnih privreda, može li se ta ekonomska spona koja već dugo 
ujedinjuje Evropu, organizirati u jednu skladnu cjelinu, u kojoj bi svi 
njeni dijelovi ovisili o cjelini? 


Taj problem proizašao je iz niza pokušaja nakon drugoga svjetskog 
rata, od kojih Zajedničko tržište nije ni prvi ni jedini, ali je svakako 
najuspjeliji pokušaj. 

Sve je nedvojbeno poteklo iz jadnog položaja Evrope nakon 1945; 
takvo apsolutno uništenje za svjetsku je ravnotežu bilo zabrinjavajuće. 
Odatle i prve konstruktivne mjere: osnivanje Komiteta Za ujedinjenu 
Evropu u Londonu u svibnju 1947, Marshallov plan 3. srpnja 1947, 
donesen iz različitih pobuda, od kojih su neke političke i vojne naravi, 
a druge privredne, kulturne i socijalne. Tako se pokušava izgraditi 
Evropa — izvjesna Evropa. 

Naša je nakana da se zasada bavimo samo privrednim problemima. 
S tog gledišta, neuspjeh Evropskoga udruženja za slobodnu trgovinu, 
naime, Evrope Sedmorice* (»brodolomaca«, kaže jedan novinar), utire 
put i budućnost Evropi Sestorice,** što standardni jezik označava 
jasnim nazivom Zajedničko tržište, koje u pitanje dovodi sve zajednice 
šest zemalja-članica: Evropsku zajednicu za ugljen i čelik, osnovanu 
1951; Evropsku ekonomsku zajednicu: Euratom (naime, Evropsku 
zajednicu za atomsku energiju), obje osnovane na temelju ugovora 
u Rimu, 25. ožujka 1957. Riječ je i ovdje o djelomičnom rješenju, 
međutim, ako se uistinu stvara Evropa, ono će se proširiti u dubinu 
i po površini, za zahtjevom za pristup od strane Turske, Grčke, 
Danske, Irske, Svicarske, Austrije i Britanije. 

Svi ti zahtjevi za ulazak u Zajedničko tržište još su u fazi razmatra- 


* udruženje sedam evropskih zemalja: Velike Britanije, Švedske, Norveške, Danske, 
Švicarske, Austrije i Portugala, osnovano 1960. 
** privredna integracija šest evropskih zemalja: Belgije, Francuske, Italije, Luksemburga, 
Nizozemske i SR Njemačke. 

nja (ovi reci napisani su u veljači 1962). Zajedničko tržište ima, dakle, 
očiglednu šansu da se poveća (ako mu je već zabranjeno da ide »sve do 
Urala«), kako bi obuhvatilo sav prostor klasične Evrope. Od tih molbi 
za pristup u Zajedničko tržište najvažnija je britanska. 

Dakle, kroz Zajedničko tržište mogu se razmatrati šanse za evrop- 
sko privredno ujedinjenje. 


6 Evropska ekonomska zajednica (EEZ), drugim riječima Zajedničko 
tržište, osnovana nakon tegobnih pregovaranja na temelju sporazuma 
u Rimu, 25. ožujka 1957, čije su mnogobrojne odredbe stupile na snagu 
1. siječnja 1958. 


Riječ je o jednome još kratkotrajnome iskustvu, o kojemu svoj sud 
treba izreći oprezno. 

Neosporno, snažan privredni rast šest zemalja-članica tijekom ovih 
četiriju godina posljedica je kako povoljne svjetske konjunkture, tako 
i povoljnih reperkusija odjeka prvih mjera udruživanja. Napredno 
otvaranje očigledno je ubrzalo privredni rast, što dokazuje i porast 
razmjena između zainteresiranih zemalja. 

Međutim, sama bit toga evropskog iskustva tiče se budućnosti. 
Napredni program Rimskog sporazuma predviđa cijeli niz etapa. 
Postavlja se, dakle, sljedeće pitanje: jesu li prva ostvarenja, koja su 
označila korak prema jedinstvu, dobar znak za budućnost koja na 
papiru predviđa potpunu privrednu integraciju? 

Suprotno pesimističkim predviđanjima, industrije Šestorice (uklju- 
čujući i francusku koju unaprijed možemo procijeniti krhkijom od 
njemačke) prilagodile su se Zajedničkom tržištu. Iz toga su proizašle 
promjene u njihovim ustrojstvima, kao i očigledna tendencija ka 
koncentriranju industrija, koja je išla naruku velikim poduzećima, 
npr. u Francuskoj Régie Renault, Péchiney, St-Gobain. .. Trebalo je 
također pristupiti prestrojavanjima, npr. neki su se nerentabilni rud- 
nici ugljena morali zatvoriti, a takva reorganizacija ide u pravcu 
nužnog, premda neugodnog razvitka. 

Dakako, da postoje jedino industrije, lako bi se postigli sporazumi 
i kompromisi. U aktualnom stanju tehnologija, industrija je očigledno 
vrlo podatna za intervencije i planove. Također, nema teškoća s kredi- 
tima, vezanim za postojanost valuta i njihovu uzajamnu podršku. 
Evropske valute nedavno su upoznale prilično dugo razdoblje stabil- 
nosti i postojanosti, tako da je dolar privremeno prestao biti jedina 
standardna valuta, izjednačena sa zlatom, za nacionalne rezerve. 

Takva je ružičasta, umirujuća strana Zajedničkog tržišta; ali postoje 
i sjenke, političke (o kojima će uskoro biti govora) kao i privredne. 

Te privredne tamne strane tiču se: a) evropskih granica Zajednič- 

kog tržišta; b) izvanevropskih granica Zajedničkog tržišta; c) unutraš- 
njih problema što ih postavljaju teške prilagodbe u poljoprivredi. 

Evropa Šestorice očigledno je nepotpuna. Značajne praznine su na 
zapadu Evrope. Na istoku Evrope barijera je željezna zavjesa«, iza 
koje se zapravo razvilo paralelno »zajedničko tržište«, naime SEV, 
Vijeće za uzajamnu ekonomsku pomoć. Velik problem očigledno je 
i eventualni ulazak Britanije, koji se načelno postavio 1961, ali koji još 
uzrokuje poteškoća. To neće biti jednostavno. Kako bi se Britanija 
ujedinila s mladošću Evrope, ona mora prilično olabaviti spone koje je 
još vežu uz Commonwealth, odustati od preferencijalnog privrednog 
sustava koji je, s njenim bivšim kolonijalnim carstvom, tipično njen. 
S privrednog gledišta to postavlja probleme, posebno problem pri- 
stanka zemalja Commonwealtha; s psihološkog gledišta, to na neki 
način znači okrenuti posljednju stranicu jednog od najslavnijih carskih 
pothvata u povijesti. 

Postoji i problem odnosa Zajedničkog tržišta i ostalog svijeta, 
posebno Afrike južno od Sahare, zato što se do nekog novog poretka 
Francuska brine za Sjevernu Afriku (izuzev Egipta i Libije); zatim 
problem odnosa s Commonwealthom sutra; napokon, problem 
odnosa s tržištem SAD-a, koji se postavio već 1962: »divovsko« 
atlantsko tržište moglo bi progutati malo evropsko Zajedničko tržište. 
Mogli bismo reći: prva etapa je Evropa, druga Atlantik, treća svijet, 
no značilo bi to prepustiti se pretjerano optimističkoj perspektivi. Ovi 
su problemi i političke naravi: intervenirajući, politika ih nimalo ne 
pojednostavljuje. 

Nasuprot tome, unutrašnji problemi u području poljoprivrede 
prvenstveno su ekonomske naravi, i od kapitalne važnosti za buduć- 
nost Zajedničkog tržišta. Oni su izuzetno zamršeni. 

Nepovratan razvitak za sobom povlači seljaštvo, taj divni i čvrsto 
ukorijenjeni svijet čija je produktivnost, međutim, vrlo osrednja, kako 
to pokazuju i brojke. 

Evropa Šestorice ima 25 milijuna seljaka (s obiteljima) na 160 
milijuna stanovnika. Gospodin Mansholt, bivši ministar za poljopri- 
vredu Nizozemske i potpredsjednik Evropske ekonomske zajednice, 
nedavno je izjavio da bi tijekom nekoliko sljedećih godina 8 milijuna 
seljaka trebalo prebaciti u nepoljoprivredna zanimanja. 

Modernizirati poljoprivredu zapravo znači povećati zajednički 
radni učinak radnika i smanjiti njihov broj, zato što povećana produk- 
tivnost zahtijeva i intenzivniju mehanizaciju, kao i stoga što ukupni 
poljoprivredni prihodi ne mogu rasti po ritmu rasta evropske privrede. 

U nekoj privredi u fazi ekspanzije nužno se povećavaju prvenstveno 
industrijski proizvodi i usluge. Svako povećanje prihoda u našim 
razvijenim zemljama više nema za posljedicu proporcionalno poveća- 

nje potražnje prehrambenih proizvoda. Ako moj dohodak raste, ja 
kupujem automobil, telefon, knjige, odjeću, putujem, idem u kazali- 
šte, ali ne povećavam svoju potrošnju kruha, mesa, i — poželimo to 
barem — vina ili alkohola. 

Riječju, da se poljoprivredni prinosi povećavaju prema ritmu osta- 
lih nacionalnih privrednih grana, svaki treći seljak prije 1975. morao 
bi otići sa sela, koje bi zatim s manjim brojem proizvođača trebalo 
proizvoditi više. Godišnja brzina smanjivanja seljačke radne snage 
trebala bi biti 4%, dok je ona sada u Britaniji svega 2%, a u Francu- 
skoj 1,5%. Prema tom ritmu Velikoj Britaniji trebalo bi 22 godine, 
a Francuskoj 27 godina da ostvare željenu izmjenu. Da pritom ne 
vodimo računa o nekim mogućim iznenađenjima: u Italiji, koja ima 
najveći broj seljaka (4,500.000), redukcije se zapravo odnose na 
nezaposlene poljoprivrednike: poljoprivredne strukture unatoč zabi- 
lježenom kretanju ostaju gotovo nepromijenjene. 

U takvim uvjetima, cijene evropskih poljoprivrednih proizvoda nisu 
konkurentne na međunarodnom tržištu, na kojem se američki 
i kanadski viškovi prodaju po vrlo niskim, čak i nižim cijenama od 
onih koje postižu na vlastitim domaćim tržištima, zahvaljujući subven- 
cijama vlade. Visoke cijene evropskih poljoprivrednih proizvoda 
moguće su, dakle, jedino zbog carinskih ograničenja koja ih izoliraju 
od svjetskog tržišta. l 

Jedan drugi, vrlo ozbiljan problem za Zajedničko tržište jest i velika 
razlika u proizvodnji i cijenama poljoprivrednih proizvoda ovisno 
o zemljama. 

Francuska, zemlja s viškom tih proizvoda, može svoje viškove, 
osobito žitarica, prodavati samo po svjetskoj tržišnoj cijeni, što vladu 
prisiljava da ih kupuje po cijeni domaćeg tržišta, a zatim s gubicima 
prodaje u inozemstvu. Tako su 1961. francusko žito i ječam prodavani 
komunističkoj Kini, meso Sovjetskom Savezu. Italija sa suviškom 
voća i povrća i Nizozemska s viškovima mliječnih proizvoda nalaze se 
u istom položaju kao i Francuska. Naprotiv, Njemačka je zemlja 
uvoznica u mnogim poljoprivrednim granama, no ona kupuje izvan 
Zajedničkog tržišta, ne želeći se odreći profita iz uzvratnog izvoza. 

Cijene poljoprivrednih proizvoda razlikuju se od zemlje do zemlje, 
ovisno o produktivnosti i stupnju zaštite koju je pojedina vlada željela, 
ili morala, pružiti svojim poljoprivrednicima. Tako je npr. cijena žita 
najniža u Francuskoj, a najviša u Njemačkoj, cijena mlijeka najniža 
u Nizozemskoj, itd. Na kojoj razini treba izjednačiti cijene? 

Napokon, kako je modernizacija poljoprivrede nužna, a ta je 
operacija skupa, tko će snositi njene visoke troškove? Rješenje prih- 
vaćeno u Bruxellesu 14. siječnja 1962. te troškove nameće cijeloj 
Evropskoj zajednici. To rješenje ne odgovara Njemačkoj, prvenstveno 

industrijskoj zemlji. Međutim, pretežno poljoprivredne zemlje — Fran- 
cuska, Italija i Nizozemska — odbile su da prijeđu u drugu industrijsku 
etapu, ako se barem ne definira prva etapa agrarne politike. Spora- 
zum je bio toliko tegoban (200 sati rasprave) da se neko vrijeme 
u Bruxellesu smatralo da će i sama sudbina Zajedničkog tržišta biti 
dovedena u pitanje. To je jednog novinara navelo da sa smiješkom 
kaže oda se Evropa, koja je radosno progutala čelik, ugljen i atom, 
povlači pred voćem i povrćem«. 

Briselski sporazum predviđa i odgode rokova: prve se mjere trebaju 
primijeniti tek u srpnju 1962. Vlade i sindikati poljoprivrednika ipak 
su svjesni da im je vrijeme za neizbježno prilagođavanje odsada 
odmjereno. 

Predviđeno kruženje poljoprivrednih proizvoda bilo bi slobodno, 
uz plaćanje kompenzacionih taksi, koje bi bile jednake razlikama 
između razina u cijenama. To će načelo zahtijevati usavršavanje nekih 
ustanova, nadzora i pravila. Predvidiv je i cijeli jedan spor. Na 
zajedničkim granicama šest zemalja — članica istovremeno valja utvr- 
diti jedinstveni carinski sustav, utemeljen na srednjoj vrijednosti poje- 
dinačnih tarifa svake zemlje—članice, jer će se inače unutrašnja ravno- 
teža poremetiti zbog nepravilnosti u zatvaranjima. Tako se usavršava 
carinsko jedinstvo, Zollverein, kao jamstvo zajedničke ekonomije. Da 
li će se zaustaviti u tom stadiju? Ne postavlja se problem političkog 
jedinstva. 


Problematična jedinstva: politika 


Jedinstvu Evrope kultura kaže »da«, ekonomija zamalo »da«, dok 
se, naprotiv, politika uzdržava od odgovora. Ona ima svoje valjane, 
manje valjane, kao i nevaljane razloge, koji odgovaraju brigama, ili 
zastarjelima (iz XIX. stoljeća), ili vrlo aktualnima, pa čak i prospek- 
tivnima. 

Istina jest da je cijela Evropa već dugo u istoj političkoj igri, iz koje 
još nijedna država nije izašla bez rizika da se izgubi. Međutim, ta igra 
ne teži da Evropu ujedini politički; naprotiv, ona je dijeli u grupe čiji 
su se sastavni dijelovi često mijenjali, a vladajuće pravilo bilo je 
spriječiti da neka hegemonija svoje zakone nametne cijeloj obitelji 
država. 

Dakako, to nije bilo zbog iskrenog poštivanja slobode drugoga; 
svaka država zapravo egoistično igra za sebe. Samo, ako predobro 
igra, jednoga dana nalazi ostale države udružene protiv sebe. 
Ukratko, takvo je bilo načelo »evropske ravnoteže«. Je li Evropa 
1962. uistinu odustala od te drevne igre? 

e XIX. stoljeće, koje je neprestano igralo tu igru, nije izmislilo ni 
»evropsku ravnotežu«, ni »evropski sklada, ni »ravnotežu sila« (balance 
of power). 


Taj prisilni sustav izgrađen je u davnim stoljećima. Nisu ga stvorile 
ni znalačke računice poslanika ni njihovih gospodara, već se, naprotiv, 
jedna spontana i polusvjesna igra ravnoteže nametnula političarima. 

Pravilo je uvijek isto. Cim se neka država čini prejakom, čak ako 
uistinu i nije tako (kao npr. Francuska u vrijeme Franje I, 1519-1522), 
susjedne države odmah se svrstavaju na drugu pliticu vage, ne bi li se 
ostvarila ravnoteža, i dotična zemlja privela mudrom i umjerenom 
djelovanju. Poraz kod Pavije 1525. i zarobljeništvo francuskoga kralja 
dokaz su jedne takve zablude: previše moćan čovjek je Karlo V. 
Zatim dolazi do prebacivanja snaga na drugu pliticu vage, čak i pozi- 
vanjem Turaka u tu igru ravnoteže. 

Rastuća moć država takve će hazardne računice učiniti sve opasni- 
jima. Britanija će jedina sa svoga otoka nekažnjeno moći prakticirati 
ravnotežu sila, balance of power; smještena izvan te neprekidne igre 
vage, ona se zadovoljava time da je podržava svojim državnim novcem 
i svojim trupama, dakako, za hegemoniju. Karlovi snovi: osvojiti 
kršćanski svijet i pod svojom vlašću braniti ga od muslimana nevjer- 
nika i kršćanina protestanta. »Carska ideja« kod Karla V hrani se na 
starim zamislima španjolskoga križarskog pohoda. 

Karlu V ništa nije nedostajalo: ni trupe, ni sjajni vojskovođe, ni 
strastvene odanosti; podržavali su ga veliki bankari poput obitelji 
Fugger; imao je izuzetno sposobnu diplomaciju, premoć na moru 
i napokon, »blaga« pristigle iz Amerike: u vrijeme njegova vladanja 
Spanjolska postaje spremište koje proizvodnju razdjeljuje u zlato 
i srebro iz američkih rudnika, ovisno kako o trgovinskim ravnote- 
žama, tako i o političkim nužnostima. Je li on u Francuskoj doživio 
neuspjeh, kao što se to smatralo? Da i ne. Da, zato što mu nijedan od 
njegovih uspjeha nije omogućio da zagospodari tom ogromnom Fran- 
cuskom (onom brzinom, ili bolje rečeno onom sporošću kojom se 
u tadašnje doba odvijao promet), koja se nalazi u »srcu« njegovih 
država. Godine 1529. on s Francuskom potpisuje fiktivni mir. Nešto 
kasnije doživljava poraz s protestantskom Njemačkom (1564, 
1552-1555), i iscrpljuje svoje snage u borbama s Turcima: turski islam 
prijeti Beču i uznemiruje španjolske obale sve do Gibraltara, pa 
i sjevernije. 

Zapravo, evropski »sporazum« je pobijedio Karla V, svim mogućim 
sredstvima, uključujući i tadašnji skandalozni savez s turskim sul- 
tanom. 

Luj XIV je pak Evropi nametnuo svoju vlast samo tijekom pri- 

vredno loših godina XVII. stoljeća. Tada je došlo do izvjesnog 
povratka tradicionalnim snagama, do uzmaka kojim se okoristila 
seljačka, slabo kapitalistička Francuska, koju jak režim Luja XIV drži 
u pokornosti sve do smrti Colberta 1683. Kad ponovo bude oživjela 
svjetska ekonomija, možda od 1680, igra brzo završava: već 1672. 
poplave u Nizozemskoj francuskoj su vojsci spriječile ulazak 
u Amsterdam; godine 1688. Vilim Oranski na izvjestan način vlada 
Britanijom; godine 1692. francuska flota pod zapovjedništvom Tour- 
villea praktički je poražena od britansko-nizozemske flote u bici kod 
luke La Hougue.* U velikim ratovima za španjolsko nasljeđe, Francu- 
ska nije u stanju ni suprotstaviti se svim svojim neprijateljima, ni 
osvojiti Iberski poluotok, a preko njega i bogatstva španjolske Ame- 
rike. 

Ne ulazi li Napoleonova pustolovina u istovjetnu shemu? Toliko 
njegovih pobjeda, no s druge strane nepovratni poraz u bici kod 
Trafalgara 1805! Dok je francuska pobjeda zarobljenica kontinentalne 
Evrope, Britanija se može razvijati na neizmjernoj morskoj površini. 
Dovoljno je nekih 100 ili 150 drvenih brodova da spriječe prijelaz 
preko Pas-de-Calaisa, za koji se 1805. vjerovalo da ga je moguće 
»prekoračiti«, kao i Mesinski tjesnac: dok je Napulj u posjedu Fran- 
cuza ili maršala Francuske Joachima Murata, Sicilija je ostala utočište 
Bourbonima. 

U istu shemu uklapa se i Hitlerova Njemačka, koja je protiv sebe 
stvorila koaliciju po mjeri svoje prijetnje: zapravo najveći dio svijeta. 


© Zajedničko tržište i političko jedinstvo: može li se danas političko 
jedinstvo Evrope ostvariti ne nasiljem, već zajedničkom voljom njenih 
partnera? Na vidiku je program koji izaziva očigledna oduševljenja, ali 
i ozbiljne teškoće. 


Na neke od tih poteškoća već smo upozorili, naime, da je u igri 
samo Zapadna Evropa (moralo se konstituirati Evropu »s onim što je 
od nje preostalo«); zatim da ujedinjenje Zapadne Evrope postavlja 
i izvanevropske probleme, utoliko što se ono na političkoj i ekonom- 
skoj razini tiče svjetske ravnoteže. Jedan bankar 14. studenoga 1958. 
izjavljuje: »U nekim dijelovima svijeta prisutna je bojazan da evropska 
unija, samom svojom kohezijom, ne usvoji diskriminirajuću politiku 
prema trećim zemljama«, ukratko, da se ne odluči na izvjesne opcije: 
naprimjer, dati prednost tropskim proizvodima iz Afrike južno od 
Sahare umjesto onima iz Latinske Amerike... 

Međutim, glavne su poteškoće unutrašnje, institucionalne, zacijelo 


* luka u Normandiji 

ne takve koje bi neki sporazum ili kompromis jednostavno mogao 
riješiti. 

Postoji li mogućnost da vlade »Evrope državâ«, prema riječima 
generala de Gaullea, daju izvjesne ustupke i žrtvuju jedan dio svojih 
suverenih prava? 


U Vijeću Evrope 8. kolovoza 1950. Andrć Philip je izjavio: »Naša 
skupština već godinu dana, ne bi li izbjegla neslaganja, prihvaća sve 
kompromise. Rezultat? Ništa nije učinjeno. Javno mnijenje će izgubiti 
interes za nas, ako već sutra ne dokažemo da smo se ovdje okupili 
kako bismo uistinu stvorili Evropu.« Taj isti političar 17. kolovoza 
prijeti »da će Evropu stvarati negdje drugdje«. 


Proteklo je 11 godina, a Paul-Henri Spaak, ministar vanjskih 
poslova Belgije, 10. siječnja 1962. izjavljuje u Bruxellesu (uoči skorog 
zaključenja agrarnog sporazuma 14. siječnja, što mu je, dakako, 
nepoznato): »Sve me navodi da vjerujem da ujedinjena i djelotvorna 
Evropa ne može postojati bez duha nadnacionalnosti. Evropa »domo- 
vina« je ograničena i nedovoljna predodžba... Što dulje živim, to ću 
se više zalagati za pravilo jednoglasnosti i veta. Prije nekoliko tjedana 
doživio sam iskustvo Organizacije ujedinjenih naroda i iskustvo sov- 
jetskog veta. Slično iskustvo nedavno sam doživio u NATO-u (Sjever- 
noatlantskome paktu) u vezi s njemačkim pitanjem i pitanjem Berlina. 
Gledišta samo jednog pojedinca spriječila su NATO da zauzme čvrst 
i konstruktivan stav. Ono čemu sada prisustvujemo u Kongresnoj 
palači u vezi s agrarnim problemima ne može izmijeniti moje mišlje- 
nje. U tim raspravama uzaludno tražim duh zajedništva. Svaka zemlja 
zastupa interese svojih poljoprivrednika... Da ne postoji to prokleto 
pravilo o jednoglasnosti, pregovori Vijeća Sestorice odvijali bi se 
mnogo brže... Nudi nam se Evropa domovina u sferi vanjske poli- 
tike. Što se tu drugo može učiniti osim kaosa? Naprimjer, pet zemalja- 
-članica može se sporazumjeti oko pitanja komunističke Kine, a šesta 
će blokirati sve odluke. . . Dakle, pitam se je li dobro odustati od duha 
nadnacionalosti u dotičnome području.« 

Svi su ti argumenti valjani. No u jednoj vrlo razdijeljenoj Skupštini, 
pravilo većine nije nužno univerzalni lijek za rješavanje problema. 
Većinsko mišljenje može se oblikovati cjenkanjima, grupnim kompro- 
misima, onim što se u skupštinama naziva »kuloarskim razgovorima«, 
koji nužno ne znače koherentniju ili nepristraniju politiku od politike 
pregovaranja u vezi s vetom. Bitno pitanje ostaje da se sazna do kojeg 
su stupnja političke tendencije sadašnjih država Evrope u stanju da se 
slože, barem u vezi s osnovnim, dubokim smjernicama. U protiv- 
nome, evo na pomolu pogibeljnih pustolovina »evropske ravnoteže« 
unutar nove kuće! 

Pobornici zamišljene evropske ravnoteže« smatraju da ona treba 
da bude u znaku slobodnih odluka. 

Ne smije biti nikakve prevlasti, nikakve ni Napoleonove ni Hitle- 
rove Evrope, izjavljuje jedan njemački poslovni čovjek. »Unija zasno- 
vana na sili može izazvati samo eksploziju, istog trena kad popusti 
nadmoć dominantne nacije. Uzgred rečeno, danas pred očima imamo 
jedan istovjetni model: države okupljene Varšavskim paktom oko 
ruske sile (sic), kojima se i politički i privredno upravlja isključivo 
u ruskome interesu(sic).« 

Ovaj citat, jedan od stotina sličnih, razjašnjava problem. Za mnoge 
se radi o tome da se Evropa, ili »ono što od nje preostaje«, grupira 
protiv sovjetske opasnosti. To je bjelodana američka politika, politika 
»štita« protiv SSSR-a. Povodom rasprave u vezi sa Schumannovim 
planom 15. prosinca 1951, predsjednik francuskog vijeća Paul 
Raymond kategorički izjavljuje: »Prisjetimo se da odustajanje od 
politike Pentagona, koja je Evropu branila na Pirenejima, zahvalju- 
jemo generalu Eisenhoweru, koji je neprekidno ponavljao da evrop- 
ske zemlje, s Francuskom na čelu, žele Evrope. Sami izvedite za- 
ključke iz odbijanja toga plana.x 

Protivno tome duhu jedne očigledne političke, čak i vojne računice, 
moguće je zamisliti neki drugi, razumniji, jer je realističniji. Pogle- 
dajte kako senator André Armengaud, član Evropske skupštine, 
postavlja taj problem u jednom značajnom izlaganju u veljači 1960. Po 
njegovu mišljenju, Evropa se nalazi između uspona socijalističke 
privrede, rođene listopada 1917. u Petrogradu, a za koju su »svi 
klasični ekonomisti rekli da nema budućnosti«, i jednoga velikog 
oslobađanja, na svjetskoj razini, zemalja koje je kolonijalizirala 
Evropa. Evropi se nameće obaveza da se i sama revolucionarno 
organizira, ne isključivo na poticaj kapitalističkog profita koji stvara 
režime čiji su probici rezervirani za »manjine«, već u funkciji optimal- 
nog zapošljavanja radne snage. Dakle, potpuno preokrenuti cilj. 

Ima li ikakvih izgleda da se slijedi ovakva mudrost, koja bi postavila 
probleme ne u odnosu na profit po sebi, već u odnosu na korist što je 
iz njega čovjek može dobiti, i koja bi natjecateljstvo između Zapada 
i Istoka navela na pronalaženje najpogodnijeg rješenja za ljudske 
probleme u društvu XX. stoljeća. 

Nije riječ samo o tome da se sazna hoće li se evropska unija ostvariti 
i je li ona sposobna za život, već i hoće li je prihvatiti oba bloka koja 
međusobno dijele vlast nad svijetom. I jedan i drugi blok mogu se 
zabrinuti ili za ekonomske pretenzije, ili za eventualnu političku 
orijentaciju evropske unije. Da li će Unija stvoriti mirnu Evropu, 
s Njemačkom koja će se u svome prosperitetu pomiriti s izmjenama 
svojih nekadašnjih granica, ili pak agresivnu Evropu? Hoće li stvoriti 

Evropu koja će pristati da doprinese rješavanju problema nerazvijenih 
zemalja svijeta (od kojih u današnjem svijetu, čija je sudbina neraski- 
divo povezana, ovisi život sviju), ili Evropu koja će, nesposobna da se 
odjednom postavi u budućnost, vjerovati da je vrijeme još uvijek na 
strani ograničenih računica pojedinih nacija, dok bi »evropska nacija« 
u tim računicama nalazila nastavljanje zastarjelih ambicija? Riječju, 
hoće li unija stvoriti inventivnu Evropu, čimbenik mira, ili rutinsku 
Evropu, čimbenik napetosti koje i predobro poznajemo? 


© To znači postaviti gotovo osnovno pitanje: što je još za svijet 
sutrašnjice sposobna učiniti evropska civilizacija? 


Moramo li reći da je to jedna od najmanje važnih preokupacija 
graditelja Evrope? Njihove razborite rasprave o carinama, razinama 
cijena i proizvodnji, kao najvelikodušnijim od njihovih uzajamnih 
ustupaka, obraćaju se jedino duhu kalkulacija. Cini se da se one nikad 
ne udaljuju od jedne čisto tehničke, visokotehničke razine, od značaj- 
nih spekulacija stručnjaka o »dirigiranoj«, ekonomiji i planiranju. 
Nitko neće poreći da su one neophodne." 

Međutim, ljudima dati kao jedinu hranu te mudre računice, koje su 
toliko neupečatljive u usporedbi sa zanosima i razboritim ludostima 
što su nekoć, ili još nedavno, pokretali Evropu, znači slabo poznavati 
ljude. Može li se kolektivna evropska svijest izgraditi jedino na 
brojkama? Naprotiv, može li im ona pobjeći, nadmašiti ih na neki 
nepredvidiv način? 

Zabrinjavajuće je konstatirati da se Evropa, kulturni ideal što ga 
valja promicati, nalazi na posljednjem mjestu programa. Ne postoji 
briga ni za neku mistiku, ni za neku ideologiju, ni za prividno mirne 
vode revolucije ili socijalizma, ni za žive vode religije. Međutim, 
Evrope neće biti ako se ne utemelji na tim starim snagama koje su je 
stvorile, koje je još duboko izgrađuju, ako se zanemare svi ti živući 
humanizmi. 

Evropa nema izbora: ili će se osloniti na te stare snage, ili će je one 
jednoga dana sudbinski potkopati i odnijeti. Evropa naroda je lijep 
program, ali koji još treba formulirati. 


* Zadatak Evropske zajednice za ugljen i čelik je stvoriti od područja država — članica 
jedinstveno tržište za ugljen i čelik ukidanjem uvoznih i izvoznih carina, kao i kvantitativnih 
ograničenja. 

DRUGI DIO 


AMERIKA 


PRVO POGLAVLJE 


DRUGI NOVI SVIJET: LATINSKA 
AMERIKA 


Ameriku čine dvije velike kulturne cjeline. »Amerika« u užem 
smislu riječi tj. Sjedinjene Američke Države (zajedno s Kanadom koja 
ide njihovim stopama): to je istinski Novi svijet, svijet čudesnih 
dostignuća, svijet »sutrašnjice«. Zatim, prostranija polovina konti- 
nenta, druga Amerika: ona je, čini se, pristala na pridjev »latinska« 
koji joj je ne tako davno (oko 1865. godine i ne bez primisli) nadjenula 
Francuska a potom i Evropa. To je jedinstvena i mnogolika Amerika: 
kričava, dramatična, rastrgana i razjedinjena. 

Početi od te druge Amerike znači izbjeći izravnu usporedbu. 
Nećemo je unaprijed zgnječiti pod uobičajenim teretom sjevernoame- 
ričkog napretka. Tako ćemo jasnije vidjeti kakva ona doista jest, jer to 
zaslužuje: njen visokovrijedni humanizam, njene vlastite probleme 
i neosporna dostignuća. Još jučer je prednjačila pred Sjevernom, bila 
prva, bogata i žuđena Amerika. Zatim se kolo sreće okrenulo. Danas 
kob Latinske Amerike nije tako sretna. Nad njom su se nadvile sjene. 
Dan za nju još nije uistinu svanuo. 


Prostor, priroda i društvo: 
književna svjedočanstva 


Više od ijednog dijela svijeta, Latinska se Amerika neprestano 
i brzo mijenja: jučerašnje slike često su već sutradan besmislene ili 
lažne. 

Ako je već ne možemo vidjeti vlastitim očima, onda barem treba 
čitati njenu čudesnu, izravnu, pomalo sirovu, te naivno i iskreno 

angažiranu književnost: ona nam pruža tisuće duhovnih putovanja 
i njena jasnoća prevladava ono što nam mogu ponuditi novinski 
izvještaji, sociološke, geografske i povijesne studije, često izvanredne. 

Ona nam osim toga otkriva, a to je neprocjenjivo, miris zemlje 
i izdvojena, često skrivena društva, usprkos veseloj ćudi i iskrenom 
gostoprimstvu ljudi. 


o Latinska je Amerika nepregledno prostranstvo. Njena se prorije- 
dena ljudska masa još uvijek gubi u prekomjerno Širokom odijelu. 
Prostora je napretek i to opija ljude. 


Otkad zračni promet potire, očovječuje i zabašuruje te orijaške 
razdaljine, strani putnik zasigurno sve češće zanemaruje ovu temeljnu 
odrednicu. 

Već je ne tako davno bilo dovoljno tek šest sati za prelazak bazena 
Amazone, tj. za njegovo prelijetanje, jer se inače bazen Amazone 
može prijeći samo uz najveće teškoće (isto ć mato, to je šuma, kažu 
Brazilci). Dvomotorci su prelazili Ande između Argentine i Čilea; te 
su lake letjelice stizale čak i do prijevoja Cumbre, odvažno poput 
zupčane željeznice, nošene vjetrom s jedne na drugu stranu prostrane 
doline, ali između planinskih vrhova, u stvari u njihovom podnožju. 
Danas četveromotorci svakodnevno prelijeću tu prepreku. Ande su 
tek četvrt sata leta, tek deset minuta ledenjaka što bliješte na suncu 
prije nego što se letjelica počne spuštati prema praznoj argentinskoj 
ravnici ili čileanskoj obali. Zrakoplovstvo se posvuda raširilo: veseli 
mu je pjev isti širom Latinske Amerike. 

Ali, zapravo, tek povlašteni putnici poznaju čudesne skokove, 
luksuzna turistička putovanja što vas iz Ciudad Mexica gdje su Los 
Nortes (sjeverni vjetrovi) prethodne noći smrzli mladice u vrtovima, 
bacaju nekoliko trenutaka kasnije u vrućine Yucatana, Vera Cruza ili 
spuštaju u blizini rajskih voda i cvijeća pacifičke obale, u Acapulco. 
Isto tako, zrakom se prevozi isključivo dragocjena ili rentabilna roba: 
čileanski školjkaši što se avionom dovoze u Buenos Aires, živa stoka 
ili probrano meso koje se u avionima trucka iznad Kordiljera, od 
Mendoze prema Santiagu ili pustinjskom rudarskom sjeveru Cilea. 

Usprkos prvom dojmu, nova aritmetika prostora je iznimka. Na 
aerodromima Rio de Janeira avioni polijeću i slijeću svake minute. Ali 
putnici koje prevoze tek su majušan dio stanovništva ili, ako baš 
hoćemo, njegova građanska klasa. Avion u Latinskoj Americi nije 
narodno prijevozno sredstvo poput vlakova, autobusa i osobnih vozila 
koji Evropi daju njene guste prometne mreže. 

Latinska Amerika se oblikovala, živjela i još uvijek živi u prostoru 
koji se mjeri brzinom čovječjeg i životinjskog hoda. No nikako brzi- 

nom željeznice ili cesta;/pruge su rijetke, a ceste, premda katkad 
izvanredne poput meksičkih carreteras, malobrojne su, u izgradnji ili 
na neprekidnom popravku. Te mnogostruke sporosti još uvijek obilje- 
žavaju Latinsku Ameriku. 

Upravo se kroz tu potčinjenost razdaljinama valja zaputiti u mašti, 
na konju ili pješice, u društvu Martina Fierra, junačkog gauča kojeg je 
1872. godine stvorio José Hernández ili Don Segunda Sombre, 
posljednjeg slobodnog gauča lutalice s argentinske pampe što ga je 
1939. godine uobličio genij Ricarda Guiraldesa. Kroz tu potčinjenost 
valja promatrati i šikare brazilskog sjeveroistoka, u četverokutu suše 
i gladi: Os Sertões, autora Euclydesa de Cunha (1902); valja isto tako 
čitati najljepše stranice o beskrajnom prostranstvu argentinske unu- 
trašnjosti još uvijek nastanjene Indijancima koje je 1870. godine, 
svakodnevno za dnevnik La Tribuna iz Buenos Airesa ispisivao Lucio 
Mansilla (Una excursión a los Indios Ranqueles) ili, još bolje, stranice 
o tada potpuno pustoj Patagoniji iz pera Engleza, zapravo naturalizi- 
ranog Argentinca, Enriquea Hudsona (1841-1922). 

Tu su još, u svoj svojoj ljepoti, putopisi Nijemca Alexandra von 
Humboldta (1769-1859) i Francuza Augustea de Saint-Hilairea 
(1799-1835), putnika koji su, premda obojica stranci, bili toliko 
opčinjeni zemljama koje su opisivali da ih je južnoamerička književ- 
nost odmah i s pravom prisvojila. 
slika povorki mazgi, sa svojim utvrđenim putovima, približnim satni- 

cama, i postajama (ranchos), gdje životinje, roba i ljudi zastaju uveče 
kako bi sutradan nastavili put. Mazgarske karavane, prvi kamioni, 
prve željeznice... Prvi načini svladavanja još i danas neukroćenog 
i prevelikog prostora. Covjek se ne ukorjenjuje bez oklijevanja, kao 
na Zapadu, i suviše lako napušta zemlju, zbog toga što malo dalje 
prostora ima napretek. Još i danas, rijeke stada teku srcem konti- 
nenta, kao u XVI. ili u XVII. stoljeću, da bi na kraju puta izbile na 
površinu na tradicionalnim stočnim sajmovima, kao što je slučaj 
u unutrašnjosti brazilske države Bahia. Riječ je o primitivnom, jefti- 
nom kapitalističkom obliku eksploatacije koji opstaje sve dok je 
prostor gotovo ili potpuno gratis. 

Sasvim je prirodno što se ljudi, izgubljeni, utopljeni u prostoru 
i naročito gradovi mjesecima i mjesecima udaljeni od evropskih 
metropola ili kolonijalnih prijestolnica te pokrajine, često prostranije 
od Italije ili Francuske, pomalo ponašaju po vlastitom nahođenju. To 
se događalo naročito u prošlim vremenima zato jer nije bilo boljeg 
izlaza i zato jer najprije treba preživjeti. U objema je Amerikama, 
»američka demokracija« i njena samouprava djelomice plod prostora. 
Prostora koji sve umrtvljuje, sve čuva, barem dok ne bude pobijeđen. 

Otrgnuti seljaka od barbarske prirode: veliki dojučerašnji san. 
Južnoamerička priroda rodila je i još uvijek rađa izuzetne, siromašne 
i izdržljive ljude: gaucha s pampe, brazilskog cabocla, meksičkog 
seljaka, peona. Meksički se seljak rado buni ima li pravog vođu poput 
sjajnog Emiliana Zapate koji je od 1911. do 1919. godine ratovao 
diljem Meksika. 

No, ne radi li se zapravo o tome da ih se otrgne od bijede koja čini 
temelj njihovog »barbarstva?« Bio je to san svih gorljivih devetnaesto- 
stoljetnih, pa čak i dvadesetostoljetnih intelektualaca. Ali, oni nisu 
namjeravali krotiti te ljude poput divljih konja (osim u krajnjoj nuždi), 
već ih opismeniti, podučiti životu i higijeni. Ta neodgodiva zadaća još 
uvijek nije ispunjena: i današnje vrijeme poznaje takozvane križarske 
pohode opismenjavanja, što ih predano vode skupine učitelja, liječ- 
nika i higijeničara. 

Ti seljaci, ti barbarski junaci prirodno imaju svoje mjesto u brojnim 
romanima XIX. i XX. stoljeća, romanima jučerašnjice što ih prikazuju 
u koštacu i u istinskom ljubavnom dvoboju s civilizacijom. Simbolička 
sentimentalnost često pretvara te romane u ljubiće, no oni i dalje 
ostaju svjedočanstvo: tek malen pomak na drugu stranu pretvorio bi ih 
u crni, realistički krimić. 

Martin Fierro (1872) iz argentinske pampe divljak je, no kršćanin; 
ta ga osnovna blagost izdiže iz surovih životnih prilika; kršćanstvu se 
pridružuje ugoda poezije — on je pjevač i stihotvorac — poezija opet 
sudjeluje u njegovom punodonoru. Istina, pitanje se časti često svodi 
na ubod nožem u pulperia, nekadašnjoj utvrđenoj gostionici gdje 
gostioničar toči alkohol usred divljine... U Doni Barbari Rómula 
Gallegosa (naprednog predsjednika Venezuele do državnog udara 
1948. godine) u središtu je pažnje jedna žena. Ime junakinje je 
odabrano namjerno da se izbjegne svaka zabuna: ta očaravajuća, 
divlja, podla i beskrupulozna ljepotica obdarena je vrlinama i manama 
koje joj omogućavaju da besramno prigrabi žuđeno. No, ne bojte se, 
na kraju je pobjeđuje naivni, blagi i simpatični »doktor prava«; igrom 
nasljedstva on dospijeva u /lanos, u srce seoskog života, onkraj rijeka 
kojima se izluđujuće sporo putuje splavima, no to barem ostavlja 
dovoljno vremena za pucanje u uspavane krokodilske mete. Naš 
doktor puca poput Buffalo Billa... La Negra Angustias, koja je svom 
autoru, Franciscu Rojasu Gonzdlesu, donijela meksičku nacionalnu 
književnu nagradu, također je lijepa i naivna, ali ona je ujedno, a to 
moramo prihvatiti jer roman ne bi imao smisla, okrutan i neumoljiv 
vođa razbojničke družine. I onda se, iznenada, ta nevina tigrica 
preobrazi u pitomo janješce pred skromnim učiteljem koji je uči čitati: 
dogodilo se čudo. Angustias se udala za civilizaciju i svog učitelja. 

Nisu svi romani ovoga tipa tako sentimentalni: La Voragine (1925) 

kolumbijskog autora Jose E. Rivere tužna je epopeja o junaku kojeg je 
progutala Amazonija. Ali, bili oni ružičasto ili crno obojeni, ti romani 
svaljuju krivicu na prirodu, prirodu što od čovjeka čini divljaka i koju 
je dovoljno svladati da se čovjek istodobno uljudi i oslobodi. Povjeru- 
jemo li Benjaminu Subercaseauxu, zlu kob Cilea predstavlja samo 
njegova »luda geografija (Una geografia loca, 1940). 

Ta književnost i viđenje pripadaju prošlosti. Danas malo-pomalo 
iščezavaju, izazivajući katkad sjetu. 


e Stvara se socijalna i seljačka borbena književnost: i dan-danas je 
bijednik što su ga priroda, prostor ili sama njegova bijeda odvojili od 
svijeta, književni junak bez premca, no o njemu sada skrbi jedna nova, 
borbena, snažna, izravna, kričava književnost prikazujući ga kao žrtvu, 
i to prvenstveno društva, pa čak i same civilizacije koja je prema užasima 
njegovog života zapravo jednako tako ravnodušna kao i sama divlja 
priroda. 


Ta književnost označava prekretnicu, novo doba: nesumnjivo revo- 
lucionarna, ona svjedoči o oštrom buđenju svijesti o istinskim južno- 
američkim problemima i postepenom gubitku povjerenja u dobročin- 
stva koja sama po sebi donosi »civilizacija«. Otuda njen mračni 
realizam i očaj. 

Roman Mariana Azuele (1873-1952): Los de abajo (Oni s dna) 
(1942), taj beskrajni jecaj, izravno nas uvodi u složenu i bezimenu 
revoluciju koja je, počevši oko 1910. godine, stvarala, ali ne i dokraja 
stvorila, moderni Meksiko, te stajala možda milijun života siromaha. 
Priča o šačici revolucionarnih vojnika koji će umrijeti (a autor ih je 
vidio kako umiru, jer je sam bio liječnik jedne revolucionarne sku- 
pine) surovo je izvješće o jadnim nenaoružanim ubogarima u neumo- 
ljivom društvu prebogatih, okrutnih bogataša i presiromašnih, mnogo- 
brojnih, suviše lakovjernih siromaha. 

Romani-rijeke izuzetnog pisca Jorgea Amada bave se svi odreda 
brazilskim sjeveroistokom, zemljom gladi, iseljavanja i vječite bijede; 
nečuveno su lijepi i puni žestine. Bez obzira na angažiranost i didaktič- 
nost, izuzetno su istinito svjedočanstvo o nevjerojatno primitivnom 
seljaštvu i dramama gladi u gotovo feudalnom selu, gdje ni blaga 
zemlja ne pruža utjehu. 

Prilikom čitanja posvuda bismo naišli na istovjetno dirljivo svjedo- 
čanstvo. Pisac Jorge Icaza vodi nas u Ekvador. Na zemljopisnoj karti 
to je sićušna zemlja (u stvari svojom površinom od 450.000 kvadratnih 
kilometara veća je od Italije; ima tome nekoliko godina, otvorila je 
vrata milijunu doseljenika i s lakoćom ga progutala, bez obzira na 
svojih dva milijuna stanovnika). Alfonso Pereira (junak romana 

12 miliona 8 miliona 

Stanovnika 125miliona 62 miliona 


18. Hispanofona Amerika i luzofona Amerika 


Crnom su bojom označena hispanofona, a kosim crtama luzofona područja. Dva dijagrama 

predstavljaju površinu (gore) i stanovništvo (dolje) svake od tih dviju Latinskih Amerika. 

Hispanofona je Amerika bogatija stanovništvom još više nego površinom i relativno gušće je 
naseljena od luzofone Amerike. 


Huasipungo, 1934; francuski prijevod 1946) stiže s obitelji na svoj 
posjed, mukotrpnom mazgarskom stazom, visoko u planinama, 
daleko od Quita. Jasno je da nije mogao ostati u gradu i čekati rođenje 
vanbračnog djeteta svoje kćeri, koja je bila dovoljno glupa da posluša 
jednog Indijanca. U planinama će to nesretno rođenje proći nezapa- 
ženo. Cudan uspon. Pristigavši na obalu dubokih močvara, mazge 

19. Porijeklo američkih crnaca 


zaglibe u blato. Svi sjašu: i tada stri Indijanca, nakon što su unutraš- 
njom stranom rukava obrisali svoja lica pokrivena injem, spremaju se 
da na svojim leđima prenesu svu veličajnost svojih gospodara; skinu 
ponče, zasuču široke nogavice od bijednog platna do prepona, skinu 
i vunene šešire, obaviju ponče, oko vrata poput razbojničke marame 
i izlože se zubatoj hladnoći što prodire kroz rupe i razderotine njihove 
pamučne odjeće . .. Podmetnu svoja ramena da bi obitelj (otac, majka 
i kći) mogla s leđa mazgi prijeći na leđa ljudi«. I družina kreće kroz 
smrznuto blato. 

Pretjerana, uvijek potresna književnost. Možda se upravo zbog 
surove društvene stvarnosti zadržava na onome što je, u biti, nerije- 
šeno agrarno pitanje i zadovoljava jedino opisivanjem bijede sela. 
Izmiče joj bijeda radnika u industrijskim predgrađima ili udaljenim 
rudarskim područjima. Nije ju još proživjela. Jedno od rijetkih 
i potresnih svjedočanstava objavljenih o gradskoj bijedi, (izuzmemo li 
sociološke studije koje koriste samo malenim skupinama stručnjaka) 
svjedočanstvo je jedne gotovo nepismene brazilske crnkinje, Caroline 
Marie de Jćsus, koja je, živeći u sanpaulskom sirotinjskom predgrađu, 
svakodnevno pisala dnevnik. Ne radi se o književnom djelu, još manje 
o sociološkoj studiji, već o dokumentu u pravom smislu riječi (francu- 
ski prijevod: Le Dépotoir, 1962, Stock). 

Osim ovih rijetkih izuzetaka, čitavu jednu književnost u potpunosti 
preplavljuje bijeda seljaštva; čini se, u svakom pogledu beznadežna, 

od razloga zašto je kubanska revolucija pod vodstvom Fidela Castra, 
koja je u svojoj biti duboko seljačka, toliko odjeknula širom Latinske 
Amerike. Bez obzira na to što će se s njom desiti, ona predstavlja 
važan povijesni trenutak. Ili barem bezuvjetnu nužnost ozbiljnog 
preispitivanja političkih i društvenih problema te iznalaženja njihovih 
rješenja, čega su svjesni svi latinskoamerički intelektualci, bez obzira 
na različita osobna uvjerenja. 


Oči u oči s rasnim problemom: bratstvo? 


o Pa ipak, Latinska je Amerika uspjela razriješiti, ili, barem upravo 
razrješava (bez obzira na prešućivanja, zastoje ili duhovnu ograničenost) 
jedan od najtežih problema postavljenih pred nju: rasni problem. 


Prva ali ne jedina razlika između Sjeverne i Južne Amerike zasi- 
gurno je spontani i često isticani liberalizam koji Južna Amerika 
očituje, i to sve više, prema etničkim predrasudama. Nema sumnje da 
nije sve savršeno na području boje kože. No, gdje je drugdje u svijetu 
bolje ili barem jednako tako? A to je već ogroman uspjeh. 

Uspjeh kojemu nije pogodovala povijest, jer je na njeno tlo smje- 
stila, rame uz rame, tri velike ljudske rase: žutu (Indijance, pogrešno 
nazvane »crvenima«), crnu i bijelu; sve tri žilave i nespremne da se 
izbrišu pred dvjema ostalima. 

Naravno, ovi etnički problemi ne bi ni postojali da je na tlu 
Latinske Amerike ostalo samo pretkolumbovsko stanovništvo i nje- 
gove skladne civilizacije: astečka (zajedno s Majama), tj. u širem 
smislu meksička; andska, tj. niz blistavih gorštačkih civilizacija, 
gotovo u cjelini ujedinjenih pod »pseudosocijalističkom« vlašću Inka, 
a da i ne nabrajamo ogromna područja primitivnih kultura kojima je 
pripadao ostatak Novog svijeta. 

Sve bi također bilo u redu da je pri kraju XV. stoljeća Evropa bila 
prenaseljena te sposobna sve potčiniti svojim zakonima i stvarnoj 
prisutnosti, da nije bila onaj mali svijet s pedesetak milijuna stanov- 
nika što su teško (robijajući) zarađivali kruh svoj svagdašnji, svijet koji 
je tek nekolicini dopustio da se upute u američku pustolovinu. Tije- 
kom čitavog XVI. stoljeća možda je tek najviše 100.000 ljudi napustilo 
Sevillu, zaputivši se u Novi svijet. Ako su i mogli svime zavladati, što 
su zapravo i mogli shvatiti od američkog svijeta? 

Treće, problem se ne bi pojavio da s obala Gvinejskog zaljeva, 
a kasnije iz čitave Afrike nisu pristigli nužno potrebni ljudi, crni 
robovi bez kojih ne bi bilo ni šećera, ni kave ni zlatnog praha. 

Tako danas tri rase žive zajedno: niti jedna od njih nije bila 

dovoljno jaka da izbriše, ili barem pokuša izbrisati ostale. Osuđene da 
žive zajedno, uspjele su se prilagoditi jedna drugoj, usprkos nekolicini 
neizbježnih okršaja, izmiješati i doseći izvjestan stupanj trpeljivosti 
i uvažavanja. 


e Etnički prostori: u svakom slučaju, ništa nije jasnije od današnjih 
geografskih tragova i lokalizacija tih različitih rasa. Prošlost to objaš- 
njava. 

Prvi bijeli osvajači došli su u dodir s indijanskim civilizacijama 
i prema njima se nesumnjivo divljački ponijeli; malo je nedostajalo da 
iščeznu. Osvajačkim pustošenjima pridružiše se zapravo još veće 
katastrofe izrabljivanja i prisilnog rada. Urođeničko se stanovništvo 
smanjilo u nečuvenim razmjerima. Posvuda gdje su ostali na primitiv- 
nom plemenskom stupnju razvoja (nomadi koji se često hrane mani- 
okom) Indijanci su iščezli, gotovo već u prvim dodirima s Evroplja- 
nima; toj su kobi izbjegli samo stanovnici nekih teško dostupnih 
područja poput amazonskog, kamo su malobrojni bijelci dospjeli 
kasno. 

Ali sve su istinske, guste indijanske civilizacije na kraju preživjele. 
Nenaoružane, slabo opremljene oruđem (nisu poznavale ni kotač, ni 
željezo, ni barut, ni domaće životinje osim ljame), bile su odmah 
pogođene ravno u srce (Ciudad de Mćxico — tada Tenochtitlan 
— Cuzco) i nesumnjivo bijahu lak plijen. Ipak, spasila ih je njihova 
mnogobrojnost. Danas se Meksiko s ponosom smatra »indijanskom 
zemljom«, a na andskim zaravnima drevni starosjedilački život teče 
dalje svojim tijekom, u bijedi, ali svejedno živ, snažno ukorijenjen 
i nezamjenjiv tamo gdje opstaje. 

Crnci su pak opstali tamo gdje ih je, još u XVI. stoljeću, dovela 
i zadržala nakon ukidanja ropstva klima, plantaže, zlatonosni pijesak ili 
žile, raskoš gradova ili slučaj. U kasnijim su se razdobljima često selili 
prema aktivnim industrijskim središtima. Stoga ih logično zatječemo 
na atlantskoj obali i tamo gdje je nedostajala indijanska radna snaga. 
Prevladavaju na sjeveru, u srcu kolonijalnog Brazila i jako su zastup- 
ljeni u svim velikim modernim brazilskim gradovima. Nastanjavaju 
čitavo Antilsko otočje. 

Što se tiče bijelaca, njihovo se zauzimanje američkog kontinenta 
odvijalo u najmanje dvije velike etape, svaka s različitim etničkim 
sastavom. 

Za prvog osvajanja bijelci su se nastanili posvuda gdje su se mogli 
prehraniti, po mogućnosti u okviru velikih postojećih indijanskih 
civilizacija, tamo gdje su lako pronašli »podanike« i postavljen stol. 
Slučaj je to sa Spanjolcima čiji su veliki kolonijalni gradovi bili Ciudad 

de Mexico, Lima (tvorevine konkvistadora) i Potosi (druga takva 
tvorevina) u visokim Andama današnje Bolivije i blizini rudnika 
srebra (grad je 1600. godine brojio 150.000 stanovnika na 4000 metara 
nadmorske visine). U njima je do dana današnjeg opstala španjolska 
kolonijalna, naročito barokna umjetnost: svjedoči ona o sjaju skoroje- 
vića tih kolonijalnih gradova. No, ne treba zaboraviti da je njihovo 
stanovništvo bilo prije svega indijansko. 

Za razliku od Spanjolaca, Portugalci su u Brazilu naišli na prorije- 
đeno i krhko indijansko stanovništvo. Otuda odlučujuća važnost crnih 
doseljenika. Veliki brazilski gradovi kolonijalnog doba u osnovi su 
afrički: prijestolnica Bahia, sa svojih 365 crkava (svaka za jedan dan 
u godini); Recife, veliki centar šećerne trske na Sjeveru, utemeljen za 
vrijeme kratke nizozemske okupacije (1630—1653. godine). Ouro 
Preto (Crno Zlato) što ga je u unutrašnjost usadila zlatna groznica; 
Rio de Janeiro koji 1763. godine postaje prijestolnica. Sa6 Paulo, tada 
tek sićušan gradić pustolova manjim je dijelom bjelački, a većinom 
indijanski, sa svojim mješancima koje nazivaju »spaljeno drvo« (na 
portugalskom mamelucos). 

Svi ovi detalji iz kolonijalnog doba podsjećaju na uspjehe kreolske 
Amerike čija antilska utjelovljenja, Santo Domingo i Jamajka, otoci 
šećerne trske, a potom kave, jače od ostalih potiču maštu Francuza 
i Engleza. Pa ipak, prizor je posvuda isti. Posvuda se mogu uočiti 
čudna mješavina primitivnog, srednjovjekovnog, robovlasničkog 
i kapitalističkog načina života. Samo je vlasnik polja ili mlinova 
šećerne trske ili pak bajoslovnih rudnika srebra i zlatonosnih pijesaka 
povezan s novčanom ekonomijom, a ne i njegovi robovi ili sluge. To je 
urodilo čudnovatim, gotovo antičkim obiteljima (pater familias je 
dugo zapravo raspolagao životima svih članova svoje obitelji i kućan- 
stva) što žive na imanjima gdje se velika gospodareva kuća uzdiže nad 
robovskim kolibama. Zatim, niču gradovi i u njima bogataške kuće 
(sobrados, višekatnice u kolonijalnom Brazilu), trgovine, sirotinjske 
straćare (danas ih u Brazilu nazivaju favellas, a donedavno su ih zvali 
mucambos: neovisno o imenu i materijalu od kojeg su izrađene, radi 
se o naseljima straćara tolikih današnjih aglomeracija). 

Nakon što se oslobodila vlasti španjolskih i portugalskih matičnih 
gradova, a time trgovaca iz Cadiza i Lisabona, Latinsku su Ameriku, 
počevši od 1822. i 1823. godine sustavno i besramno izrabljivali 
kapitalisti iz cijele Evrope, posebice iz Londona. Mlade i lakovjerne 
nezavisne države bile su lak plijen evropskih industrijalaca i bankara. 
Britanci su tako 1821. godine pomalo zastarjelu ratnu opremu 
s Waterlooa prodali Meksiku. 

No, istovremeno, Južna Amerika će širom otvoriti vrata evropskim 
doseljenicima (ne više samo Spanjolcima ili Portugalcima); isprva 

gotovo beznačajnom broju umjetnika, intelektualaca, inženjera 
i poslovnih ljudi, no taj će broj znatno porasti nakon osnivanja 
južnoatlantske parobrodske linije 1880. godine. Ona je omogućila 
masovan dolazak Talijana, Portugalaca, Spanjolaca, a da ne spomi- 
njemo tisuće i tisuće drugih Evropljana. 

Nisu se jednakomjerno naselili po čitavoj Južnoj Americi: stvorili su 
novo bogatstvo Južnog Brazila, južno od rakove obratnice na kojoj 
leži Sa6 Paulo (središte se starog Brazila nalazilo na sjeveru), Argen- 
tine i Čilea. U tim su prostranstvima doseljenici poput svojevrsne 
ljudske bombe razrušili stari društveni poredak, doduše ne preko 
noći, ali dovoljno brzo. Počelo je naseljavanje sela. Omogućili su ono 
što »doktor pravac nije bio u stanju postići. Stvorili su moderni Brazil, 
modernu Argentinu i moderni Cile. Prije 1939. godine, evropski je 
putnik mogao za svojih putovanja naići na jednom mjestu na Italiju 
(naročito na nju): radinu i dostojnu divljenja; a na drugom iznenada, 
kao recimo u Rio Grande do Sul, Santa Catalini, ili u Cileu — na 
Njemačku, vjernu svojoj civilizaciji, svojoj dalekoj majci zemlji i svojoj 
dramatičnoj povijesti. 

Doseljenici su utemeljili nove industrije i proslavili nova područja. 
Nalazimo ih na rubovima naseljenih područja, nasuprot čileanskoj 
»granici«, duboko na jugu od Bio-Bio, nasuprot donedavno pustoj 
Patagoniji, ili u najskrovitijim predjelima države Sao Paulo na novim 
cafezais, novim plantažama kave: budući da kultura kave iscrpljuje 
zemlju, fazendas se sele prema još neobrađenoj zemlji, šumama koje 
će odmah spaliti da bi se pripravilo tlo za uzgoj kultura. Sve je to vrlo 
dobro poznato i mogli bismo o tomu nadugačko pričati. No je li to za 
nas najvažnije? 


e Bitno je bratstvo rasa: sve su one doprinijele, svaka na svoj način, 
izgradnji Latinske Amerike. 


Također su se mnogo puta uslijed društvenih razloga i sukobile. 
Linija boje je, zapravo, bila i ostala društvena linija. Tu liniju prelazi 
i prelazit će, neovisno o boji kože, čovjek koji se obogati i vlada. 
Peruanski mulati, a naročito Indijanci, nazivaju one koji zapovijedaju 
»blancos«. Zato što su bogatstvo i moć još uvijek najčešće u rukama 
bijelaca. 

Naravno, tamo gdje »pravi« bijelci postoje. Najčešće su, a to je 
važno, rase veoma izmiješane. »U žilama svih nas teče dio crne krvi«, 
piše šaleći se Gilberto Freyre, sociolog iz Recifea (govoreći naravno 
o svom zavičaju, brazilskom sjeveroistoku, O Nordeste, no taj se 
Nordeste proširio čitavim Brazilom). Tamo gdje je miješanje bilo 

najveće, kao u Meksiku (bijelci i Indijanci) ili Sjevernoistočnom 
Brazilu (bijelci i crnci), etnička snošljivost i bratstvo očitiji su nego 
drugdje. 

Ipak, čak ni u tim povlaštenim područjima nije sve išlo kao po loju. 
Amerika križanaca. dugo je patila od kompleksa manje vrijednosti 
pred udaljenom Evropom, a Evropa ga je dugo vremena poticala. 
Sjeverna Amerika također je pružala loš primjer, kao što je poznato. 
Ipak je putovanje u Sjedinjene Američke Države mnoge južnoame- 
ričke intelektualce ne baš sasvim svijetle, premda bijele boje kože, 
poučilo o nužnosti trpeljivosti i pružilo im dragocjeno zadovoljstvo 
i sigurnost koja proizlazi iz ljubavi prema vlastitoj zemlji. 


Kompleks manje vrijednosti i predrasude koje ga izražavaju nisu 
nestali preko noći. Zapuhali su ipak drugačiji vjetrovi nakon 1919, 
tridesetih godina i naročito poslije 1945. Jesu li još uvijek mogli voljeti 
(voljeti da, no, da li i cijeniti?) Evropu, nakon ludosti prvog svjetskog 
rata, evropskih ekonomskih katastrofa (nakon 1929. godine) te užasa 
drugog svjetskog rata? Slovodne su i gostoljubive južnoameričke 
zemlje malo-pomalo počele same sebe poštovati. Ta se preobrazba 
odvija sporo i zasigurno još nije u potpunosti ostvarena, no očigledno 
je da teče. Objavljivanje u Brazilu prvih djela Gilberta Freyrea, 
sociologa koji više ne govori, nasljedujući jaku književnu tradiciju, 
poetičnim jezikom romana ili eseja, već udarnim jezikom novih zna- 
nosti o čovjeku (1933), označava odlučnu prekretnicu u toj istovre- 
meno najvećoj, najmnogoljudnijoj i, možda, najhumanističkijoj zemlji 
čitavog Novog svijeta. Isto tako, proindijanska meksička revolucija iz 
1910. godine nije otvorila vrata samo uzastopnim političkim ili agrar- 
nim revolucijama. Otvorila je vrata nadi. 

Ipak, osvajanje rasne jednakosti i bratstva, bijaše više ili manje 
uspješno, ovisno o mjestu. Još uvijek se suviše često isprečuje dru- 
štvena nejednakost iz prošlosti. Tako u Latinskoj Americi postoje 
potpuno bjelačke zemlje, poput Argentine (gdje postoje tek ostaci 
ostataka indijanskog stanovništva na krajnjem sjeveru i jugu), za 
razliku od ostalih zemalja, gdje su, prema riječima antropologa, 
miješanjem rasa već stvoreni novi, jednoliki i stabilni etnički tipovi: 
kao u Kostariki i nesumnjivo drugdje. 

Premda se ponekad to bratstvo ne iskazuje, ili nema prilike iskazati 
se u punoj snazi, ono ipak u cjelini postoji, i predstavlja jednu od 
izvornih značajki druge Amerike. Njenu najvažniju, nesumnjivo naj- 
simpatičniju značajku, pravu osobitost prema kojoj je možemo pre- 
poznati. Iskrcavši se u Panami, na povratku u zavičaj, južnoamerički 
je putnik očaran: raznolikost boja kože, jasni glasovi, uzvici, pjesme; 
nema sumnje, stigao je kući. 

Ekonomija, civilizacije na kušnji 


© Latinska Amerika, unatoč svojom nehaju, veseloj ćudi, neobuzda- 
nosti i bučnim pučkim svetkovinama još uvijek duboko pati pred današ- 
njim, kao što je patila i pred jučerašnjim svijetom. Ona je također 
i »kontinent tuge« (Keyserling). 


Poput svih zemalja koje se počinju istinski industrijalizirati, ona se 
mora suočiti s cjelovitom revizijom svojih struktura i ponašanja, što je 
za nju težak udarac. 

Taj udarac pogađa u stvari nestabilan, pomičan, nesiguran, te 
društveno i ekonomski slabo ili loše strukturiran svijet, jer su je 
u prošlosti stoljećima neprestano uništavali, a zatim ovlaš iznova 
podizali. To je ranjiv, proturječan svijet, gdje tik uz iskonski primiti- 
van svijet postoje enklave ultramodernog života; sve u svemu svijet 
prepun vitalnosti, koji je upravo zbog toga teško odrediti, njime 
upravljati i usmjeravati ga. 


© Ekonomske fluktuacije nepredvidive su oseke. Amerika trči za 
svojom materijalnom sudbinom. Već je stoljećima, htjela to ona ili ne, 
osuđena na tu utrku, u kojoj češće gubi nego što dobiva. 


U tome, nema sumnje, samo slijedi međunarodnu konjunkturu. Ali 
kad vas već i ima mnogo koji se u trku držite za ruke, jedno je 
predvoditi a posve drugo biti među posljednjima koji, kako znamo, 
ulažu nadljudske napore da ne zaostanu. Južna Amerika je upravo taj 
posljednji trkač i to zaostajanje samo njoj nije nimalo smiješno. Mora 
požuriti i, želi li prodati, mora proizvesti pod svaku cijenu šećer, kavu, 
kaučuk, charque,* nitrate, kakao — i to uvijek jeftino. I tako svaki put 
upada u uzastopne »cikluse« koji se iznenada, nepredviđeno preki- 
daju. 

Taj je proces ključ latinskoameričke ekonomske prošlosti i sadaš- 
njosti. Ona se pokorila svim zahtjevima svjetske potražnje osnovnih 
sirovina, u okviru ekonomije koja je prvo bila kolonijalnog tipa, 
a nakon kolonijalnog doba se održala u obliku ekonomije ovisnosti. 

Strani su kapitalisti (ili bolje rečeno multinacionalne kompanije), 
u savezništvu s krupnim zemljoposjednicima i lokalnim političarima, 
usmjeravali proizvodnju prema osnovnim izvoznim sirovinama, prisi- 
livši tako proizvođačke krajeve da sve napore, ljude i sredstva uprave 
na jednu aktivnost, nauštrb svih ostalih. Možda bi od tog zamaha kroz 
duže vrijeme imala koristi i cijela zemlja, da česte promjene u potraž- 


sušeno meso. 

nji nisu redovito obezvrijedile ta ulaganja. Tada je trebalo naglo 
napore usmjeriti prema nekom drugom sektoru proizvodnje i, često, 
odjednom prema nekoj drugoj pokrajini. 

Klimatska raznolikost i obilje prostora omogućili su Južnoj Americi 
da podnese te nevjerojatne skokove koji su na nacionalnom planu bili 
zapravo nečuveno rasipanje prostora i ljudstva te posvuda onemogu- 
ćili stvaranje trajnih, stabilnih i zdravih ekonomskih struktura te ukor- 
jenjivanje seljačke klase. 

Prvi u nizu tih ciklusa bio je nekoć ciklus plemenitih metala, koji 
počinje samim osvajanjem kontinenta: ciklus zlata koji je potrajao 
jedva do polovine XVI. stoljeća, zatim ciklus srebra (naročito u rudni- 
cima Meksika i Potosia) koji traje negdje do 1630—1640. godine. 
Plaćen je teškim žrtvama: da nije bilo nemilosrdnog novačenja Indija- 
naca, tko bi pristao da obavlja iscrpljujuće poslove na nadmorskoj 
visini od 4000 metara, u rudniku ili topionici u Potosiu, na hladnoj 
planini gdje nedostaje ogrjeva, namirnica a ponekad i pitke vode? 
Srebrne se poluge prevoze do Tihog oceana, zatim u Callao, luku 
Lime, te u Panamu i otud prvo na mazgama, a zatim čamcima duž 
rijeke Chagres do obala Karipskog mora. Potom ih španjolsko bro- 
dovlje prevozi u Evropu. A 

Kome koristi taj glomazan sustav prijevoza? Trgovcima, španjol- 
skim »činovnicima«, već tada postojećim internacionalnim poslovnim 
ljudima kakvi su bili đenovski trgovci, hombres de negocios, službeni 
novčari španjolskoga kralja... Sigurno ne samoj Americi, gdje vlada 
stalna nestašica plemenitih metala, srebrnoga kovanog novca, novca 
uopće, Americi koja bi se prodala za nešto tkanine, brašna, koju žaru 
ulja, bačvu vina ili crnog roba... 

Prinosi srebra iz Potosia smanjili su se u XVII. stoljeću, i odjednom 
se nesretna španjolska Amerika našla gotovo prepuštena samoj sebi. 

Portugalska je Amerika proživjela svoju zlatnu groznicu 1680. 
godine, a zlato su ovoga puta vadili crni robovi. Groznica pomalo 
jenjava oko 1730. godine, nekako istovremeno s oživljavanjem rud- 
nika srebra u Novoj Španjolskoj (današnjem Meksiku). Brazilska se 
pokrajina Minas Gerais (Opći rudnici) većim dijelom napušta i pre- 
lazi, manje-više uspješno, na uzgoj pamuka. 

Na isti ovaj način mogli bismo pratiti i cikluse kultura, njihove 
mnogostruke varijante sve do današnje Argentine: ciklus šećera, koji 
je počeo naveliko u Brazilu i pomicao se krajem XVIII. stoljeća prema 
Antilima (Jamajka, Santo Domingo, Martinique); ciklus kave, 
u punom sjaju u devetnaestostoljetnom Brazilu, koji će potrošiti 
mnoge prostora i pomicati se sve više i više prema unutrašnjosti. 
Argentinski Chaco, u prošlosti pojas guebracha, biljke koja sadrži 
tanin, upoznao je nakon 1945. godine žustar uzgoj pamuka. .. 

Čitava jedna knjiga ne bi iscrpla ogroman predmet »ciklusa« mono- 
kultura. Svjedoci smo vjerojatno zadnjih dana toga poretka, s pravom 
nazvanog pogubnim, te početaka pravih industrijskih grana i nacional- 
nih ekonomija. No sve su južnoameričke ekonomske strukture obilje- 
žene tim starinskim, isprekidanim, iracionalnim razvojem, njegovim 
iznenadnim buđenjima i prekidima, te neprestanim pomicanjima: 
svaki put bi najprije jedna pokrajina i gradovi oživjeli, a zatim bili 
napušteni ili, u najboljem slučaju, osuđeni na sumnjiva i skupa pre- 
usmjeravanja. 


e Nakon promjena ciklusa slijede snažne krize. Njihova je razorna 
moć tolika da može jednim udarcem dovesti do nazadovanja cijele ekono- 
mije jedne snažne zemlje. 


Navest ćemo za to samo jedan primjer, utoliko bolji što se radi 
o najcrnjoj stvarnosti: primjer današnje Argentine. 

Godina 1880. označava početak osjetnog argentinskog napretka. 
Zahvaljujući potpunom preobražaju ustaljenih struktura, Argentina je 
u nekoliko godina postala izuzetno značajan izvoznik žitarica i mesa 
na evropsko tržište. Dotad je argentinska Pampa, ogromna ravnica 
uokolo Buenos Airesa, bila samo pustopoljina kojom su lutala divlja 
krda, koja su gauchos lovili isključivo zbog kože. 

Ta će ravnica, pomalo poput sjevernoameričke prerije, postati 
žitnica i pašnjak za uzgoj probrane, pažljivo hranjene i tovljene stoke. 

Do 1930. godine (izuzmemo li teško desetljeće 1890—1900. godine) 
u Argentini se sve povećava nevjerojatnom brzinom: prvenstveno 
stanovništvo, zahvaljujući snažnom priljevu talijanskih doseljenika; 
zatim proizvodnja, zahvaljujući urednom izvozu; opremljenost (silosi. 
mlinovi, hladnjače. . .). Sve to ubrzo prirodno dovodi do razvitka lake 
industrije. Kupovna moć radnika, profit, pa čak i broj automobila po 
glavi stanovnika dosižu maksimum. 

1930. godine neprimjetno, u općoj euforiji, započinje kriza. Rat 
koji pogoduje svim prodavačima osnovnih sirovina usporava njezin 
zamah. Ali od 1945. godine, kad dolazi do ogromnog pada cijena 
poljoprivrednih proizvoda na svjetskom tržištu, argentinska ekono- 
mija u cjelini nazaduje i to sada vrlo brzo. Službeni podaci priznaju 
prosječni pad nacionalnog dohotka po stanovniku od 0,4% godišnje 
počev od 1948. godine, no ekonomisti iz SAD procjenjuju prosječnu 
stopu pada na najmanje 2%, što tim više zabrinjava jer se prosječna 
stopa ulaganja po stanovniku smanjuje još većom brzinom, u prosjeku 
3% godišnje. Došlo je do trgovinskog deficita te snažnog pada zarada 
i razine životnog standarda većine stanovništva, čime je smanjena 
mogućnost da ono podrži razmjerno dobro razvijenu nacionalnu indu- 

striju (tekstilna, prehrambena, kožna industrija, itd). Raste nezapo- 
slenost; stanovništvo napušta selo i odlazi u gradove koji se poveća- 
vaju čudesnom brzinom, čak i kad u njima nema nikakvog posla (5% 
cjelokupnog stanovništva zemlje, tj. milijun ljudi, stanuje u naseljima 
straćara koje u Argentini nazivaju villas miseria); zaustavljena je 
spasonosna industrijalizacija. Sto je najgore ne nazire se izlaz: čak je 
i državni budžet na rubu bankrota. 

Ukratko, Argentina, koja je prije drugog svjetskog rata bila najbo- 
gatija južnoamerička zemlja, čemu je pogodovala njena klima, kvali- 
teta tla i njeno stanovništvo, danas zasigurno nije najsiromašnija 
— imala je odviše veliku prednost — ali je zemlja koja najbrže nazaduje. 
Euforična samouvjerenost ustupila je mjesto beznađu. To raspolože- 
nje objašnjava političke krize koje već nekoliko godina uzastopce 
potresaju Buenos Aires. 

Argentinski ekonomisti smatraju, i ne bez razloga, da se agrarne 
strukture, u cijelosti stvorene boomom mesa i žita, danas pokazuju 
štetnima. Uz raspršeno mnoštvo sićušnih »antiekonomskih« posjeda 
koji predstavljaju 34% obrađivane zemlje, šačica krupnih zemljopo- 
sjednika posjeduje 42% zemlje i 64% stoke. To je, nesumnjivo, glavna 
prepreka oživljavanju nacionalne ekonomije koje bi zahtijevalo reor- 
ganizaciju agrara sposobnu da osigura racionalnu proizvodnju i obnovi 
nacionalno tržište, bez čega industrija očigledno ne može postojati. 


© Industrijski nesklad prepreka je modernoj industrijalizaciji: razvoj 
Južne Amerike u pravilu je urodio neskladnim, neuravnoteženim ekono- 
mijama. 


Posvuda upada u oči iracionalnost i nedostatak sredstava komuni- 
kacije: ceste nisu građene za potrebe nacionalne ekonomije, već da bi 
povezale mjesta proizvodnje s lukama; između njih protežu se 
ogromna prostranstva bez i najmanjeg puta. Sveprisutno zrakoplov- 
stvo tek je nesavršen lijek. Putujući na leđima svog Indijanca, naš 
junak Alfonso Pereira ne cijeni dovoljno to što je na suhom. »Ah«, 
uzdiše, »da je moj otac bio zločestiji, primorao bi sve svoje peone da 
grade ceste. I danas ne bismo bili tu gdje smo!« 

Drugo nesuglasje: snažne opreke između nerazvijenih područja ili 
područja napuštenih nakon razdoblja razvoja (postoji još uvijek neko- 
liko poetičnih gradića u brazilskoj unutrašnjosti, u Minas Velhas, koji 
žive primitivnim životom nekog osrednjeg srednjovjekovnog gradića, 
gdje još samo nekolicina izdvojenih patricijskih kuća svjedoči 
o dobrim prošlim vremenima) i relativno visokorazvijenih područja: 
to je »civilizirano« područje vrlo često ograničeno na obalni pojas, 
uzmorje povezano s izvoznim putevima. 

Naposljetku, jedna odsutnost: nigdje ne postoji snažno seljaštvo 
poput evropskog, čvrsta osnova prokušana tisućugodišnjom kulturom. 

Veliku većinu seoskog stanovništva što živi od teškog najamnog 
rada na prostranim, brzo i kapitalom stranih ulagača stvorenim mono- 
kulturnim imanjima, stanovništva prepuštenog samog sebi kad ima- 
nja, uslijed kakve promjene u potražnji nestaju, čine putujući poljo- 
djelci koje nestašica posla jednog dana odvodi u obližnji grad na 
sumnjive poslove ili u neku drugu pokrajinu. Otuda očigledni para- 
doks da u jednoj zemlji gdje zemlje ima napretek, gdje 60-70% 
stanovništva čine seljaci, djelomično ili potpuno nedostaju živežne 
namirnice. To je zato jer, s jedne strane, ne postoji klasa ukorijenjenih 
seljaka koji zaista znaju obrađivati zemlju i zato jer je, s druge strane. 
raspodjela zemlje takva da sprečava njihovo ukorjenjivanje i nor- 
malnu proizvodnju. Sve to previše podsjeća na Rusiju barina. 

Uz taj arhaični seljački svijet, industrija se razvija većinom u obal- 
nim područjima kojima je pogodovala nedavna prošlost i gdje je zbog 
akumulacije domaćeg i stranog kapitala, postojanja obaviještenih ljudi 
u kontaktu s Evropom i SAD, stručnog i tehničkog osoblja, pojačanog 
doseljenicima, bio moguć prelazak sa sektora poljoprivrednog izvoza 
na industrijski sektor. Katkad s iznenađujućim ishodom: poput gljiva 
su nikli ultramoderni gradovi s mnoštvom nebodera. Halucinantan 
primjer za to je brazilski grad Saō Paulo. 

Rezultat: tako je južnoamerička ekonomija dvostruka; razvijeni, 
katkad i razmjerno visokorazvijeni, do krajnosti industrijaliziran uzak 
sektor modernog života supostoji kraj ogromnih potpuno arhaičnih 
sektora još uvijek primitivnog seoskog života. Taj se jaz još više 
produbljuje, jer sva nova ulaganja idu u već razvijeni sektor. 

Primjer predstavlja Brazil, čiji je razvoj za razliku od argentinskog 
počeo kasno; vidljiv je već oko 1930. godine, a u poslijeratnom se 
razdoblju snažno pojačao. Tijekom tih posljednjih petnaest godina 
stvarna se proizvodnja udvostručila; čak je i nacionalni bruto proizvod 
po glavi stanovnika rastao, u razdoblju od 1948. do 1958. godine, 
u prosjeku 3% godišnje. Za to su se vrijeme Sad Paulo i Rio de 
Janeiro izgrađivali ritmom koji premašuje najslavnije gradove-gljive 
SAD-a. Prvo su se razvile tekstilna i laka, a odnedavno i teška 
industrija. Te brojke govore o sjajnom ekonomskom rastu. 

Nesumnjivo. No taj je rast prvenstveno industrijski. U tom istom 
razdoblju poljoprivredna proizvodnja nije slijedila čak ni ritam prira- 
sta stanovništva (koji iznosi otprilike 1,5% godišnje). Obrađuje se 
samo 2% nacionalnog teritorija. A gotovo 70% stanovništva živi, ili 
bolje rečeno vegetira u tom skučenom poljoprivrednom sektoru (20 
milijuna upotrijebljenih hektara), izuzetno niskih prinosa. Isključivo 
poljoprivedni Nordeste, gdje živi trećina stanovništva, tako je izložen 

gladi u pravom smislu riječi, te svim bolestima koje nastaju uslijed loše 
prehrane. 

To će stanje potrajati, jer sve odlazi u već razvijene dijelove zemlje: 
i privatna ulaganja, i državna pomoć, pa čak i devize pribavljene 
izvozom sa Sjevera (izvozom kakaa, šećera, pamuka, uljarica). 

Nekolicina promatrača primjećuje, na primjeru Brazila i Meksika, 
da se dva sektora (razvijeni sektor i sektor na rubu razvoja) me- 
đusobno odnose onako kao što su se nekoć odnosile metropola 
i kolonija. Tako je jedan velik dio zemlje žrtvovan onom drugom 
i nema pristupa ni proizvodnji, ni dohotku, ni potrošnji koja bi 
odgovarala životnom minimumu. 

Nema sumnje da se brazilska vlada, suočena s gorućim problemom 
industrijalizacije, usredotočila na najunosnije, na ono što je obećavalo 
brze plodove. No, da li i najtrajnije? 

Već se nekoliko godina ritam brazilske industrijske ekspanzije 
usporava; zbog nedostatka dovoljno širokog tuzemnog tržišta došlo je 
do suvišne proizvodnje. Nezaposlenost, inflacija, nerazuman rast 
životnih troškova još više sužava nacionalno tržište; sve su to znaci da 
industrijski razvoj ubuduće neće moći teći bez politike koja će se 
izravno okrenuti poljoprivrednom sektoru i nastojati ga poboljšati 
kako bi se povećala potrošnja, a masi omogućila pristojna razina 
životnog standarda bez čega nije moguća izgradnja moderne industrije 
na čvrstim temeljima. 


e Socijalni problem: nužnost se revizije postavlja gotovo jednako pred 
svim latinskoameričkim zemljama u razvoju; utoliko nužnije što je prati 
gorući socijalni problem. 


Neprestano se produbljuje jaz između društava koja sudjeluju u raz- 
voju i iz toga izvlače dobit te društava koja ostaju van igre. To je 
eksplozivni činilac. 

Drugi eksplozivni činilac: ritam prirasta stanovništva najveći je na 
svijetu: otprilike 2,5% godišnje (u Africi otprilike 2%, u Aziji 1,3 do 
2%). Masa se seoskog proletarijata pretvara u većinom nezaposlen 
gradski proletarijat, time nesretniji što živi uz bok luksuznog industri- 
jaliziranog društva u koje mu je zabranjen svaki pristup. 

Sva su svjedočanstva sociologa unatrag nekoliko godina jednodušna 
u ocjeni rezultata ogromnog napora koji ulaže današnja Latinska 
Amerika: industrijska postrojenja su veličanstvena jer su se okoristila 
najmodernijim tehničkim dostignućima. Južnoamerički se arhitekti 
i inženjeri, bilo da se radi o strancima ili starosjediocima, nemaju čega 
stidjeti pred svojim kolegama. No, zastrašuje ljudski vid iskustva; na 
samim granicama reda i blagostanja, vlada bijeda i kaos. 

Navest ćemo kao primjer željezaru u Huachipatu, na krajnjem jugu 
Santiago de Chilea... 6000 namještenika željezare su »tehnički izu- 
zetno dobro osposobljeni i rade u vrlo povoljnim uvjetima. Koja 
suprotnost životnim uvjetima jednog dijela radničkih obitelji: po 
desetak osoba stanuje tik uz radionice, u skučenim barakama gdje nas 
je u posjet odvela Uprava željezare, želeći nas (istraživače) izravno 
upoznati sa svojim poteškoćama. Osim toga, tu je stanje mnogo bolje 
nego u obližnjem rudarskom gradu Lota. Rijetko sam vidio tužniji 
prizor od rudara koji se odmaraju na kućnim pragovima, usred ugljene 
prašine, a sve vrvi od djece: prljave uličice i tezge tržnice u Lota Baja, 
gdje je smrdljivo meso izloženo muhama i prašini; na isti prizor 
nailazimo oko potleušica i na sumornim dokovima susjednog Talcahu- 
ana... Bijedna djeca iz Lote od koje će, kako su mi ondje rekli, tek 
četvrtina uspjeti pobjeći iz te tužne zajednice, a tri četvrtine u njoj 
ostati da živi i umre« (Georges Friedmann). 

Jednako sumoran bio bi izvještaj iz ugljenokopa San Geronimo, 
u Rio Grande do Sul (Brazil) ili iz bolivijskih rudnika kositra. Ta se 
radnička bijeda uočava na periferijama najraskošnijih gradova konti- 
nenta, čak i uokolo Sać Paula pa sve do središta Buenos Airesa, gdje 
na šest milijuna stanovnika otpada 55% radnika, od kojih su 60% bivši 
seljaci, otrgnuti sa zemlje. Kao nekad u Evropi, ti su seljaci loši radnici 
koji danas odu na rad u tvornicu, a sutradan se ne pojave. Nebrojeno 
mnogo poduzeća godišnje obnavlja čak 75% namještenika. Njihovu 
bijedu još više otežava neznanje (posvuda je primijećeno nepridržava- 
nje najosnovnijih dijetetskih pravila što samo pojačava posljedice 
neishranjenosti). Broj je specijaliziranih radnika, u našem smislu riječi, 
vrlo nizak; preplaćeni su, te u gradovima tvore neku vrst građanske 
klase koja zazire od običnog radničkog svijeta i rijetko s njim suosjeća. 

Sve pripomaze da taj bijedni svijet bude prepušten sam sebi. 
Radničko je zakonodavstvo vrlo često najliberalnije moguće, no koje 
li provalije od zakona na papiru do njegove stvarne primjene. Sindi- 
kati postoje, no sa sindikatinra industrijaliziranih zemalja zajedničko 
im je samo ime; ne tvore nacionalne grupe. Ukratko, jedna nesretna 
neobrazovana, neorganizirana, većinom nepismena radnička klasa, 
često u dodiru sa strastvenim, romantičnim političkim životom (za koji 
kao dobar primjer može poslužiti peronizam), bez ikakvog čvrstog 
materijalnog ili intelektualnog oslonca. Te slike najavljuju još zadugo 
tešku budućnost. 


e Krhkost upravljačkih klasa i elite. 


Tih je novih problema hrabro postala svjesna intelektualna elita 
pisaca, sjajnih profesora, nekolicine rijetkih političara, obrazovanih 

liječnika i odvjetnika. Na nesreću, druga trajna i teška slabost Južne 
Amerike je krhkost politički i ekonomski odgovornih upravljačkih 
klasa. Kriza industrijskog rasta je nemilosrdno uništila jedno staro 
obrazovano i istančano društvo, doduše nesposobno da se uklopi u taj 
novi svijet, no tako simpatično! Nevolja je u tome što se do sada nije 
pojavilo niti jedno koje bi ga uistinu zamijenilo. 

Nekad, to jest prije 1939. godine, u tad još uvijek polukolonijalnoj 
Americi, na uskoj se sceni političkog i kulturnog života nalazila tek 
nekolicina koja je istovremeno i vodila sređene poslove. To su bili 
šarmantni, zavodljivi i obrazovani ljudi, vlasnici stotina, tisuća hektara 
zemlje te prebogatih knjižnica, neki od njih pravi veličanstveni rene- 
sansni kneževi, rođeni da očaraju evropske novinare, putnike i inte- 
lektualce. No, već se uoči II. svjetskog rata mogao steći dojam da su ti 
ljudi što su često nosili teret ogromnih odgovornosti (jedan zadužen za 
gotovo sav engleski kapital u Brazilu, drugi pak opunomoćenik izvjes- 
nog Dearborn Chemical Society, treći gospodar javnih financija ili 
guverner neke savezne države, možda budući predsjednik cijele 
države, četvrti general, podrijetlom iz puka) koji su, kao da žive 
u nekom nestvarnom svijetu, upravljali s visina svojih knjižnica i svojih 
misli, kao društveni sloj osuđeni na propast. Vjerovali su u vrline 
kulture, civilizacije i razuma. Bijahu to ljudi pomalo po liberalnom 
i aristokratskom ukusu evropskog XIX. stoljeća, u ozračju đespotizma 
ili, bolje rečeno, prosvijećenog paternalizma. 

Pored njih, daleko od njihovih ljubomorno čuvanih krugova, već je 

počeo strelovit ekonomski uspon novih ljudi, obogaćenih doseljenika, 
industrijalaca čiji će tek sinovi steći izvjesnu kulturu. 
—Društvena je evolucija danas završena i kolo se sreće okrenulo. 
Općenito govoreći, došlo je do prijelaza sa zemljoposjednika na 
industrijalce i bankare, s lijepih i prostranih porodičnih imanja na 
raskošne vile, u Brazilu na plažama Ria ili u unutrašnjosti, u Petropo- 
slisu, ili pak u Meksiku, u Vera Cruzu, Acapulcu, ili ispod glavnog 
grada, u Cuernavaci. Istovremeno, gradovi su poprimili obličje veoma 
velikih gradova, s restoranima na krovu raskošnih tridesetokatnih 
hotela na američki način, s upečatljivim neboderima, a da ne spomi- 
njemo posljednje čudo nad čudima, Braziliju, umjetnu prijestolnicu 
u srcu kontinentalnog Brazila... Taj se novi svijet dobro osvećuje 
starom. 

Ono što još uvijek nedostaje Južnoj Americi su čvrste politič 
stranke, a još više elita, stabilno građanstvo, ili kako kažu u Cileu za 
taj srednji društven sloj: medio pelo, srednja dlaka (u izvornom se 
značenju, izraz odnosi na križanu stoku druge kategorije). Sačica 
intelektualaca nije dovoljna. Da bi se stvorila ta klasa, nužna za 
društvenu ravnotežu svijeta koji je dosada ostao do temelja kapitali- 

stički, potrebno je vrijeme, sređena situacija te pravednija ekonomska 
raspodjela između vrlo bogatih i vrlo siromašnih. 

za Krhkost srednje klase koja bi bila oslonac ozbiljnih političkih 
stranki objašnjava tradicionalnu nestabilnost južnoameričkih vlada. 
Ne radi se toliko o međustranačkoj, koliko međuljudskoj borbi. 
Vojska igra veoma važnu ulogu, prema još uvijek živoj tradiciji 
Jibertadores, romantičnih generala koji su početkom prošlog stoljeća 

Cdobili rat za nezavisnost. 

Ipak, naglo buđenje svijesti čak i kod veoma izmučenih masa, 
potaknuto fenomenom industrijalizacije, može prisiliti Ameriku na 
vrlo naporan put ozbiljne revizije svih svojih današnjih struktura. Ne 
dođe li do toga, ona će, kako se nedavno izrazio jedan meksički autor, 
ostati pred vratima istinskog modernog kapitalizma, stvaraoca bogat- 
stva i dobrobiti, i biti uvučena, većinom protiv svoje volje, u neiz- 
bježno nasilje (koje joj neće nužno otvoriti put u istinski socijalizam). 

Brazilac Josuć de Castro piše s pravom (1962): »Nema sumnje da 
Brazil (ali, mogao je reći i Latinska Amerika) mora uspješno izvršiti 
veliki skok u svojoj socijalnoj povijesti. Potrebno je da taj skok ne 
završi u ponoru, a to ćemo postići tako da ga usmjerimo kako bismo 
imali snage da doskočimo na drugu stranu.« 


© Osjećaj nesigurnosti, nestabilnosti i neizvjesnoti kod Južnoamerika- 
naca je sigurno opravdan. Možda je manje opravdan njihov pesimizam. 
Nestabilnost je, prvenstveno, nestabilnost civilizacije koja se traži, poku- 
šava odrediti, opterećena bolnom, no snažnom stvarnošću. 


Jedina civilizacija koju je dugo vremena poznavala Južna Amerika 
bila joj je izvanjska: uzak krug izuzetno povlaštenih vjerno je opona- 
šao evropsku civilizaciju u svoj njenoj istančanosti. I za to nam dokaze 
pruža književnost. Koliko samo ima knjiga južnoameričkih devetnae- 
stostoljetnih pisaca, koje ničim ne odaju svoje izvanevropsko porije- 
klo. Za većinu ljudi tog doba kultura predstavlja otok na koji se, 
s vremena na vrijeme, povlače daleko od svakodnevnice koja ih 
okružuje ne sudjelujući u visokoparnim duhovnim igrama’. 

Ta inteligencija je pomno pratila razvoj evropske misli, u njoj 
nalazila zadovoljstvo i strast. Zahvaljujući njoj širom Južne Amerike 
možemo naići na vrlo živ revolucionarni humanizam i na prvi pogled 
začuđujuće izravno nasljeđe pozitivizma Augustea Comtea (poznato 
je da je moto Ordem et Progresso* na brazilskoj državnoj zastavi 
hommage pozitivizmu). 

Ta su vremena otišla u nepovrat. Doprijevši do masa stanovništva 


* Red i napredak. 

koje se urbanizira, južnoameriška civilizacija se danas nužno otvara 
prema snažnom autohtonom životu, u koji se evropsko nasljeđe može 
uklopiti samo u vrlo izmijenjenom obliku. Latinska Amerika upravo 
stvara izvornu, vlastitu civilizaciju. 

Pojava masovne kulture širom svijeta koju su nametnuli tisak, 
radio, televizija i kinematografija, nužno bi dovela, prije ili kasnije, do 
te evolucije. Za Latinsku je Ameriku važno to da su njeni intelektualci 
preduhitrili neizbježno i već ga oblikovali. Istovremeno, kako je 
'u njihovim očima slabio, još od prvog, a naročito od drugog svjetskog 
rata prestiž Evrope i kako se rađala sumnjičavost prema hegemoniji 
Sjedinjenih Američkih Država, oni su postajali svjesni vlastitog bogat- 
stva i svojih istinskih zadataka. Loša socijalna savjest, o kojoj smo 
govorili na početku ovog poglavlja, učinila je ostalo: narod, caboclo, 
pećn, Indijanci, crnci — odjednom su dobili svoje mjesto za zajednič- 
kom trpezom. Prestali su biti divljaci, zanimljivi samo kad im treba 
pružiti posljednju pomast civilizacije. Sada nas zanimaju njihov način 
života, misao, poslovice, vjerovanja; postali su predmet izučavanja 
i simpatija sociologa, te istovremeno sastavni dio nacionalne kulture 
u nastanku. 

To objašnjava kako objavljivanje, nezamislivo kojih pedeset godina 
ranije, tako i uspjeh dnevnika o kojem smo ranije govorili (knjiga je 
u Brazilu prodana u 120.000 primjeraka, naklada koju su dosegli tek 
neki romani Jorgea Amada). Kao što je rekao jedan brazilski kritičar 
komentirajući taj uspjeh, knjiga Caroline Marie de Jesus je sve osim 
umjetničkog djela. »To je dokument što ga je napisala žena iz puka, 
nedvosmislena poruka o nužnosti bratstva, razumijevanja i socijalne 
pravde.x Ne samo da je knjiga autorici donijela bogatstvo već su 
i predgrađa opisana u knjizi (koja se mogu vidjeti u filmu Orfeu 
Negro) djelomično srušena za buduće gradnje. 

Isto tako vlada zanimanje za sveprisutni južnoamerički folklor, 
jedar i živopisan ako ga želimo oslušnuti. Ponekad je već riječ o patvo- 
rinama, kao u slučaju šarmantne i bučne glazbe meksičkih mariachis, 
guslača što sviraju u mješovitim grupama u krčmama Meksika i drug- 
dje, što ih je pažnja turista iskvarila. Njihovo ime dolazi, kako kažu, 
od »svadbi« (marriage) za vrijeme francuske okupacije. Iako to podri- 
jetlo riječi nije sigurno, ono nam usput govori — tko bi pomislio — da 
narod ne čuva lošu uspomenu na francuski pohod. 

Naravno, treba skrenuti s turističkih puteva da bismo došli u dodir 
s pravim folklorom, poslušali stare brazilske sentimentalne i turobne 
pjesme, u kojima se neizostavno zaziva tužni mjesec ili, još bolje, 
vokalne i plesne improvizacije uz pratnju primitivnih muzičkih instru- 
menata. Tako na zabačenim sajmovima u unutrašnjosti države Bahia, 
gdje, u blizini stočnog sajma, bijedni torbari nude po izboru zdjelicu 

vruće riže, živo prase, četvrtine mršave peradi i, za nekoliko testoés, 
sve tropsko voće, slijepi prosjak improvizira čas molbu, čas zahvalu 
i čak pjesmu... Ako je stranac velikodušan i dade se opisati, ima 
pravo na dugačku improvizaciju u kojoj se stvarni komplimenti mije- 
šaju s tradicionalnim blagoslovima.. 

Zapravo, tim pučkim pjevačima kao teme služe svi događaji sva- 
kodnevice. Ubatuba, mala zaboravljena luka na »paulskoj« obali 
Atlantika, 1947. je godine bila povezana sa svijetom samo starim 
automobilom koji se dvaput tjedno krivudavom mazgarskom stazom 
spuštao sa Serra do Mar... No, odlučeno je da se do gradića barem 
dovede struja i električni su stupovi kroz šumu, jedan po jedan došli 
do grada. Chegada da luz, dolazak svjetlosti bio je, jedne večeri, motiv 
pjesme koju je improvizirao svirač violão (primitivni muzički instru- 
ment), te beskrajne brbljarije, ispjevane, na koncu konaca, u slavu 
civilizacije. 

Svaka zemlja ima svoj osobiti folklor, glazbu, bajke, indijansku, 
španjolsku ili crnačku tradiciju... Taj folklor isto tako snažno obilje- 
žava vjerski život, njegov snažni no primitivni. i čudotvorni srednjovje- 
kovni katolicizam (usprkos spektakularnim, ali nevažnim prodorima 
protestantskih misija), u kojem se legenda o Kristu pridružuje indijan- 
skim mitovima, a drevni afrički miagijski obredi miješaju s rimskim ili 
se vnjegn uklapaju (candombles). Malobrojnost svećenstva a pridonosi 
toj slobodi tumačenja, štetnoj ne samo po vjerski žar. Latinska će 
Amerika trebati, također, jednog dana zavesti malo reda u svojoj 
vjerskoj kući. Emilea G. Leonarda, povjesničara protestantizma i pro- 
testanta po vjeroispovijesti, ta situacija podsjeća na reformaciju ili na 
situaciju prije nje u Evropi: što znači da su duševne potrebe jake, no 
slabo zadovoljene. No mnoštvo je znakova promjene. 

Južnoamerička moderna književnost, život i kultura u cijelosti 
sudjeluju u vraćanju nacionalnim korijenima. 

Za to je najbolji primjer Meksiko. Velikim koracima on se pomiče 
prema svom indijanstvu, svojim živim korijenima. I na njima se iznova 
izgrađuje. Morao je proći kroz mnoga iskušenja, revolucije i kata- 


strofe. Iz tih korijena raste narodnjačka književnost ili bolje rečeno 


revolucionarna umjetnost čiji je prorok pod svodom katedrale 
u Gudalajarri bio Josć Orozco i koja je urodila istinskom slikarskom 


školom. A i izvornom kinematografijom, koja se ne tako davno 
potvrdila izvanrednim filmom Maria Candelaria. 

DRUGO POGLAVLJE 


PRAVA AMERIKA: SJEDINJENE 
AMERICKE DRZAVE 


Uporno je ta Amerika željela biti izvanredna. Toliko je vjerojatno 
bila civilizacija, putnik bez prtljage, koliko je bila sigurna da se pred 
njom neprestano otvara bolja budućnost koju samo treba osvojiti. 
Thomas Jefferson, jedan od tvoraca ustava iz 1787. godine tvrdi: 
America is new in its forms and principles, Amerika je nova oblikom 
i načelima. Otad ona sebe neprestano, svakim novim danom, smatra 
novom i misli, poput Jeffersona, da »zemlja pripada živima«. U sva- 
kom slučaju, ona je sigurnim korakom prošla kroz sve svoje ekonom- 
ske, društvene ili političke krize i njene se zalihe optimizma nikad nisu 
iscrple. 

Sve donedavno, do neočekivane, snažne krize što je započela 1929. 
godine u Wall Streetu, krize utoliko snažnije što je pogodila u srce 
jednu uspješnu i moglo bi se reći neopreznu ekonomiju u punom 
razvoju. Tako se Amerika suočila sa svojom prvom materijalnom 
katastrofom. Da ozdravi nije bilo dovoljno krenuti putem još većeg 
napretka. Po prvi put se tad s pažnjom okreće vlastitoj prošlosti, ne 
toliko da samu sebe shvati (prosječni Amerikanac spontano ne vjeruje 
da povijest može bilo što objasniti), već da u njoj nađe utjehu. »Razvoj 
sklonosti k retrospektivnoj melankoliji išao je usporedo s polaganim 
propadanjem tradicionalne vjere. U danima zamaha nadmetanja 
i poduzetništva, Amerikanci su mislili na budućnost; kad su bili na 
vrhuncu mislili su na sadašnjost; danas, u doba koncentracije kapitala, 
giganata i monopola što su ograničili natjecateljsko polje i dobre 
prilike, oni se sa žaljenjem okreću zlatnom dobu što je iza njih.« 
Ovako govori jedan izvrstan promatrač, Richard Hofstadter (1955). 

Ta tako mlada Amerika pomalo je ostarjela. Stigla je do povijesti, 
približila se svom trenutku istine. Ona primjećuje da je jučer, u nje- 
nom odbijanju da se zanima za prošlost, u njenom divljem individu- 
alizmu ili izolacionizmu, u odbijanju svake veze koja otuđuje slobodu 
pojedinca ili nacije, postojala »jedinstvena kulturna i politička tradi- 
cija na kojoj se osniva američka civilizacija«. 

No, nije li u modernim uvjetima života SAD ta implicitna tradicija 
osuđena na propast? Prošlost počinje bivati teret. 

UTJEHA PROŠLOSTI: BILANCA 
DOBRIH PRILIKA 


Dugo je Amerika vjerovala da živi novu sudbinu, neopterećenu 
sjenama prethodnih dana te da prošlost odmah blijedi kao sama od 
sebe. Pravilo je bilo da se pobjegne od svega što vezuje i ukorjenjuje, 
te upusti u neočekivano. Ključna riječ je opportunity, prilika i šansa 
koja se pruža: svaki čovjek dostojan tog imena mora iskoristiti »pri- 
liku« koja mu se pruža i iskoristiti je do kraja. U tom će se »natjeca- 
nju« on potvrditi, dokazati. l 

Tako su se kao kolektiv ponašale Sjedinjene Američke Države: 
njihova je prošlost niz pruženih prilika, gotovo odmah i u potpunosti 
iskorištenih, niz većinom uspjelih »poteza«. Prvo ćemo samo iznijeti 
bilancu starijih i novijih dobrih prilika. 


Kolonizacija i nezavisnost 


Prva dobra prilika bila je sve u svemu kasno osvajanje i čvrsto 
zaposjedanje jednog obalnog dijela Amerike. Smjestiti se znači početi 
postojati. 

Trku za cijelu Ameriku otvara revolucionarno putovanje Kristofora 
Kolumba 1492. Spanjolska (Kastilja) pobjeđuje. Osam godina kasnije, 
1500. godine, Portugalci pod vodstvom Alvareza Cabrala, osvajaju 
Terra Santa Cruz, koja će dobiti ime Brazil po drvu crvene boje (pað 
brasil). Zatim Francuzi, čije trgovačke i gusarske lađe (ili trgovačko- 
-gusarske) pristižu na sve atlantske obale Novog svijeta, Nove zemlje 
(poznate od početka stoljeća) do Antila, Floride i obala Brazila (više 
teoretski nego praktički u vlasti Portugalaca) prvo istražuju 
(1534—1535) a potom nastavaju (1603) Kanadu. Tako Englezi zapravo 
stižu posljednji: Walter Raleigh, pristavši na obalu buduće Virginije, 

zadnjih godina XVI. stoljeća osniva naseobinu kratkog vijeka; hodo- 
časnici s May Flowera stižu 1620. godine na Cape Cod, na obalu 
budućeg Massachusettsa. 

Ta je obala, na prvi pogled, geografski gledano vrlo slab dobitak: 
gadna, ispresijecana riječnim ušćima, zaljevima, pravim unutrašnjim 
morima poput vrlo prostranog zaljeva Chesapeake, povrh svega 
i močvarna, šumovita a na zapadu prikliještena nepristupačnim plani- 
nama Alleghany. Sve u svemu, prostran i sporim obalnim plovidbama 
loše povezan kraj. Osim toga, trebalo je istisnuti kasno prispjele 
suparnike, Nizozemce i Sveđane te naposljetku preživjeti podmukle 
indijanske napade. Za to su vrijeme Francuzi, uputivši se od rijeke 
Saint Lawrence prigrabili, ili barem istražili, a zatim zauzeli Velika 
jezera i ogromnu dolinu Mississippia sve do njenog ušća, gdje je nikao 
New Orleans. Uspio im je zamašan osvajački pohod iz kojeg su prvi 
izvukli korist. 

Engleski se komandni most otad nalazi stiješnjen između španjol- 
skih predstraža na Floridi i prostranog, preprostranog francuskog 
carstva, s aktivnim isusovačkim misionarima i traperima u potrazi za 
krznima. Kad je u XVIII. stoljeću britanska ekspanzija uistinu zapo- 
čela, na zapadu su joj put prepriječile francuske vojne utvrde. 

Gdje je u svemu tome »američka« dobra prilika? Vjerojatno u tome 
što su britanske kolonije, iako razmjerno slabo raširene, čvrsto uteme- 
ljene i to naročito na Sjeveru, poimenice u Massachusettsu gdje niče 
Boston te u središtu gdje se ukorjenjuju New York (bivši New 
Amsterdam) i Philadelphia, grad kvekera. 
= Povezani s metropolom i njenim trgovačkim životom, ti gradovi 
iznikli in the wilderness, u divljini, imaju tu prednost što sami sobom 
upravljaju i žive u gotovo potpunoj slobodi poput tipičnih evropskih 
srednjovjekovnih gradova. Dobro su im koristile nesređene političke 
prilike u Britaniji: na drugu obalu »slane bare« pristižu sljedbenici 
buntovnih protestantskih sekti i plemići obeshrabreni Cromwellovom 
Britanijom, a njihov je broj tolik da se 1762. godine, pri kraju istinske 
bitke za američki kontinent, s jedne strane nalazio milijun Engleza 
nasuprot 63.000 Francuza. Engleska ili »američka« sreća je u tome što 
su Englezi između Spanjolaca i Francuza uspjeli ostvariti tu eksplo- 
zivnu koncentraciju snaga. 

»Od časa kad je na kontinentu postojalo milijun Engleza prema 
otprilike 70.000 Francuza znao se ishod, neovisno o tome što se 
u Qućbćcu ratna sreća osmjehnula Montcalmu 1759. Već mnogo prije 
Voltaireovog vremena, kolonizacija i naročito naseljavanje nisu bili 
glavna briga vlasti. Neosnovanom strahu od opadanja pučanstva 
u Francuskoj pridružile su se unutrašnje teškoće i brige... tako da je, 
uzmemo li u obzir važnost obiju zemalja, iz Evrope otišlo otprilike 30 

Engleza na jednog Francuza. Čudnovat nesrazmjer uzroka i poslje- 
dica: engleski jezik i kultura danas vladaju svijetom zato što je 
nekoliko brodova godišnje prevozilo neznatan broj osoba, uostalom 
većinom nepismenih« (Alfred Sauvy). 

Prepravljati povijest znači oboljeti od bolesti koja ima i svoje ime: 
ukronija. Jedan Amerikanac, strastan i isključiv prijatelj Francuske, 
jednog se dana zabavljao, i po vlastitom priznanju sa sjetom zamišljao 
kako bi danas izgledao sjevernoamerički kontinent da je u cijelosti bio 
prožet francuskom jasnoćom, ugodama života i gastronomijom. 
U stvari, ostvarenje tog sna povijest ne bi dopustila. 


e Prvi američki uzlet odvija se u okviru izrazito poljoprivredne ekono- 
mije. No, svoj uspjeh (očigledan kad se usporedi s odmjerenim kanadskim 
razvojem) može također zahvaliti jednoj dodatnoj povoljnoj okolnosti: 
usmjerenosti prema moru. 


Od juga k sjeveru najvažniju ulogu igraju voda, vodeni putovi, 

barke, ribarski i teretni brodovi na jedra, kasnije i sami prvorazredni 
natjecateljski clippers. Plove morima, pristižu na obale Evrope, Sre- 
dozemlja, Antila, Južne Amerike, Tihog oceana... To objašnjava 
kolika su opasnost za britansku trgovačku i ratnu mornaricu bili 
»pobunjenički« trkaći jedrenjaci od 1776. do 1782. godine sve do La 
Manchea, te teške udarce što su nanijeli za vrijeme pobjedonosnog 
rata protiv Britanije (1812-1815), o kojem velika povijest, odviše 
zabavljena Napoleonom, rijetko govori. 
- To naročito objašnjava bogatstvo izvjesnih američkih gradova već 
od XVII. stoljeća. Nesumnjivo, britanski trgovački propisi zahtijevaju 
da, s jedne strane, američke kolonije kupuju u metropoli sve potrebne 
manufakturne proizvode, pa čak i one podrijetlom iz drugih evropskih 
zemalja te, s druge strane, prodaju Britaniji ili njenim kolonijama 
gotovo sve svoje poljoprivredne proizvode (osim nekoliko proizvoda 
čiji je uvoz u Britaniji zabranjen: žitarice i riba). Tako je 1766. godine 
Pensilvanija prodala Velikoj Britaniji robe u vrijednosti od 40.000 
funti, a od nje kupila u vrijednosti od 500.000 funti. Često se ukazuje 
na taj očigledni paradoks. 

»I kako vi nadoknađujete razliku?« pitali su Benjamina Franklina 
članovi odbora Donjeg doma, pozvavši ga da se izjasni o toj neprirod- 
noj situaciji. »Razlika se«, objašnjava on, »nadoknađuje prodajom 
proizvoda koje prevozimo na naše antilske otokc i prodajemo Francu- 
zima, Španjolcima, Dancima i Nizozemcima ili prodajom proizvoda 
u druge sjevernoameričke kolonije: Novu Englesku, Novu Skotsku, 
Carolinu i Georgiju ili pak izvozom u razne evropske zemlje... 
Protuvrijednošću koju dobivamo u novcu, kreditnim pismima ili pak 


390 


(TIM 1783. mir u Versaillesu 


(IT) Od 1800. do 1850. 
mm »Granica« 


20. Teritorijalno stvaranje Sjedinjenih Američkih Država 


proizvodima plaćamo Velikoj Britaniji. Sve, a povrh toga još i ono što 
naši trgovci i pomorci-zarade prijevozom robe na tim kružnim putova- 
njima slijeva se konačno u Veliku Britaniju radi uravnoteženja bi- 
lance.« 

Tako se tom velikom trokutastom trgovinom zarada od britanskim 
zakonom dopuštene trgovine povećavala zaradom od prijevoza 
i međudržavne trgovine, pa čak i od vrlo aktivnog krijumčarenja te 
katkad unosnih utrka. Ne smijemo zaboraviti ni ribarstvo: američki 
mornari nisu zapostavili nijednu mogućnost koju pruža more. 

Pri kraju XVIII. stoljeća sve je jasno: istisnina flote Sjedinjenih 
Američkih Država premašuje sve ostale, s izuzetkom Britanije, a Sje- 
dinjene su Države, razmjerno broju stanovnika, prva pomorska zem- 
lja svijeta. Upravo zbog toga sudjeluju u svjetskoj ekonomiji i prisi- 
ljeni su da j joj se potčine i zaigraju kako ona svira, no zato se i mogu 
okoristiti njenim uzletima. Sve prijevremene lukavštine društva koje 
je izgrađeno, poput nijednog drugog, na kreditu, proistječu iz nužnosti 
ublažavanja vlastite inferiornosti; ono mora krenuti u potragu za 
dragocjenim kovinama koje mu nedostaju, a tek što ih je dobilo mora 
ih ustupiti. 

Nema pomorskih uspjeha bez dalekih i čudnovatih pustolovina 
između kojih samo valja odabrati: dolazak konvoja »američkog« žita 
u Sredozemlje ili u luke revolucionarne Francuske; istodobni uspjeh 
»krijumčarenja« na obalama Latinske Amerike; način na koji su se 
ubrzo uputili u Tihi ocean preko rta Horn, a zatim mnogo kasnije iz 
San Francisca. Tek što su se oslobodile britanskog gospodstva (1782), 
bivše su kolonije pokušale doprijeti do Kine. Konačno je želja pacifič- 
kih kitolovaca za sidrištem na putu do Kine nagnala Amerikance da 

1853. godine pošalju »crne brodove« pod zapovjedništvom admirala 
Perrya u Tokijski zaljev što će, kako znamo, imati značajne posljedice. 
Najrječitiji su nekadašnji susreti s američkim brodovima širom svih 
mora svijeta. Trojarbolnjak Lion, koji u Kinu prevozi lorda McCart- 
neya, ambasadora engleskog kralja, usidrio se u veljači 1793. godine 
kod otoka Saint-Paul u Južnom Atlantiku i na njemu zatekao petoricu 
lovaca na tuljane (tri Francuza i dva Engleza) koji pripremaju pošiljku 
od 25.000 tuljanovih koža namijenjenih prodaji u Kantonu. Tu će 
ponudu obogatiti tovarom dabrovih krzana iz Kanade koji će prispjeti 
francusko-američkim brodom iz Bostona na putu za Kinu. Saznavši 
nekoliko mjeseci kasnije pred Kantonom za francusko- -engleski rat što 
je izbio u „siječnju , 1793. godine, ambasađor će sa zadovoljstvom 
zarobiti neoprezni brod kao ratni plijen, jer je djelomično francuski. 


Drugi mali primjer: za vrijeme putovanja oko svijeta u carskoj 
službi Kotzebue, sin njemačkog pjesnika, susreo je u jednoj luci na 
Južnoj Aljaski (26. travnja 1825) američki dvojarbolnjak što je doplo- 
vio iz Bostona najkraćim putem preko rta Horn, s tovarom namirnica 
koje posada u malenoj ruskoj utvrdi mijenja za 21.000 koža »morskih 
mačaka«, daleko slabije kvalitete od cijenjenih koža morskih vidri, no 
koje se nadaju, uputivši se preko otoka Sandwich, prodati u Kantonu. 
»Pristavši u luci na Aljaski, sva je posada broda, uključivši i kapetana, 
bila pijana; samo su luđačkom srećom izbjegli grebene i plićake, ali 
Amerikanci su tako spretni da se uvijek, čak i pijani, znaju izvući.« 

To je također zlatno doba lova na kitove, specijaliteta država New 
York i Nove Engleske: Pisac Herman Melville (1819-1891) opisao je 
tešku i opasnu svakodnevicu tog grubog svijeta u kojem je i sam živio 
te gradiće New Bedford i Nuntucket koji cvjetaju zahvaljujući isklju- 
čivo tome. Lov na kitove opada nakon 1850. godine, kad mineralna 
ulja i plin zamjenjuju kitovo salo u rasvjeti. 

Istodobno je težak udarac floti Sjedinjenih Američkih Država 
nanijela pojava engleskog čeličnog parobroda, steamera. Utoliko će se 
teže oporaviti od tog udarca što se nekako u to vrijeme Sjedinjene 
Države okreću prema unutrašnjosti kontinenta i započinje njihova 
kopnena povijest. Ogromni ih zadatak osvajanja tog prostora, njiho- 
VOg prostora, kretanja što dalje prema Zapadu, izgradnje željeznica, 
neophodnih za povezivanje obalnih i unutrašnjih plovnih puteva, 
odvlači od oceana. Taj zadatak je nova dobra prilika. 

I kao što to obično biva u Americi: čim jedan posao prestaje biti 
najvažniji, pojavljuje se drugi i prema njemu se upravljaju sve snage, 
dok se prijašnji zapostavlja. Mogli bismo reći da je Amerika zamije- 
nila ocean, koji je zapravo dijelila s drugima, širokim prostranstvom 
američke-zemlje-koju će u potpunosti osvojiti za sebe samu. 

e Ne postoji događaj poznatiji od stjecanja nezavisnosti britanskih 
kolonija u Sjevernoj Americi (1773—1782). No ipak ga trebamo točno 
smjestiti. 

Propašću je francuskog carstva u Americi 1762. odjednom britan- 
ska pomoć prestala biti tako dragocjena, a osjetnija postala potraživa- 
nja metropole. Pa ipak, ni kolonije ni Britanija ne žele nužno prekid: 
došao je sam po sebi, kroz niz nesporazuma, nezadovoljavajućih 
ustupaka i nedjelotvornog nasilja. Sve se kasnije dekolonizacije do 
dana današnjeg odvijaju kroz sličan niz nerazumnih događaja. 

Je li Britanija pogriješila ne pristavši na brze i veće ustupke i zahti- 
jevajući povećanje nameta, posve razumljivo uzmemo li u obzir 
gubitke pretrpljene u ratu protiv Francuske, a potom ih ukinula sve, 
osim poreza na čaj, pa su sanduci čaja s dvaju brodova Indijske 
kompanije usidrenih u bostonskoj luci završili u moru 16. prosinca 
1773. godine? Engleska politička tradicija kaže da se porezi mogu 
nametnuti samo uz pristanak poreznih obveznika, a američki Englezi 
nemaju poslanika u londonskom parlamentu. Uistinu, kakva greška! 

Osim toga, nije li istinita tvrdnja engleskog povjesničara (1933) da 
se od polovine XVIII. stoljeća može nazrijeti široko pomicanje britan- 
skog carstva, dotad usredotočenog na Ameriku i Atlantski ocean, 
prema Indijskom oceanu i Indiji? Bengal je zauzet 1757. godine. 
Dodajmo tome i početak zamaha »trgovine s Kinom«. Da li se 
u pomicanju Britanije prema Dalekom istoku i odvajanju od Novog 

svijeta radilo o žurbi kapitalizma u potrazi za ogromnim profitima? 

Sve je to, među ostalim, dovelo do spektakularnog sukoba i napo- 
sljetku do očiglednog sramnog poraza Britanije. Francuska i španjol- 
ska intervencija ubrzale su pobjedu pobunjenika. No, oni su ipak 
1782. godine tajno potpisali mir s Britanijom, napustivši svoje savez- 
nike... Tako je ona mirom u Versailleu 1783. izgubila mnogo manje 
nego što se pribojavala. Također će ubrzo shvatiti da će politički 
neuspjeh i više nego nadoknaditi ekonomskim blagostanjem. Povjes- 
ničar se neprestano pita (i ne iznalazi odgovara): što bi se bilo 
dogodilo da nije došlo do industrijske revolucije koja je Englesku 
učinila trajnom vodećom silom? 


Osim toga, zanima li nas sudbina Sjedinjenih Država, valja nam se 
zadržati ne na važnom međunarodnom vidu tog događaja, niti na La 
Fayettu, niti na dalekim podvizima Bailly de Suffrena, niti na dobro- 
ćudnom i realističnom umijeću Benjamina Franklina, već na samoj 
nezavisnosti, Deklaraciji o nezavisnosti, proglašenoj 4. srpnja 1776. te 
dugo pripremanom ustavu iz 1787. godine. To su ključne godine 
rođenja samosvijesti mlade Amerike. 

Mlada je Amerika, tj. izvjesna, po prvi put oblikovana Amerika 

geografski ograničena na svoj atlantski dio; ekonomski gledano, riječ 
je o izrazito poljoprivrednoj zemlji; društveno, njome vlada zemljo- 
posjednička klasa, kojoj pripadaju Founding Fathers, Oci osnivači 
koje nam u uljepšanom izdanju predstavlja povijest za opću upotrebu. 
Nećemo se ogriješiti, već nam to samo može koristiti, zastanemo li 
za trenutak i pokažemo kakvi su uistinu bili ti ljudi, od Georgea 
Washingtona do Thomasa Jeffersona, obdareni voljom i vjerom da 
stvaraju najbolji sustav na svijetu. Već je davno rečeno da su Fathers 
stvorili ustav koji se osniva na »Hobbesovoj filozofiji i kalvinističkoj 
vjeri«. I oni smatraju da je »čovjek čovjeku vuk«, a ljudska »put« 
izravna opreka božanskom. To piše i u pismu generala Knoxa Wa- 
shingtonu (nakon Shaysove pobune): »Napokon, Amerikanci su ljud- 
ska bića, ljudi obuzeti snažnim strastima, svojstvenim toj životinji« 
(1787). 
- Deklaracija je proglasila pravo na pobunu i jednakost svih ljudi 
pred zakonom. Ali velika zamisao koja muči i pokreće te posjednike, 
poslovne ljude, pravnike, plantažere, špekulante i novčare, sve te 
»aristokrate« je da zaštite vlasništvo, bogatstvo i društvene povlastice. 
Amerika se upravo rađa, a već ima svoje bogataše koje je njihovo čak 
i umjereno bogatstvo odredilo da predvode druge. Da bi nam taj tijek 
misli postao jasan, dovoljno je da poslušamo Founding Fathers skup- 
ljene na Filadelfijskoj konvenciji za izradu ustava, da pročitamo 
njihova pisma ili pisma njima sličnih. Mladi plantažer Charles Pin- 
ckney predlaže da samo onaj koji posjeduje najmanje sto tisuća dolara 
može biti izabran predsjednikom Republike; Hamilton traži da se 
onemogući »nepristojnost demokracije«. Za sve je njih, kao za guver- 
nerovu kćer Peggy Hutchinson, masa »prljava i nepristojna rulja«, the 
dirty mob. Poslušajte čak i mladog guvernera Morrisa: »Rulja počinje 
misliti i rasuđivati. Jadni gmizavci! Griju se na suncu, a trenutak 
kasnije će ugristi... Gentry ih se počinje pribojavati.« I Mason to 
shvaća: »Bili smo odviše demokratiéni... No, ne bismo trebali otići 
u drugu krajnost.« Nitko nije bio tako uvjeren u sakrosanktne demo- 
kratske principe kao novoengleski svećenik Jeremy Belknap, pa ipak 
on piše jednom svom prijatelju: »Neka ostane kao princip činjenica da 
vlast potječe iz naroda, ali primorajte narod da shvati kako nije 
u stanju sam sobom upravljati.« 
> Upravo to određuje duh. Poredak nametnut pod geslom liberty 
i equality, već je poredak kapitalizma, tada još u povojima. Bogatima 
moć i odgovornost. Ostalima velika povlastica da su zakonom zašti- 
ćeni od bogatih, i obratno. Potpuno je nevažno što američki ustav 
samoga sebe smatra revolucionarnim, novim, egalitarnim i praved- 
nim, sve dok nastoji međusobno uravnotežiti nagone vječito samožive 
i divlje ljudske životinje. 

Ustav iz 1787. godine doista predstavlja mehanizam učenih protu- 
teža. »Moć treba biti tako raspodijeljena i uravnotežena među različi- 
tim organima . . . da nitko ne može prijeći granice zakonitosti, a da ga 
drugi u tome ne osujete« (Jefferson). Što se tiče društva, povlastice 
zasigurno neće biti ukinute, naročito ne sankrosanktna povlastica 
vlasništva, ali budno će se paziti da put tim povlasticama tj. novac 
bude svima dostupan. Barem je to lako u toj ogromnoj, još »novoj« 
zemlji kakva je Amerika. 

Richard Hofstadter duhovito i ironično ukratko opisuje taj ideal: 
»Oci su vjerovali da će u dobro zamišljenoj državi jedan interes 
onemogućiti drugi interes, jedna klasa drugu klasu, jedna stranka 
drugu stranku, jedan dio vlasti drugi dio vlasti, a sve to kroz skladan 
sustav međusobnih frustracija.« 

Ipak, treba priznati da se američka povijest XIX. stoljeća odvija 
u znaku »zdravog natjecanja«, zamašne i krvoločne borbe osobnih 
interesa, zbog toga što je borba »unosnija« i prema tome pravednija 
nego u kapitalističkim zemljama Evrope; korist ne izvlači samo usko 
ograničena klasa već je svima dopušteno da iskoriste priliku u otvore- 
nijem društvu s više prednosti nego drugdje i da kad-tad prijeđu 
granicu. Self-made-man je klasična slika te Amerike, koja danas 
možda nestaje. 


Osvajanje zapada 


e Od samog početka Sjedinjene Države sebe drže pionirskom nacijom, 
što bi se moglo reći i za sve nacije koje se hvataju ukoštac s ogromnim 
prostranstvom koje treba zauzeti, uljuditi i svesti na ljudske dimenzije, 
neovisno o tome da li se radi o Rusiji, Brazilu ili Argentini. Geografska je' 
ekspanzija prvi oblik (koji upravlja drugim oblicima) svakog rasta, bilo 
ekonomskog, nacionalnog, državnog ili čak civilizacijskog. 


Povijest je dobro postupila dopustivši da se Sjedinjene Američke 
Države, gotovo bez ispaljenog metka, prošire s Atlantika na Pacifik. 
Zamislite samo Francusku kako se, gotovo nesmetano, širi s Atlantika 
do Urala?kSjedinjene su Države kupile Louisianu 1803; dobile špa- 
njolsku Floridu 1821. godine, Britanija im je 1846. godine ustupila 
Oregon (oštetivši tako Kanadu), a zatim su lako ratom preoteli 
Meksiku 1846. godine Teksas, New Mexico i Kaliforniju, čemu su još 
pridodali neke teritorije 1853. godine. Prisjetimo li se samo užasnih 
katastrofa i invazija koje su ometale stvaranje naprimjer Rusije ili 
Evrope, čini nam se da je ta pionirska povijest protekla u blagoslovlje- 
nom znaku lakoće... No, zadatak je bi ogroman. / mlada ga Amerika 
nije mogla samostalno izvršiti. 

Već na samom početku, ukazom iz 1787. godine, mudro su rezervi- 
rana kao zajedničko vlasništvo Unije još nezaposjednuta područja na 
Zapadu. Zatim su se na njima, ovisno o tijeku naseljavanja, stvarale 
nove države, njih četrdeset i osam (49. država bit će Aljaska, a 50. 
Havaji). Počevši još 1776. godine, a završivši možda raspodjelom 
posljednjih parcela u Oklahomi 1907. godine, kolonizacija je popri- 
mila tisuću oblika, populariziranih povijesnim napisima, romanima 
i filmovima: od prvih doseljenika u natkrivenim kolima što se bore 
protiv Indijanaca naoružanih lukom i strijelom, sve do putovanja 
posljednjih doseljenika sporom željeznicom s obale na obalu. No, 
vrijedi li se prisjećati tih svima dobro poznatih slika herojskog Divljeg 
zapada? 

Ono što valja istaći je to do koje je mjere »granica«, prostor koji su 
osvojili bijelci, bila velika, kako materijalna tako i duhovna pustolo- 
vina. Materijalna zato što je jasno od samog početka ukazala na 
pokretačku ulogu kredita, tj. kapitalizma. Duhovna jer je dala novu 
dimenziju protestantizmu, a time američkoj civilizaciji u drugoj 
i odlučnoj etapi razvoja. 


e Kapitalizam je upravljao tim kretanjem naprijed. 


Zamislite doseljenika koji je upravo dobio svoju parcelu, svoj 
homestead od 160 acres (64 ha), kako sklapa od dijelova svoju drvenu 
kolibu, te najprije obrađuje plodna tla brežuljaka, zatim prelazi malo 
niže, na teško obradiva tla i naposljetku se spušta do dolina gdje valja 
iskrčiti šikaru, a katkad i šume. Taj seljak, zapravo, ni ne sliči na 
seljaka. Možda se dan ranije bavio nekim posve drugim zanatom. 
Jedini preduvjet uspjeha je znanje upravljanja zapregom: uzgoj veći- 
nom pšenice obavlja se bez složenih priprema, a tlo se ne gnoji... 
Budite sigurni da, ako je došao prvi, taj farmer misli isključivo na to 
kako da preproda svoju parcelu. Na njoj će provesti nekoliko godina; 
jedva da je dobio neki predujam, jer mu sve treba predujmiti u tom 
zabačenom kraju. Hrani se konzervama (već tada) i grije na ugljen, 
ako u blizini postoji željeznica. Ako mu dvije ili tri dobre žetve donesu 
kapital, on ne oklijeva: preprodaje svoju parcelu, kojoj je cijena 
porasla zbog dolaska drugih doseljenika i kreće dalje. Naravno, dalje 
na zapad, pa ponovo ispočetka. Vratiti se na istok, znači priznati 
poraz. (Prema Louisu Girardu). 

Dakle, ne radi se o seljaku vezanom za svoju zemlju, već o špeku- 
lantu. »Povukao je dobar potez«, kako se točno izrazio jedan povjes- 
ničar. Zaigrao je igru u kojoj, naravno, neće uvijek pobijediti. No, 
neće ni odustati. 

Sličan prizor nam pruža grad stvoren na Srednjem Zapadu oko 

godine 1860. Zamislite grad u kojem postoji samo najosnovnije: 

željeznička postaja i hotel u začetku, trgovina mješovitom robom, 

store, crkva, škola, banka. . . Grad je tek nikao, a već svatko špekulira 

na njegovom razvitku kupujući dobra zemljišta i regrutirajući prido- 

šlice. Naravno, elektrika je već tu, kao i tramvaj. Uskoro će i telefon, 

»otkriven« 1871. godine. »Veoma su često putnici uočili rasvjetu 
i tramvaje u ulicama bez kuća. Odgovorili bi im da je to upravo zbog 
toga da se kuće izgrade, a zemljišta što brže prodaju.« Bismarck, 
glavni grad Dakote, pretežno njemačkog doseljeničkog sastava, ute- 
meljen je 1878. godine, a pet godina kasnije svečano je otvoren 
Kapitol. »Stanovnici Bismarcka su tada priredili veličajnu svečanost 
otvaranja. Na nju su pozvali, uz donekle poznatu javnu ličnost Jamesa 
Brycea (koji će 1888. godine objaviti knjigu Američka republika) 
i bivšeg predsjednika Republike i proslavljenog ratnika generala 
Granta, te čak i Bika Koji Sjedi, velikog poglavicu Siouxa koji se 
proslavio u pohodu protiv bijelaca,i koji je, došavši da uveliča pro- 
slavu, izgovorio nekoliko prijaznih riječi na svom materinjem jeziku. 
Brycea, istinskog Skota, začudilo je to što se budući Kapitol nalazi 
kilometar i pol od grada. A njegovom su se čuđenju začudili stanovnici 
Bismarcka. I objasnili mu da je, budući da će se grad širiti, gotovo 
nužno da Kapitol bude udaljen od tadašnjeg naselja« (Louis Girard). 
(1 vidite: taj grad, poput svih ostalih, prevladava današnjicu. Živi 
unaprijed, a to je tajna svakog ekonomskog života. Ne računa na 
novac koji ima, već na budući novac, koji će doći ili neće. Divota je to 
što je, izuzmemo li neprilike te promjene pravaca razvoja kao na 
primjer 1873. godine, novac uvijek pristizao. Oklade su se često 
isplatile. 


e Amerika koja je osvojila Zapad i Divlji zapad bitno je protestantska. 
Jedini se protestantizam suočio s tom iznenadnom teškom životnom 
situacijom ljudi rasutih u prostoru. 


Nemaju pastora i prisiljeni su (osuđeni) isključivo na čitanje Biblije. 
Nema sumnje, ti doseljenici žive u svojevrsnom srednjem vijeku 
i njihov obično vrlo živahan spontani vjerski život ponekad urodi 
nastranim izmišljotinama, poput mormonske sekte, osnivača države 
Utah. Zasluga američkih protestanata je to što su održavali i poticali 
vjerski žar. I ispisali jednu od najljepših stranica povijesti protestan- 
tizma. 

Da bi uspjeli u tom, morali su se prilagoditi zadatku, pojednostaviti 
se i odvojiti od, uvjetno rečeno, »sjedilačkih« sekti (kongregacionali- 
sti, episkopali), te katekizam i liturgiju svesti na manju mjeru, zaigrati 
na kartu osjećaja i šoka koji izazivaju spektakularni sastanci. Taj su 

zadatak izvanredno obavili putujući baptistički i metodistički propo- 
vjednici, te propovjednici Kristovih učenika. Premda nisu izmislili tu 
religiju srca nastalu po uzoru na već postojeći obrazac protestantskih 
bdjenja i revivals, barem su je znali prilagoditi, pojednostaviti (baptisti 
riješivši se sektašenja u vlastitim redovima, metodisti oslobodivši se 
anglikanskog nasljeđa), pri tome se neprestano oslanjajući na »indivi- 
dualnu teologiju«, na »suverenost ličnosti« i konačno »na djela, a ne 
na vjerovanje«. Kristova se riječ svela na izravnu, jednostavnu pričest. 

Osim što slijede čvrsto zadat cilj, ti propovjednici Evanđelja na 
Zapadu nesvjesno uobličuju american way of life, »model« života na 
američki način, sveca zaštitnika američke civilizacije, kojem će se, 
počevši od 1860. i 1880. godine, morati prilagoditi svi došljaci, pa čak 
i oni koji nisu protestantske vjeroispovijesti. 

To su spontano kretanje pokrenuli i među vjernicima i među 
svećenicima mali ljudi, »jedini tvorci Crkve«. Geografski su među 
sobom razdijelili prostranstvo »granice«, nalik osvajačima, što su 
uostalom i bili: Učenici su utemeljili svoje male crkve na Zapadu 
i Srednjem Zapadu, metodisti se uputili na sjeverozapad, a baptisti na 
jugozapad. Njihovo se djelovanje uglavnom može usporediti s djelova- 
njem španjolskih misionara koji su, počevši od XVI. stoljeća, morali 
pokrštavati sve španjolske doseljenike u Novi svijet zajedno s indijan- 
skim masama, udarajući tako temelje današnjoj Latinskoj Americi. 


Industrijalizacija i urbanizacija 


Sama riječ industrijalizacija nedovoljna je da bi se opisale promjene 
kroz koje je prošao materijalni život u Sjedinjenim Američkim Drža- 
vama od 1880. godine do danas. Za tih gotovo stotinu godina, jedna 
prvenstveno poljoprivredna zemlja postala je industrijska, kao što 
pokazuju dolje navedene brojke. Te promjene ne bi bile moguće da 
nije bilo ogromnog rasta gradova. 


A. Vrijednost poljoprivrednih i industrijskih proizvoda 
(u milijardama dolara): 


1880. 1899. 1909. 
Poljoprivredni 2,4 4,7 8,5 
Industrijski 9,3 11,4 20,6 


B. Seosko stanovništvo (u milijunima osoba i postocima); 


1880. 1889. 1909. 1919. 
Seosko stanovništvo 32,9 39,3 41,6 44,6 
Postotak 65 51,7 45,3 36,4 

Ovdje nećemo detaljno pratiti tu izvanrednu promjenu, te navoditi 
brojke i mjerila. Neophodni se podaci mogu pronaći u ekonomskim 
i geografskim knjigama. Povijesno gledano, zanimljivo je istaći da je 
do početnog razvoja industrije, kao i u Engleskoj, došlo zamahom 
tekstilne industrije u Novoj Engleskoj te da se, kao i u mnogim 
evropskim zemljama, definitivan početak dogodio istovremeno 
s boomom željeznice, od 1865. do krizne 1873. godine. 

Važno je pokazati: a) veličinu američkog uspjeha koji neprestano 
utječe na geografiju vlastitog prostora (usporedi nedavni uzlet »Dubo- 
kog Juga«, »The Deep South«, na obalama Meksičkog zaljeva); b) 
novinu izvjesnih uspjeha koji navješćuju »život budućnosti«; c) važ- 
nost dolaska evropske radne snage: Amerika nije sama izgradila ni 
Zapad niti industriju i divovske gradove; d) prilagodbe kapitalizma 
u neprekidnom sukobu sa samim sobom (pitanje koje ćemo obraditi 
u sljedećem poglavlju) e) kako se izvanredan ljudski i materijalni 
priljev utopio u toj drevnoj civilizaciji koja se neprimjereno zove: the 
american way of life. 

Ali zaustavimo se zasad samo na dva posljednja od tih opširnih 
pitanja. 

Sve do 1880. godine Sjedinjene su Države primale engleske i škot- 
ske doseljenike — svoje prve stanovnike evropskog porijekla; zatim 
stižu Nijemci i Irci koji pomalo deangliziraju pa čak i deprotestantizi- 
raju američko stanovništvo. No, kad između 1880. i 1914. godine 
Amerika bude primila oko 25 milijuna Slavena i Mediteranaca, veći- 
nom katolika, njome još uvijek čvrsto vlada engleska kultura i prote- 
stantizam. 

Veliku većinu tih posljednjih doseljenika neće u svoja njedra primiti 
Zapad već urbani i industrijski Istok; oni će ga izmijeniti, ne doduše iz 
korijena poput talijanskih doseljenika što su preplavili argentinske 
gradove i sela otprilike u to isto vrijeme oko godine 1880. Ta razlika 
ne čudi. Sjedinjene Države koje primaju doseljenike imaju gradove, 
razvijenu industriju i posjeduju izuzetnu moć preodgajanja i uvjerava- 
nja. Doseljenici su se brzo i efikasno asimilirali. 

»Pogledajte nasumce odabranu grupu Amerikanaca (1956): njome 
nikako ne prevladavaju nordijski tipovi, prije biste pomislili da su 
rodom iz Napulja ili Beča nego iz Londona ili Hamburga: no ipak, to 
su pravi Amerikanci, koji se ponašaju i reagiraju kao takvi. S te točke 
gledišta, mehanizam asimilacije funkcionira« (Andre Siegfried). 

Pobjeđuju istodobno jezik, the american way of life, i za doseljenika 
izuzetno privlačan Novi svijet. On je sam, ili gotovo sam protiv sviju. 
Osim toga, Sjedinjene su Države takozvanim zakonima kvota 
(1921-1924) gotovo zatvorile vrata. Ubuduće, dolazak novih uselje- 

nika neće predstavljati ništa u tom ljudskom moru, usprkos senzaci- 
onalnim uspjesima nekolicine njih na znanstvenom polju. 

Danas, spomena je vrijedna jedino doseljenička masa iz Meksika 
i Portorika na jugu a na Sjeveru doseljenika iz frankofone Kanade čija 
se izgubljena djeca mogu pronaći u Detroitu, Bostonu, pa čak i New 
Yorku. No ta su doseljavanja tek potočić. New York je nesumnjivo 
najveći »portorikanski« grad, no isto tako možemo reći i da je Pariz 
veliki sjevernoafrički grad iz istih razloga: svim je velikim gradovima 
potrebna bijedna nekvalificirana radna snaga sa samog društvenog 
dna. Ako je ne mogu naći kod sebe, traže je drugdje. 

Američka je industrija u pridošlicama dobila svoju jeftinu radnu 
snagu koja je omogućila njen zamah i cvat. Također su te pridošlice 
postale njeni siromasi i proleteri u ogromnim gradovima čiji je nedo- 
stižni prototip New York. Bez prekida traje izuzetno snažna urbaniza- 
cija: zapravo čitava je atlantska obala od Bostona do Washingtona 
danas jedan jedini grad — Megalopolis, po riječima jednog geografa: tu 
i tamo možete naići na drvo, poneko obrađeno polje, te predgrađa što 
se neprimjetno nastavljaju jedna na druga. Tako se Sveučilište u Prin- 
cetonu uzdiže usred jednog takvog travnatog i šumovitog rezervata 
između njujorške i filadelfijske aglomeracije: tek trenutak nepažnje 
i sveučilište bi progutala znana čudovišta iz susjedstva. 

Ipak je američka civilizacija izdržala, usprkos čudesnim promje- 
nama i masovnim dolascima novih ljudi. Sve je upila u sebe: strojeve, 
radionice, čudesan razvoj »tercijarnog sektora«, mnoštvo automobila, 
sve ono čega je današnji evropski način života tek približna slika, sve 
— pa čak i dolazak doseljenika neprotestantske vjeroispovjesti. 


e Američka je civilizacija stvorena kroz tri etape: na obalama Atlant- 
skog oceana, od Atlantika do Pacifika i naposljetku »vertikalno« industri- 
jalizacijom. Najvjerojatnije je druga etapa, protekla u znaku Divljeg 
zapada i novog protestantizma utvrdila jednom zauvijek osnovne elemente 
the american way of life: poštovanje jedinke, krajnje pojednostavljenu 
religiju, silovito okrenuta prema dobrim djelima (međusobna ispomoć, 
zajednički pjev, društvene dužnosti...), primat engleskog jezika pred 
kojim se svi brišu. 


Možemo li takvo društvo proglasiti religioznim? Da, gotovo 100%, 
ponavljaju ispitivanja javnog mnijenja. Još je 1782. godine (dakle 
u samim počecima Amerike) Benjamin Franklin rekao: »Ateizam je 
nepoznat u Sjedinjenim Državama, a nevjerovanje rijetko i potajno.« 
Čak je i danas službeni jezik u cijelosti u znaku Boga. Svaki se 
američki vanjskopolitički potez rado smatra »križarskim pohodom«, 
neovisno o tome da li ga vodi Woodrow Wilson ili general Eisenho- 

wer. Isto tako, gotovo su sve društvene razlike izražene i kroz vjeru. 
Na dnu ljestvice nalaze se narodne, nekoć vrlo siromašne baptističke 
zajednice; malo više stoji zasigurno svijet metodista; dok vrh zauzima 
profinjena, liturgijski pompozna sekta episkopalaca (tj. onih koji 
imaju biskupe), podrijeklom iz Anglikanske crkve. Prema riječima 
jednog povjesničara to je crkva skorojevića, »služba za stjecanje 
plemstvac. 

A zapravo, jednom je Amerikancu sasvim svejedno kako zamišlja 
svoju vjeru! Jer je religiozno društvo tolerantno, pluralističko i podije- 
ljeno u raznovrsne sekte, i unutar njega postoji samo jedna Crkva, 
u pravom smislu riječi: Katolička. Stoga se ne treba začuditi što su 
članovi jedne jedine obitelji pripadnici nekoliko »sekti«, jer svatko je 
slobodan da vjeruje u ono što hoće pod jednim jedinim uvjetom: da 
vjeruje. U Bostonu postoji jedna arhitektonski ultramoderna crkvica. 
Na ulazu stoji natpis koji kaže da se u tom svetom mjestu ne slavi niti 
jedan kult posebno, već da je ono posvećeno svim vjernicima svijeta, 
bez obzira na vjeroispovjest. Jedino svjetlo u polumraku: velika ploča 
nalik na oltar obasjana svjetlom što dolazi iz krovnog otvora: do tog 
svjetlosnog pokrova vodi veliki zastor od komadića venecijanskog 
stakla što podsjeća na Calderove »mobile« . 

Čudesna trpeljivost, pomislio bi Evropljanin, kad ne bi znao da se 
zapadnjački laicizam i ateizam, a naročito francuski model laicizma 
u upravi i obrazovanju, slabo upražnjavaju, tj. da su u Americi 
nezamislivi. Nasuprot tome, u modi je izvjesni oblik areligije, raciona- 
lizma, istovjetan onome koji se proširio Evropom nakon Darwinovog 
»Podrijetla vrsta« (1859) ili Renanovog »Života Isusovog« (1865). Taj 
se racionalizam može uočiti i u porastu sve neodređenijeg deizma. 

Za kulturnu koheziju Amerike važno je to da se a priori teška 
prepreka koju je predstavljalo katoličanstvo doseljenika na čelu 
s Ircima, zatim Nijemcima, Talijanima, Slavenima i Meksikancima 
naposljetku uspješno prilagodilo američkom načinu života i svim 
njegovim okvirima. Odlučnu ulogu u tome odigrala je prva katolička 
masa, Irci. 

U svakom slučaju, premda očuvavši svoju poziciju jedinstvene 
crkve širom svijeta i hijerarhiju, Katolička je crkva bez pogovora 
prihvatila odvajanje od Države, za razliku od svog stava u zemljama 
gdje je većinska religija, te punom se snagom angažirala u okvirima 
američkog nacionalizma te konačno, u skladu s poticajima američkog 
života, pristala da naglasi važnost milosrđa. Jedna izjava među mno- 
gima, jasno to pokazuje. Riječi su to jednog američkog nadbiskupa: 
»Jedan častan glas i ispravka nepravdi u društvenim odnosima više su 
na slavu Bogu i spas duše nego noćna bičevanja ili hodočašća u Santi- 
ago de Compostella.« 


26. Civilizacije kroz povijest 401 


Poput protestantskih sekti i Katolička se crkva, koja danas broji 30 
milijuna vjernika, uspjela organizirati, osnovati udruženja, škole, 
sveučilišta i, za razliku od protestantske crkve, polučila vidne uspjehe 
na polju evangelizacije gradskog proletarijata. 


Možda taj relativni neuspjeh protestantske crkve u gradovima 
proistječe iz njenog uspjeha na selu u XIX. stoljeću te zbog toga što se 
obogatila, postala malograđanska i izgubila žar (usprkos današnjem 
preporodu). Jer vjerničku te, šire, čitavu kulturnu Ameriku nepre- 
stano ugrožava svakodnevno bogaćenje vjernika i njihov ulazak u gra- 
đansku društvenu klasu. 


Taj je religiozni vid samo jedno od objašnjenja velike koherencije 
američke civilizacije. Postoje i druga, kao što je to nesumnjiva moć 
njenog životnog uspona, privlačnost društva gdje klasnu granicu pred- 
stavlja samo novac i gdje su se, barem do nedavno, putevi prema 
bogatstvu činili širom otvoreni. Za evropskog doseljenika prihvaćanje 
tih društvenih pravila znači raskid sa starim evropskim kategorijama, 
buđenje nade. 

To je liberalni aspekt civilizacije, inače pune prinude, koja nipošto 
ne dopušta jedinki da izmakne prešutnim pravilima the american way 
of life. Premda joj se doseljenik sam teško prilagođava i ponekad 
osjeća nostalgiju, njegova će se djeca silno željeti utopiti u američkoj 
masi. Svi sociolozi ističu želju doseljeničke djece da izbrišu tragove 
svog podrijetla. 

Naposljetku, najvažniju ulogu u tom procesu odigralo je obilje 
američkih »dobrih prilika«: granica, zatim industrijalizacija i rast 
velikih gradova tj. tolikih mogućnosti bogaćenja što olakšava asimila- 
ciju. Velik je put prevalio prgavi Irac prve generacije oko 1830. godine 
iz kakvog ćumeza ili »kućerine« do »čipkastih zastora« druge ili treće 
generacije. Tako je neprestani uspon američkog bogatstva osigurao 
trajni utjecaj prve američke civilizacije na nove ljudske valove što su 
zapljusnuli kontinent. 

Iako se ta prva civilizacija prijevremeno i silom odvojila od svojih 
engleskih izvora, ona je u osnovi ostala više anglosaksonska nego 
istinski evropska. Kontinentalna je Evropa oduvijek bila mješavina 
sredozemne i nordijske tradicije. »Takvo međusobno tumačenje dviju 
civilizacija nedostaje Sjedinjenim Državama, jer je anglosaksonska 
privlačna snaga sve upila« (Andrć Siegfried). A to je utoliko žalosnije 
što igrom sudbine ostatak kontinenta (izuzmemo li anglofonu 
Kanadu) predstavlja strogo latinski svijet, prvenstveno hispanofoni 
i luzofoni, pod jakim utjecajem talijanskog doseljeničkog stanov- 
ništva. Činjenica je da se dvije Amerike slabo razumiju, a i kako bi se 
razumjele. To je drama ovog trenutka. 

TREĆE POGLAVLJE 


SJENE I POTEŠKOĆE: OD JUČER DO 
DANAS 


Do sada smo govorili o dobrim prilikama, o uspjesima. A zapravo 
nije nedostajalo ni poteškoća ni nezgoda. Čini se da se one u današnje 
vrijeme gomilaju, množe svakim prelaskom uzastopnih graničnih 
godinax; 1880, 1929. i možda 1953. No, lako moguće da se i tu radi 
o varci. Pogledamo li izbliza, u svakoj je kolektivnoj stvarnosti 
moguće otkriti poteškoće svojstvene samom životu. Osim toga, sreća 
se i nesreća u dimenzijama jedne ogromne civilizacije ne mogu ni 
jasno ni do kraja razlučiti. Svaka poteškoća iziskuje napor, traži 
protuudarac, mijenja predznak. Nezgoda je upozorenje i iskušenje. 
No, vrlo je rijetko u stanju zapečatiti sudbinu cjeline. Predobro poznat 
stih Heinricha Heinea »Novo će ti proljeće vratiti ono što ti je oduzela 
zima« — vrijedi često za jedinku, a još češće za narode. Sjedinjene su 
Američke Države imale poteškoća, prijete im krize, no njihovo zdrav- 
lje je još uvijek izvanredno, možda i bolje nego što same misle. 


Drevni košmar: 
crnačko pitanje ili neiskorjenjiva kolonija 


U američke se dobre prilike, uvukla, gotovo već od samog početka 
jedna neizbježna poteškoća: prisutnost afričkih crnaca, presađenih na 
američko tlo još u XVII. stoljeću zbog razvoja južnjačkih plantaža 
(plantaže duhana u Virginiji od 1615. godine, plantaže riže prvo 
u Carolini od 1695. godine, a potom u Georgiji, te plantaže pamuka 
u XIX. stoljeću, u svim državama jugozapadno od Virginije). 

© Za to su odgovorni povijest i geografija. 


Atlantska obala na kojoj su stvorene Sjedinjene Države niz je 
veoma sličnih klimatskih zona. New York koji, unatoč geografskoj 
širini Napulja, zbog hladne Labradorske struje ima moskovsku klimu, 
jednu je noć putovanja željeznicom udaljen od tropskih krajeva i egzo- 
tičnih plodova. Na tom Jugu, ropstvo se uspostavilo gotovo prirodno, 
poput svojevrsnog proširenja antilske ekonomije, u punom cvatu 
u XVIII. stoljeću. Koriste ga kako Španjolci na Floridi, Francuzi 
u New Orleansu (još od 1795. godine zbog šećerne trske) tako 
i George Washington i Thomas Jefferson na svojim posjedima u Virgi- 
niji. 

Tako se u anglosaksonsku Ameriku uvukla živahna i netipična 
Afrika kojoj se više neće moći suprotstaviti ni sila, ni predrasude, ni 
ustupci. Napomenimo da ustav iz 1787. godine, premda liberalno 
intoniran, nije ukinuo ropstvo. Predviđao je jedino ukidanje trgovine 
crnim robljem za dvadeset godina i ona je uistinu ukinuta 1807. 
godine. 

No, premda se crnci otad, barem legalno, više ne uvoze (krijumča- 
renje će još dugo potrajati), podiže ih se na veliko poput stoke. Zamah 
proizvodnje pamuka u XIX. stoljeću, čak je pogoršao položaj crnaca. 
Nekoć su robovi živjeli u kući gospodara; sada u velikim stadima kao 
na drevnim rimskim gazdinstvima. Iznad bijednih obojenih radnika, 
gostoljubivo i kultivirano društvo bijelaca čini moćno kolonijalno 
plemstvo. »Čiča Tomina koliba«, roman Harriet Beecher Stowe koji 
je opisao crnačku bijedu, izazvao je na Sjeveru 1852. godine revoluciju 
u osjećajima. Jedan drugi, gotovo suvremeni roman »Prohujalo s viho- 
rom« (1936) spisateljice Margaret Mitchell, opisuje pak ugode i dra- 
žest južnjačkog života, no riječ je prvenstveno o slobodnom životu 
bijelih zemljoposjednika. Unutar tog istog vanjskog okvira južnjačkog 
života, sjetnog prisjećanja davnih civiliziranih dana, lovova, razgovora 
uz kukuruznu žestu moonshine, odvija se složena i napregnuta Faulk- 
nerova proza. Dvostruka istina, bjelačka i crnačka, a nesumnjivo 
dvostruka laž. 

Ukratko, dok su Indijanci koje su prve kolonizirali iščezli u borbi 
s Evropljanima, pa ih danas možemo pronaći samo kao predstavnike 
iščezle rase u rezervatima, crnci su se pokazali, i protiv svoje volje, 
žilavim protivnicima. Tako u Sjedinjenim Državama postoji kolonija 
koja se, usprkos svim službenim mjerama nije istinski emancipirala, 
etnička manjina čija se važnost i prisutnost održavaju pred svim 
i usprkos svemu. 

e Sredinom XIX. stoljeća, pitanje ukidanja ili održanja ropstva izaziva 
vihor građanskog rata (1861—1865), ali to je tek jedan vid mnogostrukog 
i bratoubilačkog sukoba što je podijelio i suprotstavio Južne i Sjeverne 
Države. 


1. Sjever je industrijski i zalaže se za visoke carinske dažbine, dok 
Jugu, proizvođaču pamuka, više odgovara kupovina kvalitetnijih 
evropskih proizvoda te zahtijeva slobodan uvoz. 

2. Politički vid sukoba: borba za vlast dviju stranaka, Republikan- 
ske i Demokratske. Demokrati su prvenstveno južnjaci a republikanci 
sjevernjaci. 

3. Pitanje novih država što se osnivaju na Zapadu pojačava supar- 
ništvo: kome će se one prikloniti? 

4. Praktički gledano, kriza postavlja ozbiljan problem: da li se 
pojedinačne države, članice Unije mogu ili ne suprotstaviti ovim ili 
onim mjerama središnje vlasti Unije? Imaju li pravo iz nje istupiti, 
otcijepiti se? 

Svi se ti motivi suparništva kristaliziraju u žestokom neslaganju 
dvaju protivnika u pitanju ukidanja ropstva. Rat započinje južnjačkim 
napadom na Fort Sumter 12. travnja 1861. godine; a završava kapitu- 
lacijom Juga 9. travnja 1865. godine, nakon užasnog građanskog rata. 
18. prosinca 1865. godine, 13. amandmanom na ustav, ukinuto je 
ropstvo. Mjera se odnosila na gotovo 5 milijuna crnaca (4,800.000 
crnaca prema 33 milijuna bijelaca, godine 1870) ili 12,7% ukupnog 
stanovništva. Taj će postotak zatim 1880. godine porasti na 13,1% 
a potom će se slijed priljeva evropskog stanovništva redovito smanji- 
vati sve do 10% 1920. godine; i na toj će se brojci, izgleda, zaustaviti 
duže vrijeme. 

Mnoštvo svakodnevnih detalja lako bi pokazalo da su politički 
ustupci crncima bili uzaludni. Premda su dobili politička prava, crnci 
su ipak zadržali »podređeno mjesto«. Prije 1914. godine nisu ni 
napuštali Jug (gdje se ta podređenost spontano održavala navikama 
i tradicijom), a u industrijalizaciji koja počinje oko 1880. godine, igrali 
su osrednju ulogu teških fizičkih radnika, dok su primamljivija radna 
mjesta bila rezervirana za »malog bijelog čovjeka«. Tek u vrijeme 
prvog svjetskog rata crnci u značajnijem broju sele na Sjever, 
u crnačku njujoršku četvrt Harlem, u Chicago gdje zauzimaju »crni 
pojas«, u Detroit... 


© Crnačka je manjina pratila i uklopila se u ekonomski uzlet Amerike. 
Danas ona ima svoje bogataše, pa i skorojeviće, sveučilišta, muzičare, 
pjesnike, pisce i crkve. No istinska joj jednakost izmiče. 

»Kao i obično«, piše 1956. godine Andrć Siegfried, »sustavna bi nas 
volja za optimizmom mogla navesti da povjerujemo kako je problem 
razriješen, i mnogi su se evropski posjetioci prevarili. No, istina je da 
tradicionalna društvena izopćenost crnaca opstaje kako na Sjeveru, uz 
neke olakšice, tako i na Jugu, bez ikakvih olakšica. Nema sumnje da 
na Istoku i Srednjem zapadu sve češće možemo vidjeti crnce koji 
uistinu žive pomiješani s bijelcima. Može se desiti da nekog istaknutog 
čovjeka crne boje kože pozovu na večeru ili domjenak, a sve će 
brojniji biti predstavnici do jučer progonjene rase, koji će bez predra- 
suda biti primljeni na izborna radna mjesta u upravi. No, daleko od 
toga da bi barijera uskoro pala ili se osjetno smanjila. Američki crnac 
sebe smatra Amerikancem i želi da ga takvim, neovisno o njegovoj 
rasi, smatraju i ostali, no za bijelce on i dalje ostaje »američki crnac« 
što je poprilična razlika. Čini se da je boja kože nepremostiva pre- 
preka potpunoj asimilaciji.« 

Zapravo, crnačko se pitanje rješava očajnički sporo kao što se sporo 
odvijaju, kad se odvijaju, kulturne promjene. Predrasude, antipatije 
i nepopustljivost (vidi Faulknerove romane) potječu mnogo više iz 
prošlosti nego sadašnjosti. Segregacija, linčovanja (veoma rijetka), 
prikrivena ili otvorena neprijateljstva jača su od pokreta koji se protiv 
njih bore. No, ipak su ti pokreti započeli. Školski incident u Little 
Rocku, kad je savezna vlada konačno pobijedila (bjelačke škole, 
podržane od guvernera države Arkansas, odbijale su primiti crnačku 
djecu, na što ih je obavezivao nedavni savezni zakon), pokazuje 
u kojem će se pravcu odvijati budućnost, usprkos tome što se valja 
pribojavati siline problema segregacije. No, budućnost sporo pristiže 
i jedini zalog da će do rješenja doći mirnim putem jest začuđujuće 
strpljenje i politička odanost crnačke rase. 

Na kraju: možemo li o crnačkom problemu govoriti kao o nesreći, 
kako Amerike u cjelini tako i njenog simpatičnog i strpljivog crnačkog 
stanovništva? Sigurno ne, jer se američki humanizam našao pred 
teškoćom koju treba savladati i prema kojoj će sam sebe suditi i uzdići. 
Sigurno ne, jer je ta Afrika Sjedinjenim Državama donijela u miraz 
nešto posebno i izvorno što se okupilo u američku civilizaciju (a 
naročito u njenu glazbu). S druge strane, ta je radišna Afrika, uhva- 
ćena u mrežu američke zajednice i civilizacije, materijalno i intelektu- 
alno najrazvijenija crnačka zajednica svijeta. Vrijeme radi u njenu 
korist i, ne razriješi li se vremenom, ta će teška unutrašnja proturječ- 
nost američkog života predstavljati stalan izvor intelektualne 
i moralne nelagode, što nitko ne želi u dubini svog srca. Amerika 
mora iznaći i usvojiti sretno rješenje. 

Kapitalizam: 
od trustova do državnog intervencionizma i oligopolije 


Sreća ili nesreća, teško ćemo prosuditi ispitujući ovaj put povijest 
kapitalizma u Sjedinjenim Državama. Koliko je koristio, toliko je 
i škodio civilizaciji koja nosi njegov neizbrisiv pečat (i obratno). 

Tom je slobodnom demokracijom kakvom sebe smatra Amerika 
vladao 1 još uvijek vlada novac. Poslovno je carstvo očigledna, otvo- 
reno priznata činjenica; dovoljno je samo baciti pogled na divovske 
buildings na Manhattanu. No, taj je kapitalizam, ta katkad i preslo- = 
bodna igra ponude i potražnje potakla materijalni razvoj bez premca 
u svjetskim razmjerima i koji svaka zemlja, neovisno o političkom 
uređenju, nastoji oponašati i dostići. Naposljetku, sam je američki 
idealizam, čiju krepkost i čestu potpunu nesebičnost ne možemo 
zanijekati, dijelom odgovor na to materijalno nadiranje poslova, bijeg 
i protuudarac. Cesto je američki kapitalizam imao nečistu savjest. 

Osim toga, nije li na djelu humanizacija kapitalizma, pod pritiskom 
pragmatičnog i nerevolucionarnog društva, nesumnjivo prebogatog da 
bi bilo subverzivno poput Evrope prije 1914. godine ili prije 1848. 
godine? 

Ta sve do 1880. godine — kako smo vidjeli — poljoprivredna zemlja 
odjednom prolazi kroz najčudesniju preobrazbu i kao da se čudi 
iznenadnom prelasku u bogato i moćno industrijsko društvo. Evropa 
šestorice, nastala osnutkom Zajedničkog tržišta, uči što znači živ 
materijalni razvoj. Toj plimi ništa nije izmaklo u Evropi. I upravo je 
u toj današnjoj Evropi pragmatički socijalizam u uzletu. Tako se 
i u Americi kapitalizam razvijao prilagođavajući se, praveći sve broj- 
nije ustupke i — mogli bismo reći — dijeleći svoj uspjeh. Jako se 
mijenjao od trustova s kraja XIX. stoljeća do dva ili tri ogromna 
poduzeća koja dominiraju unutrašnjim tržištem (oligopolija). 

Jasno, taj je razvijeni, zakočeni ili iskrivljeni kapitalizam što se 
mijenja i dalje pokretač ne samo materijalnog života već i američke 
civilizacije i politike. Mijenjajući se on ih je promijenio, što je uzrok 
sadašnje trajne krize američke civilizacije. 


© Kako bismo shvatili tu evoluciju, moramo se za trenutak vratiti 
u doba trustova (trust: povjerenje; trustee: punomoćnik). 


Pod trustom se pravno govoreći podrazumijeva zajednica dioničara 
koji posjeduju dionice različitih poduzeća i ovlašćuju trustees da ih 
zastupaju. Tako grupa trustees u stvari udružuje društva koja se prema 
vlastitim propisima ne bi imala pravo udružiti se. Time je izigran 
zakon. Neki od tih trustova udružuju srodne, komplementarne 

poslovne djelatnosti i radi li se slučajno o moćnim udruženjima, 
sasvim je prirodno da ona žele monopol, premda ga teško ostvaruju 
zbog veličine Sjedinjenih Država. Jednu je takvu operaciju uspješno 
izveo John Rockefeller (1839-1937). Počela je 1870. godine, osnut- 
kom Standard Oila (u Ohiu), a završila godine 1879. stvaranjem 
Standard trusta: taj je trust prelazio stroge poslovne granice, jer je pod 
sobom imao niz poduzeća koja su se bavila kako vađenjem, transpor- 
tom i preradom nafte tako i njenom prodajom (prije svega izvozom), 
ubrzo povezanom sa snažnim uzletom automobilske industrije. 

United States Steel Corporation, osnovan 1879. godine, nesumnjivo 
je trust ili točnije veoma veliko poduzeće. John Rockefeller je povu- 
kavši se iz Standardovih poslova, no ne iz špekulacija, nakon što je, 
zahvaljujući nepostojanju porezne kontrole, zgrnuo ogromno bogat- 
stvo (koje će kasnije biti uvelike upotrijebljeno u dobrotvorne svrhe), 
kupio nalazišta željeza kod jezera Superior. Zapravo, dobio ih je kao 
naplatu svojih potraživanja kod nesolventnih klijenata. Nešto kasnije 
dao je potajno sagraditi flotu teretnih brodova za transport rude po 
Velikim jezerima. Potom se više silom nego milom nagodio s kraljem 
čelika« Andrewom Carnegiem (1835—1919), vlasnikom velikih čeli- 
čana u Pittsburghu. Uz pomoć bankara Pierponta Morgana osnovan je 
gigant, U.S.Steel Corporation, kojemu je, rekli bismo, »povjereno« 
60% američke proizvodnje čelika. Naposljetku je povučen posljednji 
potez: u trenutku pojavljivanja dionica grupe na Burzi, Pierpont 
Morgan udvostručuje kapital, dakle njihovu vrijednost. Pravilna špe- 
kulacija o strelovitom usponu poslova. 

Te operacije i mnoge slične (koje se često navode u vezi s borbom 
željezničkih kompanija) definiraju jednu tehniku i raspoloženje: surov 
kapitalizam bez grižnje savjesti, nalik politici u Machiavellievo doba. 
Zapravo, na izvjestan se način Rockefeller, Carnegie i Pierpont 
Morgan ne razlikuju mnogo od odlučnih renesansnih kneževa. 

Taj skok poslova trebalo bi smjestiti u razdoblje od kalifornijske 
zlatne groznice 1849. ili još bolje od 1865. godine (nakon južnjačke 
kapitulacije u Appomatoxu) do početka XX. stoljeća. Ti su kneževi 
tvrdih ili pitomih lica, ovisno o slučaju, silom željeli »svoju« Ameriku. 
Lomili i rušili prepreke, gotovo otvoreno podmićivali gdje je bilo 
potrebno. Jedan od njih piše: »Trebate li platiti za pravedno rješenje, 
onda je posve dopušteno i ispravno to učiniti. Kad jedan čovjek može 
učiniti veliko zlo i samo potkupljen brzo djeluje, a vrijeme je novac, 
tad je obaveza preduhitriti i potkupiti suca.x Cilj opravdava sredstva; 
pravedno je ono što nama odgovara... 

To je doba velikih ekonomskih uspjeha, željeznica, zlatne groznice, 
naseljevanja Zapada, novih ljudi, skorojevića koji dokazuju umiru- 
jući, premda ne uvijek točan, mit o self made man-u... To su godine 

nesvjesno ciničnog kapitalizma. Ti se poslovni ljudi, usred svojih borbi 
i nagodbi ne gledaju našim očima. To su borci koje ne zanima mnogo 
način, već isključivo cilj kojem teže: veličina, racionalizacija tj. opće 
dobro, istina ostvareno kroz uspon osobne veličine, no nemaju li na to 
potpuno pravo jer su »najbolji borci«? 


e Ipak bilo bi pogrešno misliti da su ta djelovanja, ili propaganda koja 
će, pri kraju tog razdoblja, silom nastojati prikazati kao self made men sve 
uspješne poslovne ljude (tako, potpuno netočno, i jednog Pierpont Mor- 
gana) nailazila isključivo na odobravanje i lakovjernost. 


Baš naprotiv, stvorila se kod javnog mnijenja i čak među poslovnim 
ljudima živa bojazan od monopola ili mjera koje njemu vode. Veći- 
nom spontana, »organska« koncentracija poslova te dugoročni opora- 
vak nakon 1900. godine pogodovali su množenju trusts i monopola. 
Niču poput gljiva (od 1887. do 1897. godine 86; od 1898. do 1900. 149; 
od 1901. do 1903. godine 127). No, odmah počinje njihova međusobna 
borba: predsjednička je kampanja iz 1896. godine protekla u znaku 
pristalica (McKinley) i protivnika (Bryan) trustova. Zatim neki pre- 
ambiciozni trustovi propadaju sami, poput trusta trgovačke mornarice 
o kojem je sanjao Pierpont Morgan. 

Iznenadne i kratke krize u razdoblju od 1903. do 1907. godine, 
snažno utječu na javno mnijenje. I 1904. godine predsjednik Roose- 
velt raspušta uz burno odobravanje javnosti pravi trust željeznica. Te 
su mjere i kampanje dovele do antitrust zakona, takozvanog Claytono- 
vog zakona (1914), prema imenu demokrata, prijatelja predsjednika 
Wilsona. 

Mnogi su promatrači rekli da je bila riječ o pucnju u prazno te da je 
utopija pokušati pomoću jednog zakona zaustaviti kretanje snažne 
ekonomske koncentracije. To je priznao i američki socijalistički vođa 
Daniel de Leon: »Ljestve kojima se čovječanstvo uspelo do civilizacije 
predstavljaju razvoj metoda rada, sve moćnijih i moćnijih proizvodnih 
sredstava. Trust se nalazi na vrhu ljestvice, oko njega bjesni moderna 
društvena oluja. Srednja ga klasa želi slomiti i tako usporiti hod 
civilizacije. Proletarijat ga želi sačuvati, poboljšati i učiniti svima 
dostupnim.« 

To je vrlo jasno gledište: ne valja dirati u ono što predstavlja 
tehnički napredak, uspjeh i ponos Amerike, ali proces valja uljuditi i, 
ako je moguće, sudjelovati u napretku. Takvu je politiku u stanju 
voditi jedan jedini sudac, dovoljno moćan i dorastao zadatku: savezna 
država, jer trusts, zapravo, prelaze granice svake posebne države 
Unije i djeluju u nekoliko država istodobno. Jedino im je dorasla 
savezna država. No, trebalo je pričekati da ona poraste, ojača 

i nametne se kao punopravan sugovornik i da trustovi, ili ako hoćemo, 
krupni kapital, shvati kako mu je bolje poslovati samo s jednom vlašću 
koja će ga podržati, a čije će protivljenje moći uvažiti te čije će odluke 
sa zadovoljstvom ili nezadovoljstvom podnositi. Prisjetite se protivlje- 
nja predsjednika Kennedya povećanju cijena čelika 1962. godine. 


e Danas se, s oligopolijom, sindikatima, »kompenzacijskom moći« 
države, »u Americi stvara svojevrsni novi kapitalizam, veoma različit od 
tradicionalnog kapitalizma i u tom izmijenjenom obliku sposoban da se 
prilagodi uvjetima XX. stoljećac. 


Teško je pojmiti taj novi kapitalizam; pojavljuje se u raznim vido- 
vima i čitava se američka civilizacija izražava kroz njegov poredak 
i društvenu mrežu. I kako onda nabrojiti sve njegove elemente? 
Racionalizaciju koja je danas dosegla čuda automatizacije; serijsku 
proizvodnju za ogromno jedinstveno tržište i standardiziran ukus, pod 
utjecajem prodorne i svemoćne reklamne mašinerije; dodajmo još 
napasnu pojavu human relations i public relations u ogromnim podu- 
zećima, tih svojevrsnih ministarstava vanjskih i unutrašnjih poslova 
koja su tim kompanijama potrebna da ih opravdaju pred javnim 
mnijenjem, potrošačima te konačno i najprije pred vlastitim radni- 
cima. Postoji mnoštvo nezanemarivih detalja, no važna je ekonomska 
igra koja upravlja cjelinom. I prema tome važno je iznijeti svoja 
pravila, granice, uspjeh i pobjedonosno kretanje. Zato ispitajmo 
redom: nekadašnju ulogu tržišta u liberalnoj ekonomiji XIX. stoljeća, 
oligopoliju, sindikate, saveznu upravu. 

Tržište (naravno, slobodno tržište) je za liberalne ekonomiste regu- 
liralo i opravdavalo ekonomski život u cjelini. Ono je kroz sakro- 
sanktnu konkurenciju postavljalo sve i svakog na pravo mjesto. Prema 
kapitalističkoj predaji idealna je ekonomija ona koju u potpunosti 
pokreće konkurencija (dakle, ne postoji monopol) bez uplitanja 
države, gdje se ravnoteža uspostavlja sama od sebe, kroz igru ponude 
i potražnje i gdje su krize, nezaposlenost i inflacija nenormalne pojave 
protiv kojih se treba boriti. Da bi se objasnila nezaposlenost koja nije 
isključivo dvadesetostoljetna pojava, čak će i sindikati biti optuženi za 
nenormalne pritiske. 
~~ Kako bismo upotpunili tu drevnu sliku, ponovimo da se proizvod- 
nja uvijek smatra dobrobiti. Svako stvoreno dobro ubrzava zapravo 
razmjenu, prema zakonu tržišta koji je još 1803. godine formulirao 
Jean-Baptiste Say: »roba se razmjenjuje za robu«, dakle proizvesti 
proizvod znači raspolagati dodatnim novcem za razmjenu. Tako uče 
liberalni ekonomisti od Adama Smitha do Benthama, Ricarda, Jean- 
-Baptista Saya i velikog Arthura Marshalla. Ukratko, u tom konku- 

rencijskom »modelu« ekonomskog života, sve se samo od sebe ure- , 
đivalo, uključujući i sklonost k štednji ili ulaganju. Izmaknu li oni. 
slučajno kontroli, dovoljno je zaigrati na kartu kamata: namjerno ih 
povećati ili smanjiti. 

No, na izvjesnom su stupnju razvoja kapitalizma činjenice zanije- 
kale sva ta drevna, do besvijesti ponavljana i utuvljivana pravila: 
u XX. stoljeću glavno pravilo za široke, najrazvijenije sektore postaju 
monopoli, kriptomonopoli, oligopolija, te patvorine sakrosanktne 
konkurencije; upliće se država (sjetimo se samo New Deala te mnoš- 
tva petogodišnjih planova u drugim zemljama svijeta); i konačno, 
počevši od od 1929. godine, nastupaju dugotrajne krize S nezaposlenošću 
posvema normalni fenomeni ekonomskog i društvenog života. Otuda 

Aevolucionarna važnost Opće teorije (1936) engleskog ekonomista 
Johna Keynesa (1883-1946): ona označava prekid s liberalnom eko-- 
nomijom i njenim tradicionalnim konkurencijskim modelom. Ame- 
rika će je prihvatiti kao zakon i predskazanje nove ekonomije XX. 
stoljeća i njome se često nadahnjivati u svojim političkim akcijama. 

Oligopolija. Oligopolija, nesavršena konkurencija ili nepotpun 
monopol, nestaje kad nekoliko velikih prodavača »nastoji zadovoljiti 
potrebe gomile kupca«. U stvari, borba protiv trustova nije do kraja 
spriječila organsku i biološku koncentraciju poduzeća. U velikom 
broju privrednih grana, i to ne samo u Sjedinjenim Američkim Drža- 
vama, koncentracija je izvršena putem gigantskih poduzeća. Tako je 
prije 1939. godine u aluminijskoj industriji postojala jedna jedina 
divovska kompanija, Aluminium Company of America. Obično, 
nekoliko gigantskih poduzeća dijeli jednu privrednu granu: naprimjer, 
njih tri ili četiri proizvode duhan i cigarete. 

Ipak, u sjeni tih giganata opstaju i životare mala poduzeća, osuđena 
prije ili kasnije na propast. Ona su ostatak, nasljeđe iz prošlosti. Kao 
što se lako uključiti u industrijsku granu koja tek počinje te privlači 
kapital i rizik (nafta u doba Rockefellerove mladosti, ili automobilska 
industrija u vrijeme kad je počinjao Ford), tako se teško uključiti 
u stari sektor, gdje su vitalno važni iskustvo, veličina poduzeća, 
tehnički napredak i samofinanciranje; a tim su problemima dorasla 
samo povlaštena poduzeća. 


Istraživanja i statistike osim toga pokazuju da 200 poduzeća većih 
razmjera kontrolira gotovo polovinu bajoslovnog materijalnog bogat- 
stva Sjedinjenih Američkih Država. To su često depersonalizirana 
poduzeća, u posjedu anonimnih dioničara ili čak namještenika. U tim 
carstvima plaće su rukovodilaca i namještenika ogromne prema 
evropskim mjerilima, no u većini se slučajeva radi o fiksnim prima- 

njima. »Dobitak u pravom smislu riječi pripada samom poslu, čiji je 
jamac i čije širenje omogućava«, objašnjavao je Ford. 

Tako j je nastupio taj samosvojni kapitalizam i vladavina »giganta« 
kojima više ništa ne mogu antitrustni zakoni (vidjeli smo to 1948. 
godine na primjeru vladine akcije protiv tvornica Chesterfield, Lucky 
Strike i Camel). Na koncu, možda bi i mogli nešto da se radilo 
o jednom jedinom nosiocu monopola, a ne o njih 200! Potrebna bi bila 
korjenita reforma, revolucija, koja nikom ne pada na pamet. Oligopo- 
lija se neće usitniti u poduzeća malih dimenzija. 

Velika su mjesta čvrsto zauzeta mjesta. »U poslovnom plemstvu, 
rang vojvoda pripada predsjednicima General Motors, Standard Oil of 
New Yersey, Dupont de Nemours Chemical Society i United States Steel 
Corporation. Slijede prema točnom omjeru aktive njihovih poduzeća 
grofovi, baruni, vitezovi i štitonoše.« Oni će taj stečeni položaj 
očuvati: »Današnja će generacija Amerikanaca, ako preživi, i ubu- 
duće kupovati čelik, bakar, mjed, automobile, gume, sapun, sklopke, 
doručke, dimljenu slaninu, cigarete, viski, registarske blagajne 
i mrtvačke sanduke kod jedne ili druge od nekoliko tvrtki koje danas 
prodaju te predmete« (J. K. Galbraith). 

Naravno, kako se to često ističe, gigantska poduzeća imaju svojih 
prednosti; ona slijede i sjajno koriste tehnički napredak te za nisku 
cijenu prodaju kvalitetne proizvode... To postaje očigledno kad 
usporedimo grane koje su se, moderniziravši se, istodobno koncentri- 
rale (kao što je to naš nacrt pokazao) i grane koje su ostale izvan 
glavnog tijeka zbivanja, još uvijek na liniji XIX. stoljeća. Jer Sjedi- 
-njene su se Države izgrađivale barem na dvostrukom temelju: isto- 
-dobno i na starom i na novom kapitalizmu. Tako poljoprivreda 
u cjelini, tekstilna industrija i rudarstvo pripadaju starom kapitalizmu. 
Što će reći da su u tim granama poduzeća osrednje veličine ili sićušna 
kao u poljoprivredi: značajan će proizvođač pamuka iz Missouria na 
tržište dati 9000 bala: to je ogromna masa sama po sebi, ali zanema- 
riva u odnosu na cjelokupnu proizvodnju tj. bez ikakvog utjecaja na. 
cijenu. A upravo cijene upravljaju tim i drugim proizvođačima 
pamuka. Isto tako, postoji ogromna razlika između organizacije 
»petropola«, senzacionalno uspješnih američkih naftnih kompanija 
i arhaičnih 6000 ugljenokopa vjernih slabo plaćenoj rudarskoj radnoj 
snazi koja su tehnički mogla napredovati samo uz državnu pomoć. 

Tržište ipak igra svoju ulogu. Cijene, naravno, nikad ne čude velika 
poduzeća: ona ih unaprijed kontroliraju i vjerna »najčišćoj i najpošte- 
nijoj« konkurenciji, na njih utječu tek proračunavši utjecaj njihovog 
pada i porasta na konkurentske organizacije koje su u stanju da im 
uzvrate. Tako se cijene uglavljuju dovoljno visoko da jamče sigurnost 
i dobit giganata, a zahvaljujući upravo toj relativno visokoj prodajnoj ` 

f cijeni jos uvijek mogu opstati mala poduzeća, motati se i preživjeti 
u sjeni velikih. Time je izbjegnut rat cijena. te preostaje jedino 


blagostanja«. “Teško | je zamisliti značajniju reklamnu mašineriju u eko- 
nomiji oskudice. 

Ipak, dvije stotine giganata (izvan kontrole banaka čiju je moć 
uzdrmala kriza 1929. godine) nisu neosporni vladari, već dijele vlast. 
Organsko kretanje koje je, barem u nekim moderniziranim sektorima, 
usredotočilo prodaju u nekoliko ruku, isto tako je u nekoliko drugih 
ruku koncentriralo kupovinu. 

»Ekonomska moć« proizvođača se tako sudara s »kompenzacij- 
skom moći« kupaca i u toj dvostrukoj igri; prihod od monopola katkad 
ide jednima a katkad drugima: jedan veliki prodavač prodaje mnoštvo 
kupaca ili se, vrlo često, radi o jednom gigantu nasuprot drugom. 
Treba se, dakle, nagoditi. Zamislite da recimo prodavači čelika požele 
uglaviti »proizvoljne cijene« u Detroitu: teško bi im to pošlo za 
rukom, uzme li se u obzir važnost i moć njihove klijentele, automobil- 
ske industrije. 

Očigledno, oligopolija može igrati dvostruku ulogu: ulogu proda- 
vača i kupca te služiti se čas ekonomskom, čas kompenzacijskom moći 
ili objema istodobno. No, najčešće je riječ o sukobu i napetosti između 
tih dviju u pravilu odvojenih aktivnosti. 

Sindikati. Kompenzacija je naročito uočljiva na tržištu radne snage. 
Industrijski su giganti prisustvovali rastu gigantskog sindikata u svom 
sektoru. A sindikat se pokušava okoristiti monopolom i pravom. 
giganata da se miješaju u tržište cijena. Budući da giganti mogu 
utjecati na povećanje cijena, dovoljno je izvršiti pritisak za povećanje 

zarada i tako omogućiti radnicima da se okoriste povlasticama giga- 
nata. Riječ povlastica nije pretjerana: trebamo se samo prisjetiti da su 
izvjesni američki sindikati u stvari bogate kompanije, vlasnici ogrom- 
nih zgrada, značajnog kapitala pod upravom kraljevski plaćenog 
predsjednika sindikata i namještenika . 
` Nasuprot tome, tamo gdje se najnoviji kapitalizam nije još ustoličio, 
sindikati nisu u stanju izvršiti takav djelotvoran pritisak. Je li to razlog 
što se poljoprivreda nalazi izvan sindikalne mreže? 

" U svakom slučaju, klasični antagonizam između proizvođača i sindi- 
kata danas u Americi poprima vrlo osobit oblik, najčešće oblik 
udruženja čije troškove uglavnom snosi kupac. Industrijski su giganti; 
omogućili stvaranje društvenih giganata, a njihovi sukobi igraju ulogu 
regulatora zarada i cijena. 

Ipak, kako taj regulator može vrlo često pogriješiti, zaglaviti se ili 
zaškripati i kako svaka pogreška u zemlji giganata može imati gigant- 
ske posljedice, ulogu vrhovnog regulatora koji bdije nad radom stroja 

sve više i više preuzima država. Nužnost te istinske negacije liberalno- 
ekonomske tradicije od 1929. godine nitko više ne osporava. 

Po svemu sudeći, ekonomski je razvoj Sjedinjenih Američkih 
Država prisilio saveznu državu na pažljivo uplitanje i »kompenzacijsku 
moće. Nije riječ više o slijepom uplitanju države kao u slučaju antitru- 
stovskih mjera što.su uslijedile nakon Clayton Act iz 1914. godine, već 
o pomnoj analizi elemenata ekonomske situacije, predviđanju razvoja 
pomoću svih mogućnosti koje na tom polju pruža moderna ekonom- 
ska znanost te spremnosti da se u svakom trenutku djeluje u ovom ili 
onom sektoru, ovisno o tome da li se radi o smanjenju nezaposlenosti, 
stimulaciji proizvodnje ili sprečavanju inflacije... 

Razumljivo je stoga da je važnost savezne države rasla od New 
Deala na ovamo. Dok je Hoover imao samo 37 pomoćnika, Truman je 
raspolagao s 325 činovnika pod izravnim nadzorom i 1500 namješte- 
nika. Nekoć je Bijela kuća bila dovoljna za predsjednički posao. 
Danas se nasuprot njoj uzdiže Executive Office Building čije su nove 
prostorije već pretrpane. Malo-pomalo, moć se usredotočuje u Bijeloj 
kući i tlači cijelu zemlju. Značajna je birokracija uposlila vojsku 
kompetentnih tehničara koji ne potpadaju pod drevnu opačinu starog 
Spoils System zbog kojeg su se često nakon izbora mijenjali činovnici. 
Samo je postojanje nove stalne birokracije već revolucija. Predsjednik 
danas upravlja namještenicima obučenim da izvrše naredbe. 

Citav se ogromni sustav savezne uprave, organiziran u funkciji 
ključnih problema prema kojima se mora ili može usmjeriti ekono- 
mija, istodobno suočava s društvenim problemima. Da li je, premda 
ograničeno, upravljanje ekonomijom uopće zamislivo bez izvjesnog 
upravljanja društvom? 

Cim preuzme izvjesnu odgovornost u području ekonomske organi- 
zacije, država postaje odgovorna i za društvenu nepravdu. Ona ne 
može zanemariti Amerikance koji nisu organizirani, koji žive izvan ili 
na rubu sindikata i čine dvomilijunski proletarijat parija. Treba li 
utvrditi minimalna primanja? Treba li se okrenuti sustavu socijalne 
zaštite na evropski način? 

To bi značilo uvesti socijalnu politiku u ekonomiju blagostanja, 
koja je premda uspjevši samostalno razriješiti mnoštvo starih pro- 
blema, stvorila i mnoštvo novih. I ponovo zanijekati divlji, individuali- 
stički karakter američke civilizacije koja kod čovjeka prvenstveno 
poštuje sposobnost da »uspije« vlastitim snagama. Svaki građanin 
Sjedinjenih Američkih Država spontano se protivi uplitanju države 
u organizaciju društva. No, je li to danas moguće izbjeći? 

Kako bismo ilustrirali teškoću i nužnost izbora, navedimo razmi- 
šljanja sovjetskih izbjeglica u SAD odmah nakon drugog svjetskog 
rata, koja je prikupio jedan sociolog ispitujući ih o njihovim prvim 

utiscima. Premda svi jednoglasno priznaju da im se materijalno stanje 
poboljšalo, svi jednoglasno žale za besplatnom zdravstvenom pomoći 
te još više za jednakošću pred bolešću koju su upoznali u Sovjetskom 
Savezu prije odlaska. Cak i Francuz otkriva s druge strane Atlantika 
da je, bez obzira na bogatstvo Amerike, francuski sustav socijalne 
zaštite bogat u odnosu na američki. Mladi je sveučilišni profesor na 
jednom poznatom američkom sveučilištu iznenada obolio od neizlje- 
čive bolesti. Ne može više predavati. Što će se s njim desiti, kažu vam, 
zaboravio se osigurati? Uskoro će na cestu, on i njegova obitelj... 

Mnogo odgovornih ljudi smatra da je američka socijalna politika 
poželjna i neizbježna. Istovremeno, promjena javnog mnijenja pogo- 
duje stvaranju svijesti o problemu. Unatoč tome što kažu zainteresi- 
rane strane, državni porezi se više ne čine nepravednom kaznom na 
štetu snažnih i spretnih stvaralaca bogatstva u korist nesposobnih ili 
lijenih. Od New Deala savezna se uprava pokazala »važnim«, svakako 
nužnim dobročiniteljem. 

Ta ogromna promjena sve više dovodi do mijenjanja i smanjivanja 
uloge saveznih država, bivših autonomnih republika. A možda će 
i duboko izmijeniti strukturu američkog društva i civilizacije. Utoliko 
dublje što upravo danas Sjedinjene Države kao nacija preispituju 
svijest o svojim zadacima, ulozi i odgovornosti u svijetu. 


Sjedinjene Američke Države i svijet 


Sjedinjene se Američke Države, raskrstivši s dugom tradicijom 
izolacionizma, upravo susreću sa svijetom. Svijet im se ukazuje kao 
niz novih, većinom neugodnih problema, kojih bi se najradije odrekle. 
No, sama ih njihova moć neraskidivo veže s ostatkom zemaljske 
kugle. Nisu više slobodne birati, jer svijet je postao premalen i svaki 
njihov pokret, htjele one ili ne htjele, ima posljedice za čitav svijet. 


e Nikada se točno neće moći odrediti do koje je granice izolacionizam 
bio jedno od osnovnih obilježja Sjedinjenih Američkih Država. 


On je djelomično plod osjećaja, jasnog od prvih dana nezavisnosti, 
da je došlo do osnutka novog svijeta, sasvim različitog i boljeg od 
drevne Evrope. »Pobuna protiv roditelja«, glasila bi dijagnoza psiho- 
analitičara. Taj se svijet rodio također spontano, iz samosvojne, 
nezavisne prošlosti, stvorene u beskraju novog kontinenta i sigurnosti 
koju to pruža. 

Amerika se, u stvari, mogla nesmetano baviti isključivo vlastitim 
problemima, brinuti se za vlastito blagostanje, podići kineski zid 

carinskih barijera i ne bojeći se prijetnje susjeda graditi bez ustezanja 
i grižnje savjesti vlastitu kuću; njena su teritorijalna osvajanja bila 
širenje dok su pomorska osvajanja drugih zemalja grozni kolonijalni 
pothvati. U XIX. stoljeću osjeća se vezanom samo za ostatak američ- 
kog kontinenta: tu će solidarnost 1832. godine izraziti Monroeva 
doktrina: Amerika Amerikancima. Ta je poruka, jer radi se o poruci 
predsjednika SAD, također potvrda nezanimanja Sjedinjenih Država 
za prilike u Evropi. Na dobre i loše strane Monroeve doktrine često će 
se pozivati. 

Ali se na svijet drugih ne može zaboraviti: postoje trgovina, uvoz, 
izvoz, diplomatski odnosi. Ratnički nagoni čak odvode 1898. godine 
Amerikance u Puerto Rico gdje su ostali do dana današnjeg, na Kubu 
s koje su otišli, na daleke Filipine s kojih se još nisu povukli, usprkos 
iznuđenoj nezavisnosti otočja. Također je taj svijet dolazio k njima 
u povorkama evropskih, japanskih i kineskih doseljenika. I okusio 
prirodnu i opasnu reakciju Sjedinjenih Država kad su one u razdoblju 
od 1921. do 1924. godine zatvorile vrata strancima. To je možda bio 
najgori događaj za svijet i nesretnu prenapregnutu Evropu u godinama 
nakon prvog svjetskog rata: zapravo joj je bio oduzet sigurnosni 
ventil. Je 

Istovremeno se Sjedinjene Države, koje su 1918. godine odlučile 
o ishodu prvog svjetskog rata i bile inicijator mira u Versaillesu, 
povlače iz aktivne međunarodne politike, odbijajući članstvo u Ligi 
naroda. Prepuštaju svijet lažnoj i krhkoj engleskoj dominaciji, ratom 
netaknutom remek-djelu izgrađenom na trajnim pomorskim vezama. 
Osim toga, najvažniji motiv američke intervencije 1918. godine 
nesumnjivo je bila želja da se spasi svjetska prevlast Britanije, s kojom 
su se slagali i Amerikanci, Britanije koja će bdjeti nad budućnošću 
anglosaksonske, njihove zajedničke civilizacije. 

Može li se govoreći o neuspjehu simpatičnog Woodrowa Wilsona 
koji se tome opirao, govoriti i o istinskom uspjehu Franklina Delana 
Roosevelta na Jalti, u Teheranu i Rabatu, na sastancima na vrhu prije 
završetka drugog svjetskog rata i njegove smrti? On je, preuzevši niz 
obaveza, povezao i razvezao jedan svijet čiju je budućnost, moramo 
napomenuti, bilo teško predvidjeti. Nisu li ga na krivi put zavele 
nužnosti trenutka te često moralno sumnjivi principi, manje vrijedni 
od Wilsonovih? Zalaganje za emancipaciju kolonijalnih carstva uklapa 
se u pravila američke tradicije, ali ujedno znači kompromitiranje 
snage Zapada i kad-tad postavljanje pitanja Latinske Amerike čiji je 
ekonomski život »kolonijalno« zavisan o Sjedinjenim Državama. 
Osim toga, pokloniti polovinu Evrope Sovjetima je veoma daleko od 
sakrosanktnog principa prava naroda na samoopredjeljenje. Ali, 
Roosevelt je mislio da svjetski mir iziskuje dokidanje nemira u malim 

zemljama. Želja mu je bila da se razoružaju sve zemlje svijeta, osim 
tadašnje velike četvorke: Kine, Sovjetskog Saveza, Britanije i Sjedi- 
njenih Američkih Država. Možda je pomalo i žalio za vremenima 
izolacionizma: kad se već moramo baviti svijetom, učinimo barem to 
da živi u miru... 

Ovo viđenje i objašnjenje postupaka Franklina D. Roosevelta po- 
tječe iz pera Amerikanaca. O njemu se naravno može raspravljati. No 
ono izražava izvjesno gledište, poprilično često među ne-Amerikan- 
cima, naročito Zapadnjacima. Ti svjedoci izvan Novog svijeta misle da 
su Sjedinjene. Države nesvjesno i bez razmišljanja preuzele vodstvo 
u svijetu. Svijetu koji im se često činio jednostavnim problemom, 
pitanjem zdravog razuma i dobre volje, a njegovi problemi plodom 
predrasuda ili samoživosti Starog svijeta. Velik je broj američkih 
inicijativa bio pogrešan i ubrzo izmakao kontroli te nedvosmisleno 
pokazao da se svjetsko vodstvo ne sastoji u novčanoj pomoći i isprav- 
nim načelima, te da, prema tradicionalnom gledištu Sjedinjenih 
Država legitimna trgovinska i novčana dominacija danas izaziva jed- 
nako zaziranje kao i nekadašnja kolonijalna dominacija kojoj nalikuje. 
Amerikanci su pak mislili da su ti neuspjesi izraz nezahvalnosti 
i zavisti naroda kojima su pomogli ili željeli pomoći. 

Zapravo su Sjedinjene Države morale izučiti zanat poput ostalih: 
dobro upoznati svijet koji tako dugo nisu poznavale, ili nisu željele 
upoznati, a koji danas moraju zbog vlastite sigurnosti nadZirati i po 
mogućnosti njime upravljati. Ozbiljno su shvatile taj zadatak, čak 
i priznale neke svoje pogreške, no i to pripada plodnoj i simpatičnoj 
američkoj tradiciji: vjerovati u ono što si napravio i priznati nenad- 
meno i dragovoljno svoje greške da poboljšaš učinak: što brže provje- 
riš kako pucaš, brže ćeš pogoditi u sredinu. 

Predsjednik Kennedy je tako pokušao okupiti oko sebe na ozbilj- 
nom proučavanju trenutnih problema najveće intelektualce, ekonom- 
ske i političke stručnjake. Jedan novinar to ističe i dodaje (21. svibnja 
1962. godine): »Nakon što je prilično zamorio oko sebe okupljene 
talente’ i "mozgove", iz cjeline je njihovih zaključaka izvukao sintezu 
i djeluje u skladu s njom. Postoji tu i tamo pokoja nejasnoća. Opcije 
ostaju otvorene. No, u onom bitnom, put koji je odabrao jasan je. Prvi 
put nakon dugo vremena znamo na čemu smo s namjerama predsjed- 
nika SAD.« U njima ne treba vidjeti samo rezultat predsjednikovih 
grupe intelektualaca i profesora s Harvarda pozvanih u pomoć poli- 
tici. U stvari, tijekom dramatičnih i napetih godina od Marshallovog 
plana do korejskog rata i današnjih napetosti oko Berlina, Kube 
i Laosa, Sjedinjene su Države od vrha do dna postale svjesne svoje 
uloge i odgovornosti u svijetu. Prošla su vremena izolacionizma. 


27 Civilizacije kroz povijest 4 1 7 


e Moć obavezuje! Zapravo je izbijanje Sjedinjenih Država na čelnu 
poziciju u svijetu u kojem moraju živjeti, uz opasnost da nazaduju, 
posljedica čudesnog razvoja njihove moći koju možemo odrediti nizom 
pridjeva: ekonomska, politička, znanstvena, vojna, svjetska. 


Ta je moć, postavši vidljiva nakon pobjede 1945. godine i bacanja 
atomske bombe na Hirošimu, odmah postavila problem evropskog (i 
svjetskog) vodstva u smislu dvoboja. U prošlosti, Evropa je uvijek bila 
podijeljena na dva neprijateljska tabora, čiji se sastav mijenjao ovisno 
o tome u kojem je trenutku koja nacija svojom moći bivala najopasni- 
jom. Svijet i danas živi prema tom starom bipolarnom obrascu, prema 
riječima Raymonda Arona. Ne razdvaja samo ideologija slobodni 
svijet od svijeta realnog socijalizma već i jedni i drugi kako teku 
godine postaju svjedoci sve brojnijih međusobnih analogija: socijalis- 
tičke zemlje organiziraju svoju industriju u divovske cjeline, a slo- 
bodni svijet pak prolazi kroz očigledan i nužan proces socijalizacije . . . 

Vodstvo, što se tiče moći, danas više nego ikad ranije postavlja 
alternativu: Washington ili Moskva. Neutralne zemlje Trećeg svijeta, 
sateliti tih kolosa samo su promatrači povijesti koju trpe; precizni 
utezi na vagi ravnoteže. Treba ih dakle zavesti, privući, sačuvati 
i njima zavladati. 

1945. godine pobjedu odnose Sjedinjene Američke Države i dre- 
muckaju u svojoj nadmoći, koju su mračno i odlučno potvrdile bom- 
bama bačenim na Hirošimu i Nagasaki. 12. srpnja 1953. godine 
eksplozija sovjetske hidrogenske bombe ponovo uspostavlja poreme- 
ćenu ravnotežu. Lansiranjem »Sputnjika« 1957. godine Sovjeti prave 
odlučan korak, tim više što osvajanje svemira znači ujedno i pojavu 
raketa velikog dometa, sve do 10.000 kilometara. Otad se uspjesi 
izmjenjuju u nesigurnoj ravnoteži. Zastrašuje naoružanje obiju strana 
i hladni rat koji se hrani strahom od oružane premoći protivnika, što 
sve s užasom i bijesom otvorenih očiju i praznih ruku promatraju ostali 
narodi svijeta. lako opasne igre dviju svjetskih velesila nisu ni gore ni 
bolje od sličnih iz evropske prošlosti, one ipak imaju drugačije, 
svjetsko značenje zahvaljujući ratnoj tehnici dvaju suparnika. Covje- 
čanstvu prijeti samouništenje. 

Sve u svemu, očigledno ta bitka opsjeda Sjedinjene Američke 
Države, snažno utječe ne samo na njihovu politiku već i njihov život 
u cjelini, pa čak i na američku misao. I zato godina stvaranja ruske 
hidrogenske bombe znači prekretnicu u američkom životu, nalik onoj 
iz godine 1929, doduše iz različitih ali jednako važnih razloga. Nape- 
tost, koja se pothranjuje svakom prilikom, utječe na duhove, maštu 
i srca. Ona sve iskrivljuje te tjera nekadašnju zemlju slobode da živi 
u opreznoj bojazni koja obično čini atmosferu rata. To nam je jasno 

pokazao ne tako davni makartizam, no groznica još nije uistinu 
nestala. Čitavom svijetu prijeti uvlačenje u tu psihozu koja je neprija- 
telj ljudskog duha i sreće. Zlatno pravilo solidarnog života širom 
svijeta trebalo bi biti: misliti uporno za, a ne protiv; a SAD i SSSR 
uporno misle protiv. 

Potreba za klevetanjem i nepotrebnom obranom, koje li hladnora- 
tovske pasive u oba tabora! 


e Zadržat ćemo se, na kraju, na izvanrednom i mnogostrukom svjedo- 
čanstvu američkog romana: on nam pruža valjan zaključak o civilizaciji 
kojom se bavi. 


Nesumnjivo, želimo li sve obuhvatiti, trebali bismo ispitati ne samo 
područje književnosti u cjelini, od poezije do drame i filma, već isto 
tako umjetnost uopće, a posebno mjesto posvetiti arhitekturi kao 
i znanostima: od znanosti o čovjeku do prirodnih znanosti. Procvat 
američke inteligencije ne odnosi se samo na ekonomiste s Harvarda ili 
Chicago Universitya, već i na američke umjetnike, ljepotu oruđa, 
tehničkih pomagala i funkcionalnih oblika američke industrije. 

Izabrali smo, jer zbog kratkoće zaključaka valja izabrati, svjedočan- 
stvo romana, stoga što američki roman već dvadesetak godina utječe 
na evropsku i svjetsku književnost, što njegov razvoj od početka 
stoljeća na ovamo osvjetljava tu krizu o kojoj smo upravo govorili. 

Evropa je »otkrila« američku književnost u godinama 1920-1925, 
no-u-veliku je modu ušla zapravo tek nakon drugog svjetskog rata. 
Brojni prijevodi, popraćeni komeritarima i uvodima pisaca poput 
Sartrea, Malrauxa, Pavesea, povoljno su primljeni i izvršili tako 
snažan utjecaj u Francuskoj, Engleskoj i Italiji da jedan kritičar naziva 
nedavno razdoblje, »dobom američkog romana«. Možda bi trebalo 
reći i dobom »amerikanizacije« čiji trag možemo uočiti u džez glazbi, 
plesu, odijevanju mladeži i umjetnosti cartoona, * humorističkih crteža 
čije najsočnije primjerke možemo vidjeti u tjedniku The New Yorker. 

Sto se tiče književnosti, to je doba otkrivanja jednog »pisma«, 
pripovjedne tehnike koja se veoma razlikuje od evropske tradicije 
psihološkog romana. »Umjetnost šture i objektivne reportaže«, 
rečeno je, »fotografska umjetnost« čija je namjera da pokaže, a ne da 
komentira. Kako bi se čitalac uveo u mentalni svijet lika, izravno 
i brutalno mu se predočavaju njegovi utisci, ali im se nikad ne 
pokušava dokučiti smisao; tu je očigledan utjecaj filmskog postupka. 

Za Evropljanina, američki roman određuje ta tehnika, kao 
i izvjesna atmosfera nasilja i brutalnosti. »Književnost stvorena fil- 


* Cartoon = karikatura u nekoliko faza; prijelazni oblik između karikature i stripa. 

mom i za film, po uzoru na hot news i kriminalistički roman. .., 
brutalna, vatrena, grozničava, frenetična, posvema neistančana knji- 
ževnost pesnice, koja se usprkos tome ili baš zahvaljujući tome, ovisno 
o sklonostima, sviđa čitaocima. Ona je brza i okrutna: u njoj uživamo 
u nečemu zdravom, živom i snažnom što danas nigdje drugdje ne 
možemo pronaći«, piše jedan francuski kritičar. U stvari, radi se tu 
o izvjesnom trenutku američkog romana, koji Amerikanci nazivaju 
»naturalističkim« i koji se u osnovi razvio u međuratnom razdoblju 
i čija su velika imena Hemingway, Faulkner, Steinbeck, Dos 
Passos... 


A ti su ljudi, neki još živi a neki umrli, rođeni između 1890. i 1905. 
godine. Svojim godinama i djelom pripadaju »drugoj generaciji« 
u očima današnjih Amerikanca koji su se od drugog svjetskog rata sve 
više udaljavali od »naturalističkog« romana i okrenuli starijoj američ- 
koj književnoj tradiciji, jednako originalnoj i izvanrednoj premda 
manje poznatoj evropskoj publici: američkoj književnosti XIX. sto- 
ljeća (velika imena: Melville 1819-1891; Hawthorne 1804—1864; 
Henry James, 1843-1916). 


Nas zanima opće kretanje i Sto ono može reći o američkoj civiliza- 
ciji. Trebalo bi možda navesti stalnu nit koja se provlači od samog 
početka: u američkom društvu pisac nema svoje prirodno i poštovano 
mjesto, jer u njemu ne postoji »pisac« u evropskom smislu riječi. 
Američki je pisac uvijek osobenjak, osamljenik, marginalac koji vrlo 
često nakon kraćeg ili dužeg uspjeha pada žrtvom vlastite tragične 
sudbine (»u američkim životima nema drugog čina«, rekao je jedan od 
njih, Scott Fitzgerald (1896-1940): to se odnosi na njega samog 
i njemu slične koji su rijetko doživjeli svoj »uspjeh«). Američki je 
pisac uistinu asocijalno biće kojemu nije dovoljno da izrazi svoju 
pobunu ili nelagodu pred svijetom koji ga okružuje, već koji proživ- 
ljava tu pobunu i svakodnevno je plaća tjeskobom i krajnjom sam samo- 
ćom. Razvoj američkog romana tako snažno odražava razvoj unutraš- 
njih socijalnih napetosti. 

U XIX. stoljeću veliki fantom koji vreba u pozadini mračnih 
Melvilleovih i Hawthorneovih djela je američki kalvinistički puritani- 
zam. On im nameće opsesivnu temu tragične borbe dobra i zla, čak 
i kad istovremeno niječu težinu te opsesije. Obojica na izvjestan način 
razgolićuju društvo koje ih okružuje i koje će im se stostruko osvetiti. 


Na početku XX. stoljeća dolazi do širokog pokreta protiv puritan- 
ske nepopustljivosti. Puritanizam se još i danas očituje u snažnim 
socijalnim zabranama koje su u Sjedinjenim Američkim Državama na 
neki način zamijenile moralne. No pri kraju XIX. stoljeća, puritani- 
zam prestaje biti simbol društvenog zla. Javlja se naturalistički roman 

a la Zola, socijalističkih tendencija, što se vremenski poklapa s divov- 

skom ekspanzijom moći nakon 1880. godine. 

Otad i sve do drugoga svjetskog rata omiljena meta antikonformista 
su industrijsko i kapitalističko društvo, američki »futuristički« život; 
kako Sinclaira Lewisa čiji je slavni Babitt (1922), osvetnička karika- 
tura američkoga poslovnog čovjeka tako i dobrovoljnih američkih 
izgnanika u Parizu između dva rata: Hemingwaya, Fitzgeralda, Dos 
Passosa, Farella, Millera, Katherine Ann Porter..., »izgubljene 
generacije« kako ju je nazvala njihova predvodnica Gertrude Stein, 
u čijem su se pariškom salonu okupljali Americans abroad. Zatim 
Faulknera, Steinbecka, Caldwella, Wrighta, ukratko čitave generacije 
vintelektualaca ljevičara« koje je uzbudio i užasnuo proces i smaknuće 
Sacca i Vanzettia 1927. godine (Dos Passos će tom prilikom čak 
završiti u zatvoru), španjolski građanski rat (poznati Hemingwayev 
roman »Kome zvono zvoni?«), Mussolinieve agresije, kontroverze 
New Deala; ljude kojima socijalizam predstavlja nadu u spas suvreme- 
nog društva. ~ - 

Drugi su svjetski rat i njegove posljedice te početak hladnog rata 
ugušili tu nadu. Američki su romanopisci nanovo otkrili smisao soli- 
darnosti prvenstveno s vlastitom zemljom, te shvatili da im je mark- 
sistički san nepotreban. 

Mlada se američka generacija udaljila od socijalnog realizma. Ona 
više voli romane gdje glavnu ulogu igraju simboli, poezija i umjetnost 
radi umjetnosti. Ona se poziva na Henrya Jamesa, Melvillea kao i na 
Fitzgeralda, tog osebujnog pisca »izgubljene generacije« koji je osim 
toga umro vrlo mlad. Znači li to da pobuna više nije u središtu 
američkoga književnog izraza? To se moglo pomisliti za trenutak, 
u poslijeratnom razdoblju snažnog povratka nacionalizma te pojave 
generacije dobro udomljenih sveučilišnih pisaca, spremnih na drago- 
voljno poistovjećenje s vlastitom civilizacijom. No, poslijeratno je 
razdoblje također razdoblje pojave beatniks, mladih intelektualaca 
koji potpuno raskidaju s imperativima društva u kojem žive; u tome su 
slični svojim starijim prethodnicima iz »izgubljene generacije«, no 
njihova pobuna ima posve drugo značenje. Ljude koji su dvadesetih 
i tridesetih godina ovog stoljeća vjerovali u budućnost socijalizma 
naslijedili su ljudi koji vjeruju da pred tjeskobom jedino utočiste pruža 
umjetnost, alkohol ili droge i kojima je glavna tema samoća i »nemo- 
gućnost komunikacije« u svijetu lišenom svakog smisla. 

Ali, i što se tiče moderniteta, Amerika je ispred drugih. To je 
zemlja budućnosti, a to je za nju barem zalog nade, dokaz njene 
vitalnosti, mnogobrojnih zaliha koje će joj vjerojatno omogućiti da 
pronađe svoj stari optimizam i samouvjerenost. Claude Roy piše 
u svojoj knjizi Ključ razumijevanja Amerike: »Amerika je jedna od 

zemalja na svijetu gdje se, unatoč svemu, neprestano potvrđuju čovje- 
kove mogućnosti... Nakon povratka iz Amerike uvjereni ste da se 
nov čovjek može roditi, uvjereniji u svoje sposobnosti, obuzeti zemalj- 
skom, mudrom i opipljivom srećom. Možemo se smijati hladnjačama, 
vitaminima i bezbrojnim strojevima... No, ne vjerujem da se 
možemo smijati izvjesnom tipu Amerikanca, u kojem je utjelovljeno 
umijeće življenja i vlast nad onim što se obično drži neumoljivom 
sudbinom. « 

ČETVRTO POGLAVLJE 


KROZ ENGLESKI SVIJET 


Od XVIII. stoljeća do barem 1914. godine, London je bio središte 
svijeta. Danas je čak i brz posjet gradu dovoljan da podsjeti na 
njegovu veličinu: palača Buckingham, St-James Place, Downing 
Street, Stock Exchange, prostrani dokovi na zavojima Temze: svi su ti 
prizori još uvijek puni života. Engleski se otok selio onkraj dalekih 
mora, više od svih krajeva Zapada. Tko se ne bi divio tom ogromnom 
uspjehu? Rudyard Kipling živio je između Indije, svoje južnoafričke 
kuće, kanadskog ranča i Egipta... I s pravom tvrdio da se Engleska 
može razumjeti samo izdaleka, s njenih vojnih i imperijalnih granica 
a nadasve iz Indije. Da li mu je zbog toga jedan njegov francuski 
prijatelj, pristigavši u Alžir 1930. godine, telegrafirao: »Došao sam 
u Alžir; konačno ću shvatiti Francusku.« 

Malo je toga preostalo od engleske i francuske imperije. No ideja 
carstva još uvijek snažno utječe na Engleze. Više nego u Francuskoj, 
njome se može objasniti niz političkih struktura i refleksa. Otud 
tragika izbora pred kojim se nalazi Velika Britanija: Commonwealth 
ili Zajedničko tržište? Odabrati ovo posljednje znači povezati se 
s Evropom koju je oduvijek »sjajno« izbjegavala, odreći se svojih 
drevnih, vlastitih svjetskih dimenzija kojima se ponosila i jedne od 
svojih najsnažnijih tradicija. 


U Kanadi: Francuska i Engleska 


Britanija je izgubila »Ameriku«, no sačuvala Kanadu te je čak 
proširila s Atlantika na Pacifik (a mari usque ad mare). 

Važni datumi tog ustoličenja i razvoja: 1759. godina, Montcalmov 
poraz i smrt pod zidinama Qućbeca; 1782. godine, dolazak u Ontario 

21. Engleski svijet 

i Primorske pokrajine Engleza i američkih lojalista, koji su nakon 
proglašenja nezavisnosti pobunjenih kolonija ostali vjerni engleskom 
kralju; zatim razdoblje od 1855. do 1885. godine: sve veće blagostanje 
Primorskih pokrajina nastanjenih Englezima čije posade jedrenjaka 
nasljeđuju mornare Sjedinjenih Država na Atlantiku: 1867. godina: 
nakon mnogo promjena, osnivanje Dominiona Kanada (Ontario, 
Oućbec, Nova Skotska, New Brunswick). 1870. godine dominionu se 
priključuje Manitoba, 1871. godine Britanska Kolumbija i potom 
1873. godine otok Princa Edwarda (7. pokrajina). Canadian Pacific 
Railway, izgrađena u razdoblju od 1882. do 1886. godine »duž granice 
sa Sjedinjenim Američkim Državama omogućila je kolonizaciju pre- 
rije iz koje će biti uklonjeni »mestici« kanadskih Francuza i Indija- 
naca. Tu se kolonizacija, u početku veoma miješanog sastava stanov- 
ništva, odvijala kao i na američkom Zapadu i dovela do osnutka još 
dvije pokrajine — Alberte i Saskatchewana (1907), dok će deseti član 
1948. godine plebiscitom postati Newfoundland. 


e Frankofona Kanada danas predstavlja trećinu stanovništva zemlje, 
tj. otprilike 6 milijuna ljudi. Ograničena (pristoji li ta riječ) na ogromnu 
pokrajinu Quebec, ona zauzima sve u svemu istočne prilaze Kanadi, ušće, 
donji i srednji tijek rijeke St. Lawrence. Premda okružena drugim 
ljudima, čvrsto je ukorijenjena. 


Ti su Francuzi potomci 60.000 seljaka iz Zapadne Francuske raštr- 
kanih između rijeka St. Lawrence i Mississippi i napuštenih pariškim 
ugovorom iz 1763. godine. Uspjeli su zadržati pokrajinu Qućbec i tu 
se ukorijeniti. Kanadski je Francuz seljak, ali ne farmer poput svog 
zemljaka engleskog podrijetla. Nije podlegao zovu Zapada, razmjerno 
se sporo selio u gradove i vrlo kasno popustio zavodljivosti industrij- 
skih centara poput New Yorka i Detroita. To je živ, jednostavan 
i radostan soj ljudi. 

Utvrdivši se prema zapadu, Britanska Kanada je onemogućila 
velike avanture francuskih Kanađana u srce kontinenta te ih na neki 
način okružila: Primorske pokrajine, Sjedinjene Države i konačno 
Ontario okružuju pokrajinu Qućbec i čine od nje svojevrstan otok. 
Frankofona je Kanada na to pristala: čvrsto se uhvatila svoje zemlje, 
ostavši vjerna svom svećenstvu, koje ju je zapravo i spasilo nakon 
1763. godine, te konačno svom jeziku koji je u osnovi francuski jezik 
XVIII. stoljeća. Danas ona predstavlja sebi okrenuto, prvenstveno 
ruralno a zatim i konzervativno društvo i civilizaciju, čije je svećenstvo 
branilo i održalo tradiciju te širilo tradicionalnu klasičnu kulturu. 

Raskid s Francuskom 1763. godine osjetili su kao neoprostiv zabo- 
rav i neizlječivu ranu. Nakon njega Kanada je izgubila kontakt s »maj- 

kom zemljom«, s nekadašnjom i današnjom Francuskom. A ponovni 
susreti su često neugodni. Jer Francuska se od XVIII. stoljeća promi- 
jenila, upoznala Revoluciju, republiku, laicizam, postala zemlja na 
svoj način revolucionarnog avangardnog socijalnog katolicizma. 


Frankofona Kanada, što se prečesto ističe, slabo shvaća te novine, 
čudi im se i na njih ne pristaje. No i ona se mijenja. Njena katolička 
i seljačka civilizacija više ne sliči sebi samoj; nužno se otvara prema 
razvoju; njena sveučilišta danas ulažu ogromne napore u moderniza- 
ciju i otvaraju se raznim humanističkim znanostima. To je kretanje, 
nema sumnje, potaknuto duhom tvrdoglavog otpora prema drugoj, 
anglofonoj Kanadi, tj. prema »amerikanizaciji«. 


e Anglofoni Kanađani predstavljaju oko polovine stanovništva (48%). 
Potpuno su prihvatili the american way of life (koji uostalom utječe i na 
frankofonu Kanadu). Oni su druga Amerika. 


U njihovom središtu Torontu, snažno okrenutom prema jugu, 
amerikanizacija je očigledna, vrlo primjetna u kućama, stanovima, 
namještaju, kuhinji te odgoju djece koja su rano prepuštena sama sebi 
i čije su slobode, igre boy-friends i girl-friends samo produžetak 
i ponavljanje običaja susjedne Amerike. Osim toga, i poslovni je svijet 
moćan i aktivan, sličan američkom. Ukratko, odvojivši se od udaljene 
Engleske, anglosaksonska će se Kanada bezbolno priključiti svom 
moćnom susjedu čija privlačna sila djeluje i na doseljenike iz raznih 
zemalja izvan anglosaksonskog svijeta koje susrećemo naročito iznad 
Ontarija. Naposljetku, nezavisnost Kanade čuvaju njena unutrašnja 
protuslovlja, a naročito podzemne trzavice između kanadskih Anglo- 
saksonaca i Francuza, kojima nipošto na kraj nisu stali ni opći eko- 
nomski uspon ni blagostanje. 

Kanada je u stvari »međunarodna sila« (18 milijuna stanovnika, 
godišnji rast od 28%, gotovo 9 milijuna kvadratnih kilometara povr- 
šine tj. šestnaest puta površina Francuske), ekonomija u punom 
razvoju koja se oslanja na mnogostruka prirodna bogatstva i ogromne 
zalihe vodene energije. Tako se posvuda stvara industrija na američki 
način, no uz nju ipak opstaju živi stari ekonomski oblici: šumarstvo 
i ogromne rijeke zakrčene trupcima. 

Dodajmo da je Kanada nezavisna nacija: vjernost britanskoj kruni 
postoji tek u teoriji, a guverner koji je predstavlja nema gotovo 
nikakvu moć i k tome je još Kanađanin. 

Te ekonomske i političke istine ne uklanjaju željene ili neželjene 
trzavice koje izoliraju frankofonu Kanadu. Da nju iskorištavaju lanci 
»engleskih« banaka, hotela i prodavaonica jasno se može vidjeti pri 

posjetu Montrćalu, najvećem francuskom gradu nakon Pariza, gdje je 
međutim poslovni jezik engleski. 

Ipak, te ekonomske pritužbe siromašne francuske Kanade na 
bogatu englesku Kanadu nisu ono bitno, jer se u osnovi radi o odbija- 
nju jedne civilizacije da prihvati drugu. S pravom nas može začuditi 
činjenica da Kanada, susjed tog čudesnog primjera potpune i brze 
asimilacije, Sjedinjenih Američkih Država, nije ni nakon dva stoljeća 
uspjela stati na kraj 60.000 Francuza koji su se do danas, istina, 
ustostručili. Možda su baš Englezi, isključivši ih iz osvajanja Zapada, 
pridonijeli da se to seljačko, dakle a priori tradicionalističko i za 
vanjske utjecaje slabo prijemljivo stanovništvo, oblikuje u zatvorenu 
zajednicu. Sve u svemu i danas je, kao i nekoć, jaz između tih dvaju 
naroda uočljiv i dubok. 

Može li on, u razdoblju koje pogoduje ponovnom buđenju »na- 
cionalne svijestix s vremenom poprimiti politički oblik? To je već 
druga stvar. Neki, nesumnjivo, pričaju o nezavisnosti, navode čak 
i datume: 1964, 1967... Postoji izvjesna »Alliance laurentienne«, 
očigledno nacionalističko društvo a također i prije svega »Pokret za 
nacionalno obrazovanje«, čiji je član nedavno rekao (1962): »Mi 
nismo masovni pokret«. Francuska Kanada razumljivo postoji, želi 
živjeti i preživjeti, no da li je 6 milijuna njenih pripadnika u stanju 
razborito se organizirati u istinsku politički i ekonomski nezavisnu 
cjelinu u divovskom svijetu Amerike? Bit problema je u tome. 


Južna Afrika: Nizozemci, Englezi i Crnci 


U Južnoj Africi koja je nekad, u doba jedrenjaka bila neophodno 
pomorsko odmorište na putu za Indiju, Englezi su se 1815. godine 
nametnuli Nizozemcima koji su tu živjeli već više od stoljeća (1652), 
na isti način kao što su se 1763. godine nametnuli francuskim Kana- 
đanima. To je urodilo nemirima, živom napetošću i kumovalo drama- 
tičnoj sudbini čiji vrhunac, no ne i kraj predstavlja burski rat 
(1899-1902). 

Bjelačka se Afrika, izložena žestokim unutrašnjim sukobima i dola- 
sku brojnih indijskih doseljenika na istočnu obalu (kojima je prije 
1914. godine pripadao odvjetnik Gandhi) suočila prvenstveno sa 
snažnim priljevom crnaca. Jasno i snažno ocrtana drama tek je, 
nažalost, počela. Oluja tek slijedi. 


© Osvajanje »granice« u američkom smislu riječi, najsnažnije je 
obilježje sudbine Južne Afrike. Lakše ćemo razumjeti tu granicu uspore- 
dimo li je s tolikim pokretnim granicama u Sjedinjenim Državama, 

Brazilu, Argentini, Čileu, Australiji, Novom Zelandu. Na njoj je glavnu 
ulogu odigrala svjetska povijest, a ne ona lokalna, afrička. 


U Južnoj Africi granica postoji od početaka odmjerene i oprezne 
kolonizacije, od prvih kontakata između bijelaca (kontakta kojeg je 
odmah pratilo crno roblje) i crnačkih plemena, kako Bušmana iz 
pustinje Kalahari, tako na sjeveru i istoku, raznoimenih stočara 
Bantua, spremnih da svoja stada mijenjaju za željezo, bakar, duhan 
i drangulije. Ta se granica malo pomalo pomiče iznad Rta Dobre Nade 
i neprestano udaljava od grada u nastanku, kroz sušna i gotovo pusta 
prostranstva: jer Kafri nisu nikad, usprkos krađi stoke i opasnim 
malim ratničkim pohodima, predstavljali protivnike sposobne da 
ugroze malu bjelačku koloniju. 

Ta je kolonija učinila odlučan skok prema Natalu, Transvaalu 
i Oranjeu tek 1836. godine, s Grand Trekom«. Proučiti razloge za to 
znači shvatiti vidove i probleme tog prvog zanosa. 

Pokretački element bilo je, više nego sam i dugo vremena beznača- 
jan grad Caap, pristajanje, bilo u gradskoj luci ili više na sjever, 
u zaljevu Saldanah, brodova koji su kupovali namirnice, naročito 
svježe, iskrcavali na kopno svoje posade, smještali oboljele od skor- 
buta u bolnice... Slabašan prihod od proizvodnje žita (jeftinije se 
moglo kupiti u Indiji, u Suratu ili Bengalu) ili vina (Kapsko je vino 
bilo s pravom na zlu glasu) potaknuo je seljake da se posvete unosnom 
uzgoju stoke za klanje. Počeše prodavati meso te, usprkos zabrani, 
i Živu stoku, goveda i ovce . . . Taj je uzgoj bio jeftiniji i unosniji. I nisu 
mu, kao žitu i vinu, smetale razdaljine. Stoka je sama dolazila do luke. 

Tako od XVIII. stoljeća uzgajivači stoke pomiču granicu i prodiru 
u unutrašnjost; kretanje traje u XIX. stoljeću, brže ili sporije, ovisno 
o pristancima brodova. 

Francusko-engleski ratovi u XVIII. stoljeću pružili su dobru priliku 
za bogaćenje i sklapanje unosnih poslova. 

No ekspanzija ima i svoje političke razloge. 1815. godine Britanija 
je stavila šapu na Južnu Afriku. 1828. godine britanska uprava 
u Caapu slavnom 15. odredbom izjednačuje po pravima i pred zako- 
nom bijelce i obojene. Zatim je 1834. godine ukinuto ropstvo u Bri- 
tanskom Carstvu, uz, smatra se, nedovoljnu naknadu (1828. godine na 
55.000 bijelaca, dolazi 32.000 robova i 32.000 slobodnih crnaca). 
Te su mjere, kao i invazija Kafra na istočnoj granici te iste 1834, 
prouzročile dvije godine kasnije veliki pokret, Grand Trek koji će 
Boers (seljake) ili Voortrekkers odvesti na prostrane travnate zaravni 
Oranjea i Transvaala koji će se konstituirati kao nezavisne države. 
Njih 1852. i 1854. godine priznaje Britanija, koja je deset godina ranije 
jednostavno pripojila Natal. 

Grand Trek početak je velikog širenja, događaja jednako važnog 
u povijesti Afrikaaners kao što je to osvajanje Zapada u povijesti 
Sjedinjenih Država. To je širenje uzrokovalo ogromnu disperziju 
bijelog stanovništva te umnogostručilo prilike za kontakt i sukob 
s crnim stanovništvom, naročito s udruženim plemenima Zulua što su 
se do 1879. godine nezaustavljivo širila prema jugu. 


e Britanija unatoč formalnom priznanju 1884. godine nije u potpuno- 
sti prihvatila nezavisnost burskih republika, što je dovelo do slavnog 
burskog rata. 


Do novog je sukoba došlo po otkriću rudnika zlata i dijamanata 
u Witwatersrandu. Raskid je ubrzao guverner Caapa Cecil Rhodes 
koji je, zastupajući istodobno britanske imperijalne interese i interese 
rudarskih kompanija (bio je osnivač De Beersa), okružio dvije repu- 
blike naseljima dioničkih društava u Bečuani" i Rodeziji"" i tako 
izazvao incidente zbog stranaca koje je privlačio rad u rudnicima. 
1895. godine organizirao je Jamesonov napad, pravi gusarski pohod. 

No, pravi je ratni sukob izbio tek u listopadu 1899. godine; ubrzo su 
engleske snage počele trpjeti poraze. Sreća se prekasno okrenula 
u njihovu korist, nakon osnivanja koncentracionih logora i uz dugu 
borbu protiv neumoljive burske gerile. Osam godina nakon predaje 
i aneksije dviju pokrajina (31. svibnja 1902. god), britanska je vlada 
vratila pobijeđenima njihove slobode i osnovala dominion Južnoa- 
frički Savez (1910). 


e Drama apartheida je danas osnovni problem. 


Južna se Afrika, naročito od kraja drugog svjetskog rata, snažno 
industrijski i urbano razvija. No, taj razvoj samo pojačava prijeteće 
ljudske sukobe. 

Danas su nizozemski doseljenici i ostali kalvinisti, potomci fran- 
cuskih izgnanika što su stigli u Caap još u XVII. stoljeću, prvenstveno 
seljaci, vlasnici vrlo prostranih farmi (u prosjeku 750 ha) koje, zbog 
klimatskih uvjeta i siromašnog tla, obično daju vrlo slabe prinose. 
Osim toga obrađuje se samo 4% ukupne površine. Danas bi trebalo 
prijeći s ekstenzivnog uzgoja na intenzivnu poljoprivredu i izvršiti 
potpunu mehanizaciju, ne bi li se smanjio ogroman udio sezonske 
manuelne radne snage koja živi u istim pretrpanim naseljima (com- 
pounds) kao i rudari i industrijski radnici. Zatim, trebalo bi koristiti 


* danas Bocvana 
** danas Zimbabve 

gnojiva, prekinuti s raširenom monokulturom kukuruza na velikim 
površinama i uspostaviti plodored, povezati uzgoj stoke i poljopri- 
vredu te prestati s odviše primitivnim uzgojem. Sve to zahtijeva 
vremena, novca i ulaganja te konačno, opstanak velikih imanja, 
jedino sposobnih da podnesu tako velike troškove. 

Ti se sirovi a katkad i nasilni veleposjednici sa sjetom prisjećaju 
davnih vremena prije dolaska Engleza, kad se sve odvijalo u »biblij- 
skoj atmosferi« a oni bili okruženi poslušnim robovima, rođenim da 
služe. 

Svi su oni potomci Bura, govore afrikaans koji potječe iz nizozem- 
skog jezika i suprotstavljaju se jednakobrojnim Englezima, gradskom 
stanovništvu odgovornom za industrijalizaciju čije prednosti u potpu- 
nosti iskorištava. 

Sve do 1939. godine Englezi i Afrikaneri nastojali su živjeti u miru 
te se zajednički suprotstaviti opasnosti koju su za njih predstavljali 
ljudi crne boje kože. Do raskida tog političkog sporazuma došlo je 
s nedavnim uspjehom dr. Malana i s pojavom netrpeljivog naciona- 
lizma koji istodobno predlaže »afri anerizaciju« engleskog življa 
i apartheid, politiku potpune rasne segf&glićije prema crncima. 

1961. godine Južnoafrički Savez je istupio iz Commonwealtha, jer 
Britanija nije željela da joj se predbacuje opasna rasna politika što je 
jako ogorčila svijet. Ta je politika nesumnjivo beznadna. Ekonomski 
rast i porast stanovništva učinili su još dramatičnijim njene postavke. 
Evo brojki: 1962. godine na 15 milijuna stanovnika dolazi 10 milijuna 
crnaca, 3 milijuna Evropljana, 1,5 milijun mješanaca, »bastarda« i 0,5 
milijuna Azijaca. Bijelci dakle čine 20% ukupnog broja stanovništva 
i kroz daljnji se rast stanovništva taj postotak čuva, premda se pomalo, 
gotovo neprimjetno, smanjuje u korist ostalih. 

Bjelačka politika prema crncima i prema žutoj rasi (prisutnoj jedino 
u Natalu) oduvijek je bila egoistična i djelotvorna. Cini se da niz 
zakonodavnih mjera o tom pitanju predstavlja neprestano i brižno 
održavanu branu prema protuudaru koji se želi uravnotežiti. Cilj? 
Udaljiti crnce (pa čak i Azijce) iz nekih područja, zabraniti im pravo 
vlasništva, sabiti ih i zadržati na urođeničkim područjima (Native 
Reserves) a sve to pod izlikom zaštite. A crnci, s jedne strane, ne mogu 
živjeti tamo gdje nema dovoljno prostora, na jalovom tlu koje odmah 
uništavaju svojim primitivnim načinom obrade tla; s druge pak strane, 
radna su snaga potrebna bjelačkoj poljoprivredi i još više industriji 
u punom razvoju, zamišljenoj kao masovna proizvodnja uz pomoć 
nepriučene i primitivne radne snage. Rezultat kojemu se protivi 
strastvena politika apartheida jest »invazija crnaca u bjelački prostor«. 
U Durbanu i Johannesburgu crnaca ima više nego bijelaca, a plaćeni 
su od 17 do 40% manje od njih. 

Kako bi se ogradila od bujice što šiklja iz Native Reserves, Južna 
Afrika pokušava a) poboljšati prinose urođeničke poljoprivrede orga- 
nizirajući specijaliziranu nastavu; b) industrijalizirati ta područja ili 
njihove granice; već se međutim postavlja pitanje ekonomskih poslje- 
dica takve politike: ona bi bjelačkoj industriji oduzela jeftinu radnu 
snagu i istodobno stvorila opasnu konkurenciju. 

Pitanje Native Reserves također je povezano s pitanjem engleskih 
protektorata: Swazilanda, Bechouanalanda i Basoutolanda. Do njiho- 
vog ulaska u Savez, predviđenog 1910. godine, nije nikad došlo. A taj 
neizmireni dug čini još složenijim odnose između Južne Afrike i Brita- 
nije. 

Ukratko, »s mnogih točaka gledišta, Savez se nalazi na raskrsnici: 
usred agrarne i industrijske revolucije, mora se doista suočiti s još 
jednom revolucijom, društvenom« i rasnom. Nije mu uspjelo me- 
đusobno povezati različite evropske i domaće civilizacije. A čini se da 
valjanog rješenja nema još na vidiku. 


Australija i Novi Zeland ili Engleska konačno sama 


Engleskoj je tri puta uspjelo ostati nasamo: u Sjedinjenim Drža- 
vama barem na njihovom početku te od početka do kraja u Australiji 
i Novom Zelandu. Ta je samoća bila plodonosna. U Australiji i na 
Novom Zelandu susrećemo živu i homogenu Englesku: ne radi se ni 
o dvonacionalnoj Kanadi ni o dramatičnoj Južnoj Africi. Ti, od majke 
domovine najudaljeniji dominioni, istodobno su najengleskiji. 

Ne zaboravimo napokon da su i Novi Zeland i Australija razmjerno 
mlade ore Svoj evropski i svjetski život Australija je započela 
1788. godine (daktfe prije manje od dva stoljeća, a počeci su joj dugo 
vremena bili skromni, 12.000 Evropljana 1819. godine, 37.000 1821. 
godine), a Novi Zeland godine 1840, izuzmemo li protestantske (1814) 
ili katoličke (1837) misionarske naseobine. Prošlo je tek nešto više od 
stotinu godina otkad su se 1840. godine Englezi naselili na Sjevernom 
otoku, nešto prije osnivanja naseobina kitolovaca (1843). U to doba 
Novi Zeland broji tek tisuću doseljenika. 


© Homogenost Australije i Novog Zelanda plod su gotovo potpunog 
nestanka urođeničkog stanovništva pred bijelcima: u slučaju Australije 
može se govoriti o potpunom iščeznuću dok je u slučaju Novog Zelanda 
riječ o brisanju s malim promjenama. 


Kao što im se razlikuju geografije (s jedne strane ogromna Austra- 
lija koja čini čitav jedan kontinent, a s druge novozelandski otoci živa 

reljefa i strmih obala okruženih olujnim morima) tako im se razlikuje 
i povijest urođeničkog stanovništva. 


U Australiji su veoma stare ljudske seobe — Australoidi — koji su tu 
dospjeli još u VI. tisućljeću pr.n.e, čini se, isprva bile pustolovne, 
a potom pale u stupicu izuzetno siromašnog tla, flore i faune. Tu su 
australska plemena vegetirala i nazadovala, neprestano na rubu gladi. 
Ona su živi muzejski primjerak arhaizama iz kojih su sociolozi i etno- 
grafi crpli mnoštvo obavijesti o primitivnim društvima. Sve su 
rasprave i tumačenja o totemizmu utemeljena na tim bijednim živo- 
tima. 


Činjenica je da to stanovništvo na stupnju razvoja kamenog doba 
nije moglo podnijeti kontakt s bijelcima. Njegove su se krhke grupe 
raspršile. Posljednji je tasmanijski urođenik nestao 1976. godine. 
U Australiji su gotovo svi urođenici potisnuti u Queensland i Sjevernu 
Teritoriju (ukupno ih ima dvadesetak tisuća). 
ishoda za Maore, Polinežane koji žive pretežno na Sjevernom otoku. 
Pripadali su živahnoj civilizaciji polinežanskih pomoraca, a na Novi 
Zeland, tu južnu granicu svojih pustolovina, daleko od tropskih 
krajeva iz kojih potječu, tj. daleko od zemalja banana, jama i tara, 
stigli su nesumnjivo između IX. i XIV. stoljeća. Novi se Zeland nalazi 
izvan tropskog svijeta i zemlja je umjerene klime (nalazi se točno na 
istoj južnoj dužini na kojoj se nalazi na sjeveru Spanjolska, no nema 
španjolsku klimu), što je očaralo evropske doseljenike. 

Maori su se dakle morali, kako su znali i umjeli, prilagoditi životu 
na Sjevernom otoku, lovu na jedine postojeće divlje životinje, razno- 
vrsne ptice, osrednjem uzgoju pasa, jedinih domaćih životinja koje su 
poveli sa sobom, ribarenju, no ne na nemirnom moru već u riječnim 
i jezerskim vodama te skupljanju korijenja... Od hladne su se klime 
branili gradnjom drvenih kuća i tkanjem lanene odjeće. Naučeni na 
neprestane međuplemenske ratove, žestoko su se odupirali Evroplja- 
nima. 

Ti su ratovi sve do konačnog maorskog poraza, odnijeli mnogo 
života među napadačima a još više među Maorima. Osim toga, nove 
bolesti koje su sa sobom donijeli Evropljani desetkovale su maorsko 
stanovništvo. Pa ipak, početkom XX. stoljeća, maorsko se stanovni- 
štvo počinje oporavljati od gotovo smrtonosne krize (1896: 42.000; 
1952: 120.000; 1962: 142.000). Visok natalitet, dječji doplatak, zapo- 
slenje u velikim gradovima poput Aucklanda, omogućili su taj 
ponovni rast. Na 2,230.000 Novozelanđana, Maori čine nešto više od 
6% i čini se da trenutno ne predstavljaju opasnost za jedinstvo 
novozelandske civilizacije. 

© Kratku povijest Australije i Novog Zelanda obilježava niz dobrih 
ekonomskih prilika, obično povezanih s promjenama u konjunkturi ili 
u svjetskoj povijesti, iznenadnih dobrih prilika nalik vlaku u pokretu 
u kojeg valja uskočiti dok nije prekasno. 


Dobra prilika za Australiju bilo je to što je Britanija po završetku 
američkog rata za nezavisnost morala, izgubivši Virginiju, pronaći 
novo mjesto za svoje robijaše, za convicts. Tako je prva australska 
kolonija stvorena kao kažnjenička kolonija. Prvi kažnjenički brodovi 
stižu 18. siječnja 1788. godine u sidrište Port Jackson, gdje će nastati 
grad Sidney. Status kažnjeničke kolonije bit će ukinut tek 1840. 
godine. 

Ipak, od samog početka, uz sitne zemljoposjednike (settlers) dolazi 
i do prvih podviga uzgajivača (squatters) merino ovaca. Prilično lije- 
nim convicts odgovarali su dosta laki poslovi uzgoja, a još i dan-danas 
nenadmašnoj australskoj vuni novac veleposjednika te engleska 
i svjetska potražnja vune. 

Nešto kasnije, dvije godine nakon kalifornijskog rusha (1849), tj. 
od 1851. do 1861. godine doći će do navale na zlato. Zlatna će 
groznica širom kolonije New Wales raspršiti divlje grupe diggersa. No, 
rush je potakao naseljavanje i pogodovao ekonomskom razvoju. 
Trebalo je prehraniti pridošlice. 


Novi Zeland je također upoznao niz skokova; glad za vunom, za 
žitom, a također i za zlatom koje je prvo otkriveno na Južnom otoku 
1861. godine. Premda je Sjeverni otok zbog te rush pomalo u neredu 
i zapostavljen (čak je prijestolnica 1865. godine preseljena iz Auck- 
landa u Wellington), novozelandskoj ekonomiji itekako koristi taj 
polet, jer se i tu kopači zlata moraju opskrbljivati i hraniti. 

No nećemo ovdje iznositi detaljnu sliku tih dvaju blagostanja, 
skokova unaprijed iza kojih često slijede stagnacije i nazadovanja (na 
primjer, okrutna situacija u kojoj se obje zemlje nalaze između 1929. 
i 1939. godine). Jedino što ne smijemo zanemariti jest snažna industri- 
jalizacija Australije. Novi Zeland pak, unatoč ogromnim hidroener- 
getskim zalihama, još uvijek nije postigao isti uspjeh. 

No veže ih činjenica da je blagostanje tih udaljenih Evropa pove- 
zano sa svjetskim blagostanjem, čak i više nego što to one same misle, 
možda uljuljkane lakoćom i udobnošću života te očitim blagostanjem 
na svega nekoliko sati leta od nerazvijenih zemalja Dalekog istoka 
gdje vlada bijeda i prenaseljenost. Australija i Novi Zeland nisu 
kolonije već »Evropa«, te nezavisne države (Australija od 1901, 
a Novi Zeland od 1907. godine) usprkos svojoj prisezi i vezi s britan- 
skom imperijom (koja je njihov najveći dobavljač i najvažniji kupac). 

e Neprestana politika tih dviju južnih nacija sastojala se u tome da 
sačuvaju samo za sebe izvanredne dobre prilike koje pružaju ogromna 
prostranstva, da čvrsto zatvore vrata doseljenicima i održe, pod svaku 
cijenu, visok životni standard i pragmatični i djelotvorni socijalizam 
stvarnog blagostanja. 


Novi je Zeland od početka XX. stoljeća prava demokracija (osmo- 
satni radni dan 1856. godine, odvajanje crkve od države 1877. godine, 
žensko pravo glasa i eksproprijacija veleposjeda 1893. godine, oba- 
veza izmirenja sukoba između sindikata i poslodavaca u godinama 
1894—1895, staračke mirovine 1898. godine). Isti razvoj vrijedi za 
Australiju, koja je vrata doseljenicima zatvorila 1891. godine, a otvo- 
rila ih tek za vrijeme posljednje zlatne groznice što je 1893. godine 
dovela do osnivanja Coolgardie u Zapadnoj Australiji, usred pustinje. 
Do uspostave režima nalik novozelandskom došlo je dakle bezbolno, 
pod australskom laburističkom vladom kad taj kontinent postaje 
»radnički raje. 

Sve to blagostanje, sva ta ogromna sredstva uložena u socijalnu 
zaštitu, čije se blagotvorno djelovanje osjeća na zaradama, životnom 
standardu, vrlo niskoj smrtnosti novorođenčadi i dugom prosječnom 
životu, nezamislivi su bez rasipanja javnih sredstava i nacionalnog 
dohotka. Tako u Australiji, zemlji industrijskog rasta i gotovo dvomi- 
lijunskih čudovišnih gradova poput Sydneya i Melbournea, česti štraj- 
kovi vrlo su skupi. Prema Chamber of Commerce Journal iz listopada 
1949. godine, štrajkovi su stajali Australiju od siječnja 1942. do lipnja 
1949. godine 20,800.000 tona ugljena. Tim se poteškoćama i zahtje- 
vima može objasniti pad laburističkih vlada u Australiji i Novom 
Zelandu. No, taj pad nije izazvao žive svađe niti velike promjene politike 
u cjelini. Promijenili su se jedino glavni igrači, dok je igra ostala ista. 

Je li takva politika razumna? Ona se sastoji, ukratko, u tome da se 
bogatstvo gotovo čitavog kontinenta sačuva za 10 milijuna Australaca 
(gustoća naseljenosti 1,2), a bogatstvo novozelandskih otoka, površi- 
nom većih od Engleske, za 2,300.000 stanovnika (gustoća naseljenosti 
8,7). No u današnjem se svijetu velikom brzinom množi prijeteće 
»vanjsko radništvo«. Drugi je svjetski rat doveo Japance na same 
granice Australije; spasila ju je jedino američka pomorska pobjeda 
u Koraljnom moru (svibnja 1942. god). Australija je shvatila poruku 
i pokušala, bez velikog uspjeha, prihvatiti doseljenike kako bi ojačala 
moć i potpomogla industriju. Udaljeni pak i bezbrižni Novi Zeland 
nije. Pa ipak, i tu blagostanje donosi svoje uobičajene plodove: 
postepen pad nataliteta (29 na 1000), starenje stanovništva (stopa 
smrtnosti 9,3 na 1000). Starenje je takvo da Novi Zeland, ta nova 
zemlja prerano sazrele demokracije, više nije »mlada«. 

TREĆI DIO 


DRUGA EVROPA 


DRUGA EVROPA: 
MOSKOVSKA KNEŽEVINA, RUSIJA, 
SSSR 


Druga Evropa, koja se jednako kasno razvila, gotovo jednako 
kasno kao i Amerika no na samom evropskom kontinentu, dakle 
povezana s Evropom, je Rusija, drevna Moskovska Kneževina, današ- 
nji SSSR. Morat ćemo obuhvatiti: 1. njene početke i dugotrajnu 
povijest; 2. njeno prihvaćanje’ marksizma odmah po oktobarskoj 
revoluciji; 3. njen današnji stupanj razvoja, njenu entelehiju, kako bi 
rekli filozofi. 
ugled nesumnjivo temelji na činjenici da je zemlja najvećeg revolu- 
cionarnog iskustva no isto tako sve više i više na činjenici da je 
u rekordnom vremenu nepobitno ostvarila vlastitu industrijsku revo- 
luciju. Ta 1917. godine jedva industrijalizirana zemlja danas, 1962. 
godine, predstavlja protutežu moćnim Sjedinjenim Državama. Taj 
spektakularni uspjeh pruža nadu današnjim nerazvijenim zemljama. 
Da li će i one u jednom skoku uspjeti to ostvariti? Je li socijalizam bio 
ili nije pretpostavka tog brzog uspjeha? 

PRVO POGLAVLJE 


OD POSTANKA DO OKTOBARSKE 
REVOLUCIJE 1917. GODINE 


Nije nimalo lako razumno svesti na nekoliko stranica jednu tako 
dugu povijest, ispresijecanu silovitim katastrofama za koje u Zapadnoj 
Evropi, usprkos tolikim nedaćama, nema ekvivalenta. 

Prva poteškoća: ogromna geografska scena na kojoj počinje, iz koje 
nadire ta mnogostruka i složena povijest. Ta scena »planetarnih 
razmjera« veoma je raznolika. 

Druga poteškoća: slavenski narodi kasno pristižu na taj prostor na 
kojem osim toga neće biti sami. Kolijevku Slavena, predaka Rusa, 
čine Karpati i današnja Mala Poljska (Poljska je jedina zemlja u kojoj 
živi gotovo čisto slavensko stanovništvo). Tako oni kasno stupaju na 
scenu i kasno je u cjelini zaposjedaju. 


Kijevska Rusija 


o Taj obilni, dugo vremena gotovo ili potpuno nenastanjen prostor 
podsjeća na posvemašnju golotinju američkog kontinenta. 


Čovjek se u njemu gubi. Prostrane ravnice, ogromne rijeke, nad- 
ljudske razdaljine, beskrajna prevlačenja brodova kopnom od rijeke 
do rijeke, divovske pokrajine: to je već bezmjernost Azije. 

Sjeverno od linije koja spaja Kijev i Perm, prostrane se šume 
nastavljaju na šume sjeverne Evrope i spajaju u beskrajnu sibirsku 
tajgu s druge strane Urala, drevne planine što se proteže sa sjevera na 
jug, te lako premostive prepreke poput Vogeza, koja se smatra 

krajnjom granicom Evrope, granicom između evropske i azijske Ru- 
sije. 

Na jugu se nalazi uzak pojas stepa (riječ je ruskog porijekla): crne 
stepe koju pokriva plodan černozjom; sive visokotravne stepe gdje se 
za vrijeme suša konjanik potpuno gubi; bijele stepe, zasoljenih tala uz 
obale Kaspijskog mora. 

Ruski prostor čini cjelina prostranih nizina između Bijelog mora, 
Sjevernog ledenog mora i Baltika s jedne strane te Kaspijskog i Crnog 
mora s druge strane. Baltičko i Crno more dva su osnovna, živa 
i privlačna prostora. Rusija kao da je osuđena da ide s jednog na 
drugi, da ih spaja, da na njima otvara prozore i vrata Zapadu 
i Mediteranu, tj. evropskoj civilizaciji. 

No isto je tako sklona otvaranju prema nemirnoj stepskoj i nomad- 
stoljeća već opisali. Ako ti nomadi pristigli s istoka pobjednički 
prodiru u Iran i kreću put Bagdada, neka im! Oluja je izbjegnuta i to je 
blagodat za ruski prostor. No, kako na Bliskom istoku nema dovoljno 
mjesta za sve, mnogi azijski gosti, u nedostatku boljeg, dopiru do 
ruskih stepa, od Volge do Dona, Dnjepra, Dnjestra pa čak i dalje. Te 
su najezde bezbroj puta ugrozile Moskovsku Kneževinu. 

Ruski prostor tako živi svoju sudbinu, sudbinu ogromnog graničnog 
predjela između Evrope koju štiti i Azije čije će uvijek silovite udarce 
na svoj trošak ublažavati. 


© Prava Rusija nastaje tek kad posve zatvori prevlaku od Baltika do 
južnih mora, kontrolirajući prometne veze. Zato, između ostalog, o Rusiji 
možemo govoriti tek od vremena Kijevske Rusije (IX—XIII. stoljeće). 


Istočnoslavenska plemena i klanovi arijevskog porijekla (poput svih 
Slavena) doprli su nakon niza pustolovina do gradova, sela i ravnica 
Dnjepra. To je kretanje, započeto još početkom nove ere, završilo 
oko VII. stoljeća. Na istoku su se ti Slaveni pridružili starosjedilačkim 
narodima: Fincima, porijeklom s udaljenog Urala; preostalom mno- 
štvu raznih srednjoazijskih naroda (Skiti, Sarmati, Povolški Bugari); 
te narodima porijeklom s obala Kaspijskog mora i Dona: Gotima 
s Visle i Njemena, Alanima (Jasima) i Hazarima (koji su kasnije prešli 
na židovsku vjeru). 

Ta je prva Rusija, nastala miješanjem naroda evropskog i azijskog 
porijekla, Rusija Malorusa. Miješanje ljudi, blagostanje gradova te 
zamah života između Novgoroda na sjeveru i Kijeva na jugu nemo- 
guće je objasniti bez odlučujuće uloge unosnog trgovačkog puta od 
Baltika do Crnog mora te dalje sve do Bizanta, prebogatog grada čiji 
sjaj zasljepljuje Kijevljane i nadahnjuje ih za luđačke pohode sve do 

Bagdada, tada na pragu svog zlatnog doba. Tim se cestama sa sjevera 
na jug prevoze ambra, krzna, vosak, robovi; a s juga na sjever tkanine, 
skupocjena svila i zlatnici. Arheolozi su duž čitavog tog puta pronašli 
zlatni novac i taj zlatni trag svjedoči o nekadašnjem blagostanju 
o kojem je sve ovisilo. Blagostanje hrani gradove koji su prevelik teret 
tada još »nepostojećem« selu, koje okružuje jednako velike gradove 
što u potezu od Novgoroda do Kijeva razmijenjuju robu, prepirke 
i kneževe. 

Kijevska se Rusija morala neprestano braniti, naročito s južne 
strane. No s krajnjeg sjevera Skandinavije obilato pristižu korisni 
plaćenici, tada sluge, sutra gospodari, a uvijek ratnici. Te »Normane« 
ili, bolje, te »Varjage«, porijeklom iz tada primitivne i seljačke 
Svedske a katkad iz Danske, veoma privlači put uz Dnjepar koji 
povezuje ruske gradove i vodi »do Grka«, kroz tu sjajnu zemlju koju 
su okrstili karakterističnim imenom Gardarikki, »kraljevstvom gra- 
dova«. Jedna obitelj tih pustolova osniva dinastiju Rjurikovića čiji su 
počeci slabo poznati, no koja se u X. stoljeću nametnula Kijevu i svim 
drugim gradovima. Razni autori, razna imena: kneževina, Kijevska 
Rusija, dinastija Rjurikovića. 

Sjaj se te prve Rusije može objasniti u kontekstu opće povijesti. 
Zapadno je Sredozemlje dugo vremena bilo odsječeno zbog islamskog 
osvajanja od VII. do VIII. stoljeća; zamjenjuje ga dakle kopneni put 
što od Novgoroda do Kijeva povezuje sjeverne zemlje s bogatim 
južnim predjelima. Kad je u XI. i XII. stoljeću prestankom musliman- 
ske pomorske prevlasti Zapadno Sredozemlje postalo ponovo 
dostupno, smanjila se važnost tog beskrajnog vodenog puta i kopne- 
nog prijenosa brodova. Konačno je prekinut križarskim zauzećem 
Konstantinopola 1204. godine: pomorski je put uništio kopneni. 

Od tada će kijevski kneževi sve teže braniti svoje granice i pristizati 
do Balkanskog poluotoka i Crnog mora. Jedna stara uzrečica kaže: 
»Kad treba piti i jesti, Kijev je pun; no kad ga treba braniti, nema više 
nikoga.« Veoma točno. Nomadski konjanici s juga vječito nadiru 
pristižući do posjeda i gradova Kneževine: nakon Pečenega, pojavili 
su se Torki, a kasnije Kipčaci ili Kumani, koje ruski ljetopisci nazivaju 
Polovcima. 

Već se u XI. stoljeću jedan dio kijevskog stanovništva pomakao, 
može se reći pobjegao na sjeveroistok i naselio krčevine koje seljaci 
stvaraju u nepreglednim šumama u pravcu Rostova (točnije Rostova- 
-Jaroslavlja, gradića na sjeveru kojeg ne valja miješati s Rostovom na 
rijeci Don). Tu život započinje nova Rusija, a miješanjem Slavena 
i Finaca mongolske rase nastaje prvi sloj stanovništva: to je porijeklo 
Velikih Rusa. Ta nova, barbarska ali snažna Rusija stvorena je prije 
no što je ugasnuo kijevski sjaj. U stvari, snažna mongolska najezda pod 

kojom 6. prosinca 1241. godine pada Kijev srušila je državu koja je već 
duže vrijeme nazadovala. Pet godina kasnije na mjestu gdje je nekoć 
stajao Kijev, putnik je mogao vidjeti tek dvjestotinjak bijednih kuća. 


e Ruski gradovi, gradovi Zapada. Kijevska je Rusija stoljećima svojim 
materijalnim razvojem i bogatstvom gradova važila kao sila: nije dakle 
bilo nikakve razlike između Istoka i Zapada. 


Povjesničari komparatisti ipak navode da ti veliki kijevski gradovi 
ne podsjećaju u svemu na gradove koji se tad rađaju na Zapadu. 
Nemaju, poput gradova na Zapadu, oblik udruženih gradića, ni sela ni 
gradova, koji dijele zadatke sa susjednim središtem. Naročito je važno 
to da prvi ruski gradovi nisu poput onih na Zapadu jasno odvojeni od 
zaleđa. Seoski velikaši iz blizine Novgoroda tako sudjeluju u njegovoj 
skupštini, Vijeću, čije odluke vrijede kako unutar grada tako i u pro- 
stranom hinterlandu kojim on dominira. Velikaši njime vladaju uz 
Savjet (Sovjet) trgovačke vlastele. Ne zauzimaju li u Kijevu prvo 
mjesto također bojari, velikaši iz kneževe družine? 

Radi se dakle o »otvorenim« gradovima, nalik antičkim. Nalik 
Ateni otvorenoj atičkim Eupatridima; ne o zatvorenim cjelinama, 
usredotočenim na pravice svojih građana kao na srednjovjekovnom 
Zapadu. 


Pravoslavlje 


© Preobrativsi se na pravoslavlje, Kijevska je Rusija zapečatila rusku 
budućnost za stoljeća. 


U stvari, kijevskim se putovima nije kretala samo roba, već i sveta 
riječ propovjednika Evanđelja. 

Opće prihvaćanje kršćanstva u Kneževini plod je politike kneza 
Vladimira Svjatoslaviča. Pomišljao j je nakratko i na to da sebe i svoje 
podanike preobrati na židovsku vjeru, no zabljesnula ga je ljepota 
bizantskog bogoslužja. Oko 988. godine pristupio je službenom pre- 
obraćenju svih svojih podanika (stanovnici Kijeva pokršteni su svi 
zajedno u vodama Dnjepra). No, već jedno stoljeće nova se vjera 
širila, naročito na jugu i u samom Kijevu, i to je pogodovalo općem 
obraćenju do kojeg je došlo nakon odlučujućeg poslanstva Svetog 
Bazilija u Hazariju 861. godine, pokrštavanja Moravaca 862. godine, 
Bugara 864. godine, Srba 879. godine... Rusko je pokrštavanje tek 
jedan u rižu događaja, još jedan dokaz o izuzetnoj privlačnoj moći 
stare bizantske crkve u razdoblju koje slijedi nakon duge ikonokla- 


441 


Ruskog Carstva 


Rađanje 


@Samarkand 


m Sveto 
L carstvo 


MIRNO tr, 1 
SAE aa ZE) Th 
rr A JEDO 


Narty, 


= E KAI 


OMery 


Jeruzalem 


as 
U 
LAZ 


ATLANTSKI > OCEAN 


442 


stičke (razbijači slika) krize i njenog konačnog smirivanja na (drugom) 
Nicejskom koncilu (787. godine); to je znak ozdravljenja stare Crkve 
čija će se propaganda širiti sve do srca daleke Azije. 

Trebat će ipak proći izvjesno vrijeme prije nego što kršćanstvo 
u potpunosti prodre u Malu, a potom u Veliku Rusiju. Veličajni 
uspjesi pomalo kasne: katedrala Svete Sofije u Kijevu izgrađena je od 
1025. do 1037. godine; Sveta Sofija u Novgorodu od 1045. do 1052; 
a jedan od prvih manastira, Kriptski, osnovan je u Kijevu 1051. 
godine. 

Uzrokovala je to privrženost ruskog sela svojim poganskim kulto- 
vima koji su se sporije ili brže, uspješnije ili neuspješnije iskorjenjivali. 
Pretkršćanska su vjerovanja i mentalitet preživjeli često sve do danas, 
naročito u svadbenim, posmrtnim i iscjeljivačkim obredima. Ona su 
zauvijek obilježila rusko kršćanstvo, čiji posebni doprinos pravoslav- 
nom bogoslužju predstavlja kult ikona i, kao što se često ističe, 
posebna važnost uskršnjih svečanosti. 


e Ruski je svijet od X. stoljeća potpuno u okružju Bizantije; ta 
činjenica doprinosi razlikovanju Istočne i Zapadne Evrope. 


Razlike između katolika i pravoslavaca, često tumačene onako 
kako je kojoj strani odgovaralo, postavljaju velik problem koji je 
mnogo teže formulirati (ako je to uopće moguće) nego razriješiti. 
Mislimo da se radi prvenstveno o razlikama povijesnog karaktera. 

Zapadno kršćanstvo prošlo je kroz osobite kušnje. Naslijeđeno je 
od Zapadnog Rimskog Carstva. Kršćanstvo je osvojilo to carstvo no 
istovremeno je došlo i do njegove »imperijalizacije« koja je donijela 
plodove kad je neposredno nakon propasti Carstva u V. stoljeću 
kršćanstvo na sebe preuzelo poslove carstva i njegovu »brigu O svi- 
jetu«. Zapadna ekumenska Crkva šira je od društava, od država; 
zajedništvo ostvaruje pomoću latinskog, službenog jezika kojim svi 
govore. Napokon, ona je od Carstva naslijedila hijerarhiju, centrali- 
zam i drevnu prestižnu prijestolnicu, Rim. I ne samo to, Zapadna se 


22. Teritorijalno stvaranje Rusije 


Na početku XI. stoljeća, grad Kijev na rijeci Dnjepar dominira južnim dijelom tadašnje Rusije 
(kojih šezdesetak kneževina). Kijevski se kneževi preobraćaju na pravoslavlje. Kijev je važno 
mjesto na trgovačkom putu koji povezuje slavenske zemlje s Bizantom, Zapadom i Dalekim 
Istokom. Važnost se Kijeva smanjuje krajem XII. stoljeća; potom ga pustoše Mongoli. Zaštićena 
šumama, Moskva u XIV. stoljeću neko vrijeme izmiče najezdi. Danijel, sin Aleksandra Nevskog 
(kneza Velikog Novgoroda) upravlja počecima moskovske države. Ivan Veliki (1462—1505) 
najveći je okupljač ruske zemlje. Pod njegovim vodstvom moskovski ratnici prelaze Ural 
i stupaju u Sibir. Petar Veliki (1672-1725) legendarni je osnivač ruske sile, pobjednik nad 
Šveđanima i Turcima, veliki reformator i utemeljitelj Petrograda 1703. godine. Gradove Bulgar 
i Itil razrušili su Mongoli u XIII. stoljeću. 

Crkva pozabavila svim mnogobrojnim političkim i društvenim proble- 
mima tokom prvog mraka zapadne civilizacije. Bijaše to velika zajed- 
nica, u stanju da zadovolji sve potrebe: duhovne, tjelesne, evangeli- 
stičke, prosvjetiteljske, čak i potrebe krčenja novih područja... 


o Bizantska se crkva u X. stoljeću nalazi u okviru preživjelog čvrstog 
Carstva koje je ne izlaže ni zadacima ni opasnostima svjetovne ekspanzije. 
Ono njome vlada kao podanikom i ograničuje je isključivo na duhovne 
zadaće. Pravoslavna crkva što se ukorijenila u Rusiji bliža je masi svojih 
vjernika nego Zapadna; politička je pitanja gotovo i ne zanimaju. 


Spremna je prihvatiti ponuđene nacionalne granice, ne zanima se 
mnogo za organizaciju i hijerarhiju već jedino želi prenijeti duhovnu 
tradiciju koju je prihvatila preko grčke misli X. stoljeća. 

Sto se tiče jezika bogoslužja, grčka crkva se ljubormorno drži 
svojeg, »smatrajući ga jezikom elite, nedostojnim barbara«. Dakle, 
jezik bogoslužja u slavenskoj zemlji bit će staroslavenski, tj. jezik na 
koji su Sveti Ciril i Sveti Metodije (između 853. i 862. godine) preveli 
Sveto pismo, za upotrebu raznih slavenskih: naroda koje su željeli 
pokrstiti. Za potrebe transkripcije slavenskog govora iz okolice 
Soluna, morali su čak izmisliti azbuku. Otuda važnost crkvenoslaven- 
skog, prvog pisanog jezika u kulturnoj povijesti slavenskih naroda. 

Postoje mnogobrojne razlike u duhovnoj tradiciji dviju Crkava. 
Tako grčka ili staroslavenska riječ istina označava »ono što je vječno, 
stalno, što uistinu postoji, izvan stvorenog svijeta« kojeg možemo 
pojmiti razumom. Riječ pravda znači dakle istovremeno, istinu 
i pravdu nasuprot riječi istina, što znači zemaljska istina. »Indoevrop- 
ski oblik var dao je u slavenskim jezicima riječ vera, vjera, a ne riječ 
istina. U latinskom pak veritas, u juridičkom, filozofskom i znanstve- 
nom značenju, uvijek označava »izvjesnost, ono što je stvarno za naš 
razum«. Isto tako riječ sakrament na Zapadu implicira vjersku hijerar- 
hiju koja je jedina u stanju da je posveti dok na Istoku ta riječ znači 
prije svega »tajnu«, ono što naša čula ne mogu pojmiti i što dolazi 
»odozgo«, izravno od Boga. 

Izvjesni detalji u bogoslužju otkrivaju duboke razlike. Sveta Nedje- 
lja koja prethodi Uskrsu je na Zapadu u znaku žalosti, muke, 
patnje i smrti Krista čovjeka. Na Istoku je u znaku radosti, pjeva 
u slavu uskrsnuća Krista Boga. Na ruskim je raspelima Krist predstav- 
ljen u spokojstvu u smrti a ne, kao na Zapadu, Spasitelj patnik. 

Možda je to zbog toga što se kršćanstvo na Zapadu od početaka 
moralo suočavati s ljudskim, kolektivnim, zajedničkim pa čak i juridič- 
kim problemima dok je vjerska misao na Istoku ostala omeđenija, 

osobenija, često mistična i izrazito duhovna. Neki u tome vide porije- 
klo razlike na civilizacijskom planu za koju je Aleksej Homjakov 
tvrdio da postoji između »pravoslavaca mistika i racionalnih zapad- 
njaka«. Može li se stoga reći da je zapadno kršćanstvo djelomično 
odgovorno za taj izrazito evropski racionalistički duh iz kojeg je 
nastalo slobodno mišljenje što se ubrzo suprotstavilo kršćanstvu i pro- 
tiv kojeg se crkva borila, no kojem se, izgleda, konačno prilagodila? 

Rusko se pravoslavlje, za razliku od toga, nije sve do nedavno 
upuštalo u takve pogubne bitke. No, ipak je u XVII. stoljeću moralo 
odlučiti da li će biti pročišćena službena vjera (pa tako npr. napustiti 
križanje s dva prsta desne ruke, naviku u suprotnosti s grčkom 
crkvenom tradicijom) ili biti narodna, formalistička, moralizatorska 
i potencijalno revolucionarna religija. Ti su narodni reformatori bili 
izopćeni i došlo je do Sizme, Raskola... Otada se vodi neprestana 
borba protiv tih Raskoljnika. No i tu je još uvijek riječ o borbama 
unutar crkve. Vanjske borbe sa slobodnim mišljenjem počele su tek 
u posljednjem stoljeću Carstva. Odmah nakon Oktobarske revolucije 
Pravoslavna će se crkva stvarno, podzemno i kompromisima boriti za 
svoje postojanje i opstanak. I čini se da u toj teškoj borbi nije iznašla 
nikakvu mogućnost za obnovu, niti dobila volju da krene novim 
putem na tragu socijalizma, putem koji je dvadesetostoljetni katolici- 
zam svjesno odobrao ima tome pedesetak godina. 


Velika Rusija 


e Druga je Rusija, Rusija šuma, postala punoljetna tek onog dana kad 
je zatvorila rusku prevlaku, kad se Ivan Grozni (1530-1584) uspio 
dočepati Kazanskog (1551), a zatim Astrahanskog Kanata (1566) i uspo- 
stavio kontrolu nad ogromnom Volgom, od njenog izvora do ušća 
u Kaspijsko more. 


Taj dvostruki uspjeh osigurali su topovi i arkebuze. Azijski osvajač 
što je na konjima »prodro u bok Zapada«, konačno će se povući pred 
puščanim prahom. Kaspijsko more, do kojeg je na jugu dopro Ivan 
Grozni ne mogavši stići do Crnog mora, nalazilo se na putu za Perziju 
i Indiju. Crno more je pak od XV. stoljeća u vlasti Turaka. Do tog 
ljubomorno i pomno čuvanog mora još nije bilo moguće doprijeti. 

Tako se pobjedom potvrdila nova Rusija, koja se sporo stvarala na 
drugoj zemljopisnoj širini, u teškim uvjetima što su se veoma razliko- 
vali od onih koji su kumovali sve u svemu sretnom rođenju Kijevske 
Rusije. Početnu sudbinu te nove Rusije obilježilo je siromaštvo, 
kmetstvo i feudalna rascjepkanost. 

Sav južni dio ruskog prostora — stepe — zauzeli su još prije pada 
Kijeva 1241. godine Mongoli ili kako ih Rusi nazivaju, Tatari. Potom 
je stvorena nezavisna mongolska država koja će prostranim stepskim 
predjelima priključiti sjeverne ruske države i gradove koji će priznati 
njenu vlast: prijestolnica te države, pod imenom Kanat Zlatne Horde, 
bio je Saraj, na donjem tijeku Volge. 

Njenom je osnivanju pogodovalo poprilično dugo blagostanje koje 
je trajalo sve dok je bio otvoren i siguran mongolski put kojim su se 
sve do 1340. godine služili talijanski trgovci, naročito. Đenovljani 
i Mlečani, na putu za Indiju i Kinu. Zatim se put prekinuo a vlast 
Zlatne Horde nad šumovitim Sjeverom postepeno slabi, premda na 
jugu opstaje. 

Na Sjeveru se usred izuzetne feudalne rascjepkanosti i mračnih 
međusobnih borbi razvija Moskovska Kneževina, osnovana u XIII. 
stoljeću. Ona će malo-pomalo oko sebe »okupiti« rusku zemlju (kao 
što su Kapetovići oko Ile-de-France okupili francusku), a potom se 
osloboditi tatarskog skrbništva (1480). Na kraju te emancipacije 
moskovski će »car« zauzeti mjesto kana Zlatne Horde. Njeni će 
ostaci, prvenstveno krimski Tatari što žive između Volge i Crnog 
mora, opstati sve do XVIII. stoljeća zahvaljujući podršci Osmanlija 
čiji su bili manje-više poslušni vazali. 

No ipak je trebalo tri stoljeća da se situacija preokrene. Za to 
vrijeme odnosi između Rusa i Tatara bili su više u znaku razmjena, 
mirnodopskih odnosa pa čak i međusobnih usluga, nego u znaku borbi 
i suparništva, premda ih nije uzmanjkalo. Vladari su Zlatne Horde 
uglavnom podržavali i pomagali uspon Moskve. Budući da su se kasno 
preobratili na islam, bili su većinom trpeljivi: dopuštali su potčinjenim 
narodima njihove vlastite zakone i vjerovanja. U Saraju je postojala 
jedna pravoslavna crkva. 


Došlo je do mnogobrojnih ženidbi između gospodara i podanika, 
tako da u slučaju Moskovske Kneževine možemo govoriti o »poluori- 
jentalnom« plemstvu. U XV. stoljeću, kad već slabi tatarska moć, 
mnogi muslimani dolaze u ruske države, prihvaćaju kršćanstvo i stu- 
paju u službu knezova, izazivajući tako veliku zavist izvornih poda- 
nika. Veliki rodovi Godunovih i Saburovih tatarskog su porijekla. 


Dugo su vremena Mongoli bili uzor moskovskim kneževima. Pripa- 
dali su istančanijoj civilizaciji i bolje organiziranoj državi na koju su se 
Rusi ugledali; bijahu novčari bez premca na Sjeveru. Suvremeni ruski 
jezik još uvijek čuva izvjestan broj karakterističnih riječi mongolskog 
porijekla: kazna, državna blagajna; tomožnja, carina; jam, poštanska 
postaja; dengi, novac; kaznačej, blagajnik . . . Ta je nadmoćna civiliza- 
cija uspostavila svojevrsnu Aziju u ponašanju i običajima Moskovske 

Kneževine. A Moskovska se Kneževina u stvari ponašala poput 
barbarskog svijeta koji je prosvijetlila i sebi podredila jedna nadmoćna 
civilizacija. To zajedničko bivstvovanje poprilično podsjeća, premda 
je riječ o mnogo pitomijem obliku, na odnose kršćanske i sjajne 
muslimanske Španjolske. Moskovski je car prevagnuo nad musliman- 
skim kanom oko 1480. godine, dakle u istom času kad se španjolska 
reconguista približila kraju, tj. zauzeću Granade 1492. 

Pobjeda se Moskve spremala bezbrojnim i mračnim borbama sa 
susjednim kneževinama. No, do nje stvarno dolazi tek za vrijeme 
vladavine Ivana III (1462—1505), koju su nekad neki ruski povjesničari 
uspoređivali s vladavinom Petra Velikog. Nedugo nakon stupanja na 
prijestolje, oženio se 1469. godine Sofijom, nasljednicom Paleologa, 
posljednjih bizantskih careva. Tako je Moskva, nakon pada Konstan- 
tinopola (Carigrada) koji su 1453. godine osvojili Turci, imala priliku 
postati »Treći Rim«, ovladati i spasiti svijete. No taj joj je izvanredni 
uspjeh na duge staze (naziv car, vjerojatno iskrivljena riječ ceZar, 
moskovski je knez nasljednik primio tek 1492. godine) značio manje 
od pobjeda nad Litvancima, Zlatnom Hordom (prekid vazalnog 
odnosa 1480. godine) i zauzeća trgovačkog grada Novgoroda. 

Novgorod je zauzet nakon teške, duge i dramatične borbe. 1475. 
godine, hladni rat i miroljubiv ulazak u grad; godine 1477. ili 1478. 
Ivan otima zvono Vijeća; 1480. godine prognao je stotinjak pleme- 
nitaških obitelji; 1487. godine 7000 stanovnika Novgoroda mora napu- 
stiti grad. Bio je to kraj grada koji nazivahu Gospodin Veliki Novgo- 
rod. 

Jednako kao i ideja o trećem Rimu ili novi naziv car, znak uspona 
Moskve jest i dolazak talijanskih umjetnika u prijestolnicu: Bolonjca 
Ridolfa Fioravantia, zvanog Aristotel; te graditelja palača i crkava 
Marca Ruffia i Pietra Solaria: »Kremlj tad poprima današnji oblik.« 
Ljevač topova za vojsku Ivana III također je bio Talijan po imenu 
Paolo Debossis. Tako, gotovo stoljeće prije Ivana IV Groznog i odlu- 
čujućih pobjeda nad Kazanskim i Astrahanskim Kanatom, snažno se 
uspostavlja moskovska sila, zasigurno istodobno s obnovom kontakta 
sa Zapadom. 

Svi ti uspjesi i novine zahtijevaju ogroman napor države. Ivan 
Peresvetov, ideolog iz vremena Ivana IV Groznog, uobličava poli- 
tičku teoriju strahovlade. Poznato je također da je uvođenjem policij- 
skog poretka opričine Ivan Grozni uspio »slomiti otpor kneževa 
i bojara te ojačati centralnu vlast ruske države«. 


© Rusija se sve više okreće Evropi. To je ključna činjenica njene 
novije povijesti sve do 1917. godine, pa i kasnije. 

Uporno u tome ustrajavši, Rusija stječe neprestano sve modernije 
tehnike. Industrijska joj je era ubrzo omogućila da se osveti Aziji koja 
joj je stoljećima prijetila, a kasnije čak i samoj Evropi. 

Da li je Azija djelomično odgovorna za to? Povjesničari braća 
Kulischer tvrde tako: po njihovom mišljenju, narodi središnje Azije 
stoljećima poznaju dugotrajna zanošenja koja ih guraju čas prema 
Evropi i Sredozemlju a čas prema Dalekom istoku i naročito prema 
Kini. Po tome je sudbinu Rusije odredilo široko kretanje koje od XV. 
stoljeća nosi nomade prema Aziji i Kini, što je dovelo do slabljenja 
azijskog pritiska u južnoj Rusiji. Islamsko tatarsko carstvo slabi zbog 
pohoda na Daleki istok a kad u XVIII. stoljeću dolazi do ponovne 
promjene pravca kretanja, protiv Evrope, već je kasno: nomadska su 
napredovanja Kirgiza i Baškira, uzrokovana kineskim pritiskom 
u XVII. i XVIII. stoljeću zaustavljena čvrsto izgrađenom preprekom, 
koju neće srušiti ni poluazijatska Pugačovljeva buna 1773/74. 

To je, nesumnjivo pojednostavljeno, objašnjenje nužno korigirati. 
Jasno je da je za sudbinu Rusije osim popuštanja azijskog pritiska isto 
tako odgovorno prihvaćanje nadmoćne tehnike koja pristiže sa 
zapada. Rusko bi se gospodarstvo razvijalo i da se radilo samo o sve 
jačim dodirima s evropskom trgovinom u baltičkim lukama. U svakom 
slučaju, ništa nije karakterističnije od trenutne ruske okupacije Narve 
u Baltiku u XVI. stoljeću: otvorena su se vrata odmah zatim zatvorila, 
no Rusija je ubrzo vratila milo za drago. 

Dijalog između Moskovske Kneževine i Zapada započet, kao što 
smo vidjeli, u vrijeme Ivana III, nastavlja se i pojačava. Smatra se da 
je jedan njemački putnik, barun Herbestein, »otkrio« Moskovsku 
Kneževinu 1517. jednako kao što je Kristofor Kolumbo otkrio Ame- 
riku. Sve u svemu, sve brojniji trgovci, svakojaki pustolovi, plaćeni 
savjetnici, graditelji i slikari pristižu u taj drugi Novi svijet, mnogo 
ranije nego što se Petar Veliki kao dijete uspio sprijateljiti u moskov- 
skom predgrađu Sloboda sa strancima koji će kasnije postati njegovi 
savjetnici, Nije li još 1571. godine vojvoda od Albe, tadašnji guverner 
španjolske Nizozemske, upozoravao u njemačkom  Reichs- 
tagu na opasnost koju po kršćanstvo predstavlja aktivno krijumčarenje 
oružja u pravcu Moskve, tog potencijalnog neprijatelja? Dvadesetak 
godina ranije, 1553. godine, Englez Chancellor pristaje jednim svojim 
brodom (jedinim koji je preostao) u Svetom Nikolaju Arhanđelu, 
otkud će Moskovska kompanija, koju su osnovali londonski trgovci, 
nekoliko godina upravljati svoj promet kroz ogromnu Moskovsku 
Kneževinu sve do Perzije. 

Već mnogo ranije zacrtano zbližavanje požuruje se i kao u krupnom 
filmskom kadru, detaljno ocrtava smjelošću i brutalnom žurbom Petra 
Velikog (1689-1725) te vanjskim blještavilom duge vladavine Kata- 

rine Velike (1762—1796). Shodno tome, dolazi do velikih promjena 
granica i vanjskog oblika moderne Rusije prema Evropi. Zapravo, 
Rusija u XVIII. stoljeću neprestano osvaja nova prostranstva nauštrb 
drugih. Stvara se veliki put od Petrograda (danas Lenjingrada), nove 
prijestolnice na Nevi čija je izgradnja počela 1703, a čija će trgovačka 
važnost neprestano rasti dolaskom engleskih i nizozemskih brodova. 
Rusija sve više postaje dio Evrope. Svi sudjeluju u toj preobrazbi, 
a naročito baltički narodi i Nijemci. Susjedima pripadaju prva mjesta. 

Definitivno osvajanje Juga (koje je zamislio ali nije uspio izvršiti 
Petar Veliki) i zauzeće Krima 1792. godine dogodili su se u razmjernoj 
praznini. Poznata su sela, obične kulise koje Potemkin seli pred 
Katarinom II za njenog slavnog putovanja. S te strane, na pravu vezu 
s Crnim morem još valja pričekati; ostvarit će se tek početkom XIX. 
stoljeća kad vojvoda od Richelieua osnuje Odesu. 1803. godine ukra- 
jinsko žito po prvi put pristiže u luke zapadnog Sredozemlja, zabrinja- 
vajući prvo talijanske, a kasnije i francuske zemljoposjednike. 

Sve u svemu, u detalju i cjelini svojih pothvata, ruska povijest 
XVIII. i XIX. stoljeća je povijest divovske akulturacije, zabluda, gre- 
šaka, gluposti, snobizma, no i pozitivnih rezultata koje ona sa sobom 
nosi. »Počešite Rusa i pronaći ćete Moskovljaninax; ova poslovica, 
vjerojatno ruskog porijekla, bila je vrlo popularna na Zapadu. Uosta- 
lom zašto Moskovljanin i ne bi ostao Moskovljanin, sa svojim ukusom, 
izvornošću i tajnama? Danas u Ostankinu u blizini Moskve možete 
posjetiti očuvanu i kao muzej održavanu rezidenciju kneza Seremet- 
jeva, što su je po njegovom nalogu u najčišćem klasicističkom stilu 
sagradili njegovi kmetovi obrtnici u XVIII. stolječu. Posjetilac, začu- 
den svježinom unutrašnjih dekoracija, pozlate i često tek malčice 
naknadno dotjerivanih tavanica s lažnom dubinom, saznaje da je 
čitavo zdanje naizgled debelih zidanih zidova zapravo od drvenog, 
vodootpornog materijala: knez je s razlogom govorio da je udobnost 
ruskih drvenih kuća, koju je od malih nogu upoznao, neusporediva. 
Ostao je vjeran drvetu, obukavši ga u francusko ruho. 

To je pomalo slika čitavog ruskog XVIII. stoljeća koje je u pomoć 
pozvalo mnogobrojne Zapadnjake da sve podižu, uključujući i rusku 
industriju, a sve to polako. Na zemlju željnu znanja pod svaku cijenu 
stuštila se kiša inženjera, graditelja, slikara, obrtnika, glazbenika, 
učitelja pjevanja i guvernanti. O ogromnom zadatku što ga je preda se 
poprilično dragovoljno postavila ruska inteligencija, govori ogroman 
broj građevina u gradu poput Petrograda gdje se, navedimo to kao 
mali simbolički detalj, još uvijek nalazi u cjelini očuvana Voltaireova 
biblioteka, te još nevjerojatnija masa pisama i papira na francuskom 
što u hrpama leže u javnim arhivima. 

U uzbibanoj ruskoj kulturi posebno mjesto pripada Francuskoj, kao 

što u Francuskoj posebno mjesto pripada »ruskoj obmani«. Francuzi 
autokratsku caricu Katarinu smatraju liberalnom jer je u Rusiji dozvo- 
lila prikazivanje Figarova pira prije nego što je taj kazališni komad 
odobrio Luj XVI. Danas ne smijemo podleći toj obmani. Zapravo, 
vladavina Katarine II bila je društveno nazadna: učvrstila je moć 
plemstva i otežala položaj kmetova. 

Samo se aristokratska kultura rado ugleda na Versailles i Pariz. 
Ubrzo u jednom svom ograničenom dijelu postaje revolucionarna i širi 
se u intelektualne i studentske krugove. S kojom su samo zavišću 
morali pratiti događaje koji su preokrenuli ili barem potresli čitavu 
staru Evropu? No francuska je revolucija (ili barem napoleonsko 
Carstvo koje predstavlja njen nastavak) poražena u bici s ruskim 
divom. To ne treba zaboraviti. 


o Čitav je povijesni razvitak moderne Rusije od XVI. stoljeća sve do 
erupcije 1917. godine u dubini i na površini obilježen revolucijom. 


Nakon sjaja Kijevske Rusije, gdje se ipak mogu uočiti mnoge 
društvene nevolje i napetosti, ogromna ruska zemlja sa zakašnjenjem 
stupa u srednji vijek. Feudalizam se tu učvršćuje u trenutku kad 
nestaje na Zapadu. Evropeizacija se od XV. do XX. stoljeća pojačava, 
naravno. No zahvaća tek neznatan dio stanovništva: nekolicinu veli- 
kaša, posjednika, intelektualaca i političara. Osim toga, razvoj je 
trgovine sa Zapadom, i u Rusiji i u Srednjoj Evropi, pretvorio velikaše 
u trgovce i proizvođače žita, što je nužno urodilo »drugim kmetstvom« 
od Labe do Volge. Seljačke slobode postaju tek prazno slovo na 
papiru. Kmetovi gube dotadašnje pravo promjene gospodara svake 
godine na-Jurjevdan, izuzev u slučaju duga. Ukazom Ivana IV 1581. 
zabranjena im je selidba. A istovremeno im na pleća pada sve teži 
teret tlake i daća. 

Nesumnjivo, preostaje im jedino bijeg u Sibir ili prema velikim 
rijekama na jugu, ili čak na granicu kod odmetnika, kozaka. Iz 
moskovske je oblasti otišla gotovo polovina seljaka, privučena čarom 
pustolovine i slobode. No njihova tako osvojena sloboda pravno je 
osporena otkad je u tim dalekim predjelima vlast uspostavila izravan 
ili neizravan nadzor. Vječita je to povijest ruskih, neprestano osvaja- 
nih i neprestano gubljenih sloboda. Nema li velikaš uvijek pravo 
uhvatiti bjegunca? Zakonik iz 1649. godine čak je ukinuo svako 
ograničenje s tim u vezi. 
> Nesumnjivo, bilo je velikih, ogromnih i opasnih pobuna: tako 1669. 
godine 200.000 pobunjenika-kozaka, seljaka i azijskih urođenika 
zauzimaju Astrahan, Saratov i Samaru; vladaju donjim tijekom Volge, 
ubijaju zemljoposjednike i građane. Njihov je vođa Stjenjka Razin 

uhvaćen tek 1671. godine, mučen i raščetvoren na Crvenom trgu 
u Moskvi. Stoljeće kasnije, u tim istim predjelima Pugačovljeva buna 
postiže jednako velik početni uspjeh: donski i uralski Kozaci, Baškiri, 
Kirgizi, kmetovi s velikaških posjeda, kmetovi-radnici u velikim ljeva- 
onicama bakra i željeza na uralskom gorju pridružuju se buni, puga- 
čovštini. Pobunjenici stižu i do Njižnjeg Novgoroda; u prolazu vješaju 
posjednike i svima obećajavaju slobodu i zemlju. Zauzet je Kazanj, no 
Pugačov ne kreće odmah na Moskvu. Uhvaćen je i pogubljen 1775. 
godine. Cini se da je sve ponovo u redu. 
To su općepoznate činjenice. Sovjetska historiografija ih je rado, 
i ne bez razloga, isticala u prvi plan. Vrijeme teče, a položaj ruskog 
seljaka postaje sve teži. Zajedno s drugim kmetstvom stvara se i drugo 
plemstvo. Boljar iz vremena Ivana Groznog nije više boljar iz Kijevske 
Rusije, poput zapadnog velikaša vlasnik svoje zemlje. Ivan je sustavno- 
‘slamao otpor nezavisnih velikaša i, pogubivši ih na tisuće, prisvojio 
njihovu zemlju i podijelio je svojim ljudima, opričnikima: to su 
velikaši u službi koji drže zemlju kao »prebende«, doživotno. U tim je 
uvjetima zakon majorata iz 1714. godine za Petra Velikog ogromna 
nazadna reforma, jer priznaje velikašima u službi i njihovim nasljedni- 
cima pravo vlasništva nad dobrima. Tako se potvrdilo i u svojim 
-pravima učvrstilo drugo plemstvo sa svojim rangovima koji su jednom 
zauvijek određeni etiketom. Ljubimac Petra Velikog Menjšikov tako 
dobiva 100.000 duša... To snažno proturječje otkriva lice i naličje 
«Rusije: modernitet pred Evropom, a pred samom sobom zakašnjeli 
srednji vijek... 
Otad su svojevrsnim djelotvornim savezom povezani carska vlast 
i plemstvo koje je okružuje i služi u neprestanom strahu i pokornosti 
pred gospodarevim hirovima. To se odražava na položaj seljaka, koji 
predstavlja nerješiv problem. Nije ga razriješilo ni masovno oslobađa- 
nje kmetova 1858, 1861. i 1864. godine. Kolektivna stega mira, sela, 
polovično opstaje. Zemlja oduzeta posjednicima može se otkupili. 
Osim toga, velikaši će djelomice sačuvati svoje posjede. Problem će 
biti riješen (na tren) tek 1917. godine najvećom agrarnom eksplozijom 
u ruskoj povijesti, koja je djelotvoran i dubok uzrok revolucije. Samo 
na tren, jer je uskoro potom započela kolektivizacija. Ruski je seljak 
tek nakratko mogao osjetiti što znači biti vlasnik svoje zemlje. 
Eksplozivna situacija na selu je za čitave ruske povijesti stvarala 
revolucionarnu napetost. Njome se može objasniti ogromni i izravni 
odjek francuske revolucije o kojoj su iz dana u dan izvještavale sve 
petrogradske i moskovske novine, no i one u Tobolsku u Sibiru; strast 
s kojom su je od početka pratili liberalni plemićki krugovi kao 
i trgovačko građanstvo, intelektualci i publicisti često neplemeni- 

Francuska revolucija i rusko društvo, objavljenoj na francuskom 
u Moskvi 1960. godine. Deklaracija o pravima čovjeka, novosti 
o nemirima u Francuskoj i Teror »izravno su se doticali gorućih 
pitanja autokratskog režima i kmetstva«; bilo je to ostvarenje težnji 
koje su se mogle, kako kaže jedan suvremenik, pročitati »na licu 
svakog ruskog seljaka«. 

Industrijalizacija, koja se počinje nazirati od polovine XIX. stoljeća 
pridodala je osnovnom seljačkom pitanju i druge napetosti. Dešava se 
to u trenutku kad se u vrijeme vladavine Nikolaja I (1825-1855), 
premda zasigurno ne njegovom zaslugom, potvrđuje velika ruska 
književnost s Puškinom (1799-1837), Ljermontovom (1814-1841), 
Gogoljem (1809-1852), Turgenjevom (1818-1883), Dostojevskim 
(1821-1881), Tolstojem (1828-1910)... Radi se zapravo o snažnom 
buđenju ruske samosvijesti. 

Ubrzo se pojavljuju i množe novi oblici revolucionarnih nemira, od 
uskog »dekabrističkog« (kaže se i »decembrističkog«) ustanka 1825. 
godine sve do napada na Zimski dvorac (1905); od nihilista iz šezdese- 
tih godina prošlog stoljeća do stvaranja prve marksističke partije, 
Ruske socijaldemokratske stranke u Minsku 1898. godine; od slavja- 
nofila (katkad revolucionarnih šovinista) do strastvenih »zapad- 
njaka«. Intelektualci, mladež, a naročito studenti nose baklju buduće 
revolucije, u čijem je požaru završila čitava ruska povijest. 

DRUGO POGLAVLJE 


SSSR OD 1917. DO DANAS 


Budući da smo u prvom dijelu ove knjige proučili postavke i poslje- 
dice (političke, ekonomske i društvene) oktobarske revolucije, 
u ovom ćemo se poglavlju osvrnuti isključivo na velike probleme koji 
se tiču povijesti ruske civilizacije. 

1) Kako je marksizam susreo, a zatim upravljao ruskom revolu- 
cijom? 

2) Kako on traje u sovjetskoj današnjici, u njenim ljudima, izvan 
nesumnjivo važnih planova i brojki? 

3) Treba li se bojati za sadašnjicu i budućnost sovjetske civilizacije 
pod tim udarima i prinudama? 


Od Karla Marxa do Lenjina 


Marxova je misao veoma brzo osvojila pažljive ruske intelektualne 
i revolucionarne krugove sklone Zapadu i time suprotstavljene slavja- 
nofilskim tradicionalistima. Nije li marksizam veoma brzo dobio 
sljedbenike među ekonomistima i povjesničarima petrogradskog sve- 
učilišta zato što je ono, kako kažu, bilo suprotstavljeno konzervativ- 
nom moskovskom sveučilištu? 


e Marksizam je plod suradnje, prvenstveno djelo Karla Marxa 
(1818-1883), a zatim Friedricha Engelsa (1820-1895), koji je bio Marxov 
suradnik tijekom četrdeset godina i nadživio ga za dvanaest godina. 


Ta zamašna doktrina označava bitnu prekretnicu u revolucionarnoj 
misli, djelovanju i tumačenju XIX. i XX. stoljeća zato jer povezuje 

revoluciju s modernim kapitalističkim i industrijaliziranim društvom 
gdje do nje neminovno dolazi prirodnim putem. Zato jer pruža 
cjelovitu viziju svijeta, koja čvrsto povezuje društveno objašnjenje 
s ekonomskim. 

Marxova dijalektika (pod dijalektikom podrazumijevamo traganje 
za istinom kroz proturječja) nadahnjuje se Hegelom, iako se suprot- 
stavlja njegovoj filozofiji. Prema Hegelu, duh vlada materijalnim 
svijetom, a čovjek je prvenstveno svijest. Prema Marxu pak postoji 
prevlast materijalnog nad duhovnim. »Hegelov je sustav stajao na 
glavi«, piše on, smi smo ga postavili na noge«. Unatoč tome, Marxova 
dijalektika preuzima doba, uzastopna iskustva Hegelove dijalektike: 
1. afirmacija; 2. negacija; 3. negacija negacije, tj. afirmacija istine 
u nastajanju, koja istodobno vodi računa o dva prva doba i pomiruje 
ih. 

Taj je način razmišljanja uvijek u pozadini Marxove argumentacije. 
Kao što će reći ruski revolucionar Hercen: »Dijalektika je algebra 
revolucije«. U svakom slučaju, Marxov jezik je umijeće da se protu- 
rječnosti, znanstveno priznate kao takve, izdvoje i preciziraju, 
a potom prevladaju. Marksizam se definira kao dijalektički materijali- 
zam: to nije netočno, iako Marx nikad nije upotrijebio tu riječ 
i premda je, kako kaže Lenjin, mnogo više naglašavao dijalektiku od 
materijalizma. Primjedbu sličnu Lenjinovoj mogli bismo postaviti 
i u vezi s historijskim materijalizmom, tom pomalo nespretnom Engel- 
sovom formulacijom: Marx je mnogo više inzistirao na povijesti nego 
na materijalizmu. Veliku novinu njegovog djela predstavlja činjenica 
da je dijalektičke argumente svoje revolucionarne doktrine crpio iz 
historijske analize društva. 

Njemu se čini da zapadno društvo sredinom XIX. stoljeća pati od 
velike proturječnosti čija dijalektička analiza čini osnovu marksizma. 
Rezimirajmo ukratko tu analizu. Rad je za čovjeka način da se 
oslobodi prirode, da joj se nametne. Covjek radom postaje svjestan 
svoje biti: radeći među tolikim drugima on čini dio nekog društva. 
U društvu, koje je ujedno rad i oslobođenje, postoje istodobno 
»čovjekov naturalizam« i »humanizam prirode«. »Društvo je spoj 
čovjeka i prirode«. To je afirmacija vrijednosti i smisla ljudskog rada. 

Slijedi negacija: u društvu koje je Marxu pred očima, nekim čudno- 
vatim paradoksom rad ne oslobađa čovjeka, već ga zasužnjuje. Čovjek 
nije vlasnik sredstava za proizvodnju (zemlje ili tvornice) i ne izvlači 
korist iz proizvodnje. Mora prodavati svoj rad, otuđiti ga u korist 
drugog. Moderno je društvo od rada stvorilo način zasužnjenja. 

Dakle, koja je negacija negacije, izlaz iz tog proturječja? Kapitali- 
stičko društvo, koje je stvorilo otuđenje, stiže u stadiju industrijaliza- 
cije do masovnog rada i proizvodnje, stvarajući proletarijat, sve broj- 

niju klasu zasužnjenih, svjesnih vlastitog ropstva. To automatski poja- 
čava klasnu borbu, klasni rat i čini revoluciju neminovnom. 

Industrijski kapitalizam je posljednji stadij zamašnoga historijskog 
procesa tijekom kojeg je ljudsko društvo prošlo kroz robovlasništvo, 
feudalizam i zatim kapitalizam (trgovački, industrijski). Svijet XIX. 
stoljeća dospio je istovremeno s industrijalizacijom u stadij revolucije, 
ukidanja privatnog vlasništva, što vodi u komunizam. 

No prijelaz iz kapitalizma u komunizam ne može se ipak ostvariti 
preko noći (poznato je da Marx, premda 1846. godine poznaje riječ 
kapitalist, još ne upotrebljava prikladnu riječ kapitalizam). Uslijedit 
će, kako objašnjava 1875, jedna »manjevrijedna faza komunizma«, 
u kojoj će se novo društvo odvajati, s manje ili više uspjeha, od starog. 
Terminološki se taj stadij još i danas naziva socijalizmom, »svakome 
prema radu«. 

Jedino se viša faza tog razvoja zove komunizam. Pomalo sliči na 
obećanu zemlju. Društvo će (tada) moći na svoj barjak upisati: 
»svatko prema mogućnostima (u sferi proizvodnje), svakome prema 
potrebama (u sferi potrošnje)«. Kao što vidimo: Marxova je dijalek- 
tika optimistička, »uzlazna«, kako piše Georges Gurvitch. 


© Ipak, nisu li ruski revolucionari razočarani Marxovom porukom, 
zato jer na kraju krajeva Marx kaže da su revolucionarna događanja 
teorijski nemoguća u Rusiji tog doba, bez obzira na njegova kolebanja 
oko 1880. godine, nakon vijesti o ruskim revolucionarnim previranjima. 


U Rusiji je zapravo industrijski proletarijat veoma neznatan, i tre- 
balo bi da još godinama traje proces koji ga stvara da se potpuno 
osjete posljedice novih uvjeta proizašlih iz kapitalističkih proizvodnih 
snaga. Tada će nastupiti »epoha društvene revolucije«. A za nju još 
nisu sazreli svi uvjeti. 

To su mislili Marx i Engels, o tome raspravljali oslanjajući se na 
primjer Engleske koja je u doba objavljivanja prvog sveska Kapitala 
(1867) već dosegla vrhunac svoje industrijske revolucije ili, točnije, 
doživjela sve teškoće koje ona sa sobom nosi a da još nije ponudila 
način za njihovo prevladavanje. Razmišljali su također i na primjeru 
Francuske i za njom tek neznatno zaostale Njemačke. Ukratko, na 
osnovi situacija koje su se veoma razlikovale od situacije u kojoj se 
nalazila caristička Rusija. 

I kako onda zamisliti društvenu revoluciju u ime tih istih principa, 
u toj slabo industrijaliziranoj Rusiji s kraja XIX. stoljeća, gdje selja- 
štvo čini 80%, a radništvo tek 5% stanovništva? 

.Lenjin će vrlo jasno uvidjeti tu proturječnost već u vrijeme objavlji- 
vanja Razvoja kapitalizma u Rusiji (1899); još jasnije će je uočiti nakon 

revolucije 1905. godine. Naravno, Lenjin je Marxov učenik, rob misli 
kojoj se divi i u kojoj se dobro snalazi. U njegovom djelu obično nema 
misli koja već nije izložena kod Marxa. Pa ipak, premda je njegova 
veličina uočljiva naročito na polju doktrine revolucionarnog djelova- 
nja, njegova izvornost je, čak i na teorijskom planu, mnogo veća nego 
što se to obično misli. 

Porijeklom sitni plemić, govora obilježenog karakterističnim akcen- 
tom ruskog plemstva, Lenjin zapravo nije predstavnik ruskog 
naroda«, njegove jednostavnosti i praktične inteligencije«. Isto tako 
nije ni duh isključivo predan djelovanju. U stvari, on je autor brojnih 
konkretnih, izvornih, ubojitih i kritičkih analiza što su mu pribavile 
čast »čistača Augijevih štala Druge internacionale«. Prije nego što se 
upustio u djelovanje, on ga je unaprijed strasno i lucidno promislio. 
Stoga razilaženja s Marxom nastaju tamo gdje su morala nastati 
a priori: na planu revolucionarne procedure koju Lenjin očito razma- 
tra u okviru Rusije i koja se, konkretno, definira odnosima između 
»proletarijata« i »revolucionarne partije«. 

Ukratko, Lenjin je sustavno prepustio vodeće mjesto politici na- 
uštrb društvenom i ekonomskom, »partiji« nad masom proletera. 
Zalagao se, grubo rečeno, za »politiku prije svega«. 

Za Marxa je revolucija ishod gotovo prirodnih društvenih eksplo- 
zija do kojih dolazi u pravo vrijeme, pod pritiskom industrijalizacije 
i klasne borbe. Proletarijat, koji je industrijalizacija sabila u gradove, 
revolucionaran je i eksplozivan po naravi. Uz njega je i dio građan- 
stva, sredina gdje su stvorene nove ideologije, ali koje je već izvršilo 
svoj revolucionarni zadatak. Možda se još može u izvjesnim prilikama 
izvući korist od djelovanja i podrške te demokratske i liberalne 
buržoazije. No u vezi s tom strategijom Marx i Engels se dugo 
vremena nisu mogli odlučiti. Nakon 1848. godine s razlogom su se 
pribojavali reakcionarnosti francuskog seljaštva, tog lažnog proletari- 
jata privrženog svom komadiću zemlje. 

Rasprava o oblicima revolucionarnog djelovanja nastavila se još 
dugo nakon Marxove smrti (1883). Nijemica Rosa Luxemburg 
(1870-1919) nastavlja Marxovu misao: smatra da je jedino radnički 
proletarijat dostojan povjerenja i jedini pokretač revolucije; sve su 
ostale klase neprijateljske pa prema tome partija mora biti radnička; 
izbliza i iznutra mora je nadzirati baza; to je jedini način da se izbjegne 
birokratizacija. 

Lenjin se kreće u drugom pravcu: slaže se s nekim reformatorima 
i sumnja (»u doba imperijalizma«) u prirodno spontani revolucionarni 
karakter proletarijata (osim toga užasava se »spontanosti«). Došao je 
čas, misli on, da se težište baci na partiju i na savezništvo koje 
proletarijatu mogu pružiti drugi ugnjeteni društveni slojevi, bez obzira 

o kojim se to slojevima radi. 1902. godine u Što da se čini? tvrdi da bi 
se bez djelovanja jedne centralizirane partije profesionalnih revolu- 
cionara, proletarijat okrenuo ne revoluciji već reformama pa čak 
i izvjesnom sindikalizmu te utopijama o radničkoj aristokraciji. Zar se 
tada stvorena Labour Party u Engleskoj ne suprotstavlja sumnjičavom 
konzervativizmu Trade Uniona; zar u Francuskoj, više nego što se 
obično misli, sindikalizam ne čini prepreku prodoru socijalizma? 
Suprotstavljajući se Rosi Luxemburg i još nekima, Lenjin osim toga 
tvrdi da nije došao kraj nacionalnim sukobima i da je savezništvo 
s liberalnim građanstvom nužno. I ne samo to; još uvijek se suprot- 
stavljajući Rosi Luxemburg i »luksemburgizmu«, on se usredotočuje 
na program agrarnih reformi, odbijajući smatrati seljaštvo reakcionar- 
nim elementom. U ovoj se odlučujućoj točki vidi utjecaj revolucionar- 
nih ruskih socijalista; poput njih, on vidi u zasužnjenom seljaštvu 
ključni pokretač revolucije; ne pada mu na pamet da ne uposli tu 
ogromnu eksplozivnu snagu. Ta sila je, kako znamo, omogućila 
uspjeh oktobarske revolucije. U svakom slučaju: što se tiče Rusije, 
Lenjin je bio u pravu. 

Ne bi trebalo detaljno ulaziti u te ideološke rasprave i pozicije, od 
kojih su neke odigrale ulogu u razvoju SSSR-a nakon 1917. godine. 
Dovoljno je pokazati da je došlo do kulturnog prenošenja s početnog 
marksizma na lenjinizam. Lenjinizam je, rekli bi antropolozi. nanovo 
osmišljeni, »nanovo protumačeni« marksizam, prilagođen industrijski 
slabo razvijenoj, većinom poljoprivrednoj zemlji, kakva je bila cari- 
stička Rusija tako davno, a tako skoro: na početku XX. stoljeća. »Tu 
je proletarijat bio brojčano tako slab, dakle ekonomski, društveno 
i politički nemoćan da sam svojim silama pokrene revoluciju koja bi ga 
odmah suprotstavila svim ostalim dijelovima društva.« (Lucien Gold- 
mann). 


e Rusku socijaldemokratsku stranku, kasnije Komunističku partiju, 
osnovala je 1898. godine druga generacija ruskih marksista (Lenjin, 
Martov, Dan), u suglasnosti s prvom generacijom (Georgij Plehanov, 
Pavel Akseljrod, Vera Zasulič, Leon Dojč), koja je u inozemstvu osnovala 
Grupu za oslobođenje rada (Grupa Osvoboždenija Truda). 


Do raskida je došlo za vrijeme drugog kongresa Ruske socijaldemo- 
kratske stranke u Londonu 1903: s jedne strane boljševici (tj. na 
ruskom »oni koji su u većini«, zapravo u većini samo jednim glasom), 
a s druge menjševici (tj. oni koji su u manjini), među njima Plehanov. 
(U stvari, »menjševici« će postati »boljševici« u Socijaldemokratskoj 
stranci). Uzrok tog raskida? Prvi član statuta, u koji je Lenjin uključio 
odredbe poznate pod imenom »demokratski centralizam«. One pred- 

viđaju: 1. odlučujuću ulogu »profesionalnih revolucionara« (zapravo 
tehničara); 2. čvrstu (željeznu) partijsku disciplinu; 3. proširenu i dik- 
tatorsku vlast Centralnog komiteta nad cjelinom Partije, naročito nad 
osnovnim ćelijama; 4. u slučaju nužde, prijenos cjelokupne vlasti 
Centralnog komiteta na uski kabinet. Je li vam jasno? Partija postaje 
samostalni ratni stroj protiv kojeg ustaju menjševici uz povike da se 
radi o diktaturi i napuštanju demokratskih principa. (Trocki već tada 
predviđa da će lenjinistička koncepcija završiti diktaturom jednog 
čovjeka, šefa Centralnog komiteta.) 


Ipak, ima dovoljno dokaza za tvrdnju da su, s gledišta njenog 
društvenog i industrijskog razvoja, osobiti uvjeti u Rusiji nametnuli 
takvu taktiku. 1905. godine Lenjin se kategorički protivi tezi nekih 
doduše malobrojnih socijalista da je »socijalistička revolucija (prole- 
terska) moguća jer su proizvodne snage zemlje već dosegle dovoljan 
stupanj razvoja za jednu takvu revoluciju«. Još je poučnija polemika in 
extremis koju su 1917. godine, u predvečerje revolucionarnog osvaja- 
nja vlasti, vodili Lenjin i osnivač ruske marksističke škole Georgij 
Plehanov. Lenjin se branio od optužbe da želi prigrabiti vlast; ako je 
prigrabi to je zbog toga što se nada da će mu pomoći skoro izbijanje 
socijalističke revolucije u zemljama razvijenog kapitalizma (napome- 
nimo da je to tlapnja od koje će ruska revolucija, osuđena gotovo od 
početka da samu sebe stvara, morati ubrzo odustati). Plehanov, 
pozivajući se na temeljne marksističke argumente — slabost radničkog 
proletarijata, osrednji kapitalizam, ogroman pritisak seljaštva — upo- 
zorava Lenjina da će, osvoji li vlast, morati pribjeći, htio on to ili ne, 
diktaturi, metodama državnog terorizma. Lenjin odgovara da je takav 
način govora uvredljiv. Pa ipak, doći će na vlast i pokrenuti agrarnu 
revoluciju, poput Mao Ze Donga kojih tridesetak godina kasnije... 


Svejedno će ga ti problemi i dalje zaokupijati. Kad je 1921. godine 
politikom NEP-a učinio korak unatrag, njegove su se izjave na karak- 
terističan način nadovezale na tu liniju mišljenja i na stare rasprave: 
»Pogriješili smo«, hoće reći. »Djelovali smo kao da je moguće izgraditi 
socijalizam u zemlji u kojoj gotovo i ne postoji kapitalizam. Prije nego 
što zaželimo stvoriti socijalističko društvo, valja nam rekonstruirati 
kapitalizam«. NEP nije zadugo nadživio Lenjina. Od 1928/29. godine 
Staljin pristaje uz industrijalizaciju koja se otada vrši s onim što je pri 
ruci, uz poteškoće i konačno, kao što je poznato, s velikim uspjehom. 


No, vratimo se unatrag, u godinu 1883 (godinu Marxove smrti) 
kako bismo ilustrirali ovo objašnjenje. Georgij Plehanov je, pretposta- 
vivši slučaj kad bi se revolucionari »slučajno« ili »pomoću zavjere« 
dočepali vlasti, napisao da »bi tada oni mogli stvoriti samo socijalizam 
Carstva Inka«, što će reći autoritarni socijalizam. Plehanov tako 

preuzima izreku samog Marxa koji je, govoreći o sličnoj mogućnosti, 
govorio o »samostanskom ili kasarnskom socijalizmu«. 

Ne radi se o tome da se, koristeći ove riječi i rasprave, vratimo, kao 
što se to često činilo, na događaje listopada 1917. godine kako bismo 
osudili njihov razvoj u ime »čistog marksizma«, koji je povijest mogla 
prevladati ili izvrgnuti ruglu. Valja naglasiti da je igrom slučaja 
socijalistička revolucija počela u najslabije industrijaliziranoj velikoj 
zemlji tadašnje Evrope. Sto znači da je bilo nemoguće da se revolucija 
u njoj odvija prema marksističkom obrascu diktature proletarijata. 
Vlast je osvojila Komunistička partija (to je ime koje je uzela Socijal- 
demokratska stranka), tj. neznatna manjina ljudi u odnosu na pro- 
stranu Rusiju, možda kojih 100.000 osoba. Toj je izvanredno organizi- 
ranoj manjini pogodovalo rasulo deset do dvanaest milijuna seljaka 
dezertera koji su se, međusobno se ubijajući prema potrebi, povukli 
prema svojim selima i počeli grabiti zemlju plemića, bogatih građana, 
Crkve, manastira, Krune i države. 

Lenjinu pripisuju ovu doskočicu: »Ako se carizam uspio održati 
stoljećima zahvaljujući 130.000 plemića, feudalnih posjednika što su 
svaki u svojoj pokrajini imali policijsku vlast, zašto se ja ne bih mogao 
održati nekoliko desetaka godina s partijom od 130.000 odanih prista- 
lica?« Pripisuje mu se također i ova napoleonska dosjetka: »Nava- 
limo, kasnije ćemo vidjeti«. 

»Održati se nekoliko desetaka godina«, sve dok Rusija ne dosegne 
razvojni i industrijski stadij iz kojeg je moguće krenuti u »razumnu« 
revoluciju; to će u budućnosti biti ključni problem Rusije. Također 
i razlog nesmiljene diktature koja nije bila »diktatura proletarijata« 
već diktatura komunističkih vođa u ime proletarijata u nastanku. »U 
Staljinovo je vrijeme ta diktatura vođa postala diktatura jednog jedi- 
nog čovjeka«. Te mračne i dramatične godine ruske povijesti podsje- 
ćaju uporno na uspjelu verziju godina 1793/94, doba djelovanja Komi- 
teta javnog spasa. Razlog uspjehu je nesumnjivo postojanje željezne 
discipline u jednoj jedinoj partiji koja je zabranila svaku trajniju 
»frakciju«, za razliku od onog što se događalo u Parizu 1794. godine. 


Marksizam i sovjetska civilizacija danas 


Već četrdeset pet godina, dakle gotovo pola stoljeća, SSSR živi pod 
diktatorskim političkim sistemom u kojem nema slobode tiska, 
govora, udruživanja i štrajkova, pod vodstvom jedne disciplinirane, 
»monolitne« partije u kojoj prikriveni sukobi iskrsavaju samo u obliku 
dramatičnih sukoba ličnosti. Prije nekoliko godina, odmah po Stalji- 
10voj smrti 1953. godine, došlo je do izvjesne liberalizacije, možda bi 

bilo bolje reći humanizacije jer je za komuniste liberalizacija još uvijek 
pogrdan pojam, dakle do izvjesne humanizacije, doduše umjerene 
i spore, no ipak, čini se, nezaustavljive. Da li je možda toj takozvanoj 
»destaljinizaciji« razlog to što su prošla vremena pripravnosti, vre- 
mena Komiteta javnog spasa? SSSR nesumnjivo nije riješio sve unu- 
trašnje poteškoće, no ipak je ušao u porodicu velikih industrijalizira- 
nih zemalja, povlaštenih naroda: to je mjesto osvojio u znoju lica svog 
i drži se na njemu. Istovremeno je izgradio, hoteći ili ne hoteći, nove 
strukture potrebne masovnoj civilizaciji. Možda tek sada, po prvi put, 
može slobodno birati svoju revoluciju, svoj put, barem na unutraš- 
njem planu, jer mu njegova izuzetna važnost u svjetskoj politici, 
njegova uloga vođe socijalističkih zemalja nameće vanjske stege, stege 
drugačije naravi. 


e Marksizam se razvio. Pedeset godina napora i rata na svim fron- 
tama, veoma je dugo razdoblje. Ne treba nas stoga čuditi što se za svih tih 
godina državna doktrina marksizma-lenjinizma, uz očuvanje velikih tema 
i uobičajenih objašnjenja, jako promijenila. Cudilo bi suprotno. 


Premda službeni jezik ponavlja sakrosanktne formule o klasnoj 
borbi, praxisu, robovlasničkom, feudalnom i kapitalističkom društvu, 
relativnom osiromašenju ili o dijalektičkom materijalizmu, materijal- 
noj bazi, prelasku u besklasno i čudesno sretno društvo, to nikako ne 
znači da unutar te velike ideologije, kao uostalom unutar svih pobje- 
donosnih ideologija i religija, nije došlo do razvoja koji nosi sam život. 
Osim toga, već je čitava ruska inteligencija s početka stoljeća sma- 
trala, a to su preuzeli i revolucionari, da je neka ideja bezvrijedna ako 
nije utjelovljena u praktičnom životu, u praxisu. Marksizam, sustav 
međusobno čvrsto povezanih ideja, postaje bezvrijedan ako ne biva 
životno iskustvo milijuna ljudi. On se »aktualizira« u tim utjelovlje- 
njima, ali postoji i povratna reakcija. A i njegovi sljedbenici smatraju 
»da je marksizam poimanje svijeta koje samo sebe prevladava«. To 
tvrde i dobronamjerni promatrači: »dvadesetostoljetni komunizam 
prošao je kroz promjene analogne onima kroz koje je prošlo kršćan- 
stvo od I. do IV. stoljeća n. e.« 

Možda bi trebalo biti kazuist da se nabroje te promjene, nevjere 
i krivovjerja za koje je sam prema sebi kriv živi marksizam. Možda bi 
bila zanimljiva takva lista pod uvjetom da nikad ne izdvojimo neki 
detalj iz cjeline, neovisno o tome koliko je on važan. Takva lista ima 
smisla samo u odnosu na globalno iskustvo koje objašnjava i koje nju 
objašnjava. Recimo ovdje da to nije najvažniji ili najjasniji test koji 
nudi sovjetsko iskustvo. 

Zapravo, premda je pedeset godina dugo razdoblje revolucija i kuš- 

nji, kronologija nije, u slučaju ljudi koji su ga proživjeli, dostatna za 
cjelovito uočavanje veličine ideološkog, društvenog i kulturnog 
zamaha koji je uslijedio nakon tako brutalnog kidanja postojećih 
struktura. Trebalo bi razlikovati ono što u iskustvu čini zastranjenje, 
naročito tijekom prijelaznih godina (tj. barem do 1930, pa i dalje), od 
onoga što je bilo i ostaje djelotvorno, kako bismo mogli ustanoviti 
definitivan odnos između silom nametnute ideologije i društva koje je 
prisiljeno na iskustvo koje nije samo izabralo i kojeg nije uvijek 
potpuno svjesno. 

Tako: u kolikoj je mjeri ponovno uvođenje širokog raspona zarada, 
što je već Lenjin predviđao, bilo slučajno, voljni čin svemoćnog Staljina 
ili se radilo o društvenoj nužnosti ili čak o neizbježnom ekonomskom 
procesu? 


Jer time je uspostavljena socijalna hijerarhija s očiglednim povlasti- 
cama. Jedan ruski sveučilišni profesor s osmijehom veli: »Mi smo 
sovjetska buržoazija. . .« No, ta hijerarhija može ponovo uspostaviti 
društvene klase samo ako se njene povlastice koje ovise o funkcijama 
prenose, tj. samo ako djeca povlaštenih izvlače korist (školovanje, 
novac, funkcije) iz društvenog položaja svojih roditelja. To je prirodna 
tendencija u svakom društvu gdje postoji obiteljski život, koji komuni- 
zam nikako nije uništio, već za Staljina čak i učvrstio. 

Drugi temeljni problem: neuspješni sovjetski pokušaji reorganiza- 
cije poljoprivrede na kolektivni način nailaze na otpor seljaštva, koje 
je Staljinov režim u prošlosti zlostavljao. No nije li ta nevolja sa 
seljacima, o kojoj nam prigušena jeka stiže iz ruskih romana, nor- 
malna, gotovo neizbježna reakcija »tradicionalne« kulture koju je 
ekonomsko kretanje brze modernizacije iznenadno istrgnulo iz stoljet- 
nih okvira. Čini se da taj problem postoji u svim zemljama koje se 
ubrzano industrijaliziraju, neovisno o prihvaćenim rješenjima. 

Osim toga, je li izrečena posljednja riječ, ako posljednja riječ 

i postoji u manje-više napetom dijalogu između sovjetske ideologije 
i Pravoslavne crkve? Nasuprot »religioznom otuđenju« režim je favo- 
rizirao militantni materijalizam, udarni racionalizam — ne negaciju 
Boga, već silovitu afirmaciju čovjeka. No, nije li domovinski rat 
revalorizirao pravoslavlje? Došlo je konačno do kompromisa između 
Crkve i Staljina. Nije li on ponovno ustanovio Moskovsku patrijaršiju 
koju je Petar Veliki ukinuo? 7. studenog 1951. godine u jednom 
govoru on spominje kneza i sveca Aleksandra Nevskog. Nesumnjivo, 
vjernici su većinom stari ljudi. No, kakav je u stvari stav većine prema 
krštenjima, vjenčanjima, pogrebima? Uglađenost koju država nastoji 
pridati civilnim obredima vjenčanja dokazuje da se valja boriti protiv 
praznine i nečim je popuniti. 

Zatim, nije li kroz nove naraštaje došlo do postupnog zaborava 
dramatične prošlosti i do dubinskog zatvaranja u sam marksističko- 
-lenjinistički odgoj, pomalo kao što se još uvijek uvriježeni zapadni 
kartezijanizam ipak urezao u zapadnu svijest? To ne znači nužno 
odustajanje od komunističkih ideala. To su istine koje postoje same po 
sebi, i o kojima nije nužno neprestano raspravljati. Od 220 milijuna 
Sovjeta, članova Partije ima 9 milijuna. Njima je marksizam-lenjini- 
zam kruh, lozinka, svakodnevni jezik. Da li je i ostalima? 


e Ipak, najjače preobražava sovjetski život snažna industrijalizacija 
kojoj je sve podvrgnuto, bliska mogućnost njenog uspješnog privođenja 
kraju, tj. mogućnost daljnjeg uspješnog industrijskog razvoja uz nadvla- 
davanje teškoća i ispravljanje grešaka. 


Nesumnjivo je za nju plaćena velika cijena, govorimo li o ljudskim 
žrtvama. Kako u Rusiji 1917. godine nije postojala gotova baza, »koju 
je prije toga stvorio kapitalizam«, trebalo ju je izgraditi i zbog toga je 
Staljinova diktatura poprimila tako poseban oblik. Na sebe je pre- 
uzela primarni, »historijski« zadatak, koji je drugdje izvršio kapitali- 
zam željeznog doba«. Surovosti staljinističkog režima ne mogu se 
u potpunosti objasniti ni mušicama jednog čovjeka opijenog moći ni 
nužnostima socijalizma ili komunizma. Te surovosti su također drama 
nerazvijenosti, nesmiljena etatistička formula izmišljena da bi se brzo, 
ljudskim investicijama, preskočile etape industrijalizacije u zaostaloj 
poljoprivrednoj zemlji. Početak te drame danas možemo pratiti u Kini, 
dok iz nje SSSR upravo izlazi. 


O tome je li dosegnut ekonomski cilj još dugo će raspravljati 
stručnjaci. Utoliko više što brojke izuzetno pogoduju proturječnim 
mišljenjima. Njihov je jezik međunarodan. Narodi se međusobno 
uspoređuju kao djeca po svojoj visini. No, još uvijek je nužno da 
mjerilo bude isto. U Francuskoj je industrijska proizvodnja u razdob- 
lju između 1953. i 1959. godine rasla prosječno 7,7% godišnje (1959. 
indeks 156, u odnosu na 1953. = 100); u Zapadnoj Njemačkoj 83% 
(1959. = 169, 1953. = 100), u SSSR-u 11,3% (1959. = 190, 1953. 
= 100). Tako govore službene statistike. No ipak je te statistike 
nemoguće izravno usporediti. Zapadne zemlje računaju indekse 
u neto, a Sovjeti u bruto vrijednostima. Sovjetski je ekonomist Struli- 
njin pokazao da službeni porast industrijske proizvodnje izračunan 
u bruto vrijednostima daje za 1956. godinu proizvodnju 22,9 puta veću 
od proizvodnje u 1929. godini no pada na 14,7 puta ako se izračuna 
u neto vrijednostima. Možete samo misliti koliko su u takvim uvjetima 
protivnici SSSR-a mogli raspravljati o tim brojkama. 

No, čak i kad pretpostavimo da ekonomski cilj nije u potpunosti 
dosegnut, nesumnjivo je nadohvat ruke. Ogromni i čudesni uspjesi 
u Sibiru i drugdje znače veliki napredak. 


e Došlo je do ogromnih društvenih promjena. Sva su sovjetska društva 
potresena industrijskim razvitkom; on pak potresa sovjetski život u cjelini. 
Upravo nastaju nove strukture. 


a) Prvo: pristizanje seoskog stanovništva u gradove. SSSR je namet- 
nuo američki ritam razvoja (u vrijeme booma) tradicionalno nehaj- 
nom narodu koji je velikom većinom 1917. godine bio seljački. 
Posvuda se sukobljavaju taj nehaj koji često traži svoja prava i ritam 
kojemu ništa ne izmiče. Taj je spoj amerikanizma i orijentalizma još 
čudnovatiji u saveznim republikama središnje Azije. 

O značaju te promjene govore brojke. 1917. godine ruski su seljaci 
činili 80% cjelokupnog stanovništva a industrijsko radništvo 5%; 
1962. godine seljaka ima tek nešto preko polovine ukupnog stanovni- 
štva (52%) naspram 35% radnika i stručnjaka. U istom tom razdoblju, 
udeseterostručen je broj birokrata a barem ustostručen broj intelektu- 
alaca. To je dovelo do napuštanja sela i snažnog priljeva stanovništva 
u gradove. 

To se kretanje bliži kraju. Izuzev Lenjingrada, bivše prijestolnice 
koja je očuvala svoj stoljetni gradski izgled, novi su i stari gradovi, 
među njima i Moskva (koja je postala svojevrsni divovski Chicago), 
poprimili obilježja sela. U njima se život poseljačio. Toga nisu pošte- 
đeni ni intelektualci ni studenti. »U Rusiji je stvoren novi soj« koji je 
preplavio sve, od najskromnijih radnih mjesta do mjesta znanstvenih 
istraživača (vrhunca društvene ljestvice u Rusiji). Dok je dotad nevi- 
đenim ritmom industrijalizirao SSSR, Staljin je seljaštvo podvrgnuo 
cjelovitoj kolektivizaciji, oslobodivši na taj način odjednom značajan 
broj ruku i otjeravši seljake protiv njihove volje u gradove. Sve to 
u tek nekoliko godina. 

1947. godine su se seljaci još mogli prepoznati u gradovima koje su 
preplavili i osvojili po primitivnoj odjeći, sporom kretanju, bučnom 
ulasku u autobuse i tramvaje. Već 1956: godine došlo je do promjene. 
Seljak se već urbanizirao, a kako se životni standard poboljšao, i bolje 
odjenuo. 1958. godine više se ne mogu susresti bosonoge žene i djeca, 
kazališna i kino publika dobro je odjevena, a seljačka neuglađenost 
nestaje. Pa ipak, blisko se seljačko porijeklo može nazrijeti u mnoštvu 
detalja u ponašanju. Zbog toga nam se, suprotno tome, čini da je 
u Lenjingradu sve uglađenije, da su žene elegantnije a govorni jezik 
čistiji. Tom utisku ljubaznog i istančanog velikog evropskog grada što 
još uvijek živi na velikoj nozi, povezanog preko svoje luke sa svijetom, 

pridonose i nakon 1945. godine izuzetno dobro obnovljene građevine. 

No možda Lenjingrad usprkos svojim industrijskim predgrađima 

ostaje po strani od izvanredne smjese koja predstavlja sliku Rusije 

sutrašnjice. I kretanja koja neosporno daju Moskvi njen izgled prije- 
stolnice. 

b) Seljačka osvajanja: tvornice, škole 

Taj je priljev radne snage utopio u masi nekadašnje kvalificirane 
radnike. Seljak je osvojio tvornice, donijevši sa sobom neznanje 

i nespretnost u rukovanju strojevima — sumnjivih svim seljacima ovog 
svijeta. Radeći od danas do sutra, taj je nespretni poljodjelac 
u početku postizao samo loše rezultate. Potom je, da se prikrije 
nezadovoljavajuća proizvodnja, povećan broj radne snage. 

Došlo je do istog takvog priljeva seljaka ili barem njihove djece 

u škole i kasnije na sveučilišta. Dok je Rusija 1917. godine brojila 
najmanje 75% nepismenih, a možda i više, danas je nepismenost 
potpuno iščezla. To objašnjava množenje knjižnica, čitaonica i popu- 
larnih izdanja ruskih i stranih klasika (s izuzecima kao što su Dostojev- 
ski i Jesenjin do 1955. godine) u fantastičnim nakladama (10 milijuna 
primjeraka). Cijena je knjige, tiskane na osrednjem papiru, uistinu 
smiješna. No, postoje li i drugi razlozi za uspjeh klasika? Slabi 
suvremeni autori, nepostojanje zabavne i lake štampe? U svakom 
slučaju, jednako je velik napor odgajanja uložen i na području radija, 
televizije i diskografije. 

Sama je ta »kulturna revolucija« (O. Rosenfeld) sa sobom donijela. 
istinsku društvenu revoluciju, ogromnu želju za emancipacijom, Zna- 
njem i uspinjanjem na društvenoj ljestvici. »Luđački skorojevići«, glasi 
dijagnoza nemilosrdnih sudaca. Mi bismo to radije nazvali »glađu za 
kulturom«, koja istodobno znači prestiž i novac. Svakako, sve su 
brojniji studenti sveučilišta, tehničkih, dopisnih i večernjih škola. Prva 
mjesta često pripadaju seljačkoj djeci. Tako SSSR, crpeći iz neiscrp- 
nog ljudskog rezervoara, stvara intelektualce koji su mu potrebni: 
inženjere, istraživače, oficire, profesore. Ono što se u Francuskoj 
zapravo dogodilo sporo i u uskim razmjerima školskim reformama 
Julesa Ferrya, zatim uvođenjem besplatnog srednjoškolskog i visoko- 
školskog obrazovanja, u Sovjetskoj se Rusiji događa naveliko, neza- 
pamćenom brzinom, često u jednom jedinom skoku, no očigledno 
s izvjesnim ograničenjima. Tako nas, recimo, čudi podatak da srednjo- 
školsko obrazovanje u SSSR-u u razdoblju od 1947. do 1956. godine 
nije bilo besplatno. 

c) Ipak opće je mišljenje da je razina obrazovanja snižena. 

No tek što smo to rekli, pokajali smo se. Nema sumnje, današnji 
govorni ruski nije više onaj nekadašnji, istančani jezik. Darežljivo 
školstvo je utilitarno, serijski proizvodi intelektualce potrebne moder- 

nom životu; izbacuje serije stručnjaka od učitelja do inženjera pa čak 
i sveučilišnih profesora. Poluintelektualce, kako ih je nazvao jedan 
inače blagonakloni promatrač. 

Je li to točno? Da li je polukultura većine isključivo proizvod mlade 
zemlje, u što nas žele uvjeriti, ili je riječ o proizvodu masovne 
civilizacije u nastajanju. U svim snažno industrijaliziranim zemljama 
svijeta, i u Evropi i u Americi, obrazovanje koje postaje dostupno 
svima vodi specijalizaciji te snižava razinu opće kulture. Broj članova 
istinske intelektualne elite možda nije toliko umanjen. U najgorem 
slučaju, on je isti (što je već uspjeh)! Umjesto malobrojne intelektu- 
alne elite i velike mase nepismenih tradicionalnih civilizacija, 
u modernim civilizacijama postoji pored te iste elite i malenog broja 
nepismenih ljudska masa kojoj naobrazba predstavlja tek oruđe za rad 
a ne za intelektualno oblikovanje. 

U svakom slučaju, čim se približimo višoj razini, po našem se 
mišljenju sovjetski intelektualci, znanstvenici i profesori, uzevši 
u obzir ideološke razlike, nimalo ne razlikuju od svojih evropskih ili 
sjevernoameričkih kolega. Uostalom, nasljednici su iste kulture. Pri- 
jeći s francuskih sveučilišta na Akademiju znanosti u Moskvi za 
pariškog intelektualca znači osjećati se kod kuće, moći sudjelovati 
u svakoj raspravi i s razumijevanjem pratiti šale. Na prvi se pogled čini 
da na tom planu potpuna izolacija u kojoj je živjela Rusija, prekinuvši 
tijekom četrdeset godina sve veze s Evropom, nije cstavila nikakvog 
traga. Taj prvi dojam iznenađuje, no što je s drugim? Evropa i Rusija 
pripadale su početkom XX. stoljeća istoj civilizaciji. A što je četrdeset 
godina u civilizacijskoj stvarnosti? Usprkos nevjerojatnom rušenju 
mnoštva društvenih struktura, SSSR od 1962. godine velikom veći- 
nom pripada istoj civilizaciji kao i Rusija 1917. godine, to jest našoj. 

d) No čini se da umjetnost i književnost zapravo opovrgavaju tu 
tvrdnju. ` 

Jer ako bismo u njima trebali, kao obično, potražiti najbolje 
svjedočanstvo o društvu u kojem su nastale, tom bi se prilikom 
sovjetska umjetnost i književnost slabo iskazale. No, nisu li upravo ta 
poučna djela, koja prvenstveno čude svojom gotovo apsurdnom 
nestvarnošću, svjedočanstvo o sovjetskim piscima i umjetnicima pa 
čak i o društvu i svakodnevici? Ona su nastala u iznimnim uvjetima. 

Posebni se jezik sovjetske književnosti i umjetnosti, kome nema 
traga u djelima Marxa, Engelsa pa čak ni Lenjina, pojavio u doba 
nastanka Staljinove moći oko 1930. godine. Radi se o napadu na 
intelektualce koji se ne pokoravaju željeznoj disciplini koju zahtijeva 
Staljin i mobilizaciji »književne i umjetničke fronte« na izvršenju 
petogodišnjeg plana. Prvom je žrtvom palo Rusko udruženje proleter- 
.skih pisaca (RAPP), raspušteno istovremeno kad i srodne organizacije 

na području likovnih umjetnosti i glazbe (1932). Njihovo je mjesto 
zauzela jedinstvena organizacija pod izravnim nadzorom Partije. 

Istovremeno se pisci i književnici pozivaju da postanu »inženjeri 
ljudskih duša«. 1934. godine partijski sekretar Ždanov određuje nji- 
hovu dogmu, »metodu socijalističkog realizma«. Riječ je o tome da se 
»istinito« opiše »historijski konkretan karakter« socijalističke stvarno- 
sti, naročito uvjeta rada te tako doprinese »ideološkoj transformaciji 
i odgoju radnika u duhu socijalizma«. Dužnost je pisati »tendenci- 
ozno«, kaže Zdanov, stvarati »poučna« djela u kojima postoje »pozi- 
tivci«, pravi komunisti i »negativci«, svi ostali. Tako su avangardni 
pokreti što su na svim područjima cvjetali prvih godina Revolucije 
i koje i dalje u Rusiji zovu »lijevom umjetnošću« osuđeni i progonjeni 
zbog »formalizma«. Misteriozno nestaju mnogi uhapšeni književnici ili 
upravitelji kazališta. Većina se značajnih književnika povlači u djelo- 
mičnu ili potpunu šutnju. Solohov, autor »Tihog Dona« (prva tri dijela 
objavljena su između 1925. i 1933. godine, a četvrti 1940. godine) neće 
više ništa napisati sve do Staljinove smrti. 

»Ždanovizam« je nakon rata još više ojačao, suprotstavljajući se 
utjecaju-»trulog Zapada«. Književnost, kazalište i kinematografija su 
pod neprestanim nadzorom, a svako se i najmanje odstupanje prijav- 
ljuje i kažnjava. 1948. godine došlo je do snažnog napada na velike 
skladatelje Prokofjeva, Sostakoviča i Hačaturjana zbog njihovog her- 
metizma i zloupotrebe disonanci. . . 

Ukratko, za čitavog trajanja Staljinove diktature umjetnici su stu- 
pali po taktu kao i ostalo sovjetsko stanovništvo. Citava je produkcija 
te epohe u znaku konformizma i i osrednjosti. 

Da li je Staljinova smrt sve promijenila? I da i ne. Nema sumnje, 
reakcija je odmah uslijedila i snažno odjeknula, no ta se liberalna 
eksplozija vlastima učinila opasnom. Zauzdana je. 

Kraj 1953. i 1954. godina protekle su u znaku mnoštva satiričnih 
napisa & manama sovjetskog društva; članak jednog mladog kritičara 
objavljen u časopisu Novy Mir o »iskrenosti u književnosti« ismijao je 
tradicionalnu podjelu na pozitivne i negativne likove. Usprkos sankci- 
jama protiv autora tih odvažnih napisa, kritika kulta ličnosti i destalji- 
nizacija izazvale su i druge slobode govora. Povratak stotina tisuća 
deportiranih, uvjerenje da je došao kraj surovim odmazdama, uzroko- 
vali su izuzetno oživljavanje intelektualnog života, velike smjene 
ekipa (sada su morali ušutjeti pisci koji su se proslavili pod Staljinom, 
a glasno progovaraju stare žrtve, naravno — one preživjele) što je 
uznemirilo vlasti. 1957. godine, književnici i umjetnici prekoreni su 
i zamoljeni da se uzdrže svakog »revizionizma« te da ne ocrnjuju 
sustavno sovjetsku stvarnost pod izgovorom da je odbijaju »uljepšati 
i pozlatiti«. Taj stav izvrsno izražava Hruščovljevu politiku. 

Staljinističke su metode doista osuđene; politički se protivnici više ne 
pogubljuju i ne prijeti im fizičko nasilje; nastupila je izvjesna liberali- 
zacija u odnosima u kulturi i s inozemstvom. Ali, dopustiti snažnu 
kritičku kampanju u času kad otkrivanje Staljinovih zločina duboko 
potresa mladež koja mu se slijepo divila znači ugroziti režim i isto- 
dobno poziciju SSSR-a kao vođe socijalističkih zemalja svijeta te 
možda dovesti u pitanje njegovu međunarodnu moć. Vlast je dakle 
nemilosrdno odgovorila. 

Slijedi li publika tu borbu? Širok narodni ukus kreće se u rasponu od 
klasičnih ruskih ili stranih kazališnih komada do »čistog, stiliziranog ili 
prilagođenog« folklora i klasične opere koju su ti dojučerašnji seljaci 
upravo otkrili. Otud uspjeh opere, od Fausta do Traviate ili Carmen, 
jednak uspjehu plesova sovjetske armije ili Labuđeg jezera Čajkov- 
skog. Pa ipak, nemojmo misliti da na tim područjima postoji razlika 
između široke publike i intelektualne elite. Sloboda izražavanja koju 
traže i priželjkuju pisci i umjetnici ključni je problem sovjetske sadaš- 
njosti i budućnosti. 

e) Uspjeh matematike i znanosti. Ovih problema uopće nema u pri- 
rodnim znanostima. One su često gotovo blistave. 

_ Iz mnogih razloga. Znanost je obično slabo nadzirano područje. 
Cesto se znanstvenika uopće ne tiču političke ili ideološke rasprave 
i on ih može izbjeći. S druge strane, Rusi su odvajkada bili izvanredni 
matematičari. Osim toga, vlast nije štedjela ni novca ni narudžaba, 
a stvaranje, pa čak i zamišljanje novih, još nepostojećih svjetova 
uzbudljiv je zadatak. Naposljetku, valja dodati da na polju znanstve- 
nog istraživanja autoritarizam ima dobrih strana. Znanstveno istraži- 
vanje u kapitalističkim zemljama naginje rascjepkanosti na razne 
industrijske grane u svrhu zadovoljavanja potreba industrije. U 
SSSR-u znanost se bavi onim što odredi vlast. Time gubi industrija 
a još više ljudi zbog doskorašnje nebrige za udobnost života. Ali 
dobiva istraživanje samo, kao i organizacija znanstvenih ekipa. Danas 
znanost nije stvar najboljeg znanstvenika, već najbolje znanstvene 
ekipe. Je li za to zaslužna Sovjetska akademija znanosti? 

to zaključiti? Da SSSR izlazi iz nečuvenih teškoća, da je na pragu 
izvanrednih uspjeha u području materijalnog života. Ti uspjesi već 
postoje. Ali ustoličenje novih struktura još nije završeno. Ometeno je 
tragičnim uspomenama i odjekom sovjetskog iskustva u svijetu. U tre- 
nutku kad gotovo slobodno može izabrati svoju unutrašnju sudbinu, 
SSSR mora voditi računa o odjeku svog djelovanja na međunarodnoj 
sceni. 

To plaća izvjesnim ograničenjem vlastite slobode koje opstoji 
i nakon destaljinizacije. Plaća to također na području umjetničke, 
književne »nadgradnje« (području bijega bez kojeg niti jedna civiliza- 

cija ne može do same sebe doprijeti niti se u potpunosti izraziti). 
Nadajmo se da će ta nadgradnja naglo i odjednom procvjetati, poput 
jabuka na trgu Boljšom u Moskvi na prvom toplijem proljetnom 
suncu. 


LISTOPADSKI KONGRES 1961. 


Dramatični dvadeset i drugi kongres Komunističke partije, održan 
u listopađu 1961. godine, savršeno osvjetljava trenutnu situaciju 
u SSSR-u. Naravno, ne radi se o tome da se u sivilu prepoznaju 
dramatično osobni sukobi, da se sastave liste osuda, izopćenja, »živih 
mrtvaca« i »mrtvih živih« ili pak nadugačko analizira komešanje koje 
tako često podsjeća na mučenike i mučitelje iz Braće Karamazovih od 
Dostojevskog. 

Važno je to da se sama sovjetska civilizacija nalazi pred izborom 
i teškim zadacima i na vanjskom i na unutrašnjem planu. O njihovom 
će uspjehu ovisiti budućnost. Teški zadaci: prvi se odnosi na popri- 
lično brojne alogene neruske rase i civilizacije koje žive na teritoriju 
Saveza Sovjetskih Socijalističkih Republika; drugi na materijalnu 
budućnost (no, da li samo na nju?) sovjetske civilizacije u cjelini; treći 
na sudbinu međunarodnog komunističkog pokreta koji također gubi 
nekadašnju monolitnost, postaje »policentričan« i povlači se pred 
»komunizmima domovina«. 


e Sto se tiče prvog problema, ulog je sljedeći: SSSR, kako mu i ime 
kaže, želi biti federacija u osnovi nezavisnih no međusobno povezanih 
republika i država. Može li se to zajedničko življenje poboljšati tako da 
urodi moćnom jedinstvenom civilizacijom? 


Plod carističke politike, taj je savez prošao kroz mnoge promjene 
prije 1917. godine. Trgali su ga, krpali, učvršćivali, ugrožavali, no on 
je i dalje težak problem bez potpunog rješenja. Premda je očevidno 
autonomna, niti jedna od republika nije istinski nezavisna, jer njenom 
obranom, policijom i vezama upravlja središnja vlast putem delegata 
u centralnom komitetu republike. Postoje lokalni nacionalizmi, »Sovi- 
nizmi« na koje je ukazano. Došlo je do sukoba. Na primjer, Gruzija je 
ponovo priključena Savezu 1921. godine, a danas se u toj republici 
destaljinizacija sukobljava s vjernošću uspomeni najslavnijeg Gruzijca. 
Baltičke države, oslobođene 1918. godine, pripojene Njemačkoj 1940. 
godine te ponovo zauzete 1945. godine, imale su u carsko doba 
povlašten status; no daleko od toga da bi ga ponovo dobile. U Kirgiziji 
je u razdoblju od 1949-1951. godine izbila kriza zbog toga što je vlast 

zabranila nacionalni ep Ma as. U Azerbejdžanu je Vrhovni sovjet 
donio 1958. godine odluku o priznavanju azeija kao jedinog službenog 
jezika u republici. 

Lokalni interesi, kulture, vlastiti jezici, povijesne uspomene, vjer- 
nost ili nevjernost komunizmu, prodor te naseljavanje Rusa i Ukraji- 
naca na teritorije svih tih republika: toliko neriješenih problema koji 
izazivaju napetosti kolonijalnog tipa. Zbog obrađivanja dotad neobra- 
đenih površina u Kazahstanu, Rusi su postali brojniji od Kazaha. 

Lako se može predvidjeti jedina moguća sovjetska politika: održati 
i očuvati koheziju zajedničkog života, »sklad« cjeline čineći nacional- 
nim državama razumne ustupke, što će reći velikodušne kad se uzme 
u obzir njihov malen udio u moći SSSR-a. Ta je politika ugledala 
svjetlo dana na XX. kongresu 1956. Urodila je ustupcima, jačanjem 
autonomnosti te izravnim povratkom Lenjinovoj politici prema narod- 
nostima. Zapadnjaka to podsjeća na klasične probleme plime i oseke 
kolonizacije i dekolonizacije, s tom dodatnom dramatičnom primje- 
som što se u slučaju SSSR-a kolonije i metropole geografski i fizički 
dodiruju. Na dnevnom se redu XXI. kongresa kratko i jasno nalazila 
asimilacija, riječ koja sama po sebi mnogo govori. Je li moguće da će 
SSSR-u uspjeti ono što Zapadu jednostavno nije pošlo za rukom? 

Partijski sekretar Kazahstana tvrdi 1959. godine »da je Lenjinova 
teza o spajanju nacija u cilju njihovog napretka te povećanja broja 
zajedničkih zadataka danas potvrđena iskustvom.« To je moguće: 
u prošlosti postoje, kako smo vidjeli, primjeri uspjelih asimilacija 
i zajedničke politike, obostranih ustupaka, nužnosti zajedničkog živ- 
ljenja; a tim valjanim argumentima valja pridodati još i to da su 
tijekom četrdesetogodišnjeg istodobnog prihvaćanja komunizma stvo- 
rene nove strukture, zajedničke objema stranama. Ipak, civilizacije su 
tvrdokorne. Samo pitanje nacionalnih jezika i njihove tvrdoglave 
i uspješne obrane to dokazuje: sovjetske republike nisu odustale od 
svojih lokalnih kultura. Rasprava dakle još traje. Možemo se čak 
zapitati nisu li borba protiv nepismenosti i razvoj obrazovanja, jednaki 
u čitavom SSSR-u, pridonijeli buđenju nacionalne svijesti kod sred- 
njoazijskih naroda. 


e Blagostanje ili »građanska civilizacija«: najava dvadesetogodišnjeg 
plana koji će SSSR dovesti do blaženog komunističkog društva nije 
uzaludan projekt. 


Pod tim i tim uvjetima, kažu stručnjaci (koji se nikad međusobno ne 
slažu), SSSR raspolaže sredstvima da ostvari skok u blagostanje. 
Kako svi priželjkuju (strasno) i mir i materijalni napredak koji se čini 

mogućim, mlade se generacije oduševljeno uključuju u aktivan život 
zemlje. Sprema se ogromna promjena i do nje će doći, neovisno 
o obliku u kojem će se pojaviti i etiketi koju će joj zatim prišiti. 

Sovjetskim životom 1962. godine dominira brzo napredovanje 
prema posljednjim etapama industrijske revolucije. Hruščovljev je 
prevrat otvorio vrata toj budućnosti, utoliko bližoj što je sedmogodiš- 
njim planom iz 1958. godine istaknuto značenje novih industrija koje 
traže izvjestan istančaniji tip potrošnje: elektronika, elektromehanika, 
nuklearna energija, plastične mase, sintetička kemija — dakle indu- 
strija koja će stvoriti nov potrošački sloj, a u međuvremenu zahtijevati 
i stvarati »novi tip radničke klase«: tehničare u bijelim ogrtačima, 
tehnologe, istraživače u raznim zavodima, laboratorijske struč- 
njake... Pritisak tih novih društvenih snaga nepovratno će dovesti do 
demokratizacije u SSSR-u s manjim ili većim zastojima, zaključuje 
sociolog čijim smo se razmišljanjima ovdje poslužili. 

Međutim, još uvijek je potrebno da taj val i pritisak prokrči put kroz 
snažnu inertnost društva i Komunističke partije. A logično je da 
Partija pokušava sebi u zasluge pripisati poboljšanje uvjeta života 
i povećanje blagostanja nakon tolikih iskušenja te da taj uspjeh 
pokušava proglasiti svojim. 

To će stvarno uspjeti samo ako SSSR dokaže da je živeći četrdeset 
godina u socijalizmu postao druga zemlja i da, za razliku od Rusije 
koja je 1917. godine živjela unutar zapadne civilizacije, SSSR 1962. 
godine ne zamišlja dolazak blagostanja u ustaljenim normama »gra- 
đanskog« Zapada. Ukratko, ako dokaže da za njega blagostanje ne 
znači, kao za Zapad i Ameriku, najbolji način da se »izbjegne« 
revolucija. 

U vezi s tim, nemoguće je bilo što predvidjeti. Ništa još nije gotovo. 
Vjerojatno je ipak da će SSSR iznaći svoje vlastito rješenje, koje neće 
biti ni američko ni evropsko. 


e Međunarodni komunistički pokret. Na tom planu također još ništa 
nije gotovo niti jasno. 


Zapadni komentatori u listopadskom kongresu 1961. godine rado 
vide kraj monolitne internacionalne komunističke partije: kao da se 
SSSR namjerno odrekao isključivog vodstva nad njom i žrtava koje to 
vodstvo podrazumijeva kako bi se posvetio vlastitom skoku naprijed 
i pripremio da samostalno, putem materijalnog blagostanja, kroči 
u savršenstvo komunizma. Sve u svemu, SSSR će možda ubuduće 
prihvatiti bicentrizam (Kina i SSSR) ili čak policentrizam, »komuni- 
zam domovina«, prepuštenih svojoj vlastitoj sudbini i problemima. 

Tako kategorična tvrdnja nepromišljena je; politika se čak i unutar 
mnogoljudne komunističke obitelji ravna po običnim pravilima: po 
ljutnji, svađama, prijetnjama, pomirbama te kompromisima koji nisu 
isključivo vlasništvo Anglosaksonaca. Sumnjičavost SSSR-a prema 
Kini duga je vijeka, stvoreno kroz stoljetnu povijest i sukobe koji su 
u XIX. stoljeću uveli Rusiju u društvo velikih sila što su međusobno 
podijelile bogatstvo Kine. Ništa slabije nije ni zaziranje od Sjedinjenih 
Država, a hladni rat još uvijek traje. Iz istih razloga iz kojih su 
Sjedinjene Države bile prisiljene napustiti politiku izolacionizma, 
SSSR ne može naći utočište u svom novostečenom blagostanju. On je 
prisiljen svoju unutrašnju politiku osmisliti u svjetlu vanjske svjetske 
stvarnosti. 

Ipak, svijet komunističkih partija koje okružuju SSSR naliči Sunče- 
vom sustavu — planeti se često među sobom razlikuju. 

Na samom rubu sustava nalaze se nacionalne komunističke partije, 
jedne zarobljene u neprijateljskom okružju uspješnih zapadnih zema- 
lja (Francuska, Italija) ili iz njih djelotvorno odstranjene (anglosak- 
sonske zemlje, Zapadna Njemačka); druge u ilegali u politički neprija- 
teljskim, a ekonomski slabo razvijenim zemljama (Španjolska, Portu- 
gal, Latinska Amerika); treće još uvijek u političkoj areni, gdje su sve 
nade još ostvarive: partije nerazvijenih zemalja očarane sovjetskim 
i kineskim iskustvom. 

Blizu a ipak daleko nalazi se prsten komunističkih zemalja. Zemalja 
»grudobrana« pred Zapadom, koje od završetka drugog svjetskog rata 
štite kontinentalnu masu SSSR-a: Istočna Njemačka, Poljska, Ma- 
džarska, Čehoslovačka, Rumunjska, Bugarska. Ondje upravo traju 
silne ekonomske i društvene promjene. U svim je tim zemljama, 
s izuzetkom Bugarske (što je već uspjeh), na djelu brza industrijaliza- 
cija: Istočna Njemačka i Cehoslovačka su uostalom naslijedile jaku 
industriju, stvorenu prije njihovog prelaska u komunizam. Na rubu 
grudobrana nalaze se slučajevi zastranjenog albanskog komunizma 
i jako naprednog jugoslavenskog socijalizma. 


Položaj tih zemalja složen je: s jedne strane, nisu u mogućnosti 
udaljiti se od SSSR-a; s druge strane, izvjesne strukturne reforme koje 
su zalog njihove budućnosti (agrarne reforme, nestanak ogromnih 
veleposjeda u Madžarskoj i Poljskoj, industrijalizacija) nesumnjivo ne 
bi bile moguće ili lako izvedive bez brutalnog uvođenja komunizma. 
U stvari, odnosi tih zemalja prema SSSR-u i samom komunizmu, 
ovisno o njihovoj privredi, više su ili manje povjerljivi, slobodni 
i plodni. 

Naposljetku, veoma daleko nalazi se komunistička Kina, ta najveća 
nerazvijena zemlja današnjeg svijeta, koja je pritisnuta teretom 

teškoća a izgrađuje se vlastitim ponosom. To je najneposlušniji i najo- 
pasniji komunistički partner SSSR-a. 

Ova na brzinu skicirana karta ne odgovara samo političkim, nego 
i ekonomskim pozicijama. Ekonomske pozicije ne upravljaju igrom ali 
unaprijed na nju utječu. Možda će SSSR, nakon što je izborio čelnu 
poziciju dugotrajnim naporima, upoznati samoću pobjednika. 


473 


O O IO UP WN 


POPIS KARATA 


. Stanovništvo svijeta 2000. godine ................. 31 
. Svjetska lingvistička karta . . 2... 2.2... 4... 46 
. Arapska osvajanja ....+-+-+....-+............... 72 
. Jesu li Mongoli ubrzali propadanje islama? ........... 103 
. Sudbina Otomanskog carstva ................... 106 
. Muslimani u današnjem svijetu .................. 112 
. Afrička raznolikost: geografija. .................. 134 
. Afrika i njene unutrašnje različitosti ............... 142 
S Afrika: Zapad 42 ao dA BA AB i Ad 143 
. Ceste i rijeke klasične Kine 1. oe gos ke gla da alen 188 
. Kina i Indija nakon Bude (500. p. n. e/500 god.) ....... 210 
z Indija u XIV stre ao eade tee Wee eect Ba ee eee 214 
. Japan, zemlja sunca i mora ....................-. 252 
. Velika osvajanja (I)... .. onanan 276 
. Velika osvajanja (II) 4.42 a ea va a Bae Aa s eee es 277 
. Tri kršćanske vjere u Evropi _. . ++-+-+-+.-....+.+.+-+..... 304 
sDNIJEEVIODĐE arcos ok ga oe ee o da o ŠAKA aA 356 
. Hispanofona Amerika i luzofona Amerika ........... 368 
. Porijeklo američkih crnaca ...........+....+.+..-+.-.. 369 
. Teritorijalno formiranje SAD _.... 0... 391 
s Engleski SVIJE i 4.4.06 em i RR one es Se eae G 424 
. Teritorijalno formiranje Rusije ...............0-. 442 
. Pionirske fronte u SSSR-u... 0... 462 


475 


KAZALO 


Abasidi 91, 92 

Abd-el-Malik 92 

Abu Bakr 74 

Acapulco 364, 382 

Achem 239 

Abraham 69 

Afganistan 87, 110, 119, 121 

Afrika 71, 85, 91, 140, 141, 143, 144, 
147, 148, 150, 152, 153, 154, 155, 
325, 370, 380 
Crna 32, 49, 83, 86, 98, 110, 120, 
123, 129, 130, 132, 133, 135, 137, 
145, 146, 147, 149, 150, 152, 153, 
268 
istočna 130, 132, 137, 139 
Južna 142, 263, 348 


Sjeverna 71, 78, 81, 82, 86, 87, 96, 


115, 129, 138, 272, 352 
Aglipije 245 
Agriole, Georg 324 
Ahemenid 70 
Ahmadabad 223 
Ain Djalutu 104 
Akbar 218 
Akra (Akko) 82 
Akseljrod, Pavel 457 
Akvinski, Toma sv. 39 
Alah 75 
Aleksandrija 71, 82, 86, 303 
Aleksandar VI 302 
Aleksandar Veliki 213 
Alep 86, 92, 99 
Al-Farabia 94, 99, 101 
Al Gazali 99, 101, 102 
Al-Ifrikij 95 
Al Kindi 99, 101 
Ali, Sonni 138 
Alin, kalif 93 
Almeria 82 


Al-Nafis, Ibn 99 

Alpe 38, 293. 305, 348 

Alzas 342 

Alžir 21, 70, 71, 82, 85, 89, 110, 118. 
120, 151, 292, 333, 434 

Aljaska 393, 396 

Ama 83 

Amada, Jorge 367, 384 

Amalfi 82 

Amaterasu 251 

Amazonija 364, 367 

Amerika 85, 86, 140, 141, 309, 325, 
355, 363, 372, 375, 376, 382, 388. 
401, 402, 405, 410, 413, 426 
anglosaksonska 47, 60, 404 
hispano-portugalska 47, 327, 333 
Južna 321, 370, 372, 373, 375, 376, 
378, 382, 383, 390 
Sjeverna 370, 374, 393 

Ampčre, A. M. 320 

Amsterdam 270, 307, 318, 332, 348, 
357 

Anaba 292 

Anam 235, 236, 333 

Ancona 248 

Andaluzija 91, 97, 342 

Ande 364, 372 

Antili 376, 388, 399 

Antilsko otočje 371 

Antiohija 71, 89 

Antwerpen 348 

Anzin 325 

Anžuvinac, Renć 150 

Appomatox 408 

Arabija 71, 76, 78, 84, 87, 93, 105, 137, 
140 
predislamska 74 

Arafat 75, 76 


477 


Arapski poluotok 76 

Argentina 364, 373, 374. 376, 377. 378, 
395, 428 

Arhimed 316, 317 

Aristoksan 54 

Aristotel 96, 99, 100, 101, 315, 316 

Armengaud, Andrć 359 

Armenija 95 

Aron, Raymond 41. 418 

Asanuma, Inegiro 266 

Asirija 43 

Askia, Muhamed 138 

Assam 225, 226 

Ašok, car 179, 213 

Atena 40, 54, 298, 441 

Atlantik 82. 83. 93, 129, 107, 138, 139, 
140, 150, 264, 294, 352, 385, 395, 
400, 415, 423, 425 

Atlantski ocean 43, 87, 393, 400, 404 

Auckland 432, 433 

Aulard, Alphonse 310 

Aurangzeba 218, 220 

Austerlitz 311 

Australija 348, 428, 431, 432, 433, 434 

Austrija 280, 350 

Averroes, Ibn Ruzd 93, 96, 99, 100, 
101, 316 

Avicena 96, 99, 100, 101 

Azija 32, 71, 85, 82, 86, 104, 109, 141, 
130, 159, 230, 380, 438, 439, 443, 
464 
jugoistočna 17, 160, 244, 235, 237, 
238, 262, 265 
Mala 71, 73, 78, 104, 207 
Srednja 78, 79, 102, 179, 206, 207 

Azerbejdžan 470 

Azuele, Mariana 367 

Aymard, Maurice 24 


Babeuf, Gracchus 313, 314 

Babilon 43, 85, 331 

Bachelard, Gaston 319 

Bagdad 86, 91, 92, 93, 94, 96, 97, 104, 
439, 440 

Bahia 62, 365, 384 

Bajkalsko jezero 250 

Baktrija 78, 179 

Balasz, Etienne 177, 184, 195, 203 

Bali 239, 242 

Balkan 80, 81, 106, 217, 280 

Balkanski poluotok 22, 331, 440 

Baltik 43, 281, 439, 448 

Baltičko more 439 

Bamaka 138 

Bandsko more 234 

Bandung 244 

Bangka 242 


478 


Bang Karna 244 

Barcelona 282 

Basel 293, 299, 305, 306 

Baskija 45 

Basoutoland 431 

Basra 92, 94, 95 

Bastide, Roger 62 

Batavija 239, 240, 241 

Batuta, Ibn 84, 87, 217 

Bavarska 342 

Bechouanaland 431 

Beecher, Strow Harriet 404 

Beč 107, 311, 344, 349, 399 

Bečuana (Bocvana) 429 

Bejai 82, 105 

Bejrut 86 

Bek, Ivan 59 

Belknap, Jeremy 394 

Belgija 339 

Belgijski Kongo, bivši 135 

Beneluks 206 

Bengal 165,215,216,221, 225,226, 333, 
393, 428 

Benini 136 

Beningsen, A. 122 

Beotij 77 

Berlin 358, 417 

Berger, Gaston 17, 32 

Bernier, Francois 165, 218, 219 

Berr, Henri 347 

Berque, Jacques 84, 88, 111, 121, 122 

Bertholett, Louis 326 

Bey, Essad 83 

Bhave, Vinoba 233 

Bijelo more 439 

Bijele Planine 246 

Biliton 242 

Bill, Buffalo 366 

Bio-Bio 373 

Biskra 78 

Bismarck 340, 397 

Bizant 59, 71, 73, 74, 81, 91, 105 

Bizantsko Carstvo 91 

Bizantija 443 

Black, John 326 

Blanc, Louis 335, 336 

Blangui, Auguste 313, 335, 336 

Bliski istok 69, 70, 71, 73, 102,105, 115, 
117, 118, 169, 348, 439 

Bodin, Jean 284 

Boigny, Houphouét 32 

Bojador, rt 136 

Bolivija 372 

Bombay 222, 223, 224, 226. 228 

Bordeaux 26, 326 

Borneo 239, 240 

Borneo, Sjeverni 47 


Bospor 106 

Boulton, Matthew 326 

Bouvines 167 

Boston 389, 392, 400, 401 

Brava 137 

Brazil21,45,62,148,209,310,371,372, 
373.374, 376, 379, 380, 382,383, 384, 
388, 395, 428 

Brenner 96, 348 

Bretagna 342 

Britanija 115 

Britanska Indija 220 

Britanski otoci 249, 305 

Britanska Unija 227 

Brugge 275 

Bruxelles 332, 340, 354, 358 

Buda 57, 179, 180, 181 

Buddha 211, 212, 232, 254, 259 

Buenos Aires 364, 365, 377, 378, 381 

Bugarska 472 

Buisson, Ferdinand 308 

Burckhardt, Jacob 299 

Burgibino 114 

Burgos 275, 344 

Burma 227, 236 

Buridan 317 

Burma 202 

Buti, Gilbert 20 


Caap 428, 429 

Cabet , 336, 337 
Cabrala, Alvarez 388 
Cadiz 372 

Calcutta 224 

Caldwel, 215 

Calvin, M. 297, 304, 305, 307 
Cambaluco 181 

Cambay 215 

Cameron, V. L. 141 
Campeador, Cid 82 
Caoe Cod 389 

Carnegie, Andrew 408 
Carski kanal 163 
Carolina 390, 403 
Carstvo Velikog Mogula 105 
Castro, Fidel 245, 370 
Castro, de Josué 385 
Castellion, Sébastien 307 
Cejlon 190 

Celebes 240, 243 
Césaire, Aimé 154 
Ceute 87 

Ceylon 226 

Chappey, Joseph 56 
Chateauvallon 19,20 
Chevénement, J. P. 20 
Chevrillon 228 


Chiang Kai-shek 165, 198 

Chicago 405, 464 

Ciceron 38 

Cipar 81 

Cipar, otok 47 

Ciudad Mexico 364, 371 

Ci Xi, carica 194 

Clark, Colin 32 

Comte, Auguste 8, 47, 334, 336, 383 

Conakry 152 

Condominas, Georges 163 

Condorcet, 32 

Considćrant, V. 336, 337 

Cornwall 324, 421 

Cordoba 92, 93, 96. 97, 99, 101 

Cortes, opat de las 187, 191, 235 

Crno more 81,82, 86, 190, 439.440, 445. 
446, 449 

Crvena rijeka 237 

Crveno more 78, 92, 107, 130, 139. 190 

Cumbra 364 

Cunha, de Euclydes 365 

Curtius, E. 298 


Cad 151 

Cajkovski, P. I. 468 
Cola, carstvo 215 
Čehoslovačka 331 

Češka 272, 280, 300, 303 
Čile 364, 367, 373, 382 


Ćabi 75 


Dahomej 132, 133 147, 148, 152 

Dakar 80, 152 

Dakota 397 

Daleki istok 17, 44, 51, 83, 86, 135, 159, 
163, 164, 165, 168, 169, 170, 220, 234, 
236, 245, 246, 247, 262, 393, 433, 448 

Damascen, Ivan 92 

Damask 89, 91, 92, 99 

Danska 272, 309, 350, 440 

Dante, A. 26, 38, 57 

Darfur 140 

Darij 70 

Darwin, C. 326, 401 

Darwin,Erasmus 326 

Deaux, A. 20 

Debossis, Paolo 447 

Debréa, M. 20 

Dekan 43, 107, 164, 168, 159, 212, 215, 
219, 229 
sjeverni i srednji 80 

Delacroix, Eugéne 296 

Delhi70, 98, 160, 167,208, 217,219,200 

Delhijsko carstvo 105 

Delhijski sultanat 213, 217, 218 


479 


Demieville, 181 

Dermenghem, E. 74 

Descartes, Renć 57, 286, 291, 292, 315, 
317. 318, 319, 345, 346 

Detroit 400, 405, 413, 425 

Diop, Birago 154 

Djebel Druz 89 

Dojč, Leon 457 

Don 439, 440 

Dnjepar 439, 441 

Dnjestar 439 

Dos Passos, J. 420, 421 

Dostojevski, F. 452, 469 

Dumont, Lois 209 

Dunav 272, 305 

Dupront, Alphons 53, 273 

Durban 430 

Durvel 294 

Duvignaud, Jean 154, 155 


Džakarta 80 

Džeda 87 

Džingis Kan 167, 178, 217, 218 
Džogdžakarta 241 


Edinburgh 325, 326 

Efez 292 

Egejsko more 21, 81 

Egipat 16, 22. 43, 70, 71, 73, 76, 79, 81, 
85,87, 91,95, 97, 110, 114, 115, 118, 
120, 123, 165, 169, 209, 348, 352, 423 

Einstein, Albert 57, 316, 318 

Eisenbach 339 

Eisenhower, D.D. 359, 400 

Ekvador 367 

El-Hakam II, kalif 93 

Elora 215 

Elisseeff, Vadime 248 

Engles, Friedrich 8, 336, 466, 543 

Engleska 38, 39, 141,284, 285, 289, 290, 
295,300, 305, 312,321.324, 326, 327. 
328, 329, 336, 337, 338, 342, 399, 419, 
434 


Epaminond 77 

Etiopija73,74,87,92, 130, 132,135,151 

Eufrat 43, 83 

Euzebije 43 

Evropa 15, 24, 27, 38, 45, 49, 50, 52, 56, 
71, 83, 85, 86, 87, 99, 104, 106, 107, 
109,111,114, 115,118, 124, 130, 136, 
140, 142, 150, 154, 159, 170, 184, 190, 
193,206, 222,240, 268, 270,271,273, 
275,278,279, 281, 287,288, 292,293, 
297, 300, 304, 305,306, 309,311,315, 
320, 321,323,324, 327,331,332,333, 
339, 340, 341,342, 343,344,346, 348, 
349, 350,351,354, 359, 360, 363,370, 


480 


372, 374,376,379, 381, 384, 385,390, 
391,395,399, 407,415,416, 425,437, 
439, 447, 448, 450, 451, 466 
Istočna 80, 280, 349, 443 

Evropa Sedmorice 350, 351 
Srednja 280, 450 
sjeverna 43, 438 
Sestorice 350, 352 
Zapadna 54, 60, 270, 274, 316, 329, 

330, 333, 349, 357, 438, 443 


Fahs 89 

Farina, Carlo 345 

Faulkner, W. 404, 406, 420 

Faure, Elie 342 

Febvre, Lucien 12, 19, 53,274, 295, 300, 
301, 319, 347 

Fenikija 43 

Ferdinand Katolički 284 

Fermata 317 

Ferry, Jules 465 

Feza 105 

Ficino, Marsilio 303 

Filip II 303 

Filip Dobri 150 

Filipini 163, 234, 239, 244, 245, 330, 416 

Firenca 59, 82, 282, 299, 302, 323, 343, 
345, 389, 395 

Fitzgerald, Scott 420, 421 

Flandrija 282 

Florida 404 

Fort Sumter 405 

Foucault, Michel 60, 61, 287, 302 

Fourastié, Jean 32 

Francuska 9, 15, 16, 22, 24, 26, 28, 37, 
38, 39, 47, 48, 60, 115, 155, 202, 206, 
227, 240.244, 262,288, 289, 290, 295, 
300, 303,308,310, 311,312,313,315, 
318, 320, 322, 325,327, 328, 329, 330, 
333, 335,337,339, 345, 354, 359, 341, 
350, 353,355,357, 363, 365, 389, 390, 
395,419,423, 425,426,427, 449, 463, 
472 

Frankfurt 332 

Franklin, Benjamin 390, 393, 400 

Franjo I 300, 311, 343, 355 

Freyre, Gilberto 45, 373 

Friedmann, Georges 381 

Fourier. J. 336, 337 

Fujiwara, klan 255 

Furetičre. 38 


Gabon 135, 151 
Gabrijel, arkandel 74 
Galbraith, J.K. 412 
Galiev, Sultan 109 
Galilei 316, 345, 346 
Galija 62, 154 


Gallegos, Romul 366 

Gallois, E. 319 

Gama, Vasco de 81, 137, 220 

Gana 133, 138, 149, 152 

Gana, grad 138 

Gandhi, M. 225, 226, 232, 233, 427 

Ganges159,162,165,207,211,215,217 
srednji 43 

Gao 138 

Garibaldi, 111 

Garnet, Marcel 172 

Gaulle, de 358 

Gautier, Emil Felix 71, 93, 104 

Gautier, Lćon 93, 94 

Genova 82, 281, 282 

Georgija 390, 403 

Germanija 272 

Gibraltar 355 

Gilson, Etienne 296 

Girard, Louis 396, 397 

Glasgow 325 

Gluck 345 

Goa 220, 227 

Gobi 164, 166 

Gorki, M. 296 

Goldmann, Lucien 48, 457 

Goethe, J. W 45, 57, 213, 296, 313 

Goetz, Hermann 43, 166 

Gonzales, Francisco Rojas 366 

Gornja Nigerija 136 

Gothein, S. D. 102 

Gourou, P. 160 

Granada 89, 105, 447 

Grenard, Fernand 59, 60 

Grčka 22, 43, 71,92, 100, 169, 170, 172, 
191, 350 

Grčko Carstvo 97 

Gruzija 469 

Guiraldes, Ricardo 365 

Gvineja 133, 149, 150, 152, 153 

Gvinejski zaljev 132, 139, 370 

Guadalguivir 82 

Gudžerat 215, 223 

Guesde, Jules 314, 340 

Guangdong 195 

Gudalajarra 385 

Guillan, Robert 264 

Guizot, Francois 11, 64 

Gupta, carstvo 168, 212, 213 

Gurvitch, Georges 336, 455 

Guta 89 


Haag 240 
Hačaturjan 467 
Hainan 164 
Hakam II, kalif 97 


Halbwacks, Maurice 347 
Halcedon 292 

Haldun, Ibn 91, 105 

Halle 308 

Hamadan 99 

Hamburg 45, 349, 399 
Handel, G. F. 345 

Hangchou 160 

Hangzho 185 

Han, carstvo 175, 179, 182, 186, 250 
Han-Yang 248 

Harun al Rašid, Ma'mum 92, 93 
Harvard 417, 419 

Hatidža, žena Muhamedova 74 
Hauser, Henri 347 

Havaji 235, 396 

Hawthorne 42() 

Hedžas 76, 78 

Hegel, G. W. F. 39, 313, 346, 454 
Heiankyo 252 

Heidegger. M. 346 
Hemingway, E. 420, 421 
Henrik VII 284 

Henadez, José 365 

Herder, J. G. 213 

Herodot 70 

Hideyoshia 256 

Hidžra 74, 77 

Hijra 74 

Hillal, Beni 78 

Himalaja 212, 224 

Hindustan 166, 167, 221 
Hipon 292 

Hiroshima 262, 418 

Hitler, A. 357, 259 

Hobbes, T. 394 

Hofstadter, Richard 386, 395 
Homjakov, Aleksej 445 
Hong-Kong 203 

Hondo 255 

Honshu 250 

Horaira, Abu 84 

Horn, rt 392 

Hozroj, kralj 70 

Hruščov, N. 467, 471 

Huang Ho 163 

Huanghe 173, 201 

Hudson, Enrigue 365 
Hughes, Langston 154 
Hugo, Victor 338 
Humboldt, Alexander von 365 
Hutchinson, Peggy 394 
Hütten, Ulrich von 303 
Huizinga, J. 38, 51 


Ibadan 152 
Iberski poluotok 60, 80, 357 


481 


Icaza, Jorge 367 

Ind43,71,80,83,159,162,207,213,217 
srednji 43 

Indija 43,53,71,87,96,97,98,115,104, 
105,110,123,137,159,162,164,165, 
166,167,168,170,179,203,206,213, 
215,216,218,220,221,222,223,224, 
225,226, 227,228, 229, 230, 231, 232, 
233,234, 235,238,240, 241, 255,266, 
268, 325,327, 333,345,353, 367,393, 
423, 427, 428, 445, 446 
muslimanska 217, 220 
nemuslimanska 219 
srednja 208 


Indonezija 47, 115, 119, 120, 212, 234, 
240, 241, 243, 250, 268 
muslimanska 98 


Indonezijski arhipelag 159 

Indijski ocean 17, 43,71, 81, 83, 86, 107, 
129, 130, 137, 168, 234, 393 

Indijska Unija 226 

Indokina 234, 235, 236, 238, 268 

Indra 208 

Insulindija 80, 110, 123, 131 

Irak 93,97,110,111,114, 115, 117,120 

Iran 71, 86, 95, 110, 115, 117, 120, 212, 
218 


Irijan 243, 244 

Irkutsk 191 

Irska 45, 350 

Isfahan 70 

Istambul 70, 82, 85, 88, 89, 105, 107 

Istočni Goti 159 

Istočnokinesko more 234 

Istok 60, 94, 102, 105, 270, 280 

Italija 15, 28, 60, 87, 96, 124, 174, 206, 
246,248, 262,272, 273, 289, 299, 330, 
354, 365, 419, 472 
juzna 80 

Ivan Dobri 93 

Ivan II Aragonski 284 

Ivan III 448 

Ivan IV 450 

Ivan V 59 

Ivan Grozni 445, 447, 451 

Ivić, Nenad 13 

Izrael 111 


Jadran 81 

Jahiz 79 

Jalta 416 

Jakov, apostol 275 

Jamajka 372, 376 

James, Henry 420, 421 

Japan 160, 162, 163, 169, 192, 194, 195, 
203,230,234, 239, 240, 245,247,249, 


482 


250,251,253, 254,255,256, 257,258, 
259, 260, 261, 263, 265, 266, 268 

Japansko Carstvo 251 

Japansko more 234, 246, 272 

Jaurés, Jean 314, 315, 340 

Java 159, 163, 238, 239, 240, 241, 243, 
244 


Jefferson, Thomas 394, 395, 404 
Jemen 78, 92, 110, 121 
Jeruzalem 8, 69, 75, 82, 298 
Jesrib 74 

Jesus, Carolina Maria de 369, 384 
Jiangs 186 

Johannesburg 430 

Jolsko more 234 

Jordan 110, 120 

Junan 164 

Justinijan 71 

Južna Afrika 427, 428, 429, 431 
Južnoafrička Unija 130 

Južno more 262 


Kaarta 139 
Kabilske planine 89 
Kabul 95, 97, 208 
Kairo 82, 87, 88, 92, 105, 139, 140 
Kalahari 129, 428 
Kalifornija 395 
Kamakura 255 
Kambiz 70 
Kamerun 132, 151 
Kampučija 238 
Kanada202,363,395,388,395,423,426, 
427, 431 
anglofona 402 
anglosaksonska 426 
Britanska 425 
Francuska 427 
frankofona 425, 426 
Kanat Zlatne Horde 446 
Kankan 152 
Konstantin, car 292 
Kansu 164 
Kant, I. 346 
Kanton 81, 186, 192, 193, 392 
Karlo V 93, 283, 284 
Karlo X 313 
Karlo Veliki 138, 274, 325 
Katarina Velika 448, 450 
Karpati 438 
Karibi 264 
Karipsko more 376 
Karolinško Carstvo 272, 274 
Kartaga 92 
Kasem (Zaim) 117 


Kaspijsko more 81,83, 86, 190,191,439, 
445 


Kastilja 294, 342 

Kašmir 115, 218, 219, 225, 227 

Katalonija 45, 342, 343 

Katalaunska polja 272 

Kathiavar 215 

Kavkaz 85 

Kay, John 325 

Kazablanka 146 

Kazahstan 470 

Kemal-paša, Mustafa 108, 114 

Kenija 130, 135, 138 

Kepler, J. 316, 317, 343 

Kerbela 93 

Keynes, John 411 

Kidon, Dimitrije 59 

Kijev 438, 440, 441, 443, 446 

Kijevska Rusija 439, 440, 441, 445, 450, 
451 

Kina 43,47,51,55,71,80,83,87,92,97, 
104,110,123,124,161,162,164,165, 
167,168,169,171,172,173,174,177, 
181,182,183,184,185,186,187,189, 
190,191,192,194,195,196,200,201, 
203,204,205,207,209,230,234,235, 
236, 239, 246, 253, 256, 257,258,259, 
260, 265, 268, 315,320, 331,392,417, 
446, 448, 471 
Narodna Republika 192, 196, 197, 
201, 203, 241, 353, 358 

Kinki 250 

Kipling, Rudyard 423 

Kir 70 

Kirgizija 469 

Kitab el Ibar 105 

Kjahata 191 

Kokuryo, kraljevstvo 247 

Kolumbo, Kristofor 388, 448 

Köln 275 

Konfucije 57, 174, 175, 177, 181 

Kongo (Brazzaville) 151 

Konstantin 292 

Konstantinopol 59, 60, 79, 82, 105, 270, 
292, 447 

Konstanz 293 

Kopernik, N. 316, 317, 346 

Koraljno more 434 

Korasana, regent 97 

Kordiljeri 364 

Koreja 234, 243, 245,247,249, 250, 268 
Juzna 245, 248 
Sjeverna 245 

Korejski tjesnac 246 

Koryo 247 

Korzika 81, 293 

Kostarika 374 


Košinšin 236 

Koyrć, Alexandre 316, 346 

Krakow 331 

Kreta 22, 80 

Krim 449 

Krist 57, 60, 69, 75, 122, 130, 168, 181, 
2102920 IM SBS I 

44 

Krišna Vasudeva 209 

Ktesifon 71 

Kuangsia 164 

Kuba 330, 417 

Kubiaj-kan 190 

Kuffah 99 

Kuvajt 115 

Kyoto 250, 253, 255, 256, 258 

Kyushu 249, 250 

Kyu Syua 256 


Laba 450 

Lagidi 71 

Lagos 146, 151 

Lagos, grad 139 

La Manche 40, 124, 270, 390 

Lancashire 222 

Lao Zi 177 

Laos 237, 417 

Latinska Amerika 45, 115, 120, 346, 357, 
363, 364, 365,370, 372, 373, 375, 380, 
383, 384, 385, 391, 398, 416, 472 

Laval 323 

Laye, Camara 155 

Lefebvre, Georges 310, 347 

Legien, K. 340 

Leibniz, G. W. 57 

Lenk, Timur 167, 217 

Lenjin, V.1.453,454,456, 457,458, 461, 
469, 470 

Lenjingrad 344, 449, 464, 465 

Leon, Daniel de 409 

Leonardo, Emile G. 304, 385 

Lepant 82 

Leroy, Maxime 336 

Leška polja 272 

Levant 86, 285, 349 

Lévi-Strauss, C. 37, 48, 49 

Lewis, Sinclair 421 

Liangsan 165 

Libanon 110, 115, 120, 294 

Liberija 132, 150, 151 

Libija 119, 352 

Lille 338 

Lima 373, 376 

Limpop 137 

Ling, Ding 201 

Liverpool 325 

Lisabon 348, 372 


483 


Lombardija 343 

London 26, 202, 224, 226,228,275, 285, 
326, 332, 339, 349, 350, 372,399, 423, 
457 

Longchambon, Henri 16 

Los Nortes 364 

Lota 381 

Liibeck 281, 275, 349 

Luj IX Sveti 273, 281 

Luj XI 284 

Luj XIV 26, 52, 56, 149, 284, 355, 357 

Luj XV 38 

Luj XVI 311, 312, 450 

Lukijan 299 

Louisiana 395 

Luther, M. 303, 304, 305 

Luxemburg, Rosa 456, 457 

Lo Yang 253 

Luzon 164 

Lyon 288, 323, 339, 349 


Machiavelli, N. 26, 298, 301 

Macguer, P.J. 327 

Madagaskar 131, 151, 235, 312 

Madras 220, 224 

Madrid 15, 285 

Mađarska 105, 472 

Magellan, 244 

Magreb 70, 78, 94, 109 

Mahajana, carstvo 239 

Mainz 272 

Majapahita, carstvo 244 

Makao 192, 239 

Malački tjesnac 239 

Malajski poluotok 235, 236, 238 

Malaka 43, 239 

Malezija 348 

Mali 151, 152 

Malindi 137 

Malonga 135 

Malraux, A. 419 

Manchester 326 

Mandžu, dinastija 182, 187, 194, 195 

Mandžurija 159, 186, 191, 193, 250 
sjeverna 201 

Manhattan 407 

Manila 244, 245 

Mansilli, Lucio 365 

Mantova 284 

Mao Ze Dong 55, 458 

Marakeš 93, 99 

Maroko 80, 105, 107, 110, 151, 312 

Marrou, Henri 39 

Marseille 285 

Marshall, Arthur 350, 410 

Marx, Karl39,42,57,296,315,335,336, 
337, 453, 454, 455, 456, 458, 466 


484 


Maskarenski otoci 131 

Maspćro, H. 173 

Massachusetts 389 

Massignon, Louis 89 

Mathiez, Albert 310 

Mauretanija 78, 110 

Mauricijus 131 

Mauss, Marcel 39, 45, 48, 59 

Mauzi, R. 60 

Mead, Margaret 47 

Medina 74, 97 

Medinat al-Sahra 96 

Mediteran 104 

Mehmed II 60 Bi 

Meiji 259, 260 

Meka 74, 75, 76, 84, 87, 110, 138 

Mekong 237 

Meksiko 366, 367, 371, 372, 374, 376 
380, 382, 384, 385, 395, 399, 400 ` 

Mende, Tibor 242 

Mendoza 364 

Melbourne 434 

Melville, Herman 392, 420 

Mencija 184 

Menjšikov, 451 

Merleau-Ponty, M. 55, 346 

Meru, 213 

Meza, A. 99 

Merkur 301 

Mez, A. 95 

Mezopotamija 16, 77, 99, 207 

Mezzogiorno 343 

Michelet, Jules 42, 299 

Mihajlo VIII Paleolog, car 59 

Mikado 255 

Milano 275, 281, 332, 344, 349 

Minas Gerais 376 

Mindanao 244 

Minakši 216 

Ming, dinastija 190, 247, 257 

Minsk 452 

Mirabeau, 7, 8, 9, 10, 11, 37 

Mississippi 389, 425 

Missouri 412 

Mitchell, Margaret, 404 

Mitidja 89 

Mitterand, Francois 25 

Modra rijeka 198 

Mogadishu 137 

Mohan Roy, Ram 232 

Mojsije 75 

Mokatam 88 

Molučki otoci 239 

Molučka republika 243 

Mongolija 71, 166, 178 

Mongolsko Carstvo 181 

Monnier, Philippe 301 


Monomotape, kraljevstvo 137 

Monrovija 146, 151 

Montecorvino, fra Giovanni de 181 

Montagne, Robert 77 

Montesguieu C. 311 

Mombasa 137 

Mommsen, Wilhelm 39 

Moreau de Jonnes 140 

Morgan, Pierpont 408, 409 

Morin, Edgar 297 

Moskva 203, 245, 418, 452, 464, 465, 
466, 469 

Moskovska Kneževina 437, 439, 446, 
447, 448 : 

Motamid, kralj 82 

Moubarac, Youakim 75, 124 

Mozart, W. A. 345 

Muhamed 57, 69, 70, 73, 74, 75, 76, 84, 
100 

Mulay, Ahmed 138 

Murat, Joachim 357 

Muromachi 255 

Musa, Mansa 138 

Mussolini, B. 421 


Nagasaki 258, 262, 418 

Nanjing 190 

Napoleon, B. 26, 85, 288, 311, 313, 334, 
335, 359, 390 

Napoleon HI 290 

Napulj 399, 404 

Nara 253 

Narva 448 

Natal 226, 428 

Needham, Joseph 191, 320 

Nehru, Jawarharlal 225 

Nehru, Pandit 227, 230 

Nepal 211, 212 

New Amsterdam 389 

New Bedford 392 

New Brunswick 425 

New Deal 411, 414, 415 

New Delhi 228 

New Mexico 395 

New Orleans 389, 404 

Newton, 57, 191, 315, 317 

New York 392, 389, 400, 404, 425 

Niceja 292 

Nietzsche, F. 303, 305 

Niger 151 

Niger, rijeka 138, 139 

Nigerija 119, 133, 148, 151, 152 

Nikolaj I 452 

Nikomah 100 

Nil 22, 43, 78, 83, 130 

Nolhac, Pierre de 295 

Nizozemska 38, 240, 243, 244, 273, 281, 


283, 300, 306, 308, 309, 318,322,324, 
339, 353, 354, 357 
Gvineja 115 
Indija 240 
Spanjolska 448 
Norveška 309 
Nova Engleska 390, 392, 399 
Nova Gvineja 239, 240 
Nova Skotska 390, 425 
Novgorod 439, 440, 443, 447 
Novi Zeland 235, 428, 431, 432,433,434 
Nuntucket 393 


Njemacka 38, 39, 40, 193, 206, 262, 263, 
283,308, 329,334, 336,339, 340, 345, 
353, 355, 357, 455 
Demokratska Republika 331 
Istotna 472 
Zapadna 463, 472 


teow +. 


Occam 317 

Odesa 449 

Ohio 408 

Oklahoma 396 
Olimp 213 

Olive, Robert 220 
Omansko more 215 
Omar, kalif 78 
Omejid, kalif 78, 91 
Ontario 423, 425 
Oran 82 

Oranski, Vilim 357 
Orléans 338 

Oregon 395 

Orozco, José 385 
Osaka 260, 264, 266 
Ostankin 449 
Otomansko Carstvo 98 
Otrant 96 

Owen, R. 336, 337 


Pacifik 17, 238, 249, 400, 423 

Padova 301 

Panama 374, 376 

Pandžab 168, 208, 218, 220 

Pakistan 110, 115, 120, 123, 226, 227 

Palermo 81, 82 

Pamir 93 

Panipata 218 

Papin, Denis 57 

Pariz 15,17, 21,275, 285, 316, 332, 339, 
343, 347, 311, 312, 400, 427, 459 

Parti 73 

Pascal, J.C. 48, 295 

Pasquier, Etienne 9 

Patagonija 365, 373 


485 


Pavia 345, 355 

Pei Ho 163 

Peking 160, 161, 167, 181, 186, 190 

Pen, William 308 

Peners, Bonaventura des 299 

Pennsylvanija 308 

Pereira, Alfonso 367 

Perzija 70, 71, 73,81,92,95,97, 98, 105, 
137, 448 

Perzijski zaljev 81, 92, 107, 119, 190 

Petar Veliki 270, 447, 448, 451, 461 

Petrarca, F. 60, 299, 301 

Petrograd 347, 449 

Petropolis 382 

Philadelphia 389 

Philip, André 358 

Picasso, P. 55 

Poincaré, Henri 22 

Pijemont 342 

Pinckney, Charles 394 

Pirinejski poluotok 272 

Pirenne, Henri 22, 104, 273, 348 

Pirineji 359 

Pirkheimer, Willibald 303 

Pisa 82 

Pittsburgh 408 

Plameiras 62 

Plassey 220, 333 

Platon 57, 301 

Plehanov, Georgij 457, 458 

Poitiers 94, 272 

Polo, Marko 181, 185, 190, 239 

ee 39, 272, 280, 300, 331, 344, 438, 

Pomponazzi, Pietro 301 

Port Etienne 78 

Porto Novo 147, 148, 149 

Porter, Katherine Ann 421 

Port Jackson 433 

Port-Royal 295 

Portoriko 400 

Portugal 472 

Portugalska Indija 220 

Potemkin 449 

Potosi 372 

Prag 344, 349 

Prokofjev, S.S. 467 

Proudhon, P.J. 336, 337 

Provesa 82 

Primorska pokrajina 193, 425 

Proso, kralj 172 

Provansa 81 

P’oyang 163 

Pruska 342 

Ptolomej 99, 317 

Puerto Rico 416 

Puškin, A. S. 452 


486 


Qing, dinastija 182 
Qućbec 423, 425 
Queensland 432 

Qin, Shi Huangdi 182 
Quito 368 


Rabat 416 

Racine, J. 48, 295 

Rabelais, F. 299, 300, 303 

Radages 272 

Radesco, Enrico 345 

Radžaputan 219, 223 

Rajna 40, 272, 273, 305 

Raleigh, Walter 388 

Ramanuđa 215 

Ranke, Leopold 347 

Raymond, Paul 359 

Razin, Stjenjka 450 

Recife 372, 373 

Rgveda 209 

Renan, E. 93, 101, 113 

Renaudet, Augustin 296 

Rćunion 131 

Sepu ika Obale Bjelokosti 32, 133,151, 
1 

Ricaut, Paul 85 

Rigault, Raoul 336 

Rikard Lavljeg Srca 102 

Rinchon, P. 140 

Rim 43, 71, 81, 169, 173, 182, 191, 228, 
248,270,271,273,293,295,297,298, 
299, 302, 306, 351, 443, 450 

Rimsko Carstvo 69, 71, 271, 292, 298, 
305, 306 

Rio de Janeiro 372, 379 

Rivere, Jose F. 367 

Roterdamski, E. 302, 303 

Rt Dobre Nade 83, 239, 428 

Ruffi, Marco 447 

Rusija 39, 45, 109, 201, 205, 246, 328, 
329,379,395,437,438,448,449,450, 
451, 459, 463, 365, 465, 472 

Ruska ploča 273 

Riistow, Alexander 302 

Robespierre, M. 310, 312 

Rockefeller, John 408, 411 

Rodezija 137, 429 

Rodinson, Maxime 100 

Rodos 81 

Rodriguez 131 

Rondot, Pierre 114 

Rouen 288 

Rosenfeld, O. 465 

Roosevelt, Theodor 330 

Roosevelt, Franklin D. 416, 417 

Rotterdam 299 

Rotterdamski, Erazmo 299 


Roy, Claude 421 
Ryu Kyu 250 


Sahalin 250 

Sahara 78, 80, 129, 130, 133, 135, 137, 
151, 352 

Sahel 130 

Saighon 238 

Saint-Cyran 48, 295 

Saint-Hilaire, de Auguste 365 

Saint Lawrence 389 

Saint-Simon 335 

Santo Domingo 376, 372 

San Francisco 391 

Sandwich 392 

Sajgon 163 

Samara 88, 92 

Santiago de Chile 381 

Santiago de Compostelo 275 

Sao Paulo 21, 310, 372, 373, 379, 381, 
392 

Saraj 446 

Sarasvati, Dayanad 225 

Sardinija 81 

Saroj 85 

Sartre, J. P. 396, 419 

Sassoferrata, Bartol de 284 

Saussure, F. 11 

Saudijska Arabija 110, 114, 117 

Saunders, Carl 140 

Sauvy, Alfred 118, 390 

Sayojski, Amedej 345 

Savojski, Eugen 107 

Say, Jean-Baptiste 410 

Sayf al-Dawl, emir 94 

Savez Sovjetskih Socijalističkih Republi- 
ka — SSSR 109, 115, 152, 165, 204, 
230,237,246,263,268,310,330,331, 
332,353,415,417,437,453,459,463, 
464,465, 466, 468, 469, 470, 471, 473 

Scheele, Carl 326 

Segovia 323 

Segu 139 

Sefevid, dinastija 105 

Seignobes, Charles 39 

Seistan 94 

Seleukidi 71 

Senegal 151, 152 

Senghor, L.S. 154 

Septimanija 80 

Servet, Miquel 307 

Setir 78 

Seul 246 

Sevilla 82, 89, 348 

Sevoja 307 

Shandong 193 

Shanghai 193 


Shikaiu, Yuan 195 

Shiraz 137 

Sibir 191, 256, 250, 451 

Sicilija 45, 80, 81, 82, 272, 357 

Sichuan 198 

Sidjilmasa 87 

Sidney 433 

Siegfried, André 399, 402, 409 

Sieffert, R. 254 

Sijam 212, 236, 238, 239 

Sijera Leone 149, 151, 152 

Silla, kraljevstvo 247 

Simbol, M. 242 

Simone, Franco 342 

Singapur 236, 239 

Sind 217 

Sindbad Pomorac 81 

Sinaj 78, 111 

Sinan 201 

Sinn, Ibn 99 

Sinja71,73,77,81,86,97, 104,105,110, 
120 


Sjedinjene Američke Države (SAD) 39, 
45, 58, 60, 115, 141, 202, 230, 237, 
240,244,308,330,363,374,377,379, 
384,386,387,388,391,392,395,398, 
399,403,404,406,407,408,411.412, 
414,416,417,418,420,425,426,427, 
429, 431, 437 

Sjeverno more 43 

Sjeverni otok 432, 433 

Skandinavija 440 

Slater 343 

Smith, Adam 410 

Small, William 326 

Sofija 447 

Sokrat 54, 57, 302 

Somalija 130, 151 

Song, dinastija 160, 186, 187, 189 

Sorbonne 310 

Spaak, Paul-Henri 358 

Spencer, Herbert 280, 335 

Srednji istok 110 

Srednjoafrička Republika 151 

Sredozemlje 12, 15, 23, 24, 40, 43, 71, 
80, 81, 83, 86, 91, 102, 104, 105, 130, 
270, 272, 273, 344, 349, 390, 440, 448 

Staljin, J. V. 459, 461, 463, 468 

Stamitz 345 

Stein, Gertrude 421 

Steinbeck, J. 420, 421 

Strange, Michael 451 

Subercaseaux, Benjamin 367 

Sueski kanal 118 

Sudan 82 

Suffren, Bailly de 393 

Sukarno 242 


487 


Sulejman Veličanstveni 106 
Sumatra 161, 165, 235, 239, 240, 241, 
242, 243 
Sundski otoci 190 
tjesnac 239 
Sumer 43 
Sun Yat-sen 195 
Surat 428 
Sveti Augustin 8, 9 
— Cinl i Metodije 444 
— grob 273 
— Justin 298 
Sveto Njemačko Carstvo 274, 284 
Sveto Rimsko Carstvo 272 
Svjatoslavič, Vladimir 441 
Swaziland 431 
Sydney 434 


Šakya Muni 211 

Sankara 215 

Siva Rudra 209, 216 

Skotska 45, 342 

Španjolska 15,71,78,79,81,82,91,96, 
97,100, 102,117,161,283,289,330, 
323, 328, 349, 472 

_ muslimanska 82, 97, 447 

Sri, Devi 242 

Svedska 309, 328, 329, 440 

Svicarska 115, 339, 350 


Tagore, Rabindranath 225 
Taine, H. 113 

Tang, dinastija 47, 186, 247, 253 
Tanganjika 138 

Tanger 87 

Tajvan 164, 202, 203, 236 
Tanus 121 

Tardits, Claude 147 
Tcheng Pan K'ia 161 

Teba 77 

Tecnos 15 

Teheran 416 

Teksas 395 

Temza 423 

Tenenti, Alberto 60, 61 
Teodozije, car 271 

Tereza, sveta 294 

Terra Santa Cruz 388 

Tihi ocean 45, 87, 234, 376, 390, 391 
Tibar 81, 212 

Tibet 164, 191 

Tigris 43, 83, 92, 94 
Tlemsen 105 

Timbukti 138 

Tiziano 343 

Toga 132 

Tokio 256 


488 


Tokijski zaljev 392 

Tokugawa, klan 256 

Tolstoj, L.N. 225, 452 

Tonkin 235, 236, 333 

Tonkinski zaljev 164 

Tonnies, A. 39 

Torki 440 

Toronto 426 

Toskana 272 

Tocqueville, A. 290 

Toulon 20 

Toure, Seko 150, 151, 153 

Toynbee, Arnold 9, 44, 48, 64, 84 

Trafalgar 357 

Trakija 21 

Transoksijana 94 

Transvaal 137, 428 

Transjordanija 78, 115 

Trento 293 

Trćvoux 7, 8 

Tripoli 86 

Trocki, L. 458 

Troyes 287 

Truman, H. 414 

Tsushima 246 

Tulsidas 219 

Tungt'ing 163 

Tunis 82,91,92,105,114,110,115,118, 
273 

Turgenjev, I. S. 452 

Turska 84, 106, 107, 108, 110, 114, 115, 
120, 350 

Tursko Carstvo 107 

Turkestan 97, 104, 105, 164, 166, 167, 
206, 207, 246 
muslimanski 86 

Tylor, E. B. 39 


Ugarska 272, 273, 300 
Ujedinjene Arapske 
Republike 110,151 
Unutrašnje more 104 
Upanišada 211 

Urban VI, papa 60 
Ural 261, 395, 428 
Ukiidar 106 

Uskršnji otoci 235 
Utah 397 


Valćry, Paul 39, 104, 292, 316 
Valle, Lorenzo 301 

Vardhama Mahavira 211 
Varuna 208 

Vera Cruz 364, 382 

Verdun 85 

Vleda 130 

Veliki Mogul 219, 228 


Velika jezera 132, 389, 408 

Versaille 343, 393, 450 

Venecija 26, 81, 82, 275, 281, 282, 283, 
324, 343, 344, 345, 348, 349 

Viđajanagar 219 

Vijetnam, DR 236, 237, 238, 246 
sjeverni i srednji 235 
Republika 236, 237 

Vinci, Leonardo 344 

Virginija 388, 403, 404, 433 

Vivaldi, A. 345 

Vivero, Rodrigo 258 

Visla 439 

Višna 209, 216 

Vladivostok 193, 246 

Volga 87, 439, 446, 450 

Vogez 438 

Voltaire, 38, 62, 347, 389, 449 

Velika Britanija 220, 223, 329, 339, 340, 
341,350,352,353,390,391,416,417, 
423, 429, 430 

Vrtra 208 


Watt, James 325, 326 
Washington 400, 418 
Washington, G. 404 
Washington, Knox 394 
Weber, Alfred 39, 70, 282, 325 
Wellington 433 

White, John 326 

Wiet, Gaston 91 

Wilson, Woodrow 400, 416 
Wittenberg 303 

Wittfogel 162, 163 

Wright, Richard 154, 421 
Wu, car 175 


Xiling 198 


Yamato 250, 251 
'Yanzgze-Jiang 246 
Yangzijiang 160, 186, 198 
Yangtzea 163 

Yedo 255, 256, 258 

Yeso 249, 250, 264 

Yi, dinastija 247 
Yorkshire 321 

Yucatan 364 

Yu Veliki 172 


Zabul 97 

Zambezi 135, 137 

Zanzibar 137 

Zapad 41, 43, 49, 51, 54, 58, 60, 61, 62, 
63,71, 77,85, 94, 100, 102, 105, 111, 
113,114, 121,123,154, 164, 168, 170, 
189,193,194, 195,201, 202,203,205, 
219,225, 233,251,257, 261,262,265, 
268,270,273, 275,279, 280,281,291, 
292, 293,295,297, 300, 302, 303, 306, 
309, 313,316,325, 334,346,392, 396, 
397,398, 408, 416, 425,427,429, 441, 
444, 447, 450, 470, 471 
Divlji 396, 397 

Zapate, Emiliana 366 

Zapadno Rimsko Carstvo 443 

Zeba, Aureng 160 

Zedong, Mao 200, 202 

Zhejiang 186 

Zheng Hea 190 

Zhu Xi 175 

Zlatni Rog 106 

Zirich 305, 306, 332 


Zeneva 305 
Zuta rijeka 43 


489 


SADRŽAJ 


Civilizacija gramatike (Nenad Ivić) .......-.-....-.-.-+..-. Sv 
Braudel naučava povijest (Maurice Aymard)............. 14: 
Umjesto predgovora... 25 + 
UVOD: povijest i sadašnjica . . ..... 0... 29v 
I. GRAMATIKA CIVILIZACIJA ................--. 350 
Prvo poglavlje: Promjene rječnika . ................+... 37, 
Drugo poglavlje: Civilizacija se definira s obzirom na razne 
humanističke znanosti ..................+..+..+.+... 42, 
— Civilizacije su prostori... ..... a 42. 
— Civilizacije su društva . ........ 0... 48 

— Civilizacije su gospodarstva . . .......... 4... 50. 
— Civilizacije su kolektivni mentaliteti................. 53 
Treće poglavlje: Civilizacije su kontinuiteti .............. 55 

— Civilizacije viđene u svojim kratkotrajnostima iz dana u dan 55 

— Civilizacije u svojim ustrojstvima . . .......... 0... 58 

— Povijest i civilizacija ......... aaa 63 
II. IZVANEVROPSKE CIVILIZACIJE .............. 65 - 
PRVI DIO: ISLAM I MUSLIMANSKI SVIJET .......... 67 
Prvo poglavlje: Što nas uči povijest ................... 69 
— Islam, novi oblik Bliskog istoka ................0.. 69. 
— Povijest Bliskog istoka .......... 2.0... 000 ee eee 70. 
— Muhamed, Kuran, islam ....+...+.....+............ 73 
— Arabija: problem jedva urbanizirane kulture ........... 76 
Drugo poglavlje: Što nas uči zemljopis ................. 80 
— Islamske zemlje i mora . .... 1.44. 80 / 
— Medukontinent ili prostor u pokretu: gradovi........... 85 J 


Treće poglavlje: Sjaj i uzmak islama (VIII-X VIII. st.) ....... 90 


— Islamska civilizacija ne pojavljuje se prije VIII. ili IX. st... . . 90 
— Zlatno doba islama: VIII—XII. st. .........4.4 444 93 
= Znanosti filozofija > < 2 zamka a Caw ew ka keh ood 98 
— Zastoj ili propadanje: XII-XVIII.st................0. 102 
Četvrto poglavlje: Islam i njegov današnji preporod ......... 108 
— Kraj kolonijalizma i mladost nacionalizma............. 108 
— Različite islamske zemlje u odnosu na današnji svijet ...... 116 
— Muslimanska civilizacija u odnosu na XX.st............ 122: 
DRUGI DIO: CRNI KONTINENT .......-+........... 127 
Prvo poglavlje: Prošlost. 2 aa ak Ee ee KG eS 129 
SPLOSIORL re} De Sade Se ee ot Bow ane A Sree eS 129 
— Prošlost crnog kontinenta .................000004 136 
Drugo poglavlje: Današnjica i sutrašnjica Crne Afrike ....... 145 
= Buđenje Afrike rore a one ea Ge Boe ace di TRA 145 
— Gospodarski i društveni ulozi .........-+....+....+... 151 
— Umjetnost i književnost... . 0... 154 
TREĆI DIO: DALEKI ISTOK . ........0. 00 157 
Prvo poglavlje: Uvod u Daleki istok... 159- 
— Sto nam pokazuje zemljopis ... ooon nnna 159 
— Barbarstvo protiv civilizacije: svjedočanstvo povijesti . ..... 165 
— Drevni počeci: Razlozi kulturne nepokretnosti ..£....... 169: 
Drugo poglavlje: Klasična Kina ..............-+.+.+.+... 171 
=- Vjerske diMmENZIJE ses sa neraic er dl o o oka 171. 
=- Političke dimenzije == a5 aaa sea SSG Za aie 182 
— Kinesko jedinstvo ilisjeverijug ...... onanan aana 185 
— Društvene i privredne dimenzije . ........4..4.... 4.0.0 186 
Treće poglavlje: Kina jučer i danas ........ 4... 192 
— Vrijeme neravnopravnih ugovora: ponižena i ranjena Kina 
(1639-1949 55 Sh unde jd ez i Ka dod gy ARS E 192 
= NOVO KINA leu par ba et Soka bo graz kasa 196 
— Kineska civilizacija i današnji svijet... .............. 202 
Četvrto poglavlje: Indija jučer i danas ...............0.. 206 
— Klasična Indija (do engleske kolonizacije) ............. 206 
— Britanska Indija (1757-1947): zastarjela privreda uhvaćena 
ukoštac s modernim Zapadom . . .... 4.4 220 - 
— Hoće li Indija biti pošteđena revolucije slične kineskoj? .... 227 
Peto poglavlje: Pomorski Daleki istok: Indokina, Indonezija, 
Filipini, Koreja, Japana sa gh gta ba wk a A AG 234 


492 


— Indokina......... 0.0... 0. a 235 $ 


— Indonezija . .... 2... 238. 
— Filipini ............. nn 244 \ 
— Koreja .... 00000. 245 . 
Šesto poglavlje: Japan .. o...on es 249 + 
— Primitivni Japan prije kineske civilizacije ............. 250 > 
— Japan pod utjecajem kineske civilizacije .............. 253 ` 
— Suvremeni Japan. . ... 0. 259. 
ZEG 
134 
- HI. EVROPSKE CIVILIZACIJE ..............0000 267 
PRVI DIO: EVROPA ....... 0.20.0... 002s 269 , 
"Prvo poglavlje: Prostori, slobode .................... 271 
— Evropski se prostor određuje: V-XII. st. ............. 2715 
— Sloboda, ili bolje rečeno, slobode: XI-XVII. st. ........ 278. 
Drugo poglavlje: Kršćanstvo, humanizam i znanstvena misao .. 291, 
— Kršćanstvo ... 2... ee 291, 
— Humanizam i humanisti. ........ aaa aaa aaa 295. 
— Znanstvena misao prije XIX. st. ................... 315. 
Treće poglavlje: Industrijalizacija Evrope .............., 321, 
— Počeci prve industrijske revolucije.................. 322 
— Sirenje fenomena industrijalizacije u Evropi (i vannje).... . 328. 
— Socijalizam i industrijsko društvo .................. 333° 
Četvrto poglavlje: Evropska jedinstva ................. 342 
— Blistava jedinstva: umjetnost i duh ................. 343. 
— Cvrste cjeline: privreda . . . + +. +... +++..-.-.......... 348 
— Problematična jedinstva: politika .................. 354 
DRUGI DIO: AMERIKA .. ... 1.0... 361: 
Prvo poglavlje: Drugi Novi svijet: Latinska Amerika ........ 363° 
— Prostor, priroda i društvo: književna svjedočanstva ....... 363 
— Oči u oči s rasnim problemom: bratstvo?.............. 370 
— Ekonomija, civilizacije na kušnji ....+.............. 375 
«Drugo poglavlje: Prava Amerika: Sjedinjene Američke Države .. 386 
— Utjeha prošlosti: bilanca dobrih prilika ............... 388 
— Kolonizacija i nezavisnost ....................... 388 
— Osvajanje Zapada . .......4.. au 395 
— Industrijalizacija i urbanizacija ............4. aaa 398 
Treće poglavlje: Sjene i poteškoće: od jučer do danas ........ 403 
— Drevni košmar: crnačko pitanje ili neiskorjenjiva kolonija . . . 403 


— Kapitalizam: od trustova do državnog intervencionizma i oli- 


gopolije . 11118 11888 282.828... ee ees 407 
— Sjedinjene Američke Države isvijet................-. 415 
Četvrto poglavlje: Kroz engleski svijet ................. 423 
— U Kanadi: FrancuskaiEngleska................... 423. 
— Južna Afrika: Nizozemci, Englezi i Crnci ............. 427. 
— Australija i Novi Zeland ili Engleska konačno sama ....... 431, 
TREĆI DIO: DRUGA EVROPA ..............0005. 435. 
Druga Evropa: Moskovska kneževina, Rusija, SSSR ........ 437 
Prvo poglavlje: Od postanka do Oktobarske revolucije 1917 ... 438 
— Kijevska Rusija . . . .. 0. 438: 
— Pravoslavlje .. .. 0... 441 
— Velika Rusija . . . .... 0... 445 
Drugo poglavlje: SSSR od 1917. do danas .............. 453 
— Od Karla Marxa do Lenjina...................... 453 
— Marksizam i sovjetska civilizacija danas .............. 459 
— Listopadski kongres 1961........................ 469. 
Popis karata. . . .... 0.0.0 475 
Kazalo ...... eee 477 
Sadržaj. ee ee ees 491 


494 


POSEBNA IZDANJA 


Fernand Braudel 
CIVILIZACIJE KROZ POVIJEST 


Izdavač 
GLOBUS, Nakladni zavod, 
Zagreb 


Za izdavača 
TOMISLAV PUSEK 


Likovna oprema 
BRONISLAV FAJON 


Korektura 
VELJO PAVLOVIĆ 


Lektura 
MARINKO RAOS 


Naklada 
3000 


Tisak 
ČGP »DELO«, Ljubljana, 1990. 


